
AZ  ELKÉSZÜLT  ZÁSZLÓ. 


Az  utolsó  éjszakát  Sipotán  azzal  töltötte  Dumka  űr, 
hogy  levelet  írt  Etelváry  Madelaine  herczegasszonynak. 
Leírta  a  nehéz  nap  élményeit,  a  sűrű  küzdelmeket,  az  élet- 
veszélylyel  járó  táborozást.  Nagyon  megdicsérte  Leon 
ügyességét  és  páratlan  hűségét  pártunk  és  jelöltünk  iránt. 
Különösen  kiemelte  gezetleni  vakmerő  hadi  fortélyát,  hol, 
mint  egykor  Imre  király,  egyedül  és  fegyvertelenül  bátor- 
kodott bemenni  az  ellenséges  felfegyverezett  táborba,  s 
annak  ellenkirályát  hívei  közepéből  a  históriához  hiven 
kiszakította.  Princz  Alienor  is  igen  bátran  viselte  magát, 
minden  strapácziát  vitézül  kiállt,  sőt  még  csárdást  is  tán- 
czolt  Bátokon,  s  a  mi  nem  kisebb  virtus :  programmbeszé- 
dét  igen  szépen  elmondta  Sipotán  ötszáz  főnyi  díszes  kö- 
zönség jelenlétében.  A  nép  szive  meg  van  számára  nyerve. 
Híveink  lelkesültek,  ellenfél  fel  sem  meri  ütni  a  fejét, 
minélfogva  a  diadal  egészen  bizonyos,  s  ha  Isten  is  úgy 
akarja,  mint  magunk,  holnap  után  este  a  győzelemhirrel 
és  a  kíérdemlett  koszorúkkal  a  princz  Etelváron  leend,  át- 
veendő a  győzelem  legdrágább  koronáját  stb. 

Ezt  a  levelet  lovaslegény  által  el  is  küldte  még  azon 
éjjel  Etelvárra. 

Két  órával  később  kapta  aztán  a  princz  levelét. 

Első  gondolatja  az  volt,  hogy  utána  megy  és  vissza- 
hozza. 

Leonnal  azonban  közölnie  kellett  a  princz  levelét,  mert 
annak  szólt.  Azt  már  nem  gondolta  meg,  hogy  ennek  rossz 

hatása  is  lehet,  ö  csak  a  prínczczel  törődött.  A  fél  bank- 
jegyek varázshatalmában  nagyon  bízott. 

Ugy  gondolkozott,  hogy  ha  aprincz  Dancsháza  felé  vette 
az  lítat,  akkor  ott  nyomja  őt  az  állomásnál ;  ha  pedig  Etel- 
vár felé  ment,  akkor  a  vasúton  eléje  kerül  s  a  perronnál 
cisipi  el,  mikor  fel  akar  ülni. 

Mint  láttuk,  a  princz  túljárt  az  eszén. 

A  herczegnő  kastélyában  tehát  készültek  a  diadal  hősét 
nagy  pompával  fogadni. 

A  herczegnő  ismét  követte  régi  életrendjét,  az  éjszakát 
téve  nappallá  s  gyöngéd  figyelemnek  vette  azt  a  gondos- 
kodást, hogy  az  alkotmányos  harcz  hőse  az  esti  órákban 
fog  megérkezni  kastélyába. 

Az  ő  reggele  délután  öt  órakor  kezdődött. 

Ispánok,  kasznárok  teljesíték  az  udvarmesteri  hivatalt, 
rendezve  az  ünnepélyi  pompát;  a  tűzijáték  sikerét  Stuwer 
maga  és  a  szép  csendes,  derült  idő  biztosítja ;  madame 
Corysandenak  pedig  tökéletes  elégtétele  van  huszonnégy 
kis  földészleánynak  hófehérbe  öltöztetésében,  kik  a  nap 
hősének  útját  virágokkal  fogják  behinteni,  egy  kis  murillói 
kövérpofájú  angyalka  pedig  egy  akkora  rózsacsokrot  fog 
neki  átadni,  mely  valóságos  rózsalavina  már. 

Az  úrhölgyek  is  teljes  díszben  várnak  az  érkezőre.  Livia 
rádisputálta  Eafaelára,  hogy  fehérbe  öltözzék,  a  mit  a  her- 
czegnő csak  oly  föltétel  alatt  fogadott  meg,  ha  mindketten 
egyformába  öltöznek.  Olyanok  voltak  a  zöld  ciprus  bozót 
között,  mint  két  vilii. 

Különös  érzés,  mondá  Eafaela,  arra  gondolni,  hogy  az 
a  férfi,  a  kinek  kedveért  most  ez  a  nagy  nemzeti  diadal- 
pompa készül,  egyúttal  azzal  a  szándékkal  jön  ide,  hogy 
nekem  férjem  legyen. 

—  Igen,  igen. 

—  Milyen  nagyon  kapsz  rajtái  Mintha  te  örülnél  rajta 
legjobban,  hogy  férjhez  adhatsz  s  valahára  megszabadulsz 
tőlem.  Látod:  pedig  én  nekem  úgy  jön  ez  folyvást,  mint 
egy  kinevetni  való  tréfa,  a  miből  végre  semmi  sem  lesz. 


Ez  a  mi  mára  várt  vendégünk  nem  lesz  az  én  vőlegényem 
soha.  Vagy  ha  vőlegényem  lesz  is,  de  odáig  nem  fogja 
vinni,  hogy  engem  elvegyen. 

—  De  igen,  herezegnő,  igen ! 

—  No  hát  fogadjunk.  Szakíts  tíz  fűszálat,  én  meg  össze- 
kötözöm a  végeit ;  ha  láncz  lesz  belőle,  te  nyertél ;  ha  nem 
lesz,  én  nyertem. 

—  De  hát  mibe  fogadjunk  ?  nekem  nincs  semmim,  a  mi 
nem  Eafaela  herczegnőé  volna. 

—  De  igen  van :  a  szived ;  s  én  arra  akarok  fogadni.  Ha 
én  vesztek,  akkor  én  megyek  nőül  ahhoz,  a  kit  te  szántál 
nekem ;  ha  te  vesztesz,  akkor  te  mégy  ahhoz,  a  kinek  én 
szántalak. 

—  De  ez  nem  jól  van  föltéve,  herczegnő !  Inkább  meg- 
fordítva tán ;  a  férjhezmenés  a  nyereséghez  van  kötve. 

—  Nem,  kicsikém,  a  férjhez  ment  nő  szive  elveszett 
tárgy :  Jehet,  hogy  a  becsületes  megtaláló  megőrzi  azt ;  de 
az  bizony  csak  az  ő  kegyelmétől  függ.  Tehát  maradunk  az 
előbbinél :  ha  én  vesztek,  én  ahhoz,  a  kit  te  nekem  :  ha  te 
vesztesz,  te  ahhoz,  a  kit  én  neked  .  .  . 

A  fűszálakat  azután  kötözte,  kötözte,  mikor  mind  meg 
volt,  szétbontotta :  nem  lett  belőle  láncz. 

—  Én  vesztettem. 

Eafaela  elszórta  a  jósló  fűszálakat.  Lívia  pedig  örvendve 
tapsolt. 

Ha  tudta  volna,  hogy  minek  tapsol  ? 

A  legzajosabb  ünnepélyi  előkészületek  alatt  nem  is  igen 
ügyelt  rá  senki,  hogy  egy  poros,  sáros  alak,  alázatosan 
lehúzott  fővel,  lomhán  csámpáskodó  léptekkel  settenkedik 
keresztül  a  díszes  népcsoporton,  s  mint  a  ki  nagyon  jól 
tudja  itt  a  járást,  egyenesen  megy  a  corridorra  s  nem  kér- 
dezősködik senkitől.  Az  anyaherczegnőt  látszik  keresni,  ki 
nyugtalan  tevékenységgel  jár  fel  s  alá  s  oszt  száz  felé  pa- 
rancsot, hangja  folyvást  hallik,  magyarul,  németül,  fran- 
cziául ;  most  épen  a  két  leányt  zaklatja,  kik  azzal  mulat- 
ják maguLat,  hogjr  madame  Coiysande  bokrétanyujtó  pu- 


fók  angyalkájának  valami  felköszöntöt  igyekeznek  betaní- 
tani, «mért  nem  végzik  már  toilettejüket?))  (Mi  van  móg 
hátra?  Még  keztyűt  nem  húztak.) 

—  Hisz  arra  ráérünk  akkor  is,  mond  Eafaela,  mikor  az 
örök  jelt  adnak,  hogy  a  princz  közelít. 

—  Jaj,  de  azok  nem  fognak  jelt  adni,  sóhajt  fel  a  dísz- 
bokrok  közül  egy  gyászosan  búskomor  hang,  melyre  mind- 
annyian meglepetve  tekintenek  oda  s  ensemble  kiáltanak 
fel  a  csodálkozás  hangján : 

«Dumka  úr  !)> 

—  Hát  mi  az?  Dumka  úr?  Ön  csak  egyedül?  kérdi  a 
herczegasszony. 

—  Én  magam  egyes  egyedül ;  nyög  a  bánatos  férfiú. 

—  És  princz  Alienor? 

Dumka  úr  úgy  tett,  mint  a  mikor  az  ember  egy  legyet 
akar  lecsapni  a  kezével  a  légből,  a  mi  azt  jelenti,  hogy  ((hol 
van  az  már  ! » 

—  Megbukott-e? 

—  Azt  nem  tudom. 

—  Hát  mit? 

—  Csak  azt,  Jaogy  megszökött  a  választás  elől. 

E  perczben  eldördült  az  első  mozsárlövés  a  Bátok  felé 
néző  domb  tetejéről,  s  utána  még  két  dörrenés. 

—  Hát  ez  mit  jelent? 

Bátok  felől  az  útkanyarulat  végig  látható  volt  a  kastély 
corridorjáról,  ez  úton  egy  hosszan  elnyúló  lovascsapat 
kezdett  kibontakozni  az  alkonyfény  aranyozta  porfelleg- 
ből ;  kilátszottak  a  zászlók  hegyei. 

—  Hát  ott  ki  közelít  ? 

Dumka  úrnak  nyitva  maradt  szeme,  szája  a  bámu- 
lattól. 

—  Nem  tudom  én. 

-  A  lovasság  hosszú  sora  után  megint  egy  egész  szekér- 
tábor  közeledett,  melynek  nem  akart  vége  szakadni.  Azok 
is  mind  fellobogózva. 

—  Mi  ez  Dumka  úr  ? 


—  Nem  tudom  én. 

—  DumkaúrI  Ön  négy  éjszaka  nem  aludt.  Nagyon  ki 
volt  fáradva.  Önt  előre  küldték  hírhozónak.  Az  úton  el- 
nyomta az  álom.  Aztán  azt  álmodta,  hogy  a  princz  Alienor 
megszökött. 

Dumka  úr  ezt  maga  is  kezdte  elhinni.  Az  csakugyan 
igaz,  hogy  négy  éjszaka  nem  sokat  aludt;  az  is  igaz,  hogy 
tegnap  óta  egy  harapást  sem  evett,  csak  minden  állomáson 
egy  kupicza  szilvapálinkát  hajtott  fel ;  az  is  igaz,  hogy  ő  a 
princzet  szökni  nem  látta :  de  még  az  a  levél  is  eltűnt 
(talán  nem  is  volt  soha?)  a  melyikben  a  princz  azt  jelenté, 
hogy  ő  szökik.  De  legigazabb,  hogy  íme  itt  jön  az  egész 
bandérium  és  tengernyi  választó  népség,  a  mint  szokás 
megválasztott  képviselőt  diadalmenettel  kisérni  egész  a 
vasútig.  Ö  azt  a  másik  dolgot  bizonyosan  mind  úgy  ál- 
modta. 

—  Kedves  madame  Corysande,  legyen  olyan  jó,  gon- 
doskodjék a  számtartó  úrról. 

És  Dumka  úr  engedte  magát  jól  ismert  vendégszobájába 
vezettetni,  s  ott  a  hajdú  által  lehuzatni  a  csizmáit  s  fen- 
hangon  pirongatta  magát. 

—  Ejnye,  te  vén  tökfej !  Már  micsoda  bakot  lőttél  mos- 
tan !  Csak  hiába !  gyöngül  az  embernek  az  elméje,  ha 
vénül.  Nem  bírjuk  már  ki  a  négy  napi  tivorny ázást ...  a 
hazáért. 

Sajó  becsületes  ember  elhagyta  magát  altatni  csak 
azért,  hogy  a  herczegasszonynak  legyen  igaza. 

Mikor  Dumka  úr  azt  a  szót  kiejté,  hogy  Alienor  meg- 
szökött, Eafaela  diadalmas  örömmel  ragadta  meg  Lívia 
kezét  s  nagyot  szorított  rajta,  mikor  aztán  a  lövések  dör- 
dültek, kedvetlenül  taszította  el  kezét  magától. 

A  herczegasszony  előhozatta  három  lábon  álló  messze- 
látóját,  hogy  a  közelgő  menetet  távolból  is  szemlélhesse, 
6  elnézte  azt  sokáig  oly  feszült  figyelemmel,  hogy  az  egész 
körüllevő  világ  nem  létezett  reá  nézve. 

Bafaela  türelmetlen  lett. 

—  ügyan  mit  nézesz  rajta  olyan  nagyon?  Az  egész  ar- 
czod  csupa  redő  lesz  a  távcsőbe  bámulástól. 

—  És  mégsem  tudok  kivenni  semmit.  Az  alkonyég  verő- 
fényében minden  alak  feketének  tűnik  fel;  merő  sil- 
houettek. 

—  Hiszen  majd  itt  lesz  egy  félóra  múlva,  s  akkor  aztán 
láthatod  színről-színre. 

De  ez  hosszú  félóra  lett.  A  lovas  csapatok  csaknem  lé- 
pésben jöttek  s  már  ott  volt  az  égen  mind  a  két  fényes 
plánéta,  a  mi  ez  évben  az  alkonyt  látogatta :  a  Venus  éa 
a  Saturnus,  mikor  az  első  csoport  a  kastély  elé  meg- 
érkezett. 

Nyomukban  jött  egy  teljes  lovasezred;  szakaszonkint 
különválva,  a  hogy  a  külön  helységekben  alakultak.  Az 
egyik  csoport  lovasai  sastollas  süvegekkel,  panyókára  ve- 
tett mentékkel,  a  másiké  piros  mellényben,  fehér  lobogó 
ingújjal  és  lábravalóval;  a  harmadiké  hegyes  csalmákkal, 
kifordított  gubákban,  a  negyedik  tarka  szőnyegekkel  be- 
terített lovakon,  kalapjaik  mellett  lengő  szalagokkal,  csiz- 
máik szárába  apró  nemzeti  szín  lobogók  tűzve.  Közel 
nyolczszáz  lovas.  Nem  vasárnapi  lovagok;  huszárviselt 
legény  mind,  vagy  annak  készülő,  s  nem  rúd  mellől  ki- 
fogott gebék ;  mind  gyönyörű  paripák. 

Azok  felálltak  szép  hadirendben  a  kastély  homlokzata 
előtt. 

A  herczegasszony  előhozatta  a  hímzett  zászlót,  s  ki- 
bontva annak  lobogóját,  maga  tartá  azt  kezében,  a  zászló 
arany  bojtját  meglebbenté  a  szél,  hogy  a  nemzeti  czímer 
kivillant  egy  perezre ;  az  a  pillanat  egy  rögtöni  éljenriadalt 
költött  a  lovas  sorban  s  a  riadal  közepett  érkezett  ^meg 
a  négylovas  kocsi,  mely  a  nap  hősét  hozta. 

Két  férfi  szállt  le  belőle:  Nagy  János  uram  és  Leon. 

Leon  fedetlen  fővel  volt.  Az  út  pora  haját,  szakállát  be- 
hajporozta.  Olyan  volt,  mintha  egy  éjszaka  megőszült 
volna.  Saját  maga  harmincz  év  múlva. 

S  arczkifejezóse  is  olyan  komor  volt  hozzá.  A  gondol- 

kozó  ember  számvetése  az,  ki  azt  számítja,  hogy  a  túlvitt 
népszeretet  árát  valaha  meg  kell  fizetni ! 
Lehet-e  az  ? 

Az  üdvriadal  közepett  csendesen  haladt  fel  kiséretével 
a  veranda  lépcsőzetén,  hol  a  hölgyek  álltak  s  ott  megállt 
előttük  némán,  lehajtott  fővel. 

Hová  lett  a  mindig  tréfára  kész  bohó  ?  a  nők  kedélyes 
udvarlója,  az  ötlet-gazdag  szónok?  El  veszté-e  minden  ere- 
jét, mint  Sámson,  hogy  haját  levágták  ? 

Tudja  jól,  hogy  ez  a  pompa  e  kastélyban  mind  nem  ö 
reá  várt,  ezek  a  virágpiramidok  nem  az  ö  számára  lettek 
emelve ;  cz  a  kivilágítás  nem  az  ő  örömére  lett  meggyújtva, 
ezek  az  úrhölgyek  nem  az  ő  szép  szemeiért  öltöztek  viliik- 
nek, tündérasszonyoknak ;  ez  a  zászló  nem  az  ő  diadalára 
lett  hímezve,  és  mégis  kötelessége  lett  ide  eljönni  és  meg- 
mutatni: «ime  ez  a  poros  arcz  az,  a  mi  titeket  képviselni 
fog;  három  évig  én  hordom  a  ti  neveteket)). 

De  mondani  annyit  sem  tudott. 

Kísérőjének  kellett  azt  helyette  megtenni. 

Nagy  János  uram  régi  ismerős  volt  a  herczegasszony- 
nál,  sokszor  járt  közbe  a  család  és  a  jobbágyok  vitás  ügyei- 
nél, békés  egyességgel  szüntetve  meg  a  régi  villongásokat. 
Szívesen  látott  alak  volt  Etelváron. 

—  Kegyelmes  herczegasszonyom.  Engedje  meg,  hogy 
bemutassam  önnek  az  etelvári  választóközönségnek  egy- 
hangúlag, egyesült  örömmel  megválasztott  képviselőjét. 

Eafaela  ajkairól  egy  önkénytelen  öhahö  kiáltás  csat- 
tant fel,  melyben  bámulat,  diadal  és  dacz,  öröm  és  harag 
volt  kifejezve,  egyszerre  összefonta  két  karját  mellén  s 
úgy  tekintett  az  ifjúra,  ki  lesütött  fővel  állt  előtte  s  gon- 
dolá:  «és  én  mindezt  loptam,  és  tőletek  loptam  el». 

A  herczegasszony  pedig  félkezével  a  zászlót  hátrakapva, 
önkénytelen  kitörő  erélylyel  tevé  másik  kezét  Leon  vál- 
lára, mintha  meg  akarná  állítani  ezt  az  embert,  a  ki  olyan 
nagyokat  tud  lépni. 

Perczekig  nézett  igy  reá.  A  mit  e  perczek  alatt  gondolt 

azt  nem  tudta  meg  ember  soha.  Éveit  járta  be  az  alatt  a 
lélek  a  múltnak  és  a  jövőnek  a  fény  gyorsaságával. 
Végre  megszólalt  a  herczegasszony,  halk,  szelíd  hangon. 

—  Üdvözlöm  önt,  Etelvár  képviselője.  A  győztesnek 
mindig  igaza  van.  Öné  a  győzelem.  Ez  a  zászló  Etelvár 
képviselője  számára  készült.  Vegye  ön  kezemből  e  jel- 
vényt, s  emlékezzék  meg  arra,  hogy  e  zászlót  négy  hölgy 
hímezte,  a  kik  közül  három  kívánta  azt,  hogy  ön  legyen 
Etelvár  képviselője  

(«0h  mind  a  négy!))  mondá  magában  az  a  negyedik,  s 
kezeit  szive  fölé  tette,  hogy  az  el  ne  árulja  dobogásával 
ezt  a  nagy  titkot.) 

E  szónál  aztán  mondott  valamit  a  megszólított :  nem 
az  ajkaival,  hanem  a  szemeivel.  Megjelent  bennük  a 
köny. 

S  egy  könyező  szem  annyit  csinál,  a  hány  belenéz. 

Nagy  János  uram  úgy  látta,  hogy  jó  lesz  ennek  a  jele- 
netnek véget  vetni.  A  kérges  tenyerű  embernek  gyöngéd 
tapintata  volt. 

—  Kegyelmes  herczegnő,  szólalt  meg,  rövidre  van 
szabva  képviselőnk  gyönyörűsége,  a  mit  vele  kegyelmes- 
ségtek  éreztet.  Ezernyi,  meg  ezernyi  nép  kisérte  őt  idáig. 
Ennek  egy  része  messziről  jött;  napi  járó  útat  tett,  azokat 
békében  vissza  kell  bocsátani;  más  része  tovább  akarja 
őt  kísérni  egész  a  vasútig.  Kezdeni  kell  a  búcsúzást,  mert 
az  sokáig  fog  tartani,  sokan  vagyunk  hozzá. 

Köszönettel  tartoztak  a  derék  embernek  mindannyian 
a  siettetésért.  Közel  volt  hozzá  a  játszószemélyzet  mind- 
egyike, hogy  valami  mást  játszék  el,  mint  a  mi  szerepébe 
van  írva. 

Leon  megcsókolta  a  herczegnő  kezét.  És  az  ajándéko- 
zott zászlót  is.  Épen  ott,  a  hol  Lívia  hímzése  volt.  És  a 
leány  vette  azt  észre.  S  mégis  azt  hitte,  hogy  ez  csak 
véletlen. 

—  Atyámfiai  I  kezdé  el  a  szót  Nagy  János,  kézen  ve- 
hetve le  az  udvarra  Leont,  kinek  úgy  reszketett  a  keze, 

mint  egy  újoncz  szónoké :  egy  szót  sem  tudott  volna  most 
mondani.  A  szekéren  jött  közönség  betódult  a  kastély  ud- 
varára, s  azt  félig  megtöltő.  Egy  nagy  rész  pedig  künn 
maradt.  Képviselőnk  most  útjára  távozik.  Emlékezzetek 
rá,  mit  mondott,  mikor  a  választási  jegyzőkönyvet  kezébe 
adták:  « Szegény  embert  választottatok  meg,  a  ki  még  Ígé- 
retekben sem  gazdag)).  Mert  hogy  mind  az,  a  mi  a  gezet- 
leni  kút  felett  mondva  volt,  csak  merő  gúny  volt,  megszé- 
gyenitése  a  nagyszájú  alakoskodásnak,  azt  bizonyosan 
megértettétek.  A  haza  nem  oszt  ajándékokat,  a  haza  áldo- 
zatokat követel.  Ti  gazdagok  vagytok ;  az  ország  a  sze- 
gény! Aztán  elmondta  előttetek,  mik  egy  népképviselő 
kötelességei,  őszintén,  igazán.  «Ha  tetszem  nektek  így, 
akkor  elfogadom  megbízástokat.  De  ha  azt  kívánjátok  tő- 
lem, hogy  ámítsalak  benneteket,  fényes  ígéretekkel,  hogy 
játékot  űzzek  a  nép  hitével,  akkor  összetépem  a  megbízást ; 
válaszszatok  más  képviselőt !»  így  beszélt  hozzátok.  És  ti 
egy  szívvel,  lélekkel  kiáltottátok  fel  szavára  az  « éljent)). 
Ez  a  mi  emberünk.  Az  ő  szavai  után  ismerünk  saját  ma- 
gunkra. Minden  ember  jobbnak  érezte  magát,  mint  azelőtt 
volt.  Mintha  álomból  ébresztett  volna  fel  bennünket.  Kí- 
vánjunk neki  most  egy  istenhozzádot  a  viszontlátásig.  Mi 
adjuk  neki  szeretetünket;  az  Úr  adja  neki  lelki  erejét;  s 
aztán  ne  mondja,  hogy  ő  szegény  ember.  Gazdag  az  ilyen 
ember,  mert  kincse  van,  a  mit  nem  vehet  meg  semmi  pénz, 
semmi  hatalom. 

Az  egyszerű  földmíves  szavait  dörgő  tetszészaj  követte 
onnan  alulról. 

A  tüzijátékosnak  utasítása  volt:  az  első  szónoklat  után 
megvilágítani  a  tájat  bengáli  tűzzel.  Kékes  fény  áradt  el 
az  udvar  és  környéke  felett ;  a  fény  közepett,  mint  moz- 
dulatlan érczszobor,  állt  a  nap  hőse,  egyik  kezét  a  másik- 
kal megfogva,  érzéketlen  a  körüle  felzendülő  riadal  iránt : 
egy  alak,  mely  talán  él:  de  nem  érez. 

A  hölgyek  a  magas  oszloptornáczról  néztek  le  reá. 

Csábító  bűbáj  van  az  ily  jelenetbea. 

A  mint  az  udvaron  csoportosult  nép  leosendesült,  a  ka- 
pun kívül  szólalt  meg  egy  hang. 

A  görög  tűznél  látható  volt  Csajkos  uram  alakja,  ki  egy 
szekérre  állt  föl,  onnan  beszélt  a  néphez. 

—  Atyámfiai !  Bátok  és  szomszédságának  népe  I  Mi  is 
osztozni  akartunk  a  mai  nap  örömében  s  csatlakozni  akar- 
tunk atyánkfiaihoz,  kik  Etelvár  képviselőjét  diadallal  ki- 
sérték falvaikon  végig.  Ök  azonban  elutasítának  minket  e 
szóval:  « ti  nem  osztozhattok  a  mi  örömünkben;  ti  nem 
jöhettek  mihozzánk,  árok  van  mi  közöttünk,  a  mi  bennün- 
ket elválaszt)).  Micsoda  ez  az  árok?  Az  a  bündíj,  az  a  lé- 
lekvásárra  adott  foglaló,  a  mit  elfogadtunk.  Temessük  be 
vele  ezt  az  árkot.  Ha  a  Messiást  elárulta  Júdás  harmincz 
pénzért,  ki  lesz  az  a  Júdás,  a  ki  a  mi  megváltónkat  eladja 
huszonöt  pénzért?  Nem  vagyunk  mi  eladó  rabszolgák,  nem 
kell  nekünk  lélekfoglaló,  alamizsna.  Szedjük  össze  a  kö- 
zénk szórt  pénzt,  s  mert  nincs  gazdája,  nem  tudjuk,  ki 
adta  ?  fordítsuk  igazi  helyére :  építsünk  tanyai  iskolákat. 

Lázadó  tapsvihar  követte  ez  indítványt.  Nagy  tömeg- 
ben a  lelkesedés  ragadós.  Az  emberek  csak  egyenként  ön- 
zők, együtt  nagylelkű  a  nép. 

8  e  lelkesedés  áthidalta  az  árkot,  mely  a  két  tömeget 
eddig  különválasztá.  A  gezetleniek  kifelé,  a  bátokiak  be- 
felé tódultak,  az  udvaron  összekeveredtek  és  aztán  egy- 
más nyakába  borultak,  ölelték  egymást,  kezeiket  szoron- 
gatták, kedves  bátyámnak,  kedves  öcsémnek  nevezték  egy- 
mást, megbocsátották  a  régi  haragot,  viszálkodást,  őszin- 
tén, igazán,  egész  ivadékokra.  Sírtak.  Nem  lehet  az  ilyen 
jelenetet  rendezni,  nem  mondva  csinálni.  Királyoknak 
minden  kincse  meg  nem  vásárolhatja  azt.  Perez  szülte  azt 
s  évtized  viselte  méhében.  És  az  egymást  testvérül  ölelő 
csoportok  odarohantak  ehhez  az  emberhez,  a  kinek  va- 
rázslatára e  csodák  végbementek.  Felkapták  Leont  vál- 
laikra, mint  a  hinduk  Brahma  bálványképét.  Csókolták 
kezeit,  ruháit,  a  mit  elérhettek.  Nevettek,  zokogtak.  Oh, 
g,zok  igazi  könyek  voltak !  Megg7Ógyult  betegek,  feloldott; 

bűnösök,  kiszabadult  rabok,  hazatért  száműzöttek  igazi 
könyei. 

Nem  jó  az  ilyen  jelenetet  hölgyeknek  nézni! 

A  nép  szerelme  veszedelmes  csábító,  a  néptömeg  lelke- 
sült mámorában  iszonytató  varázs  van,  a  felemelt  alakot 
dicsfény,  igézet,  bűbáj  veszi  körül,  a  mi  elszédít. 

(Hát  te  ily  nagy  léptekkel  közelítsz  felém?  gondola 
Eafaela.) 

(Hát  te  vagy  az,  a  kit  én  a  fűszálakon  elvesztettem  ? 
aggódék  Lívia.) 

(És  büszke  volt  rá  mind  a  kettő.) 

A  bengáli  tűz  most  már  rózsafényben  úsztatta  a  tündér- 
jelenetet. 

A  néptömeg,  mint  egy  hullámzó  tenger,  tovább  vonult. 
A  lovas  csapatok  kardalt  énekeltek,  azt  a  hymnust,  mely 
vakmerően  vitáz  az  Isten  ellen  egy  nemzet  mellett;  azt 
mondva  a  szenvedésekre,  hogy  «elég  már!» 

A  zsolozsma  közé  vegyülnek  a  fényes  tűzijáték  ro- 
pogásai. 

A  szikrázó  színpompánál  vonul  végig  egyik  csapat  a 
másik  után. 

—  Fölséges  jelenet!  sóhajt  fel  magánkívül  madame 
Corysande. 

A  herczegasszony  pedig  boszúsan  toppantott  a  lábával. 

—  És  most  következik  valami,  a  mi  a  fölségest  egy- 
szerre a  legdrasztikusabb  nevetségbe  fogja  alárántani; 
most  jön  a  tűzijáték  utolsó  része :  a  név. 

Az  valóban  az  egész  lelkesedést  egyszerre  dsemoni  ka- 
czagássá  átalakító  tréfa  lesz,  a  midőn  a  tűzijátékos,  ki  az 
itt  történtekről  nem  tud  semmit,  e  végjelenetnél  levegőbe 
bocsátja  azokat  a  röppentyűket,  a  mikből  a  csillagos  ma- 
gasban e  betűk  fognak  messze  sugárzani:  ALIÉN  OR.  így 
volt  megrendelve. 

—  Erre  nem  gondolt  senki ! 

—  Hátha  mégis  gondolt  rá  valaki ;  suttogá  Eafaela, 

A  következő  perczben  már  felrobbant  a  tűzijáték  vég- 

kitörése,  s  a  szétlövelö  röppentyűk  e  betűket  rajzolták  a 
csillagos  égre :  LEON. 

A  tüzijátékosnak  könnyű  volt  Alienor  nevéből  a  betű- 
ket felhasználni. 

Csak  Livia  vette  észre,  hogy  Kafaela  herczegnö  a  nagy 
diadalmámor  közepette  néhány  szót  mondott  suttogva  ko 
mornyikjának,  mire  az  sietve  távozott  a  park  felé. 


Dumka  úr  is  felébredt  egyszerre  a  nagy  diadalzajra,  azt 
mormogta:  «hej  de  nagy  szél  fúj  odakünn»I  s  aztán  befor- 
dúlt  a  fal  felé  s  aludt  jó  lelkiismerettel  tovább. 


LTVIA  FELADATA. 

Mikor  minden  pompának  vége  volt,  azt  mondá  Eafaela 
az  anyjának : 

—  Hanem  azért  nem  volt  szép  tőled,  hogy  négyünk  kö- 
zül hármat  elárultál. 

—  Bocsánat,  kedves  herczegnö,  én  csak  «egy»  ellen 
követtem  el  árulást :  a  ki  a  fekete  golyóval  szavazott.  Nyi- 
latkozzék, ki  volt  az  ?  s  én  sietni  fogok,  hogy  kiengeszteljem. 

Eafaela  herczegnö  egy  perczig  gondolkozott  rajta,  hogy 
ne  mondja-e  azt,  hogy  övé  volt  a  külön  szavazat.  De  Lí- 
viának csak  fél  perez  kellett,  hogy  őt  megelőzze  b  ki- 
mondja : 

—  Enyim  volt  a  fekete  golyó. 

A  herczegasszony  tapsolt,  a  kebléhez  ölelte  Liviát  s 
megcsókolta  a  homlokát : 

—  Bravó,  kis  leány!  Most  megjártad  te  szép  arany- 
fáczány !  A  míg  te  törted  rajta  a  te  kemény  fejedet,  hogy 
felhasználd-e  az  alkalmat,  melyben  anyád  bocsánatot  kell 
hogy  kérjen  tőled,  addig  Livia  megelőzött. 

—  No  hát  kövesd  meg  őt. 

—  Majd  ha  egyedül  maradunk.  Azt  nem  Ígértem,  hogy 
publikum  előtt  teszem.  Te  holnap  reggel  madame  Cory- 


gandedal  haza  mégy  Etelvárra.  Líviát  pedig  itt  hagyod  ná- 
lam az  én  ős-odumban  csak  egy  napra. 

—  De  csak  egy  föltétel  alatt;  hogy  nem  viszed  őt  a 
boncztani  muzeumodba. 

—  Még  a  tájékára  sem. 

—  S  nem  tartasz  neki  physiologiai  felolvasásokat. 

—  Ellenkezőleg.  Csupán  érdekes  mendemondákkal  fo- 
gom öt  mulattatni. 

—  S  a  cselédek  ételéből  tálaltatsz  neki,  a  hogy  én  szok- 
tam magamnak. 

—  Nem  lesz  rám  semmi  panasza. 

—  És  végül,  ha  Livia  is  itt  akar  maradni,  ő  a  maga  ura. 
Ezen  még  szegény  Livia  is  nevetett.  0  a  maga  ura !  A  ki 

soha  sem  volt  más,  mint  egy  mindenki  által  kényeztetett 
rab.  Mondta,  hogy  szivesen  marad. 

—  Tökéletes  némber  vagy,  a  ki  minden  levélhez  három 
utóiratot  függeszt,  mondá  a  herczegasszony  Eafaelának. 
Egy  föltétel  alatt  hagyod  itt  Liviát  s  lesz  belőle  négy.  Te- 
hát áll  az  egyezség.  Ti  holnap  elmentek :  Livia  itt  marad  ; 
és  semmi  természettudományban  nem  részesül. 

Oh,  a  szegény  lánynak  mennyivel  kevesebb  gyötrelme 
lett  volna,  ha  a  boncztani  múzeum  irtózatait  mutogatták 
volna  meg  neki  órahoszszant,  mint  hogy  a  herczegnőtől 
oly  barátságban  részesíttetett,  mely  elég  lehetett  rá,  hogy 
az  eszét  veszitse  bele. 

A  mint  másnap  reggel,  (t.  i.  d.  u.  négy  órakor)  Eafaela 
madame  Corysande  kíséretében  elhagyta  az  etelvári  ős- 
kastélyt,  hogy  az  etelvári  herczeglakba  visszatérjen:  a 
herczegasszony  karon  fogta  Liviát  s  elvitte  magával  a 
parkba;  ott  egy  művészien  összerakott  grotta  állt,  nyilt 
kilátással  a  tóra,  a  grottában  fatuskókból  kivájt  székek. 
A  herczegnő  egyikbe  leült,  szemben  az  ajtón  beható  vilá- 
gossággal, Livia  ott  maradt  a  bejáratnál  egy,  a  sziklából 
kinőtt  platánfa  tövében. 

Szokása  volt  a  herczegasszonynak  egyenesen  rátérni 
a  tárgyra. 

—  Az  én  Eafaelám  azt  mondta  nekem,  hogy  én  elárul- 
tam négyünk  közül  hármat.  Mi  által  követünk  el  árulást  ? 
Ha  híveink  kárára  szolgálatot  teszünk  az  ellenségnek.  Ez 
az  első.  Híveinknek  tettünk- e  kárt  ?  Ez  a  második.  Sem 
az  egyik,  sem  a  másik  eset  nincsen  jelen.  Kezdjük  ma- 
dame Corysandeon.  Ö  hármunknak  bizonyosan  híve,  de  ő 
Zárkányt  is  kegyeli.  Nem  mondja  ugyan  szóval,  de  elárulja 
az  arcza,  ha  jót,  ha  rosszat  beszélnek  az  ifjú  felől  az  ő  je- 
lenlétében. Ö  nagyon  rosszul  tudja  indulatait  elrejteni,  s 
ha  valaki  madame  Corysandenak  az  orrát  veresnek  akarja 
látni,  hát  csak  kezdje  el  előtte  Zárkány  Leont  megszólni. 
Tehát  rajta  nem  követtem  el  árulást.  A  második  vagy  te. 

Lívia  remegett. 

—  Te  is  hívünk  vagy ;  családunkhoz  nőve.  Talán  nem 
is  tudod  az  okát,  mi  köt  oly  erősen  hozzánk?  Nem  csak  az, 
hogy  mindnyájan  szeretünk,  hanem  a  végzet  maga.  Te  ta- 
lán nem  is  emlékezel  arra  a  nagy  balesetre,  mely  után  a 
mienk  lettél. 

—  Négy  éves  voltam  akkor. 

—  Annyi,  mintha  nem  tudnál  róla  semmit.  Talán  senki 
sem  is  hozta  azt  neked  azóta  elő.  Nem  árt  megtudnod. 
Atyád  főerdésze  volt  férjemnek,  igen  kedves  hivatalnoka. 
Egy  vadászat  alkalmával  valami  véletlenül  elsült  fegyver 
ott  a  férjem  oldala  mellett  ölte  őt  meg.  A  golyó,  mely  az 
ő  mellén  keresztül  hatolt,  még  azután  férjem  arczát  is 
megütötte  s  örök  nyomot  hagyott  rajta.  Te  árván  marad- 
tál, apa,  anya  nélkül.  Nekünk  Isten  előtti  kötelességünl^ 
volt  apát  és  anyát  adni  neked.  Mint  teljesítettük  a  köteles- 
séget? azt  te  magad  tudod.  No  ne  sírj ;  mert  az  engem  is 
megindít  s  én  nem  szeretek  hozzákezdeni,  mert  aztán  nem 
tudom  elvégezni.  Tehát  te  is  hívünk  vagy.  De  viszont  Zár- 
kány Leonnak  sem  lehetsz  haragosa.  Ö  kedvencze  volt  a 
te  atyádnak.  Mikor  oly  szerencsétlenül  végezte  életét  sze- 
gény megboldogult,  akkor  Leon  suhancz  gyermek  volt,  s 
ő  is  ott  volt  a  hajtóvadászaton.  Ö  fogta  fel  összeroskadó 
atyádat  s  azután  ő  volt  aZ|  a  ki  érted  ment,  hogy  elhozzon 

magával  kastélyunkba,  magadra  maradt  árvát,  s  a  hogy  te 
az  nap  sehogy  sem  akartál  elaludni,  ő  mesélt  neked  addig, 
míg  elnyomott  az  álom  s  aztán  ölében  hozott  át  a  várlakba. 
Mindez  nagyon  régen  történt  már  s  azután  neked  semmi 
okod  nem  volt,  hogy  ő  reá  neheztelj,  úgy-e  bár? 

—  Nem.  Kegyelmes  asszonyom. 

—  A  harmadik  vagyok  én  a  négy  közül.  Azt  is  tudni  fo- 
god, hogy  a  herczeg  ifjúkorának  első  ábrándjait  egy  nő 
bírta,  a  ki  később  Zárkány  Napóleonnak  anyja  lett.  Férjem 
akarta  őt  nejévé  tenni.  Ez  a  nő  boldogtalan  volt  aztán 
teljes  életében.  Egy  hóbortos  férj  megölte  kedélyét,  elpré- 
dálta vagyonát,  koldussá  tette  egyetlen  gyermekét.  Pedig 
ennek  a  fiúnak  lángész  volt  adva,  összekötve  a  genius  szi- 
laj vágyaival,  a  mik  vihették  őt  égnek  vagy  pokolnak.  Bn 
ezt  az  ifjút  mint  egy  élő  szemrehányást  találtam  mindig 
magam  előtt,  kinek  sorsáért  én  vagyok  felelőssé  téve.  Saját 
végzete  berezegi  koronát  igért  neki  s  az  én  végzetem  csörgő 
sipkát  adott  helyette.  Nincs  nagyobb  szenvedés,  mint  az  a 
tudat,  hogy  másnak  szenvedést  okoztunk.  Férjem  megér- 
tett engem.  Tudta,  hogy  a  midőn  ez  ifjút  figyelemmel  ki- 
séri, az  én  lelkemnek  szerez  nyugodalmat;  hogy  minden 
titkos  jótettével,  mely  Zárkány  Leont  éri,  azon  purgató- 
rium tüzét  oltja  el,  melyben  az  én  lelkem  ég.  0  vásárolta 
össze  Zárkány  birtokait,  midőn  fia  azokat  árúba  bocsátá, 
hogy  apja  adósságait  kifizesse.  Nagyobb  árt  adott  értük, 
mint  a  mire  becsülve  voltak.  A  becsületét  tehát  megmenté 
Leon:  nem  szidják  kielégítetlen  hitelezők.  Azt  is  tudom, 
mi  czélja  van  férjemnek  e  birtokokkal;  helyeslem  a  czélt. 
Csak  holta  után  fogják  azt  megtudni  végrendeletéből.  To- 
vább kiséri  őt  figyelmével  életútjain.  Nem  fogja  kezét,  csak 
az  utakat  nyitja  meg  előtte.  Látatlanul  kiséri.  És  ezt  azért 
teszi,  hogy  engemet  megvigasztaljon.  Tudja,  mily  ideges, 
mily  rémlátó  vagyok.  Hogy  mikor  haragomban  egy  bo- 
szantó  legyet  leütök,  megbánom,  felveszem  a  földről  s 
ápolom,  míg  feléled.  Én  hiszem,  hogy  ez  az  iíjú  fényes 
polczra  fog  jutni  önerejéből,  becsületes  úton.  Én  értem  őt. 

Kívánom  neki,  hogy  ligy  legyen.  De  még  azzal  sem  érem 
be,  hogy  őt  magas  állásra  jutni  lássam.  Én  még  annál  is 
többet  kívánok  neki.  Mindent,  a  mit  az  én  végzetem  elvett 
ő  tőle,  vissza  kell  foglalni  az  ő  végzetének  az  ő  számára, 
így  gondolkozom  én  felőle.  Hát  lehettem-e  akkor  áruló  ? 

—  Nem  .  .  .  Eebegé  a  leány,  kezdett  félni. 

—  Most  jön  a  negyedik :  Eafaela.  Ha  lehet  szó  ellenség- 
ről és  ellenségről,  úgy  ő  és  Leon  bizonyára  azok.  Eafaela 
bírja  mindazt,  a  mi  lehetett  volna  Leoné.  Azonkívül  mind- 
ketten mindazt  lelki  tehetségekben,  a  mi  férfit  és  nőt  egy- 
mástól elkülönít :  a  mi  mindegyiknek  kizárólagos  jellem- 
vonása. Leon,  mint  tizenkét  éves  gyermek,  többször  meg- 
fordult házunknál,  atyjával  együtt,  ki  szüntelen  nagy 
vállalatokba  akart  kapni  férjem  társaságában.  Ilyenkor 
az  öt  éves  Eafaela  rendesen  találkozott  vele.  Az  gyakran 
megesik,  hogy  leánygyermek  a  fiú  iránt  ellenszenvet  érez. 
Eendesen  elfut  előle.  De  Eafaela  annyira  ki  nem  állhatta 
Leont,  hogy  üldözte  őt.  Fintorképet  csinált  a  szeme  közé, 
ha  ránézett,  s  egyszer  a  parkban  abból  a  ragadós  muhar- 
kalászokból, a  mikből  gyermekek  koszorút  szoktak  csi- 
nálni, egy  ilyen  füzért  a  fejéhez  vágott,  s  ez  Leon  hajá- 
hoz ragadt.  A  fiú  megköszönte  azt,  s  eltette  a  keblébe  az 
inge  alá.  Te !  Az  valami  rettenetes :  arra  gondolni,  hogy 
valaki  azt  a  szúrós  kalászcsomagot  a  mezítelen  testén  vi- 
selje. S  Leon  ott  viselte  azt  egész  nap.  Eafaela  kért,  kö- 
nyörgött, sírt,  dühös  volt  érte.  De  nem  bírta  őt  rávenni, 
hogy  dobja  ki  a  kebléből  e  kínzó  ajándékot.  Az  apja  erővel 
akarta  tőle  elvenni;  annak  megharapta  a  kezét.  Akkor 
férjem  szólt  hozzá  egy  szót.  S  arra  az  egy  szóra  előadta. 
Későbbi  években  nem  látta  őt  Eafaela  többé,  csak  akkor 
hallott  felőle  újra,  a  mikor  Leon  atyja  meghalt,  s  ő  maga 
egyszerre  szegény  lett;  alászállt.  Egészen  elfeledkezett  róla. 
A  társaságban  csak  mint  tréfacsinálóról  hallott  felőle  be- 
szélni. Újabb  találkozásnál  megújult  nála  a  régi  ellenszenv. 
Te  !  az  ellenszenv  gyanús  egy  indulat.  Mindig  van  benne 
valami  elismerése  annak  a  fölénynek,  a  mit  az  antipathi- 


cug  alak  gyakorol  a  megigézettre.  Az  ellenszenvben  már 
van  valami  egyenrangúság.  Aztán,  elismert  dolog,  hogy  a 
férfi  búskomorsága  a  női  szivekre  vesztegető  hatással  bir ; 
de  van  a  melancholiának  egy  végtelenül  veszedelmes  faja  : 
s  ez  az,  mely  a  bohóczkodáa  álarcza  alá  rejtőzik.  Az  a  nő, 
a  ki  ez  álarczot  megbolygatja,  fogva  van. 
Livia  hevült  és  fázott. 

—  Szoktál-e  te  patiencet  játszani?  kérdé  rögtön  a  her- 
czegasszony,  kinek  modora  volt  beszéd  közben  számtalan- 
szor bebizonyítani,  hogy  van  ((saltus  in  naturao  (ügrás  a 
természetben).  Lásd,  ez  az  okos  emberek  bolondsága,  az 
otthon  oraculuma.  Nekünk  asszonyoknak  ez  egy  beszélgető 
társ.  Köt  hozzá  valami  babonás  hit.  Vakhit.  Igazi  babona. 
De  hát  ki  tehet  arról?  A  ki  asszonynak  született,  sohasem 
menekül  meg  minden  babonától.  A  világ  minden  reál  tu- 
dománya ki  nem  irtja  azt  belőle.  Idegei  újra  megtanítják 
rá.  Oh  ezek  a  rettenetes  női  idegek !  Mi  megérezzük  előre 
az  esőt,  a  szelet,  az  időváltozást,  miért  ne  sejthetnők  a 
sorsfordulatokat  is  ?  Nekem  a  patience  folyvást  azt  mondta 
hogy  Alienor  nem  lesz  etelvári  képviselő.  Nevess  ki !  Én 
hiszek  a  kártyának.  És  ha  képviselő  nem  lesz,  akkor  Ea- 
faela  férje  sem  lesz,  mert  a  nélkül  atyja  nem  kénytelen  őt 
nagykorúsítani,  s  gyámság  alatt,  álló  férfihoz  Etelváry  ber- 
ezeg nem  adja  leányát.  Én  nem  bánom,  hogy  így  történt. 
Mit  szólsz  te  hozzá  ? 

Livia  úgy  tett,  mint  a  kit  nagyon  érdekel  megtudni,  hogy 
mi  van  a  platánfa  lehámló  kérge  alatt,  mit  újjaival  le- 
feszegetett ? 

—  Nos,  mit  szólsz  hozzá? 

—  Hogyan  ?  kegyelmes  asszonyom  ? 

—  Azt  kérdeztem,  hogy  örüIsz-e  neki,  vagy  búsulsz 
rajta,  hogy  mai  nap  nincs  eljegyzési  ünnepély  az  etelvári 
herczeglakban  ?  A  kérő  elillant.  Eltűnt,  mint  egy  falra- 
vetett fényfantom.  S  odaállt  a  helyébe  egy  igazi  férfi.  Milyen 
nagy  lépést  tett  egyszerre  fölfelé !  Mert  ez  magas  polcz 
annak,  a  ki  meg  tudja  ülni:  persze,  annak  a  ki  nem  ter- 

mett  rá,  csak  kopott  bőrszék.  Egyik  emberre  nézve  táltos, 
mely  repül,  másiknak  pedig  pálczaló,  S  ő  nem  fog  itt  meg- 
állni. Merész  szökésekkel  fog  haladni  följebb,  míg  egyszer 
szemtől  szembe  fog  állni.  Ez  a  prinez  Alienor  nem  tetszik 
nekem.  Egy  ember,  a  ki  mindjárt  odaszületett,  a  hol  meg 
is  fog  maradni.  A  csillagászatban  csak  a  bujdosókat  sze- 
retem, a  mik  engedik  magukat  végtelenül  nagyíttatni,  a 
mik  közelítenek  és  eltávoznak.  Mennyivel  más  ember 
emez !  Mit  gondolsz,  mi  lesz  még  belőle  ?  Most  nyitva  áll 
előtte  a  legmagasabb  pálya,  s  mi  lehet  a  pálya  végén  ? 
Én  szeretek  regényt  csinálni.  Az  olyan  könnyű  és  háláda- 
tos munka.  Az  én  regényem  vázlata  ez :  Zárkány  Leon  a 
diplomatiai  pályán  nagy  nevet  szerez  magának,  szolgálato- 
kat tesz  országának,  a  mikért  fényes  rangot  nyer ;  bámu- 
latos módon,  a  mit  csak  én  tudok,  úri  vagyonhoz  jut  s  mi- 
kor a  sors  minden  elégtételt  megadott  neki,  akkor  megko- 
ronázza ezt  az  utolsóval,  egy  hölgy  szerelmével,  a  kiben 
visszakapja  mindazt,  a  mitől  a  végzet  születése  előtt  meg- 
fosztá ;  még  az  elvesztett  nagy  családi  nevet  is.  Nos,  nem 
jó  regényvázlat  ez? 

A  herczegasszony  annyira  bele  volt  hevülve  regénye 
tervezésébe,  hogy  észre  sem  vette,  hogy  az  a  leány  elsá- 
pad, s  szédülve  támaszkodik  a  platánfának,  gyámolt  ke- 
resve kezével  a  felfutó  repkény  indáiban. 

A  herczegasszony  fölkelt  helyéről,  s  aztán  Livia  vállára 
támaszkodva,  tovább  vitte  a  leányt  magával  sétálni. 

—  Lásd :  én  ebbe  az  én  regénytárgyamba  egészen  sze- 
relmes vagyok.  Mondták  nekem  már,  hegy  engem  rém- 
látások gyötörnek.  Az  nem  igaz.  Hazajáró  lelkekben  én  nem 
hiszek.  A  spiritistákat,  médiumokat  is  mind  csalóknak, 
vagy  megcsaltaknak  hiszem.  Hanem  vannak  igenis  olyan 
gondolataim,  a  miktől  az  ember  megőrülhet.  E  gondola- 
toktól én  rettegek  és  mégis  mindig  keresem  őket.  Ilyenek  a 
végtelenségről  való  töprengések.  Mi  van  az  utolsó  csilla- 
gon túl  ?  Ha  semmi,  hát  ennek  a  semminek  mi  a  határa  ? 
Mi  a  lélek?  Mi  az  örökkévalóság?  Ilyen  kínzó  eszmém  a 

túlvilágon  való  találkozásuk  a  szellemeknek.  Itt  a  földön 
elzárhatjuk  egymástól  magunkat,  van  külön  társaságunk, 
bemutatási  szabályaink :  a  kit  nem  akarunk  elfogadni,  az 
ránk  nézve  nem  létezik.  De  a  szellemek  szabadok,  azoknak 
a  számára  nincsen  zárt  hely.  Ha  már  most  két  olyan  szel- 
lem, mint  az  enyém  és  Zárkány  Napóleon  anyjáé,  a  túl- 
világon egymást  fölkeresi,  kik  közül  az  egyik  bírta  azt  a 
kincset,  a  mit  a  másik  elvesztett,  minő  védelmet  találok 
én  a  másik  ellen  ?  —  Kinevetsz,  látom.  —  Hát  gyerünk 
az  ellenkező  pólushoz:  a  tószta  materialismus  szempont- 
jához. Te  ismered  Eafaelát.  Alig  hiszem,  hogy  volna  férfi, 
ki  hatni  tudna  rá.  Túlkövetelő  :  azért  közönyös  az  ismerős 
alakok  iránt.  lUemházasságot  kész  lesz  kötni,  azt  hiszem. 
De  minő  jövendőt  igér  az  ilyen  phlegmatikus  szövetség  ? 
Eangján  alul  nem  férjesülhet,  az  bizonyos.  Hogy  közön- 
séges férfi  vegyen  el  herczegasszonyokat,  olyan  regény  — 
lehet  ugyan ;  de  általunk  nem  olvastatik.  De  az  nem  tar- 
tozik a  lehetetlenségek  közé,  hogy  egy  férfi,  a  kinek  szivét 
a  nemes  ambitió  is  hevíti,  felküzdheti  magát  egy  elérhe- 
tetlennek látszó  ideálig.  A  világ  ismert  már,  még  pedig 
itt  Magyarországon,  köznemesekből  lett  grófokat,  hercze- 
geket,  minisztereket  és  államka^czellárt.  Az  ilyen  ember- 
nek, a  ki  legalulról  küzdte  fel  magát,  nagyon  meg  kellett 
tanulnia  az  emberek  meghódításának  művészetét.  S  apar- 
venuk  az  asszonyokra  nézve  legveszedelmesebbek.  A  nők 
leggyöngébb  oldala  a  kíváncsiság.  Gazdag  embert,  eszes 
embert,  jó  embert,  még  szeretetreméltó  embert  is  eleget 
árulnak  a  világ  piaczán,  de  érdekes  embert  nagyon  keve- 
set. És  aztán  vannak  nők,  a  kik  ebben  a  nagy  embervá- 
sárban, a  milyen  nagyon  idegenkednek  attól,  hogy  maguk- 
nak rabszolgát  vegyenek,  olyan  könnyen  megesik  rajtuk, 
hogy  urat  vesznek  maguknak.  Mikor  egy  nő  egy  ilyen  férfi- 
val találkozik  össze,  legelső  indulat,  a  mit  érez  vele 
szemben :  a  harag,  a  félelem.  Haragszik  rá,  mert  fél  tőle. 
Mindenki  gyűlöli  az  erősét'.  De  a  gyűlöletben  ragaszkodás 
van.  —  Majd  figyeld  meg  Eafaelát,  mikor  Zárkány  Napo- 

leonnak  a  nevét  előhozzák  előtte,  mit  tesz  akkor  ?  Ha  ma- 
gasztalni hallja,  ki  fogja  nevetni,  s  kész  lesz  őt  leszólni  ; 
de  szólja  le  csak  előtte  más,  akkor  képes  lesz  védelmére 
kelni.  Figyeld  meg.  Hozd  elő  neki  egyszer-egyszer,  mintha 
véletlenül  tennéd.  Most  már  sokat  fog  róla  beszélni  a  hír. 
Mondj  neki  véleményt  róla  különböző  szempontokból. 
Meglátod,  mily  hatással  lesz  rá?  Törekedjél  madame 
Corysandedal  ellenkező  véleményen  lenni.  Kisértsd  meg 
Alienort  magasztalni  előtte.  Ennek  az  a  hatása  lesz,  hogy 
Leonhoz  fog  közelíteni.  Mert  csak  kétféle  ember  juthat 
közelébe.  Vagy  az,  a  kit  előtte  megtámadnak,  vagy 
az,  a  ki  őt  meg  meri  támadni.  De  a  kit  előtte  czélzatosan 
magasztalnak,  vagy  a  kiről  észreveszi,  hogy  neki  kedves 
akar  lenni,  az  úgy  jár,  mintha  a  távcsőt  kicsinyítő  vissza- 
fordításban irányzanák  feléje.  De  hát  mit  vétettek  neked 
azok  a  dahliabimbók,  hogy  a  hányat  útban  találsz,  mind 
letéped  ? 

Szegény  Livia !  tudja  is  ő,  hogy  mit  csinál  most. 

—  Ugy-e  bár,  mit  szólsz  hozzá?  Férfinak  is  elégdélczeg 
Zárkány  Leon  ? 

—  Nem  tudom  —  kegyelmes  asszonyom,  rebegé  a  szo- 
rongatott leány. 

—  Eredj  te  esetre !  Hiszen  csak  néztél  rajta  egyszer 
végig  ?  s  csak  van  eszményed  arról,  hogy  mi  egy  szép  férfi  ? 
Vagy  talán  te  szent  vagy? 

—  Igen,  kegyelmes  asszonyom ;  monda,  nem  is ,  esz- 
mélve arra,  a  mit  mond,  Livia. 

A  herczegasszony  kedélyesen  felkaczagott  e  vallomásra. 

—  Oh  be  naiv  gyermek !  Ö  szent  akar  lenni.  Jól  van 
gyermekem.  Tartsd  ide  arczodat,  hadd  csókoljam  meg. 
Végrendeletemben  egy  apáczakolostort  fogok  alapítani,  s 
annak  fejedelemasszonyává  teszlek  téged. 

S  ez  nem  volt  a  herczegasszonytól  üres  szóbeszéd.  Ö  so- 
kat gondolkozott  Livia  sorsa  felől,  s  megszokta  őt  azon 
kivételes  lények  közé  számítani,  a  kik  szerelemből  nem 
tévednek  a  házas  élet  rögös  útjára,  sorsuk  szerinti  fórjet 


pedig  nem  választhatnak,  s  e  miatt  a  kolostort  tartják  leg- 
kedvezőbb menedéknek.  Gondoskodott  róla,  hogy  e  hely- 
zetet mentül  fényesebbé  tegye  fogadott  leányára  nézve. 

E  szempontot  foglalva  el  aztán,  sikerült  a  herczegasz- 
szonynak  egy  egész  éjszakát  arra  fordítani,  hogy  Liviét 
épen  olyan  nagy  mértékben  kétségbeejtse  lélektani  fejte- 
getéseivel, mint  a  minővé  tette  egy  éjjel  madame  Cory- 
sandeot  boncztani  előadásaival. 

Szegény  leány  egész  agyonrémülve  hagyta  el  a  herczeg- 
asszonyt  másnap.  Az  ethika,  az  aesthesis,  a  nemesis,  a  re- 
ligió,  a  metaphysica,  psychologia  ésabiotica,  s  még  azon- 
fölül  a  költői  igazságszolgáltatás  is,  mind  közreműködtek 
abban  a  feladatban,  hogy  Zárkány  Napóleont  Eafaela 
herczegnő  élettársává  emeljék.  Még  csak  egy  kis  női  csel- 
szövés  volt  szükséges,  hogy  a  sikert  elmulhatlanná  tegye. 
Az  áldott  jó  herczegasszony  igen  jó  kézre  vélte  azt  bízni, 
a  midőn  Líviát  ruházta  fel  e  hivatással :  épen  úgy,  mint 
mikor  madame  Gorysandeot  hatalmazta  fel  rá,  hogy  Ra- 
faela  diaeteticai  felügyeletét  viselje. 

Hanem  Lívia  kisasszony  annyira  szent  még  sem  volt, 
hogy  a  herczegasszony  utasításait  követte  volna  ;  hanem 
azt  tette,  hogy  ezentúl  a  két  ifjúról  se  jót,  se  rosszat  nem 
beszélt  Eafaela  előtt. 

Eélt  tőle  és  az  anyjától. 

Félt  azoktól,  a  kik  úgy  szerették:  jóltevöitöl,  második 
anyjától  s  fogadott  testvérétől. 

CSATAVESZTÉS  UTÁN. 

Hasztalan  volna  elsorolnunk  a  neveiket  azoknak  a 
kiváló  férfiaknak,  a  kik  a  két  főúr,  Nornenstein  és  Etel- 
váry  elnöklete  alatt,  rendesen  az  etelvári  családi  palotá- 
ban gyűlésezni  szoktak,  mert  azokon  nem  igazodnék  el  a 
história.  A  magyar  főrangú  körökben  a  legtöbb  kiváló 
egyént  nem  arról  a  nevéről  ismerik,  a  melyikkel  a  főrendi- 


ház  jegyzője  szokta  szavazásra  felhívni,  egymás  között 
ök  bámulatosan  furcsa  neveket  használnak,  a  melyeket  a 
legheterogenebb  tárgyaktól  vettek  kölcsön.  Házi  és  mezei 
állatok,  emberi  tagok  és  közhasználatban  lévő  tárgyak, 
élnek,  uralkodnak  és  házasodnak  ottan,  némelyiket  csak 
a  czíméről  emlegetik;  mást  három  éves  korában  saját 
magának  adott  becze-névről ;  valamelyik  egy  hires  tán- 
czosnőnek  udvarolt,  s  most  csak  annak  a  neve  alatt  isme- 
retes, másik  megint  egy  régi  római  költőt  fosztott  meg 
nevétől,  még  az  egyházi  méltóságok  sincsenek  kivéve  e 
sors  alul ;  a  kiknek  az  apjuk  mestersége,  vagy  nemzetiségi 
különlegessége  válik  prsedicatumukká.  Némelyik  maga  is 
tudja,  hogy  mi  neve  ?  más  előtt  holta  napjáig  is  titokban 
marad,  hogy  kinek  hívták  ?  így  például  a  két  klub-elnök 
közül  az  egyik:  Nornenstein,  tudja  azt,  hogy  őt  társai 
egymás  közt  « Nagymogulnak »  hívják  :  míg  Etelvárynak 
sejtelme  sincs  róla,  hogy  más  név  alatt  társai  nem  emle- 
getik, mint  a  «Carthausi»  ;  a  mire  hallgatag  modora  szol- 
gálhatott ürügyül. 

A  ((Nagymogul))  sehogy  sem  volt  megelégedve  a  válasz- 
tások eredményével.  Ki  is  egész  fakadt  keserűen  a  bizott- 
sági ülésben : 

—  Ennyi  tengerpénzt  elprédálni  s  ily  kevés  eredmény- 
nyel !  Már  hiszen,  uraim,  azt  Oroszországbai;i  is  megszok- 
tuk, hogy  ha  valamit  meg  akarunk  nyerni,  akkor  veszte- 
getni kell ;  de  legalább  ott  az,  a  kit  megvesztegettünk,  az 
a  mi  emberünk  lesz ;  nálatok  is  elfogadják  a  douceurt,  de 
utána,  mint  Othello  asszonyai,  megtörlik  a  szájukat,  s  azt 
mondják:  «nem  ettem ». 

—  Ez  leczke  a  vesztegetőnek :  mondá  rá  az  igazmondó 
prépost. 

—  A  leczkét  nem  fogjuk  elfelejteni  s  másodszor  nem 
lát  ilyen  választási  campagnet  Magyarország,  mint  az 
idei  volt. 

Kolompi  úr  letéve  a  jegyzői  tollát,  jónak  látta  tódítani 
a  panaszt. 

—  Legsajnosabban  sújtott  bennünket  az  etelvári  rop- 
pant nagy  árulás ;  a  hol  épen  azon  ember,  kit  bizalmunk- 
kal elhalmoztunk,  szedett  rá  bennünket  oly  perfidül,  sa- 
ját pénzünkön  választatva  meg  magát. 

Ennél  a  szónál  lázas  pirosság  gyulladt  ki  Etelváry 
herczeg  arczán ;  ez  a  vád  megszólalásra  bírta  a  « Car- 
thausit)). 

—  Én  nem  hiszem,  hogy  Zárkány  Leon  bármily  becs- 
telenséget tudott  volna  elkövetni. 

Kolompi  úr  kapkodott  a  tárczájához :  ((Kérem  alássan, 
nekem  adataim  vannak  :  a  félbankj egyek ». 
Nornenstein  visszanyomta  őt  helyére. 

—  Hagyja  ön  azokat  nyugodni.  Zárkány  úr  bennünket 
erősen  megtréfált,  annyi  igaz.  De  mi  e  tréfáért  még  csak 
egy  szemrehányással  sem  fórhetünk  hozzá  közel.  A  leg- 
korrectebb  volt  az  eljárása.  0  felhasználta  minden  eszkö- 
zét a  választási  küzdelemnek,  hogy  a  mi  jelöltünket  győ- 
zelemre segítse.  Az  utolsó  eszközök  oly  drasticusak  vol- 
tak, hogy  az  én  Alienorom  előlük  megszökött.  Én  is  meg- 
szöktem volna  azok  elől.  Zárkány  egyedül  maradt  és  meg- 
választották őt.  A  pénzkérdésben  pedig  egészen  gavallér- 
módra viselte  magát.  A  választás  után  rögtön  még  Sipo- 
táról  megküldé  nekem  a  rábízott  huszonötezer  forintot. 

—  No  hát  huszonötezer  forintunk  mégis  megmaradt; 
vigasztalódék  a  prépost. 

—  Dehogy  maradt !  én  igen  természetesen  visszaküld- 
tem  azt  neki,  azzal  a  szóval,  hogy  semmi  közöm  a  pénz- 
hez, nem  tudok  felőle. 

—  Hát  akkor  mégis  nála  veszett!  kapott  rajta  Ko- 
lompi. 

—  Bár  nála  veszett  volna.  De  ő  azt  hozzá  csatolta  rög- 
tön a  bátokiak  által  felajánlott  összeghez,  s  most  a  mi  sa- 
ját pénzünkön  fognak  építtetni  a  tanyai  és  községi  isko- 
lák. —  Seminariumok,  demagógok  számára.  —  Mert  az 
((egyház  és  állam »  csak  ellenségek,  de  az  wegj'ház  és  iskolai 
riválisok  1 


—  Azt  kellene  kitudni,  hogy  ki  árulhatta  el  az  össze- 
illeszthető bankjegyek  titkát?  mondá  a  fejét  furfangokon 
törő  Kolompi. 

Nornenstein  fejedelem  ajkát  pittyeszté. 

—  Könnyű  kitalálni.  Az  osztrák  nemzeti  bank  hivatal- 
nokai között  szabadkőművesek  is  vannak,  a  kiknek  a  ré- 
vén minden  cselszövény  czéljához  talál. 

—  Én  meg  fogom  támadni  lapomban  az  osztrák  nem- 
zeti bankot. 

—  Csak  dugja  ön  hüvelyébe  kardját,  s  ne  támadja  meg 
a  nemzeti  bankot.  Lássunk  a  magunk  dolga  után.  Vegyük 
számon,  hogy  kikre  számithatunk. 

Furcsa  játékot  játszottak  az  urak.  Európának  csináltak 
új  térképet.  Lehet  játék,  lehet  komoly  világváltozás. 

Számításba  jött  minden  közreműködő. 

A  sok  alkatrész  között,  mely  a  világtörténet  óramüvét 
mozgatja,  Magyarország  is  helyet  foglal.  Ö  ez  óraműben 
az  «ütő)).  Csak  akkor  vesznek  róla  tudomást,  mikor  üt. 
Mikor  nem  üt,  akkor  akár  ne  is  volna  az  óraműben.  Ha- 
nem ha  egyszer  aztán  nem  üt,  akkor  mégis  utána  járnak, 
hogy  miért  nem  üt  ? 

Ennek  pedig  különféle  okai  vannak. 

Pedig  számítani  kell  rá,  mert  félmillió  szuronynyal  és 
karddal  figurái  az  európai  concertben. 

A  bizottság  tagjainak  a  nézetei  igen  szerteszét  ágaztak. 

Volt  egy  csoport,  mely  kifogyhatlan  leleményességet 
tanúsított  azon  akadályok  feltalálásában,  a  mik  Magyar- 
országot visszatartják  minden  európai  actióba  lépéstől. 
E  csoportnak  Etelváry  berezeg  látszott  a  központja  lenni. 

Nornenstein  fejedelem  lassankint  rájött  arra  a  bizo- 
nyosságra, hogy  Magyarországon  nincs  olyan  conservativ 
elem,  mely  az  alkotmányos  életet  meg  tudja  vetni.  Kü- 
lönféleképen értelmezik  azt ;  de  mind  úgy  féltik,  mintha 
a  lábuk  alatt  levő  föld  volna.  Pogányok !  nem  kívánkoz- 
nak az  égbe,  a  hol  nincs  constitutió. 

Végre  kijött  a  türelméből  és  kifakadt ; 

—  Uraim !  alkotmányos  élet  csak  nagy  államoknak 
való.  Kis  államok  elpusztulnak  vele.  A  dnódez  fejedéi- 
mecskéket  nevetségessé  tudták  tenni ;  pedig  azoknál  sok- 
kal nevetségesebbek  a  duódez  Pittek  és  miniatűr  Eobes- 
pierrek:  köpönyeg  nagyságú  országoknak  toronymagas 
államférfiai. 

Ez  aztán  egész  vitát  keltett  föl  a  gyülekezetben,  melyet 
elvégre  Falbenheim  tábornok  a  Brennus  karddal  vélt  Nor- 
nenstein  részére  eldönteni. 

—  Hát  hiszen  beszéljetek,  urak,  a  mit  akartok.  Csinál- 
jatok parlamentet,  kormányt,  a  hogy  tetszik.  Nekünk  arra 
semmi  gondunk.  A  mikor  arra  kerül  a  sor,  hogy  közbe 
kell  vágni,  akkor  a  katonai  kormány  adja  ki  a  parancsot, 
s  a  kinek  az  nem  tetszik,  annak  a  dolga  a  hallgatás.  Akkor 
majd  el  fog  dűlni,  hogy  kik  vezetik  a  monarchia  sorsát : 
a  szónokok-e,  vagy  a  custozzai  hősök  ? 

Az  igaz,  hogy  ezzel  a  buzdító  felvilágosítással  a  vita 
szépen  el  lett  csendesítve.  Nem  okoskodtak  többé :  elhall- 
gattak vele. 

Alig  bírta  Nornenstein  Octavian  elvtársait  ismét 
annyira  belemelegíteni  az  ügybuzgalomba,  hogy  czélra- 
vezető  terveinek  részleteit  kellő  figyelemmel  meghallgas- 
sák. Az  ülés  tagjai  apródonként  megszökdöstek. 

Az  ülés  után  Nornenstein  Octavian  hintájával  hazavitte 
Falbenheim  tábornokot. 

Útközben  azt  mondá  neki ; 

—  Kár  volt  az  uraknak  azt  mondani,  hogy  a  katonai 
kormány  minden,  ők  csak  addig  valamik,  a  míg  ennek 
úgy  tetszik. 

—  Hisz  az  úgy  van  Európaszerte,  s  azt  a  nagy  férfiak 
maguk  is  tudhatják. 

—  Tudják  is :  de  szeretnek  úgy  tenni,  mintha  nem  tud- 
nák s  megorrolnak  érte,  ha  ezt  valaki  fenhangon  felfedezi 
többek  jelenlétében. 

Nornenstein  Octavian  ez  estén  nem  is  ment  a  casinóba ; 
hazatért  lefeküdui. 


28 


A  korai  hazatérés  annyira  feltűnt  Vendelinnek,  hogy  azt 
kérdé  tőle : 

— =  No  I  Talán  valami  baj  van  ? 

Vendelin  komornyik  volt  a  fejedelemnél.  Eégi  szolga,  a 
kinek  már  joga  van  ilyen  kérdést  intézni  urához. 

—  Mi  közöd  hozzá  ?  Eredj  a  pokolba !  válaszolt  neki 
Octavian  fejedelem,  becsapva  maga  után  hálószobája  aj- 
taját. 

Perez  múlva  aztán  csengetett  neki. 

—  Parancsol  magasságod  ? 

—  Nem  parancsolok,  Vendelin.  Bocsáss  meg,  hogy  meg- 
bántottalak. Rossz  kedvem  van.  Ki  vagyok  fáradva.  — 
Csináld  meg  éji  toilettemet. 

—  Mibe  fáradt  ki  magasság?  kérdé  Vendelin  egy  ala- 
csony szekrényt  nyitva  fel,  s  abból  egy  pokróczot  vonva 
elő. 

—  A  komédiajátszásba,  fiam.  Egész  nap  komédiát  ját- 
szani: minden  embernek  mondani  valamit,  a  mi  nem  igaz, 
s  átvenni  tőle,  a  mit  az  hazudik  vissza.  S  ez  így  megy 
egész  nap. 

—  Nehéz  sors  !  monda  Vendelin,  egy  tigrisbőrrel  bevont 
tábori  ágyra  terítve  ki  a  vastag  fehér  pokróczot. 

—  Igazán  úgy  vagyok,  mint  Midás  borbélya ;  ha  te  nem 
volnál  még,  nekem  is  egy  lyukat  kellene  ásnom  a  földbe, 
abba  kiabálnom  bele,  hogy  «Midas  habét  aures  asi- 
ninas)). 

—  Annyival  jobb,  hogy  én  belőlem  nem  nőnek  ki  nád- 
szálak. 

—  Igaz,  Vendelin,  utolsó  és  egyetlen  hívem  vagy  a  vilá- 
gon. Az  ember  ötven  esztendős  koráig  sokat  megtud,  ha 
tanulni  szeret.  Volt  idő,  mikor  azt  hittem,  hogy  alatt- 
valóim szeretnek :  megtudtam,  hogy  a  hátam  mögött  ösz- 
szeesküdtek.  Hittem  azt,  hogy  souverainem  kegyel :  meg- 
tudtam, hogy  semmivé  akar  tenni.  Gondoltam,  hogy  hü 
hozzám  az  « asszony ».  Elhagyott,  mikor  rám  unt.  Aztán 
íizt  képzeltem,  hogy  szeretnek  az  « asszonyok ». Megöleltek 

és  megcsaltak.  Egyetlen  fiam  mindig  azon  töri  a  fejét, 
hogyan  szedjen  rá?  s  előle  kell  legjobban  rejtegetnem  tit- 
kaimat, mert  akárkinek  elárulja.  Szövetségeseket  keresek 
s  minden  alkalommal  azt  veszem  észre,  hogy  nem  én  lova- 
golok rajtuk,  hanem  ők  én  rajtam.  S  mind  ehhez  még  jó 
pofát  kell  csinálnom  s  nincs  más,  kinek  elpanaszol- 
jam, hogy  miért  va;n  rossz  kedvem,  csak  a  komornyikom- 
nak. 

—  Hát  panaszolja  el,  magasság,  majd  én  az  alatt  levet- 
kőztetem. 

—  Elébb  nedvesítsd  meg  a  pokróczot. 

—  Bocsánat :  előbb  kiviszem  a  gyertyákat  a  szomszéd 
szobába. 

—  Megint  igazad  van  Vendelin.  Nehogy  úgy  járjak, 
mint  János  király,  a  kit  a  komornyikja  szint  így  szokott 
esténkint  borszeszes  pokróczba  bevarrni,  s  egyszer  a  gyer- 
tyától meggyulladt  a  boriéi,  s  a  jámbor  fejedelem  nyomo- 
rultul elégett  a  pokróczban.  Látod :  ezt  sem  tudja  rajtad 
kívül  senki,  hogy  engem  minden  éjjelre  borszeszes  pok- 
róczba varrnak  be,  úgy  tartom  fenn  sokat  elhasznált  élet- 
erőmet. Ha  egy  ember  tudná  rajtad  kívül,  azóta  ott  volna 
figurám  az  élczlapokban,  szépen  bepólálva.  Te  vagy  az 
egyedüli  igaz  barátom ;  viseled  a  livrémet,  s  hagyod  ma- 
gadat leszidatni  és  küldöztetni. 

—  Kegyeskedjék  csak  hanyatt  feküdni  ide  a  pokróczra. 

—  No  hisz  az  igaz,  hogy  viszont  te  is  parancsolsz  ne- 
kem s  én  sem  fogadok  szót  másnak,  csak  neked.  Egymás- 
hoz szoktunk,  Vendelin,  huszonöt  esztendő  óta.  Az  idén 
megtarthatnék  az  ezüst  menyegzőnket.  Szeretnél-e  még 
Nornensteinba  visszakerülni  ?  A  fejedelmi  palotába  ? 

—  Nyújtsa  ki  a  lábát  magasságod  !  Hisz  igy  nem  tudom 
bevarrni. 

—  Közeledünk  hozzá,  Vendelin ;  bár  minden  ellenem 
esküdött  is.  Ezek  a  magyar  urak  csalnak  engem.  Én  azt 
hiszem,  hogy  ők  a  mi  hajónkon  csak  <(blinder  Pasasir»- 
ként  utaznak.  Azt  nem  bánják,  ha  a  tyúkszemüket  kivá- 

gom,  hanem  már  az  eleven  húsukba  nem  engednek  bele- 
metszeni. Mihelyt  valami  merész  vállalkozásról  van  szó, 
egyszerre  azzal  állnak  elő :  hogy  így  meg  úgy  1  a  magyar 
nép  vére  kimólendő.  A  kék  úristenre  Bajorországban !  Ha 
én  nem  kimélem  az  én  német  népem  vérét. 

—  Ne  tessék  úgy  rugdalózni,  mert  felfordul  a  tabou- 
rette. 

—  Csak  a  fiam  volna  egy  tizedrésznyi  férfi  abból,  a  mi 
én  vagyok  !  Még  egy  olyan  nyomorúságnál  is,  mint  egy 
magyar  képviselőség,  kudarczot  vallok  vele.  Tudod,  hogy 
ki  segített  ehhez  a  bukáshoz?  Ki  nem  találnád,  ha  fejedre 
állnál  sem.  A  szép  Pompeia  baronesse.  Miért  is  voltam  én 
olyan  bolond,  hogy  azokat  a  félbankjegyeket  ő  rá  bíztam? 
Azt  hittem,  szereti  Alienort,  tehát  legjobban  rajta  lesz  a 
győzedelmén.  Nem  gondoltam,  hogy  túljárjon  az  eszemen 
s  észrevegye,  hogy  e  győzelem  egyúttal  Eafaela  herczegnő 
kezét  is  megnyeri  számára.  Ezt  hiúsította  meg  az  a  leány. 
Senki  sem  tudja,  hogy  ő  tette,  csak  én.  Annak  a  bárgyú 
Kolompinak  azt  mondtam,  hogy  a  szabadkőművesek  tették 
a  nemzeti  banknál.  Elhitte  és  el  fogja  majd  híresztelni. 
Csak  ezt  a  Palbenheim  tábornokot  tudnám  valakivel  he- 
lyettesíteni, hogy  kidobnám  a  hajóból  baronessével 
együtt !  Azóta  Alienor  mindig  az  ezüsthajú  szépségnél  ül. 
De  keresztet  húzok  a  szép  Loreley  számadásán  végig. 
Tudod,  hogy  mit  csinálok?  Alienort  a  bukás  daczára  nagy- 
korúsítom, s  akkor  fenntartom  az  eljegyzési  viszonyát 
Etelváry  berezeg  leányával.  Biz  ez  egy  kis  mesalliance 
lesz.  Egy  magyar  berezeg  nem  sokkal  nagyobb  rang  egy 
cserkesz  berezegnél,  vagy  egy  oláh  bojárnál.  De  gazdag  ós 
nagy  befolyása  van  ebben  az  országban.  Ha  kilátás  volna 
valami  európai  actiora,  nem  gondolnék  rá ;  mert  akkor 
ott  volna  fiam  számára  az  ehrenbreitsteini  uralkodó  feje- 
delem leánya.  De  az  a  kilátás  most  nagyon  homályos,  s  a 
míg  kitisztul,  tartok  tőle,  hogy  Alienor  valami  bolondot 
csinál.  Az  a  Pompeia  veszedelmes  egy  varázsló.  Olyan 
mint  Circe.  Hogy  kidobatott  velem  ötvenezer  forintot! 

Tartotta  volna  meg  magának !  Akkor  most  megvethetném, 
így  pedig  rettegek  tőle.  —  Miért  nem  bíztam  reád  azt  a 
dolgot?  Azért,  mert  azt  gondoltam,  hogy  elcsensz  az  ellen- 
őrzetlen  pénzből,  mint  a  hogy  bizonyosan  megdézsmálod 
a  szivaraimat,  a  boros  palaczkjaimat  s  perczenteket  ve- 
szesz  a  szállítmányosaimtól.  Ezt  én  jól  tudom,  s  nem  lár- 
mázok érette.  Természetesnek  találom,  s  azért  tudom,  hogy 
tűzbe-vízbe  mennél  értem.  Eád  kellett  volna  bíznom  ezt 
is.  Legalább  a  te  tőkepénzed  is  szaporodott  volna.  Szépen 
szereztél  mellettem :  úr  lehetnél,  ha  akarnál ;  még  is  itt 
maradsz  nálam  szolgának.  Ez  szép  tőled.  —  Hát  Alienort 
megházasítom.  Vegye  el  a  szép  herczegnőt.  Azzal  Pompeia 
baronesse  megszűnik  rám  nézve  veszedelmes  lenni.  Mit 
szólsz  hozzá  ?  Tudom,  hogy  azt  mondod  most  magadban, 
hogy  ((micsoda  hebehurgyaság !»  Hát  ha  időjártával  úgy 
fordul  a  világ,  hogy  a  cselekvés  ideje  eljön,  akkor  princz 
Alienorra  nézve  épen  olyan  nagy  baj  lesz,  hogy  már  egy 
magyar  herczegnő  neje  van,  mint  volt  rám  nézve  az,  hogy 
a  hollandi  bankárleányt  elvettem.  De  gondoltam  én  erre. 
Halld  csak  milyen  messze  lát  az  én  eszem !  Mikor  leg- 
utóbb a  fiammal  együtt  Etelvárótt  voltunk,  egy  ottani  pa- 
rasztnak fia  született.  Kieszközöltem,  hogy  híják  meg  Ea- 
faelát  és  Alienort  keresztkomáknak.  Már  most  ide  figyelj. 
Ha  egyszer  arra  találna  szükség,  lenni,  hogy  Alienor  az 
ehrenbreitsteini  fejedelemkisasszonyt  vegye  nőül  —  az, 
hogy  ő  Eafaelával  keresztszülői  rokonságba  lépett,  ok  lesz 
arra,  hogy  elválaszszák  őket.  Antonelli  bibornok  lekötele- 
zettem :  a  pápa  megteszi  a  kedvemért  s  úgy  hiszem,  hogy 
Eafaela  herczegnő,  ha  egyszer  Alienor  felesége  lesz,  örülni 
fog,  ha  elválhat  tőle.  Úgy-e,  hogy  messze  jár  az  eszem, 
Vendelin  ? 

—  Engedje  az  éji  italt  a  szájába  töltenem,  magasság. 

S  azzal  a  karjára  emelte  a  rendúr  fejét  a  komornyik,  s 
megitatta  őt  egy  csücskés  edényből,  mint  valami  pólyás 
gyermeket.  Aztán  felhúzta  a  zeneszekrény  óraművét, 
mely  háromféle  melancholikus  dallamot  játszott  egymás- 


után  szakadatlanul.  E  nélkül  a  nagy  ember  nem  tudott 
aludni. 

—  Auh,  Aauh !  Mit  szólsz  hozzá  Vendelin?  —  Eredj, 
imádkozzál  helyettem. 

A  JÓTÉKONY  BAZÁEBAN. 

Egy  emberbaráti  intézmény  javára  jótékony  bazárt  ren- 
deztek Budapest  előkelő  és  hirneves  hölgyei :  szépségek  a 
főúri  és  művészi  körökből.  Az  emberiség  rosszabbik  fele 
(mint  tudva  van,  a  férfi-nem !)  sietett  e  bájos  adószedő 
hivatalba,  tartozását  leróni. 

Egy  hideg  sültekkel  és  liqueurökkel  kereskedő  trón- 
mennyezetben egyike  volt  a  bájos  Hébéknek  Falbenheim 
Pompeia  bárónő,  breton  pinczérnőnek  volt  öltözve,  tarajos 
csipke  főkötővel,  kurta  nagyvirágos  szoknyában,  mely 
alól  kikandikáltak  a  rózsaszínű  selyemharisnyák.  Asztala 
leglátogatottabb  volt,  nagy  grácziával  tudott  kiszolgálni, 
s  remek  talentummal  birta  a  boltja  előtt  elsunnyogó  ura- 
kát  odacsalogatni. 

A  kinek  nem  kellett  nagy  csalogatás,  az  Leon  volt. 

A  választás  óta  nyomta  valami  olyan  gondolat  a  lelki- 
ismeretét, hogy  ő  Pompeiának  egy  « csókolom  a  kezét » -tel 
tartozik,  de  nem  volt  könnyű  kitalálni  a  módját,  hogy  azt 
miként  adja  át  neki? 

A  benső  viszonynak,  a  mi  közte  és  a  « társaság »  közt  az 
előtt  oly  szépen  virágzott,  egyszerre  vége  lett  a  képviselő- 
séggel, az  urak  igen  feszesen  fogadták  a  köszöntésót,  s  ha 
Nornenstein  fejedelemmel,  vagy  Falbenheim  tábornokkal 
találkozott  a  casinóban  :  azok  rendesen  úgy  ejtették  a 
dolgot,  hogy  épen  akkor  egy  harmadik  emberrel  beszédbe 
eredj enek.Tehát  otthon  nem  tehette  tiszteletét  Pompeiánál. 

Most  azonban,  hogy  a  bárónő  felcsapott  pinczérnőnek, 
ezáltal  édes  mindnyájunké  lett,  s  egy  forintért  ád  minden- 
kinek sonkaszeletet  és  jó  szót. 


—  Bizony  mégis  csak  rám  ismert :  feddőzék  enyelgő 
szóval  a  bárónő.  Ezer  éve^  hogy  nem  láttam. 

—  Pedig  mutogatnak  engem  mindennap. 

—  Hol? 

—  Nem  az  állatkertben ;  hanem  abban  a  nagy  kiállítás- 
ban, a  hol  a  haza  bölcsei  vannak  összegyűjtve.  Én  is 
egyik  viaszfigura  vagyok  ottan. 

—  Még  nem  is  kívánhattam  önnek  szerencsét  hozzá. 
No  ezt  a  pohár  sherryt  ingyen  kapja:  a  választási  diada- 
lára. 

—  A  másodikért  aztán  majd  duplán  fizetek. 

—  Sonkaszeletet  is  adok,  de  ne  falja  be  egyszerre,  hogy 
tovább  tartson, 

—  Oh  majd  kérni  fogok  még  többet  is. 

—  De  akkor  igen  hosszú  lesz  a  számla.  —  Mondja  csak : 
mikor  tartja  ön  a  «szűz  beszéd»-ét?  Akkor  elmegyek  az 
országház  karzatára. 

—  Úgy  igen  sokáig  fognak  epedni  a  bárónő  tisztelői 
szónoklatra  lelkesítő  megjelenése  után,  mert  én  azon 
kevesek  közé  tartozom,  a  kik  «szűz  hallgatással))  igyekez- 
nek kiérdemelni  a  képviselőház  elismerését. 

—  De  hát  mi  okból? 

—  Mert  annyi  ragyogó  lument  látok  ottan  magam  körül, 
hogy  átallom  közöttük  meggyújtani  a  magam  mécsecs- 
kéjét. 

—  Ezzel  traktáljon  meg  mást :  mi  nagyon  jól  tudjuk, 
hogy  ön  jó  hallgató"  az  országházban ;  de  az  értekezlete- 
ken mindenkit  meglep  találó  észrevételeivel ;  a  szakbizott- 
ságokban felismerték,  mily  kincset  bir  tanulmányaiban  s 
el  is  halmozták  munkával,  a  mi  legfőbb  foka  a  méltány- 
lásnak. Sajnálom,  hogy  ilyen  rövid  ideig  marad  ön  itt. 

—  Kevés  ideig  maradok  (átt))  bárónő  !  Inkább  megeszem 
azt  az  egész  sonkát,  ha  tudom,  hogy  ittlétemet  tűrheti. 

— ■  Az  «itt))  alatt  nem  értettem  az  én  boutiquemet,  s  az 
egész  sonkát  sem  adom ;  mert  ebből  nekem  épen  ötven 
forintot  kell  beárulnom,  a  mire  önnek  tíz  napi  diurnuma  * 

Jókai :  Az  ^let  komédiásai.  II.  3 

felmenne.  Hanem  azt  ertem  alatta,  hogy  kevés  ideig  fog 
ön  az  országházban  maradni,  mint  képviselő. 

—  ((Kikérnének))  talán  valami  kriminálitásért  ? 

—  Hasztalan  igyekszik  ön  vágásaimat  élczekkel  védeni. 
Én  találok.  Ont  rövid  időn  elviszik  diplomatiai  hivatalnok- 
nak a  külügyminisztériumhoz,  s  akkor  el  kell  hagynia 
Budapestet,  a  sándor-utczai  palotát  és  minket  is. 

—  A  bárónő  mindent  tud. 

—  Vannak  nekünk  ((Dyonisius-füleink)). 

—  A  nőknek  sok  közös  tulajdonuk  van  a  királyok- 
kal. 

—  Ön  carrierejét  már  nem  is  vaspályán,  de  repülő  gé- 
pen teszi  meg.  Diplomatiai  állásra  jut. 

—  Őszintén  megvallva  bárónő,  ezt  az  egész  szerencsét 
annak  köszönhetem,  hogy  a  magyar  ember  három  dolgot 
nem  szeret :  angolul  tanulni,  külföldön  utazni,  és  levelet 
Írni;  én  történetesen  mind  a  hármat  megszoktam;  a 
külügyminisztériumnak  szüksége  volt  egy  hivatalnokra,  a 
ki  magyar  is  legyen,  az  országház  tagja  is  legyen,  s  a  kit 
aztán  Pontiustól  Pilátusig  lehessen  küldözgetni,  s  a  kinek 
ha  azt  mondják,  hogy  whau  du  ju  du  ?»  azt  ne  felelje,  hogy 
<(meg  ne  üss  német ;  mert  visszaütlek  !»  —  Hyen  több  nem 
volt,  csak  én  :  faut  de  mieux  kiszemeltek  diplomatiai  com- 
mis  voyageurnek. 

—  Ön  nagyon  érti  ennek  a  hivatásnak  a  fontosságát ! 

—  Miért? 

—  Mert  kicsinylőleg  beszél  róla. 

—  Tehát  annyira  diplomatának  hisz  már  a  bárónő, 
hogy  minden  szavamnak  az  ellenkezőjét  kell  elhinni? 

—  Oh  nem.  Mindig  és  mindenkinek  az  igazság  ellen- 
kezőjét mondani :  ez  csak  ((udvarlónak))  való  erény;  nem 
(( udvar oncz))-nak.  A  ki  mindig  és  mindenkire  nézve  Mac- 
chiavelli,  az  rossz  Macchiavelli.  A  diplomatának  nem  sza- 
bad mindenkit  megcsalni :  annak  kell  valakit  tartani,  a 
kihez  igazán  hű.  Annak  kell  néha  igazat  is  mondani.  Néha 
igazat  mondani  annak,  a  ki  utána  kémkedik :  azért,  hogy 

el  ne  higyje :  máskor  hazudni  annak,  a  kit  szeret,  azért, 
hogy  megnyugtassa. 

—  Hisz  a  bárónő  engem  nagyobb  bölcseségre  tanít, 
mint  valamennyi  professorom. 

—  Ott  nőttem  fel,  a  hol  ezt  mindennap  tanítják.  Férfi, 
asszony,  közreműködik  ebben.  Az  udvaronczoknak  már  a 
gyermekei  is  intrikálnak.  Komornát,  komornyikot  és 
fodrásznőt  nagyon  megbecsüljön  kegyed  az  udvarnál,  mert 
azok  nevezetes  személyek. 

—  Eddig  is  nagyon  tiszteltem  őket. 

—  Lassan  szürcsölje  azt  a  sherryt  s  egyék  meg  egy 
pogácsát  közben.  Valamit  akarok  önnek  elmondani.  Én 
ismerem  azt  a  pályát,  a  mire  ön  most  elindul.  Olyan  gyors 
benne  az  emelkedés,  mint  a  léghajóval  fel ;  de  olyan  gyors 
benne  a  bukás,  mint  a  léghajóból  le.  S  az  egyszer  meg- 
bukott diplomata  holt  ember  örök  időkre ;  kivált  ha  alá- 
rendelt egyén  volt.  Sok  ilyen  halottal  fog  ön  találkozni  a 
maga  útján,  a  kik  intő  például maradoznakelmellette.  Külö- 
nösen egy  feltűnő  alakkal  fog  ön  találkozni  mindjárt  az  első 
napokban.  A  nevét  (az  igazit)  nem  mondom  meg :  a  leírás 
után  ráismerhet.  Még  fogja  önt  lepni :  az  új  hivatalnoko- 
kat rögtön  körül  szokta  fogni.  <(Vas  kakadu ))-nak  gúnyol- 
ják. Valaha  szénfekete  erős  haja  volt,  melyet  feje  közepén 
felviaszkolva  viselt,  mint  egy  kakadu-bóbitát,  most  már 
megvénült,  képe  ezer  ráncz,  de  azért  minden  ráncz  most 
is  mosolyogni  törekszik  s  a  régen  megőszült  haj  viasz- 
kenőcscsel most  is  kakadu-bóbitának  van  a  feje  tetején  fel- 
taraj ózva. 

—  Találkoztam  én  ezzel  már  valaha ! 

—  Ez  egy  igen  nevezetes  diplomata  volt  egy  időben,  s 
a  monarchiának  teljhatalmú  képviselője  egyik  aldunai 
fejedelemségben.  Kilátása  volt  egykor  konstantinápolyi 
nagykövetté  lehetni.  Azon  országnak  nyughatatlan  népe 
van;  minduntalan  elégedetlen  a  fejedelmével.  A  vas 
kakadunak  határozott  utasítása  volt  kormányától,  a  feje- 
delmet gyámolítani  az  elégületlen  pártok  ellenében.  Híven 

és  buzgalommal  járt  el  benne.  Egyszer  hirűl  hozzák  neki 
ügynökei,  hogy  egy  osztrák  főtiszt  jár  a  fejedelemségben, 
a  ki  a  népet  erélyes  mozgalmakra  buzdítja.  A  diplomata 
jelentést  tesz  miniszterénél  s  kérdést  intéz  az  iránt,  hogy 
kettőjük  közül  melyik  képviseli  a  kormány  politikáját? 
Hiszen  ha  szükséges  a  fejedelmet  elejteni  s  az  elégületle- 
neket  pártfogolni,  hát  azt  a  vas  kakadu  is  megteszi.  Azt  a 
választ  kapta,  hogy  csak  maradjon  az  utasításai  mellett  s 
gyámolítsa  a  fejedelmet.  A  főtiszt  azonban  csak  folytatta 
az  alattomos  izgatást.  Egy  napon  aztán  felzendült  a  feje- 
delem ellen  a  népe,  s  annak  választania  kellett,  hogy  le- 
verje-e a  forradalmat  tűzzel-vassal,  vagy  elfusson  előle? 
A  vas  kakadu  épen  akkor  érkezett  a  fejedelmi  palotába, 
mikor  erre  a  kérdésre  csinálták  a  választ.  A  fejedelem  ara- 
nyát épen  akkor  öntötték  viasz  közé,  úgy  szállították  hajóra. 
Ö  maga  álöltözetbe  rejtőzött  s  a  vas  kakadu  szerencsésnek 
érezte  magát,  ha  vele  egy  hajón,  matróznak  álczázva 
menekülhetett.  Sietett  fel  miniszteréhez  nagy  méltatlan- 
kodva, s  elmondá,  hogy  ő  azt  tette,  a  mi  neki  parancsolva 
volt.  «Igaz,  feleié  neki  az  államvezér ;  s  ha  a  fejedelem  le- 
verte volna  a  forradalmat,  ön  nagy  kitüntetésben  részesült 
volna ;  de  mert  a  forradalom  került  felül,  ama  főtiszt  fogla- 
landja  el  az  ön  helyét,  ön  pedig  nyugdíjba  lép  és  diplo- 
matiai  pályáját  befejezettnek  tekintheti. »  Attól  a  naptól 
fogva  ez  az  ember  egy  halott,  a  kit  etetnek ;  de  a  kivel  nem 
beszélnek.  Kegyvesztettnek  <(kell))  lennie  :  azért,  mert  hű- 
séges volt.  Minden  miniszteri  bureauba  feljár,  panaszko- 
dik, szorgalmaz,  nyűgösködik,  ajánlja  magát  mindenféle 
szolgálatra.  Hasztalan :  semmire  sem  alkalmazzák.  El  van 
temetve.  Hazajáró  lélek,  a  kit  szemtől-szembe  megtagad- 
nak; a  kit,  a  tükrén  kívül  senki  sem  akar  észrevenni. 
S  ilyen  ember  van  igen  sok ;  nagyobbak  is ;  csakhogy  azok 
megnyugosznak  sorsukban  s  nem  járnak  ki  sarcophagjaik- 
ból.  Ez  az  egy  ránczos  képű,  fehérhajú  dij)lomata  azonban 
folyvást  szaladgál  és  mutogatja  példájában  a  nagyravágyó 
udvaroncznak,  hogy  mi  lesz  a  diplomatából,  a  kit  elgázol 

a  véletlen?  Ha  a  fejedelem  verte  volna  le  a  forradalmat, 
akkor  a  főtiszt  ment  volna  sánczra. 

—  A  bárónő  figyelmeztetése  nagy  becsesei  fog  előttem 
birni. 

—  Beszédmód !  Ön  nem  is  hallgatott  arra,  a  mit  mond- 
tam. A  szomszédnőm  türlütütüj ét  nézte  folyvást. 

—  Becsületemre  !  Azt  sem  tudom,  mi  az  a  türlütütü  ? 
- —  No  hát,  ha  jó  barátjának  tart,  igérje  meg  nekem, 

hogy  mikor  válságos  helyzetekbe  jut,  e  felől  engem  érte- 
sitni  fog.  Én  megtudom  önnek  mondani,  hogy  kinek  higy- 
jen,  kinek  ne. 

—  Legnagyobb  büszkeségemnek  fogom  tartani,  ha  önnel 
diplomatiai  levelezésbe  léphetek,  bárónő. 

—  Ez  megint  fagon  de  parler !  No,  fogja  ezt  a  pogácsát, 
aztán  tegye  el  a  zsebébe.  A  papirborítékot  ne  hajitsa  el 
oda  haza. 

Leonban  nagyon  kevés  diplomata  lett  volna,  ha  azt  a 
papirt,  a  mibe  a  pogácsa  takarva  volt,  azonnal  vizsgálat 
alá  nem  vette  volna.  Elbámult.  Ez  volt  az  eredetije  annak 
a  levélnek,  a  mely  a  bátokiakat  a  félbankjegyek  titkáról 
felvilágosította. 

Leon  el  nem  rejthető  meglepetéssel  hajtá  meg  magát 
Pompeia  előtt. 

—  Ismeri  ön  most  már  a  barátjait? 

Leon  arczán  sajátszerű  mosolygás  derengett. 

—  En  tökéletesen  értem  önt,  bárónő. 

Tehát  meg  fög  bizalmával  tisztelni  ezentúl? 

—  Mindenkor,  bárónő. 

(Ha  még  ennyi  hatalmas  kegyjel  sem  elég  valakinek, 
hogy  beleszédüljön  abba  a  sötét  verembe,  a  minek  nagy 
költőnk  a  szerehnet  nevezi !) 

—  Kedves  egészségedre  kivánom  a  reggelit,  meg  az  ebé- 
det !  szólalt  meg  a  nagy  suttogásban  levők  háta  mögött  egy 
mindkettőjök  előtt  ismerős  hang :  Alienoré.  —  Vagy  talán 
még  vacsorálni  is  itt  szándékozol  ? 

—  Ah !  olyan  régen  itt  volnék  ? 

—  A  perczeket  nem  számláltam,  hanem  a  sonkaszelete- 
ket és  a  pogácsákat  igen.  Öt  szelet  sonka,  kilencz  pogácsa. 
Ez  még  bátoki  banquettnek  is  elég. 

—  Akkor  úgy  jártam,  mint  a  nagybátyám,  ki  szenvedé- 
lyes sakkos.  Egyszer  a  kávéházban,  mikor  el  van  merülve 
a  gambitpartiban,  odamegy  hozzá  a  kis  czukrászleány  egy 
kosár  molnárostyával :  kinálja  vele.  Vidd  tova,  nem  kell ! 
A  czukrászleány  azonban  csak  ott  maradt  s  az  én  bátyám 
játékdühében  egyenkint  az  egész  kosár  hohlhippent  meg- 
eszegette. Akkor  észreveszi  a  czukrászleányt :  ((Mit  állsz 
itten?  Mondám  már,  hogy  nem  kell  a  molnárostyád !» 

—  Az  adomázás  olyan  némely  embernek,  mondá  rá 
Alienor,  mint  a  tintahalnak  a  festék:  ha  meg  akarják  fogni, 
felleget  csinál  belőle  maga  körül  s  a  ködben  elmenekül.  — 
Pompeia  bárónő  hivatalosan  meg  fogja  mondani  neked, 
hogy  mennyit  fogyasztottál  el  a  jótékony  czél  érdekében? 

Pompeiát  pedig  ez  a  hivatkozás  egy  kis  zavarba  hozta ; 
mert  ő  csakugyan  nem  jegyezte  azt,  hogy  vendége  mit  és 
mennyit  fogyasztott  el  a  beszélgetés  alatt  ?  Hamis  adatot 
mondani  pedig  compromittáló  lett  volna  olyankor,  midőn 
itt  álla  ((Coeurroi»>,  a  ki  ellenőrizte  féltékeny  szemmel,  hogy 
mennyit  kapott  a  wvalet  de  coeur  ?» 

Zárkány  könnyen  kisegítette  őt  a  zavarból. 

—  Urak  nem  szoktak  számlára  fizetni,  hanem  tetszés 
szerint !  mondá  hetyke  munificentiával,  s  azzal  kivett  zse- 
béből egy  százfrankos  aranyat  s  ezt  Pompeia  rózsás  tenye- 
rébe csúsztatá.  Még  aztán  kapott  tőle  egy  tüntető  kéz- 
szorítást is,  Alienor  szemeláttára. 

Leon  sietett  menekülni  a  tündéri  Abruzzokból.  Nem 
volt  több  kiadni  való  százfrankosa.  Ezt  az  egyet  valaki 
más  számára  hozta  ő  ide.  —  De  az  a  más  nem  volt  itten. 

Eafaela  herczegnő  Líviával  együtt  az  utolsó  nap  mon- 
dott le  a  bazárban  közreműködésről.  Hirtelen  elutaztak  a 
hercz éggel  együtt,  s  nem  mondták  meg  elutazásuk  okát. 

A  KÓZSA  CSIPKEBOGYÓI. 

Az  a  véletlen,  a  miért  az  Etelváry  berezegi  család  oly 
rögtön  elhagyta  Budapestet,  az  a  szomorú  hír  volt,  hogy 
az  anyaherczegnő  súlyosan  megbetegedett. 

Rafaela  meg  sem  pihent  a  bérez eglakban,  hanem  sietett 
egyenesen  az  ős  kastélyba,  hol  anyja  lakott,  s  nem  is  vitt 
magával  senkit  madame  Corysandeon  kivül.  A  berezeg  is 
szabadságot  kért  a  főrendiháztól,  s  az  egész  időt  neje  kasté- 
lyában tölté.  Liviára  volt  bízva,  hogy  a  herczeglakra  fel- 
ügyeljen. 

Először  életében  volt  egyedül. 

Milyen  nagyon  egyedül ! 

A  roppant  nagy  palota  vendégek  nélkül,  lakók  nélkül ; 
a  kulcsár  a  cselédekkelcsaktakaríttatnijárbele,  s  már  dél- 
ben minden  ablaktáblát  betesznek. 

Mennyi  búskomorság  lakik  egy  ilyen  lakatlan,  fényes  úri 
palotában !  Kívülről  már  kezdik  a  deszkaburkolatot  fel- 
rakni a  homlokzat  faragványaira,  belül  a  szőnyegeket, 
bútorokat  vászontakaróval  vonják  be,  a  terrasseról  már 
eltűntek  a  narancsfák. 

Livia  nem  szeretett  a  viszhangos  termekben  időzni. 
A  míg  csak  tartott  a  nappal,  künn  időzött  a  szabadban. 

Késő  ősz  volt.  A  parkban  mindenütt  a  platánok  lehullt 
leveleit  söpörték  össze  a  napszámosok ;  a  halomra  hányt 
amerikai  diók  kopáncsait  hántották  le  a  gyermekek,  s  a 
kertészlegények  kezdték  a  kényesebb  növényeket  kiszedni 
a  virágágyakból  s  a  pawlowniák  ágait  bekötözni  zsúppal. 
Az  ember  búcsúzott  a  szép  természettől. 

Egy-egy  lapályoson  már  megütötte  a  dér  a  virágokat; 
az  őszi  rózsának  csak  csillagai  ragyogtak  még,  levelei 
már  szárazak  voltak;  a  fák  lombja  festészi  képtelenség 
egyetemét  mutatta  fel;  aranysárga  facsoportok,  keverve 
lilaszín,  vérvörös,  rézbarna  bohóczokkal,  mik  közül  élesen 

kirítt  a  virginiai  boróka  érett  bogyókkal  rakva,  mint  egy 
nefelejts-kék  lobor,  és  a  rézzöld  thujafa-csoportok,  az  erdei 
iszalag,  a  faltakaró  bérese  biborvörös  szint  hazudott  lehul- 
lása előtt.  A  természet  búcsúzott  az  embertől. 

Livia  délutánopJdnt,  mikor  az  őszi  nap  végig  aranyozta 
a  park  sétányát,  besütve  a  láthatárról  a  terebély  gesztenye- 
fák boltozata  alá,  ott  járt  végig  a  lehullott  suttogó  sárga 
levelek  közt.  A  csalogány  elköltözött  már.  Az  őszi  erdő 
mulattatói,  a  mólaisok,  azolc  czinczognak  most  a  fákon  s 
hajigálóznak  üres  makk-  és  mogyoróhéjjal.  A  szajkó  kiált 
közbe  nagyokat  s  a  harkály  kopácsolja  a  fákat,  mintha  a 
közelgő  tél  kopogtatna  a  csendes  erdőben,  kérdezve:  « sza- 
bad-e ?»,  az  állatok  is  érzik,  hogy  övék  már  a  világ,  a 
szarvasok  csordánkint  jönnek  fel  legelni  a  kastély  pázsi- 
tos udvarára  s  az  ezüst  fáczán  ott  hívogatja  egymást  a 
park  díszbokrai  közt,  s  a  magányos  sétáló  előtt  repked. 

A  virágok  helyén  bogyók  vannak  már,  az  ibolyáé  sötét- 
kék, a  gyöngyvirágé  karmazsinpiros,  a  vadrózsák  tele 
csipkékkel  és  azokkal  a  furcsa  gubanczos  lapdákkal,  a  mik- 
ről azt  tartják,  hogy  a  bölcsőbe  téve  a  kis  gyermeknek 
álmot  hoznak. 

Kár,  hogy  nem  alszunk  már  bölcsőben ! 

Idáig  jöttek  ők  —  tavaly  tavaszszal  —  egymástól  külön- 
váltan. 

Itt  ennél  a  nagy  hársfánál  tértek  be  a  meUékütra.  Ott 
nj^ujtotta  neki  karját  az  iíju  s  azt  kérdezte:  «szeretsz-e 

még?)> 

Igaz  az.  A  vén  repkény,  a  minek  szára  olyan  bozontos, 
mint  az  őzláb,  még  most  is  ott  kapaszkodik  fel  arra  a  fára, 
a  hogy  akkor,  midőn  egy  levelet  leszakított  róla. 

Meg  van-e  még  az  a  repkénylevél  valahol !  ? 

Azóta  még  csak  másfél  év  mult  s  mily  örökkévalóság 
volt  az ! 

Akkor  kéz  kézben  haladtak  itt  végig. 
Az  ifjú  azt  mondá  neki :  «nézd :  kezem  kezedben,  szivem 
szivedben  most;  akarod-e,  hogy  itt  maradjak?  Ott  füs- 

tölög  a  kunyhóm  a  távolban,  akarsz-e  velem  elrejtőzni 
abba?») 

És  ő  azt  mondta  neki :  «menj  h 

S  mily  messze  haladt  azóta ! 

Csak  fölfelé  messze  ?  vagy  talán  a  távolba  is  ? 

Meg  van-e  még  az  a  repkénylevél  valahol? 

Azóta  hírneves  férfi  lett  belőle.  Szidják  és  magasztalják. 
Jól  teszik.  Egész  férfi  csak  az,  a  kinek  ellenségei  is  vannak. 
A  képviselői  padról  fontos  hivatalra  lépett  elő.  Megismer- 
ték tehetségei  kincsét.  Jó  volt  neki  elmenni. 

De  vissza  fog-e  térni? 

S  majd  ha  a  nagy  világot  birni  fogja,  emlékezni  fog-e 
még  arra  a  kis  világra,  a  mi  egy  szerető  leánynak  a  szive  ? 

Livia  tovább  bolyongott  azon  a  magános  úton,  melyen 
nem  jött  rá  szembe  senki. 

Minden  tárgyhoz  emlékei  voltak  kötve,  s  minden  emlék 
újra  éledt  szivében. 

Még  azok  a  vándorhangyák  is  épen  így  jártak  keresztül 
az  úton  egy  szakadatlan  vonalban,  mint  akkor,  mikor  ők 
azt  mondták  egymásnak:  ((vigyázzunk:  rájuk  ne  tapos- 
sunk a  kis  rovarokra,  mikor  mi  magunk  boldogok  va- 
gyunk!)) 

Hát  más  boldog  emberek  mért  taposnak  rá  azokra  a 
férgekre,  a  kinek  embertárs  a  neve  ?  férgekre,  a  kik  őket 
nem  bántják  soha,  csak  hogy  épen  útjukba  akadnak? 

A  keresztúton  volt  egy  kőfeszület :  valami  régi  fogadalmi 
emlék ;  egészen  betakarták  már  a  fák,  fél  oldala  sárga  volt 
a  mohától;  Livia  a  kereszt  előtt  letérdepelt  és  imádkozott. 

Miért  imádkozott  ? 

Hogy  gyógyítsa  meg  az  ég  jótevőjét,  a  herczegasszonyt. 

Az  ég  látta,  hogy  az  imádság  szivéből  jött.  Rá  nézve  ret- 
tegés volt  az  a  gondolat,  hogy  a  herczegasszony  meg- 
halhat. 

A  herczegasszony  halála  napvilágra  hozhat  oly  titkokat, 
a  mik  az  ő  reményeinek  halála  lehetnek.  Végrendelete 
Leonról  is  szól. 

Súlyos  betegsége  alatt,  talán  végórája  előérzetében,  min- 
dent el  fog  mondani  Eafaelának,  a  mit  ő  vele  közölt  már 
Lepn  felől.  S  ha  Eafaela  anyja  végóhajtását  élte  vezér- 
eszméjeül  találja  fogadni ! 

—  Oh,  ég,  ne  hagyd  meghalni  öt ! 

Akkor  aztán  a  sötét  kőszobor  és  a  mohos  fák  megfed- 
dék  őt. 

((Tettető!  hypocrita!  Imádkozol  jótevőd  életeért,  azért, 
hogy  a  magad  szerelmét  megvédd. » 

Az  esti  szél  végig  zúgott  a  zörgő  lombok  között,  a  berek 
árnya  beszélt: 

((Önző  lélek!  Ki  útjába  akarsz  állni  a  sorsnak;  hová 
reménykedel?  Mi  jogod  van  elhomályosítani  egy  felkelő 
csillagot?  Az  ifjúra,  kit  kötve  tartasz  emlékeddel,  magas 
pályafutás  vár ;  dicsőség,  hatalom,  fény :  a  mihez  te  csak 
árnyék  vagy  és  gyöngeség.)) 

«Ha  el  tud  feledni  téged,  egykor  az  ország  első  nagysá- 
gai közé  emelkedik :  ha  hozzád  ragaszkodik,  veled  együtt 
lemerül  a  fenékre. 

«Hogy  mersz  szeretni?  hogy  mersz  hinni?  hogy  mersz 
reményleni?)) 

«Hogy  mersz  gondolni  arra,  hogy  versenytársa  légy 
Eafaelának  ?  Te  !  Kegyelemkenyéren  élő  koldus  !  Ügyetlen, 
félénk  teremtés;  ő  vele,  egy  istennővel!)) 

«S  ha  megtörténhetnék  az,  a  mi  képtelenség,  hogy  a 
kinek  választása  van  ő  közte  és  te  közted,  téged  válasz - 
szon  :  volna-e  vakmerőséged  e  diadalt  elfogadni  ?  Nem 
volnál-e  egész  életeden  át  örök  szemrehányás  tennenma- 
gadnak ! » 

Az  egész  rengeteg  minden  falevele  ellene  zúdult !  Az 
mind  Eafaela  vazallja  volt.  Mellette  csak  az  az  egyetlen 
egy  repkény-levél  szólt  ...  a  mit  Leon  elvitt. 

« Minden  látható  és  láthatatlan  ellentmond  a  te  vágyaid- 
nak. Szépség,  gazdagság  a  vetélytársnénál ;  köznapiság, 
szegénység  te  nálad)>. 

«A  sors  igazságszolgáltatása  kivánja,  hogy  a  mit  elvett 

e  férfitól,  azt  visszaadja  neki.  —  Boldogult  halottak  túl- 
világi üdve,  nyugalma  rejlik  e  fátumban.  —  Hazafiúi  kö- 
telessége lesz,  hogy  úgy  tegyen.  Megvetné,  kinevetné  min- 
den józan  ember,  ha  azt  tenné,  hogy  mikor  Magyarország 
leggazdagabb  leányát  bírhatná,  engedje  egy  idegen  nejévé 
lenni,  csak  azért,  hogy  a  te  két  szemed  ne  könyezzen)). 

((Szörnyeteg  vágy  az,  a  mi  után  te  epekedel  !)> 

((Kisérted  az  Istent,  hogy  tud-e  lehetetlent  létrehozni  ?» 

((Essél  kétségbe  és  mondj  le  róla  !» 

Szinte  könnyebbség  volt  szivének,  mikor  az  erdőszélét 
elérte  s  eléje  tárult  a  róna;  hogy  a  haragos  fák  zúgása 
elmaradt  mögötte. 

A  tarlón  még  kéklett  a  búzavirág  és  szarkaláb,  a  sík 
róna  még  világos  volt  az  aranyban  égő  alkony  égtől.  A25 
egész  rétet  bevonták  finom  selyem  hálójukkal  azok  a  kis 
parányi  pókok,  a  miknek  tanyája  az  aszú  fű,  s  a  mik  min- 
den őszszel  megszövik  a  mezők  szemfödelét.  Úgy  csillám- 
lik tőle  a  róna  a  napsugárban.  A  légben  hosszan  úszik 
az  ezüstből  selyemmé  szőtt  ökörnyál:  ((késő  asszonyok 
nyara))  más  néven,  mint  egy  láthatatlan  világ  izenete  a 
földhöz. 

Livia  tovább  barangolt  az  ismerős  úton,  mely  az  elha- 
nyagolt telken  vezetett  keresztül  az  országútig.  Odáig  szo- 
kott minden  este  elmenni,  várva  Rafaela  visszatértét. 

Félt  tőle  s  még  is  vágyott  utána. 

Izenetet  várt,  a  mitől  rettegett. 

Az  út  egy  gyepes,  mohás  rónán  vitt  keresztül.  Az  most 
tele  volt  kökörcsinekkel.  Letépett  egy  csomót  e  szép  rózsa- 
szín tulipánokból  s  körültűzködte  vele  kalapját.  Azokról  is 
magára  gondolt. 

«Ti  is  olyan  virágok  vagytok,  mint  én.  Pusztán  jelentek 
meg  a  föld  színén  s  mikor  virágoztok,  még  nincs  öltönyö- 
tök. A  zöld  levelet  csak  a  másik  tavasz  küldi  utánatok ; 
mikor  már  nem  vagytok  többé  virág. » 

Tovább  kanyargott  az  út ;  a  barangoló  leány  eljutott 
Tukmányi  rozzant  házáig.  A  nagy  rózsabokor  előtt  meg- 

rengett hosszasan. 

Milyen  különös,  hogy  a  sárgarózsa  csipkebogyói  feketék ! 

Egy  virágbokor,  mely  gyászol. 

Eszébe  jutott,  hogy,  itt  e  rózsabokor  előtt  mondá  azt 
kedvese:  «igen,  ez  az  én  feleségem!))  —  Feleségem!  Ah 
minő  lángveres  lett  az  arcza  akkor !  Ah  minő  halavány 
most!  «Ö  az  én  feleségem  .  .  .)> 

—  Szép  jó  estét  ((kisasszony  !)> 
Összerezzent  e  köszöntésre. 

Az  odújába  hazatérő  barlanglakó  üdvözölte  így. 
Alig  volt  képes  neki  valamit  rebegni  elfogadás  fejében, 
annyira  megzavarodott. 

—  Azon  bámult  úgy-e  kisasszony,  hogy  mi  lesz  a  rózsá- 
ból, ha  megérik  ?  Hecsepecs.  —  Eltette-e  azt  a  rózsát,  a 
mit  adtam? 

—  Oh  igen.  Szépen  megmaradt  szárazon. 

—  Ez  szokása  a  sárga  rózsának.  Hát  már  most  vigyen 
el  még  egy  csipkét  is  róla.  Lássa :  az  fekete.  Ha  mellé 
teszi  a  sárga  rózsának,  együtt  kilesz  belőlük  a  nemzeti  szín. 

—  Köszönöm. 

—  A  kisasszony  nagyon  szomorú ! 

—  Az  vagyok. 

—  Miért  szomorkodik? 

—  Mert  úrnőm  nagyon  beteg. 

• —  Már  nem  beteg,  mert  meghalt. 
■ —  Szent  Isten  ! 

—  Meghalt  biz  az.  Ebben  az  órában.  Az  orvostól  tudom, 
a  kit  lóhalálában  vittek  oda  a  hullát  bebalzsamozni.  Hall- 
gassa, kisasszony.  A  harangszó  idehallik  a  kastélyból. 

Lívia  két  kezét  összekulcsolva  szorítá  feje  föléé 

Oh  Isten !  Isten  !  Isten  ! 

És  elkezdett  zokogni  kétségbeesetten. 

—  Ejh,  milyen  nagyon  megsiratja  a  kisasszony  a  sze- 
gény boldogultat!  Jól  járt  az  már  !  Mind  utána  megyünk 
egyszer. 

' —  Jaj  én  nekem  !  Jaj  én  nekem  ! 

S  a  mint  kezeit  tördelte,  kulcsolta,  azt  a  kis  vékony 
platinagyűrüt  észrevétlenül  lerántotta  az  ujjáról.  Leesett 
az  a  fűbe. 

A  vad  ember  észrevette  a  veszteséget  s  fölemelte  azt  a 
földről. 

Livia  zokogva  futott  vissza  a  herczeglak  parkja  felé. 
A  vad  palatínus  suhanczos  kötődéssel  kezdte  el  a  futó 
után  dalolni  a  gyerekek  gúnydalát : 

« Kinek  mije  elveszett, 
Sírva  ríva  keresi, 
Apja,  anyja  megveri : 
Nálam,  nálam  megleli)). 

Livia  megdöbbenve  állt  meg  s  elkezdte  magát  körül- 
nézni, hogy  mije  veszhetett  el  ?  Egyszerre  kezére  tekintett 
és  észrevette  a  gyűrű  hiányát. 

Halálsápadttá  vált.  Minden  meggondolás  nélkül  vissza- 
futott a  vademberhez  s  összetett  kezeit  ajkaihoz  emelve, 
könyörge  neki. 

—  Az  Isten  áldja  meg,  adja  vissza  a  gyűrűmet! 

—  Ahán  !  tudunk  szépen  könyörögni  úgy-e  ?  Hátha  nem 
adom  ingyen  ?  Hátha  azt  találom  kívánni,  hogy  jöjjön  el 
a  gyűrűjeért  éjfélkor:  oda  lesz  akasztva  a  kőfeszület  láb- 
ujjára az  erdőben  ? 

—  Eljövök  érte  !  Eebegé  a  leány.  Oh  édes,  jó  Tukmányi 
úr,  adja  vissza ! 

—  Heh,  te  akasztófáravaló  vén  gazember ! 

(Ezt  egy  harmadik  személy  hangoztatá  közbe,  s  Livia 
megrettent  a  hangtól  s  látványtól  egyaránt.  A  vályogház 
ablakán  egy  szörnyű  fej  dugta  ki  magát :  a  vad  palatínus 
életpárjának  rettentő  ábrázata.) 

A  vad  embert  még  kedvesebb  hangulatba  hozta  ez  a 
közbeszólás.  Most  már  kettőt  boszanthatott  egyszerre. 

—  Hátha  azt  teszem,  hogy  ennek  a  fertelmes  boszor- 
kánynak adom  a  gyűrűjét,  s  azt  mondom,  hogy  csókoljon 
neki  kezet,  a  miért  vissza  adja  ! 

—  Meg  fogom  csókolni  a  kezét. 

Erre  a  bozontos  asszonyfő  megint  visszahúzódott  az  ab- 
lakból, elébb  jól  kiöltve  a  nyelvét  Liviára. 
Tukmányi  röhögött. 

—  No  hát  ne  sírjon  no  !  visszaadom  ingyen.  Nem  olyan 
fekete  az  ördög,  mint  a  milyennek  festik.  Lássa,  eldughat- 
tam volna  a  gyűrűjét,  hadd  kereste  volna,  hadd  sírt  volna 
érte.  Pedig  bizonyosan  jegygyűrű  lesz  !  No  ne  féljen.  Az 
jó  jel,  mikor  egy  leány  elveszíti  a  jegygyűrűjét  s  aztán 
megint  megtalálja.  Ne  féljen  semmit.  Elfogja  venni  az,  a 
kit  szeret.  Én  tudom,  hogy  kit  szeret  ?  Haragszom  rá, 
ellensége  vagyok.  Engem  megcsalt,  meg  is  veretett.  Min- 
den embert  megcsal.  De  magát  nem  fogja  megcsalni.  Én 
gyűlölöm. Eeactionarius,  pecsovics, hazaáruló,  feketesárga! 
Hanem  azért  jó  férj  lesz  belőle.  No  ne  féljen!  Azaz,  hogy 
csak  féljen;  mert  akasztott  ember  özvegye  fog  lenni.  Ha 
én  egyszer  megkaphatom  azt  a  hazaárulót:  én  felakaszta- 
tom. —  No  itt  a  jegygyűrűje.  —  No  ne  szégyelje  magát. 
Félrefordítom  a  fejemet,  nem  látom  meg,  ha  meg- 
csókolja. Hahaha  1  Milyen  bolond  az  ember,  a  míg  fiataL 
Hahaha. 

Azzal  kunczogva,  dünnyögve,  rázkódva  ment  a  háza 
felé,  s  a  mint  az  ajtaján  be  akart  nyitni,  s  azt  megütötte  a 
homlokával,  mert  zárva  volt,  elkezdte  a  bezárt  ajtót  rug- 
dalni. 

- —  Hej !  te  tüskére  való  boszorkány  !  Nyisd  ki  az  ajtót ! 
Süket  disznó  a  boglyában  !  Nem  hallod  ?  Ereszsz  be  ! 

Beeresztés  helyett  nyakon  öntötték  az  ablakon  keresz- 
tül egy  fazék  lúggal. 

Erre  a  vad  palatínus  felszedett  egy  nyaláb  rothadt  almát 
a  fa  alól,  s  azzal  kezdett  az  ablakon  át  bombázni.  Eothadt 
alma  berepült,  kirepült,  a  két  házastárs  szidta  egymást 
minden  csúf  névvel,  hogy  a  széles  rónán  végig  hangzott  a 
lármájuk. 

Lívia  futott  onnan.  S  a  míg  e  veszett  lármát  hallotta, 
folyvást  üldözte  az  a  gondolat,  hogy  ez  előtt  harmincz  év- 


41 


vei  ez  a  két  ember  hogy  nevezte  egymást  « angyalomnak, 
egyetlenemnek!)) 

Csak  az  erdő  sötétje  nyugtatá  meg. 

Itt  a  suttogó  fák  oltalma  alatt  megállt,  megpihent. 
Százszor  meg  százszor  megcsókolá  azt  a  visszakerült  gyű- 
rűt. Valami,  mint  az  álomlátomány,  felmagasztalá  lelkét. 
Nem  gondolt  lemondásra.  Nem  volt  kétségbeesve.  Az  a 
gyűrű  azt  mondta  neki :  ((Küzdj !  Ne  engedd  jogodat.  Szen- 
tebb az  minden  jognál  a  földön.  A  szív  joga  az !)) 

Úgy  vette  azt,  mintha  a  láthatatlan  védangyal  nyújtotta 
volna  eléje  a  kezét.  Bátorság  támadt  szivében  megragadni 
ezt  a  segédkezet. 

Valamit  határozott.  Valamit  tenni  akart. 

Először  életében  mert  tenni  valamit,  a  mivel  önmagát 
védje. 

Az  erdőszélből  egy  kis  parasztleány  jött  rá  szemközt. 
Kosara  tele  volt  vadrózsacsipkével.  Megkínálta  vele  Liviát. 
Urak  szeretik  ezt  vaddisznópecsenyével.  Húsz  krajczárért 
mind  odaadja. 

Livia  azt  mondta  neki,  hogy  megveszi  azt  tőle  mind ;  de 
kosarastul.  —  «tJgy  ötven  krajczár  lesz  az  ára.» 

—  De  haza  is  kell  vinned.  Tudod,  hol  van  a  távirda  ? 

—  A  hol  dróton  beszélnek  ? 

—  Oda  viszed  s  ott  hagyod.  S  egy  levágott  fatörzs  mellé 
leülve,  egy  papirszeletkére  e  sorokat  irta : 

((Nornenstein  Octavian  fejedelemnek  Budapesten.  — 
Etelváry  Madelaine  herczegasszony  meghalt. » 

Azt  borítékba  tette,  egy  forintot  zárva  mellé  s  átadta  a 
kis  leánynak. 

Ezt  a  levelet  vidd  el  ahhoz  az  úrhoz,  a  ki  a  dróttal 
ízen,  s  add  át  neki.  Tőle  megkapod  az  ötven  krajczárodat. 

A  távirdász  visszaadott  a  kis  leányaak  a  forintból  ötven 
krajczárt,  tovább  adta  a  sürgönyt,  s  aztán  nagyot  bámult, 
mikor  az  ott  hagyott  egész  kosár  csipkebogyót  meglátta  : 
holott  neki  se  felesége,  a  ki  azt  czukorba  törje,  se  vaddisz- 
nója, a  mihez  elköltse. 

A  MEGTALÁLT  KÖNYEK. 

Mire  Livia  hazaért  a  herczeglakba,  már  akkor  ott  várt 
rá  a  hintó,  melyet  érte  küldtek,  hogy  siessen  rögtön  az 
ó-kastélyba.  Madame  Corysande  irta  hozzá  azt  a  néhány 
sort,  melyben  tudósíták  az  anyaherczegnő  haláláról. 

Eögtön  útnak  öltözött  s  még  alkony  világnál  megérkezett 
a  herczegnő  kastélyába. 

Megérkezésekor  madame  Corysande  fogadta.  A  meghalt 
herczegnőhöz  még  nem  bocsáták.  Az  ilyen  magas  halott- 
nak előbb  nagy  toilettet  kell  végeznie,  mielőtt  a  közönség 
elé  jöhetne.  Hírhedett  orvosok  vannak  elfoglalva  azzal  a 
nagy  munkával,  hogy  testét  az  enyészettől  megóvják  csoda- 
hatású balzsamokkal. 

Liviát  Eafaela  herczegnőhöz  vezették. 

Eafaela  épen  gyászruháját  próbálta  fel. 

Minden  cselédnek  ki  volt  sírva  a  szeme,  a  kikkel  Livia 
találkozott. 

Ö  maga  is  elkezdett  zokogni,  mikor  Eafaela  kezét  nyujtá 
neki. 

Eafaela  megölelte  őt  és  megcsókolá. 

—  Te  is  tudsz  sírni ;  sugá  neki  halkan.  Mindenki  tud 
sírni,  csak  én  nem.  Azt  hiszem,  csak  mások  láttára  nem 
tudok  sírni.  Bezárkóztam  szobámba,  hogy  egyedül  legyek. 
Hasztalan!  Nem  tudok  sírni.  Nincs  könyem.  Oh  milyen 
rossz  az !  Nem  tudni  érezni !  Látom  előttem  halva  azt,  a 
kit  úgy  szerettem,  a  kinek  egész  életemben  nem  tudtam 
kimutatni  azt,  hogy  szerettem,  és  még  a  ravatalánál  sem 
tudom  nyilvánítani,  hogy  mit  érzek  ?  Jéghideg  vagyok. 
Nézd,  milyenek  a  kezeim.  Kívül-belül  ilyen  vagyok.  Pedig 
tudom,  hogy  mit  vesztettem  ?  A  mit  nem  pótol  ki  semmi 
és  senki !  Tudom,  hogy  milyen  rettenetes  egyedül  marad- 
tam a  világban.  Tudok  kétségbeesni  miatta ;  de  nem  tudok 
sírni. 

—  Oh  herczegnö,  hisz  önnek  még  atyja  is  van; 
egy  angyali  jóságú,  szerető  szív,  sietett  Livia  a  vigaszta- 
lással. 

(Hajh  milyen  nagyon  megszenvedett  e  leány  azért  a 
mondásért'  valaha !) 

E  szónál  tüzfényben  ragyogtak  Eafaela  szemei.  Meg- 
ragadta Livia  kezét : 

—  Ugy-e  bár!  Angyali  jóságú  szív.  Olyan  gyémánt  szív, 
a  milyen  nincs  a  földön  második.  Egy  ember,  a  ki  csupa 
erényekből  van  összealkotva ;  a  kiben  hibát  nem  lehet  ta- 
lálni, a  kit  mindenki  szeret,  a  kinek  árnyékában  nyugszik 
az  üldözött,  a  kihez  fordul  özvegy  és  árva,  a  kire  bízza  a 
nép  frigyládáját,  a  király  koronáját ;  egy  szent  I  Az  én  édes 
jó  atyám,  ügy-e  hogy  az  ?  ugy-e  hogy  az  ?  Livia ! 

S  ez  indulatkitörés  közben  oly  hévvel  szorongatta  keb- 
léhez az  ifjú  barátnét,  hogy  az  nyugtalankodni  kezdett 
miatta. 

—  Oh  majd  megtudod  te  arzt,  hogy  mennyire  szeretem 
én  az  én  édes  jó  angyalom,  apámat !  Mit  fogok  én  érte  tenni? 
Majd  megtudod  te  azt,  de  csak  később. 

És  azzal  összecsókolá  Livia  arczát  hévvel,  indulatosan, 
mint  egy  szerelmes  nő. 

—  Nem  ma.  Majd  később.  Ma  sírás  napja  van.  Eredj 
szobádba,  sírd  ki  magadat.  Hagyj  itt  engemet,  én  nem  tu- 
dok sírni.  Oh  nekem  oly  gonosz  kemény  szivem  van. 

Annál  kevésbbé  bocsátá  el  magától  Liviát  madame 
Corysande. 

—  Csodálatos  természet  ez  a  Eafaela  herczegnö  !  panasz- 
kodék  Líviának ;  más  úri  családban  az  a  szokás,  hogy  mi- 
kor halott  van  a  háznál,  a  család  kiköltözik,  s  épen  csak  a 
gyászszertartás  idejére  jön  haza.  Ez  meg  itt  maradt  s 
egész  környezetét  itt  tartja  az  előkészületek  alatt,  ebben 
a  megbűvölt  kastélyban. 

—  Madame  Corysande  !  Ön  csak  nem  fél  talán  a  kísér- 
tetektől? mondá  Livia,  kit  bántott  madame  Corysande 
affectantiája.  A  madám era  nézve  igen  kellemetlen  volt  az, 

Jókai:  Az  élet  komédiásai,  n.  4? 

hogy  a  herczegnÖ  épen  ott  halt  még,  a  hol  neki  is  jelen 
kell  lenni. 

—  Oh  hagyja  el,  kedves  Livia.  Van  is  szüksége  kísérte- 
tekre egy  olyan  kastélynak,  a  hol  a  ((benczék»  járnak. 

—  ((Benczék?»  madame  Corysande! 

—  Én  nem  is  tudom,  mi  kedve  telik  a  parasztnak, 
«Benczék))-nek  híni  őket?  kik  alatt  mi  tiszteletreméltó 
benedictinus  szerzeteseket  értünk ;  ezeket  a  fertelmes  álla- 
tokat !  Huh !  ott  mászik  egy  a  falon !  Livia  1  Csengessen  az 
inasnak ! 

—  De  hát  mi  az  ? 

—  A  legrettenetesebb  állat  a  világon !  Borzasztóbb  a 
rhinocerosnáL  Most  mindjárt  repülni  fog.  Én  elájulok,  ha 
rám  repül. 

Livia  öltönyére  repült.  Madame  Corysande  felsikoltott. 
Sikoltására  beszaladt  a  szobaleány.  A  mint  az  meglátta  a 
rettenetes  állatot,  elhajított  mindent  a  kezéből  s  kiszaladt; 
bekiabálva  az  inast.  Az  inas  a  jajveszéklés  okát  megértve, 
sietett  egy  porseprűvel,  egy  csípővassal,  meg  egy  rézlapát- 
tal segítségre. 

—  Jaj  hozzá  ne  érjen !  igazgatá  madame  Corysande, 
gyöngéden  seperje  le  a  lapátra!  Meg  ne  szorítsa  nagyon  a 
csípővassal,  meg  ne  ölje  itt  a  szobában  !  Nyissa  ki  az  ab- 
lakot, úgy  dobja  ki. 

Persze  a  nyitott  ablakon  aztán  három  repült  be  az  egy 
kidobott  helyett,  a  kik  ott  leskelődtek  már  a  redőnyök  kö- 
zött, s  azok  ellen  újra  kezdődött  a  hajtóvadászat ;  egy  fene- 
vad magának  az  inasnak  a  nyakára  repült:  arra  az  is 
elbődült  s  elkezdett  francziául  imádkozni :  «Sacré' !  diable 
d'une  punaise  volantew ;  elhányta  a  fegyvereit  s  megfutott 
az  egyenlőtlen  tusából. 

—  De  hát  mit  vétettek  ezek  a  jámbor  rovarok,  hogy  úgy 
félnek  tőlük  ?  kérdé  Livia. 

—  Azt,  hogy  oly  irtóztató  halott  bűzük  van,  hogy  lehe- 
tetlen velük  egy  szobában  megmaradni.  Ezek  a  repülő 
poloskák.  A  ki  egy  ilyen  állathoz  hozzá  ór,  tengeri  beteg- 


seget  kap  tőle,  s  ha  egyet  eltaposnak  a  szobában,  ott  min- 
den embert  kilel  a  hideg.  Ez  az  átka  ennek  a  vidéknek. 
A  közeli  nádas  a  hazájuk,  onnan  jönnek  elő  őszszel ;  addig 
békén  vannak  a  nyári  szálláson,  akkor  aztán  beszállásol- 
ják magukat  a  köl-ülfekvö  kastélyokba,  úri  lakokba,  kolos- 
torokba. Szegény  ember  házába  nem  szállnak  be.  Ezért 
tartotta  a  boldogult  herczegasszony  a  baglyot  a  szobájá- 
ban ;  hogy  az  felfalta  rögtön  a  szörnyetegeket,  a  mint  az 
ablakon  bejöttek.  En  nem  is  tudom;  minek  teremtett  a  jó 
Isten  ilyen  állatokat  ?  Csak  akkor  van  tőlük  bizton  az  em- 
ber, ha  sötét  van  a  szobában.  Madame  Corysande  előtt  a 
repülő  poloskák  egészen  háttérbe  szorították  azt  a  nagy 
gyászt,  a  mi  ezt  a  palotát  befátyolozza  ez  éjszakán. 

—  Hát  akkor  oltsuk  el  a  lámpát. 

—  De  a  sötétséget  nem  szeretem.  Kivéve,  hogyha  ébren 
maradunk  és  beszélgetünk  egymással. 

—  En  ébren  maradok,  madame  Corysande,  s  ha  ön  be- 
szélni fog,  én  hallgatom  azt. 

—  De  egyszer-egyszer  még  is  szóljon  közbe,  hadd  tud- 
jam, hogy  ébren  van. 

—  Hiszen  nem  vetkőzöm  le. 

—  Én  sem.  Hiszen  tudja,  kedves  Livia,  én  nem  vagyok 
babonás,  de  a  mint  sötét  lesz,  oly  elevenen  látom  magam 
előtt  a  herczegasszonyt,  mintha  előttem  feküdnék  most  is. 
Az  utolsó  perczeig  nem  bocsátott  el  maga  mellől.  Es  ne- 
kem meg  kellett  hallanom  mind  azt,  a  mivel  végső  gondo- 
latai foglalkoztak.  Eafaela  herczegnő  is  ott  volt  mellette. 
Az  utolsó  órájában  aztmondá  Eafaelának :  «Jer  ide,  csó- 
kolj meg  egyszer,  kétszer,  háromszor,  négyszer:  —  az 
arczomat,  az  ajkamat,  a  homlokomat,  aztán  eredj  át  a 
terembe,  ülj  le  a  zongorához  s  játszd  el  nekem  Beethoven 
es-dur  sonatáját.  Kedvencz  darabom)).  Mikor  aztán  Ea- 
faela kiment  a  szobából,  megfogta  a  kezemet  a  herczeg- 
asszony s  azt  monda :  «én  azalatt,  a  mig  ő  a  sonatát  végig 
játsza,  jobblétre  szenderülök;  nem  akarom,  hogy  itt 
legyen,  mikor  haldoklóm.  Férjemnek  adtak-e  álomitalt  ? 

4> 


52 


ö  is  aludjék.  Ne  fájjon  neki  ez  az  óra.  (Húzza  közelebb  a 
székét  hozzám,  kedves  Livia.) 
Azt  Livia  szivesen  megtette. 

—  Akkor  aztán  elkezdte  nekem  a  herczegasszony  az 
utasításokat  kiadni,  hogy  minő  halotti  öltönyben  legyen 
felöltöztetve  ?  Hol  van  az  mind  előre  elkészítve?  Azután 
így  szólt:  ötudja  ön,  miért  kértem  most  Eafaelától  négy 
csókot  ?  Az  négy  ember  búcsúcsókja.  Mert  mikor  már  a 
koporsóban  leszek,  akkor  nem  szabad  arczomat  senkinek 
megcsókolni  többé.  Megmondom  az  okát,  miért  ?  A  mint 
lelkem  elszállt,  halandó  részemet  be  fogják  balzsamozni. 
Akkor  aztán  elmondta  nekem,  hogy  mi  az  a  bebalzsamo- 
zás ?  Ah  Livia !  A  herczegasszony  még  az  utolsó  órájában 
is  olyan  kegyetlenül  bánt  velem,  hogy  én  belőlem  a  bor- 
zalom és  iszonyat  által  kiölt  minden  érzést.  Elbeszélte, 
hogy  ezelőtt  harmincz  esztendővel  még  ezer  forintba  ke- 
rült ez  a  műtét,  mert  persze  balzsamot,  moschust,  china- 
port,  kajaputolajat  használtak  hozzá;  de  most  már  a 
Cannal-Francina  rendszer  mellett  csak  mercurius  subli- 
matus  corrosivust  és  arzenicumot  alkalmaznak;  aztán 
kinyittatott  velem  egy  titkos  szekrényt,  abból  előkereste- 
tett velem  mindenféle  lepecsételt  üvegeket:  elmondá, 
melyikben  milyen  rettenetes  méreg  van?  Mérgek  font 
számra !  Azokat  ő  előre  elhozatta,  hogy  az  orvos  készen 
találja.  A  hideg  kiráz,  ha  rágondolok.  Eepülő  mérgek,  a 
mikhez  az  orvos  maga  sem  nyúlhat  puszta  kézzel,  s  mi- 
alatt a  műtétet  végrehajtja  üveg  álarczot  visel.  És  azután 
elmagyarázta  nekem  a  herczegnő  tudományos  alaposság- 
gal, minő  vegyszer  az,  a  mit  majd  az  ő  ütereibe  ós  visz- 
ereibe  nagy  mesterséggel  be  fognak  fecskendezni,  a, mi 
testét  enyészhetlenné  teendi;  hogyan  fog  ez  a  műtét 
végbemenni?  Nem  szeretném,  ha  ezt  hallotta  volna  ön, 
Livia  kisasszony  !  Én  nem  merek  a  herczegnő  ravatalához 
közelíteni  azok  után,  a  miket  elmondott.  Különben  is  bor- 
zadok mindentől,  a  mi  a  halálra  emlékeztet.  És  aztán  vé- 
gül oly  szelíden  szólt  hozzám :  «Ezért  nem  szabad  az  arczo- 

mat  megcsókolni  senkinek,  madame  Corysande,  majd  ak- 
kor !  egy  ilyen  érintéstől  veszélyes  kütegek  támadnak  az 
élő  arczán.  Ezt  elmondja  ön  mind  a  négynek.  Kedves 
Corysande))...  Kettőnek  már  elmondtam:  a  harmadik 
alszik. 

Livia  gyöngéden  megszorítá  madame  Corysande  kezét. 

—  A  negyedik,  nem  tudom,  megérkezik-e  idejére  ? 
(Kit  tart  a  negyediknek  ?) 

—  Ezután  egészen  elcsendesült  s  hallgatni  látszott 
Rafaela  zongora  hangjaira.  Mikor  a  sonáta  utolsó  accord- 
jai  elhangzottak,  a  dicsőült  lélek  is  elszállt  velük  együtt. 
Én  átmentem  Rafaelához,  alig  bírva  e  szót  kirebegni  «ő 
jobb  hazába  tért)).  Eafaela  kezei  csüggedten  estek  ölébe. 
Aztán  felállt,  nagyot  sóhajtott,  arczát  végigsimította  ke- 
zével:  nem  könyezett.  « Atyám  tudja  már?»)  kérdezé. 
«Nem :  ő  alszik».  —  <(Akkor  ne  költsék  fel,  hagyják  szuny- 
nyadni;  majd  én  intézkedem.))  S  nehogy  felköltsék  az  alvó 
herczeget,  ő  maga  fogott  hozzá  azt  a  munkát  végezni,  a 
mi  egy  férfinak  is  nehezére  esik.  Szegény  Dumka  úr,  úgy 
sírt,  hogy  semmi  hasznát  sem  lehetett  venni.  Nekem  kel- 
lett a  leveleket  megírnom  s  a  táviratokat  fogalmaznom. 
Egy  táviratot  küldtem  Zárkány  Napóleonnak  is. 

Hah,  milyen  ideges  rángással  taszítá  el  egyszerre  Cory- 
sande kezét  Livia. 

—  Mi  lelte  önt  ?  Talán  egy  bogár  szállta  meg  ? 
- —  Igen.  Egy  rovar !  rebegé  Livia. 

—  Hozzá  ne  nyúljon !  Le  ne  rázza  itt  magáról ! 

—  Nem.  Nem.  Majd, kimegyek  vele  a  folyosóra! 
Livia  elhagyta  a  szobát.  S  várhatta  aztán  madame 

Corysande  vissza,  tengeridőkig.  Beleőszült  a  várakozásba. 
Ha  meggyújtotta  a  gyertyát,  rögtön  elkezdtek  kísértetes 
bőgőhúr  hangon  donogni  körüle  azok  a  félelmetes  szár- 
nyas ördögök,  ha  pedig  eloltotta  a  világot,  ott  állt  előtte 
a  holt  herczegnő  alakja,  a  mint  magyarázza  neki  a  titkos 
vegyszer  hatását  a  holt  ember  ütereiben  és  viszereiben. 
Ki  pedig  nem  mert  volna  menni  a  folyosóra,  hogy  utána 

nézzen  Líviának,  ha  azt  az  egész  kastélyt  neki  ajándékoz- 
ták volna  is. 

Livia  lázas  remegés  közt  járt  alá  s  fel  a  hosszú  folyosón, 
melyet  csak  az  egyik  végén  világított  meg  egy  ligroin- 
lámpa. 

Tehát  Leonnak  is  táviratoztak. 

0  vele  is  tudatva  van,  hogy  a  herczegnö  meghalt. 

Az  a  pillanat  pedig  elhatározó. 

A  midőn  a  legnagyobb  gyász  közepett  megjelen  valaki, 
a  ki  vigasztalást  hozhat. 

A  nők  szive  legkönnyebben  megnyerhető  a  koporsó  mel- 
lett. Azon  arcz,  melyet  a  fájdalom  daguerrotypja  felvesz,  a 
szív  hártyáihoz  tapadva  marad.  Ez  a  benyomás  kitörül- 
hetetlen. 

Erre  számított  ö,  a  midőn  Nornensteinnek  táviratozott. 
Hisz  Alienor  nemes,  derék  férfi.  Méltó  Eafaelára.  Boldog 
lehet  mellette. 

A  herczegnö  rangjára  oly  büszke.  Vágyait  teljesülve 
láthatja  benne. 

És  most  egy  másik  kéz  lerontja  aa  egész  kártyavárat ! 

Ha  Leon  is  el  fog  jönni?  Ha  ő  is  megjelenik  akkor,  a 
midőn  a  női  szív  legfogékonyabb  egy  férfiarczot  kitörül- 
hetlenül  befogadni !  Ha  ő  hozza  meg  a  vigasztalás  balzsa- 
mát! 

Oh  mint  kétségbe  volt  esve  a  leány !  Oh  mint  járt  kezeit 
tördelve  végtől  végig  a  hosszú  folyosón,  s  mint  Jákob  a 
pusztában  küzdött  az  angyallal,  a  ki  nem  sajnál  egy  sze- 
gény halandóval  tusakodni ;  ne  történjék  ez  meg !  Véletle- 
nek, csodák,  rendkívüli  sorsszeszélyek  jöjjenek  az  ő  segít- 
ségére ! 

Az  a  másik  leány  nem  tud  sírni !  Az  is  nagy  kín !  De  ő 
meg  nem  tud  imádkozni !  Ez  még  nagyobb. 

Nem  tudja,  mit  kérjen?  és  nem  tudja  kitől?  Szabad-e 
egy  ilyen  kéréssel  megjelenni  Isten  előtt?  van-e  a  szentek 
között  egy,  a  ki  az  ilyen  vágyak  teljesüléseért  közbenjáró 
legyen  az  ég  és  föld  között  ? 

Oh  az  rettenetes ;  kivánni  valamit  kétségbeesetten,  a 
miért  imádkozni  szentségtörés  !  Imádkozni  most  egy  leány- 
nak földi  boldogságért,  a  midőn  jóltevője,  második  édes 
anyja  halva  fekszik,  s  minden  sóhajtásának  az  ő  menny- 
beli üdveért  kellene  fölszállni,  midőn  az  volna  kötelessége, 
hogy  imazsámolyára  térdelve,  olvasóval  és  imakönyvvel 
közeledjék  az  ég  kapuihoz. 

Madame  Corysande  elvégre  megsokalta  Livia  künn- 
maradását,  s  a  hetedrészig  kinyitott  ajtón  kiszólt  hozzá : 

—  Livia,  kedves !  bejöhet  már.  Elaludtak  a  rémek. 
Majd  csak  megoltalmaz  bennünket  mindannyitól  a  jó  Isten. 

Igaz.  —  Igaz.  —  Ki  is  takarna  be  eUenük  más  ?  —  Csak 
te  eredj  nyugodtan  aludni,  szegény  leány.  —  Corysande 
távirata  nem  találta  Leont  Budapesten ;  mert  az  távol  jár 
most,  kevesen  tudják,  hol?  a  te  izeneted  pedig  czimzetére 
talált,  meg  lett  értve :  és  értéke  elismerve.  —  Octavián 
fejedelem  és  fia  útban  vannak  már  Etelvár  felé. 

A  boldogult  szelleme  pedig  útban  van  a  mennyország 
felé,  csillagok  útjait,  szellemek  útjait  nem  kell  előttük  járó 
imádkozásnak  az  égre  rajzolni:  az  ima  csak  a  földiek 
tekervényes,  homályos  útjain  gyújt  világot. 

Octavián,  a  mint  a  táviratot  kapta,  lögtön  sietett  Alienort 
felkeresni  s  tudatni  vele,  hogy  mi  történt ;  tartsa  magát 
az  utazásra  készen  teljes  gyászruhában:  ő  maga  megél 
futott  a  «Jerichói  Kürtő  szerkesztőségébe,  a  gyászhírt  tu- 
datni, s  a  maga  részéről  a  következő  közleményt  beiktatni 
a  személyi  hirek  közé  : 

« Octavián  von  und  zu  Nornenstein  fejedelem  a  mai  na- 
pon egyetlen  fiát  és  fejedelmi  utódját  Alienor  von  und  zu 
Nornenstein  princzet  nagykorúnak  jelentve  ki,  a  fejedelmi 
előjogoki'ól  lemondott  s  azokat  örökösére,  most  már 
Alienor  von  und  zu  Nornenstein  fejedelemre  ruházta  át !» 

Meg  is  várta  Octavián,  míg  abból  a  lapból  egy  példányt 
kézisajtóval  az  ő  számára  lehúztak ;  azt  azon  nedvesen 
zsebébe  dugta,  s  aztán  sietett  Alienort  a  vasútra  vinni  ma- 
gával. 

Az  egész  úton  aztán  folyvást  tartotta  beszéddel  Alienort. 
Az  pedig  szeretett  volna  aludni,  de  világért  sem  lehetett. 
Az  öreg  úr  kifogyhatlan  volt. 

—  Fürst  Octavián.  Ha  a  te  szád  gőzmalom  volna,  irtóz- 
tató pénzt  bekérésnél  vele ;  a  mennyit  tudsz  darálni  pihe- 
nés nélkül. 

—  Ahhoz  is  gyakorlat  kell. 

—  Miért  nem  szivarozol  inkább  ? 

—  Tudom,  hogy  te  nem  szereted  a  füstöt. 

—  De  hát  mért  nem  hagysz  engemet  aludni  ? 

—  Azt  is  megmondom.  Halottas  házhoz  megyünk. 
Mikor  valaki  egész  éjjel  nem  aluszik,  olyankor  nagyon  ér- 
zékenyek lesznek  az  idegei.  Nagyon  előnyödre  fog  szolgálni, 
ha  úgy  kendesz  disponálva,  hogy  a  gyász  látása  könyekre 
fakaszszon. 

—  Ha  ezt  valaki  meghallja,  darabot  ír  rólunk:  «Agg 
szinész  és  fiaw.  Eldugom  előled  otkolonos  üvegemet, 
képes  vagy  szalmiakszeszt  cseppenteni  közé,  hogy  megrí- 
kasson. 

—  No  no !  Te  nálad  ugyan  nem  sok  kell  ahhoz.  Hiszen 
Wagner  ((Walkürw-jének  előadásán,  meg  «Siegfried  halá- 
lán)) úgy  sírtál,  mint  egy  Niobe.  Ez  is  egy  jó  asszonyi  tulaj- 
don nálad.  Ha  megharagítanak,  sírva  fakadsz.  Ha  a  balle- 
rinád  nem  jelenik  meg  a  légyotton,  megsiratod.  Könnyeb- 
ben áll  nálad  a  sírás,  mint  a  hajdani  híres  szinész  Gzelesz- 
tinnél,  a  ki  megrendelésre,  közkívánatra  tudott  sírni. 

—  Hát  akkor  annyival  inkább  engedj  aludni. 

—  Nem  engedlek,  mert  én  bizonyos  akarok  lenni  a 
dolgom  felől.  Nézd  csak,  milyen  szépek  itt  a  kukoriczák ! 


Másnap  reggel  maga  Eafaela  tudatá  atyjával  anyja  ha- 
lálát. 

—  Egész  éjjel  egymással  beszéltünk,  mondá  a  herczegv 
Az  a  lelke  volt  a  herczegnőnek.  Teste  már  be  van  bal- 
zsamozva. 

A  herczeg  régóta  nem  alszik  ágyban.  Szívbaja  nera 

engedi.  Nagy  karszékben  szokott  szunnyadni  felöltö- 
zötten. 

—  Vezess  a  ravatalhoz. 

Eafaela  kezét  atyjáé  alá  ölté  s  levezeté  őt  a  földszinti 
nagy  teremig,  mely  gyászpompával  volt  már  feldíszítve ; 
de  még  nem  feltárva  a  látogató  közönség  számára. 

A  gyertyák  meg  voltak  gyújtva  már  a  koporsó  körül  s 
két  szerzetes  ott  imádkozott  mellette. 

A  herczegasszony  ott  feküdt  a  koporsóban  halotti  mezé- 
ben. 

De  Eafaela  könyeit  még  ez  a  látvány  sem  indítá  meg. 
Ez  épen  nem. 

Az  a  halott  arcz  nem  hasonlított  az  ő  anyjához.  Minden 
ráncz  el  volt  rajta  simulva ;  egyetlen  vonás  nem  maradt 
meg  az  élőből.  Idegen  arcz  volt  az,  sima  és  fényes.  Nem 
olyan,  mint  a  szegény  ember  halottjának  az  arcza  :  derült, 
mosolygó,  nyugalmas ;  ez  egy  főúri  halott,  kinek  testéből 
a  tudomány  érczet,  pergament  csinált  s  elvette  vonásaiból 
az  üdvözültek  magasztosságát ;  helyette  a  műtői  pepecselő 
kéz  egy  mumiamosolyt  mesterkélt  reájuk. 

Eafaela  visszataszítva  érzé  magát  e  látvány  által. 

Minden  érzetét  ellenszenvesen  érinté  az  a  gondolat, 
hogy  a  bálványalak,  a  kit  ő  édes  anyjának  nevezett,  nem 
lehet  az,  a  mivé  a  gyermeki  kegyelet  a  halott  anyákat  át- 
alakítja :  egy  mennylakó  szent ;  hanem  a  mivé  a  tudomány 
alakította  át :  egy  múzeumi  tárgy. 

Úgy  fájt  neki  ez  a  gondolat;  majd  a  szivét  metszé 
keresztül  s  ez  a  fájdalom  még  mélyebben  fojtá  el 
könyeit. 

Kényszeríté  magát  e  borzalmat  leküzdeni  s  nem  törődve 
madame  Corysande  óvásával,  odahajolt,  hogy  megcsókolja 
az  alak  arczát. 

Egész  teste  összeborzadt  tőle. 

Az  orvos  elővigyázó  volt.  A  bebalzsamozott  hulla  arczát 
bevonta  az  arsenas  sodse  után  vízüveggel. 
Nem  ((személy))  az  többé:  hanem  ((tárgy». 

E  pillanatban  a  hátulsó  ajtón  két  alak  lépett  be  a  gyász- 
terembe. A  viaszgyertyák  megvilágíták  arczaikat. 
A  berezeg  eléjük  lépett. 

—  Nornenstein  fejedelem,  Alienor  princz.  .  .  . 

—  Nem  princz  többé,  mondá  Octavián.  Hanem  Alienor 
Nornenstein  fejedelem  tegnap  óta. 

Alienor  pedig  odalépett  Eafaela  elé.  A  leány  kezét  nyújtá 
neki. 

—  Nézze  ön :  szegény  anyám. 

Alienor  érzékeny  szivű  volt  (nem  is  aludt  az  éjjel),  e 
szóra  ellepték  szemeit  a  könyek ;  a  mint  a  ravatalhoz  ért, 
zokogni  kezdett. 

S  erre,  mintha  a  lebilincselő  varázs  tört  volna  szét 
Eafaela  szive  fölött :  egyszerre  kitörtek  az  ő  könyei  is. 

((Oh  édes,  egyetlen  jó  anyám »  ;  sikolta  fel  s  odavetó 
magát  a  halottra,  átölelve  annak  lábait  és  azután  sírt  hosz- 
szasan,  bőségesen :  egész  lelke  mélységéből. 

S  mikor  kisírta  magát,  akkor  oda  fordult  Alienorhoz  és 
megszorítá  annak  a  kezét,  halkan  rebegve. 

- —  Köszönöm.  Nagyon  köszönöm  önnek. 

Alienor  tekintete  azt  kérdezé,  hogy  ((mit)>  ? 

—  Hogy  megtaláltam  a  könyeimet. 
Alienor  is  hozzá  adta  az  övéit. 

S  az  összevegyült  könyek  frigye  szentesítő  erővel  bír. 
Legalább  a  költők  azt  mondják. 

A  herczegnőt  nagy  pompával  temették  el  az  etelvári 
családi  sírboltba :  jelen  volt  közel  és  messze  környékbői 
minden  tisztelője,  úr  és  szegény. 

Csak  egy  nem  jött  el  a  temetésre.  Zárkány  Napóleon. 
Azt  bizonyosan  nem  találta  még  fel  a  gyászhír.  Ki  tudjn, 
hol  járt  az  alatt  ? 


Nornensteinék  még  a  temetés  utáni  napot  is  ott  tölték 
a  berezegi  kastélyban,  ügy  utaztak  fel  együtt  Buda- 
pestre. 

Az  utolsó  nap  estéjén  Eafaela  herczegnö  oda  ölelte  ma- 
gához Líviát,  s  azt  sugá  neki : 

—  Kicsikém.  Menyasszony  vagyok.  Nornenstein  Alie- 
nor  fejedelemmel  mai  napon  eljegyeztek  atyáink. 

Liyia  arcza  ragyogott  a  boldogságtól.  Tehát  mégis  csak 
vannak  olyan  szentek,  a  kik  közbenjárnak  az  ég  és  föld 
között  a  szegény  halandók  olyan  vágyaiért,  a  miket  nincs 
szó  kifejezni! 

...  De  ne  keverjük  mi  a  szenteket  a  halandók  történe- 
teibe . .  .  !  Ki  tudja,  mi  lesz  a  vége? 

MAGYAEOESZÁG  BÉCSBEN. 

Bécs  belvárosának  utczatömkelegében  van  egy  szűk 
sikátor,  a  mit  Bankgassénak  tisztelnek. 

Ez  eldugott  utczában  van  egy  komor  külsejű  ódon 
palota.  Ez  Magyarország  háza  Bécsben,  régi  nevén  « magyar 
királyi  udvari  kanczellária)). 

Zárkány  Leon  új  hivatalával  e  házban  talált  foglal- 
kozást. 

Ezt  a  házat  Magyarország  számára  építteté  Mária 
Terézia.  Telkét  Nádasdy  kanczellár  vette  meg  Bécs  városá- 
tól s  másfél  századon  át  e  magyar  főúr  nevére  volt  ez  át- 
írva, csak  az  utóbbi  években  lett  Magyarország  nevére  a 
bécsvárosi  telekkönyvben  bekebelezve.  E  helyről  intézték 
közel  másfél  századon  át  Magyarország  sorsát.  Benne 
minden  a  szeretett  királynőre  emlékeztet,  s  az  emlékek 
bizonyítják,  hogy  a  kegyelet  kölcsönös  volt. 

A  palota  az  örökkévalóság  számára  látszik  építve  lenni. 
Tömör  falai  most  is  oly  épek,  mint  százötven  év  előtt  vol- 
tak, kívül  rajta  időbarnította  faragványok,  homlokán  az  ara- 
nyozott Szent  István  korona  és  országczímer,  belül  feje- 
delmi pompa  maradványai.  Csak  maradványai.  A  politika 
vandaljai,  mikor  kimondták,  hogy  Magyarországnak  elkeli 
tűnnie  a  fogalmak  világából,  e  palotát  is  elfoglalták,  s 

legelső  dolguk  volt  a  lépcsőház  gyönyörű  aranyozott  ara- 
beszkéit —  bemeszelni !  Csak  néhány  teremben  láthatók 
még  a  plafondoknak  e  remek  arany  czikornyázatai,  miket 
az  építészek  mintául  rajzolnak  le  ma  is. 

A  termeket  remekművű  nagy  olajfestmények  ékesíték,  a 
miken  Mária  Terézia  megannyi  ünnepélyes  históriai  mo- 
mentumban van  ábrázolva  hű  magyarjai  között;  első  kép, 
midőn  a  koronázásra  indul,  elől  lóháton  a  tárnokmester 
szórja  a  pénzt  a  nép  közé ;  második,  midőn  megkoronáz- 
zák ;  harmadik,  midőn  megesküszik  az  alkotmányra ;  ne- 
gyedik, midőn  az  arany  sarkantyú  lovagrendjét  alapítja ; 
ötödiken  az  a  jelenet  van  megörökítve,  midőn  a  megtáma- 
dott királynő  kis  fiát  bemutatja  az  ország  rendéinek  s  azok 
lelkesülten  kiáltják:  « vitám  et  sangvinem  pro  rege  nostro  ! » 
E  képeket  ponyvákkal  betakarták,  félretették,  hogy  ne 
lássa  senki.  A  termek  renaissance-kori  bútorzattal  voltak 
feldíszítve :  aranyozott  karszékek,  pamlagok,  miknek  szö- 
vete sok  ezret  érő  gobelin  kézmű;  külön-külön  a  himzö- 
festések  egy-egy  remeke  mindegyik  humorisztikus  állat- 
mesék ábráival;  azokat  leküldték  a  félszerbe.  Alkalmat- 
lanok irodai  használatra. 

Nem  jutott  hasonló  szerencse  a  nagy  tanácsterem  falait 
takaró  felséges  gobelínszőnyegeknek ;  ezeket  a  szeretett 
királyasszony  ajándékul  kapta  XV.  Lajos  franczia  király- 
tól ;  három  remek  mythologiai  csoportozat  istenalakokkal 
heliconi  tájképek  között.  Azoknak  a  felső  részébe,  mintegy 
a  ráma  risalitjául,  a  megrendelő  királynő  odahímeztette 
Magyarország  czímerét.  A  politikai  vandálok  aztán  neki 
álltak  s  beragasztották  csirizzel,  papirossal  a  magyar 
czímert  a  gobelinen !  a  papirosra  aztán  megfelelő  terje- 
delmű emblémákat  festettek !  Csak  a  negyedik  gobelin  me- 
nekült meg  az  iconomachusok  haragja  elől,  azáltal,  hogy 
egy  félreeső  pitvarba  szorult ;  ez  ábrán  a  művész  saját- 
szerű phantasiája  a  bikával  játszó  Európát  és  társnőit, 
híven  az  ethnographiához,  fahéjbarna  szerecsen  hölgyekíij 
állítja  elö. 


Az  antik  órák,  bronz-  és  ébenfaállványaikkal,  a  pompás 
kristálycsillárok,  zománczozott  kandeláberek  felhordattak 
a  padlásra.  Útjában  voltak  a  czivilizáczió  egy  formaságá- 
nak. A  két  nagy  porczellánkályhát  csak  tömörsége  őrzé  a 
ninivei  rombolástól,  mindegyiknek  tetejét  tízezreket  érő 
aranyozott  bronztrofeumok  képezik,  múzeumi  ritkaságok 
*  ez  idő  szerint. 

S  a  szép,  fénymázolt,  aranyozott  thékából  (kellett  az 
máshová  garde  des  robesnak)  kihányattak  a  «liber  regiu- 
sok)).  A  magyar  nemzet  óarany  könyve »,  históriai  kincse  ! 
mely  ötvenezer  nemesi  családnak  nemeslevelét  őrzi ;  mik- 
ben minden  magyar  nemesnek  ősi  czimere  gyönyörű  festői 
remekben  van  megörökítve,  felírva  ősapjának  érdemei, 
viselt  dolgai,  miként  nyerte  a  nemességet,  szentesítve 
királyi  névaláírással.  Hatvankét  könyve  Magyarországnak, 
huszonhét  könyve  Erdélynek  aranyozott  pompás  bőrkötés- 
ben. Egy  históriai  unicum !  —  Belökték  azokat  egy  sötét 
lomtárba  mind,  az  egereknek.  De  az  egerek  jó  emberek 
voltak :  nem  ették  meg. 

Mikor  aztán  Magyarország  és  Ausztria  között  megtörtént 
a  kiegyezés,  Magyarország  visszakapta  a  saját  házát  is 
Bécs  városa  közepén.  Most  itt  vannak  a  király  személye 
melletti  miniszter  lakása  és  hivatali  helyiségei,  valamint 
a  magyar  kormány  többi  tagjai  részére  fentartott  szál- 
lások. Itt  üléseznek  az  országos  bizottságok  Magyarország- 
ból, s  adják  folytatását  minden  évben  a  vitám  et  san- 
gvinemnek:  «avenam  quoque!» 

A  régi  gazda  aztán  neki  fogott  megint  lecsiszolgatni  a 
bemeszelt  aranyozásokat :  előkeresgette  padlásról,  félszer- 
ből az  antik  bútorokat,  kargyertyatartókat,  órákat,  csillá- 
rokat, miket  a  műértő,  a  régiségkedvelő  ha  meglát,  a  hideg 
leli  ki  örömében.  A  régi  gazda  neki  állt  a  becsirizelt  gobe- 
linoknak s  kávésöprűvel,  káposztalével  letisztogatta  róluk 
a  maszatot,  kiszabadította  az  országczímert ;  a  gyönyörű 
históriai  képeket  kitataroztatta,  (egy  csakugyan  eltévedt 
belőlük,  az,  melyen  Mária  Terézia  a  királydombra  fellova- 


goL  Ki  tndja,  melyik  excellenz  padlásán  lepi  a  por?)  S  a2 
aranykönyveket  is  felkereste  a  lomtárból,  s  minthogy  a 
szép  fénymázas  théka  már  nem  volt  sehol,  (négy  lába  volt, 
elment)  összeácsolt  a  számukra  egy  deszkaállványt  s  rá- 
rakta kincseit.  Es  aztán  hozzá  látott  az  aranykönyv  foly- 
tatásához. —  Már  azóta  egy  új  (hatvanharmadik :  az  er- 
délyivel együtt  kileczvenedik)  « királyi  könyv »  is  megtelt 
félig. 

Leon  nagy  gyönyörűséggel  tanulmányozta  ez  érdekes 
könyvet.  Az  ujabbkori  nemesség  diplomáit. 

A  hajdankori  czímerekben  kardos  vitézek,  lovagok,  le- 
vágott török  fők,  üstökön  fogva,  vagy  pallos  hegyére 
szúrva ;  nyilak,  sasok,  griffmadarak,  oroszlánok  tündököl- 
nek. Az  újkor  nemesi  czímereinek  jelvényei  a  korszellemet 
képviselik. 

Az  Aesculap-bot  a  felkúszó  kígyóval  az  orvosi  érdemeket 
jelenti;  törő  kalapács  van  a  bányász  czimerében;  egy  vas- 
öntöde alapítójának  czímere  fogaskerék;  egy  vasúti  igaz- 
gatóé mozdonykerék;  az  irodalmi  érdemek  nemesi  jel- 
vénye keresztbe  tett  toll  és  pálma,  hármas  halom  mögül 
kiemelkedő  arany  nap ;  a  békekötésnél  működött  diplo- 
matáé galamb,  olajággal;  a  pénzügyi  téren  emelkedett 
nagyság  nemesi  jelvénye  a  nevét  visszaadó  arany  hegy ; 
arany  méhek  és  arany  búzakévék  jutottak  az  oeconomus- 
nak ;  az  erdészet  és  faüzlet  terén  kitűnt  új  nemes  czímere 
zöld  fenyőfa  arany  mezőben ;  a  kereskedőé  vasmacska ;  az 
első  gyorskocsizás  megalapítójáé  felszerszámozott  fehér  ló  ; 
a  vízépítészé  ezüst  csatorna ;  a  mérnöké  arany  czirkalom ; 
a  bortermelőé  három  szőlőtő ;  a  biróé  serpenyő  és  pallos. 
A  heraldica  jelvény  szótára  nagy  supplementummal  szapo- 
rodott meg.  Elmésebb  ötletet  alig  találni  a  sok  között, 
mint  egy  derék  vászonkereskedőét,  ki  magának  egy  arany 
mezőben  álló,  felül  koczkás  oxford  ingbe,  alul  fehér 
vászongatyába  öltözött  griffmadarat  választott  jelvényül. 
Azt  is  megtudta  végül  Leon,  hogy  egy  igen  kedves  isme- 
rőse, egy  lovagias  megjelenésű  bankár  miért  visel  télen- 

nyáron  ibolyát  a  gomblyukában  ?  Ennek  a  nemesi  czíme- 
rében  négy  szál  ibolya  a  jelvény. 

Aztán  jönnek  a  nemességből  bárói,  grófi  rangra  előlép- 
tetettek czímerei.  Egész  combinált  tableaux-k.  Négyes 
mezők,  még  egy  tetejükbe  jött  ötödikkel  rigolirozva.  Újkori 
érdemek,  új  symbolnmokkaL 

Gyakran  elnézegette  Leon  azokat  a  nevezetes  történelmi 
festményeket,  a  mik  Magyarország  házának  elnöki  termeit 
ékesítik.  A  kecsteljes  királynő  hű  magyarjaitól  körülvéve. 
Van  azokon  mit  nézni,  mint  művészi  alkotásokon  is.  Azon- 
kívül minden  alak  egy  jól  talált  arczkép.  Mind  nevezetes 
államférfiak,  főfő  zászlós  urak,  magas  rangú  úrhölgyek 
képmásai  azok.  Az  öltözetek  egész  jelmeztanulmányt  ké- 
peznek. Az  akkor  divatozó  franczia  hímzetpazarlás,  magyar 
szabású  dolmányra,  mentére  alkalmazva,  csizmák  skófium  - 
mai  hímezve,  nyusztkalpagok  kócsagtoUal,  s  e  kócsag, 
nyuszt-,  párduczbőr  között  simára  borotvált  arczok,  a  piros, 
duzzadó,  erőteljes  magyar  tyj)us  a  versaillesi,  trianoni 
udvaronczok  mintájára  borotválva,  hajporozva,  hátul  sza- 
laggal átkötött  varkocscsal !  Egy  magyar  dalia,  ki  kard- 
jához kap,  királya  védelmére  lelkesülten,  s  hátul  a  czopíja 
billeg,  s  bajusza,  szakálla  sehol  sincs.  Torzkép  nekünk 
most  Pedig  történelmi  arczkép. 

A  magyar  Pompéji  omladékai  közül  nemcsak  antik 
szobrokat  és  szőnyegeket  ástak  ki,  hanem  eltemetett  élő 
embereket  is. 

Leon  megismerkedett  azokkal  az  alakokkal,  a  kik  az 
épület  falai  között  évtizedek  óta  voltak  eltemetve.  Jó  haza- 
fiak, derék  emberek,  nagy  talentumok :  még  költői  tehet- 
ségek is.  Lappangó  életet  éltek  eddig ;  üldözve,  gyanúval 
kisérve  egyfelől,  félreismerve,  kitagadva  másfelől. 

Most  a  rejtett  életerő  újra  felmelegedett  bennük.  Leve- 
gőhöz jutottak,  mely  életfeltételük  volt.  Lett  tárgya  dicsek- 
vésüknek.  Elbeszélték  nehéz  küzdelmeiket  —  tehetetlen 
kézzel  —  a  hatalom  emberei  ellen :  a  kettős  szenvedést, 
önmagukért  és  honfitársaikórt ;  megmutogatta  kiki,  a  mit 


a  nagy  hajótörésből  megmentett;  ott  vannak  a  királyok 
pecsétnyomói,  a  tányérnagyságú  érczminták  az  uralkodók 
homorművű  alakjaival.  (Egyen  hiányzik  a  kettős  sas  a 
magyar  orczágczimer  körül :  ez  Ferencz  pecsétje.)  A  kan- 
czellárok  roppant  ezüst  országczimer  mintái;  az  ezüst 
szekrényben  őrzött  levél,  mit  a  nagy  királynő  egészen 
sajátkezűleg  írt  hű  magyarjaihoz,  fekete  szegélyű  papiron 
(meghalt  férjét  gyászolta  akkor).  Aztán  előhordták  a  tarka- 
barka adomákat  a  lefolyt  korszak  embereiről,  a  kik  épen 
olyan  élő  halottak,  olyan  járókelő  múmiák  lettek  most, 
mint  voltak  ők  eddig. 

S  e  múmiák  némelyike  —  be  sincsen  balzsamozva. 


A  VAS  KAKADU, 

A  legelső  tanuja  az  ősidőknek,  a  ki  Leont  Magyaror- 
szág bécsi  házában  fogadta,  mindjárt  a  folyosón,  volt  egy 
mops.  A  hajdani  kávénénikék,  a  nyugdíjazott  állam- 
hivatalnokok oly  elválhatlan  kísérője,  mint  Szent  Péter- 
nek a  kakas  ;  egy  agyonkényeztetett  állatfaj,  mely  kiveszett 
a  nagy  ápolás  miatt,  melynek  utolsó  deíiciensét  rég  el  is 
parentálták  a  német  lapok ;  íme  egy  legeslegutolsó  pél- 
dánya még  itt  maradt,  Bécsben  ugyan,  de  Magyarország 
házának  födele  alatt :  a  mopsznemzet  utolsó  ivadéka. 

A  mythologiai  állat  széles,  fekete,  feltűrt  orrával  meg- 
szagolgatta az  új  kor  jövevényét,  végig  nézett  rajta,  clas- 
sifi-cálva,  hogy  tekintetes-e,  vagy  nagyságos,  vagy  épen 
excellentiás  ?  Eegistrálta.  Leon  bizalmaskodó  fittyet  pat- 
tintott felé.  Arra  elmordult.  Semmi  confidenskedés  !  Akkor 
aztán  Leon  megemelte  előtte  a  kalapját.  Akkor  a  mopsz 
egyet  csóvált  felkunkorodott  farkával,  s  megrázkódtatta 
zsemlyeszínű  bőrét.  A  bemutatás  megtörtént. 

De  már  a  második  személy,  a  ki  a  kőlépcsőn  Leont 
fogadta,  csakugyan  a  vas  kakadu  volt. 

Épen  olyan,  a  minőnek  őt  Pompeia  leírta.  Képe  úgy  tele 


rajzolva  ránczokkal,  mint  egy  földgömb  merídianusokkal, 
postavonalakkal,  vasutakkal  és  folyóvizekkel.  Két  kis  he- 
gyes, szürke  bajusz,  erősen  kifenve  felső  ajka  fölött  s  egy 
festő  ecset  az  alsó  alatt,  s  a  mily  nyugtalanul  tánczol  a 
két  hegyes  bajusz  beszéd  közben,  épen  olyan  szökelléseket 
követ  el  a  nyugtalan  szemeket  őrző  szemöldökpár,  mely 
még  hegyesebb,  előreállóbb,  mint  a  bajusz.  A  névadó  ka- 
kadu-bóbita, a  felfésült  haj,  alul  tőben  sárguló  ősz,  felül 
pedig  rőtlilaszín,  hajdani  rosszul  sikerült  hajfestés  em- 
lékéül. 

A  nevezetes  férfiú  felülről  jött,  Leon  pedig  felfelé  indult 
a  lépcsőn.  A  vas  kakadu  egyszerre  ráismert  és  nevén  szó- 
lítá ;  pedig  soha  sem  látta. 

A  legelső  lépcsőnél  már  tegezték  egymást. 

Kész  volt  Leont  felkísérni  a  lépcsőn,  bár  épen  most  jött 
le  rajta. 

A  második  lépcsőn  elmondott  neki  egy  adomát  a  volt 
osztrák  miniszterelnökről.  (((Ha  szárazság  van  Magyar- 
országon, miért  nem  öntözik  a  parasztok  a  búzáju- 
kat?))) 

A  második  lépcsőn  elpanaszolta  neki,  hogy  a  volt  osztrák 
igazságügyminiszter,  született  magyar  gróf,  a  palotájában 
levő  pompás  freskókat  a  plafondon  bedeszkáztatta  takaré- 
kosságból, hogy  kevesebb  fa  fogyjon  télen  a  fűtésnél. 

A  harmadik  lépcsőnél  megmutogatta  neki  azokat  a  bi- 
zalmas leveleket,  a  miket  a  mult,  jelen  és  jövendő  állam- 
férfiak ő  hozzá  Írogattak. 

A  negyedik  lépcsőnél  elszámlálta  Leonnak  azokat  a  fon- 
tos szolgálatokat,  a  miket  ő  közvetlenül  és  közvetve  az  or- 
szágnak s  az  ország  egyes  fiaínak  tett ;  hányat  szabadí- 
tott ki  annak  idejében  a  fogságból?  Hány  menekülőnek 
szerzett  suttyomban  útlevelet  ? 

Az  ötödik  lépcsőn  beavatta  Leont  az  odafenn  működő 
új  és  régi  államférfiak  jellemrajzába,  szokásaiba,  gyönge- 
ségeibe. 

A  hatodik  lépcsőn  megismertette  őt  azokkal  a  veszé- 


Jókai:  As5  élet  komcűlÁ«ai  IT. 

lyékkel,  a  mik  a  magyai^  diplomatát  az  osztrák,  oros2, 
német,  horvát  cselszövők  részéről,  a  cseh  feudálisok  ma- 
chinatióiból,  s  a  katonai  körök  féltékenysége  folytán 
fenyegetik. 

A  hetedik  lépcsőn  figyelmeztette  őt  több  rendbeli  gya- 
nús egyéniségekre,  a  kiktől  jó  lesz  őrizkednie,  mert  azok 
kémek,  agent  provocateurök,  tizkulacsos  reporterek,  a  kik 
minden  kormányt  szolgálnak,  egyiket  a  másiknak  elárul- 
ják, s  utoljára  valamennyinek  a  titkait  összeszedik,  hazud- 
nak hozzá  egy  csomót,  ezt  kinyomatják,  de  nem  adják  ki, 
hanem  elküldik  a  kefelevonatot  a  kormányoknak,  fenye- 
getőzve :  hogy  ha  meg  nem  veszik  azt  tőlük  drága  pénzen, 
akkor  könyvárusi  útra  bocsátják.  Ezektől  őrizkedjék,  mert 
ezek  csak  azért  barátkoznak,  hogy  valami  titkot  kikap- 
janak ! 

A  nyolczadik  lépcsőn  aztán  elmondá,  hogy  ő  nem  olyan 
ember,  mint  azok.  Az  ő  keblében  egész  Sybillakönyvei 
vannak  eltemetve  az  állam  magas  politikájának  s  ő  tőle 
azokból  vasharapófogókkal  sem  lehetne  soha  egy  szót 
is  kicsikarni.  Próbálták  már  őt  megvesztegetni  a  kül- 
hatalmak ;  de  hasztalan  !  (Következett  a  kilenczedik  lépcső.) 

Itt  elmondá,  hogy  pedig  bizony  ráférne.  Az  a  kis  nyug- 
díj, a  mit  az  államtól  húz,  épen  felényit  tesz  a  mostani 
pénzviszonyok  között,  mint  tett  ezelőtt  harmincz  évvel,  és 
szűken  lehet  kijönni  vele  Bécsben. 

A  tizedik  lépcsőn  aztán  elkezdett  keservesen  panasz- 
kodni a  kormányférfiakra,  a  kik  nem  tekintik  az  ő  nagy 
szolgálatait,  a  miket  a  közügynek  tett ;  folyvást  biztatják, 
de  mindig,  adósak  maradnak  Ígéreteikkel,  s  így  töltetik  el 
vele  egész  életét,  meddő  reménykedésben. 

A  tizenegyedik  lépcsőn  kisírta  magát. 

A  tizenkettediken  becsületszavát  vette  Leonnak,  hogy 
őt  elöljárói  figyelmébe  fogja  ajánlani.  A  tizenharmadikon 
ő  kötelezte  magát  becsületszavával,  hogy  Leonnak  minden 
válságos  perczben  jó  tanácscsal,  figyelmeztetéssel  fog  szol- 
gálni. 

Végre,  mikor  már  az  ajtó  elÖtt  állt  Leon,  akkor  elővont 
a  zsebéből  egy  hosszúra  összehajtott  ívet.  Szerény  felhívás 
egy  elszegényedett,  de  szemérmes  úri  család  felsegélésére. 
Leon  megértette  a  dolgot  s  megváltotta  magát  egy  ötössel, 
a  mi  lelkiismeretesen  beíratott  a  lajstromba,  melyben  mar 
nagyságos  és  excellentiás  nevek  pompáztak,  kék,  zöld,  ve- 
res és  violaszín  tintával  írva,  arany,  ezüst,  gyémánt  por- 
zóval behintve.  Láthatta  Leon,  hogy  milyen  előkelő  társa- 
ságba került. 

Még  aztán  az  ajtót  is  kinyitotta  előtte,  bevezette  az  elő- 
szobába, bizalmasan  odasúgott  az  irodaszolga  fülébe,  & 
mint  a  ki  e  helyen  legjobban  otthon  van,  sietett  őt  bemu- 
tatni a  hivatalszobában  s  megismertetni  a  jelenlevő  urak- 
kal. Aztán  ajánlotta  magát. 

A  hívataltársak  már  előre  nevettek  Leonnak. 

((Már  elcsípte  a  vas  kakadu!)) 

Aztán  elszámlálták  neki,  hogy  lépcsőről-lépcsőre  mikkel 
traktálta.  Úgy  volt  szórói-szóra.  « Végül  kért  öt  forintot 
egy  szemérmetes  úri  család  számára  ?»  Erre  már  nem  akart 
emlékezni  Leon. 

Mindenki  úgy  ismerte  a  vas  kakadut,  mint  egy  alkalmat- 
lan, tolakodó,  nevetséges,  dicsekedő  egyéniséget,  a  kire 
soha  senki  se  biz  semmit;  a  ki  bejáratos  ugyan  minden- 
hová, de  a  kit  mindenünnen  kilöknek.  Egy  szomorú  clown 
a  diplomatiai  circűsban. 

Leon  azért  soha  sem  tagadtatta  el  magát  előle :  sajnálta 
a  szegényt.  Bizony  szomorú  sors  :  a  harmincz  év  előtt  elő- 
szabott nyugdíjjal  élni  mai  világban.  Sokat  fecsegni  azon- 
ban nem  engedte  látogatóját,  hanem  mindjárt  az  első 
adoma  után  belelépett  win  medias  res))  azzal  a  kérdéssel, 
hogy  hát  ama  bizonyos  szemérmetes  úri  család  hogy  éli 
világát?  S  minthogy  arra  még  mindig  ráfért  a  jó  emberek 
résztvevő  figyelme,  egy  ujabb  öt  forint  szerencsésen  befe- 
jezte a  hosszúnak  ígérkezett  discursust.  A  miért  aztán  vi- 
szont a  vas  kakadu  szolgált  Leonnak  egy  csempészett 
szivarral,  egyik  látogatástól  a  másikig  elfeledve,  hogy 

Leon  nem  él  dohányfüsttel.  Olyan  embert,  a  kiről  tudta, 
hogy  szivarozik,  nem  is  szokott  megkinálni. 


A  politikai  láthatár  vereslett.  Nagy  zivatart  jósolt.  Ama 
bizonyos  fekete  pontok  kezdtek  bomba  alakot  fölvenni. 

Az  a  szövetség,  melynek  egyik  ágát  Nornenstein  Octa- 
vián  fejedelem  képezte,  úgy  látta,  hogy  az  ő  búzája  vi- 
rágzik. 

Nornenstein  Octavián  ez  időben  áttette  lakását  Bécs 
közelébe.  Badenben  bérelt  ki  egy  nyári  palotát  a  maga 
számára  s  az  lett  mindennapi  gyüldéje  az  egyetér- 
tőknek. 

Járt  oda  mindenféle  ember.  Diplomaták,  katonák  és  pa- 
pok, honfiak  és  külföldiek. 

Mióta  Zárkány  Leon  az  új  pályán  működött,  többször 
találkozott  Octavián  fejedelemmel,  a  ki  most  minden  al- 
kalommal igen  barátságos  volt  iránta. 

Ez  nem  ritka  tünemény.  Két  ismerős,  a  ki  Budapesten 
csak  Ímmel-ámmal  köszönti  egymást,  ha  Bécsben  találko- 
zik össze,  kezet  szorít  s  párbeszédbe  ered. 

Nornenstein  Octavián  még  meg  is  hivta  magához  láto- 
gatóba Leont,  mely  előzékenységet  Leon  a  látogatás  meg- 
tevésével  viszonzott  is.  Octavián  egy  szót  sem  beszélt  vele 
ez  alkalommal  politikáról.  Elmondá  neki,  hogy  Alienor 
most  Etelváron  ül,  a  szép  herczegnőt  eljegyezte :  az  ősz- 
szel fognak  egybekelni.  Leon  tudta  ezt  már  és  sajnálatát 
fejezé  ki,  hogy  jelen  nem  lehetett  az  anyaherczegnő  teme- 
tésén, kit  nagyon  tisztelt ;  de  külföldön  járt  akkor  épen: 
későn  kapta  a  gyásztudósítást. 

Octavián  azt  sem  kérdezte  tőle,  hogy  hát  merre  járt? 
Tudta  úgy  is. 

Azután  azt  is  elmondá  neki,  hogy  Falbenheimék  is  fel- 
jöttek Bécsbe.  A  tábornok  elő  lett  léptetve  altábornagygyá. 
Sokszor  eljár  ide  a  szép  Pompeiával  együtt,  a  mikor  hölgy- 
társaság is  van  együtt ;  ha  egyszer  olyankor  ide  vetődnék 
Leon,  régi  jó  ismerősökre  találna. 

S  miután  áttérve  a  bécsi  színházakra,  ezt  a  tárgyat  is 
alaposan  kimeriték,  mint  igen  jó  barátok  váltak  el  egymás- 
tól. (Jó  barátok  t.  i.  az  olyan  emberek,  a  kiknek  egymás 
irányában  nincs  se  kérni,  se  adni  valójuk  semmi.) 

Leon  pedig  tudta  azt  jól,  hogy  miért  van  ott  Bécs  köze- 
lében Nornenstein  Octavián?  Azt  is  jól  tudta,  hogy  miért 
sietett  a  megszakadt  ismeretség  fonalát  vele  összekötni ; 
még  azt  is  tudta,  hogy  ez  a  fonál  hogyan  téved  a  szép  Pom- 
peia  ezüstszőke  hajfiirtei  közé? 

S  most  ime  ez  az  Ariadnefonal  ránézve  az  új  laby- 
rinthban. 

Csakhogy  ezúttal  Ariadné  fonala  Theseus  eltévesztésére 
van  szánva. 

Az  pedig  a  legtökéletesebb  labyrinth,  a  mibe  Leon  ju- 
tott. 

Egy  fiatal  magyar  diplomata,  a  ki  ezt  a  mesterséget 
eddigelé  csak  a  vármegyén  tanulta :  aztán  most  egyszerre 
belejut  az  udvari  légkörbe,  a  mit  a  hagyományok  otthon- 
ról pestisesnek  és  ragályosnak  hirdettek  előtte,  úgyszólván 
szája  elé  tett  zsebkendővel  lépett  bele,  s  meg  volt  felőle 
győződve,  hogy  itt  minden  ember  ellensége  neki  s  fa- 
jának. 

S  aztán  a  helyett  azt  találta,  hogy  ellenkezőleg,  inkább 
mindenütt  kényeztetik,  előre  vonják,  követelik  tőle,  hogy 
jól  érezze  magát. 

Nem  a  vén  Bécs  ez  most,  hanem  a  fiatal,  az  élni,  mu- 
latni akaró  Bécs,  a  kinek  még  akkor  a  Krach  köszvénye 
nem  szállta  meg  a  csontjait,  fiatal  volt  az  egész  világ.  Ifjak 
voltak  a  paloták,,  ifjak  az  iparvállalatok,  ifjak  a  börze 
új  vezérei,  ifjú  a  constitutió,  a  diplomatia :  ifjaké  volt  a 
világ. 

Ezt  rögtön  érezheté  a  kérvényezők  seregéről,  a  kik  egész 
nap  ostromolták  az  ajtaját  s  jöttek  a  legheterogenebb 
tervekkel  a  nyakára,  mikhez  mind  az  ő  nagy  befolyású 
pártfogása  igényeltetett,  kíséretében  a  csáb,  szemfény- 
vesztés minden  műfogásaínak :  a  szem  káprázott  a  mii- 

Hóktól,  a  mik  csak  egy  helyeslő  mosolygásába  kerül- 
nek s  a  szép  hölgyarczok  mosolygásától,  a  mik  milliókat 
érnek. 

S  hogy  helyzetének  fontosságáról  meggyőződjék,  egy- 
mást követték  a  kitüntetések  ránézve  a  magas  és  legmaga- 
sabb körökben,  a  miknek,  akármilyen  erős  önbirálattal  né- 
zett is  végig  saját  magán,  nem  tudta  okát  adni.  Titkos 
protectió  tolja-e  előre?  vagy  főnökeinek  van  arra  szüksé- 
gük, hogy  megbizottjuk  állásának  tekintélyt  szerezzenek? 
(Mint  a  hogy  a  Lipótrend  lovagjává  tesznek  egy  színészt, 
hogy  elhíhassák  az  udvari  concertbe  deklamálni.)  Több- 
ször a  legkényesebb  megbízásokkal  küldték  el  a  berlini  és 
párisi  diplomácziai  körökhöz,  s  hogy  eljárásával  meg  vol- 
+^k  elégedve,  azt  bizonyítá,  hogy  a  megbízást  ismételték. 

Akárhová  ment,  mindenütt  feltalálta  ugyanazt  a  szín- 
padot, ugyanazokat  a  komédiásokat.  Ninivét,  Babylont, 
Sybaríst,  az  Astarte  ünnepélyeket,  az  arany  borjú  körüli 
tánczot,  Párisban,  Berlinben,  Bécsben,  s  ő  úgy  játszott  és 
ügy  tánczolt  velük,  mintha  elfelejtette  volna  egészen  a  ge- 
zetlení  szegény  paraszt  baját  s  az  etelvári  erdő  repkény- 
levelét.  Pedig  a  szíve  fölött  hordta  mind  a  kettőt.  Azt  hit- 
ték, mulat.  Azt  hitték,  könnyelmű,  csapodár,  csélcsap. 
Hogy  kifecsegi  a  rábízott  államtitkokat.  Pedig  ez  csak  mű- 
vészete volt.  Mindenkit  megcsalt :  komolyan  és  tréfából ; 
csak  azt  nem,  a  kinek  hűséggel  tartozott. 

S  ez  nehéz  feladat  ott,  a  hol  a  jövevény  mentől  előbbre 
hatol,  annál  nehezebben  tudja  elhatározni,  hogy  kinek 
tartozik  tulajdonképen  hűséggel?  A  hol  van  (dátható))  és 
« láthatatlan))  kormány.  Kezek,  a  mik  a  határozatot  alá- 
írják, és  kezek,  a  mik  a  határozatot  keresztül  húzzák. 
Ligák,  szövetségek,  a  mik  egymás  tervei  ellen  dolgoznak. 
Titkos  kézszorítások  egyetértő  jeladása  pompásan  elmon- 
dott nyilvánításokkal  szemben.  Czukorral  bevont  bombák 
és  lőporral  töltött  bonbonierek.  S  a  hívek  tábora  fenn  a 
hegy  magasától  le  a  völgy  mélyéig  terjed.  Kié  itt  a  hűség? 
Azt  azután  csak  a  szive  mondja  meg  az  embernek  ! 

S  a  szív :  az  olyan  ritkaság  a  magas  helyeken.  A  szív, 
mely  fel  tudja  fogni :  mennyi  verítéket  hullatott  el  a  sze- 
gény földmíves,  a  míg  azt  a  forintot  megszerezte,  melynek 
millárdjai  vesznek  el  egy  kimondott  szó  miatt ;  mennyi 
könnyet  hullatott  el  a  szegény  anya,  míg  felnevelte  egy 
fiát,  a  minőnek  százezrei  hullanak  egy  kardmarkolatára 
ütő  kéz  miatt.  Ezt  a  szót,  ezt  a  csörrenést  alig  várják  ott, 
hogy  meglehessen  adni. 

S  a  félvilágrész  készül  az  ítéletnapi  találkozóra.  Ni- 
nive,  Babylon,  Sybaris  tánczol,  tömjént  éget  Astarté- 
nak ;  de  az  alatt  a  Dagon  templomában  fegyvert  halmoz 
össze. 

Titokban  keresik  a  szövetségeseket, 
ígéreteket  tesznek. 

((Ha  te  ellensége  leszesz  az  én  ellenségemnek,  én  pré- 
dául adom  neked  az  én  barátomat. » 

A  mi  útban  áll,  azt  el  kell  hárítani.  Ha  megy :  cselszö- 
vénynyel ;  ha  megy :  pártalakítással ;  ha  nem  megy :  erő- 
hatalommal. 

((Tegnap  ellenségek  voltunk  ketten  ;  holnap  szövetkez- 
zünk ketten,  holnapután  egy  harmadikat  megverjünk  ket- 
ten. S  aztán  megint  lehetünk  ellenségek  ketten.)) 

Hogy  reszket  már  az  a  kard  magától  is  a  tokjában ! 
Hogy  vibrálnak  a  dobverök  a  kifeszített  bőrön  érintetle- 
nül is !  Hogy  búg  az  ágyú  torka,  mikor  a  szél  végig  fuj 
előtte  ! 

A  háború  a  levegőben  függött :  megérve.  Megkaphatta,  a 
ki  utána  nyúlt. 

A  gezetleni  szegény  embernek  pedig  nem  kellett  a  dicső- 
ség, hanem  a  béke.  S  a  gezetleni  szegény  ember,  az  az 
egész  ország. 


Egy  késő  tavaszi  estén  Leon  rendeletet  kapott,  hogy 
készüljön  Párisba. 

Ez  ugyan  anachronismusnak  látszik.  A  gyorsposták  és 
távírdák  idejében  még  futárok  által  küldözm  leveleket. 


Hanem  ez  bizony  így  szokás.  Mély  barátságban  élünk  egy- 
mással, hanem  azért  nem  hiszünk  egymásnak,  s  nem  tu- 
dunk szabadulni  attól  az  előítélettől,  hogy  minden  ország 
kormánya  hódol  annak  a  rossz  szokásnak,  hogy  a  diploma- 
táknak küldött  leveleket  felbontogatja  (a  műtét  nyomot 
sem  hágy),  a  sodronyon  küldött  izeneteket  pedig  lemásol- 
tatja s  egész  bureaut  tart,  melynek  feladata  a  titkos  írás- 
jegyekben küldött  sürgönyöket  megoldani.  Nem  tudjuk: 
alapos-e  a  gyanakodás  ?  de  mélyen  gyökeredzik  s  ezért  a 
titokban  tartandó  izeneteket  titkos  jegyekben  is  írják,  be  is 
pecsételik  s  még  azonfelül  az  elszállításukat  is  a  legmeg- 
bízhatóbb emberre  ruházzák. 

Leon  rögtön  sietett  szállására,  uti  málháját  összecsoma- 
golni. 

A  megőrzendő  sürgönyt  magát  azon  oldaltáskájába  zárta, 
a  melyet  az  egész  úton,  szíjra  kapcsolva,  a  vállán  szokott 
viselni,  annak  a  kulcsa  pedig  az  óralánczán  fityegő  csecse- 
becsék közé  volt  rejtve. 

Hogy  annál  nesztelenebbül  elosonhasson,  inasát  elküldte 
a  legközelebbi  casino -vendéglőbe,  hogy  hozzon  számára 
valami  estebédet,  akkor  aztán  nem  lesz  kénytelen  reggelig 
kimenni  a  házból  s  minden  vele  találkozónak  a  kérdésére 
felelgetni. 

Mert  arról  az  egyről  ugyan  bizonyosnak  kellett  lennie, 
hogy  abban  az  órában,  a  melyben  azt  a  sürgönyt  az  ő  ke- 
zére bízták,  már  tudják  e  küldetését  olyan  helyeken  is,  a 
hol  nem  kellene  tudni. 

A  chifreolt  sürgönyöknek  kulcsa  van.  A  hány,  annyiféle. 
Külön  titkos  írás  az,  a  melylyel  az  uralkodók  egymás 
között  leveleznek ;  megint  más,  a  melylyel  a  külügyminisz- 
tereikhez írnak ;  ismét  más,  a  melyen  két  ország  külügy- 
minisztere értekezik  egymással ;  s  különböző  a  titkos  írás, 
mely  a  nagykövetek  és  kormányaik  között  folyik,  s  mind- 
annyitól eltér,  a  mi  a  kormányok  és  kiküldötteik  által 
használtatik.  A  sürgönyök  megoldásának  kulcsát  egyjel- 
képezi,  a  mely  jelmondat  betűi  szabályozzák  az  alpha- 

betét ;  úgy,  hogy  a  kezdő  ABC  betűk  minden  szónál  más 
betűre  esnek.  A  jelszóban  «A))  betűnek  nem  szabad  lenni. 
A  ki  e  jelszót  nem  bírja,  semmiképen  sem  olvashatja  el  az 
írást,  mert  az  egyik  szó  a  másikra  rá  nem  vezet. 

Ezt  a  jelszót  magát  is  gyakran  felcserélik. 

Azon  sürgönynek  a  nyitját  képező  jelszó,  mely  Leonra 
volt  bízva,  ez  volt:  ((Non  semper  idem)). 

Ez  olyan  titok,  a  mit  még  az  sem  tud,  a  kinek  a  sür- 
göny szól,  a  míg  a  megbízott  nem  közli  azt  vele.  Leon  még 
a  tárczájába  sem  jegyezte  azt  fel,  elégnek  találta  emlékébe 
felróni. 

Csöngettek  bezárt  ajtaján.  Egyedül  volt;  azt  hitte,  az 
inasa  tér  vissza  s  sietett  az  ajtót  kinyitni. 

Tökéletes  volt  a  boszusága,  a  mint  a  belépőt  meg  - 
ismerte. 

A  vas  kakadu  volt. 

—  Szervusz  barátocskám  !  Jaj  de  szaladtam !  Csuron  víz 
vagyok.  Utolért  a  zápor  s  én  otthon  hagytam  az  esernyő- 
met. Ne  haragudj,  hogy  ilyenkor  háborgatlak.  De  téged 
legközelebb  találtalak.  Tudom,  hogy  nem  dobsz  ki. 

No  bizony  ezt  Leon  nem  tudta  olyan  bizonyosan. 

Akárkit  sem  látott  volna  most  szívesen,  ezt  az  embert 
pedig  legkevésbbé.  Azon  is  csodálkozott  nagyon,  hogy  most 
eső  eshetik  odakünn,  holott  félóra  előtt,  mikor  hazajött, 
tiszta  derűit  volt  az  ég.  Hanem  a  kóbor  diplomata  leolvasta 
azt  a  gondolatot  az  arczárói  s  eléje  került  a  gyanúnak,  ne- 
hogy Leon  azt  higyje,  hogy  ő  most  a  városi  park  kertészé- 
vel öntöztette  le  magát  tetőtől  talpig,  hogy  űrügye  legyen 
Leonhoz  berontani. 

—  Ilyen  ez  a  Bécs !  Az  ember  soha  sem  tudja,  hogy 
esernyővel  menjen-e  ki  az  utczára,  vagy  sétabottal? 
A  Neubauban  a  nap  sűt,  a  Lipótvárosban  a  szél  fú,  s  a 
belvárosban  eső  esik.  S  én  otthon  hagytam  az  eser- 
nyőmet. 

—  Nekem  pedig  nincs  több  egynél,  s  azt  nem  adhatom 
kölcsön,  mert  szükségem  van  rá, 


74 


—  Nem  is  kívánom,  majd  haza  jön  az  inasod,  shoz  ne- 
kem egy  comfortáblet.  Addig  megengeded,  hogy  itt  lebzsel- 
jek  nálad. 

Csak  ez  kellett  még ! 

—  Leülhetsz,  ha  akarsz,  az  előszobában ;  de  a  szobámba 
be  nem  jöhetsz. 

Leon  nem  akarta  vele  tudatni,  hogy  útra  készül,  a  mit 
annak  a  csomagolt  málhák  rögtön  elárultak  volna. 

—  Hehehe !  Valami  kellemes  találkozás  ?  enyelgett 
a  kopott  államférfi.  Valami  szép  fiatal  hölgy  van  oda- 
benn? 

—  Az  hát.  Hagyta  rá  Leon  boszusan. 

—  Zavartam  a  pásztorórát  ?  hehehe  ! 

—  Igen,  zavartad.  S  most  eredj  le  a  házmesterhez, 
küldd  el  azt  kocsiért,  mert  az  inasom  soká  nem  jön 
meg,  s  ha  nem  volna  aprópénzed,  szivesen  szolgálok 
vele. 

S  aszal  Leon  kivette  tárczájából  az  obligát  öt  forin- 
tot, a  stereotyp  szemérmes  líri  család  jutalékát,  s  oda 
akará  azt  nyomni  a  tolakodó  markába,  hogy  megszabadul- 
jon tőle. 

Ez  azonban  ezúttal  nem  fogadta  el  a  kegyadományt,  ha- 
nem sajátságos  mosolylyal  hajlott  oda  Leonhoz,  fülébe 
súgva : 

((Non  semper  idem.»  (A  mi  azt  teszi,  hogy  cnem  mindig 
ugyanaz » .) 

Leon  meghökkenve  rántá  vissza  fejét,  s  rábámult  a 
furcsa  vendégre,  ki  az  ő  titkos  jelszavával  köszönt  be 
hozzá. 

Az  egy  ideig  gyönyörködni  látszott  Leon  elbámulásá- 
ban,  azután  csendesen  az  oldalzsebébe  nyúlt,  s  onnan 
kivett  valamit,  a  mit  a  markában  tartva  oda  mutatott 
Leonnak. 

Ez  azon  aranypecsét  volt,  mely  jelvénynyel  a  kormány 
legbensőbb  megbízottai  igazolják  magukat.  Ezt  a  titkos 
jelvényt  csak  a  legválságosabb  perczben  szokták  megmU" 

tatni ;  csak  a  legnagyobb  kényszerűség  idején.  Némelyik 
soha  napvilágot  nem  lát,  s  mint  lepecsételt  hagyaték  jut 
vissza  megbízójához,  a  megbízott  halotti  ágya  mellől. 

E  jelvény  látása,  mint  galvan  szikra  hatott  Leonra.  Eny- 
nyire  még  nem  csalta  meg  ember  soha,  mint  ez  az  ütött- 
kopott  nevetséges  alak. 

A  kopott  diplomata  súgva  mondá  neki : 

—  Nem  minden  ember  az,  a  minek  látszik.  Ugy-e  bár  ? 
semmi  szép  delnő  nincs  rejtve  a  szobádban,  Leon  ? 

—  Nincs. 

—  Hanem  útra  készülsz  s  azt  nem  akarod  senkivel  tu- 
datni ? 

—  ügy  van. 

—  Akkor  beeresztesz  a  szobádba. 
Leon  elől  bocsátá  a  vendégét. 

—  Nem  esik  ám  az  eső  odakünn,  hanem  magam  locsol- 
tam össze  a  kalapomat  a  szökőkutnál,  hogy  ürügyem  le- 
gyen hozzád  berontani.  Már  össze  is  pakoltál :  látom.  Itt 
ebben  az  oldaltáskában  van  az  a  sürgöny,  a  mit  el  kell 
vinned,  úgy-e  bár?  Csak  azért  kérdem,  mert  azt  el  fogják 
tőled  lopni.  No,  légy  felőle  bizonyos,  hogy  ellopják.  Akár- 
mit csinálsz,  akárhová  teszed,  ellopják.  Ki  van  már  adva  a 
rendelet,  hogy  ezt  a  sürgönyt  minden  áron  kézre  kell  kerí- 
teni. Ebben  van  Európa  legközelebbi  jövendőjének  sorsa. 
A  jelszó,  mely  vagy  elolt,  vagy  meggyújt.  Én  a  tartalmát 
is  tudom.  S  bizony  mondom,  hogy  drágább  lakmározást 
Cleopatra  nem  követett  el  akkor,  mikor  a  80  ezer  sestertiát 
érő  gyöngyöt  eczetben  felolvasztva  lenyelte,  mint  én  eszem 
ma,  a  ki  lenyelem  ezt  a  titkot,  a  miért  engem  « Olcsó  Já- 
nosnak)) neveznének  bizonyos  urak,  ha  százezer  forintért 
odaadnám  azt  nekik.  Ha  nem  ismernének  úgy  téged,  mint 
a  hogy  ismernek,  már  azóta  itt  volna  az  asztalodon  három 
darab  váltó,  ugyanannyi  százezer  forintról  szóló,  azért  a 
barátságért,  hogy  csak  egy  éjszakára  engedd  át  ezt  a  lepe- 
csételt levelet  s  mondd  meg  a  jelszót,  a  mi  a  cryptographia 
kulcsául  szolgál.  Azt  nem  merik  tenni.  Hanem  el  fo^ák 

tőled  lopni.  Már  ki  van  adva  a  rendelet.  Innen  Parisig  két 
nap,  két  éjszaka.  Nem  is  gyanítod,  milyen  emberek  indul- 
nak el  erre  a  vadászatra  s  milyen  cselszövénynyel  keríte- 
nek meg.  Ha  férfinak  nem  sikerül :  sikerülni  fog  nőnek. 
Mikor  legkevésbbé  gyanítod,  akkor  lopják  el ;  a  hol  leg- 
biztosabbnak fogod  magadat  érezni,  ottan  lopják  el  tőled. 
Hasztalan  mondod,  hogy  a  testedhez  fogod  kötni,  hogy 
rajta  hálsz.  Ha  száz  szemed  lesz,  mint  Árgusnak,  nekik 
százegy  kezük  lesz,  s  a  százegyedik  meglop.  No  már  most 
eléggé  megijesztettelek.  Ne  félj  semmit !  Csak  tréfa  volt. 
Már  most  beszéljünk  komolyan.  Kell  egy  szivar? 

—  Köszönöm :  csak  gyújts  rá  magad. 

—  Igaz :  te  nem  szivarozol.  Hát  mondom,  hogy  ez  csak 
tréfa.  Az  egész  sürgöny  csak  tréfa.  Az  a  sürgöny,  a  mit 
most  viszesz,  épen  arra  való,  hogy  ellopják.  Azokat  bo- 
londdá tenni  való,  a  kik  vadásznak  rá.  Van  nekik  remé- 
nyük, hogy  nagy  megvesztegetés  árán  valakitől  mástól 
megkapják  a  titkos  írás  kulcsát  is,  ha  tőled  meg  nem  kap- 
hatják. De  rólad  sem  mondtak  le  !  Őrizkedjél  a  szép  asz- 
szony októl !  Csak  azt  mondom,  hogy  őrizkedjél  a  szép 
asszonyoktól !  De  hát  mi  az  ördögért  őrizkednél  a  szép 
asszonyoktól?  Te  bizony  csak  ne  őrizkedjél  a  szép  asszo- 
nyoktól, hanem  vedd  őket,  a  hogy  vannak.  Hadd  lopjanak 
meg.  Lopd  meg  őket  te  jobban.  Ez  a  sürgöny,  a  mit  ma- 
gaddal viszesz,  áltudósítás.  Ezt  te  elő  se  add  azoknak,  a 
kikhez  küldve  vagy,  még  ha  el  sem  lopják  is  tőled.  Élő 
szóval  mondd  el,  a  mit  tudatnod  kell.  Hogy  mit  kell  tudat- 
nod:  azt  kérdezd  a  saját  szivedtől  és  fejedtől.  A  szived 
érzi,  az  eszed  ismeri  azt,  a  mit  elő  kell  adnod.  Az  igazat 
mondd  mindenütt.  Ne  légy  ravasz,  ne  titkolózzál,  őszintén 
és  mindenki  előtt  a  valót,  az  igazi  helyzetet  mondd  el  és 
azt,  a  mit  az  egész  ország  kilencz-tizedrésze  kiván.  Ha  nem 
fogják  elhinni,  csak  azért,  mert  igaz;  ha  az  ellenkezőjét 
fogják  elhinni :  az  baj  lesz,  de  nem  nekünk.  Ha  elhiszik, 
az  jó  lesz  mindenkinek.  Most  semmi  utasításod  nincs. 
Látsz,  tuds^  mindent,  a  mi  előtted  és  mögötted  van. 

Semmi  ravaszság  nincö  rád  bizva.  Ha  küldetésed  be  lesz 
fejezve,  akkor  visszahivatol.  Ha  új  utasítást  kapsz,  sür- 
gönyeid titkos  Írásának  kulcsos  jelszava  ez  lesz  :  ((Virtute 
puero. 

Leon  kénytelen  volt  föltétlenül  hinni  ez  embernek. 

—  Hiszesz  nekem? 

—  Hiszek. 

- —  Ismersz  már  most? ' 

—  Ismerlek. 

—  Még  sem  olyan  jól,  mint  én  téged.  Más  embernél 
azon  kezdtem  volna,  a  min  te  nálad  végzem.  A  pénzkér- 
désen .  .  . 

(Tehát  mégis !) 

—  A  mi  pénzt  az  útra  kaptál,  az  épen  csak  saját  szük- 
ségleteidre való.  Azonkívül  még  sok  kiadásod  lesz.  ürat 
kell  mutatnod,  hogy  mindenütt  ott  lehess.  Splendide  kell 
föllépned  és  imponálnod  külsőleg  a  veled  érintkezőknek. 
Feladatod  lesz :  feltűnővé  lenned.  Fogadd  ezt  a  csomag 
pénzt.  Ne  kérdd,  ki  küldi,  ne  számláld  meg,  mennyi  ?  Én 
sem  tudok  róla  többet.  Nem  adsz  róla  nyugtát,  s  nem  adsz 
róla  számot.  Nincs  kinek.  Tedd  el  gyorsan !  Az  inasodat 
hallom  csoszogni  a  lépcsőn.  Kérlek,  szidj  ki  előtte  nagyon. 
Nevezz  szemtelen  tolakodónak.  Fenyegess,  hogy  a  lépcsőn 
dobsz  le,  ha  még  egyszer  idejövök.  Megszoktam  én  azt  már. 
Tőled  az  igaz,  hogy  nem.  Te  nem  szoktál  a  kéregetőkkel 
gorombáskodni.  Te  a  zsebedbe  nyúlsz,  markukba  nyomod 
a  pénzt,  úgy  rázod  le  őket  a  nyakadról.  Hát  csak  ezután 
is  tégy  úgy  velem.  Add  ide  azt  a  keserves  öt  forintost  an- 
nak az  ínség-szenvedő  szemérmetes  úri  családnak  a  ré- 
szére s  aztán  mondd  rá :  hogy  több  is  veszett  Buda  alatt ! 
Mások  meg  is  taszigálnak,  a  kiknek  az  a  modoruk.  A  ki- 
nek leghívebb  szolgája  vagyok,  annak  a  kapusa  botot  fog 
rám,  ha  közelítek.  Úgy  csúfol  minden  ember,  hogy  a  (tvas 
kakadu )). 

Csengettek. 

A  kopott  emberke  háttal  ment  kifelé,  alázatosan  haj-- 

longva  Leon  előtt,  s  köszöngetve  és  hálálkodva  neki  latin 
nyelven,  hogy  az  inas  ne  értse:  oago  gratias,  domine 
illustrissime ;  Deus  omnipotens  faciat  felicem  summa  cum 
benignitate  dominationem  vestram.  Sancta  trinitas  et  om- 
nes  beati  saneti  vigilent  super  passus  vestras.  In  gratiam 
angelorum  vos  recommendo)). 

—  0  dn  verfluchter  Eisenkakadu !  kiáltá  el  magát  a 
háta  mögött  valaki,  rekedten  dörgő  hangon  s  egy  indiscre- 
tus  kéz  odamarkolt  a  szépen  felviaszkozott  üstökébe  s  azt 
hátulról  előre  simította,  míg  egy  goromba  csizmaorr  a  térd- 
hajlásába  rúgott.  Nem  az  inas  volt  a  belépő :  hanem  Nor- 
nenstein  Octavián  fejedelem. 

A  kis  kopott  ember  ugyancsak  sietett  a  rendúr  hóna 
alatt  keresztülsurranni  s  a  lépcsőt  elérni :  a  magas  úr  még 
oda  is  utána  kiáltott : 

-r-  Csak  én  nálam  mutasd  meg  a  bóbitádat,  te  szemte- 
len jótékonysági  adószedő  !  majd  olcsó  lesz  a  czukornád! 
Orczátlan  egy  ficzkó !  Csupa  gummi  elasticumból  van. 
Akárhogy  ledobja  az  ember,  megint  felugrik,  koldul  egy 
szemérmetes  család  részére,  s  a  mint  megkapja  az  ötforin- 
tot,  egyenesen  megy  a  Hotel  Imperialba  s  pezsgőt  paran- 
csol magának.  Kellemetlen  vendégtől  szabadítottam  meg 
önt,  kedves  Leon ! 

(Au  contraire.  Mondá  magában  Leon.)  De  azt  az  új  ven- 
déget csakugyan  be  kellett  vinnie  a  belső  szobájába. 

Nornenstein  Octavián  még  ott  is  úgy  gesticulált,  mintha 
semmire  másra  nem  gondolna,  mint  arra  az  innen  kiker- 
getett alázatos  emberkére. 

—  Hogy  eresztheti  be  az  ilyen  embert  a  szobájába,  ked- 
ves barátom  ?  zsörtölt  Ijeonra.  Hisz  ez  egy  valóságos  komisz 
kém.  Muszka  és  porosz  zsoldban  álló  kém.  Ez  egy  olyan 
ember,  a  kinél  a  koldulás  csak  ürügy.  Azt  nézi,  hogy  mit 
lophasson  el?  Ettől  az  embertől  őrizkedjék  ön.  Ez  a 
((hárombetűs))  emberek  osztályába  tartozik,  a  kikre  a  bol- 
tos legények  e  három  betűvel  figyelmeztetik  egymást,  D.  M. 
S.  (Der  Mann  schnipft).  Vigyázzon  a  kezére,  mikor  itt  jár. 

S  e  közben  Octavian  fejedelem  szemei  fürkészSleg  jár- 
ták be  Leon  szobáját,  megakadva  tekintetükkel  az  oldal- 
táskán. 

Leon  azt  mondá  nyugodtan : 

—  Engem  még  nem  loptak  meg  soha. 

És  tudott  parancsolni  ^,rczvonásainak,  hogy  azok  egy 
rándulással  se  árulják  el  az  e  válaszban  rejlő  malitiát. 

—  Nos  ?  hát  ?  Ilyen  nagy  előkészületeket  tesz  ön  ?  szólt, 
másfelé  fordítva  a  beszédet  Nornenstein,  s  a  félig  csoma- 
golt bőröndre  és  egyéb  útitáskákra  mutatva. 

Leon  foga  alá  szorítá  az  ajkát.  Az  ember  kénytelen  néha 
megfogni  a  száját,  hogy  ne  beszéljen. 

S  azt  már  tudta  Leon  jól,  hogy  két  nagy  tudomány  van 
a  világon,  a  mivel  messze  földet  be  lehet  utazni :  az  egyik 
tudomány  ((nem  hallani)),  a  másik  «nem  felelni)). 

Nem  hallotta,  hogy  mit  kérdeztek  és  nem  felelt  rá. 

—  Nos,  megkapta  ön  levelemet  ? 

Már  erre  mutatta  Leon  a  fejével,  hogy  nem  kapta. 

—  Micsoda  ?  Nem  kapott  semmit  ?  Ez  mégis  szörnyűség ! 
Itt  van  a  zsebemben  a  postai  vevény,  három  nap  előttről ! 
Tehát  csakugyan  igaz  !  Hogy  minden  levelemet  elfogják  és 
előbb  a  cabinet  noirba  viszik,  felbontják,  lemásolják,  s 
csak  azután  kézbesítik.  Most  már  tetten  kaptam  őket.  Pa- 
naszt fogok  tenni  a  miniszternél.  A  levéltitok  szent !  No 
hanem  ezúttal  ugyan  felsültek  vele.  Az  egész  levelemből 
nem  tudtak  meg  többet,  mint  azt  az  ártatlan  dolgot,  hogy 
én  ma  a  badeni  villámban  estélyt  adok,  s  arra  néhány  régi 
kedves  ismerősömet  meghívom.  Ön  is  azok  közé  tartozik, 
kedves  Zárkány.  Ön  ismerősei  nagyrabecsülését  kivívta. 
Igazán  helyesen  van  mondva:  kivívta!  Megállította  az 
embert  az  úton,  kihúzta  a  hintájából,  mellére  szegezte  a 
pisztolyt  s  azt  mondta:  ((ideadod  a  nagyrabecsülésedet ? 
vagy  meghalsz !»  Az  ember  meg  van  babonázva  általa.  Az 
ember !  De  hát  még  az  asszony.  Önnek  nincs  fogalma  ar- 
ról, hogy  micsoda  pusztítást  követ  el  az  asszonyi  szivekben? 
No  majd  meglátja  ön!  Micsoda  szerencsés  sejtelem  volt 

tőlem,  hogy  ide  feljöjjek!  Pedig  csak  egészen  véletlen.  Az 
irodában  volt  dolgom  s  akkor  jutott  eszembe,  hogy  hohó  ! 
hisz  az  én  barátom,  Leon  is  itt  lakik.  Hátha  nem  kapta 
a  levelemet?  Az  a  cabinet  noir !  No  lett  volna  az  én  fejem- 
nek zivatar:  szép  szemek  villámaiból  és  könyeiböl,  ha  önt 
ma  elő  nem  tudom  adni. 
Ismét  csengettek. 

Leon  nem  ment  az  ajtót  kinyitni ;  nyitva  hagyta  azt 
szándékosan.  Majd  rátalál,  a  ki  jön,  hogy  nincs  bezárva. 
Az  inas  jött  az  ételes  kosárral. 

Azalatt,  míg  az  motyogott  az  előszobában,  Octavián  el 
akart  készülni  Leonnal.  Megfogta  a  kezét. 

—  No  csak  el  fog  ön  jönni  hozzánk  Badenbe? 

—  Alig  tehetem,  magasság ;  mert  holnap  reggel  találko- 
zóm van. 

—  Micsoda  ?  Téte  a  téte,  vagy  rencontre  ?  Mindegy  no. 
Egyik  a  kettő  közül.  Hány  órakor  kell  önnek  ott  lenni  ? 

—  Reggel  félkilenczkor. 

—  Megvan !  Akkor  bizton  eljöhet  ön  hozzánk  Badenbe  : 
a  reggeli  öt  órai  vonat  visszahozza.  Nem  kérdezem,  pár- 
baj-e, vagy  szerelmi  légyott,  a  mi  önre  vár?  Az  mindegy. 
Ha  párbaj,  nem  árt  neki  egy  éjjeli  dinömdánommal  meg- 
vetni az  ágyát.  Experto  crede  Euperto.  Én  mindig  különb 
dolognak  találtam,  ha  valami  rencontre  várt  rám,  víg 
czimborákkal  eltölteni  a  megelőző  éjszakát  s  illuminált 
fővel  menni  neki  a  halálveszélynek,  mint  otthon  ülni,  tes- 
tamentomot  írni,  s  bűneimen  bánkódni.  Ha  pedig  szerelmi 
kaland  az,  a  mi  oly  elhalaszthatatlan,  annak  megint  higyje 
el  ön,  semmi  sincs  annyira  javára,  mint  egy  átdözsölt  éj- 
szaka. S  egy  nagyon  kicsiny  kis  hűtelenség,  a  minőre  önt 
képesnek  hiszem,  csak  hatványozza  az  utólagos  szenve- 
délyt. Ez  a  phantasiát  föleleveníti.  No  hát  kezet  rá  !  El  fog 
ön  jönni  hozzánk  az  éjjel.  Falbenheimék  is  ott  lesznek. 

Leon  meg  volt  akadva. 

Inasa  teríteni  kezdett,  s  figyelmezteté,  hogy  a  beefsteak 
megfagy. 

« —  Csak  költsd  el  a  beefsteakedet  magad,  fiam ;  monda 
neki  a  rendúr,  s  nesze,  igyál  hozzá  egy  pohár  bort  is.  Urad 
ma  nem  vacsorál  itthon. 

Annyit  vett  észre  Leon,  hogy  nagyobb  teriméjű  bank- 
jegy volt  az,  melyet  Nornenstein  inasa  markába  nyomott, 
mint  a  mekkorával  egy  pohár  bort  szoktak  kifizetni. 

—  Nem  tagadom  meg  magamtól  azt  a  szerencsét,  hogy 
magasságod  estélyén  jelen  legyek;  mondá  Nornensteinnak 
kezet  nyújtva. 

—  Ah,  az  utolsó  biztatás  fogott,  enyelgett  hamiskodó 
szemhunyorítással  a  rendúr.  Ezt  tudtam  ón.  A  szép  Lore- 
ley  is  ott  lesz.  Csak  aztán  el  ne  felejtse  ön  azt  a  másik 
légyottot  miatta ! 

—  Két  rencontreért  cserébe. 

—  Micsoda  két  rencontreért  ? 

Nincs  kedvem  az  öreg  generálistól  összeapríttatni  ma- 
gamat. 

—  Ah,  az  öreg  kardcsörtető  nem  öli  meg  a  leánya  ud- 
varlóit. 

—  Lehet,  hogy  azok  maguk  teszik  meg  egymásnak  ezt 
a  szívességet.  S  én  ismerek  a  közelben  valakit,  a  ki  erre 
aligha  nem  kész. 

—  Ah !  Badarság!  Az  a  valaki  nincs  a  közelben.  Arra 
már  szavamat  adom.  Az  a  valaki  most  Etelvárott  ül  s 
segít  hímezni  a  szép  Eafaela  herczegnőnek.  Az  biztos  he- 
lyen ül. 

Ennél  a  szónál  valami  daemoni  ötlet  villámlott  keresz- 
tül Leon  agyán.  A  rontás,  a  rombolás  gondolatja  volt  az. 
Rossz  gondolat. 

Nem  kellett  volna  neki  megkívánni  a  daemonok  gyö- 
nyörűségét, a  kik  annak  örülnek,  ha  azt  látják,  hogy  az 
emberi  bolondság  mint  szakítja,  a  saját  fejére  a  legszeb- 
ben fölépített  fellegvárakat.  Nem  tudott  ellentállani  annak 
a  csiklánynak,  hogy  megtréfálja  azokat,  a  kik  vele  játszani 
akarnak.  Nem  gondolkozott  tovább  rajta,  hogy  mi  lehet 
még  abból? 


Jókai;  Az  élet  koü.^di  yv.':  11. 

A  daemoni  ellenszenvhez  aztán  még  egy  kis  emberi 
igazságérzet  is  vegyült.  Lehet-e  azzal  a  gondolattal  kibé- 
külni, hogy  Eafaela  herczegnő  egy  olyan  férj  neje  legyen, 
mint  Alienor  ?  a  ki  őt  már  abban  a  perczben  sem  szereti, 
a  midőn  megesküszik  erre  az  oltár  előtt.  Nincs  olyan  kö- 
zönyös idegen,  a  ki  ne  sajnálja  tőle  azt  a  meg  nem  érdem- 
lett kincset.  Minek  is  választotta  őt  Eafaela  ?  Nem  talált 
széles  Magyarországon  magához  illő  alakot  ?  Főrangú,  dél- 
czeg,  nemeslelkű  ifjak  között  nem  válogathatott  ?  Ez  a  báb 
tetszett  meg  neki?  Rangkórság  az  uralkodó  szenvedély 
nála?  No  hát  bűnhődjék  benne  ! 

—  Az  esteli  vonatnál  találkozunk ;  mondá  a  menni  ké- 
szülő Nornenstein  előtt  meghajtva  magát. 

—  Nagyon  fogunk  rajta  örülni. 

—  Legnagyobb  tisztességnek  veszem  megjelenhetni. 

Mikor  a  rendúr  eltávozott,  Leon  utasítást  adott  az  ina- 
sának, hogy  úti  bőröndjével  másnap  várjon  rá  az  indó- 
háznál, most  pedig  készítse  elő  tánczvigalomhoz  való 
öltönyeit. 

Az  inas  az  oldaltáskát  is  a  többi  útimálhák  közé  akarta 
tenni. 

—  Ne  bántsd,  azt  magammal  viszem. 

—  Hogyan  ?  Az  oldaltáskát  tánczvigalomba  ? 

—  Oda.  Csak  tedd  le. 

A  míg  átöltözött,  az  inge  alatt  viselt  kis  medaillon,  az- 
zal a  védszentképpel  még  egyszer  megszólítá :  ((nem  jobb 
volna-e,  ha  ezt  az  estét  azzal  töltenéd,  hogy  levelet  írj  an- 
nak, a  kinek  minden  gondolatja  te  vagy ;  a  kinek  egyedül 
mondhatod  el  minden  titkodat?  nem  jobb  volna-e,  ha  az 
ő  szeretettől  dicsfénylő  arczát  invocálnád  lelked  elé  s  ál- 
modnál felőle,  a  hogy  minden  éjjeb). 

Ez  jó  szellemének  szava  volt..  Nem  hallgatott  rá.  Azzal 
mentette  magát  önlelke  előtt,  hogy  e  titkot  még  ő  vele  sem 
szabad  tudatni.  A  gúny,  a  rontáskedv  kapott  erőre  szivében. 
Bálnak  öltözött. 

Mikor  a  lépcsőn  lement,  kezében  tartva  oldaltáskáját, 

valaki  a  sötét  kapuiv  alatt  megfogta  a  karját.  A  vas  ka- 
kadu volt. 

—  Eád  vártam.  Hátha  elfelejtetted  a  jelszót:  viríute 
puer ! 

Valóban  elfelejtette  már. 

A  kapus  kergette  kifelé  a  kopott  embert. 

0 Ugyan  ne  alkalmatlankodjék  már!)) 

Leon  elgondolkodott  rajta  magában,  a  míg  az  indó- 
házig kocsizott,  hogy  hát^vannak  az  életben  oly  komédiások 
is,  a  kik  a  koldus,  a  könyörgő,  a  hánytvetett  szerepét  ját- 
szák végig.  A  kiknek  küldetésük  lenézetni,  leköpdöstetni, 
megrugdaltatni,  gúnynevet  viselni,  s  a  kik  egyetlen  egy- 
szer sem  emelik  fel  a  fejüket  a  világ  előtt,  hogy  megmond- 
ják az  igazi  nevüket.  Játszák  élethíven  a  megvetett  nyo- 
morultat végig  és  soha  sem  tudja  meg  róluk  senki,  hogy 
kik  voltak?? 


ÖTÖDIK  RÉSZ. 


LÍVIA. 


A  LOKELEY. 


Nomenstein  Octavián  fejedelem  a  Bécs  melletti  Baden- 
ben  valóságos  rezidencziát  tartott,  palotáját  ismerte  már 
minden  bérkocsis. 

Leon,  ki  vasúton  ment  oda,  már  otthon  találta  Octavián 
fejedelmet,  az  saját  fogatán  előre  sietett. 

A  termek  már  ki  voltak  világítva  pompásan,  s  az  úri 
társaság  egy  része  egybe  volt  gjníílve.  Azok  mind  saját 
fogataikon  érkeztek :  a  plebejus  vasutat  egyedül  Leon  hasz- 
nálta. Itt  találta  már  a  régi  ismerősöket  a  budapesti  gyül- 
déből,  a  szent  liga  tagjait,  mely  őt  egykor  szellemi  bajno- 
kának hitte  s  mely  még  most  sem  tudja,  hogy  hányadán 
van  vele  ?  De  azokon  kivül  sok  félig  ismerős  arcz,  kikkel 
futtában  találkozott,  a  diplomatiai  körök  sikamlós  par- 
quettjein,  nagynevű  berezegek  és  grófok,  előkelő  praelátu- 
sok,  kik  a  díszlakomák  alkalmával  nyakukon  rendjeleket, 
mellükön  csillagokat,  derekukon  rendszalagot,  hátukon 
aranykulcsot  viselnek,  s  kiknek  tömegében  olyankor  nagyon 
könnyű  észrevétlenül  elenyészni  egy  puszta  fehér  nyakra- 
valónak, fekete  frakknak.  —  Itt  azonban  észrevették.  — 
Még  az  inasok  is  észrevették.  A  mi  nagy  szó. 

Mikor  a  ruhatár  elé  került,  Vendelin  maga  sietett  eléje, 
ott  kinn  lerakandó  holmiját  átvenni.  Mosolygása  jelenté, 
hogy  méltóztatik  rá  emlékezni. 

—  Monsieur  Vendelin,  mondá  a  hű  szolgának  bizalmaa 
barátsággal  Leon,  nekem  egy  táskám  is  van,  a  mit  nem 
hagyhattam  otthon.  Ezt  szeretném  valami  biztog  haljri 
eltenni. 


—  Oh  kérem  alássan,  méltóztassék  velem  jönni. 
Azzal  Vendelin  a  tisztelgő  hajlongások  minden  attitude- 

jeit  alkalmazva  az  új  vendég  irányában,  átkormányozta  őt 
egy  kis  sötét  szobába.  Ott  volt  egy  Wertheim- szekrény,  azt 
kinyitotta  előtte. 

—  Itt  egészen  biztos  helyen  lesz. 

Abban  a  Wertheim-szekrényben  mindenféle  pénznemek 
csomagai  voltak  rendberakva,  aranyok  tekercsekben,  porosz 
tallérjegyek  és  chequek.  Ott  úr  lakik. 

Leon  az  óralánezán  függő  kis  kulcscsal  felnyitá  a  táska 
zárát,  a  beletömött  pénzcsomagból  kihúzott  egy  összeget, 
azt  oldalzsebébe  dugta,  azután  bezárta  ismét  a  táskát : 
megvizsgálta,  hogy  jól  zárult-e?  Vendelin  aztán  betette 
azt  a  trésorba ;  rázárta  a  vasajtót  s  átadta  a  szekrény  kul- 
csát Leonnak. 

—  No  itt  még  maga  Cartouche  sem  fogna  hozzá  nyúl- 
hatni. 

Leon  megköszönte  a  szívességet,  eltette  a  szekrénykul- 
csot s  aztán  nem  volt  nagyobb  gondja,  mint  hogy  a  keztyű- 
jét  be  tudja  gombolni. 

A  salonban  már  nagy  társaság  volt  együtt.  Leon  fel- 
kereste a  házi  urat,  az  sietett  őt  bemutatni  a  legközelebb 
eső  cseh  főúrnak,  s  aztán  rájuk  bizta,  hogy  mulassanak 
egymással;  maga  sietett  hálószobájába  s  csengetett  a 
komornyikjának. 

—  Vendelin !  Tudsz-e  te  lopni  ? 

—  Furcsa  kérdés  ! 

• —  Ennek  az  urnák,  a  ki  most  érkezett,  útitáskája  is 
volt. 

—  Azt  rám  bizta.  En  elzártam  a  Wertheim-szekrénybe  s 
a  kulcsot  neki  adtam. 

—  De  a  Wertheim-szekrény  kulcsainak  a  párja  nálad 
van  s  a  táskához  hozzáférhetsz. 

—  Igen. 

—  Az  a  táska  is  be  van  zárva ;  de  te  azt  ki  tudod  nyitni? 
' —  Nem  mondom,  hogy  nem. 

—  Abban  a  táskában  van  egy  Párisba  szóló  levél,  a 
hivatalos  országpecséttel  lezárva.  Te  fel  tudod  azt  bontani 
pecséttörés  nélkül? 

—  Aligha  nem  sejtek  hozzá  valamit. 

—  Annak  a  tartalmát  betűről  betűre  lemásolod :  vi- 
gyázva, hogy  egy  betűt  is  el  ne  téveszsz ;  mert  az  titkos 
írás.  S  ha  készen  lész  vele,  a  levelet  ismét  leragasztod, 
úgy  hogy  a  felbontást  észre  ne  lehessen  rajta  venni :  vissza- 
teszed a  táskába  s  azt  ismét  bezárod  s  a  szekrénybe  vissza- 
helyezed. 

—  Ehhez  nekem  csak  egy  dolog  lesz  múlhatatlanul 
szükséges.  Két  órai  idő,  a  mely  alatt  biztosítva  vagyok, 
hogy  az  az  úr  nem  jöhet  rám  a  táskája  után  tudakozódni. 

—  Erről  gondoskodva  lesz. 

—  Miről  tudom  én  meg  azt  az  időt,  a  mikor  hozzá  fog- 
hatok ? 

—  Mikor  azt  fogom  neked  mondani :  « eredj,  készítsd  el 
a  tarokkasztalt  a  kártyázó  szobában)): 

• —  Elkészülök  vele. 

Azzal  ment  —  theát  felszolgálni  a  vendégeknek. 

Leon  arra  volt  készen,  hogy  faggatni  találják.  Hogy 
próbálgatni  fogják  a  nyitját,  mint  lehetne  valamit  kivenni 
azokból  a  súlyos  titkokból,  a  mik  lelkére  vannak  bizva  ?  — 
Csalatkozott.  Várakozásával  ellenkezőleg,  inkább  minden 
vele  szólalkozó,  tüntetésig  látszott  vinni  irányában  a  poli- 
tika iránti  közönyt.  Egyes  csoportok  minden  szögletben 
neki  hevülten  vitatkoztak  a  borotvaélen  tánczoló  béke  és 
háború  sorsa  fölött ;  a  portepée  különösen  első  tenort  igye- 
kezett énekelni ;  azonban  a  fekete  frakk  is  úgy  beszélt  a 
háborúról,  mintha  csak  egy  jótékony  czélu  cavalcaderól 
volna  szó,  melyben  csak  az  a  kérdés,  hogy  a  főurak  milyen 
costumebe  öltözzenek,  s  aztán  a  bevétel  nettó  jövedelmét 
hogyan  oszszák  ki  a  szegények  között?  Még  a  hölgyek  is 
bele  voltak  keveredve  a  politizálásba,  s  olyan  szeretetre- 
méltó vérszomjjal  kisérték  a  férfiak  combinátióit  egy  meg- 

indulni  készülő  hadjáratról,  hogy  egészen  megfeledkeztet 
a  tánczteremről  miatta.  Hanem  a  mint  Leon  valamelyik 
csoporthoz  közelített,  észrevette,  hogy  rögtön  felhagynak 
diplomatiával,  stratégiával  s  fordítják  a  beszédet  a  tavaszi 
lóversenyek  hőseire:  «Advocate»  —  «Beindlstierer)>  futtat  a 
mezőn :  beszélnek  az  « Arany  Chignonrób)  snagy  érdeklődés- 
sel tudakozódnak  az  ujon  érkezettől,  vájjon  Magyarország 
akar-e  részt  venni  a  bécsi  világtárlaton  s  lesz-e  ott  külön 
pavillonja?  —  Úgy  tesznek,  mintha  ők  félnének  Leontól, 
hogy  az  kémleli  ki  őket. 

(<(Bravo !»  monda  magában  Leon !  «úgy  én  nekem  a  mai 
éj  munkája  nagyon  meg  van  könnyítve.  Itt  igazán  csak 
mulatni  kell)).) 

Átment  a  tánczterembe. 

Kereste  szemeivel  a  szép  Pompeia  baronesset,  a  kiről 
tudta,  hogy  itt  van. 

Máskor  oly  könnyű  volt  rátalálnia,  A  hol  legélénkebb 
volt  a  raj,  ott  rejlett  bizonyosan  a  méhkirályné.  Ö  adta  a 
társaságnak  az  elevenséget ;  élczei,  csípős  aperQüi,  néha 
felötlő  bohóságai  is  felvillanyozták  a  pompájában  elnehéz- 
kesült  báli  tömeget.  Egész  megjelenése  feltűnő  szokott 
lenni,  toilettje  szembeszökő,  s  ízlése  a  merészség  határáig 
vállalkozó.  Ahhoz  is  szokva  volt  Leon,  hogy  a  hol  ő  vele 
találkozik  Pompeia  bárónő,  a  hölgy  az  első,  ki  az  ismeret- 
séget manifestálja  s  a  barátság  jogait  igénybe  veszi. 

Most  pedig  valódi  kémszemlészetet  kell  tartani  utána,  a 
míg  valahol  egy  szögletben  ülve  felfedezhető  lesz,  félig 
rejtve  a  kerevet  támlájától,  melyen  meghúzta  magát. 

Pompeia  bárónő  észrevétlenné  akarja  magát  tenni. 

Euhája  vadgalambszín  selyem:  egyszerű  csipkézettel, 
minden  virágdiszítés  nélkül.  Szép  szőke  haja  egész  szigorú 
Amalazuntha  tekercsben  hátra  szorítva,  csupán  egy 
teknönczhaj fésűvel  feltűzve,  mely  épen  oly  halványsárga, 
mint  a  hajzat.  Arcza  halavány,  tekintete  részvétlen,  közö- 
nyös, levert.  A  kezében  tartott  legyezőt  sem  mozdítja  meg, 
hogy  még  azzal  se  árulja  el,  hogy  ezen  a  világon  van. 

A  hajdani  szeszélyes,  kötekedő  tündértől  könnyen  tudott 
volna  szabadulni  Leon ;  de  ez  a  szomorú,  félrevonuló  alak 
magához  igézte. 

Csak  azt  várta,  hogy  a  legelső  kontratánczot  elkezdjék. 
Lá.tta,  hogy  Pompeia  mindenkinek  kosarat  ad ;  nem  akar 
tánczolni.  Ki  is  találhatta  az  okát. 

A  mint  egyedül  maradt,  Leon  odasietett  hozzá. 

Pompeia  mintegy  álomból  látszott  fölébredni,  midőn 
Leon  üdvözló.  S  aztán  öröm  gyulladt  ki  arczán,  a  mint 
megismeré.  Kezét  nyujtá  neki : 

—  Ah :  ön  rám  talált ! 

—  A  bárónő  igazán  bújósdit  játszik.  Még  nem  is  tánczol. 

—  A  gardedameom,  az  altábornagyné,  tánczol  helyet- 
tem s  én  őrzöm  az  ő  bouquetját. 

—  S  a  bárónő  egész  kosaras-boltot  etablirozott  itt,  a 
miből  a  tánczrakérőket  ellátja. 

—  Az  Istenre  kérem,  fel  ne  hivjon  tánczolni,  mert  ma 
minden  embert  a  haragosaim  lajstromába  jegyzek,  a  ki  ezt 
teszi  velem. 

—  Nem  is  volt  szándékom,  bárónő. 

—  Ugy-e  bár?  Önnek  több  érzéke  van,  mint  másnak. 
S  aztán  még  azt  kérdezik  tőlem:  ugyan,  mi  baja?  talán 
beteg?  —  Mi  bajom?  —  Az,  hogy  most  itt  ((kelb)  lennem. 
Kell !  Mit  tehetek  ?  Atyám  parancsol.  Mit  érti  ő  azt  ?  S  még 
kérdezik  tőlem,  hogy  mi  bajom?  Pedig  tudják  mind.  — 
Egyedül  ön  nem  kérdezi,  a  ki  egyedül  nem  tudja. 

E  közben  a  tánezoló  párok  Leont  hol  megtaszították, 
hol  a  schlepjeikkel  sodrottak  el  a  helyéből,  utoljára  egy 
tourdesmainsnél  úgy  lökték  hátba,  hogy  térdei  a  szép  úr- 
hölgyéihez ütődtek. 

—  Ejh !  mondá  Pompeia  boszúsan,  gyerünk  erről  a 
helyről,  hisz  itt  mindenki  elbotlik  bennünk,  s  azzal  fölkelt 
a  kerevetről,  nem  őrizte  tovább  a  gardedameja  bokré- 
táját, elhagyta  a  táncztermet,  maga  után  vonva  Leont  is. 


«Te,  Vendelin,  készítsd  el  a  tarokkasztalt  a  kártyázó* 

szobábanw,  mondá  Nornenstein  Octavián  fejedelem  komor- 
nyikjának. 

<(De  ugyan  hova  tűnhetett  el  a  leányom?  aggóskodék 
Palbenheim  altábornagy,  nem  látom  sem  a  tánczosok  közt, 
sem  a  helyén.)) 

((De  mi  gondod  neked  a  leányodra?  Ott  a  gardedameje, 
annak  a  hivatala  rávigyázni.  Gyere  velem :  a  tarokkasztal 
szerelve  van.)) 

Az  altábornagy  szenvedélyes  tarokkjátszó.  Ez  egy 
csatatér  volt,  melyen  harczias  indulatait  béke  idejében  is 
kiönthette.  Elemében  volt,  ha  « pozdorjává  törhette  az 
ellenséget))  s  szerencsével  játszott. 

Pompeia  bárónő  a  palota  erkélyére  kisértette  magát 
LeonnaL  Ott  egy  padra  leült  s  kérte  Leont,  hogy  üljön 
mellé.  Árnyékos,  titoktartó  hely  volt,  a  lámpák,  csillárok 
világát  megszűrték  a  délszaki  növények  virágbokrétás 
sűrű  lombjai;  szerelmes  pár  sem  választhatott  volna  jobb 
helyet  annál.  Senki  sem  leskődött  rájuk.  Belülről  a  táncz- 
zene  zsibongása  hangzott  ki,  a  kertből  a  csalogányok  dala 
zengett  fel,  mikor  a  hintórobogás  szünetelt  az  élénk  utczá- 
kon. 

—  Ön  azt  hiszi,  hogy  szenvedek,  s  azért  nem  kérdi,  mi 
bajom?  Ezek  odabenn  mind  részvétteljesen  kérdezik,  mert 
tudják,  hogy  nem  szenvedek,  hanem  gyűlölök  i  S  ön  oly 
ártatlan  arczot  csinál  hozzá:  ön  nem  is  sejti  azt,  hogy 
gyűlöleten!  legelső  tárgya  ön. 

—  En?  bárónő !  Mit  tettem  én,  a  mi  ezt  fejemre  vonta? 

—  Nem  az  a  mit  tett,  hanem  a  mit  nem  tett.  Mikor 
találkozott  ön  Kafaela  herczegnővel  ? 

—  Legutoljára  a  képviselőválasztáskor. 

—  A  mikor  ön  elfoglalta  Nornenstein  Alienor  helyét.  — 
Miért  nem  foglalta  el  ezt  a  helyet  egészen  ? 

—  Bárónő ! 

—  Kapott  ön  akkor  egy  himzett  zászlót  ?  Kaphatott  volna 
még  egy  jegykendőt  is ! 


—  Nagyon  téved  ön,  bárónÖ. 

—  Nem  tévedek.  Ön  gyáva.  Nem  tudja  észrevenni  elő- 
nyét ?  Büszkék  voltak  ön  irányában  ?  S  nem  vette  ön  észre, 
hogy  az  istennő  mindenkihez  nyájas,  szives,  leereszkedő, 
egyedül  ön  ellenében  kevély!  Mert  a  hajszálai  hegyéig 
szerelmes  önbe !  Az  a  kevélység  csak  a  teljes  meghódolást 
takaró  álarcz,  s  önnek  nem  volt  bátorsága  azt  észre- 
venni. 

—  A  herczegnö  jegyben  jár  mással. 

—  A  ki  egészen  rangjához  illik.  S  ön  nem  merte  ennek 
ft  másnak  a  helyét  elfoglalni,  mert  félt,  mert  nem  bízott 
magában,  hogy  ura,  parancsolója  tud  lenni  egy  nőnek,  ha 
berezegi  bölcső  ringatta  is  azt !  Önben  csak  a  férfiúi  gyáva- 
ságot gyűlölöm,  de  a  herczegnőben  az  asszonyi  erélyt. 
A  szép  herczegnö  így  gondolkozott :  <(ha  ezt  választom,  a 
kiért  égek,  ez  nekem  uram  és  hódítóm  lesz ;  ha  a  másikat, 
a  kit  kinevetek,  az  szolgám  lesz  és  játékszerem ;  majd  meg- 
tartom mind  a  kettőt :  a  szolgát  czímemnek,  a  hódítót  szi- 
vemnek, ügy  lesz  az  jó)). 

—  Bárónő !  Ön  saját  neme  ellen  követ  el  igaztalanságot, 
midőn  ezzel  vádolja  a  herczegnőt. 

—  Mert  saját  egész  asszonyi  nemem  megérdemli  ezt  a 
vádat.  Mondja  csak :  hiszi  ön  azt,  hogy  lehet  a  világon 
nő,  aki  Nornenstein  Alienort  szeretni  tudja?  Szeretni? 
A  reágondolástól  üdvözülni  ?  Ön  nem  hiszi  azt.  —  Hanem 
vele  pompázni !  —  igen.  Hisz  bolondulnak  utána !  De  a 
főrangú  hölgynek  nem  csak  büszkesége  van ;  hanem  szenve- 
délye is.  S  a  kettő  megfér  szépen  együtt.  «Alienor)>  nevé- 
ből máskor  is  lehetett  már  csinálni  ((Leonw-t.  Lehet  azt 
íűzjáték  nélkül  is.  —  S  önnek  tetszik  ez  a  szerep? 

Leon  kétkedve  nézett  Pompeia  szemébe.  Szinjáték-e  az 
csupán,  vagy  valódi  érzés  is  van  mögötte  ? 

—  Oh  nekünk  nőknek  csalhatatlan  érzékeink  vannak.  Ön 
épen  olyan  szerelmes  Kafaelába,  mint  az  önbe.  Ha  közö- 
nyös volna  önre  nézve,  ott  csapongna  mellette  s  udvarolna 
neki  régi  ismeretség  jogainál  fogva.  De  ön  fut  előle.  S  azzal 

árulja  el  magát.  Mért  nem  kerüli  ön  a  többi  nőket?  engé- 
met?  mást  is?  Mert  tőlünk  nem  fél. 

—  Sőt  megesküszöm  rá,  bárónő,  hogy  öntől  egész  a 
fegyverlerakásig  félek. 

—  Az  nagy  bolondság  volna.  Hisz  én  nem  akarok  önből 
férjet  csinálni;  mit  érnék  én  el  önnel?  Egy  szegény  hiva- 
talnok bárónéja,  a  ki  maga  vasalja  a  ruháit !  Én  nem  ilyen 
ábrándokhoz  szoktattam  magamat.  Az  én  kevély  lelkem 
nem  éri  be  a  boldogsággal :  az  a  más  boldogtalanságát  is 
akarja  élvezni.  Palbenheim  kisasszony  önt  uram  nem  szá- 
mítja fájdalmai  közé  ;  hanem,  hogy  Nornenstein  Alienor 
neje  —  Zárkány  Leon  nejének  nem  okozna-e  fájdalmakat? 
azt  nem  tudom. 

Ez  veszedelmes  vallomásnak  látszott. 

—  Bárónő !  Nem  jó  az  embernek  váltót  irni  alá,  bármily 
hosszú  időre  is ;  mert  az  egyszer  mégis  letelik. 

—  Bs  aztán  ? 

—  Akkor  fizetni  kell. 

—  S  kettőnk  közül  melyik  a  másiknak  adós  ? 

—  Bn  vagyok  az,  bárónő,  elismerem. 

—  A  multakért  nem.  Azzal  leszámoltunk.  Ki  van  egyen- 
lítve. Ön  megtette  azt,  a  mit  kívántam  s  annak  akkor 
sikere  volt.  De  a  jövőre  nézve,  bizonynyal  mondom,  hogy 
oly  nagy  adóssága  van  nálam  önnek,  a  minek  az  értékét 
még  egyikünk  sem  ismeri.  —  Ha  Nornenstein  Alienort 
Etelváry  Kafaela  férjül  veszi,  nekemnem  marad  más  válasz- 
tás, mint  kolostorba  mennem. 

—  Ez  végletekhez  csapongás. 

—  Igaz,  hogy  másik  véglet  is  van.  Csakhogy  ahhoz  nincs 
elég  jó  szivem.  Mert,  higyje  el  ön,  nagyon  jó  szív  kell 
ahhoz,  hogy  valaki  elfogadja  élete  czéljául  azt,  hogy  más- 
nak mindig  csak  örömet  szerezzen,  magának  pedig  cserébe 
megvetést.  De  ne  beszéljünk  erről.  Ha  ön  megengedi  azt 
történni,  hogy  Nornenstein  Alienor  nőül  vegye  Etelváry 
Eafaelát,  akkor  én  úgy  fogom  önt  gyűlölni,  mint:  — 
mint  a  hogy  gyűlölhet  egy  leány  egy  férfit,  a  kinek 

egyszer  elárulta,  hogy  szive  van  s  az  nem  vette  azt 
észre. 

Leont  még  ez  sem  melegíté  fel.  Talán,  ha  egy  más  kép 
nem  töltötte  volna  be  lelkét,  elég  csábító  lett  volna  előtte 
egy  nőnek  azon  bizarr  ötlete,  hogy  « segíts  engem  férjhez 
menni  ahhoz,  a  kihez  én  akarok ;  akkor  szeretni  foglak 
téged)).  De  nem.  Még  akkor  sem.  Sokkal  ravaszabbnak 
ismerte  ő  Pompeíát,  mint  hogy  ezt  elhigyje  neki,  s  sokkal 
ravaszabb  volt  ö  maga,  semhogy  ilyen  pókhálóval  elhagyja 
fogni  magát.  Nem  engedte  képzeletét  felhevülni  a  kétféle 
szép  szemek  ragyogásától ;  a  szép  ajkaknak  élvezte  csábító 
szavait,  érezte  arczába  melegítő  langy  lehelletét  s  nem 
kérdezte,  hogy  mi  van  még  tovább  ? 

—  No  hát  beszéljünk  másról ;  szólt  Pompeia,  könnyű 
bajaderjét  meztelen  nyaka  körül  burkolva.  Mit  gondol  ön, 
lesz  az  idén  háborúnk  ? 

—  Kívánom,  hogy  ne  legyen.  Félek,  hogy  lesz.  De  remé- 
lem, hogy  mi  kimaradunk  belőle.  A  jövendőt  nem  tudom. 

—  Én  kívánom,  hogy  legyen ;  remélem,  hogy  lesz  :  bizo- 
nyosan hiszem,  hogy  mi  benne  leszünk  s  a  jövendőt  előre 
fogom  tudni. 

—  Olyan  nagyon  óhajtja  bárónő  atyját  táborszernagy- 
nak látni  ? 

—  Mit  nekem  az  atyám?  Mit  törődöm  a  háborúval? 
Nekem  csak  egy  gondolatom  van.  Ha  megvan  a  biztos 
jelenség,  hogy  monarchiánk  kész  a  háborúba  belevegyülni, 
úgy  ez  csak  egy  irányban  lehet.  Azon  irányban,  mely  a 
Nornensteinokat  őseik  fejedelmi  hatalmába  visszavezeti, 
mely  a  szent  liga  terveit  megvalósítja :  melyért  imádkozik 
és  conspirál  most  odabenn  ez  a  társaság,  melyről  ön  azt 
hiszi,  hogy  tánczol  és  kártyázik.  Nem :  ezek  imádkoznak 
és  conspirálnak.  —  Ne  tekintgessen  ön  az  ajtóra ;  nem 
leskelődik  utánam  senki.  Atyám  a  tarokasztalnál  ül  s  onnan 
őt  nem  engedik  felkelni,  mások  pedig  oly  gonddal  ügyel- 
nek reám,  mint  a  milyennel  ügyeltek  Juditra,  mikor  el- 
küldték, hogy  hozza  elHolofernes  fejét,  s  aztán  a  krónikák 


szemére  nem  vetették  a  hősnőnek  a  téte  a  téte-t  .  .  . ;  sŐt 
elnevezték  róla  a  megmentett  várost  Bethuliának :  « Isten 
szűz  leányának)). 

—  Tehát  az  én  fejemet  akarja  elvinni  a  bárónő? 

—  Azt.  S  tudja,  mit  nyerek  vele  ? 

—  Nem  tudom ;  nem  ismerem  az  értékét. 

—  Ha  én  úgy  levelietném  ezt  az  ön  fejét,  hogy  abból 
megtudnám,  vájjon  csakugyan  teljesül-e  az,  amit  én  óhaj- 
tok: lesz-e  háborúnk? 

—  Akkor  a  bárónő  ezzel  lekötelezni  hinné  Octavián 
fejedelmet? 

—  Oh  ne  higyje  ön,  hogy  én  magamat  csalom  meg, 
midőn  más  is  meg  akar  csalni !  Senkinek  nem  tartozom 
annyi  tromffal,  mint  Nornenstein  Octaviánnak.  Ö  engem 
nagyravágyása  eszközének  használni  vél.  Megbízottjává 
tesz.  Cselszövényeibe  avat.  Apámat  heteken  át  magánál 
tartja,  mintha  legkedvesebb  rokona  volna,  s  nem  törődik 
vele,  hogyha  fia  mulatja  magát  mellettem,  de  a  mellett  a 
legcsalárdabbul  intézkedik,  hogy  gátakat  rakjon  közénk. 
En  nem  vagyok  a  fiára  nézve  ((partié)).  Ha  egész  ember 
volna!  Annak  még  egy  kiegészítő  rész  kell,  a  ki  őt  « vala- 
mivé)) tegye.  0  enged  engem  hírbe  hozni,  csalogattatni, 
hízelgő  reményekben  élni.  ((Kedves  kis  leányomnak))  ne- 
vez és  nevem  napjára  ajándékokat  hord.  S  a  világ  gúnyja 
olyan  olcsó  !  Nem  csodálom,  hogy  sokan  vannak,  a  kik  a 
cyankalit  olcsóbbnak  találják.  De  nekem  nincs  kedvem 
holtan  lefeküdni.  Én  győzni  akarok.  Csak  egy  akkora  kis 
reménysugár  legyen,  mint  ennek  a  lámpának  a  fénye,  a 
mi  a  fák  közül  olykor  felvilágít,  mikor  a  falevél  mozdul, 
és  Octavián  rögtön  felmondja  a  hitet  Etelváryéknak  és 
Alienort  elküldi  Etelvárról  Ehrenbreitsteinba. 

—  S  mi  vár  rá  Ehrenbreitsteinban  ? 

—  Ott  vár  először  is  a  fejedelem,  a  ki  a  ligának  a  feje, 
s  a  ki  a  szövetségeseket  a  monarchia  táborába  vezeti,  ha 
az  actióba  fog  lépni.  Másodszor  pedig  —  ott  vár  reá  annak 
a  fejedelemnek  a  leánya,  a  ki  púpos  hátú  ugyan  és  mell- 

beteg,  de  a  kinek  keze  Alienort  a  nornensteini  uralkodói 
móltóságba  visszavezeti. 

—  De  hisz  akkor  ön  csak  azt  éri  el  bárónő,  hogy  Alienor 
Etelvár  helyett  Ebrenbreitsteinba  fog  menni. 

—  Ne  feledje  ön  el,  hogy  közbeesik  Bécs ! 

—  Ah!  tehát  egész  hadilábon  állunk?  Egész  a  «qui 
vive?))-en. 

—  Lássa  ön:  én  még  a  tervembe  is  behagjdiam  pillan- 
tani. A  gyóntatómnak  nem  mondom  el  azt,  a  mit  önnek ! 
pedig  bigott  vagyok  s  félek  az  elkárhozástól.  Ha  Octavián 
elébb  tudná  meg  azt,  mint  Alienor  egybekelése  Eafaelával 
megtörténnék,  akkor  ez  el  is  maradna  örökre.  Érti  ön  már 
most,  hogy  mennyivel  adósom  ön  nekem? 

Leon  e  perczben  arra  gondolt,  hogy  a  szépség  egyedül 
még  nem  teszi  a  nőt  tündérré.  Az  a  másik  leány  még  azt 
a  titkát  is,  a  mi  egészen  kedveséé  volt,  csak  sejteni  engedte, 
s  azt  követelte  tőle,  hogy  ha  róla  álmodik  is,  mire  fölébred, 
elfelejtse,  hogy  mit  álmodott ! 

Palbenheim  Pompeia  pedig  csábító  szép  volt.  S  a  csábot 
sokszorozta  az  a  merészség,  a  mivel  megvallotta,  hogy 
más  neje  akar  lenni :  nincsen  semmi  « ellenséges »  szán- 
dékkal az  iránt,  a  kit  szép  szemeivel  megigéz.  0  rá  nézve 
nem  akar  nő  lenni ;  csak  tündér. 

Leon  sem  volt  gyermek. 

Hanem  azért  mégis  azt  felelte  a  szép  syrénnek  erre  a 
kérdésre : 

—  Mindent  értek,  bárónő,  csak  egyet  nem :  azt,  hogy 
miért  vagyunk  mi  ketten  ma  itt  ? 

—  Világosabban  szóljon. 

—  Tehát  először  is :  olyan  kedves  ember-e  Nornenstein 
Octaviánnak  Zárkány  Napóleon,  hogy  azt  útjában  el  kel- 
lett fognia;  mert  nála  nélkül  e  fényes  estély  tökéletes 
nem  lett  volna  ?  Másodszor :  olyan  nagyon  kedves  hely-e 
Nornenstein  Octavián  badeni  kéjpalotája  Falbenheim  Pom- 
peia bárónő  előtt,  hogy  mikor  gyűlöli  az  egész  világot,  ak- 
kor ide  jöjjön  azt  felkeresni  ?  s  minden  migrainek,  görcsök 

Jókai:  Az  élet  komédiásai.  TI.  7 


B  más  otthontnarasztó  űrügyek  úgy  elmnltak-e  örökre  a 
női  fegyvertárból,  hogy  atyja  által  ide  engedte  magát 
hozatni  akkor,  a  midőn  princz  Alienort  Etelvárra  küldték 
házasodni?  És  harmadszor:  vájjon  Nornenstein  Octavián 
fejedelem  azzal  a  szent  szándékkal  idézett-e  ide  minket 
kettőnket,  hogy  alkalmat  adjon  nekünk  princz  Alienor 
etelvári  házasságát  elrontani  ? 

Pompeia  hosszan  nézett  e  szavak  után  Leon  szemébe. 
Tapasztalá,  hogy  itt  nem  közönséges  ellenféllel  van  dolga. 

Most  még  közelebb  simult  hozzá.  Egészen  oda  tapadt 
Leon  vállához. 

—  Nem.  Mind  a  három  kérdésre  ((nem!))  Ön  egészen 
le  akar  engem  fegyverezni  s  azt  akarja,  hogy  puszta  kéz- 
zel küzdjek  meg  vele.  Ugyan  kérem,  húzza  le  hát  legalább 
az  egyik  keztyűjét,  hadd  fogjam  meg  az  egyik  kezét.  Azért 
akarom  ezt  tenni,  hadd  lássam,  hogyan  történik  az  meg, 
mikor  egy  férfi  ijedten  ugrik  fel  egy  nő  mellől,  s  kezét 
kirántja  a  kezéből  és  elfut  tőle  ?  Azt  már  megvallotta  ön, 
hogy  fél  tőlem.  Ezt  látom.  Most  még  azt  akarom  meglátni, 
hogyan  ijed  meg  tőlem  ? 

Ezzel  odasúgott  a  fülébe. 

—  Az  alatt,  a  míg  ön  itt  az  erkélyen  velem  beszél,  oda- 
benn ellopják  önnek  táskájából  a  rábízott  sürgönyt  és 
lemásolják. 

E  szavak  után  visszakapta  a  fejét  Pompeia,  s  szilaj  tekin- 
tettel nézett  Leonra,  mint  a  ki  saját  vakmerő  kísérletétől 
megrettent,  s  két  kezével  erőszakosan  szorítá  össze  Leon 
kezét. 

Leonnak  most  két  teendő  közt  volt  választania. 

Vagy  kirántani  kezét  a  kedves  bilincsekből,  s  kérészül 
rontani  a  fényes  termeken,  a  míg  a  házi  úrra  rátalál,  ott 
annak  a  szémébe  mondani :  wuram,  önnek  a  házában  tol- 
vajok vannak !»  s  azzal  sietni  a  rendőrhivatalba  s  feljelen- 
teni a  történteket;  vagy  pedig  elmosolyodva  ajkaihoz 
vonni  a  szép  tündérnő  mindkét  fehér  kezét,  egyiket  a  má- 
sik után  megcsókolni,  s  aztán  azt  mondani  neki:  wédes 


bárónő,  csak  enyelegjünk  itt,  a  meddig  önnek  tetszik,  (ne- 
kem tetszik);  hanem  aztán  mondja  meg  azoknak  az  urak- 
nak, hogy  soha  se  törjék  a  fejüket  azon  a  sürgönyön,  a 
miért  kár  volt  a  lelkiismeretüket  megterhelni.  Az  nem  az 
igazi  okirat.  Az  épen  csak  ellopatásra  volt  szánva.  Az 
igazi  itt  van  a  homlokomon  belül  s  azt  nem  hagyom 
elcsenni)). 

E  kettő  közül  kellett  volna  választania. 

De  nem  tudta  megtagadni  jellemének  alapszínét :  a  haj- 
lamot a  gúnyra,  a  csúffátevésre.  Talán  nagyon  is  kapóra 
jött  neki  e  megtorlás.  Eászedni  azt,  a  ki  lop.  Elnézni,  hogy 
czepeli  ez  a  kavicscsal  telt  zsákot,  abban  a  hitben,  hogy 
aranyat  lopott.  Ezt  az  egész  társaságot,  melynek  kártya- 
várat máskor  is  segített  már  építeni  s  mikor  készen  volt, 
ráfújt,  összeomlott,  most  utoljára  hétországra  szóló  mó- 
don feltréfálni!  Elvezetni  a  diplomatia  kémeit  az  igazi 
nyomról,  s  beleigazítani  a  posványba  saját  kivánatuk 
és  törekvésük  szerint,  hogy  saját  maguk  tegyék  magukat 
bolonddá. 

Arra  nem  gondolt,  hogy  egy  ilyen  tréfának  oly  követ- 
kezményei lehetnek,  a  miket  milliók  vére  és  könyhullatása 
fizet  meg ! 

Csupán  egy  kisebb  katastrophát  látott  előre,  a  mi  utána 
bekövetkezik,  s  ezt  nem  sajnálta.  Nornenstein  fel  fogja  bon- 
tani fiának  eljegyzését  Eafaelával,  mihelyt  nyílt  útat  lát 
maga  elŐtt  uralkodói  méltóságába  visszajuthatni.  A  Rajna- 
szövetség az  ö  tündérálma,  s  annak  a  naprendszerében  ős 
koronák  keringenek.  Egy  olyan  kis  asteroid,  minő  egy 
magyar  mágnás  czímere,  azok  közt  elhalványul.  S  Leon- 
ban  volt  valami  gonoszság,  hogy  ezt  meghagyja  történni. 
Rafaela  megérdemli  e  fenyítést  a  sorstól,  hogy  elhagyja  a 
vőlegénye.  Egy  férfit,  a  kit  nem  szeret,  nem  becsül,  de 
férjül  választ,  csak  azért,  mert  annak  a  rangja  még  egy 
fokkal  magasabb,  mint  az  övé.  S  a  sors  csak  azt  teszi  vele 
ekkor,  a  mit  a  gondos  anya,  mikor  leányát  megfenyíti. 
Soha  sem  lenne  boldog  Alienorral. 

A  gúny  dsemofia  siigta,  mit  mondjon. 
Csendesen  mosolyogva  szólt : 

—  Most  még  a  másik  kezemet  is  odaadom,  bárónő,  s  ha 
nem  bízik  bennem:  húzzon  ki  egy  selyemszálat bajaderjé- 
ből  és  kössön  meg  vele,  hogy  el  ne  futhassak.  Hát  ön  való- 
ban azt  hiszi,  hogy  Nornenstein  Octavián  fejedelem  ismétli 
rajtam,  a  mi  Berlinben  oly  nagy  zajt  ütött,  a  sürgöny- 
eisikkasztást ?  Hogy  a  mit  az  ön  varázsszava  ki  nem  vehe- 
tett belőlem,  azt  majd  kiveszi  a  tolvajkulcs  ?  Ez  megenge- 
dett fogás.  Én  nem  is  neheztelek  érte ;  s  kész  veszteségnek 
tartanám  e  műtétet  megakadályozni,  azon  az  áron,  hogy 
ön  mellől  eltávozzam.  Kivált  ha  még  olyan  kedves  bará- 
tomnak is,  mint  Octavián  fejedelem,  mulatságot  szerezhe- 
tek vele. 

E  közben  csendesen  nevetett. 

Ez  a  nyugalom,  ez  a  halk  nevetés  zavarba  hozta  Pom- 
peiát. 

—  Mit  nevet  ön  ? 

' —  Azon  a  sajátszerű  sarcasmusán  a  sorsnak,  hogy 
ugyanazon  perczekben,  a  mikben  én  Falbenheim  altábor- 
nagy leányának  szemeiből  egy  titkos  jegyekkel  írt  rejtélyt 
törekedem  kiolvasni :  Falbenhein  altábornagy  maga  az  én 
sürgönyöm  kibetüzésén  töri  a  fejét;  s  aztán  a  mily  hasz- 
talan keresem  én  az  én  cryptographiám  nyitját,  ép  oly 
sikertelenül  sorozza  ő  a  maga  rejtélybetüit  egymás  után. 
Az  írás  kulcsa  nélkül  ő  épen  úgy  nem  tud  meg  semmit, 
mint  én. 

—  S  ha  ön  kitalálná  az  én  rejtélyemet,  szólt  forró  lélek- 
zettel  a  leány :  átadná  nekem  az  ön  rejtélyét  ? 

Leon  hosszasan  nézett  e  kérdés  után  a  csodálatos  hölgy 
szemébe,  kiben  annyi  ellentétes  indulat  egyesült,  hogy 
nehéz  volt  kitalálni,  melyik  kormányozza  a  másikat :  a 
nagyravágyás-e,  vagy  a  szenvedély  ?  Mi  benne  a  ravasz- 
ság, mi  az  esztelen  hajlam  ?  mi  a  számítás,  mi  az  ön- 
feledtség  ? 

Leon  kivette  mellényzsebéből  azt  a  kis  jegyzéktárczát, 

a  minek  pergamenlevelei  mint  egy  legyező  nyithatók  szét, 
s  aztán  azt  monda  Pompeiának : 

—  Bárónő,  én  megismertetem  önnel  az  én  sürgönyöm 
titkos  iratának  kulcsát. 

Pompeiának  egészen  oda  kellett  dűlnie  Leon  vállára, 
hogy  a  kerti  lámpák  rezgő  fényénél  az  irón  vonásait  kisér- 
hesse, melylyel  a  rejtély  mintáját  Leon  megérthetővé  tette 
előtte,  a  mig  megmagyarázta  neki,  mint  történik  a  megol- 
dás a  «non  semper  idemw  jelszó  betűi  nyomán.  E  magya- 
rázat sokáig  tartott,  s  ez  idő  alatt  kénytelen  volt  arcz 
arczhoz  érni ;  a  leány  keze  az  ifjú  kezével  együtt  tartá  a 
jegyzőkönyvet:  szívdobogása  áthangzott  hozzá.  Talán 
észre  sem  vette  mindezt,  úgy  elfoglalta  minden  érzékét  a 
titokcsomó  kibontása. 

—  Felfogta  ön,  bárónő  ? 

—  Várjon  csak.  Adja  ide  ezt  a  jegyzőkönyvet  és  az  irónt. 
Majd  én  kisértem  meg  a  titkos  irás  szerint  valamit  irni. 
Elolvashatja-e? 

Azzal  elvette  tőle  a  jegyzőkönyvet,  térdére  tette  azt,  s 
írt  bele  nagy  figyelemmel  betűzve  szavakat :  a  titkos  irás 
rendszere  nyomán. 

Azután  visszaadta  a  jegyzőkönyvet  Leonnak,  hogy  be- 
tűzze ki  a  talányt. 

Mik  lehettek  e  leirt  szavak  ? 

A  míg  azokat  Leon  egymás  után  kibetűzte,  a  leány 
arcza  lassan  kigyuladt,  homloka  kipirult  s  szemei  megtel- 
tek könynyel.  Mikor  minden  szót  kitalált  Leon,  akkor  egy 
leányt  látott  maga  előtt,  a  ki  sír. 


Ki  lett  megcsalva  ? 
Leon? 

Vagy  Pompeia  ? 
Vagy  Octavián  ? 
. . .  Hát  Lívia  ?  I  .  .  • 


Ki  lett  meglopva  ? 

León  ? 

Vagy  Pompeia? 

Vagy  Livia? 

.  .  .  Hát  Alienor?!  .  .  . 


A  soupéenál  diadaltól  ragyogó  arczczal  került  Pompeia 
Nornenstein  Octavián  elé. 

—  Kezünkben  van  a  sürgöny  másolata,  sugá  halkan  a 
rendür. 

—  De  nálam  van  a  titkos  irás  kulcsa ;  suttogá  Pompeia. 
E  szóra  Octavián  felhúzta  homlokára  a  szemöldeit,  s 

furcsán  összecsücsörített  száján  át  szívta  a  levegőt,  a  mi 
azt  látszott  kifejezni : 

(( —  Hüh  !  kisasszony :  ezt  drágán  fizethette  ön  meg)). 

Pompeia  elérté  az  arczkifejezést,  s  mutató  ujja  hegyével 
végig  ütött  gyöngén  az  összecsücsörített  ajkon  s  ezzel 
megint  az  volt  mondva  : 

« —  Bolond!  te  fizeted  azt  meg  Alienorrab). 

Leon,  a  mint  a  világosság  elé  lépett,  kivonta  kebléből  a 
zsinórra  akasztott  medaillont,  s  megnézte,  hogy  nem 
törött- e  el  rajta  az  üveg  ? 

Hát  csak  nem  törött  el. 


EAGYOGÓ  VESZÉLY. 

Fél  év  mult  el  Etelváry  Madelaine  herczegasszony  halála 
óta,  a  mely  napon  a  család  letette  a  mély  gyászt,  s  a  fekete 
csipkék  helyet  adtak  a  fehér  díszítéseknek ;  azon  a  napon 
bontották  fel  a  herczegasszony  végrendeletét  is  s  felolvas- 
ták a  hivatalos  személyek,  az  aláíró  tanuk  s  a  meghívott 
hagyatékosok  jelenlétében. 

A  herczegnő  figyelme  mindenkire  kiterjedt;  madame 
Corysande  is  megnyugodhatott,  számára  élte  fogytáig  tartó 
évdíj  volt  rendelve. 

A  herczegasszony  végrendelete  ligy  volt  szerkesztve, 
hogy  legelébb  is  a  cselédjeiről,  azután  környezetéről  emlé- 
kezett meg,  úgy  tért  mindig  feljebb  a  kedvenczeire,  köz- 
intézetekre, végezve  általános  örökösén,  a  férjén. 

Liviáról  egy  nagyszerű  alapítványban  volt  gondoskodva ; 
a  herczegnő  patrociniumi  joggal  bírt  a  zajnai  szent  Erzsé- 
betről ezímzett  zárda  irányában:  annak  hagyott  nevezetes 
összeget,  oly  feltétellel^  bogy  a  megürült  fejedelemnői 
állást  az  ő  kegyes  növelt  leánya,  Livia  foglalja  el.  A  szent 
gyermeket  ő  fejedelemnővé  avatta. 

Eafaela  kezében  tartá  Livia  kezét,  mikor  a  végrendele- 
tet felolvasták  előttük  s  úgy  találta,  hogy  a  leány  reszket. 

Eögtön  utána  Zárkáiiy  Napóleonról  volt  szó. 

Livia  szívdobogása  a  lázig  fokozódott. 

A  herczegasszony  maga  mondta  toll  alá  végrendeletét : 
saját  szavai  voltak  azok,  miket  most  felolvastak. 

Gyengédség  és  szeretet  hangzott  azokban.  De  semmi 
világos  meghagyás.  Leont  egyszerűen  férje  szeretetébe 
ajánlá.  Ezt  hagyta  neki.  Semmi  czélzást  nem  tett,  mely 
Eafaelára  vonatkoznék.  Ismerte  leánya  büszke  természe- 
tét. Tudta  jól,  hogy  az  képes  önakaratából,  szerelemből 
meghódolni :  de  elajándékoztatni  nem  engedi  magát  senki- 
től, még  egy  halottól  sem  ! 

Livia  szívdobogása  szűnni  kezdett  s  a  reszketést  hőség 
váltotta  fel. 

A  végrendelet  végrehajtásával,  a  család  legderekabb 
hivatalnoka :  Dumka  úr  lett  megbízva. 

A  hivatalos  tény  bevégzése  után  a  berezeg  megölelte 
leányát,  és  az  arczát  gyöngéden  megcsókolá,  mindenkivel 
kezet  szorított ;  de  Líviát  legutoljára  hagyta^.  0  előtte  tisz- 
telettel hajtá  meg  magát.  Máskor  annak  is  meg  szokta 
csókolni  a  homlokát ;  hiszen  fogadott  leánya  volt,  de  most 
már  fejedelemasszonyi  jelölt. 

—  Tehát  menyasszonyok  volnánk  most  már  mind  a 
ketten,  szólt  Eafaela,  felsóhajtva,  mikor  Líviával  szobájába 
visszatért.  Az  én  vőlegényem  csak  egy  földi  fejedelem:  a 


tied  az  ég  királya.  En  már  megnyugodtam  az  enyimben  . .  • 
és  te  ? 

Livia  nem  adott  választ,  de  fejével  intett  tagadólag. 

—  Hogyan  ?  Te  nem  ?  Te  nem  fogadod  el  a  végrendelet 
hagyatékát?  A  fényes  polczot?  Te  nem  akarsz  apáczafeje- 
delemnö  lenni  ?  Te  elutasitod  ezt  a  dicsőséget  magadtól  ? 

—  Nem  érzek  arra  magamban  sem  képességet,  sem  elég 
erényt.  Vessen  meg  érte  I  En  nem  akarok  zárdaszűz  lenni ! 

Eafaela  e  szóra  egész  szenvedélylyel  ölelte  magához 
Liviát  s  összevissza  csókolá. 

—  Én  ?  tégedet  megvesselek,  azért,  hogy  lemondasz  a 
fényes  rangról,  a  mire  százan  versenyeznek,  előkelő  csa- 
ládok leányai  ?  Sőt  szeretlek,  ölellek  e  szavadért !  Te  visz- 
szautasítod  a  végrendelet  jótéteményét.  Köszönöm  ezt  ne- 
ked !  így  nagy  tehertől  szabadítottál  meg.  Különben  nekem 
kellett  volna  arra  vállalkoznom,  hogy  lebeszéljelek  róla  s 
az  nekem  nagy  lelki  tusába  került  volna :  visszatartani  egy 
tiszta  lelket  attól,  hogy  az  égnek  szentelje  magát  s  vissza- 
hozni őt  ide  ebbe  a  mi  bűnös  világunkba.  így  nagyon  jól 
van  :  te  magad  sem  akarsz  zárdába  menni,  még  fejedelem- 
nőnek sem.  Inkább  elfogadod  a  női  hivatást,  ha  ideje  eljön> 
minden  terheivel,  bánatával,  csalódásaival.  Inkább  tűrsz 
nélkülözést  s  ha  kell,  önfeláldozást.  így  szeretlek. 

S  csókjaival  bizonyítá,  mennyire  szereti. 

—  Látod,  én  is  férjhez  megyek ;  szólt  Eafaela  nagyot 
sóhajtva ;  pedig  ha  végiggondolok  azon  a  mi  rám  vár,  na- 
gyon elővesz  a  vágy,  hogy  magam  foglaljam  el  azt  a  helyet, 
mely  neked  volt  szánva,  s  a  te  vőlegényedet  vegyem  ma- 
gaménak. 

Liviának  minden  idege  összerezzent. 
Eafaela  keblére  téve  kezét  rebegé  utána: 

—  Az  én  uramat  és  megváltómat. 

Azután  hosszan  elhallgatott,  szép  fej  ét  gondolatterhesen 
lecsüggesztve.  Majd  kitekintett  ablakán  és  felsóhajtott. 

—  Már  csak  három  hónapig  leszek  itten.  Akkorra  van 
kitűnve  menjegzőnk.  Belenyugodtam.  Én  felfogom  maga^ 

mat  találni  mindenütt.  Nem  várom  férjemtől  azt,  hogy 
angyal  legyen !  s  a  mit  más  hibának  tart,  azt  én  emberi 
megszokásnak  veendem.  Engedelmes  leszek  és  megelégedő. 
Igyekezni  fogok  tudatlan  maradni  s  nem  hallgatok  a 
mende-mondákra.  így  nyugalmat  biztosítok  magam  körül. 
Saját  sorsom  nem  igen  aggaszt  engem ;  de  mi  lesz  atyám" 
ból,  ha  én  elhagyom  ?  En  voltam  egyetlen  felvidítója  éle- 
tének. Nem  tudott  elaludni  soha,  míg  engem  meg  nem 
csókolt.  En  nem  úgy  nőttem  fel,  mint  más  nagyúri  gyer- 
mek, a  kit  az  apja  csak  ünnepnapokon  lát,  s  csak  azért 
beszél  vele,  hogy  megtudja,  mennyire  ment  már  a  gouver- 
nanttal  az  angol  nyelvben  ?  En  kis  gyermek  koromban  is 
mindig  az  atyám  nyakán  csüngtem ;  mindenüvé  elvitt  ma- 
gával, a  hova  utazott.  S  czipöimet  ő  húzta  fel  mindig  reg- 
gel. Maga  tanított  az  első  ábéczére.  Minden  ruhácskámat, 
a  miből  kinőttem,  félretette,  ott  vannak  egy  szekrényben 
sorban  felaggatva,  mint  egy  emlékgyüjtemény.  Búskomor- 
sága  csak  akkor  enyhült,  ha  én  beléptem  hozzá.  Orvosá- 
nak soha  sem  mondta  el,  hogy  mi  baja,  nekem  kellett  azt 
kivallatnom  vele.  Minthogy  éjjel  keveset  tudott  aludni,  a 
délutáni  álommal  pótolta  azt.  De  az  meg  álomlátásokat 
szokott  neki  hozni,  s  a  szívbetegek  álomlátásai  vagy  gyö- 
nyörteljesek, vagy  iszonytatók.  Nekem  kellett  pamlagánál 
őrködnöm  és  figyelnem  arczára,  lélekzetvételére,  törede- 
zett szavaira,  hogy  megtudjam,  mit  álmodik  most  ?  rémü- 
let, iszonyat  kínozza-e?  hogy  felébreszszem  belőle.  Ki  éb- 
reszti fel  őt  ezentúl  kínzó  álmaiból  ? 

Eafaela  csüggedten  ült  le  Íróasztalához,  melyen  atyja 
arczképe  állt. 

—  Ha  magára  fog  maradni,  egy  évig  nem  él ;  suttogá  a 
herczegnő. 

Aztán  egyszerre  Livia  felé  fordult  s  oly  gyorsan  ragadta 
meg  a  leány  kezét,  hogy  az  szinte  összerezzent  bele. 

—  Hát  te  hová  lészsz,  ha  én  férjhez  megyek?  Velem 
nem  maradhatsz  többé.  Nekem  férjem  lesz,  a  ki  parancsol 
velem.  El  kell  tölenj  szokuod.  Hát  itt  hogyan  maradsz  ? 

Palotánk  megüresüL  Atyám  szívbajával  el  fog  utazni  vala- 
merre :  tán  a  hyerei  szigetekre,  vagy  Kairóba.  Kire  ma- 
radsz, te  kedves  kicsikém  ? 

—  Az  Isten  majd  gondot  visel  rám;  szólt  Livia  nyu- 
godtan. 

—  Én  gondoltam  valamit.  Eégen  főzöm  azt  már.  Addig 
nem  mondhattam  azt  meg  senkinek,  a  míg  jó  anyám  vég- 
rendeletét fel  nem  bontották ;  mert  a  te  elhatározásodtól 
függött,  hogy  elfogadod-e  a  zárdafejedelemnői  állást,  vagy 
visszautasítod  azt  ?  Most  már  elindulhatok.  Te  megmaradsz 
elhatározásod  mellett,  hogy  a  végrendelet  intézkedését, 
mely  rólad  szól,  nem  fogadod  el.  Csak  Nornensteint  várom 
vissza;  néhány  nap  alatt  meg  kell  érkeznie.  Különben  ő  róla 
bizonyos  vagyok.  Akkor  nagy  dolgokat  fogsz  tőlem  hal- 
lani, a  mikből  majd  megtudod,  hogy  mi  vagy  te  énnekem? 

Livia  sejteni  sem  volt  képes,  hogy  mi  terve  lehet  Ea- 
faelának  ? 

A  következő  napokban  gyakran  sétáltak  együtt  a  park- 
ban Eafaela,  Livia  és  az  özvegy  berezeg. 

—  Vezessük  ketten  az  én  jó  atyámat,  monda  Eafaela,  s 
egyik  jobbról,  másik  balról  akasztá  magát  a  berezeg  kar- 
jába. A  haraszt  alatt  tavaszi  ibolyát  kerestek ;  már  egy  pár 
szál  virított;  a  mit  találtak,  összetették  s  azt  Eafaela 
Miksa  berezeg  gomblyukába  tűzte. 

—  Az  én  apám  egy  kedves  kis  dandy!  ügy-e  Livia? 
Egy  napon  aztán  megérkezett  Alienor.  Bécsből  jött; 

ajándékokat  hozott  Eafaela  számára.  Eafaela  duzzogva 
fogadta,  a  miért  Líviának  semmit  sem  hozott  s  azt  kívánta 
tőle,  hogy  az  ajándékokat  oszsza  meg  Líviával. 

Az  nap  este  hárman  családi  értekezést  tartottak,  Livia 
nélkül. 

Másnap  reggel  kocsira  ültek  négyen,  áthajtattak  az  ős- 
kastélyba  s  meglátogatták  a  családi  sírboltot. 

Madelaine  herczegnő  márványemléke  ott  állt  már. 
A  boldogult  fekvő  szobra  művészi  remekül  faragva  diszíté 
^  kőravatali 

Imádkoztak,  könyeztek  mellette. 

A  herczeg  megcsókolta  a  kőszobor  homlokát. 

Eafaela  és  Livia  hajdíszébe  egy-egy  fehér  rózsa  volt 
tűzve ;  a  herczegnő  kivette  azt  mindkettőjük  hajából  s  oda- 
tette a  szobor  egymásra  hajtott  kezeibe. 

Azután  ő  is  megcsókolta  a  kezeket,  Livia  is. 

Este  madame  Corysandenak  rossz  kedve  volt,  s  valamit 
parancsoló  hangon  talált  mondani  Líviának,  csak  szo- 
kása szerint. 

Másnap  Dumka  úr  korán  reggel  megjelent  madame  Cory- 
sandenál,  átadta  neki  egy  szép  újdonat  új  bőrtárczában  az 
egész  évre  járó  kegydíját,  a  mit  a  herczegnő  végrendelete 
biztosított  számára  s  tudatá  vele,  hogy  rendelkezésére  áll 
az  utazó  hintó,  bármikor  akarja  elhagyni  a  kastélyt. 

Madame  Corysande  meg  volt  lepve,  de  inkább  Alienorra 
gyanakodott,  mint  bárki  másra,  s  midőn  búcsúzni  a  her- 
czegnőnél  megjelent,  ott  találva  Lívián  kívül  még  Alienort 
is,  erőt  vett  érzelmein  ;  nem  árult  el  semmi  érzékenyke- 
dést,  hálás  szavakat  szedett  mondatokba  s  megkímélte  a 
társaságot  minden  theatralis  jelenettől. 

Livia  megsajnálta,  mikor  elment,  utána  akart  indulni. 
Érezte,  hogy  annak  jól  fog  esni,  ha  valakit  megölelhet  az 
itt  maradók  közül,  hanem  Eafaela  meg  fogta  a  kezét  és 
visszatartotta. 

Ugyanakkor  Alienor  majd  kitörte  a  lábát  abban  az  igye- 
kezetben, hogy  a  hölgyeket  a  lépcsőkön  lekísérve,  Liviát 
minden  fordulónál  jobb  kéz  felül  ereszsze. 

Líviának  feltűnt,  hogy  Alienor  eddigi  kaczér  udvarlói 
modora  egyszerre  hódolatteljes  tisztelgéssé  alakult  át. 

Lovagolni  mentek :  mind  a  négyen,  Eafaela,  Livia,  a 
herczeg  és  Alienor. 

Eafaela  előre  bocsátá  az  átyját  és  Líviát. 

—  Gyönyörűen  ül  a  lovon  ez  a  kedves  teremtés ;  monda 
Alienornak  elég  hallhatólag. 

Mikor  visszatértek,  mind  a  két  hölgy  szobájába  távozott 
átöltözni. 

Eafaela  hamarább  készen  volt  a  maga  toilettjével,  mint 
Lívia.  Ö  sietett  át  amahhoz.  A  mit  az  nagyon  szégyeneit : 
hogy  olyan  soká  piperézte  magát. 

—  Jól  teszed !  En  azt  akarom,  hogy  szép  légy.  Én  büsz- 
kélkedni akarok  veled.  Ne  fésüld  úgy  fel  a  hajadat.  Az  na- 
gyon gyermekes  külsőt  ád. 

—  Hát  azt  akarja  a  herczegnö,  hogy  matrónás  külsőm 
legyen. 

—  Megállapodottabb.  Komolyabb.  így. 

S  ő  maga  igazgatta  el  neki  a  választékait,  lehúzva  azo- 
kat halántékaira,  hogy  idősebbnek  tessék. 

Az  ebédhez  csak  négyen  jelentek  meg,  se  az  orvos,  se  a 
prépost,  se  Dumka  úr  nem  voltak  ma  hivatalosak. 

A  társalgás  nagyon  vontatva  ment.  Meglátszott  minden- 
kin, hogy  csak  szükségből  keresi  azt  a  tárgyat,  a  miről  be- 
szédet kezd.  Más  van  a  fejében. 

Alienor  háromszor  is  áthágta  a  tilalmat,  hogy  háború- 
hirekről  nem  fog  beszélni,  a  miért  aztán  a  beszédét  a  szó 
közepén  szakítá  félbe  Eafaela  gyöngéden  szigorú  intése* 
A  herczeget  nem  szabad  izgatni  e  hirekkel. 

Ebéd  végével  Alienornak  meg  lett  engedve,  hogy  elme- 
het akármerre  szivarozni.  Idebenn  nem  szabad.  Miksa 
herczegre  nézve  az  ebéd  utáni  óra  az  a  boldog  idő,  a  mely- 
ben az  álom  önkényt  meglepi.  Éjszaka  kerüli  az.  Ilyenkor, 
a  mint  bágyadt  fejét  a  karszék  támlájára  lehajtja,  a  kar- 
szék gépszerkezete  a  támlát  félig  hátradönti,  hogy  félfekve 
aludjék.  Ezek  drága  pillanatok,  a  miket  féltve  kell  őrizni. 

A  két  leány  ott  maradt  mellette. 

Eafaela  odaült  a  szék  karjára  s  legyezőjével  hüsselte  az 
alvót. 

—  Nézd,  minő  szép,  mikor  alszik !  Olyan  mint  egy  szent ! 
Ez  a  szép,  sima  márványhomlok!  Ez  a  szenvedésektől 
megdicsőült  arcz !  Ez  a  kimondhatlan  szépségű  ajk,  mely- 
nek hallgatása  is  imádság !  Ha  sokáig  nézek  rá,  valóságos 
glóriát  látok  arcza  körül.  Van-e  ennél  szebb  férfi  a  világon 
valahol  ?  Nézd,  most  összevonja  szemöldeit.  A  halavány 

Tonásokon  villanyos  rángások  czikáznak  át;  lólekzete 
Bzakgatott  lesz  ;  öklei  reszketnek  :  nyög.  Eossz  álma  van 
most.  Oh  hányszor  imádkoztam  el  róla  e  lidércznyomást* 
Jer  ide,  próbáld  meg  te  is.  —  így.  Nézd.  A  két  kezet  ösz- 
szetenni  a  szive  fölött,  aztán  rebegni:  «oh  Isten,  légy 
hozzá  irgalmas  !  Amen  !»  Látod?  látod?  Mily  sikere  van  a 
te  imádnak!  Már  nem  nyög,  nem  szorítja  össze  ökleit, 
homloka  elsimul.  Arcza  mosolyogni  kezd.  Nézd  azt  a  sze- 
líd ragyogást  e  mosolygó  ajkakon.  Hagyd  még  a  kezeidet 
szive  fölött.  Most  édeset  álmodik.  Most  boldog.  Most  fel- 
magasztosult. 

Az  alvó  jobb  kezét  felemelte  s  a  szive  fölött  imádkozó 
kezeket  hirtelen  eltakarta  vele,  gyönyörteljesen  suttogva : 
« Oh  Eafaela ! » 
Azok  Livia  kezei  voltak. 

Az  alvó  észrevette  azt.  Talán  reszketésükről,  s  egy 
perezre  föltekintett  : 

«Kegyed  az,  Livia?  köszönöm.*) 

Livia  szemérmesen  vonta  ki  kezeit  az  ő  keze  alól,  mely 
a  tovább  alvó  szive  fölött  maradt.  Most  már  csendes  álma 
volt.  Egy  teljes  óráig  fel  nem  ébredt. 

Ezen  a  napon  egész  estig  a  legderültebb  kedélyben  volt 
a  berezeg. 

Este  whíszthez  készültek. 

Mikor  már  le  akartak  ülni:  Alienor  egy  távsürgönyt 
kapott  az  atyjától,  mely  azt  parancsolta  neki,  hogy 
rögtön  keljen  útra,  külön  vonattal.  Veszély  a  késede- 
lemben. 

Ennek  tehát  rögtön  pakolni  kellett. 

• —  Azért  nem  bomlik  meg  az  asztal,  mondá  Eafaela, 
mikor  vőlegénye  búcsút  vett  (mintha  ez  volna  a  legna- 
gyobb veszteség  az  ő  eltávoztából).  Játszunk  hárman,  egy 
szalmabábbal. 

A  herczeg  örült  az  indítványnak,  mint  egy  gyermek. 

—  Játszunk  hárman  !  Jó  lesz  ! 

—  Az  én  társam  lesz  a  szalmabáb. 

A  herczeg  felsóhajtott.  Lehet  még  a  sóhajtásban 
is  sarcasmus.  Ebben  az  volt:  ((tartok  tőle,  hogy  a  tied 
lesz ! » 

—  Ti  pedig  együtt  lesztek  Liviával. 

A  herczeg  mind  kiejtette  kezeiből  a  kevert  kártyákat. 

• —  Ah  milyen  ügyetlen  vagy  a  kártyakeverésben. 

Abban  a  perczben  pedig  már  nem  kellett  a  herczegnek 
attól  tartani,  a  miért  felsóhajtott.  Hasztalan  volt  Eafaelá- 
nak  a  szalmabábot  választani.  A  szalmabábot  már  viszi 
haza  az  ő  magasságos  apja,  az  nem  fog  ő  hozzá  vissza- 
jönni többet;  a  meglopott  sürgöny  már  megtette  hatását. 
Az  eljegyzést  fel  fogják  bontani.  Alienorra  most  már  két 
uralkodó  fejedelmi  czimer  egyesítése  vár.  Az  egyiken  egy 
hableány,  a  másikon  egy  vadember ;  s  ezek  nagyon  vágy- 
nak egymás  kebelére  borulni. 

A  herczeg  kezéből  kiejtett  kártyákért  legelőbb  lehajolt 
Eafaela,  azt  Livia  nem  akarta  engedni,  ő  igyekezett  azokat 
felszedni:  ezt  megint  a  herczeg  nem  engedhette  meg.  így 
mind  a  hárman  összekerültek  —  az  asztal  alatt,  a  min  aztán 
nagyon  jót  nevettek  mind  a  hárman.  Máskor  a  herczegre 
nézve  merénylet  volt  a  földre  lehajolni.  Most  nem  szédült 
el  bele. 

Sokáig  tartott  a  játék.  A  herczegnek  egész  öröme  telt 
benne,  hogy  ő  és  Livia  sok  pénzt  elnyertek  Kafaelától  és 
a  szalmabábjától. 

Eafaelának  kellett  utoljára  is  figyelmeztetni  Miksa  her- 
czeget,  hogy  már  ideje  lesz  a  lefekvésre  gondolni. 

A  jó  éj  kívánásnál  Eafaela  szeretettel  csókolta  és  ölelte 
meg  atyját,  s  épen  oly  gyöngédségi  nyilatkozatokkal  vált 
meg  Líviától. 

Másnap  már  korán  reggel  felkölteté  Liviát  Eafaela. 

A  herczegnő  igen  korán  szokott  kelni.  Az  az  életmódja 
volt,  hogy  a  mint  a  hajnal  hasadt,  rög-tön  felkelt ;  igen 
egyszerű  házi  öltönyt  vett  magára,  s  aztán  Liviával  együtt 
lekocsizott  a  parkba;  ott  volt  egy  tó,  melynek  vizét  a 
beleömlö  meleg  ásványvízforrás  folyton  langyhűs  álla- 

pótban  tartotta :  ott  félóráig  ketten  versenjrt  úsztak,  s 
aztán  ketten  gyalog  visszamentek  a  palotába. 

—  Használjuk  fel  még  a  rövid  időt ;  monda  Eafaela  e 
napon  Liviának,  úgy  sem  soká  tart  már  ez  az  örömem  is. 

Az  úszás  után  gyalog  visszatérők  szemközt  találkoztak 
Miksa  herczeggel.  A  beteg  férfi  máskor  egész  éjjeli  álmat- 
lanság után  csak  reggel  felé  szokott  elszenderülni,  s  azért 
későn  kelt  mindig.  Most  úgy  örült  neki,  hogy  a  nap  föl- 
keltét látja  s  a  harmatot  a  füvön ! 

—  Hogyan  ?  Te  már  fenn  vagy  ? 

—  Az  éjjel  igen  jól  aludtam  s  azért  korán  lehetett 
kelnem. 

—  S  nem  várhattál  bennünket  haza  s  elénk  jöttél? 

—  Úgy  van. 

—  Hogy  fog  majd  az  orvos  csodálkozni,  ha  nem  talál 
szobádban!  Oh  mint  szeretném  én  azt  a  te  orvosodat 
nyugalomba  helyezni ! 

—  Hiszen  majd  nyugalomba  fog  ő  lépni  felőlem  rövid 
időn,  kedvesem. 

—  Oh  de  nem  úgy,  a  hogy  te  gondolod !  Te  rossz  vagy. 
Látod  l 

A  herczegnő  csak  olyankor  tudott  gyermeteg  lenni,  mi- 
kor atyjával  beszélt. 

Ez  nap  a  reggelizés  után  Eafaela  Liviát  vállánál  át- 
ölelve, a  saját  szobájába  vitte  s  aztán  leültette  a  balsacra. 

—  így.  Most  ülj  velem  szemközt.  De  most  nem  szabad 
nevetned.  Igen  komolyan  fogok  veled  beszélni.  S  aztán  ne 
hívj  herczegnőnek. 

—  Jól  van ;  kis  mama. 

—  Semmi  kis  mama !  Te  nem  vagy  kis  leány  többé ; 
te  nagy,  eladó  leány  vagy.  Én  téged  férjhez  akarlak  adni. 

—  Ah ! 

—  De  ne  csinálj  ilyen  gyermekes  képet,  mert  akkor  az 
egész  tervem  összedől  s  én  elszomorodom,  ha  te  moso- 
lyogsz. Hiszed-e,  hogy  én  szeretlek? 

—  Sőt  bizonyosan  tudom,  herczegnő. 

—  Már  megint  ((herczegnő  f » 

—  Kedves  Eafaela ! 

—  Hát  hogyan  szeretlek  ? 

—  Mint  édes  testvérét. 

■ —  Nem  igaz.  Jobban  szeretlek,  úgy  szeretlek,  mint  az 
édes  anyámat.  Livia !  Én  téged  édes  anyámmá  akarlak 
tenni. 

—  Herczegnő ! 

—  Hívj  nevemen !  Én  neked  adom  az  atyámat. 

Livia  egészen  elveszté  minden  gondolatát  e  váratlan 
villámcsapásra. 

—  Nem  értettel  meg?  Én  azt  akarom,  hogy  légy  te  az 
én  atyám  hitvese  .  .  .  Mért  vetsz  rám  oly  ijedt  tekinte- 
tet?...  Valami  szörnyeszmének  adtam  kifejezést?  Atyám 
ötven  éves,  te  húsz :  leánya  lehetnél,  miként  én  az  vagyok. 
És  én  tudnék  oly  férfit,  a  milyen  ö,  egész  lelkemből  sze- 
retni. —  De  hát  szerelmet  kivánok-e  én  tőled?  —  Nem; 
csupán  gyöngédséget.  Mindenki  tudja  :  atyám  maga  is,  az 
orvosok  véleményét.  0  a  tudomány  törvényszéke  előtt 
halálra  van  itélve.  Ki  van  rá  mondva,  hogy  rendes  körül- 
mények szerint  egy  évig  él :  gondos  ápolás,  gyöngédség 
mellett  tán  kettőig  is  ;  szokatlan  lelki  izgalom,  felháboro- 
dás néhány  nap  alatt  megölheti.  Gondolhatok-e  egyébre, 
mint  arra,  hogy  az  ő  életét  megtartsam  ?  Te  egy  szent 
vagy.  Anyám  zárdafejedelemnővé  akart  tenni.  Én  másra 
gondoltam,  arra,  a.  mit  szent  József-házasságnak  nevez- 
nek. A  minek  köteléke  a  kölcsönös  tisztelet.  Te  tiszteled  őt, 
ő  szeret  téged.  Egy  család  voltunk  eddig  is.  S  hátha  meg- 
történnék az,  a  mi  nem  tartozik  a  csodák  közé,  hogy  a  te 
gyöngédséged  visszaadná  őt  az  életnek  ?  Én  Istenem ! 
miért  ne  gyógyulhatna  meg  egy  szenvedő  szív,  egy  sze- 
rető szív  által?  Meg-tudnád  akkor,  mennyi  szeretet  lakik 
ebben  a  szívben  s  nem  cserélnéd  el  a  birtokát  semmi 
hízelgő  ifjonczért.  Ha  ő  még  egyszer  boldog  lenne !  És  te 
általad!  Ha  új  öröm  ifjítaná  meg  szép  arczvonásait !  Ha 
a  boldogságot,  mit  évtizedeken  át  megvont  tőle  a  sors, 


most  későre  tartogatta  volna  fel  számára !  —  De  ne  köve- 
teljünk az  égtől  egyszerre  mindent.  Maradjunk  csak  a 
jelennél.  Engem  boldogtalanít  az  a  gondolat,  hogy  őt  elhagy- 
jam egyedül,  szerettelenül,  ridegen.  Ö  nem  panaszkodik 
arról,  a  mit  érez,  a  mint  nem  kérkedik  azzal,  a  mit  tesz. 
Élete  egy  folytonos  munka,  mely  hazájának,  a  közjónak, 
az  emberiségnek  használ ;  de  a  melyről  naplót  nem  vezet 
senki.  Élete  munkájáról  nem  a  megtörtént  dicsőség,  ha- 
nem a  megakadályozott  balesetek  beszélnek.  Mennyi  bal- 
sorsot elfordított  az  országról  az  ő  eltitkolt,  bölcseségtel- 
jes  közbenjárása;  mennyi  romboló  vésznek  állt  útjába 
akadályul,  mennyi  gonoszt  tört  össze  fészkében,  mielőtt 
tojáshéjából  kipattanhatott  volna  ?  azt  csak  a  féríikönyek 
fogják  elmondani  egykor  sírboltja  előtt.  E  sírboltajtónak  a 
kulcsa  most  a  te  kezedben  van.  Maradhat  zárva  sokáig, 
ha  te  úgy  akarod.  Napokat,  hónapokat,  éveket  adhatsz  az 
ő  drága  életéhez.  Nem  akarlak  megvesztegetni  a  nagyra- 
vágyássaL  Nem  beszélek  neked  a  megosztott  berezegi  ko- 
ronáról. Mit  neked  a  világi  hiúság?  de  szólok  az  ő 
martyrkoronájáról.  Oszszad  meg  vele  ezt.  Légy  jótevője, 
boldogítója  a  nyomorultaknak,  s  a  minden  árvák  és  özve- 
gyek közt  legárvább  hazának !  Oh  fogadd  el  férjül  az  én 
szegény  atyámat ! 

Lívia  azt  hitte,  hogy  az  ég  szakad  most  rá,  s  agyonsújt- 
ják a  hulló  csillagok ! 

Oly  védtelenül  érezte  magát,  mint  egy  gyermek  egy 
óriás  ellenében. 

Eafaela  nem  is  várt  tőle  feleletet. 

—  Tudom,  hogy  megleptelek  ez  óhajommal,  s  kételyei- 
det látom ;  mert  magam  is  megküzdöttem  velük.  Emlé- 
kezhetel  rá,  mikor  jó  anyám  halála  után  találkoztunk, 
mit  mondtam  neked?  Már  akkor  gondoltam  erre.  Mi  lesz 
jó  atyámból,  ha  én  is  elhagyom  majd,  ha  egyedül  marad? 
Miért  gondoltam  egyszerre  te  rád?  Hisz  rangjabelinővan 
elég  a  világon,  ki  két  kézzel  kapna  az  ő  keze  után,  s  tán 
korához  illőt  inkább  kereshetne  élettársul.  De  én  ismerem 


Jókai :  Az  éiet  komédiásai.  II. 


s 


114 


neműnk  rigolyáit,  mindazok  a  nők,  a  kiket  közelből  s 
messziről  ismerek,  az  élő  pokol  volnának  ő  rá  nézve; 
kínoznák  szeszélyeikkel,  s  a  mely  nő  nem  őrizné  meg  jól 
az  ő  szeplőtlen  becsületét,  az  őt  megölné.  Öt  csak  az  bír- 
hatja, a  ki  mint  egy  oltárkép  jön  be  az  ő  szentélyébe : 
nem  asszony,  de  védszent.  Te  vagy  az.  Benned  minden 
tökéletesség  egyesül.  Tőled  minden  hiba  távol  van.  Soha 
sem  árultad  el  egy  sóhajtással  is,  hogy  szivednek  valami 
titkos  vágya  lehet.  Hisz  magad  mondád :  több  voltam  rád 
nézve,  mint  testvér :  barátnőd  voltam.  Ha  szeretnél  vala- 
kit, azt  nekem  elébb  kellett  volna  megtudnom,  mint  ten- 
magadnak.  Képtelennek  hiszlek  oly  végtelen  tettetésre, 
hogy  ezt  előttem  el  tudtad  volna  titkolni.  Ez  olyan  fájda- 
lom volna  nekem,  a  mit  nem  tudnék  megbocsátani ! 

(Ah !  de  hát  vallhatja-e  meg  egy  leány  azt,  hogy  szeret, 
annak,  a  kit  vágytársnéjának  hisz  ?  s  Lívia  őt  még  most 
is  annak  hiszi !) 

—  Én  azt  gondoltam,  folytatá  Eafaela.  íme  itt  van  egy 
hölgy,  a  minőt  valaki  leimádkozhat  az  égből,  a  kinek 
gyermekkorától  a  mai  napig  minden  gondolatjáról  lel- 
kemmel állok  jót.  0  eddig  is  családunk  tagja  volt,  marad- 
jon örökre  az.  Atyámnak  eddig  is  kedvencze  volt.  Ha  én 
roszszalkodtam,  azt  mondta:  «nézd,  Lívia  milyen  jó!» 
Ö  szeret  téged.  Mikor  előhoztam  neki  ezt  az  eszmét,  meg- 
csókolt érte.  S  azt  mondta:  ((igazad  van.  Csak  a  czíme 
változnék.  Nőmnek  nevezné  a  világ,  s  én  atyja  maradnék 
ezentúl  is.  Nem  is  soká  tartana  rabsága.  Legszebb  haja- 
don korában  lenne  szabad  ismét.  De  nem  köti-e  le  őt  egy 
boldogabb  emlék?)) 

Lívia  szédült;  szemei  előtt  káprázatot  játszott  a 
világ. 

—  Ne  szólj ;  ne  húzd  össze  szemöldeidet,  ne  törd  a 
fejedet  azon,  hogy  mit  felelj?  Ismerem  én  minden  kéte- 
lyedet. Hat  hónap  óta  tusakodom  magam  is  azokkal.  Nézd 
ezeket  a  leveleket,  a  miket  rokonaimnak,  nagynénéim- 
nek  írtam  s  olvasd  el  a  rájuk  küldött  válaszokat.  Tudako- 

zódtam  előre,  milyen  néven  veszi  a  társaság,  ha  atyám 
fogadott  leányát  veendi  nőül?  Elolvashatod,  hogy  mit 
feleltek  rá?  Megtudhatod,  hogy  mi  véleménynyel  vannak 
felőled.  Nyilt,  őszinte  megbecsülés  kész  fogadni  a  születési 
rang  magas  köreiben.  <(A  magyar  főnemesség  társasága 
csak  a  nem-nemes  előélet  irányában  ismer  zárfalakat » ; 
így  szól  az  egyik.  A  másik  példákat  sorol  fel,  mik  buzdí- 
tásra szolgálnak.  Több  grófi  nőrokonunkat  láthattad  azóta 
kastélyunkban  megfordulni,  azok  mind  « leánynézőbe » 
jöttek.  S  te  nem  is  tudtál  a  felől,  hogy  téged  megbírálni 
jöttek  ide.  Egytől-egyig  mind  meghódítva  mentekel  innen 
s  üdvöt  kívántak  nekem  e  sugallatomért  ...  A  legutolsók 
voltak  Nornensteinék,  a  kikkel  e  tervemet  közöltem.  Teg- 
napelőtt hozta  meg  Alienor  atyja  válaszát.  A  büszke 
Nornensteini  Pratz  uralkodó  család  kész  tisztelettel  meg- 
hajolni a  szív  nemessége  előtt  s  Octavián  fejedelem  azt 
kívánja,  hogy  a  midőn  fia  engem  oltárhoz  vezet,  már 
akkor  anyai  áldást  vigyek  oda  magammal :  —  a  te  áldá- 
sodat. 

Lívia  csak  lefordult  eszméletlenül,  ájultan  a  pamlagról. 
Mikor  magához  tért,  saját   szobájában  lelte  magát, 
ágyában  fekve,  Eafaela  ott  állt  mellette  az  orvossal. 
Mikor  szemeit  fölveté,  Eafaela  szelíden  megcsókolá  őt. 

—  Oh  milyen  gyermek  vagy  te !  szólt  feddő  hangon 
hozzá.  Ugy-e  orvos  úr,  nem  lesz  semmi  baja? 

Az  orvos  biztosítá  róla,  hogy  az  eset  nem  aggodalom- 
keltő. Fiatal  lányoknál  gyakori  tünet  ez.  Vérkeringési  sza- 
bálytalanság. Gyógyítni  sem  kell,  elmúlik  magától. 

—  Kérem,  doktor  úr,  menjen  atyámhoz  és  nyug- 
tassa meg. 

Azután,  hogy  egyedül  maradt  Líviával,  azt  mondá  neki : 

—  Kívánsz  valamit,  kedvesem  ? 

—  Aludni,  rebegé  a  leány. 

Akkor  aztán  Eafaela  maga  leereszté  ablakain  a  függö- 
nyöket, megigazítá  vánkosait  feje  alatt,  Lívia  megfogta 
Eafaela  kezét  és  ajkaihoz  szorítá  azt. 

Eafaela  gyöngéd  enyelgéssel  mondá  neki : 
—  Ma  még  te  csókolsz  nekem  kezet,  holnap  már  én 
teneked. 

Azzal  egyedül  hagyta  öt :  hadd  tudjon  aludni. 

Ah  dehogy  aludni!  Szegény  boldogtalan  leány.  De 
arczra  borulva  zokogni  ágyában,  kétségbeesetten  tördelni 
kezeit  s  attól  az  ujjáról  lehúzott  vékony  karikagyűrűtől 
kérni  tanácsot,  és  azt  csókjaival  elhalmozni. 

Hová  fusson  innen  ?  —  Csak  az  a  kérdés. 

Lehet-e  azon  rettentő  talánynak  megoldására  találni, 
a  mit  a  sors  eléje  vetett?  Mi  kijárás  van  e  tömke- 
legből ? 

íme  a  legnemesebb  férfi  kinálja  őt  kezével.  Eang,  fény, 
gazdagság  és  igazi  szeretet  van  eléje  téve  a  sorstól.  Ha 
semmi  más  érzés  nem,  a  hála  kötelezné  rá,  hogy  annyi 
szeretetért  viszonzásul  adja  mindenét,  a  mije  van:  hűsé- 
gét, szeretetét.  Ha  egy  gondolatja  van  lelkében  a  büszke- 
ségnek, úgy  elhatározása  nem  lehet  kétséges.  Herczeg- 
nővé  lenni,  a  köztisztelet  legmagasabb  polczára  egyszerre 
fölemelkedni !  De  ő  valóban  szereti  is  azokat,  a  kik  őt  úgy 
szeretik.  Életét,  fiatalságát  fel  tudná  áldozni  azért  a  férfi- 
ért, a  kit  csak  bámulni  és  tisztelni  tanult;  s  ha  azt 
kívánná  tőle,  hogy  legyen  szolgálója  ezentúl,  hódolattal 
teljesítené  kívánatát.  De  az  nejévé  akarja  őt  tenni.  Oh  ez 
rettenetes!  S  hogy  válaszoljon  erre?  Hogy  ejtse  ki  ezt  a 
szót:  «nem  !»  Mi  okot  adjon  rá  ?  Hogy  álljon  meg  tekin- 
tete előtt,  hogy  viselje  el  azontúl  az  ő  látását?  S  ha  a 
tagadó  válasz  után  hideg  haraggal  fordulnak  el  majd  tőle 
mindazok,  a  kik  szerették,  mivel  védelmezze  magát? 
Hová  rejtőzzék  el  itélő  birái  elől,  a  kik  azt  fogják  rá  ki- 
mondani :  ((neved  vagy  bűnös,  vagy  bolond ?» 

Oh  valóban,  Leon  sokkal  jobban  tette  volna,  ha  akkor, 
a  midőn  Nornenstein  bádeni  tánczestélyére  elment,  ott- 
hon marad,  és  nem  keresi  fel  a  szép  Loreley  ezüst-arany 
haj  fürtéit,  és  nem  találgatja  az  ö  rejtélyeit,  s  cserébe  a 
maga  rejtélyeit  nem  találgattatja  vele;  hanem  elébb  nézi 

meg  azt  a  medaillont,  hogy  nincs-e  eltörve  rajta  az  üveg? 
s  aztán  szépen  leül  levelet  irni  Líviához,  a  hogy  sugallta 
neki  valami.  Most  annak  a  leánynak  volna  egy  menedéke 
a  kétségbeesés  sivatagában,  min  megnyugodjék.  Felmutat- 
hatná azt  a  levelet  a  megkísértés  nehéz  órájában  s  büsz- 
kén, üdvözülten  mondhatná:  «nézd:  én  szeretve  vagyok! 
Ez  a  vékony  kis  gyürü  nászj egyem,  s  nincs  az  a  berezegi 
koronája  a  kerek  földnek,  a  miért  én  ezt  elcseréljem!))  — 
Akkor  nem  volna  kénytelen  eltakart  orczával,  szégyen- 
pirulva futni  innen  :  és  nem  mondhatni  meg,  miért  ? 

Másnap  reggel,  mikor  Eafaela  felkérésé  Liviát  szobájá- 
ban, hogy  szokott  najadi  mulatságainak  társául  magával 
vigye,  a  szobát  üresen  találta  s  Livia  asztalán  egy  levelét, 
mely  hozzá  volt  czimezve. 

Felszakítá  a  levelet  sebesen  s  ezt  olvasá  belőle : 

« Imádott  herczegnö  !  Taszítson  el,  és  vessen  ki  emléké- 
ből engem.  En  nem  maradhatok  itt  tovább.  Futnom  kell 
innen.  Legyek  meghalva  ön  előtt.  Szerencsétlen ;  de  nem 
hálátlan.  — » 

Egyéb  semmi. 

Mikor  ment  el,  és  mely  úton  ?  azt  nem  tudta  megmon- 
dani senki. 

Még  csak  egy  úti  felöltönyt  sem  vitt  el  magával. 
Semmi  útbaigazító  nyom  nem  maradt  utána. 
Senki  sem  látta  őt  elmenni. 

Sötét  éjszaka,  egyedül,  erdei  mellékutakon  kellett  el- 
menekülnie, hogy  tanuja  nem  akadt  hoválétének. 
Mi  üldözhette  oly  nagyon? 

AZ  OROSZLÁN,  A  KIT  MEGÜTNEK. 

• — Mi  vagyunk  a  hibásak,  kik  őt  elüldöztük:  mondá  a 
herczeg,  midőn  Kafaela  megmutatta  neki  azt  a  levelet. 
((0  szeretett  valakit.)) 

• —  De  ki  lehetett  az,  a  kit  jobban  szeressen,  mint  engem? 

Kit  szerethetett  úgy,  hogy  azt  el  kellett  titkolnia  én 
előttem  ?  S  most  még  öt  felkeresni  is  kegyetlenség  volna 
tőlünk.  Tegyük  el  őt  szépen  a  halottaink  közé. 

—  Soha  sem  bocsátom  ezt  meg  magamnak. 

Eafaelára  oly  kínos  volt  az  a  nap  s  a  rákövetkező  éj. 

Minden  útját  összejárta  a  parknak,  az  erdőnek,  azt 
hitte,  szemközt  fogja  őt  találni,  amint  visszajön;  csak 
kegyetlen  tréfa  volt  az  egész ;  még  éjjel  is  felkelt  álmából 
s  átment  Livia  szobájába,  megnézni,  hogy  csakugyan 
nincs-e  ott?  hátha  visszatért  már? 

Azután  megpróbálta  haragudni  rá.  Hálátlannak,  rossz 
szivűnek  nevezte  magában.  Előkereste  büszkeségét,  s  ezzel 
a  személyválogató  igazságtalan  biróval  mondatott  ítéletet 
az  eltávozottra :  «0  el  tudott  utasítani  egy  berezegi  koro- 
nát magától,  a  koldus,  a  családtalan!  ízlelje  hát  az  elha- 
gyottság keserű  kenyerét !  Szentnek  mutatta  magát,  szen- 
vedélytelennek !  iszonyodott  a  nők  szerelmi  bolondságai- 
tól. S  íme  nem  kívánja  a  csillagkoszorút  sem  az  égen,  sem 
a  földön,  nem  akar  zárdafej edelemnő  lenni,  sem  egy  ber- 
ezeg felesége,  előbbvaló  neki  egy  földi  szerelem,  melyet 
megbélyegez  a  titoktartás.  Az  nem  lehet  tiszta  szerelem,  a 
mit  bevallani  nem  szabad ! » 

S  még  nagyobbra  nőtt  az  elkeseredése  az  eltávozott 
iránt,  midőn  atyjával  találkozott  szobájában.  Az  orvos 
mondá,  hogy  a  berezegnek  igen  rossz  éjszakája  volt. 

Eafaela  megdöbbent  tőle,  mikor  meglátta. 

A  kiről  azt  mondta  pár  nap  előtt:  «az  én  apám  egy  kis 
dandy!))  kész  öreg  ember  volt  ma,  kifáradt,  sírba  kész 
alak.  Csak  intve  beszélt,  szótlanul. 

(((Volnál  itt!  hogy  látnád  őt  most,  te  szívtelen 
leány!))) 

Eafaela  egy  perezre  sem  hagyta  a  herczeget  egyedül ; 
igyekezett  eszméit  másfelé  téríteni,  beszélt  saját  közelgő 
menyegzőjéről;  hitegette  vele,  hogy  milyen  boldog  fog 
lenni;  dicsérte  Alienort  és  fejedelmi  atyját  előtte;  kíván- 
csiságot árult  el  megláthatni  a  tündér  szép  nornensteini 

székpalotát.  Költött  magára  hiúságot,  ámította  őt  büszke- 
ségével; felfogta  a  ragyogás  sugarait  arczával,  hogy 
annak  viszfényét  a  beteg  arczára  vethesse. 

Ebéd  után,  mely  a  herezegre  nézve  csak  ételkóstolás 
volt,  ismét  ott  maradt  mellette,  szokása  szerint,  míg  el- 
szunnyadt és  őrködött  álma  felett.  Ha  nyugtalan  lett,  ke- 
zét odatette  keblére  imádkozva.  A  herczeg  ismét  érinté  az 
imádkozó  kezeket  és  mosolygott.  Aztán  föltekintett,  elszo- 
morodott s  azt  mondá :  ((te  vagy  itt  Eafaela?)> 

(((Csak  én  vagyok  itt!))) 

Eafaela  már  kezdte  gyűlölni  Líviát,  s  az  eltűnése  utáni 
délestén  minden  bimbót  leszakgatott  arról  a  fehér  rózsá- 
ról, a  melyről  azt  a  hajéket  szakíták,  melyet  mindketten 
az  őskastély  sírboltjában  hagytak,  s  széttépve  elszórta 
azokat  az  út  porondjára. 

Póstakürt  szólt  a  park  útján  végig ;  a  szemközt  járó 
szekerek  nagy  készséggel  tértek  ki  az  ügető  postaszekér  i 
útjából.  Dumka  úr  maga  jött  átvenni  a  postától  a  herczeg-  ; 
nek  szóló  leveleket.  Eafaela  nem  mulasztá  el  a  jó  öreget 
üdvözölni.  Egy  kis  önzés  is  volt  abban.  Észre  akarta 
vétetni  magát,  hogy  itt  van ;  —  ha  talán  ő  is  kapott  volna  '\ 
levelet.  —  Kitől  várta  azt  ?  Ha  mástól  nem :  hát  talán 
Alienortól ;  hisz  az  igen  természetes  volna,  hogy  a  hirte- 
len eltávozott  vőlegény  gyorsan  tudassa  menyasszonyával 
az  indokot,  mely  mellőle  elhívta,  a  bánatot,  mit  e  kény- 
szerűség miatt  érzett  s  az  örömteljes  napot,  melyen  ismét 
visszatér. 

Dumka  úr  kitalálta  gondolatját  s  végig  tekintve  a  leve- 
lek czímein,  alá  s  fel  fordított  tenyerével  mutatá,  hogy  a 
herczegnő  számára  azok  közt  semmi  sincs. 

Eafaela  aztán  folytatta  a  feladatot,  hogy  kitudja :  hány 
lépés  az  a  rotunda,  a  mi  a  park  közepén  a  szökőkutat 
körülveszi;  hányszor  kell  azt  valakinek  körüljárni,  hogy 
akkora  utat  tegyen  gyalog,  mint  innen  Budapestig? 

De  alig  tette  meg  a  kerülő  fele  útját,  a  midőn  a  palota 
lépcsőzetén  futva  rohanni  látja  Dumka  urat,  kalap  nélkül. 

ki  aztán  nem  is,  hogy  a  rotunda  körútján  sietett  volna 
hozzá,  hanem  egyenesen  keresztül  vágott  a  szép  vetett 
pázsiton,  s  annak  valamennyi  virágrabattján,  aherczegnő 
felé. 

Nagy  dolognak  kellett  történni ! 

—  Kegyelmes  herczegnő  !  Siessen,  az  Istenért !  A  her- 
czeg  rögtön  meghal. 

— •  Irgalom  Istene  !  Sikolta  fel  Eafaela  s  aztán  nem  kér- 
dezősködött tovább,  hanem  elfogta  Dumka  úr  karját  s 
egyenesen  a  pázsiton  keresztül  törve,  sietett  fel  a  palo- 
tába. 

Mikor  atyja  szobájába  ért,  már  akkor  az  orvost  ott 
találta. 

A  herczeg  karszékében  feküdt  s  szakgatott,  taszító 
lélekzetvétele  tanusítá,  hogy  szívgörcsökben  szenved. 
Szempillái  kínteljesen  voltak  leszorítva,  homlokán  a  verí- 
ték gyöngyözött.  Néha  megnyíltak  ajkai  hirtelen,  mintha 
kiáltani  akarna. 

Eafaela  oda  térdelt  eléje. 

—  Atyám !  Mi  történt  veled  ? 
Az  orvos  felelt  helyette. 

—  A  herczeg  egy  levelet  kapott,  annak  a  tartalma  hábo- 
rítá  így  fel;  a  midőn  beléptem,  az  összegyűrt  levél  öklé- 
ben volt,  most  ott  hever  lábai  előtt. 

Eafaela  fölemelte  az  összegyűrt  levelet. 

A  czímer  a  papíron  már  tudata  vele,  kitől  jön  az  ?  A  cser- 
koszorús vadember  ej  elmondattál:  (dnfortítudine  virtus » 
(Erőben  az  erény)  a  Nornensteinok  jelvénye. 

A  levelet  Octavián  fejedelem  irta.  Eafaela  elolvasta  azt. 

((Kegyelmes  herczeg ! » 

((Magasabb  állami  tekintetek  kényszerítenek  a  fiam, 
Nornenstein  Pratz  Alienor  tervezett  egybekelési  szándékát 
Btelváry  Eafaela  herczegnövel  megmásítani.  Nem  nagyra- 
becsülésem változott  önnek  magas  családja  és  bámulandó 
herczegkisasszonya  iránt,  hanem  az  európai  constellátiók, 
melyek  elutasíthatatlan  kötelességemmé  teszik  személyes 

rokonszenveimet  alárendelni  a  parancsoló  erejű  politikai 
kényszerűségnek.  A  boldogságnak  hátrálni  kell  a  amissió)) 
előtt.  Ily  boldogságtól  fosztom  meg  fiamat,  midőn  ily 
missióval  ruházom  fel.  A  veszteség  csak  az  enyim :  a  nye- 
reség csak  a  szent  ügyé.  Ez  ki  fog  minket  menteni  ön 
előtt.)) 

((Fogadja  stb.)) 

Eafaela  a  levél  olvasása  után  odaborult  atyja  keblére  s 
kezei  közé  szorítá  jobbját. 

—  Aldassék  Istennek  szent  neve,  hogy  ez  így  történt ! 
Atyám !  Nem  bánat  ez,  hanem  öröm  nekem.  Jobb  hírt  nem 
hozhatott  volna  nekünk  a  kerek  világból  semmi  posta- 
galamb. Eabláncz  esett  le  a  kezemről :  egy  bilincs !  Én 
köszönöm  azt  annak,  a  ki  feloldott  alóla.  Nézz  rám !  Neve- 
tek !  boldog  vagyok.  Oh  ne  epeszd  magad  miatta.  Isten 
gondviselése  ez.  Egy  rossz  jövendőtől  szabadított  meg  en- 
gem. Most  ismét  a  tied  lehetek.  Szerethetlek,  veled  marad- 
hatok. Oh  milyen  boldogság  ez  !  Egy  napra  sem  hagylak  el 
többet  soha!  vesd  ki  a  bánatot  szivedből!  Elmegyünk 
utazni  együtt,  a  délszigetre,  az  örökzöld  fák  közé,  az  örök 
kék  ég  alá,  s  olyan  derült  lesz  a  mi  lelkünk  is.  Hogy  tudsz 
felindulni  ily  semmiség  felett !  Hát  veszteség  ez  ?  Ezután 
két  szalmabábbal  fogunk  játszani ! 

Sikerült  neki. 

A  beteget  megnevetteté  e  szó.  S  ez  a  baj  oly  csodálatos. 
Feltámad  egy  rossz  hírre,  megenyhül  egy  sikerült  tré- 
fától. 

Miksa  herczeg  felemelkedett  fektéből  s  leányának  fejét 
két  keze  közé  fogva,  sokáig  nézett  annak  arczába. 
Aztán  keserűen  felsóhajtott. 

—  S  ők  ezt  a  kincset  elutasítják !  Magasabb  állami  te- 
kintetekből 1  Mi  nekik  nem  vagyunk  elég  magasak !  De  hát 
kicsodák  ők,  és  kik  vagyunk  mi  ? 

A  főúr  ennél  a  szónál  egészen  elfeledé  azt,  hogy  szen- 
ved: alakja  kiegyenesedett,  hangja  megcsendült. 

—  Mi  az  ő  büszkeségük  alapja,  ha  velem  szemközt  áll- 

nak  ?  Őseim  sorában  nádorok  és  bánok  voltak,  kiknek  tet- 
teit megörökité  a  történet ;  míg  a  Nornensteinok  viselt  dol- 
gairól csak  a  chronique  scandaleuse  beszél.  Ha  mi  barbá- 
rok voltunk,  de  hazánkat  szerettük ;  míg  ők,  német  létükre, 
minden  ellenségével  Németországnak  szövetkeztek,  s  hogy 
maguk  apró  királyok  lehessenek,  gátolták  országuk 
nagygyálételét  örökké.  Mi  béke  idején  iskolákat,  könyvtára- 
kat, muzeumokat  alapítottunk,  mikor  még  a  Nornenstei- 
nok a  káplánnal  íratták  alá  a  nevüket.  Mi  századokon  át 
vérrel  és  vagyonnal  védelmeztük  a  szentegyházat,  míg  ők 
egyebet  sem  tettek,  mint  hogy  a  pápa  papucsát  elmentek 
megcsókolni.  Nekünk  szentség  volt  az  oltár,  nekik  csak 
kohó,  melyben  tört  bilincseiket  forrasztják  össze.  Mi  a  né- 
pet védtük  fegyverrel,  védtük  törvényekkel,  megosztottuk 
vele  kenyerünket,  előjogainkat,  míg  őket  a  maguk  népe 
nem  ismeri  másról,  mint  zsarnokságaikról.  Áruló  nem  volt 
családunkban  soha  :  hős,  vértanú  elég  ;  ők  összeesküvők 
voltak  minden  uralkodó  ellen,  a  kinek  csak  hűséget  esküd- 
tek; s  ha  a  mi  családfánkon  nincsenek  is  fejedelemnők 
nevei,  de  megnemesített  ballerinák  nevei  sincsenek,  mint 
az  övékén. 

—  Atyám !  Az  Istenért !  Csendesülj  le  ! 

—  Nem  fogok  lecsendesülni !  Akarom,  hogy  ismerjenek 
meg  valahára.  A  ki  velem  büszkeségben  akar  megmér- 
kőzni, legyen  mindenben  jobb,  mint  én !  Ismerjenek  meg, 
hogy  ki  vagyok !  Nem  a  déli  szigetekre  fogok  bujdokolni, 
hanem  oda  megyek  hozzájuk,  a  hol  sark  sarkat  ér :  s  aztán 
lássuk,  hogy  ki  az  erősebb!  Velük  voltam  azért,  hogy  gátja 
legyek  világbontó  terveiknek.  Most  azt  hiszik,  hogy  eljött 
az  ideje  a  gátat  félrelökni.  Beszélnek  új  európai  constella- 
tiókról.  Legyen  európai  nevetséggé  fennhéjázásuk ! 

A  herczeg  arcza  lázas  tűzben  égett.  Nyugtalanul  járt- 
kelt heves  léptekkel  s  öklével  szive  fölé  vert ;  mintha  vég- 
tusára hivná  ezt  az  ő  legnagyobb  ellenségét. 

Eafaela  odaborult  keblére. 

—  Oh  atyám  !  édes  jó  atyám ! 


—  Nekem  álmatlan  éjszakáim  rémképe  volt  ez  az  eljegy- 
zés;  de  azt  hittem :  szeretitek  egymást  s  nem  akartam  el- 
szakítani, amit  Isten  kötött.  Most  ők  szakítják  széjjel. 
S  én  áldom  érte  csillagzatomat,  hogy  halálom  óráján 
Istenbe  vetett  bizalmamat  visszaadta.  De  nem  halok  meg 
még  nekik !  Ne  higyjék,  hogy  halálra  sebeztek.  Még  talál- 
kozni fognak  ők  velem!  Utolsó  lehelletemmel  ráfújok 
kártyavárukra  s  összeomlik  az !  Holnap  utazunk  Bécsbe 
leányom.  Nem!  Még  az  éjjel.  Nincs  veszteni  való  idő. 

Eafaela  zokogva  rogyott  térdére,  atyjának  lábait  át- 
karolva, mintha  így  akarná  őt  visszatartani. 

—  Kegyelmes  uram,  szólt  az  orvos,  az  önnek  halálát 
okozhatja. 

—  Akkor  csak  az  történik  velem,  a  mi  a  jó  katonával,  a 
ki  a  csatatéren  hal  meg.  Készüljön  útra,  a  ki  velem  akar 
jönni. 

Az  indulatkitörés  csodaerőt  kölcsönzött  roskatag  alak- 
jának. Mi  fáj  ?  Mi  hibás,  itt-amott,  a  veszni  induló  élet- 
szervekben ?  Abból  nem  érzett  ez  órában  semmit. 

Mint  a  jó  katona  nem  érzi  a  kapott  halálsebet,  addig,  a 
míg  küzd,  addig,  a  míg  össze  nem  rogy. 

MOST  JÖVÖK  ÉN! 

Most  jövök  én  !  E  szóval  csapott  kardmarkolatára  Fal- 
benheim  Hugó  vezérőrnagy,  a  szent  liga  stratégiai  lumené, 
midőn  ki  lett  betűzve  a  megnyert  sürgöny  titka.  Most  az- 
után hallgassanak  el  a  deklamáló  urak,  a  íirkászok  dug- 
ják a  toUaikat  a  füleik  mellé;  most  a  kard  fog  vezé- 
nyelni. 

—  Csak  lassan  a  testtel !  mondá  neki  Nornenstein  Octa- 
vián.  Nem  kell  azt  a  kardot  még  zörgetni.  « Si  vis  bellum, 
para  pacem.w  Nekünk  a  nagy  hadvezér,  Józsué  jelszavára 
van  szükségünk:  «állj  meg  nap!))  a  míg  államférfiaink 
pénzt  tudnak  szerezni  a  háborúhoz.  Mert  pénzzel  járják  a 

vásárt.  Addig  minden  diplomatának  esküdni  kell  mennyre- 
földre,  hogy  a  béke  örök  időkre  biztosítva  van,  hogy  a  kor- 
mányok között  a  legbensőbb  egyetértés  uralkodik ;  a  végett, 
hogy  a  börze  gyanútlanul  fogadj  a  a  hasznos  beruházásokra 
contrahált  kölcsönt.  Mert  ha  előre  kikiáltjuk,  hogy  hadi 
felszerelésre  s  hadseregmozgósításra  kell  a  pénz,  olyan 
paniqueot  indítunk  meg,  hogy  mikor  senki  sem  ker- 
get, akkor  is  szaladunk ;  s  a  hol  nem  lőnek,  ott  is  elesünk. 
Azért  nekünk  nagyon  a  hadi  tervünkbe  illik,  hogy  azok,  a 
kiké  a  «szó))  és  a  «toll»,  még  jó  darabig  beszéljenek  és 
írjanak  arról,  hogy  ők  vezetik  a  világtörténetet.  Historice 
nekik  kell  a  felszínen  maradni.  Párisban  hadd  játszák  a 
kibékítő,  az  engesztelő,  a  komolyan  intő  szerepet ;  Berlin- 
ben esküdjenek  a  változhatlan  jó  barátságra.  Mi  pedig 
az  alatt  cselekedjünk.  Ok  arra  valók,  hogy  tagadják  el,  a 
mit  mi  teszünk ;  mi  pedig,  hogy  tegyük  meg,  a  mit  ők  el- 
tagadnak. 

—  így  már  szeretem  a  magyarázatot. 

—  Most  a  legelső  dolgom  lesz  x\lienort  hazahívni  s  el- 
jegyzését felbontani. 

—  Es  Etelváry  herczeggel  mi  történik  ? 

—  Azoknak  az  embereknek,  a  kik  csak  beszélnek,  a 
napja  lejárt.  A  magyar  törvényhozóktól  senki  sem  kérdi, 
hogy  mi  történjék  a  külpolitikában?  Ok  adják  a  közkato- 
nát s  többet  nincs  rá  gondjuk. 

—  De  hátha  szeretik  egymást  ? 

—  Kik  ?  A  képviselők  a  közkatonákat  ? 

—  De  ördögöt!  Az  eljegyzett  fiatalok. 

—  Ugyan !  ugyan  édes  báró  !  Hát  szokták  azt  valahol  ? 
Ön  tud  sakkozni  ?  úgy-e,  ha  egy  parasztot  bevihettek  az  első 
sorba ;  felcserélem  a  királynéval,  parasztnak  csak  nem  ha- 
gyom ott?  Alienornak  most  legelső  dolga  lesz  ventre  a 
térre  nyargalni  Ehrenbreitsteinba ;  ott  a  rég  tervezett  el- 
jegyzést a  princessel  végrehajtani. 

—  Lesz-e  hozzá  kedve  ?  A  princesse  nagyon  mostohán 
lett  kistaffirozva  a  természettől. 

—  A  természettől  megtagadott  <(Staffirung))  hiányát  ki- 
pótolja az  atyai  ((kelengye)).  Ha  valaki  princesse,  akkor 
okvetlenül  szép. 

—  Azt  is  mondják,  hogy  igen  csipős  természete  van:  a 
környezete  nem  képes  kiállani. 

—  Hát  hiszen  a  világ  elég  nagy,  hogy  két  házastárs  el- 
férjen benne.  Nem  féltem  én  Alienort,  hogy  neki  asszony 
keserűséget  tudjon  okozni. 

—  Ez  hát  az  ö  dolguk  lesz. 

—  Az  összeköttetés  meghitelesíti  Alienor  missióját ; 
azontúl  nemcsak  a  mi  nevünkben,  de  az  egész  szent  szö- 
vetség aegise  alatt  cselekedhetik.  És  Alienor  első  cselszövő 
a  világon.  Annyit  mondhatok ! 

—  Kivéve  Zárkány  Napóleont,  a  ki  Alienort  már  egyszer 
szépen  kiszabta  abból  a  posztóból,  a  mit  mi  valamennyien 
szőttünk. 

—  Annak  nyakát  szegjük.  Falnak  fog  repülni  a  fejével. 

—  Aztán  tovább  ? 

—  Akkor  Alienor  átmegy  Hannoverbe  s  á  welf  hivek 
táborában  kiosztja  az  ordre  du  bataillet.  Ha  azt  bevégezte, 
ekkor  aztán  megy  bride  abattue  Párisba,  közli  az  irányadó 
körökkel  a  felfedezett  diplomatiai  titkot.  Az  alatt  én  a 
bankárconsortiumommal  létrehozom  a  kölcsönt,  valami 
nagy  ipar-  és  vasutvállalat  czíme  alatt ;  s  mikor  az  meg- 
van :  akkor  jön  azután  Falbenheim  táborszernagy. 

Falbenheim  nem  tarthatta  vissza  a  mosolyt  a  hízelgő 
czímelőlegezésre. 

—  Csak  nagyon  soká  ne  tartson  ez  a  dolog. 

—  A  mint  Alienor  hazaérkezik. 


Másnap  már  Badenben  volt  Alienor. 

—  Hát  mi  bajod  velem,  hogy  éjszaka  nyargaltatsz 
haza  ? 

Octavián  fejedelem  megmutatta  neki  azt  a  levelet,  me- 
lyet Etelváry  Miksa  berezegnek  irt. 

—  No  ezt  jó  lett  volna  három  nappal  előbb  közölnöd 

velem,  mikor  még  a  menyasszonyi  ajándékolrat  nem  vittem 
el  neki. 

—  Pfuj !  Nornenstein  rendúr !  Micsoda  asszonyos  ki- 
csinyeskedés ez  megint.  Ilyen  bagatellenek  jutni  most 
eszedbe !  A  te  ajándékaidat  úgyis  utánad  fogják  hajigálni. 
Most  tudd  meg  további  teendőidet,  ügyan  kérlek,  ne  ásits 
a  szemembe. 

—  Légy  mulattatóbb. 

—  Az  leszek.  Még  ma  este  útrakelsz  Ehrenbreitsteinba. 
A  nagyfejedelem  már  értesítve  van  érkeztedről:  a  pálya- 
főnél fog  várni  egész  suitejével;  ő  maga  a  nornensteini 
gárda  ezredesi  egyenruhájában  ;  míg  te  az  ehrenbreitsteini 
dzsidás  őrnagyi  egyenruhában  jelensz  meg. 

—  Potz  element !  Még  színpadi  costumeöt  is  kapok  ? 

—  A  perronnál  a  nornensteini  hymnust  fogj  a  megérkez- 
tedkor játszani  a  zenekar. 

—  Ismerem.  A  ((hymenaeus))-t  a  «Kék  szakáll ))-ból. 

—  De  ugyan  lehessen  már  veled  egyszer  három  szót 
beszélni  komolyan. 

—  Hát  ne  kómizálj  mindig. 

—  A  nagyfejedelem  leányát  ott  el  fogod  jegyezni. 
- —  ügy !  Ez  már  elég  komoly  dolog. 

—  Arczképét  tekintsd  meg.  Itt  van. 

—  Nagyon  megnyugtató  látvány.  Nem  sok  bajom  lesz 
a  féltékenységgel,  azt  látom. 

—  Gyermek  vagy,  ha  azt  hiszed;  a  rút  leányokból 
lesznek  a  legkaczérabb  nők,  kedvező  körülmények  között. 

—  De  ezzel  meg  egészen  elijesztesz. 

—  Ah,  bah !  Ismerlek  én  téged.  Az  a  franczia  herczeg,  a 
ki  a  felesége  hálószobájából  kijövő  házibarátnak  ezt 
mondta:  ((comment?  Sans  y  étre  obligé?»  nagyon  ha- 
sonlít te  hozzád. 

—  No  hát  tovább ! 

—  A  nagyfejedelem  el  fog  téged  látni  ajánló  levelekkel 
és  további  utasításokkal,  a  miket  ismeretes  furfangoddal 
végrehajtasz.  Szükségesnek  tartom  figyelmedbe  ajánlani, 

hogy  a  mit  rád  bízok,  annak  a  jó  vagy  rossz  sikere  nem- 
csak a  közügyre,  de  a  saját  személyedre  nézve  is  fölötte 
komoly  dolog.  A  jó  siker  téged  Nornenstein  Ehrenbreitstein 
egyesült  fejedelemségek  souverain  urává  fog  tenni. 

—  Balsiker  esetén  pedig,  ha  megkapnak,  főbe  lőnek. 

—  Hát  hiszen  más  ember  is  meghal. 

—  Ezt  nálad  nélkül  sohase  tanultam  volna  meg.  Kö- 
szönöm. 

—  Hogy  mennyire  komoly  e  missió,  a  mit  rád  bizok : 
azt  megítélheted  abból,  hogy  az  összeg,  a  mit  rendelkezé- 
sedre bocsátok,  nem  kevesebb,  mint  egy  fél  millió. 

—  Ez  már  ((hagyja  magát  hallani)). 

—  Ezt  el  kell  költened.  Eendelkezni  fogsz  többel  is. 
Brüsselben  egy  nagyobbszerü  kölcsön  negotiati ójánál 
ügyességedtől  fog  függni,  hogy  egy  milliót  nyerj -e,  vagy 
kettőt  ?  En  magam  intézném  el  ez  ügyeket ;  de  ezer  látcső 
kisér,  s  mindenütt  megtudják,  mit  teszek.  Te  rólad  pedig 
mindenki  azt  tudja,  hogy  egy  szeleburdi  vagy,  ki  ha  uta- 
zol, vadászni,  lófuttatni  jársz,  Párisba  ha  mégy,  meny- 
asszonyodnak vásárolsz  trousseaut;  a  nagykövetnél,  az 
udvarnál  ((Schwarzer  Pétert))  játszol,  sha  a  bankárok  ajta- 
ján kopogtatsz,  úgy  az  bizonyosan  azért  történik,  hogy  a 
magad  számára  szivattyúzd  meg  őket :  notórius  ((tékozló 
fiú)).  Ez  álcza  alatt  végrehajthatod  a  komoly  küldetést,  a 
mit  «Brutus))-nál  nem  gyanít  senki.  Tehát  gondolkodjál 
végig  a  szerepeden.  Itt  vannak  a  félmillió  értékig  kiállí- 
tott váltók,  itt  utikészületed  becsomagolva,  itt  ajánlóleve- 
leid, itt  katonai  egyenruhád.  Ha  estig  értük  jösz  :  indul- 
hatsz az  útra.  Ha  pedig  nincs  kedved  a  küldetést  elfogadni, 
azt  estig  megmondod  s  én  majd  keresek  mást,  a  kit  ezzel 
megbízzak ;  te  pedig  mehetsz  haza  Budapestre  s  folytat- 
hatod a  ((váltónyargalást)),  a  mit  én  a  legkellemetlenebb 
utazásmódnak  tartok. 

— -  Hahaha!  öreg!  szólt  Alienor  nevetve,  s  belecsapott 
az  apja  tenyerébe.  Ettől  ne  tarts !  De  elviszem  mindene- 
det ;  még  a  dzsidás  jelmezedet  is ;  s  ha  csak  az  kell,  hogy 

az  embereket  egymással  összeveszítsem  :  aHíorne  félj,  jól 
foglak  kiszolgálni. 

Octavián  fejedelem  e  szónál  megcsókolta  Alienort. 

—  No !  Ne  nyald  le  a  képemről  a  festéket ! 

.  .  .  Még  aznap  este  a  legkésőbb  induló  vonattal  útra 
kelt  Alienor ;  legnagyobb  elővigyázatból  még  csak  egy  inast 
sem  vive  magával. 

((Most  jövök  én  .  .  .» 

Ezt  pedig  nem  Falbenheim  Hugó  altábornagy  mondta ; 
hanem  Falbenheim  Pompeia  baronesse.  Ez  úttal. 


—  Három  ezer  milliom  tüzes  ördög  és  pokol !  E  rettentő 
üdvözlettel  kivánt  másnap  jó  reggelt  Falbenheim  altábor- 
nagy Nornenstein  Octavián  fejedelemnek,  ki  nyugodtan 
szivarozott  a  reggelije  mellett. 

—  De  mi  szükség  van  olyan  nagyon  sok  pokolra,  mikor 
egy  is  elég  ?  kérdé  elbámulva  a  magas  úr,  s  higgadt  kedély- 
lyel  veré  theás  csészéje  aljába  a  szivarhamut. 

—  Hallatlan  gyalázat  ez,  uram !  szólt  a  tábornok,  kard- 
tokja végével  csörrentve  hozzá. 

—  No,  mi  az  ? 

—  Az,  hogy  princz  Alienor  az  éjjel  elszöktette  a  leá- 
nyomat. 

Már  erre  a  szóra  Octavián  fejedelmet  is  ledobta  a  kar- 
széke magáról,  felugrott  s  az  égő  szivart  belehajítá  a  theába, 

—  Az  nem  igaz  !  orditá  vissza.  Az  ön  leánya  szöktette 
el  Alienort ! 

—  Az  mindegy  ördög.  Ök  együtt  szöktek.  Önnek  ez 
semmi  baj,  de  én  meg  vagyok  gyalázva ! 

—  De  tüzes  mennykőt  nem  baj !  Alienort  ma  délben 
Ehrenbreitsteinban  várja  a  nagyfejedelem,  a  kinek  a  leá- 
nyát el  kell  vennie. 

—  Ahhoz  nekem  semmi  közöm.  Az  én  becsületem  nem 
tűr  foltot. 

' —  A  kék  úr  Istenre  Bajorországban !  Vigyázott  volna 
ön  jobban  a  leányára !  Minek  nevelte  olyan  szabadelvűén  ! 
tartott  volna  szigorú  rendet  a  házánál,  most  nem  történt 
volna  meg  ez  a  katastropha. 

—  Csak  katastropha !  Ez  nem  katastropha !  Ez  point 
d'honneur !  Nem  ön  adott-e  nekik  alkalmat  a  találkozásra 
százszor,  meg  ezerszer? 

—  Bíztam  a  női  erényben !  Lehetetlennek  tartottam 
ilyesmiről  még  csak  álmodni  is  a  mi  köreinkben.  Pfuj  az 
ilyen  világra ! 

—  De  én  nem  hagyom  magamat  meggyalázni !  Én  utána 
megyek  a  princznek  s  megölöm  őt,  ha  leányomat  el  nem 
veszi. 

—  Én  pedig  megölöm  őt,  ha  elveszi. 
~  Uram ! 

—  Nos,  mit  uram  ? 

—  Itt  csak  egy  módja  van  a  helyrehozásnak. 

—  Tudom.  De  abból  nem  lesz  semmi.  ((Vérségbőh)  való 
princzek  rangjukon  alul  csak  morganatikus  házasságot 
köthetnek. 

—  Ez  sértés  ellenem  és  leányom  ellen ! 

—  Minden  halálos  méregre  a  földön !  Hát  talán  hízel- 
kedő kedvemben  legyek  ma  ? 

—  Ezért  önnek  meg  kell  velem  verekedni ! 

—  Meg  vagyunk  mi  már  verve  mind  a  ketten 
úgy,  hogy  jobban  már  meg  nem  verhetjük  egymást.  Ez 
a  botrány  fölér  egy  elvesztett  hadjárattal ;  egy  szétvert 
hadsereggel ;  egy  kapitulált  várral.  S  ezt  mind  ön  vesz- 
tette el ! 

B  szóra  végső  elkeseredés  fogta  el  Falbenheim  Hugó 
altábornagyot,  lecsatolta  oldaláról  a  kardot  s  odadobta  azt 
Nornenstein  Octavián  fejedelem  asztalára. 

—  Itt  van  !  tehát  tessék  !  szólt  mélyen  elérzékenyülve. 
Ha  én  vesztettem  el  a  hadjáratot :  ne  viseljem  ezt  a  kar- 
dot tovább.  Keressenek  önök  nálamnál  jobb  hadvezért  a 
hadjáratukhoz.  Én  semmivé  leszek. 


Jókai:  Az  élet  komédiásai  II 

Nornensteint  az  altábornagy  atyai  elérzékenyülése  csak 
még  nagyobb  dühbe  hozta. 

—  Még  utoljára  ön  fog  itt  sirva  fakadni !  Holott  én  va- 
gyok veszettül  megborotválva.  Én  elrontom  fiamnak  há- 
zasságát egy  herczegasszonynyal,  a  leggazdagabb,  leghatal- 
masabb magyar  dynasták  egyikének  egyetlen  leányával, 
csak  azért,  hogy  másnap  összekeljen  egy .  .  .  egy  .  .  . 

—  Falbenheim  baronessel.  Eemélem. 

—  Igen  baronessel,  a  kinél  még  csak  kezdődik  az  em- 
ber .  .  . 

—  Az  ön  fiánál  meg  már  végződik  az  ember ! 

Ekkor  meg  Octavián  kapta  fel  a  kardot  s  csapta  oda  az 
asztalhoz. 

—  Uram  !  Én  nem  szoktam  sértegetéseket  megtorlatla- 
nul hagyni ! 

—  Annál  jobb  !  akkor  mégis  verekedni  fogunk  ! 

S  már  közel  voltak  hozzá,  hogy  minden  kihivás,  cartell 
és  párbajsegédek  nélkül  kardra  kapjanak  s  egymást  össze- 
kaszabolják, a  midőn  épen  idején  talált  az  ajtóban  leske- 
lődő Vendelin,  színpadi  pontossággal  megjelenni,  egy  ezüst 
tálczán  levelet  hozva  Octavián  fejedelem  számára. 

A  komornyik  láttára  a  két  főúr  abbahagyta  a  pogány 
lármát. 

—  Egy  levél,  magasság !  szólt  mosolyogva  Vendelin. 
Octavián  fejedelem  elkapta  azt  a  tálczáról  s  feltette  orr- 

csiptetőjét. 

No  igen.  Ez  biz  Alienor  irása.  A  levélben  ez  volt :  ((Kedves 
papa  !  Nehogy  összeverekedjetek  Falbenheimmal,  sietek 
veled  tudatni,  hogy  én  még  tegnap  este  összekeltem  Fal- 
benheim Pompeia  baronessel,  az  alservorstadti  templom- 
ban. Szeretett  nőm  jó  eleve  gondoskodott  az  egybekelést 
megelőző  törvényes  előkészületekről  s  mi  már,  mint  bol- 
dog házaspár,  indulunk  a  menyegzői  útra  s  egyenesen 
Párisba  megyünk,  hová  reménylem,,  mindkettőtök  atj^ai 
áldása  kisér.  írtam  Falbenheimnak  is.  Egyébiránt  a  mit 
rám  biztál,  azt  hiven  elvégzem  stb.  stb.)> 

—  Most  már  készen  vagyunk,  dörmögé  Octavián, 
harminczkétfelé  tépve  a  levelet,  s  a  kandallóba  hajítva. 

—  Nos !  mi  az  ?  kérdé  Falbenheim,  ki  nagyon  különös- 
nek találta  azt,  hogy  egy  levelet  összetépnek,  a  helyett, 
hogy  neki  is  fölolvasnák. 

—  Csak  tessék  hazamenni :  otthon  várja  excellentiádat 
e  levélnek  a  párja.  Egyébiránt  megmondhatom  :  a  princz 
nőül  vette  már  a  baronesset.  Az  okos  teremtés  készen  tar- 
totta a  fiókjában  a  dispensatiót.  Azért  vannak  az  ember- 
nek püspök  jó  barátjai.  Oly  bizonyos  volt  a  dolga  felől. 
Pedig  Alienor  még  tegnap  Etelváry  Eafaela  herczegnővel 
járt  jegyben.  Ehhez  hát  gratulálhatunk  egymásnak.  Hanem 
most  kezdődik  a  jó  mulatság.  Ez  a  futó  bolond,  az  én  ked- 
ves fiam,  most  nem  megy  Ehrenbreitsteinba,  ott  nem  tudja 
meg,  hogy  mi  elintézni  való  van  Dél-Németországban, 
nem  viszi  el  a  hadjárati  tervet  Hannoverbe,  nem  hágy  ne- 
kem időt  a  bankárokkal  negotiálni ;  a  helyett  szalad  egye- 
nesen Párisba,  ott  fellármázza  a  világot,  meggyújtja  a  tűz - 
aknákat :  akkor  aztán  mehet  ön  neki  egy  világháborúnak  a 
mi  jó  pénzügyminiszterünk  Salinenscheinjaival  s  ahárom- 
százharmincz  nyugalmazott  tábornokkal.  Most  már  el- 
mondhatja altábornagy  úr,  hogy  «most  jövök  én !»  Hanem 
én  meg  elmegyek.  Hej  Vendelin  !  Készítsd  el  a  fegyverei- 
met ;  megyünk  medvevadászni  Mármarosba. 

Falbenheim  látta,. hogy  itt  semmi  dolga  sincsen  többé : 
vette  a  kardját  és  eltávozott. 

Octavián  pedig  dehogy  készült  vadászatra  menni;  le- 
vágta magát  a  karszékébe  nagy  búsan  s  az  öklére  támasz- 
totta fejét. 

Vendelin  a  vett  parancshoz  híven  előhordott  puskát, 
vadásztarisznyát,  kürtöt,  háromlábú  lesőszéket,  kulacsot, 
étszeres  kosarat,  bundát  és  lábzsákot;  mintha  semmi  sej- 
telemmel sem  bírna  az  itt  végbementek  felől ;  s  rakott 
mindent  sorba ;  míg  egyszer  aztán  Octavián  olyat  ütött  az 
asztalra,  hogy  minden  edény  tánczra  kerekedett  rajta. 

—  Ne  boszants  a  készületeiddel. 

—  Hát  nem  megyünk  medvét  lőni  Mármarosba? 

—  Nincs  a  mármarosi  hegyekben  olyan  nagy  medve, 
mint  én  vagyok ;  én  pedig  már  meg  vagyok  lőve  ! 

—  Vendelin  aztán  megint  mindent  elrakott  szépen. 
Mikor  aztán  eltakarította  az  asztalt,  azt  mondá  Octavián 

fejedelemnek: 

—  Magasság!  Nem  jobb  lett  volna  ahhoz  a  paraszt- 
gyerekhez, a  kit  princz  Alienor  tartott  keresztvízre,  Pom- 
peia  baronesset  hivatni  keresztanyának  ? 

TÁNCZ  A  VULKÁN  FELETT. 

Leon  Párisba  megérkezve,  legelőször  is  hivatalos  külde- 
tésében járt  el. 

Ott  talált  már  egy  csomó  táviratot,  a  miknek  titkos  irása 
az  általa  elhozott  kulcsra  várt,  hogy  megoldható  legyen : 
azok  mind  megerősíték  azon  nézeteket,  a  miket  ő  már 
élőszóvalis  elmondott,  s  a  miknek  összessége  oda  megy  ki, 
hogy  az  osztrák  s  magyar  monarchia  komolyan  békét  akar, 
háború  esetén  semleges  marad,  s  háborúra  nem  is  készül. 

Azt  azonban  mindenütt  vehette  észre,  hogy  olyan  kép- 
pel hallgatják,  mint  a  kiről  azt  hiszik,  hogy  ő  az  a  valaki, 
a  kit  valaki  jónak  látott  rászedni. 

Csak  azután  került  rá  a  sor,  hogy  számot  adjon  magá- 
nak arról  a  nagy  benyomásról,  a  mit  a  szajnaparti  világ- 
város gyakorolt  rá.  Egy  város,  a  melynek  minden  részecs- 
kéje él,  melynek  soha  sincs  éjszakája,  mely  mint  a  virág- 
zásnak induló  áloe,  szemmelláthatólag  nő,  melyben  még 
a  mi  kőből  van,  az  is  ujjá  alakul.  Egy  város,  mely  uralko- 
dik ellenség  és  jó  barát  felett;  szellemével  meghódítja,  íz- 
lésével adófizetőjévé  teszi  az  egész  világot.  Egy  város,  mely 
diktálja  a  divatot  és  a  nemzeti  rokonszenveket,  melynek 
szeretetét  bírni  elég,  hogy  egy  holt  nemzet  feltámadjon,  s 
elég  általa  nem  ismertetni,  hogy  egy  élő  nemzet  el  legyen 
temetve.  Iskolája  a  dicsőségnek,  classicus  földe  a  szabad 

eszméknek,  ábrándja  mindenkinek,  a  kiben  fiatal  vér  lük- 
tet. S  az  egész  város  egy  nagy  szív,  mely  ha  hevesen  kezd 
dobogni,  minden  benne  lakónak  a  vére  sebesebben  dobog 
egyszerre  tőle. 

Most  épen  ilyen  szívdobogás  ideje  volt. 

A  tavaszi  meleg  éjszakák  reggelig  forrongásban  tartot- 
ták a  boulevardokat.  Ma  Bonaparte  Péter  peréről  vitatkoz- 
tak, mely  akkor  folyt  le  a  toursi  törvényszék  előtt  s  egy 
hétre  az  oecumeni  zsinat  és  a  Daru  gróf  jegyzéke  fölötti 
lármát  háttérbe  szorította.  (Az  is  egy  jelensége  volt  e  kor- 
nak, hogy  egy  császári  herczeg  tanukat  esket  sorba  annak 
a  bebizonyítására,  hogy  ő  kapott  egy  pofont  s  egy  repub- 
likánus vezér  minden  ékesenszólását  elővette  annak  az  el- 
tagadására,  hogy  ilyesmi  adva  lett  volna  annak.  Ha  egy 
csepp  caesári  vér  lett  volna  az  egyikben,  s  egy  csepp  cas- 
siusi  chylus  a  másodikban,  épen  megfordítva  kellett  volna 
allegálniok.) 

Ez  is  hamar  lekopott  a  színpadról :  következett  a  nagy 
«tömegszínjáték»  a  plebiscitummal,  senatus  consultummal, 
baloldali  manífestummal.  A  szerepek  mind  jó  kezekben  vol- 
tak, az  előadás  összevágott,  a  karok  dicséretesen  működtek. 

A  közönség  megunta  ezt  is. 

Egy  pár  napig  megtette  hatását  az  a  hír,  hogy  a  császár 
megint  beteg.  Harmadnapra  csak  megint  meg  kellett  neki 
gyógyulni. 

Előkeresték  az  ócska  darabokat  a  repertoirból.  Hátha 
nem  ismer  rá  a  közönség  más  név  alatt,  hogy  kétszer-há- 
romszor is  volt  már  adva  ?  Fogtak  egy  összeesküvőt,  a  ki 
robbanó  gránátokkal  akarta  a  császárt  megölni  a  long- 
champsi  lóverseny  alkalmával,  s  hogy  változatosság  le- 
gyen a  paródiában,  ezúttal  a  bombák  új  mintára  voltak 
öntve.  Az  összeesküvés  feje  volt  Flourens:  azt  természe- 
tesen el  hagyták  szaladni,  nagyon  természetesen,  Lon- 
donba ;  hanem  fogtak  helyette  egy  csoport  stereotyp  ösz- 
szeesküvőt,  a  kiknek  kenyérkeresetük  volt  a  gyanúból  be- 
fogatás  czíme  alatti  ingyen  kitelelés. 

De  összeesküvést  néplázadás  nélkül  becsületes  vande- 
ville  író  nem  csinál.  Erről  is  gondoskodva  lett.  Egyik  nap 
a  Fauburg  du  Templeben  döntöttek  fel  két  omnibuszt,  bar- 
rikádépítéshez ;  másik  nap  a  rue  St. -Martinban  állt  elő 
egy  ouvrier,  s  a  revolverét  kilövöldözte  a  levegőbe,  sőt  a 
chateau  d'  Eau  mellett  több  ablakot  be  is  vertek,  mire  a 
chasseurs  d'  Afrique  ezrednek  egy,  providentialis  véletlen- 
ből épen  közel  levő  escadronja  megjelent  a  helyszínén  s  az 
emeutöt  szétverve,  a  mouchardok  segélyével  egy  csoport 
ácsorgó  statisztát  összefogdosott. 

Altalános  volt  a  közvélemény,  hogy  a  császárság  kény- 
telen háborút  kezdeni,  hogy  a  belforrongást  lecsillapítsa. 
A  nyughatatlan  kedélyek  szabadságvágyát  csak  egy  nép- 
szerű hadjárat  csendesítheti  le;  melynek  csatakiáltása 
alatt  az  ((engesztelhetetlenek))  manifestumai,  az  orleansok 
petitiói,  a  börze  lamentója  a  szent  gothardi  vasút  miatt, 
sőt  még  a  püspöki  kar  encyclicája  is  mind  egy  általános 
lelkesedésben  fognak  egyesülni. 

Leon  nem  késett  a  jelenségekről  élethű  vázlatokat  kül- 
deni megbízóinak ;  s  egyúttal  azoknak  megbízását  is  híven 
tolmácsolni  a  diplomatiai  körökben. 

A  külügyminisztériumnál  volt  egy  úr,  a  ki  Leonnal  egy- 
szerre benső  barátságot  kötött ;  Vicomte  de  Brancardiernek 
hitták,  ép  olyan  bizonytalan  hivatalos  minőségű  celebri- 
tás,  mint  Leon  a  maga  részéről.  Eleven,  ruganyos  alak, 
mindig  jó  kedvű  és  jó  barát,  lelkesült  és  fellobbanó  :  a  mel- 
lett hiszékeny  és  könnyelmű.  Mellesleg :  abban  a  hírben 
állt,  hogy  az  ő  ressortja  a  külügy  tekintetében  épen  Ma- 
gyarországról szerezni  informatiókat,  mint  a  hogy  voltak 
mások,  a  kik  Dániát,  a  Skandinávországokat,  Romániát 
és  Szerbiát  tanulmányozták :  igaz,  hogy  térkép  nélkül. 

Mikor  legelőször  bemutatták  őket  egymásnak,  s  vicomte 
de  Brancardier  meghallotta  Leonról,  hogy  ő  « hongrois » ,  sie- 
tett őt  szívélyesen  üdvözölni  és  megrázta  a  kezét.. 

—  így  ni !  Mi  így  üdvözöljük  a  barátainkat.  Szokták-e  a 
magyarok  is  megszorítani  egymásnak  a  kezét  üdvözléskor  ? 


Leon  eleinte  nagyot  bámult  erre  a  kérdésre ;  de  új  ba- 
rátja hirtelen  kimagyarázta  magát  alaposan. 

—  No,  mert  a  köszöntésmód  minden  nemzetnél  külön- 
böző: az  oroszok  köszöntéskor  megcsókolják  egymás  aj- 
kát, még  a  férfiak  is  a  nőkét;  a  lengyelek  meghajtják  a 
térdüket  s  a  kezüket  leeresztik  a  földig ;  a  törökök  egy- 
szerre mind  a  két  kezüket  adják  egymásnak  köszöntéskor ; 
az  olaszok  megtaszítják  egymást  könyökkel,  ha  találkoz- 
nak; a  berliniek  azt  mondják  omorjeno,  a  mi  azt  teszi, 
hogy  « majd  holnap  !»;  a  bécsiek  pedig  azzal  insultálják 
egymást  találkozáskor,  hogy  « nekem  van  becsületem)) 
(Ich  habe  dieEhre).  Asamoyedek  az  orrukat  értetik  össze  . . . 

Mikor  már  a  samoyedekre  került  a  sor,  Leon  ugyan 
sietett  beavatkozni. 

—  Oh  mi  nálunk  pedig  a  «karikás  parola))  járja.  Meg- 
fogjuk az  üdvözöltnek  a  kezét  így,  a  tenyerével  fölfelé,  a 
mutató  ujjunkkal  egy  karikát  rajzolunk  a  tenyerébe,  az- 
után a  könyökünkkel  beleütünk  s  akkor  csapunk  bele  kéz- 
szorításra. 

—  Ah !  Ez  naiv !  A  könyökükkel  ütnek  bele !  Ah  ezt  01- 
livier  legközelebbi  estélyén  pi'odukálni  fogom.  Ön  «hon- 
grois)),  vagy  « magyar »?  Mert  én  tudom  jól,  hogy  ez  nagy 
különbség.  A  hongroisk  az  aristocraták,  az  uralkodó  faj ; 
a  «magyarok)>  pedig :  az  a  nép,  az  elnyomott  faj.  Es  ön 
micsoda? 

—  Úgy :  valami  a  kettő  között,  olyan  mestiz. 

—  Ah  !  Ez  naiv.  Egy  fehér  mestiz  !  En  nagyon  jól  isme- 
rem Magyarországot ;  utaztam  benne  sokat.  A  magyar  nők 
igen  szépek.  Kár,  hogy  mind  szőkék  és  kék  szeműek.  Egy- 
gyel  utaztam  a  gőzhajón  Galaczig  s  attól  megtanultam, 
hogy  a  «dix)>  magyarul  is  ((tíz)>,  hanem  mikor  azt  kérdez- 
tem tőle,  hogyan  mondják  magyarul  azt,  hogy  oje  vous 
aimew,  az  nagyon  rosszul  hangzik,  azt  mondta  hogy  wnix 
tájts»! 

—  Azt  nekem  is  mondták  már. 

—  Ugyan  mondja  csak :  önöknél  minden  ember  kardot 

hord  most  is,  úgy-e  bár?  Különben  hogy  jutott  volna 
eszükbe  Liszt  Perencznek  is  ezüst  kardot  ajándékozni? 

—  No,  mert  egy  ezüst  zongora  tetemesen  többe  került 
volna. 

—  Ah.  Ez  naiv !  De  hát  ennél  fogva  önöknél  minden 
ember  katona.  Háború  esetén  talpra  áll  legalább  egy 
millió  ? 

—  Különösen  reggel,  mikor  fölkel. 

—  Megvannak  még  azok  a  régi  harczos  osztályok :  a 
gouillachok,  a  chiquauchok  és  a  cannasseok?  a  kik  a  fej- 
széjükkel, mint -a  bomeranggal  úgy  tudnak  hajítani?  Én 
láttam  egyet. 

Leon  rettegett,  hogy  most  mindjárt  a  «mamelukokról» 
fog  tudakozódni  s  az  több  lesz,  mint  tréfa. 

Szerencsére  a  magasabb  politikába  szárnyalt  át  érdemes 
kollegája. 

—  Micsoda  különbséget  talál  ön  a  bécsi,  berlini  és  a 
párisi  benyomások  között?  Nem  Baedekert  akarom  elmon- 
datni magamnak,  hanem  azt,  hogy  a  nép  hangulata  mint 
hatott  önre  ?  mert  ezt  egy  idegen,  a  kire  nézve  mind  a 
három  város  újdonság,  legjobban  megítélheti.  Mi  véle- 
ménye van  egy  háború  eshetősége  iránt  ? 

—  Hátén  így  találtam :  a  bécsi  azt  mondja,  «minket 
okvetlenül  megvernek,  akárki  ellen  háborúba  megyünk »  s 
ezt  mondja  derült  jó  kedvvel,  A  párisi  azt  mondja:  ((mi 
megverünk  akárkit,  ha  hadba  kezdünk)),  s  ezt  mondja  ke- 
serű lelkesedéssel.  A  berlini  nem  szól  semmit  a  háborúról, 
s  ezt  teszi  igen  nagy  phlegmával. 

—  Hát  a  magyarok  ? 

—  Azoknak  két  világhírű  tábornokuk  van :  az  egyik  vas- 
útat épít,  a  másik  csatornát  ás,  a  többi  meg  ezeknek  segít. 

Vicomte  de  Branoardier  megrázta  a  fejét  hitetlenül,  s 
vállára  veregetve  Leonnak,  mondá : 

—  ((Mon  ami:  az  embernek  azért  adatott  a  szó,  hogy 
a  gondolatait  eltitkolja  velew!  ezt  mondja  Talleyrand. 

—  Ki  az  a  Talleyrand?  kérdé  Leon  ártatlan  képpel. 

Barátja  végignézett  rajta,  furcsa  tekintetet  vetve  rá 
oldalvást. 

—  Az  egy  udvari  szabó  a  Palais  royalban. 

—  Holnap  szabatok  vele  magamnak  egy  frakkot. 

A  vicomte  erre  ruganyos  léptekkel  körültánczolta  Leont, 
s  a  közben  védnöki  oktatással  mondá  neki : 

—  Mon  clier  ami,  még  egy  históriai  dátummal  akarom 
önt  gazdagítani.  Az  első  franczia  forradalom  idején  egy 
tábornok  azt  jelenté,  hogy  a  hadsereg  szűkölködik,  s  e 
miatt  zúgolódik ;  küldjenek  neki  kenyeret,  csizmát  és  pénzt. 
Ekkor  egy  valaki  azt  válaszolá :  « se  kenyeret,  se  csizmát, 
se  pénzt  nem  küldhetünk,  hanem  küldünk  tízezer  darab 
marseillaiset,  osztasd  ki  azt  a  katonák  közt  és  győzzetek))! 
Hanem  ehhez  a  valakihez  ne  menjen  ön  mértéket  vetetni 
magáról,  mert  az  megszokta  kurtítani  az  embert.  A  neve 
Eobespierre.  Önöknek  is  van  egy  olyan  híres  zeneszerző- 
jük, mint  a  francziáknak  volt  Eouget  de  L'isle  ;  ez  a  nagy- 
hírű Eákóczy,  a  ki  azt  a  Berlioz-féle  marschot  irta :  szó- 
lítsák fel  Eákóczy t,  hogy  irjon  még  egy  olyat,  s  ha  a  ma- 
gyarokat fel  kell  lelkesíteni,  oszsza  ki  azt  közöttük  egy 
magyar  Eobespierre. 

—  Csakhogy  mi  nekünk  nincsen  Eobespierreünk ;  ne- 
künk csak  ((schwarzer  Péterünk))  van. 

—  Farceur  va  !  Hisz  ön  itt  engem  folyvást  persiflál !  s 
én  csak  most  veszem  észre.  N'en  parlons  plus !  Ne  beszél- 
jünk többet  politikáról :  egyikünk  sem  ért  hozzá !  Ma 
együtt  menjünk  a  Closerie  des  lilásba ;  ott  tartsuk  készen 
a  tilburymat,  s  ha  valami  emeute  talál  kiütni  valahol  az 
éjjel,  együtt  kocsizzunk  oda.  Szép  lenne,  ha  valamelyikün- 
ket meglőnének  ottan. 

—  Farceur  va  !  Adta  vissza  neki  Leon.  Hiszen  nincse- 
nek azok  a  puskák  golyóra  töltve. 

Egyszer  úgy  éjfélután  a  Closerie  des  lilás  mulatozó 
körcinek  csakugyan  meglett  szerezve  az  a  várt  élve- 
zet, hogy  egy  lázadási  hírrel  riasztok  fel  őket  asztalaik- 

tói,  s  a  hír  ezúttal  nagyszerű  volt:  «fél  Páris  tűzláng- 
ban  áll)). 

Vicomte  de  Brancardier  és  Leon  futottak  ki  a  lámpa- 
fény közül  az  utczára  s  a  mit  láttak,  az  meglepő  volt.  Az 
ég  déli  részén  erős  veres  fény  emelkedett  fel,  mint  egy  tűz- 
hajnal,  megvilágítva  a  házak  tűzfalait  és  a  tornyokat. 

—  Nos,  mon  ami !  szólt  vicomte  Brancardier  Leonhoz, 
ez  csak  nem  komédia  többé  ? 

—  Nem.  Ez  csak  kivilágítás. 

—  Jön  velem  oda  ? 

—  Hogy  ne  mennék  ? 

Azzal  felkaptak  mind  a  ketten  a  tilburyba.  A  vicomte 
maga  vette  a  kezébe  a  gyeplőt  s  Leont  oda  ültetve  maga 
mellé,  hajtott  a  tűzfény  irányában. 

Egész  Páris  talpon  volt  már.  A  pompiérek  vágtattak 
tüzoltókészleteikkel,  trombitaszó  mellett  az  utczákon  vé- 
gig; dzsidások,  cuirassierek  robogtak  zárt  phalanxban,  fegy- 
ver a  kézben;  bérkocsik,  úri  fogatok  űzték  egymást,  a 
legtöbb  hintóban  hölgyeket  lehetett  látni  hevenyészett 
toilettekben.  A  kíváncsiság  nem  ismeri  a  félelmet. 

Pedig  a  lárma  nagy  volt.  «A  Mont  Parnass  ég!)>  «A  lá- 
zadók felgyújtották  a  rue  des  gobelinest !»  «A  rue  Mouffe- 
tardban  torlaszokat  emeltek  és  harczolnak ! » 

A  vicomte  tilburyja  a  Mouífetard  utczai  irányt  választá. 

A  mint  e  hosszú  egyenes  utczába  kiértek,  azt  egész  vé- 
gig bevilágította  a  tűz. 

—  Nos,  mit  szól  ön  ehhez  ?  Forradalmáraink  igazi  orosz 
módra  kezdik  a  zendülést,  félvárost  gyújtanak  fel. 

—  Azt  mondom,  hogy  ez  a  tűz  legalább  fél  napi  járásra 
van  Páris  tói. 

—  Ah,  hisz  akkor  egy  vulkánnak  kellett  volna  kitörni, 
hogy  ennyire  ide  világítson. 

—  Miért  ne?  Hiszen  ((vulkánon  tánczolunk)). 

Mikor  aztán  fele  útját  megtették  a  hosszú  rue  Mouffe- 
tardnak,  folytonos  kocsitörés  veszedelme  mellett,  akkor 
kezdtek  valami  akadályt  érezni  maguk  előtt. 


«A  tűz  kívül  van  az  erődítési  vonalakon)),  hangzott 
eléjük. 

Lovas  csendőrök  jöttek  szemközt  s  kiabálták  a  kocsikon 
ülőkre,  hogy  ugyan  ne  hevítsék  föl  magukat.  A  tűz  Fon- 
tainebleauban  van :  ott  ég  ezer  acre  erdő.  Szép  tűz,  de 
tizenhét  kilométernyire  van  Párishoz. 

A  kinek  aztán  nem  volt  kedve  hét  óráig  kocsin  ülni, 
azért,  hogy  párisi  forradalom  helyett  fontainebleaui  erdő 
égést  lásson,  az  gondoskodott  a  visszafordulásról :  a  mi 
nem  történhetett  meg  máskép,  mint  a  rue  Mouffetardból 
valamelyik  mellékutczába  befordulni.  Arra  gondolni  is  vak- 
merőség lett  volna,  hogy  az  egyenes  utczán  a  folyvást 
szemközt  tóduló  kocsiár  ellenében  kisértse  meg  valaki  a 
visszatérést. 

—  Tehát  csakugyan  nem  más,  mint  kivilágítás :  dör- 
mögé  a  vicomte.  Önnek  ezúttal  igaza  volt !  akkor  aztán 
hozzáfogott  ahhoz  a  remekléshez,  hogy  tilburjgával  kibon- 
takozzék a  kocsik  tömkelegéből  s  valahogy  elérje  a  rue 
Croulbarbeot,  a  melyen  könnyebbnek  ígérkezett  a  mene- 
külés. Ehhez  ügyesség  kellett  és  művészet.  Szemközt  jövő, 
keresztbe  forduló,  hátulról  fenyegető  kocsik  között  kigyó- 
vonalban  átcsuszamlani. 

A  mint  egy  elegáns  landauert  így  kikerültek,  Leon  egy 
hölgyet  pillantott  meg  abban,  ki  egyedül  ült,  úgyszólván 
feküdt  a  fehér  hintóban ;  fejére  rózsaszín  bashlik  volt  húzva, 
melynek  csipkézete  egész  szemöldökéig  lejött,  termete  sá- 
vos beduinba  volt  burkolva.  Szép  íiatal  hölgy  volt. 

A  mint  Leon  odatekintett  rá,  a  szép  hölgy  fej- 
bólintással köszönté,  mely  ismerős  mosolylyal  volt  fűsze- 
rezve. 

—  Nézd,  ez  a  hölgy  köszönt  neked.  Ismerősöd  tán? 
mondá  Leon  új  barátjának. 

—  Eh  !  Érek  is  én  rá  most  szép  hölgyekre  ügyelni,  mi- 
kor arra  kell  vigyáznom,  hogy  valami  parasztszekér  mesal- 
lianceot  ne  kössön  a  tilburymmal. 

Leon  még  egyszer  visszanézett  az  elkerült  hintóra  s  most 

már  az  abban  ülő  hölgy  kezében  tartott  zsebkendőjével 
egyenesen  őt  üdvözlé. 

—  Tiens !  Ez  a  hölgy  nekem  köszönget.  S  olyan  isme- 
rősnek tetszik  az  arcza. 

—  Hát  valami  herczegnő  lesz  a  quartier  Bredából.  Azok- 
nál szokás  a  köszöngetés.  Hahó  ! 

—  De  czímert  láttam  a  hintó  ajtajára  festve. 

—  Azt  is  kapni  kölcsön.  Ohé ! 

Leon  mégis  illendőnek  találta  megemelni  a  kalapját, 
mit  a  delnő  leereszkedő  elismeréssel  fogadott,  s  aztán  egé- 
szen lehúzta  az  arczára  a  bashlik  csipkefátyolát. 

Leon  egész  hazáig  törte  rajta  a  fejét,  hogy  hol  láthatta 
ő  ezt  az  arczot  valamikor? 

Ha  a  haját  is  láthatta  volna,  akkor  nem  kérdezte  volna 
azt  senkitől. 

^  Másnap  délben  Leon  egy  aranyszegélyes  czímeres  meg- 
hívót kapott:  «Mr.  le  prince  et  princesse  de  Nornenstein 
Pratz))  holnaputáni  estélyére. 

_  Ez  nem  lepte  meg.  Tudta,  hogy  Alienor  házassága  Ea- 
faela  herczegnővel  ez  időtájra  volt  kitűzve :  a  mézeshete- 
ket azok  természetesen  Párisban  fogják  tölteni;  s  így 
természetes,  hogy  régi  ismeretségnél  fogva,  de  meg 
hivatalos  minőségeért  is  öt  estélyeik  vendégkoszorújába 
illesztik. 

Megnyugodott  a  lelke,  arra  gondolva,  hogy  tehát  az  ő 
indiscretiója  még  sem  rontotta  el  a  házasságot.  S  bár  saj- 
nálta Alienortól  e  kitűnő  hölgyet,  a  kinek  az  nem  fogja 
ismerni  az  értékét,  de  mégis  elhitette  magával,  hogy  ez 
már  a  világ  rendje. 

Harmadnap  a  kitűzött  időben  sietett  a  princz  hotelét 
felkeresni. 

Alienor  fejedelmi  szállást  tartott;  Leonnak  várnia  kel- 
lett, míg  kocsijára  kerül  a  sor,  hogy  a  vestibulebe  begör- 
dülhessen az  előtte  érkezett  vendégek  kocsisora  miatt. 

A  termekben  Páris  akkori  legelőkelőbb  világát  találta 
együtt.  Magas  diplomaták,  rendszalagokkal  gomblyukaik- 

ban  s  gyémántos  úrhölgyek,  együtt  a  szépség  és  neveze- 
tesség világa. 

A  belépő  Leont  Alienor  fogadta.  Házigazdái  szerepé- 
ben igen  nyájas  volt  az  érkezőhöz,  karon  fogta  s  sietett  őt 
nejének  bemutatni. 

A  szépség  és  divat  pompájától  ragyogó  úrhölgyben  az- 
után ráismert  Leon  a  tegnapelőtti  rejtélyre.  Az  Alienor 
neje  volt:  Pompeia. 

Mult  este  a  tűzfény  szokatlan  világítása,  s  a  takaró  bur- 
kony  okozhatá  azt,  hogy  rögtön  nem  ismert  rá,  de  legin- 
kább az,  hogy  Leon  épen  nem  gondolt  arra,  hogy  őt  most 
Párisban  találja,  azt  pedig  a  mesék  közé  sorozta  volna, 
hogy  őt,  mint  Nornenstein  princesset  tisztelje  e  helyen. 

Pompeia  vette  észre  Leon  meglepetését,  akárhogy 
akarta  is  ez  azt  eltitkolni,  s  mulatta  magát  rajta  nagyon. 

—  Minket  csak  a  véletlen  hozott  össze :  szólt  Pompeia. 
Ha  a  tegnapelőtti  nagy  égéskor  össze  nem  jövünk  par  ha- 
sard ;  én  meg  sem  tudom,  hogy  ön  Párisban  van. 

Leonnak  tetszett  az,  hogy  Pompeia  a  férje  jelenlétében 
ily  szeretetreméltóan  hazudik.  0  nem  akar  arról  tudni, 
hogy  Leon  Párisban  van,  holott  a  sürgönyéről,  a  mit  ide 
kellett  hoznia,  egész  történetet  tudna  elmondani.  Hát  ő 
még  tódított  a  hazugságon. 

—  Magam  sem  tudom  okát  adni,  hogy  kerültem  ide? 
Miután  Brüsselbe  voltam  küldve  valami  financziális  ope- 
ráczió  miatt.  De  hát  az  embert  a  régi  szerelme  elcsábítja. 
Párist  nem  lehet  kikerülni. 

—  Sokáig  fog  ön  itt  maradni  ? 

—  Már  sietnem  kellene  innen ;  de  Gounod  új  operá- 
jának az  előadását  meg  akarom  várni. 

—  Mi  pedig  Biaritzba  sietünk,  mihelyt  a  longchampsi 
versenyeknek  vége  lesz. 

Úgy  hazudtak,  mintha  olvasnák. 

De  ez  csak  addig  tartott,  a  míg  Alienor  is  ott  volt. 
A  mint  azt  házigazdái  tiszte  elszólította  másfelé,  Pompeia 
egyszerre  megfordította  a  beszédet. 

—  Ugyan  az  Isten  áldja  meg,  de  későn  jutott  eszébe, 
hogy  tudomást  vegyen  felölem !  Lehetetlen,  hogy  ittlétünk- 
ről ne  tudott  volna  ?  Lehetetlen,  hogy  Alienor  útja  az  önét 
ne  keresztezné.  Mi  háborút  csinálunk  itt,  ön  pedig  békét. 

—  A  princzczel  találkoztam  már  egyszer ;  de  azt  nem 
tudtam,  hogy  nejével  van  itt. 

—  S  mikor  megtudta  is,  akármi  egyebet  hitt,  csak  azt 
nem,  hogy  az  a  nő  én  vagyok.  Az  igaz,  hogy  nagyon  ha- 
mar ment.  S  mint  ön  emlékezni  fog  rá,  ezért  én  önnek 
nagy  halával  tartozom. 

—  Oh  princesse,  az  ilyen  csekélység  nem  érdemes  a 
köszönetre. 

Pompeia  olyan  kedélyesen  nevetett  azon,  hogy  Leon 
csekélységnek  nevezi  implicite  Alienort. 

—  Mondja  csak :  jó  barátja  önnek  vicomte  Brancardier, 
a  kivel  tegnapelőtt  együtt  kocsizott  ? 

—  Több  egy  heténél,  hogy  az. 

—  Mert  Alienornak  is  jó  barátja. 

—  Köszönöm  a  figyelmeztetést,  princesse ;  akkor  jó  lesz 
előtte  nem  fedezni  fel  minden  titkomat.  Mi  Alienorral 
antagonisták  vagyunk,  vagy  épen  riválisok  a  diplomácziai 
téren. 

—  A  vicomte  pedig  mind  a  kettőjük  kéme.  Oly  kedve- 
sen tudja  játszani  a  tudatlant,  a  naivot,  hogy  könnyen  rá- 
szedi vele  az  embert.  Beszélni  fog  önnek  badarságokat 
Magyarországról,  mint  egy  gymnazista. 

—  Már  megtette. 

—  És  ön  nem  jött  rá  tűzbe  ?  Nem  sietett  azokat  helyre- 
igazítani ? 

—  Nem  szedettem  rá  magamat.  Még  toldottam  hozzá. 

—  Ez  kitelik  öntől.  Ön  engem  is  megcsalt. 

—  Ah !  Ki  árulhatott  el  ? 

—  Az  a  sürgöny,  a  minek  a  titkát  annyi  mesterséggel 
lehetett  önből  kivenni,  nem  volt  az  igazi.  Önnek  a  külde- 
tése :  a  békepolitika  mellett  izgatni.  Látja,  hogy  kitaláltam 
a  rejtélyét ! 

—  S  a  nélkül,  hogy  a  reciprocitás  elvét  fentartaná. 

- —  Ki  tudja?  Mi  két  ellenfél  vagyunk;  de  a  kiket  épen 
az  ellentét  elválhatlanokká  tesz.  Mind  a  ketten  képviselünk 
egy  irányt,  a  melynek  mögöttünk  erős  tábora  van.  Egyi- 
künk sincs  se  megcsalva,  se  biztosítva.  A  melyikünk  bukni 
fog,  az  egész  táborával  együtt  bukik.  Ha  az  ön  iránya 
gyöz :  ön  mint  szt.  István  rend  lovagja,  s  egyik  vármegye 
főispánja  fog  hazatérni;  ha  a  mienk  győz  :  én  mint  feje- 
delemnő  ülök  be  Nornensteinba.  A  melyikünk  pedig  vesz- 
teni fog,  abból  lesz  a  «vas  kakadu)). 

—  En  már  kezdem  a  hajamat  hozzászoktatni. 

—  Ne  akarjon  újra  megcsalni.  Az  ön  áramlata  most 
előnyben  van  az  enyém  fölött.  Ennyit  elárulhatok  önnek. 
A  jó  szándék  meg  volna  itt;  de  nem  tudják  megtalálni 
Janus  templomának  a  kulcsát,  melynek  ajtaja  béke  ide- 
jén zárva  van.  Az  utczai  zavargások  nem  akarnak  sike- 
rülni. Hiányzik  egy  szerencsés  jelszó.  Talán  a  véletlen 
segélyül  jő.  Az  egész  előadás  sehogy  sem  megy  még  össze. 
Sok  függ  Oroszország  magatartásától,  a  mi  ismét  Ausz- 
triára nézve  irányadó ;  s  a  mire  megint  ez  határozza  ma- 
gát, az  dönt  a  német  déli  államoknál.  Ezeknek  az  elhatá- 
rozása a  legfontosabb  kérdés.  Alienornak  már  régen  el 
kellett  volna  Ehrenbreitsteinba  menni,  de  egy  kényes  al- 
ternatíva előtt  áll,  a  hol  nehéz  a  választás. 

Itt  egyszerre  félbeszakítá  a  beszédet  Leonnal  a  prin- 
cesse,  egy  újon  érkező  berezegi  pár  miatt,  a  kiket  el 
kellett  fogadnia  s  arra  Leon  is  eltűnt  a  vendégtömeg 
között. 

Nagy  együgyűség  lett  volna  tőle,  ha  a  maga  fejétől  is 
ki  nem  tudta  volna  találni,  hogy  micsoda  kényes  alterna- 
tívája lehet  Alienornak  az  Ehrenbreitsteinba  mene- 
telnél? 

Pompeia  princessel  együtt  menni  oda  annyit  tesz  :  mint 
igen  rosszul  fogadtatni,  nála  nélkül  menni  oda  pedig  any- 
nyit  tesz :  mint  Pompeiát  egyedül  hagyni  Párisban  !  Min- 
denképen gonosz  kelepcze !  S  nem  lehet  csodálni,  hogy 

Alienornak  nincs  kedve  a  választáshoz.  Olyan  drágakincs, 
a  mit  magával  hordani  is  bajos,  magától  elhagyni  is 
bajos. 


Az  estély  obligát  hangversenynyel  kezdődött;  a  mint 
zongora,  hegedű  és  hangjegy  elvégezte  feladatát,  követ- 
kezett egy  nagyérdekű  előadás. 

Vicomte  de  Brancardier  megígérte  Nornensteiü  Pom- 
peia  princessnek,  hogy  az  ő  estélyén  be  fogja  mutatni 
egyikét  azoknak  a  gyilkos  pokolgépeknek,  a  mikkel  a  csá- 
szárt meg  akarta  gyilkoltatni  Flourens,  Beary  Camill  keze 
által.  —  Ki  tudja,  hányan  vannak  még  belekeveredve  ?  Egy 
valóságos  eleven  bombát  fognak  bemutatni,  mely  hivatva 
volt  a  társadalmi  rendet  felforgatni,  Francziaországot 
lángba  borítani.  Ez  már  csak  érdekes  részlet  egy  concert 
spirituellhez.  Szoktak  ott  előadásokat  tartani  a  magasabb 
bűvészetből  is. 

A  hölgyek  különösen  kíváncsian  tolakodtak  az  asztalka 
körül,  melyen  a  vicomte  a  dobozkát  felbontá,  a  mibe  a 
valóságos  Beary-bomba  volt  rejtve,  ki  azután  elég  szere- 
tetreméltó volt  mindent  apróra  megmagyarázni,  s  a  bomba 
alkatrészeit  a  hölgyek  kezeibe  adni. 

«Bonboniere !» 

—  Ez  nem  a  közönséges  Orsini-féle  bomba,  magyarázá 
a  vicomte,  ez  két  darabból  van  összetéve,  a  két  külön  dara- 
bot ez  a  csavar  szorítja  össze,  melynek  fogantyúja  van,  a 
minél  fogva  a  bombát  tova  lehet  hajítani.  Ne  féljenek, 
uraim  és  hölgyeim,  most  nincs  megtöltve  durranyaggal. 
A  két  félgömbből  tizennyolcz  szög  nyúlik  elő,  a  mik 
igen  könnyen  járnak,  de  belül  a  szög  feje  gátolja  a  kihul- 
lásukat. Eoppant  elmés  szerkezet ! 

—  Mi  lesz  azokkal  a  szegekkel? 

—  Türelmet  kérek.  Most  uraim  és  hölgyeim,  a  közép- 
csavart kiveszem,  a  bomba  kétfelé  nyílik  s  meglátjuk  mi 
van  belül  ? 

—  A  pokol?  Egy  arsenál?  Nem  ugranak  elő  ördögök 

belőle?  —Tessék,  négy  darab  üveghenger.  A  legvékonyabb 
és  legtörékenyebb  üveg.  Ezek  meg  voltak  töltve  nitro- 
mannittal  és  pyroxylinnal,  a  mi  a  leghatályosabb  két  durr- 
anyag.  Egy  ilyen  üvegcse  tartalma  elég  volna  rá,  hogy 
mindnyájunkat  a  levegőbe  vettessen.  Már  most  ennek  a 
tizennyolcz  szögnek  az  a  hivatása,  hogy  a  mint  e  bomba  a 
földre  leesik  

—  Dieu !  Le  ne  ejtse  ön ! 

—  Hiszen  nincs  megtöltve,  madame !  —  Azonnal  be- 
nyomul az  egyik  szög  az  üregbe,  az  üveget  eltöri,  s  a  vet- 
anyag  e  törés  által  elrobban  s  a  bombát  ezer  darabra  sza- 
kítja. Egyetlen  ily  bomba,  az  ablakon  kihajítva,  képes  egy 
utczát  ötven  méternyire  tisztára  söpörni. 

—  Ah,  ezt  én  szeretném  ötvenegy  méternyi  távolból 
látni ! 

— Elő  ember  nem  maradna  a  közelben. 

—  Valószínű  !  Mind  elfutnának. 

—  S  nézzék  önök  rajta  ezt  a  finom  munkát !  Ezt  úgy 
nevezik,  hogy  ((harmadik  öntés ».  Kétségtelenül  ócska 
vasat  használnak  hozzá.  A  mintáját  művészi  kéznek  kel- 
lett készíteni.  Alig  találni  a  művön  egy  karczolást. 
A  bombakéreg  lyukai  kitűnően  vannak  fúrva,  s  a  két  fél 
a  legnagyobb  pontossággal  hermetice  záródik  össze.  Ily 
munkát  csak  tökéletes  műszerekkel  lehetett  előállítani.  — 
Nézzék  uraim,  vegyék  kezükbe,  győződjenek  meg  felőle 

Vicomte  Brancardiernek  különösen  nagy  gondja  volt  a 
küldiplomatia  tagjait  meggyőzni  a  Beary-bombák  valósá- 
gos létezéséről.  Leonhoz  viseltetett  annyi  barátsággal, 
hogy  azt  is  megmagyarázta  neki,  hogy  miből  készül  a 
nitromannit? 

Leon  a  kíváncsi  falusi  ember  ájtatosságával  vizsgálta 
össze-vissza  a  szemnemlátta  csodát,  s  miután  minden 
ember  mondott  rá  valami  elmés  észrevételt,  ő  végül 
ezzel  az  együgyű  kérdéssel  fordult  Vicomte  Brancar- 
dierhez : 

—  S  mennyibe  kerül  egy  ilyen  bomba,  monsieur  ? 

Jókai:  Az  élet  komcdiásai.  II.  10 


—  Ah  !  Ez  nagyszerű !  Ez  azt  hiszi,  hogy  ezt  a  bombát 
én  csináltattam ! 

Hanem  ezzel  a  szóval  agyon  volt  ütve  a  bomba. 

Mint  a  futó  tűz  terjedt  el  a  fényes  társaságban  a  barbár 
hongrois  aperguje  s  a  vicomtenak  nem  lehetett  többet 
beszélni  a  bombájáról.  Össze  kellett  neki  azt  pakkolni  és 
hazaküldeni. 

S  még  a  városban  is  elterjedt  a  furcsa  bon  mot ;  s  más- 
nap monsieur  Grandperret  államügyészt  minden  ember 
azzal  boszantotta,  hogy  « mennyibe  is  kerül  egy  olyan 
bomba  ?»  Nem  is  látta  senki  az  ő  exposéját  e  tárgyról 
soha.  Az  egész  bombacomplott  a  lomtárba  lett  hajítva. 

Elég,  hogy  Nornenstein  princesse  (la  belle  hongroise) 
salonjában  egy  esteli  mulatságot  okozott,  s  ZárkányLeont 
egy  napra  e  társaság  ly ónjává  tette. 

(Szegény  apja  jót  tett  vele,  hogy  Napóleonnak  ke- 
reszteltette, most  a  keresztneve  is  ajánló  levél  volt 
számára.) 

A  ((SCHWARZE  PÉTER». 

Az  idő  egyre  borongósabb  kezdett  lenni ;  a  börzék :  a 
politika  barometrumai,  közelgő  zivatart  jósoltak;  a  hír- 
lapok repülő  mondatokat  eregettek  a  szélbe. 

Grammont  berezeg  is  megérkezett  Bécsből  s  a  rákövet- 
kező napokon  a  Nornenstein  hotel  nagy  izgalmak  szín- 
helye volt.  Ugyan  mindjárt  nyomába  jött  az  a  repülő 
mondat,  a  mit  a  berlini  ((vas  embero  bocsátott  világba: 
« Grammont  berezeg  köztudomásra  oly  erős  ember,  hogy 
a  két  új  ja  között  egy  Napóleont  ketté  tud  törni ;  vigyázzon, 
hogy  az  erős  kezével  azt  a  másik  Napóleont  is  össze  ne 
törje!)) 

A  parlamentben  kezdték  a  prágai  békekötés  teljesítését 
sürgetni. 

Hírlapok,  interpellatiók,  távoli  villámokat  engedtek  fel- 

J)islanní :  tartalékosok  beliivása,  kölcsönök,  fegyverek,  csa- 
patszállítások híreiben. 

Egyszer  aztán  megérkezett,  a  mi  egyedül  hiányzott  még 
a  történelem  új  fejezetéhez :  a  czím  ! 

Még  pedig  olyan  helyről,  a  honnan  senki  sem  várta  :  a 
spanyol  félszigetről. 

Pedig  olyan  megnyugtató  a  szomszédokra  nézve  egy 
ország,  a  melyben  forradalom  van.  Az  históriát  játszik 
odahaza  s  ha  senki  meg  nem  támadja,  úgy  elbánik  maga- 
magával, hogy  nem  marad  kedve  mást  bántani. 

A  spanyolok  megunták  a  köztársaságot  s  elindultak 
•királyt  keresni. 

A  historicusok  így  adják  elő  a  dolgot : 

Eábízta  a  cortes  Prímre,  hogy  szerezzen  Spanyolország- 
nak királyt.  A  kormányférfi  aztán  felírta  ugyanannyi  czé- 
dulára  a  Coburg,  Leuchtenberg,  Montpensier,  Savoya,  Na- 
póleon, Orleans  és  HohenzoUern  neveket,  azokat  a  kalap- 
jába tette,  azután  rábízta  a  kis  hat  éves  leánykájára,  hogy 
húzzon  ki  belőlük  egyet,  s  az  ártatlan  gyermeki  kéz  épen 
a  HohenzoUern  nevet  húzta  ki. 

Ez  így  történt !  Az  egykori  krónikaírók  megesküsznek 
rá,  hogy  semmi  czélzat  és  szándék  nem  működött  ez  el- 
határozásban. 

Megkerült  a  Jánus  templomának  a  kulcsa. 

A  franczia  diplomaták  azt  mondták  :  «elég  nekünk  egy 
Caesar  keleten,  nem  engedünk  még  egy  másikat  délen  is 
támadni !» 

A  lázadók  csodamódra  megtértek  egyszerre ;  a  nép,  mely 
még  tegnap  torlaszokat  akart  emelni,  ma  már  harczi 
riadót  énekelt  s  éltette  a  császárt. 

A  díplomatia  zenekarában  elkezdődött  a  rémséges  «tín- 
tamarrc)).  A  ki  kiakart  okosodni  az  ellenmondásokból,  az 
belebolondult. 

A  spanyol  küldöttség  megjelent  Párisban,  melynek 
onnan  hivatása  volt  Berlinbe  :  a  spanyol  koronát  felaján- 
lani HohenzoUern  berezegnek. 

10* 


US 

Az  nap  a  spanyol  bika  viadorokat  kikergették  a  circusból. 
Pedig  épen  Donna  Dolores  die  Santamula  produkálta 
magát,  a  ki  a  spadával  jobbjában,  a  veres  köpönyeggel 
baljában,  kisasszony  létére  a  százötvenkettedik  bikát  volt 
halálra  üldözendő,  s  még  egy  héttel  előbb  a  «Journal 
amnsant))  98  ezer  példányt  adott  el  abból  a  számából, 
melyben  a  hősnő  arczképe  megjelent.  Ma  elkergették. 
Ilyen  mulandó  a  nagyság !  —  S  a  hotel  d'Espagne  et 
d'Hongriet  épen  csak  a  dualisticus  czím  mentette  meg 
valami  katastrophától. 

Az  egész  Páris  lázas  izgalomba  volt  helyezve. 

Az  osztrák  követség  palotája  ellenben  tüntető  ovatióknak 
volt  kitéve  egy  hivatalos  távirat  folytán,  mely  igen 
szerencsés  paraphrasisa  volt  ennek  a  dodonai  oraculum- 
szónak :  wajo  te  Aeacidam  romanos  vincere  posseo. 

Másnap  a  lapok  Bonaparte  Napóleon  Lajost  Emsbe  utaz- 
tatták, egy  európai  békecongressus  ajánlatával.  Az  utazás 
azonban  elmaradt. 

Július  hatodikán  az  igazságügyminiszter  estélyén  azt 
mondá  a  külügyminiszter,  hogy  «nagy  nyereség  volt  az 
összes  pártoknak  egyesülése  a  HohenzoUern  herczeg  trón- 
jelöltsége ellen)). 

Ugyanott,  mint  bizonyos  hírt  adták  tovább,  hogy  Mad- 
ridban forradalom  ütött  ki. 

Ez  azonban  nem  volt  egészen  igaz.  Pekingben  ütött  ki  a 
forradalom.  Az  összes  franczia  papok,  az  irgalmasnénék,  a 
franczia  ügyvivő  és  consul  leölettek,  a  franczia  templomot 
fölégették.  De  hát  ki  törődött  volna  most  ily  bagatellekkel  ? 

Azzal  sem  törődött  már  senki,  hogy  a  római  forradal- 
márok a  szent  feszület  I.  N.  E.  I.  betűit  ily  értelemmel 
egészíték  ki,  mit  éjjel  a  keresztre  felirtak:  (do  Non  Eicog- 
nosco  Infallibilita)). 

Csak  az  volt  még  a  kérdés,  hogy  ki  tud  magának  szövet- 
ségeseket szerezni  és  mekkorákat? 

Azzal  a  kérdéssel  senki  sem  foglalkozott,  hogy  lehet-e 
nekik  hinni? 


IV,) 

Zárkány  Napóleon  e  napokban  egész  lelkével  átadta 
magát  a  rábízott  feladatnak.  Azt  vette  észre,  hogy  a  mit  ö 
nappal  épít,  azt  éjjel  egy  másik  kéz  lerontja.  Kétféle  uta- 
sítás, kétféle  felvilágosítás  működik  egymással  szemközt. 
Az  egyik  a  boszú,  a  megtorlás  politikája,  a  másik  az  en- 
gesztelés, a  kibékítés  törekvése. 

Leon  egész  szivéből  ez  utóbbi  híve  volt. 

Eettenetes  gondolat,  hogy  két  ilyen  nemzet,  mely  hivatva 
van  a  legmíveltebb  világrész  kultúráját  vezetni,  melyeknek 
egyike  a  vallási,  másika  a  társadalmi  reformácziót  adta  a 
világnak,  most  minden  elv  és  czél  nélkül,  egymást,  mint 
két  tatárcsorda  támadja  meg;  hogy  elhallgasson  a  tudo- 
mány és  művészet  a  maga  tökélyének  magaslatán  s  szol- 
gálatába álljon  minden  múzsa  a  vérszomjú  harczi  «dirák- 
nak»  !  hogy  ez  a  szorgalmában,  takarékosságában  mintául 
álló  két  nép  menjen  egymás  házát  felgyújtogatni !  hogy 
ezeket  a  monumentális  remekeit  századok  jó  ízlésének  a 
tüzér-tudomány  pokolgépei  rombolják  halomra !  Hogy 
egész  Európa  szabadság,  jólét  és  műveltség  után  vágyó 
nemzeteinek  ne  sikerüljön  a  két  óriás  közé  vetni  magukat : 
oh  ne  tiporjátok  el,  a  mi  mindnyájunké :  e  század  keser- 
ves vívmányát;  oh  ne  verjetek  egymáson  sebeket,  miknek 
mindegyike  nekünk  mindnyájunknak  sebe  lesz ! 

Az  emberek  tánczoltak  a  kitörni  készülő  vulkán  felett ! 

Leon  ott  volt  a  külügyminiszternek  azon  az  estélyén, 
melyen  e  nevezetes  államférfi,  (kinek  neve  olajfát  jelent) 
egy  ellenzéki  képviselőnek  amaz  emlékezetes  szavakat 
mondá : 

<(  A  császár  térden  áll  (rempereur  est  a  genoux)  s  nekünk 
igyekeznünk  kell,  hogy  őt  Európa  szemei  előtt  felegyene- 
sítsük ! )) 

Akkor  még  sokan  voltak,  a  kik  e  szavait  nem  helye- 
selték. 

<(Ejh,  mit  urak !  Ne  komolykodjunk  most,  játszunk  egy 
kis  schwarze  Pétert)). 

Mint  tudva  van,  ezzel  az  importczikkel  mi  szolgáltunk 

a  szép  Lutetiának.  S  ha  volna  valaki,  a  ki  nem  tudná, 
hogy  mi  az  a  schwarze  Péter  ?  annak  néhány  szóval  el- 
mondjuk, hogy  az  egy  Bécsben  és  nálunk  a  kis  városokban 
divatozó  társasjáték ;  amivel  magunk  is  töltöttünk  el  több 
kellemes  órát  fiatal  korunkban.  A  társaság  tagjai  körbe 
állanak,  háttal  kifelé  fordulva,  s  kezeiket  hátra  teszik.  Egy 
választott  a  körön  kívül  jár,  kezében  egy  korbácscsá  fonott 
(selyem)  kendőt  tartva  s  a  körben  e  jelszót  hangoztatja : 
«Eum,  rum,  rum ;  der  schwarze  Péter  geht  herumo  s  a  ken- 
dővel megérinti  a  kezeket,  míg  egyszer  a  többiektől  észre- 
vétlenül valamelyik  kitüntetettnek  a  kezében  feledi  a 
kendőtekercset,  mire  aztán  annak  joga  támad,  azzal  min- 
denkit tetszés  szerint  megütlegelni.  Ez  elmés  játék  leg- 
először a  Tuilleriákban  honosult  meg,  s  onnan  azután, 
mint  divatczikk  leszármazott  az  előkelő  salonokba. 

S  ez  igen  elmés  találmány!  Nagy  jelentőségű,  hogy  egy 
hölgy,  kinek  a  selyem  korbács  kezébe  akad,  kit  üt  meg  vele 
legelébb?  Ez  ütés  a  néma  beszédek  legérthetőbbike.  Ez 
egy  nyilatkozat,  melyet  a  felsőbb  divat  sanctionált.  S  men- 
tül erősebb  az  ütleg,  annál  határozottabb  annak  ér- 
telme. A  hölgy,  a  ki  ütleget  ád,  adósságot  vállal  magára 
vele. 

«Eum,  rum,  rum !  Der  schwarze  Péter  geht  herum !» 

A  belle  hongroiseon  volt  a  sor,  kinek  a  megelőző 
schwarze  Péter,  vicomte  Brancardier  játszotta  kezébe  a 
selyemkendőt. 

A  csalfa  tündér  sorban  minden  vendég  tenyerét  meg- 
csiklandotta  a  selyem  kendőfonattal,  a  nélkül,  hogy  vala- 
melyiknek a  kezében  ott  felejtené. 

Mikor  Leon  háta  mögött  elment,  annak  a  hátratartott 
kezeit  is  érinté  valami.  De  az  nem  selyemkendö  volt : 
hanem  egy  darab  papir.  Az  ott  is  maradt  a  markában. 

A  másik  perczben  aztán  már  puffogott  is  a  hátán  a 
selyem  korbács.  Vicomtesse  de  Brancardier  kapta  azt  meg, 
s  Leon  büszke  lehetett  rá,  hogy  az  első  ütleget  ö  kapta 
meg  tőle, 

Ez  is  nagy  diadal  ugyan,  de  még  érdekesebb,  hogy  mi 
van  abban  a  levélben  ? 

Leon  szerét  tette,  hogy  az  ablakmélyedésbe  félrevonul- 
hasson, s  ott  kibontsa  a  kis  ezédulát ;  ezt  olvasá  ki  belőle: 

((Holnap  délben  A  .  .  .  Ehrenbreitsteinba  megyo. 

Érthető. 

Ha  holnap  délben  Alienor  Ehrenbreitsteinba  megy, 
akkor  holnap  este  Pompeia  princesse  egyedül  lesz  odahaza. 
Sapienti  pauca ! 

Valóban  legfőbb  ideje  volt,  hogy  Alienor  (ha  küldetésé- 
nek meg  akar  felelni)  Németországba  utazzék. 

A  szent  liga  szolgálatában  levő  bajor  lapok  erősen  futták 
a  tárogatót,  fenyegetve  Poroszországot,  hogy  nem  mennek 
vele,  ha  Francziaországgal  háborúba  keveredik.  Azoknak 
biztatás  kell.  A  ki  lármázik,  az  fél. 

De  hogy  merte  mégis  Alienor  rászánni  magát,  hogy 
ifjú  szép  feleségét  egyedül  hagyja  Párisban? 

A  talánynak  megoldása  van. 

Azt,  hogy  Alienor  mért  nem  siet  Ehrenbreitsteinba,  leg- 
könnyebben kitalálta  Octavián  papa. 

Hisz  épen  ő  boronálta  össze  az  előzményeket  akként, 
hogy  Pompeia  és  Leon  egymást  érdekesnek  találják.  — 
Nagyon  is  sokat  számított  Pompeia  igéző  kaczérságára  s 
most  ez  a  fegyver  ellene  fordult. 

E  napok  egyikén  Alienor  levelet  kapott  atyjától,  melyet 
nem  talált  szükségesnek  nejével  közölni. 

Hogy  miért  nem?  azt  a  levél  tartalma  igazolja. 

((Kedves  Alienor ! 

Neked  e  levél  elolvasása  után  legrövidebb  idő  alatt 
menned  kell  oda,  a  hova  küldtelek.  Hogy  eddig  miért  nem 
mentél,  annak  az  okát  én  kitalálom ;  sőt  méltánylom  is. 
Feleségedet  oda  vinned  magaddal  lehetetlen ;  ez  affront 
volna ;  de  Párisban  egyedül  hagynod  még  lehetetlenebb. 
Én  magam  nem  végezhetem  azt  el,  a  mit  rád  bíztam ;  sem 
kiváló  barátaink  közül  senki.  Mi  mindannyian  kipéczézett 
emberek  vagyunk,  kik,  a  mint  a  ((vas  ember »  területére 


152 


teszszük  a  lábunkat,  már  ránk  csappan  a  vidravas.  Eánk 
lesnek.  En  tehát  ((ott))  nem  válthatlak  fel.  De  felválthatlak 
másutt.  Cseréljük  meg  a  feladatainkat.  En  ma  Génuán 
keresztül  Marseillebe  utazom,  ott  várom  táviratodat,  hogy 
utazol  a  mondott  helyre.  A  mely  nap  reggelén  te  elindulsz 
Párisból,  én  azon  nap  estéjén  megérkezem  oda.  Arról 
azután  bizonyos  lehetsz,  hogy  a  Kizlár-Aga  nem  őrzi 
jobban  a  szultán  háremét,  mint  én  a  tiédet.  S  ha  kell 
valakinek  nyakát  törni,  azt  is  rám  bízhatod.  Még  úgy  sem 
üdvözöltem  kedves  menyemet :  a  mi  pedig  szokás.  Ha  tet- 
szik, megmondhatod  neki  előre,  hogy  érkezem ;  ha  kelle- 
metes meglepetést  akarsz  neki  szerezni,  az  is  a  te  dolgod. 
Nekem  mindegy.  Válaszodat  bizonyosan  várom.)) 

Alienor  bizony  nem  mutatta  meg  a  levelet  Pompeiának. 

Attól  fogva,  hogy  nejévé  tette  öt,  megszűnt  ránézve  az 
a  varázs,  melylyel  leány  korában  annyira  elbűvölte. 
Pompeia  nem  tartotta  többé  szükségesnek,  hogy  férjére 
nézve  bűbájos  legyen.  A  helyett  eszessége  fölényét  érez- 
tette Alienorral.  A  kaczérságról  pedig  épen  nem  tudott  le- 
szokni. 

Abba  pedig  egészen  belekábult  Alienor  feje,  ha  azt 
akarta  kitanulni,  hogy  hol  van  a  határvonal  az  asszonyok- 
nál a  diplomatiai  és  szerelmi  cselszövés  között  ?  Ez  igen 
bonyolódott  határigazltási  per. 

Tetszett  neki  az  atyja  által  ajánlott  terv ;  a  levél  felöl 
nem  szólt  semmit  Pompeiának.  A  kitűzött  napon  útra 
kelt  egyedül.  Csak  annyit  mondott  még  nejének,  hogy 
oda  nem  viheti  magával,  a  hova  mennie  kell. 

Octavián  pedig  már  akkor  útban  volt  Páris  felé,  a  hova 
éjszakára  kellett  megérkeznie. 

Octavián  legjobban  szerette  volna,  ha  úgy  találna  min- 
dent, a  hogy  magában  kigondolta. 

A  könnyelmű,  kaczér  nő,  ki  Alienort  csak  hiúságból 
tette  férjévé,  egy  régi  barátjával  összetalálkozik  Párisban, 
kivel  már  itthon  is  szeretett  suttogni ;  a  kinek  perfid  mó- 
don kezére  játszott  a  képviselőválasztások  alatt;  akinek 

nagy  titkait  vásárolta  meg  —  talán  még  nagyobb  titkok 
árán  ;  az  most  itt  a  divatsalonok  lyonja  ;  lehet,  hogy  a  nő 
fantáziáját  felhevíti  a  férj  távolléte  s  tilos  élvezetekre 
gondol.  Meglepni  őket  mily  nagy  nyereség  volna !  Zárkány 
szerepe  ezáltal  Párisban  be  volna  fejezve.  Vagy  a  botrány 
által,  mely  megszöktetné,  vagy  egy  golyó  által,  mely  le- 
fektetné. Octavián  lőni  is  tud,  még  pedig  igen  finomul. 
Aztán  Pompeia  számára  is  volna  igen  szép  alap  egy  váló  - 
perre. 

Octavián  ilyenforma  conjecturákkal  foglalkozott  az 
egész  úton. 

Pompeia  princesse  azonban  szintén  távollátó  tervező 
volt.  A  világvárosban  ő  az  első  tekintetre  kiismerte  a 
mások  cselszövényeit  s  tudta  szükség  esetén  felhasználni. 

Leon  egész  társaságot  talált  Pompeiánál,  mikor  másnap 
este  megjelent  nála ;  nem  nagyot,  de  válogatottat.  Négy 
előkelő  állású  úr,  ugyanannyi  úrhölgy,  kiket  ő  futólag, 
látásból  ismert. 

Hajlandó  volt  igen  kedvező  magyarázatot  adni  e  körül- 
ménynek. 

Itt  nem  lehet  szó  bizalmas  téte  a  téterői.  Nagyon  sok 
fej  van  hozzá. 

Pompeia  mindamellett  fesztelen  szívességgel  fogadta,  s 
félreismerhetlenül  kitünteté  őt  kegye  által. 

A  hány  hölgygyei  és  úrral  megismerteté  a  jelenlevők 
közül,  titokban  mindegyikről  megsugá  neki,  hogy  ennek 
azzal,  amannak  ezzel  van  egyetértő  csillagképlete :  míg 
Leon  lassankint  rájött,  hogy  itt  mindenkinek  van,  akihez 
tartozik  ;  egyedül  ő  az  a  bolygó,  a  ki  még  a  napját  keresi, 

S  a  szerelmi  cselszövők  nagyon  jó  szövetséges  társak. 

Ez  a  valódi  belle  allience,  mely  egymást  el  nem  árulja. 

Mindenik  ismeri  jól  a  másiknak  a  titkát  s  el  van  szánva 
azt  megvédelmezni.  A  carbonarik,  a  szabadkőműveseL- 
szövetsége  nem  olyan  erős,  mint  ezeké. 

Egyik  titok  a  másikat  fedezi. 

marquisnő  el  nem  árulja  Z.  grófnőt  és  ketten  együtt 

kimentik  T.  princesset,  és  hárman  együtt  lefegyverzik  a 
rágalom  minden  támadását. 

Ha  együtt  vannak,  a  magas  politikáról  beszélnek,  s  ha 
páronkint  külön  húzódnak,  ott  valószínűleg  folytatják  az 
égető  kérdéseket. 

—  Épen  önről  volt  szó,  mikor  belépett,  mondá  Pompeia, 
mikor  mindenki  hallhatá.  De  Colas  marquis  úr  azt  állítá, 
hogy  önt  a  kormánya  ma  vagy  holnap  haza  fogja  híni. 
S  ez  nekünk  nagy  nyereség  lenne ! 

A  forró  kézszorítás  azt  mondá,  hogy  épen  az  ellenkező- 
jét kell  érteni. 

—  Eám  nézve  pedig  kettős  veszteség.  Egyébiránt  kö- 
szönöm De  Cola  marquis  úrnak  szíves  figyelmét  irántam. 

Senkise  vette  azt  komolyan,  a  miről  ők  beszéltek. 

Egyik  fiatal  úrhölgy  a  zongoránál  ült  s  hagyott  sugdosni 
a  fülébe  egy  úr  által,  ki  széktámlájára  könyökölt;  egy 
másik  asszonyság  egy  aczélmetszet  album  képeit  magya- 
ráztatta magának,  s  úgy  tett,  mintha  csakugyan  a  képek 
szövege  volna  az,  a  mit  hall ;  egy  harmadik  delnő  a  tér- 
képen keresett  másod  magával  valamit,  a  mit  nehéz  volt 
megtalálni.  S  egy  alá  s  fel  sétáló  pár  élénk  zsémbelés 
hangján  és  czivódási  lejtésekkel  mondott  egymásnak 
gyöngédségeket. 

Pompeia  leülhetett  egy  nagy  ficus  lombja  alá  Leonnal 
és  folytathatta  a  diplomatizálást. 

—  Én  azt  hiszem,  hogy  ön  maga  is  szeretné,  ha  vissza 
mehetne  már  Bécsbe. 

—  A  hol  ilyenkor  nyáron  még  csak  ismerősöm  sincs. 

—  Egy  mégis  van.  Azt  önnek  lehetetlen  nem  tudnia, 
hogy  Etelváry  herczeg  most  Bécsben  van,  s  hogy  családos- 
tul van  ott,  és  hosszabb  ideig  szándékozik  ott  maradni, 
azt  érthetővé  teszi  ottlétének  indoka.  Atyám  írt  nekem  e 
felől;  ő  tőle  tudok  mindent.  A  herczeg  eddigi  nyugodt 
kedélyétől  egészen  elütő  erélylyel  lépett  föl  ellenünk  s 
minden  befolyását  felhasználja,  hogy  azon  áramlatnak 
útjában  álljon,  mely  a  mi  czéljainkhoz  yezet.  A  di- 


plomatia  köreiben  minden  nap  láthatni  őt  s  mert  terveinket 
legjobban  'ismeri,  azoknak  meghiúsítására  legsikeresebben 
ö  dolgozik.  Vagyona,  befolyása,  összeköttetései,  széles 
ismeretei  száz  akadályt  képeznek  előttünk.  Ön  is  egyike 
az  ő  eszközeinek,  bár  maga  nem  is  sejti  azt  talán.  S  mi 
csatolja  önt  a  herczeg  politikájához  ?  Van-e  abban  valami 
természetesség,  hogy  ön  azokkal  tart,  és  nem  mivelünk? 
Nem  volt-e  a  magyar  előtt  gyűlölet  és  gúny  tárgya  a 
német  faj?  Nem  bámulták-e  a  franczia  nemzetet?  Nem 
tartoznak-e  neki  hálával  ?  Nem  rajongott- e  érte  minden 
magyar,  a  ki  fiatal  ?  Hát  egyszerre  megvénült- e  Magyar- 
ország fiatalsága  ? 

—  Prineesse  !  még  most  is  szeretjük  a  francziákat.  Csak 
a  szeretet  fogalma  különbözik  nálunk.  Egyikünk  szereti 
őket  békességben  boldognak,  szabadnak  látni,  a  másikunk 
szereti  őket  a  csatamezőn  dicsőnek,  itthon  elnyomottnak 
látni.  Gyűlölni  pedig  nem  akarunk  többé  senkit.  A  nem- 
zeti gyűlölet  betegség  :  elmúlása  kigyógyulás. 

—  Ah  ha  ha !  Milyen  komolyan  tudja  ön  ezeket  a  phra- 
zisokat  elmondani !  Kérem  :  itt  nincs  karzat !  Minek  ez  a 
magas  stylus  ?  A  nagy  óraműveket  olyan  kicsiny  rugók 
mozgatják.  Az  a  magas  politikai  eszménykép,  mely  az  ön 
meggyőződését  képezi,  szőke  hajat  hord  és  fekete  szeme- 
ket hozzá. 

—  Lelkemre  mondom,  prineesse,  oly  távol  van  tőlem  e 
merész  ábránd,  mint  a  jövő  század. 

—  Az  nem  igaz !  Ön  oda  vágyódik  hozzá.  Ön  unatko- 
zik itt,  a  hol  mindenki  mulat,  s  ön  az  izgalom  örvényében 
is  mozdulatlan  marad.  Pedig  ez  a  hölgy  önt  boldogtalanná 
fogja  tenni !  Széttépni,  halálra  kinozni  egy  nemes  szivet, 
ez  az  ő  istennői  büszkeségének  tetsző  játék;  de  hogy  bol- 
doggá tegye  azt,  ahhoz  nincs  benne  elég  « ember »,  elég 
« asszony))  .  .  . 

—  Az  én  boldogságom  oly  észrevehetlen  atom,  a  mit  az 
6  keze  se  föl  nem  vehet,  se  el  nem  ejthet. 

^  Pe  a  mit  ön  mégis  kezébe  adhat.  Milyen  jól  meg 

tudott  ön  őrizni  egy  nagy  államtitkot,  mindaddig,  a  míg 
én  azt  nem  mondtam,  hogy  annak  vélem  közlése  által 
Eafaela  férjhez  menetele  könnyen  meghiúsulhat.  A  mint 
az  ő  szép  szemeire  gondolt,  elárulta  ön  azt  nekem. 

—  Én  nem  úgy  emlékszem  rá,  princesse :  nekem  van 
egy  kis  jegyzökönyvem,  abban  van  irva  néhány  szó. 

—  Ah !  s  ön  még  tartogatná  azokat  ?  Nem  törölte  még 
le  a  pergamentről  ?  Emlékszik  rá  ?  —  Csakhogy  ön  en- 
gem abban  a  perczben  is  megcsalt.  Én  önnek  az  igazi 
szót  mondtam,  ön  nekem  nem  azt.  Vagy  ön  azt  tartja, 
hogy  diplomatát  és  asszonyt  megcsalni  nem  vétek  ?  Hát 
még  a  kettőt  együtt  ?  Lássa  ön,  én  a  helyett  ön  iránt  egész 
a  vakmerőségig  őszinte  vagyok.  Én  nem  titkolom  azt, 
hogy  az  én  ellenfelem  nem  az  a  « vasember »  :  az  állam- 
kanczellár,  hanem  egy  jégember  :  egy  asszony.  Ha  én  po- 
litikával vesződöm,  csak  azért  teszem,  hogy  ő  ellene 
küzdjek.  Lássuk,  hol  vannak  önnek  a  jobb  barátai:  itt-e 
vagy  ott  ?  Tudatta  már  önnel  Bécsből  valaki,  hogy  rövid 
időn  vissza  fog  hivatni  ? 

—  Nem,  princesse. 

—  No  hát  én  tudatom  ;  mert  én  megtudtam  azt.  E  visz 
szahivatásnak  kétféle  értelme  lehet.  Vagy  az,  hogy  az 
egész  politikai  irány,  melyet  ön  itt  képviselt,  annak  pár- 
tolóival együtt  megbukott.  Akkor  ön  pályafutása  végét 
elérte  s  mehet  falura  gazdálkodni :  több  szerepe  nincs. 
Vagy  pedig  azt  jelenti,  hogy  megelégelték  itteni  működé- 
sét, s  most  otthon  akarják  önt  látni.  Ön  nagyon  is  hű 
volt:  nagyon  is  buzgó  abban  a  feladatban,  melyet  magára 
vállalt ;  ezért  megszokták  büntetni  az  embert :  —  meg- 
tagadják. Adnak  neki  egy  érdemrendet,  s  a  jó  ember  azt 
hiszi,  hogy  ki  van  tüntetve  ;  adnak  neki  egy  mosolykísérte 
szót,  s  ő  azt  hiszi,  hogy  szerelmesek  bele.  Aztán  repked 
a  gyertya  körül,  míg  szárnyát  elégeti.  Volnék  én  férfi : 
tudnám,  hogy  mit  tegyek  ? 

—  Mit  tenne  princesse  ? 

—  Csak  asszony  vagyok :  csak  azt  tudom,  a  mit  egy  nő 

mondana  annak  a  férfinak  ebben  az  esetben  :  «ne  menj 
vissza!)) 

S  e  szónál  keze  odatapadt  Leon  kezéhez. 

A  zongorázó  úrhölgy  már  utolsó  verseit  énekelte  a  ro- 
máncznak,  melynek  szövegét  a  találkozó  szempillantások 
magyarázták,  az  albumvizsgáló  pár  már  megegyezett  ab- 
ban, hogy  melyik  a  legszebb  táj  ?  a  térképtanulmányozók 
már  rátaláltak  a  helyre,  melyet  kerestek,  s  a  czivódó  úr- 
hölgy már  könyezett :  .  .  .  .  Pompeia  a  virágligetben  to- 
vább suttogott  e  thémáról:  «ne  menj  vissza !» 

A  férfit  leggyöngébb  oldalán :  sértett  becsérzetén  tá- 
madta meg.  Ott  nekünk  nincsen  pánczélunk. 

S  ha  van  valaki,  a  ki  oly  édes  hő  szavakkal  maraszt,  — 
a  ki  egy  perczben  a  mily  végtelenül  megkeserít,  oly  vég- 
telenül megédesíti  azt. 

Pompeia  csábító  szép  volt  ez  estén,  egyik  szemében  a 
menny  csillagai,  másikban  a  pokol  tüze.  Ezüst  szőke  haja 
befonatlan  hullámzott  alá  vállain,  pedig  felerésze  még 
hajékül  volt  fejére  feltűzve.  Leonnak  éreznie  kellett,  hogy 
őt  ezek  a  vékony  selyemszálak  egyenkint  körülfogják, 
megkötözik. 

Az  idő  éjfélutánra  járt. 

A  marseillei  gyorsvonatnak  ilyenkor  kell  már  meg- 
érkeznie. 

Pompeia  azt  suttogta,  hogy  a  szerelemnek  leggazdagabb 
kútforrása  a  boszuállás. 

A  kapus  csengetyűje  új  vendéget  jelentett  be. 

Egy  mindent  igérö  kézszorítás  szakítá  félbe  a  sut- 
togó szót. 

A  komornyik  bejelenté  az  érkezett  nevét. 
((Vicomte  de  Brancardier ! » 
Pompeia  a  belépő  uracs  elé  sietett. 

—  Ah,  ön  a  feleségét  keresi  nálam  úgy-e  bár.  Azt  igérte, 
hogy  színház  után  idejön. 

—  Nem,  princesse.  Nem  szoktam  a  magam  feleségét 
keresni.  S  ha  azt  igérte,  hogy  idejön,  akkor  bizonyosan 

máshová  ment.  —  Én  monsíeur  Napóleon  de  Párkányt 
keresem. 

—  Véletlenül  itt  van.  De  ki  adta  önnek  azt  az  eszmét, 
hogy  hozzám  jöjjön  monsieur  Zárkányt  keresni  ? 

—  Tudom  princesse,  hogy  ez  a  legfelsőbb  fokúindiscre- 
tió,  a  mit  Párisban  valaha  elkövetett  valaki,  s  engem  már 
nyolcz  helyről  dobtak  ki  azzal  a  kérdéssel,  hogy  mit  ke- 
resi ön  minálunk  monsieur  de  Zárkányt?  S  ha  a  princesse 
is  kidobat,  az  lesz  a  kilenczedik.  Hanem  hát  rendkívüli 
időket  élünk.  Idestova  az  ablakon  fogunk  bejárni  egy- 
máshoz. Az  abnormis  helyzet  mentse  ki  illetlenségemet. 
A  külügyminisztérium  és  az  osztrák  nagykövetség  fontos 
sürgönyöket  kapott  s  azok  között  van  egy  chiffrekben  irott 
levél,  mely  Zárkány  úrnak  van  czimezve  ....  Leon  bará- 
tom a  hivatalban  azt  hagyta  meg,  hogy  ha  éjjel  nem  ta- 
lálnának rá  s  akkor  érkeznék  számára  sürgős  levél,  azt 
ott  bontsák  fel  rögtön  és  betűzzék  ki.  Ezzel' is  úgy  tettek. 
Minthogy  Leon  szállásán  nem  volt  található,  felbontották 
a  levelét,  mely  belül  chiffrekben  volt  írva.  De  semmiféle 
chiffre-kulcs  nem  illett  rá.  Az  olyan  sajátszerű  titkos  Írás- 
sal van  szerkesztve,  a  mihez  nem  tudnak  a  bölcseink 
hozzáférni.  Ekkor  nekem  az  lett  parancsolva:  ömost  fogja 
ön  ezt  a  levelet,  keresse  fel  vele  monsieur  Zárkányt  akár- 
hol, rontson  be  minden  házhoz,  a  hova  ő  járni  szokott 
((de  par  le  roi)),  a  mig  csak  fel  nem  találja;  az  ilyen  le- 
velet nem  lehet  reggelig  pihentetni;  minden  dolog  bo- 
rotvaélen áll  most:  tizenkét  órai  idő  most  egy  örökké- 
valóság)). Ez  kényszerített,  hogy  egy  ilyen  csodálatos  kül- 
detésre vállalkozzam. 

Pompeia  mosolygott.  Arra  gondolt,  hogy  vicomte  de 
Brancardiernek  még  két  nagy  oka  volt  ily  buzgalmat  ki- 
fejteni az  ismerősök  házába  betörésben.  Az  egyik  az,  hogy 
csakugyan  félti  a  feleségét  s  gyanúja  van  Zárkány  ellen, 
a  midőn  az  a  schwarze  Péter  selyemkendőjének  ütlegei- 
ből  az  első  zsengéket  kapta  (mintha  bizony  a  selyemkendő 
is,  a  néma  beszéd  is,  nem  azért  adatott  volna  az  asszony- 

nak,  hogy  a-  gondolatait  eltitkolja  vele?).  A  másik  ok  pe- 
dig az,  hogy  vicomte  Brancardier  Alienornak  is  jó  barátja. 
Ahgha  az  nem  bízta  rá,  hogy  kémkedjék.  —  Csakhogy 
még  nagyon  korán  jött. 

Leont  tehát  csakugyan  megtalálta. 

Zárkány  nem  talált  elég  szavakat  háláját  kifejezni  e 
nagy  barátságért. 

Az  egész  társaság  összegyűlt  körüle  a  salonban.  Sokan 
voltak,  a  kik  még  soha  sem  láttak  olyan  titkos  irásjegyű 
levelet. 

Az  ilyen  levélnek  egyik  sajátsága  az,  hogy  nyomtatás- 
betűkkel van  Írva,  hogy  a  kézvonások  el  ne  árulják  azoknak 
íróját:  legtöbbször  német  fraktur  betűket  használnak. 

Leon  maga  elé  tette  a  már  felnyitva  kapott  levelet  s 
elkezdte  azt  kibetűzni. 

Egy  kis  idő  múlva  elkezdte  a  bajuszát,  szakállát  rágni. 
Nem  ment  sehogy  a  kibetűzés. 

—  Nem  találom  én  ennek  a  levélnek  a  kulcsát ! 

—  Az  lesz  a  szép,  ha  önmaga  sem  tudja  elolvasni. 
Leon  elővette  minden  tudományát.  Kikereste  tárczájá- 

ból  mindazokat  a  jelmondatokat,  a  mik  szerint  különböző 
időben  leveleztek  vele.  Egy  sem  oldotta  meg  ennek  a  le- 
vélnek a  titkát. 

Végre  hátrafelé  lapozva,  jegyzőtárczájában  talált  egy 
lapot,  melyhez  egy  repkénylevél  volt  tapadva,  azon  a  la- 
pon volt  egy  jelmondat  felírva:  ezt  ő  valamikor  egy  sze- 
gény jó  leánykának  adta,  a  kit  arra  kért,  hogy  majd  ha 
egyszer  valami  nagy  bajban  lesz,  hogy  kényszerűséggé 
válik  ő  hozzá  levelet  írnia,  azt  e  mondat  rejtélyével  írja, 
nehogy  el  legyen  árulva  egy  titok,  a  mit  két  szív  őriz. 

Lívia ! 

Végig-végig  borzongott  az  egész  testén  valami.  NagyO' 
kat  dobbant  a  szíve. 
Ö  írta  volna  ezt? 

E  jelmondatot  kísérlé  meg  alkalmazni  a  talányos  so- 
rokra. 


Es  akkor  aztán,  a  kik  az  arczára  néztek,  bámulva  látták 
azt  a  változást,  mely  azon  lassankint  fokozódva  végbement, 
a  mint  a,  levél  szavait  egyenkint  kitalálta. 

Elsápadt  ....  Szemei  merően  bámultak  az  irott 
lapra  .  .  .  Ajkai  reszkettek  .  .  .  Szemöldei  összevonul- 
tak .... 

Most  azt  olvassa,  hogy  Eafaela  mint  kérte  fel  Liviát, 
hogy  menjen  atyjához  nőül  ....  A  herczeg  szereti  őt  . . . 
Eafaela  már  megnyerte  rokonai  beleegyezését  a  házas- 
sághoz. 

Egy  pillanatra  a  keserű  öröm  görcsös  mosolya  rántja 
félre  ajkait. 

És  akkor,  midőn  Livia  azt  mondja :  «de  nekem  nem 
kell  férj,  jólét,  magas  rang:  én  hű  maradok  te  hozzád  !» 

Szemei  egy  perczig  nem  látnak  a  könytől. 

S  végül  aztán  ajkait  összeharapja;  arczafakó  lesz,  mint 
az  ón,  és  homlokán  nehéz  veríték  gyöngyözik. 

Mindenki  látja  azt,  a  ki  ránéz. 

Most  azt  olvassa,  hogy  Livia  nem  talál  másban  szaba- 
dulást, mint  elszökni,  elbujdosni  széles  e  világba. 

Oh  ez  a  levél  úgy  összetörte  a  szivét.  Úgy  eltöltötte 
minden  idegét  fájdalommal. 

Mit  neki  most  Páris,  minden  szép  asszonyával,  mit  neki 
most  Európa  minden  császárjaival  együtt  ? 

—  Nos,  uram !  Mi  történt  a  világban?  kérdé  tőle  a  bű- 
bájos tündér. 

—  Semmi  sem,  princesse.  Magán  ügyem  ez.  Haza 
hínakc 

—  Nem  mondtam  ?  sugá  baikan  a  szép  Circe.  S  mit 
tesz  ön  ? 

—  Haza  megyek* 

—  Ah!  . 
' —  Még  ez  éjjel. 

—  TJgyan?  Még  ez  éjjel?  kérdé,  s  szép  rózsaajkai  a  mint 
szétnyíltak,  bosszúsan  összeszorított  gyönyörű  fogsorai 
láts^ioítak  ki  közülök. 

Leon  hangja  egyszerre  oly  rekedt  lett,  hogy,  nem  lehe- 
tett megértem,  mit  felelt  rá.  Tán  épen  szórakozottságában 
azt  tette,  hogy  magyarul  vett  búcsút  a  franczia  vendég- 
társaságtól. 

Ekkor  az  asszony  odalépett  hozzá  s  oly  arczkifejezéssel, 
melyben  csalódás,  gúny  és  düh  volt  egyesítve,  monda  neki 
valamit,  a  mit  csak  ők  ketten  értettek  meg: 

—  Tehát  ön  lett  a  vas  kakadu. 

—  Igen,  madame. 

Azzal  bókot  csinált  s  elhagyta  a  termet. 
Vicomte  de  Brancardier  az  előszobában  elfogta. 

—  De  csak  nem  mégy  el  a  nélkül,  hogy  elbúcsúznál  a 
követségnél  és  a  minisztériumnál. 

—  Úgy  hiszem,  meg  fogja  tudni  magát  vigasztalni  el- 
tűnésem felett  mind  a  nagykövetség,  mind  a  külügyérség. 
Nincs  időm  őket  meglátogatni. 

—  Vigasztalhatlan  vagyok,  hogy  azt  a  fatális  levelet 
épen  én  hoztam  el  neked,  és  épen  most. 

—  En  pedig  nagyon  köszönöm  azt  neked,  mondá  Leon 
s  forrón  megszoritá  a  vicomte  kezét.  Es  aztán  a  mint  az 
őt  megsajnálta,  (mert  jó  szivü  volt),  és  megölelte,  akkor 
Leon  megcsókolta  a  vicomte  arczát.  —  Mi  magyarok  csak 
azt  csókoljuk  meg,  a  kit  szeretünk.  Nagyon  köszönöm  ezt 
neked.  Jót  tettél  velem. 

Azzal  sietett  ki  a  házból.  A  vicomte  egész  a  kocsijáig 
kisérte  s  aztán  ő  is  elsietett  a  maga  fogatán. 

Es  valóban  nagy  oka  volt  Leonnak  azt  megköszönni; 
mert  Isten  keze  volt  e  perczben  a  feje  fölött  s  ugyan  jól 
tette,  hogy  egy  perczig  sem  időzött  tovább  e  helyen  !  Mert 
abban  a  pillanatban,  a  melyben  az  ő  kocsija  a  hotel  ki- 
járó kapuján  kigördült,  mennydörgött  be  a  Nornenstein 
Octavián  kocsija  a  másik  kapun,  s  ha  az  ott  találja  őt 
Pompeiánál,  fia  távollétében,  holnap  ő  meg  van  halva. 

így  pedig  igen  kellemes  prsecisióval  ment  össze  minden. 

Mikor  Nornenstein  Octavián  fejedelem  a  bejelentő  ko- 
mornyik sarkára  gázolva,  utikabátban  belépett  Pompeia 


Jókai:  Az  élet  komédiása'.  TI. 

salonjaba :  kedves  menye  a  kitörő  öröm  sikoltásával  ro- 
hant a  n^yakába  s  csókot  adott  neki  jobb  és  balfelül :  mit 
Octavián  fejedelem  szépen  visszaadott.  Ott  díszes  úri  tár- 
saságot talált  együtt  s  meggyőződhetett  felöle,  hogy  kiki 
párjával  van:  csupán  Pompeia  van  egyedül.  Az  ifjú  meny 
csupa  szeretetreméltóság  ipja  irányában.  Olyan  jól  illik 
neki  a  naiv  duzzogás,  mikor  elmondja,  hogy  Alienor  épen 
ma  utazott  el,  a  mit  a  papa  bizonyosan  nem  tud;  de  már 
most  itt  kell  maradnia,  a  míg  Alienor  vissza  nem  tér.  Az- 
után nem  beszélnek  egyébről,  csak  Alienorról.  Politikához, 
diplomatiához  a  messze  útról  jött  hozzá  sem  juthat,  min- 
dig csak  a  boldog  házas  életről  beszélnek  neki,  míg  végre 
meggyőződik  felőle,  hogy  íia  messalliancet  kötött  ugyan, 
hanem  azért  példányszerű  hű  hitvestársra  tett  szert. 


A  TŰZAKNA  FELLOBBAN. 

Másnap  korán  reggel  sietett  főnökéhez  Vicomte  de 
Brancardier. 

Ott  talált  nála  egy  idegen  urat ;  de  neki  szabadalma 
volt  mindenkor  belépni  a  dolgozó  szobájába,  s  azt  az 
idegen  urat,  kivel  főnöke  beszélgetett,  figyelembe  sem 
vette. 

—  A  várt  fordulat  megtörtént,  mondá  félhalkan  főnö- 
kének. 

—  Hogyan  ? 

—  Monsieur  Zárkány  ama  levélben  rögtöni  visszahiva- 
tását  kapta  meg. 

Ez  még  nem  bizonyítja  a  fordulatot.  Lehet,  hogy  csak 
hely-  vagy  személy  változtatásról  van  szó. 

—  Arcza  mindent  elárult.  Tökéletes  bukását  lehetett 
olvasni  róla.  Elsápadt,  mint  a  ki  halálitéletét  olvassa. 

—  Lehetett  neki  utasításul  adva  abban  a  levélben,  hogy 
sápadjon  el,  mikor  azt  végigolvassa. 


<63 


—  Ajiai  reszkettek,  szemöldökei  összehúzódtak. 

—  Oh  uram;  a  diplomaták  nagy  komédiások;  —  térdei 
inogtak,  fogai  vaczogtak.  Ez  mind  utasításában  lehetett. 
Még  talán  könyezett  is  ? 

—  Valóban  a  szemei  megteltek  könynyel. 

—  No  mondtam  úgy-e  ?  Ennek  én  mind  nem  hiszek. 
Láttam  én  már  ilyet. 

—  Es  rögtön  elutazott  még  az  éjjel. 

—  Még  annak  se  hiszek. 

—  De  uram !  Itt  hagyott  egy  félbeszakadt  légyottot  a 
legszebb  asszonynyal. 

—  Igen?  No  már  akkor  elhiszem  neki,  hogy  megbukott. 
Hadd  mutassam  be  önöket  egymásnak.  «Vicomtede  Bran- 
cardier)),  <(duc  de  Nornensteiu)). 

Bizony  legfőbb  ideje  volt.  Vicomte  Brancardier  már 
épen  meg  akarta  nevezni  azt  a  szép  asszonyt. 

A  mik  ezután  történtek  a  világban,  azt  följegyezték  a 
krónikák  minden  napról. 

Július  9-dikén  a  franczia  hadügyminiszter  kinyilatkoz- 
tatá  a  kamarák  előtt,  hogy  a  hadsereg  csatakészen  áll. 

Tizedikén  gyorsfutár  küldetett  a  nagykövethez  Wild- 
badba,  határozott  utasításokkal. 

Tizenegyedikén  kimondatott,  hogy  Metznél  tábort  kell 
összevonni. 

Tizenkettedikén  a  külügyminiszter  kinyilatkoztatta  a 
törvényhozó  test  előtt,  hogy  a  nemzet  becsülete  van  meg- 
sértve. 

Tizenharmadikán  nagy  munkástömeg  tartott  meetinget 
Párisban  —  a  béke  érdekében  s  elhatározá  a  kormányt 
felkérni,  hogy  ne  kezdjen  háborút.  A  küldöttség  nem  fo- 
gadtatott el.  «A  béke  a  forradalom  !»  Azt  mondták. 

Tizennegyedikén  a  porosz  király  azt  izente  a  franczia 
követnek,  hogy  «nincs  több  mondani  valója». 

11^ 

Tizenötödikén  megizenték  neki  a  háborút. 

Tizenhatodikán  a  törvényhozók  megszavazták  a  hadi 
hitelt  és  a  hadsereg  mozgóvá  tételét  kétszáznegyvennégy 
szóval  «egy»  ellen. 

Ez  elég  volt  egy  hétre. 


HATODIK  RÉSZ. 


A  VADONBAN. 


A  VADONBAN. 


Egy  huzamban  Páristól  a  dancsvári  állomásig,  mely 
szerencsés  végpontja  egy  magyarországi  vasból  csinált 
zsákutczának.  Idáig  Leon  sehol  meg  nem  pihent.  A  ká- 
bító vasúti  « hajrá))  alatt  csak  egy  eszme  foglalta  el  lelkét : 
nem  is  eszme,  de  zűrzavara  a  gondolatoknak.  Csak  a 
dancsvári  állomáson  juttatá  eszébe  a  legelső  paprikás, 
hogy  a  földön  jár.  Ettől  jutott  az  eszébe,  hogy  ő  « sebes 
kutyafuttában))  valami  nagy  dolgot  elfelejtett :  leköszöné- 
sét  benyújtani  a  főnökénél.  Igaz,  hogy  Bécset  elkerülte 
Gánserndorfnál,  különben  ott  is  eszébe  juthatott  volna. 

A  postás  régi  ismerőse  volt,  különben  is  hozzá  kellett 
folyamodnia  fogat  végett,  mely  tovább  vigye  (ő  vele  egy 
társaságban  készítették  Dumka  úr  mulatságos  extra  lap- 
jait). Itt  írószereket  kért,  megírta  lemondását  s  azt  ötszö- 
rösen lepecsételve,  átadta  a  postásnak. 

—  Itt  a  szekér  ?  (Ez  a  szó  bizonyítá,  hogy  semmiféle 
discursusnak  nem  szándékozik  helyt  állni.) 

—  Készen  van,  igen  is.  Hanem  egy  alázatos  kérésem 
van.  Tetszik  ismerni  a  Lőw  Hirschet  ? 

—  Még  mindig  várom,  hogyan  eszi  meg  az  egyik  fele  a 
másikat  ? 

—  Hát  nem  ette  meg.  Sőt  inkább  igen  gazdag  bérlő 
lett,  s  most,  hogy  az  országgyűlés  kimondta  az  emanci- 
patiót,  jószágot  keres,  a  mit  megvegyen.  Ott  bérel  nagy- 
ságod Szent-Ilonája  mellett.  Mindenfélével  üzérkedik. 
Megvásárolja  a  láthatatlan  dolgokat  is,  virtualitást,  re- 
mélhető örökséget.  Bankokat  alapít  a  vidéken.  Eletbizto- 

sításokat  negocziál.  Most  épen  a  dancsvár-sipotai  kiháza- 
sító egyesületet  ütötte  nyélbe.  Már  van  kétezer  férjhez 
menendő  leánya,  a  ki  ötven  forint  befizetésre  a  lakodalma 
napján  ötszáz  forintot  kap  ki.  Hát  ő  is  hazafelé  térőben 
van,  s  azért  könyörög,  hogyha  méltóztatnék  őt  hazáig 
magával  vinni. 

—  Jó  lesz,  csak  nagyon  sok  ferslágot  ne  hozzon  ma- 
gával. 

—  Csak  egy  útitáskája  van,  meg  egy  sajtos  putinája. 
Hanem  hogy  nem  házasítja-e  meg  a  nagyságos  urat  az 
úton?  arról  nem  állok  jót. 

Leon  útitársa  régi  ismerős  volt,  ki  rögtön  sietett  meg- 
újítani a  régi  jó  barátságot ;  daczára  annak,  sőt  épen  azért, 
mert  Leont  most  már  nagyságolta. 

—  Nagyságos  miniszteri  tanácsos  uram ;  mondá,  mikor 
már  egymás  mellett  ültek  a  kocsiban ;  nagyon  rossz  út 
van  Kolongyáig,  a  hol  én  lakom,  most  csináltatta  az  úti- 
biztos, azért  a  publikum  csak  az  út  szélén  törtet,  a  köze- 
pére senki  se  jár  közuzni;  ha  mindaketten  elalszunk,  a 
kocsis  is  eltalál  aludni,  szent,  hogy  belefordulunk  az 
árokba.  Azért  legjobb  lenne,  ha  az  egész  úton  beszél- 
getnénk. 

—  Nagyon  jó  lesz  tisztelt  Lőw  Hirsch  polgártársam ; 
hanem  oszszuk  fel  a  munkát,  a  mikor  kegyed  beszélgetni 
fog,  akkor  én  szundikálni  fogok ;  mikor  aztán  kegyed  fog 
szundikálni,  akkor  meg  én  fogok  beszélgetni. 

De  biz  a  tisztelt  polgártársra  egész  Kolongyáig  nem  ke- 
rült a  sor  a  szundikálásban,  mert  azt  az  útat  végigszun- 
dikálta maga  Leon,  s  csak  akkor  ébredt,  mikor  a  kolon- 
gyai  bérlölak  előtt  megállt  a  kocsi,  s  útitársa  a  putinával 
a  hona  alatt  s  a  táskával  a  kezében  búcsút  vett  tőle. 

—  Aztán  nagyságos  miniszteri  tanácsos  uram,  a  hogy 
mondtam:  huszonhatezer  forint  mindenért  összevissza. 
Aztán  ne  ijedjen  meg  a  seregélytől.  Alászolgája!  Köszö- 
nöm alássan  a  kegyes  grácziáját,  majd  egyszer  megszol- 
gálom ! 

—  Jól  lesz  minden,  tisztelt  polgártársam,  hagyta  hely- 
ben Leon,  3  sejtelme  sem  volt  róla,  hogy  őtet  fenyegeti-e 
valaki  huszonhatezer  forinttal,  vagy  tőle  remél  valaki 
annyit  örökölni?  s  hogy  madár-e  vagy  ember  az  a  ((sere- 
gélye, a  kitől  nem  szükség  neki  megijedni  ? 

Nem  is  törte  rajta  a  fejét :  volt  annak  gondja  most  elég, 

Kolongyától  az  ő  Szent-Ilonájáig  aztán  változik  az  út  : 
a  forró  nyári  nap  aszalt  rónáról  hűs  erdők  közé  tér  be ; 
óriási  bükkök :  olyan  sudárok,  mint  a  fenyőszál,  borulnak 
össze  az  út  fölött,  s  az  a  megnevezhetlen  lomb-illat,  mely 
az  erdők  sajátja,  üdvözli  a  tikkadt  utazót.  Itt  már  nem 
folytatta  a  szundikálást  Leon:  ez  már  (( otthona))  volt.  Az 
út  mellékén  szemközt  jött  rá  az  a  patak,  melynek  forrása 
az  ö  hegyei  közt  fakad,  s  ötször-hatszor  keresztezte  az  út- 
ját, mintha  üdvözlésére  sietne.  Azok  a  kis  apró  halak,  a 
mikre  gyermekkorában  annyiszor  lesett  gombostűből 
görbített  horoggal,  viczkándoztak  a  kristály  vízben,  «te 
megnőttél,  mi  kicsinyek  maradtunk :  nem  volna  kedved, 
megint  gyermeknek  lenni  ? » 

Valamennyi  rigó  az  erdőben  mind  ő  neki  füttyöngetett, 
valamennyi  mókus  a  fán  mind  az  ő  jó  pajtása  volt. 

Ezek  a  kiterjedt  erdők  már  az  ő  kurtanemesi  birtokához 
tartoznak.  Holdszámra  sok:  jövedelemre  kevés.  Makk, 
gubics  a  haszon :  a  fát  itt  nem  veszik,  csak  lopják. 

Csak  a  hol  a  patak  mentében  egy-egy  kis  lapos  völgy 
öblösül  el,  van  egynehány  holdnyi  kaszálló :  hanem  az 
aztán  rét !  ötször  raknak  rajta  boglyákat  egy  esztendőben ; 
salátának  lehetne  feladni  a  szénáját.  Malom  is  van  a  pata- 
kon, a  mitől  tisztességes  bért  fizetnek.  A  völgykatlan  körül, 
a  hol  a  falu  sűrű  diófák  által  eltakarva  fekszik,  domborul- 
nak a  lejtős  halmok,  a  miken  a  szántóföldek  vannak  :  nem 
sok  az  egész,  s  nehéz  a  mívelése,  mert  kötött  föld  és  sok 
trágyát  kiván ;  nem  is  ontja  a  magot,  mint  az  alföldi  korsó- 
nak való  fekete  sár;  de  viszont  nincs  is  rajta  soha  ínséges 
termés ;  se  árvíz,  se  aszály,  se  vándorhörcsög  nem  teszi 
tönkre  soha.  A  búzatáblák  még  július  elején  is  hamvas- 

zöldek,  oda  foltozva  közéjük  egy-egy  sáv  fehérbe  virágzó 
haricska,  meg  egy-egy  darab  sötétzöld  kendervetés,  aztán 
még  egy  égszínkék  háromszög :  virágzó  lenvetés  egy  szántó- 
föld csücskéjében,  mint  a  szegény  ember  napkihúztaszinű 
köpenyegén  az  új  posztófoltok.  A  délnek  fekvő  dombokon 
még  szőlőkertek  is  vannak,  sövényeikkel  az  irtvány  köze- 
pett úgy  tűnve  fel,  mint  rámába  foglalt  képek  szeszélyes 
építészetű  kolnácskákkal.  A  halmokon  túl  aztán  emelked- 
nek az  ősrengetegekkel  borított  magas  hegyóriások :  egyik 
a  másik  fölé  törekedve,  a  legmagasabbakon  fölmeredő 
sziklacsoportok  szakgatják  meg  az  erdőpalástot. 

A  völgyben  folytonos  csendes  zúgás  hangzik ;  a  patak 
moraja  az,  mely  zuhatagaival  örök  dalt  zeng  a  sziklákon. 
Itt-amottvesszősövényny el  elfogták  a  patakot  s  ott  kis  tavak 
képződnek :  azokban  pisztrángot  tenyésztenek ;  fenn  kácsa, 
líbasereg  lubíczkol. 

Alkonyat  volt,  mire  Leon  megérkezett  s  bizonyosan 
valami  ünnepnap,  mert  az  emberek  sehol  sem  dolgoztak 
s  a  gyerekek  játszottak  kín  az  útfélen. 

Egy  kis  halom  oldalában  volt  a  bekerített  temető,  a 
pázsit  kakukvirágtól  lílaszín  hamvas,  teletűzködve  kék, 
fehér,  píros  keresztekkel,  tarka  fej  fákkal,  miken  sárga 
gyopárkoszoruk  függtek.  A  begyepesült  ó  sírhalmok  fölött 
játszott  hét  gyermek.  Hét  egyformán  szöszkefő,  s  egymás- 
után következő,  mint  az  orgonasíp :  tíz  évestől  három 
évesig ;  legnagyobbik,  a  tizenegy  éves  leány  a  fűben  ült,  ő 
volt  a  nyolczadík  s  ölében  tartotta  a  legkisebbet,  az  egy 
évest,  a  ki  apró,  karmazsin  píros  lábaival  mindenképen 
együtt  akart  tánczolní  a  többiekkel. 

A  gyermekek  kezeikkel  összefogózva  körben  tánczoltak 
és  daloltak. 

((Ipsüánd,  Ipsilánd, 

Ipsilándi  rózsa! 
Kózsa  volnék,  piros  volnék. 

Mégis  kifordulnék  » 

A  szöszke  raj,  a  mint  Leont  megpillantotta,  egyszerre 
abbahagyott  dalt  és  tánczot  s  futott  eléje  a  temetőkertböl 
nagy  zsivajjal. 

Mind  a  kilencznek  ö  volt  a  keresztapja. 

Elcsípték ;  belecsimpajkoztak,  felmásztak  a  lábszáraira ; 
nagyokat  czuppantottak  a  kezére. 

Leon  felvette  a  legkedvesebbiket :  a  kis  három  esztendős 
Erzsikét,  a  karjára.  «Hát  Erzsike,  ismered-e  még  kereszt- 
apádat? Meg  se  csókolsz*/)) 

—  Majd  aztán  .  .  .  felelt  duzmadtan  a  pof  ók  szerafim, 
kis  kezét  a  szájába  dugva  félig. 

—  Mikor  aztán  ? 

—  Majd  mikor  ....  mit  hoztál  nekem  abból  a  Pá- 
riusból  ? 

A  bizony !  Erre  az  egyre  senki  sem  gondolt  abban  a 
Páriusban,  hogy  a  Eézalján  van  kilencz  szöszke  poronty, 
a  kinek  vásárfiát  kellene  hozni.  Pedig  ott  van  ám  sok  min- 
denféle siíii! 

—  Mit  hozott  a  keresztapa  a  Páriusból  ?  viszhangoztatá 
chorusban  a  többi  apróság,  ostrom  alá  véve  a  messziről 
jöttét. 

A  megszorult  utazó  összevissza  kutatta  a  zsebeit :  végre 
csakugyan  talált  valamit.  Egy  albumtokocskát  tele  azok- 
nak a  hires  férfiaknak  és  delnöknek  a  fényképeivel,  a  kik- 
kel Leon  a  nagy  világban  saját  képmását  kicserélte ;  azt 
kiosztotta  a  gyerekek  között.  Hej,  hogy  megörültek  annak 
a  sok  czifraruhás  tábornoknak,  miniszternek !  Magának 
az  Erzsikének  az  album  aranyos  tokja  jutott,  rámájában  a 
csodaszép  aranyhajú  tündérasszonynyal.  Egészen  boldoggá 
lett  vele  téve. 

A  szöszke  dandár  aztán  nyargalt  kengyelfutónak  előre, 
belármázni  udvart  és  házat  az  örömhírrel,  hogy  megjött  a 
keresztapa !  Leon  ősi  háza  az  az  ismeretes  falusi  kastély 
volt,  a  melyet  megszégyenített  a  mellé  ültetett  diófa,  azzal, 
hogy  túlnőtt  a  tetején :  elől  virágos  kertecskével,  a  nap- 
keleti oldalán  oszlopos  tornáczczal,  téglapádimentummal 

a  folyosón,  szunyoghálós  ablakokkal,  s  fél  ajtókkal  a  be- 
járatnál. Gzifraságnak  egy  nagy  szarvasagancs  a  ház  hom- 
lokzatán. 

Legelső  volt,  a  ki  a  pitvarból  előbukkant  a  lármára,  az 
anyjuk.  Derék,  élte  virágában  levő  menyecske :  tűzről  pat- 
tant, életvidám  teremtés.  A  két  keze  csupa  kovász ;  a  mint 
épen  kenyeret  dagasztott.  De  azért  mégis  összecsapta  a  két 
kezét,  mikor  Leont  meglátta. 

—  Jézus  Mária !  a  tekintetes  úr.  (Még  az  nem  tudott 
Leon  nagyságos  cziméről  semmit.) 

Az  asszony  feje  tarkavirágos  kendővel  volt  bekötve 
menyecskésen. 

—  Én  vagyok  biz  az  komámasszony ;  ha  ki  nem  vernek. 
Azért  ne  húzza  le  a  keztyűjét  a  kezéről,  csak  folytassa  a 
klavirozást,  a  hol  elhagyta. 

—  Épen  ma  emlegettük  az  urammal!  Majd  mit  mon- 
dok ?  Hiszen  mindennap  emlegetjük.  Csókoltatok  e  kezet 
a  keresztapának,  sok  rossz  gyerek? 

—  De  összecsókolóztunk  már  mindenképen,  bizonyitá 
Leon.  Hányan  is  vannak  csak  ?  Ugy-e  tizenegyen  ? 

—  Ugyan  ne  tréfáljon !  szólt  a  menyecske  szemérmes 
restelkedéssei.  Hiszen  csak  kilencz.  Elég  nyűg  nekem  ez 
is.  Kilencz  ilyen  rossz  gyerek  egy  rakáson !  Még  a  jóból  is 
sok  volna. 

—  Ej,  ej,  ne  vétkezzél  asszony !  szólalt  meg  egy  hang  a 
Jiáta  mögül.  A  gazda  jött  ki  a  pitvarból.  Épen  olyan  szőke 
hajú  férfi,  mint  a  gyerekei,  a  kik  úgy  hasonlítanak  hozzá, 
mintha  mind  a  száján  köpte  volna  ki  őket  (a  hogy  mi 
parasztok  szoktuk  mondani)  s  a  szőke  hajhoz  gyönyörű 
ellentétet  képezett  a  napbarnította  egészséges  arczbőr. 
Ingujjra  volt  vetkőzve,  csak  a  mellénye  begombolva ;  gazda 
ember  nem  szokta  nyáron  a  ruháját  szakgatni;  hát  a 
kezében  minek  az  a  nagy  kegyetlen  kés  ?  Azzal  bizonyosan 
dohányt  vágott.  « Hozta  Isten  idehaza,  nagyságos  komám 
uram ! »  (Ez  már  megbecsülte  Leont  elől  is,  hátul  is.) 

—  No  csak  lángost  kell  sütni  szaporán,  mondá  Leon  a 

menyecskének.  Még  pedig  teletetéz  tállal:  mert  tizenketten 
vagyunk  hozzá. 

Azzal  szépen  megcsókolta  komája  asszonyának  az  oda- 
tartott arczát,  komájával  pedig  hatalmasan  kezet  szorított, 
a  ki  aztán  sietett  a  kocsihoz,  behordani  Leon  útitáskáját, 
köpenyét,  úgy  tért  vissza. 

Leon  tudta  vezető  nélkül  is  a  járást  az  ősi  házban,  a 
honnan  egykor  nagyapja  kiindult  három  testvérével  együtt 
a  világba,  mint  a  négy  Haymon-fi,  szerencsét  házasodni,  s 
melyben  annyi  boldog  gyermekkori  időt  eltöltött  ő  maga, 
mikor  apja  későbbi  kastélyából  el-elszökött. 

A  jó  Seregély  egykor  hajdií  volt  az  apjánál.  Mikor  meg- 
házasodott, ide  küldte  ki  az  apja  ispánnak  az  ősi  házhoz, 
s  jó  gazdatiszt  lett  belőle.  Maga  is  megélt,  az  urának  is 
Juttatott:  többet,  mint  mikor  maga  járt  a  gazdasága  után. 

A  belső  szobában  minden  úgy  volt,  mintha  naponkint 
várták  volna  Leont.  A  bútorok  (jó  ősi  tölgy  fasz  ékek,  bör- 
vánkosokkal)  le  voltak  törülgetve  a  portól ;  a  diófaasztal 
fényesre  csiszolva  viaszszal  és  parafával ;  a  kandallóban 
megrakva  a  hasábmágiya,  alá  tett  forgácscsal,  s  mellé  ké- 
szítve a  tűzszerszám.  A  szép  lancaster-puskának,  a  mint  a 
fogason  csüngött,  a  csövei  bedugva  csepűvel,  hogy  a  por 
bele  ne  hasson,  mellette  a  vadásztáska,  a  minek  a  himzete 
gyöngéd  kezek  emléke  lehet :  itt-ott  színehagyott  is  már. 
A  padló  fehérre  súrolva  finom  köporral.  A  ágy  hófehér 
patyolattal  tisztába  húzva.  A  legyek  elfogdosva  lépvesszők- 
kel.  A  könyvek  sorba  rakva  a  pohárszék  aljában :  iskolai 
bölcseség  tanujelei;  költői  olvasmányok,  miket  fél  vár- 
megye sorba  olvasott,  egy-egy  kiegészítő  kötet  még  most  is 
vándorol  huszadik  kézen  valamerre.  Felül  meg  a  díópálin- 
kás  üvegek.  A  nagy  vadász  csizmák  puhán  tartva  halzsir- 
ral.  A  tükör  mögé  egy  csomó  levendula  volt  dugva,  hogy 
üde  illatot  tartson  a  szobában. 

Nagyon  vártak  itt  rá. 

Egy-egy  fekete  fénymázas  rámában  saját  gyermekkori 
rajzai  voltak  felaggatva  a  falra  (müvészremekek  hajdan!) 

azokat  a  gyöngéd  kegyelet  megkoszorúzva  tartá,  kék  búza- 
virággal, piros  százszorszéppel.  Milyen  boldog  idők  voltak 
azok,  mikor  az  ember  az  ilyenekben  találta  büszkeségét ! 

Seregély  uram  most  sem  feledkezett  meg  arról,  hogy  ő 
a  nagyságos  úr  házánál  valamikor  hajdúi  méltóságot 
viselt :  most  is  ő  rakta  el  az  úti  holmiait,  ő  szedte  ki  a 
táskából  a  készleteket  s  rakosgatta  el  a  régi  kihúzó  szek- 
rény mindenféle  fiókjaiba,  a  mi  odavaló  volt;  a  feltoló  Író- 
asztalba, a  mi  odatartozott. 

—  Hát  hogy  áll  a  világ  Szent-Ilonán  ?  kérdezé  Leon  a 
sürgölődő  gazdát. 

—  Istennek  legyen  hála,  elégjél.  Ha  méltóztatnék  nagy- 
ságos komám  uram,  vacsora  idejéig  még  körültekinthet- 
nénk :  de  csak  úgy,  ha  nincsen  elfáradva. 

Leonnak  első  dolga  volt  felhúzni  a  nagy  csizmákat  s  fel- 
cserélni a  párisi  talmát  az  otthoni  kaczagánynyal,  a  mi- 
ben már  ismerik  a  házi  állatok ;  s  kutya,  lúd  nem  húzza 
le,  ha  kimegy  az  udvarra.  Biz  azért  a  divatos  lebernyegért 
megkergetné  a  bivaly ! 

—  Dehogy  vagyok  elfáradva,  hisz  négy  nap  óta  egyebet 
sem  teszek,  mint  aluszom. 

Komája  aztán  a  közben  elmondta  neki,  hogy  a  vetések 
gyönyörűen  állanak,  az  árpát  már  levágták,  az  tizennégy 
magot  adott ;  a  buza  lesz  90  fontos,  ha  igy  marad  az  idő ; 
a  tavasziak  felségesen  mutatkoznak ;  majd  holnap  reggel 
körüljárhatják  a  szántóföldeket.  Még  sáska  nem  mutat- 
kozott ;  rozsdának,  üszögnek  hire  sincsen ;  a  szipoly  is 
békét  hagy  az  idén.  A  szőlő,  ha  megmarad,  megád  kétszáz 
akót  s  makk  annyi  lesz,  hogy  még  bérbe  is  lehet  fogadni 
idegen  kondát.  Pedig  a  saját  szalontai  fajta  is  szépen  fel- 
szaporodott :  az  idén  el  lehet  belőle  adni  ötven  darabot. 
A.  juhnyáj  is  több  lett  egy  negyedével  s  már  négy  mázsa 
gyapjút  adott  az  idén,  a  minek  jó  ára  lesz,  ha  egy  kis  há- 
borút ád  az  Isten !  a  méhek  is  jól  rajzottak;  volt  akácz- 
virág  elég,  vadrepcze,  méhfű  a  mezőn  tömérdek,  az  őszszel 
lesz  húsz  mázsa  méz  eladó.  A  szilvásban  meg  kell  támo- 

gatni  a  fákat,  annyi  rajta  a  gyümölcs,  lesz  dolga  az  asz- 
szonynak  az  aszalással,  pálinkafőzéssel.  A  gubicsot  is 
kereste  már  a  Lőw  Hirsch  s  foglalót  is  akart  rá  adni,  de 
nem  álltak  szóba  vele. 

Egy  szóval  roppant  jövedelem  lesz  az  idén  összevissza 
egyböl-másból.  Ha  az  ember  cselédbért,  adót,  tiszti  fizetést, 
napszámot,  biztosítást  lehúz,  még  akkor  is  szép  summa 
marad  fenn  belőle. 

Szép  summa ! 

Boldog  Isten !  Mennyit  kell  a  szegény  gazdának  dol- 
gozni, töprenkedni,  míg  ennyi  összekerül?  Mennyi  hantot 
törni,  sarat  gázolni,  gyomot  irtani ;  korán  kelni,  későn 
feküdni,  naphosszant  izzadni !  kapálgatni,  ojtogatni,  her- 
nyót szedegetni !  gyapjút  csipetenkint,  gyümölcsöt  szemen- 
kint  összeszedegetni;  méhrajt  elfogdosni,  tolvajt  elker- 
getni; asszonyt,  gyereket  dologba  állítani;  dohánynyal, 
kenderrel  egész  esztendőn  át  vesződni ;  a  meglevőt  meg- 
takarítani ;  minden  falatot  magának  és  másnak  felpana- 
szolni; cseléddel  vesződni;  állatot  dajkálni !  Minden  bejött 
garast  a  markában  megköpögetni  s  minden  kiadottat  a 
fogához  ütögetni !  Mennyit  imádkozni  esőért,  napfényért ! 
S  aztán  mennyi  utat  tenni,  míg  vásárra  viszi,  a  mit  Isten 
adott,  s  mennyit  rimánkodni,  esküdözni,  a  míg  eladhatja, 
hogy  az  a  szép  summa  összekerüljön !  A  mennyi  egy 
családnak  egész  évig  elég :  —  a  mennyit  az  ember  Páris- 
ban  egy  hónap  alatt  elcsap ;  maga  sem  tudja  hogyan? 

Seregély  koma  körülhordta  Leont,  s  nagy  dicsekedéssel 
mutogatott  meg  neki  pajtát,  kertet,  méhest,  górét,  ólat, 
hodályt  és  pinczét,  a  mit  még  hosszú  nyári  estén  meg  le- 
hetett vizsgálni. 

—  Egy  harmaddal  többet  ér  ma  ez  a  birtok,  mint  tavaly 
ilyenkor ;  mondá  kiérdemelt  büszkeséggel  a  derék  gazda. 
S  aztán  még,  nézze  csak,  nagyságos  komám  uram :  az  az 
árendás,  az  a  Lőw  Hirsch  még  a  nyakamra  jár  s  azt  akarja, 
beszéljem  rá  nagyságos  komám  uramat,  hogy  adja  el  neki 
a  birtokát ;  ád  érte  huszonhatezer  forintot.  Hát  az  apja 


lelkének  ?  De  el  is  ntasítottam  ám.  Azt  mondtam  neki, 
hogy  «elmenjen  innen  az  úr !»  De  azt  is  csak  úgy  magam- 
ban mondtam.  Talán  csak  nem  haragudott  meg  érte. 

Az  asszony  e  közben  megfőzte  a  vacsorát  s  már  a  konyha- 
ajtóban leste  a  visszatérőket,  a  kiket  messziről  hívogatott 
haza  a  jó  friss  rántásszag.  Meg  volt  már  terítve  az  asztal 
mindhármuk  számára. 

—  Hát  az  apróságok  ?  kérdezösködék  Leon. 

—  Dejsz  azok  már  rég  megvacsoráltak,  le  is  fektettem 
őket.  Nem  néz  be  hozzájuk?  Hogy  feküsznek  egy  cso- 
portban? 

—  Dehogy  nem ! 

Leon  behagyta  magát  vezettetni  a  hátulsó  szobácskába, 
a  hol  az  ifjú  ivadék  éji  tanyája  volt.  Négy  ágy  egymás 
széltében-hosszában  és  abban  nyolcz  gyermek :  a  legkisebb 
még  az  anyjánál  hál.  Nyolcz  szöszke  gyermekfej  egymás- 
hoz bújva,  karjaikkal  összeölelkezve.  Egy-egy  consortium 
még  osztozik  nyugtalankodva  a  közös  területen ;  más  már 
elkülönözte  a  gazdaságát  s  egyik  fejtől,  másik  lábtól  tele- 
pedett meg.  A  kis  Erzsike  még  alva  is  markában  tartá  a 
szép  albumtokot,  s  almapiros  arczát  ráfekteté  annak  a 
csodaszép  asszonynak  a  képére. 

—  No  nagyságos  komám  uram,  látott-e  már  seregély- 
fészket ?  kérdezé  a  gazda  atyai  büszkeséggel. 

—  Bizony  sokan  vagytok  édes  magzatim,  sohajta  fel  a 
menyecske  ;  nagyon  is  nagy  Istenáldás ! 

—  Ne  vétkezzél  asszony;  feddé  őt  a  férje,  mert  bizony 
meghallja  az  Isten  ! 

—  Hiszen  mind  az  enyim,  tudom  én  azt,  s  ha  azt  mon- 
danák, hogy  adjak  oda  belőle  egyet :  nem  tudnám  kiválasz- 
tani, hogy  melyik  hát  a  fölösleges,  a  kitől  meg  akarok  válni  ? 
de  csak  még  is  nagy  dolog  az,  egyszerre  kilencz  darab 
kenyeret  leszelni ;  aztán  mikor  egyszerre  így  kilencz  pár 
czipő  van  sorba  rakva  a  padkán  ! 

—  Lásd,  a  szomszédnak,  az  oláh  zsellérnek,  a  ki  nap- 
számból él,  még  egygyel  több  van ;  annak  tíz  van ;  még  sem 

esik  kétségbe.  A  miilt  öszszel  híttam  napszámba;  nálunk 
dolgozott  máskor;  most  nem  fogadta  el,  azt  mondta:  «nu 
me  tieme  da  járma».  Nem  félek  a  téltől !  Termett  a  kert- 
jében negyven  darab  tök,  s  ő  kitelelt  tíz  gyermekéve] 
negyven  portiron  tökön.  Nekünk  pedig  adott  az  Isten 
kenyeret  bőven.  Felneveljük  őket ;  s  ha  megnőnek,  mind 
megkeresi  ez  a  maga  kenyerét. 

A  menyecske  végre  mégis  azt  az  egy  szempontot  nem 
engedte  elvitatni  magától,  hogy  az  mégis  illetlenség  ennyi 
gyereknek  lenni  egy  háznál,  s  hogy  az  a  szülőknek  egy 
cseppet  sem  válik  a  világ  előtt  becsületére.  Egy  leány,  két 
fiú,  az  a  legillendőbb.  A  mit  azonban  a  családapa  alaposan 
megczáfolt  a  bibliából :  «lám  Jákob  pátriárkának  tizenkét 
fia  volt,  s  ki  tudja  hány  leánya?))  —  «De  volt  ám  annak 
két  felesége  is.»  —  «Kettő  együtt  se  volt  olyan  derék 
menyecske,  mint  az  enyim. » 

Leon  csendes  gyönyörködéssel  hallgatta  a  házastársak 
évődését  a  felett,  hogj^  minek  ilyen  sok  az  örömből ! 

Éjjel  arról  álmodott.  Csakhogy  magát  látta  a  helyükben 
és  azt  az  eltűnt  kedvest.  Ök  lakták  ezt  a  házat.  Ok  voltak 
itten  olyan  boldogok.  Ö  szelte  a  kenyeret,  s  nem  volt  se 
vége,  se  hossza  az  érte  nyúló  kis  kezeknek. 

A  hajnali  kakasszóra  felébredt.  Eögtön  felkelt,  felöltö- 
zött; vállára  vette  a  puskáját.  Azt  hitte  :  ö  az  első  felkelő 
a  háznál.  De  biz  a  komája  már  szemközt  jött  rá  az  istálló- 
ból s  a  komaasszonya  már  meg  is  fejt  akkorra. 

Ö  nem  szokott  itt  kávét  reggelezni.  Egy  hörpente+ 
papramorgó,  s  hozzá  egy  darab  paprikás  szalonna  jó  rozs- 
kenyérrel: ez  illeti  meg  a  gazdaembert. 

Leon  azt  mondta,  hogy  megjárta  az  erdőt. 

Komája  figyelmezteté,  hogy  b>  cserkészéshez  vigye  magá- 
val a  kopót.  De  Leon  ellenkezőleg  azt  hagyta,  hogy  a 
vadászkutyát  zárják  el,  hogy  utána  ne  menjen ;  rőt  vadra 
e  hóban  nem  szabad  vadászni,  a  puskát  csak  azért  viszi 
magával,  hogy  véletlenül  medvére  is  bukkanhat. 

—  Bizony  most  sok  málna  termett  s  lejárnak  rá  a 

uiaczkók  nyalakodni.  Különben  dúvadra  sem  érdemes 
most  vadászni,  mert  megy  a  szöre^  s  tele  van  a  bundája 
ilyenkor  zsellérrel. 

Nem  is  vadászni  ment  be  az  erdőre  Leon.  Hanem  keresni 
az  emberliangtalan  magányt.  Eégi  jó  ismerőse  volt  ez  a 
vadon  erdő.  Jobban  helyretalált  benne,  mint  egy  főváros 
utczatömkelegében.  Tudta  itta  dörgést.  Merre  van  a  rigók, 
fülemilék  nagy  operaháza  ?  hol  tartja  a  süket  fajd  nagy 
belépti  díjjal  megszerezhető  előadásait?  melyik  boulevar- 
don  járnak  le  az  igazi  «özikék»,  karcsú  termeteiket  kaczér- 
kodva  fitogtatni?  melyik  völgyben  van  Isten  virágos  kertje, 
terítve  fejedelmi  üzdék  orchidaeáival,  turbán  liliomával? 
hol  van  medve  o  nagyméltóságának  nem  minden  paraszt 
számára  hozzájárulható  rezidencziája?  Hol  adják  a  leg- 
pompásabb pezsgőt :  a  sziklából  töltve  ?  igazi  carte  blanche ! 
fölötte  a  hársfák  összeborulnak,  most  virágoznak  épen : 
igazi,  ((maison  d'oro.  S  hol  van  a  legnagyobbbszerű  szín- 
ház, melynek  diszítményeit  őshegyek  képezik,  a  háttérben 
kéklő  havasokkal  s  lenn,  a  nagy  színpadon  emberek  ját- 
szanak —  igazi  életet.  Ez  a  nép  színháza.  A  mélyen  fekvő 
völgy  népe  előrenyomulni  látszik  szántóföldeinek  zöld, 
sárga,  barna  sávjaíval,  mind  nagyobb  tért  foglalva  a  vadon- 
tól s  hódítása  terét  gunyhókkal  őrzi,  és  a  vad  patakot 
mederbe  szorítja,  malmot,  kallót  rak  rá,  szolgálni  kény- 
szeríti. A  hegyoldalakban  vágott  faderekak  hevernek  el- 
szórva, télen  készült  épületfa ;  a  bokros  irtványok  közt 
fehér  pontok  mozognak,  legelésző  tehenek,  kecskék.  A  zöld 
réten  fehér  gondolatjelek  látszanak  vonva.  Ott  vásznat 
fehérítenek.  A  napsugár  maga  is  dologra  van  fogva.  Min- 
den dolgozik  itt  ebben  a  nagy  theatrumban,  a  hol  egyedül 
komoly  minden,  a  hol  nincsen  komédia ! 

Az  erdők  mélyében  volt  egy  ismerős  hely,  amit  ((Monos- 
torw-nak  hittak.  Ez  volt  Leon  gyermekkori  kedvencz  ta- 
nyája. Egy  laktalan  völgyet  elzáró  sziklafal  fölött  egy 
hosszan  és  szélesen  elterülő  fensík,  három  oldalról  körül- 
véve ősrengeteg  födte  hegyhátakkal.  Egy  része  málnabozót- 

tal  benőve,  másikon  rengeteggé  felsarjult  mogyoró  gesztje, 
tíz  öles  egyenes  sudarak,  sűrűn  egymás  mellett,  mint  egy 
nádas.  A  sötétzöld  háttérből  tűnik  elő  a  monostor  romja, 
hajdan  carthausiak  menhelye ;  most  mint  egy  óriási  virág- 
edény tele  colossális  virágokkal ;  százados  hársfák  nőttek 
ki  a  kemény  gránitfalu  palota  udvarából,  s  a  párkányon 
túl  szoríták  az  odafészkelt  som-  és  bangitabokrokat ;  a  góth 
ablakokon  kihajlik  a  páfrány  hosszú  szakálával,  s  a  repkény 
felkapaszkodik  hozzá,  belefogózva  a  művészi  faragvány  okba, 
s  az  egykori  selyemtermő  ültetvény,  a  krepin,  miből  a  haj- 
dani lakók  harisnyákat  szőttek,  elvadultan  fogja  körül  a 
lehullott  romokat,  s  testszín  virágfürteivel  betakarja  a  fel- 
fordított oszlopfőt.  A  fensík  kert  volt  hajdan :  a  gyümölcs- 
fák kivesztek  már  régen.  A  cseresznyének,  meggynek  csak 
a  vadja  díszlik,  apró  édes  gyümölcsével  madársereget 
örvendeztetve,  de  még  a  régi  hársfák  számlálják  az  éveket, 
elültetőik  halála  után.  Most  épen  teljes  virágzásban  van- 
nak. Ilyenkor  a  hársfa  az  erdők  királya.  Csupa  arany  és 
méz !  tündéri  illatuk  betölti  a  völgyet.  Lombjaik  sátora 
zeng  a  méhdöngóstől.  Azok  a  te  méheid,  Leon !  milyen 
messze  eljárnak,  hogy  hazahordják  számodra  a  mézet! 

Annyiszor  tette  azt  Leon  régente,  hogy  félrekapta  ma- 
gát a  vadásztársaságtól,  idejött,  leheveredett  a  fűbe,  fejét 
kezére  nyugtatta  s  aztán  bámult  és  nem  gondolkozott 
semmiről. 

A  helyét  megtalálta  újra ;  de  gondolatai  utána  jöttek. 

Valaki  azt  mondta  neki  egyszer:  «a  megbukott  diplo- 
mata megholt  ember)) . 

Érezte  már,  hogy  holt  emberré  lett. 

Nem  is  sajnálta  az  elvesztett  életet. 

Ha  az  volt  az  élet,  s  ez  itt  a  halál,  a  csere  nem  volna 
rossz. 

Hát  aztán  a  szegény  halottak  hogy  élnek  tovább  ? 
Szabad-e  még  nekik  örülni,  tenni,  venni,  reményleni, 
ábrándozni  —  a  másvilágon  ? 

Miért  ne,  ha  kedveseiket  is  magukkal  vihetik  oda  ? 


De  itt  a  göcs ! 

Hová  lett  az,  a  ki  egész  életének  végczélja  volt? 

Elhozta  magával  rejtirásos  levelét.  Könyvnélktil  tudja 
már  s  mégis  kiteríti  maga  elé  a  fűbe  s  újra  olvassa  azt. 
Néha  egy  méh  leszáll  a  levélre  és  segít  neki  olvasni  azt ; 
aztán  odadong  a  fülébe,  mintha  elmondaná,  hogy  ö  már 
megértette  azt. 

Mennyi  lelki  erő  egy  gyönge  leányban !  Hogy  le  tudjon 
mondani  oly  csábító  fényes  jövőről !  Hogy  el  tudja  hagyni 
azt  az  embert,  a  kit  bálványozott  addig,  s  a  ki  nem  kivánt 
tőle  egyebet,  mint  azt,  hogy  szeresse  őt  ezentúl  is,  mint 
atyját ;  de  viselje  nevét,  berezegi  czímét.  S  azért  cserébe 
kapja  az  élet  minden  kényelmét,  a  világ  hódolatát,  a  be- 
csűltetést,  mindent,  a  minek  neve  « szerencse)).  S  ő  elszö- 
kött az  elől:  hogy  szerelméhez  hű  maradjon.  Hová?  Ki  a 
kerek  világba?  Vitt  magával  nyomort,  kétségbeesést,  meg- 
vettetést,  elfeledtetést.  Semmi  útbaigazító  szó  a  levélben ; 
semmi  intés,  hol  keresse  fel  őt?  Azt  mondja,  hogy  kedvese 
magasratörő  életpályájának  ne  legyen  útjában:  majd  ha 
eléri  azt  a  magaslatot,  akkor,  ha  még  emlékezni  fog  régi 
szerelmére,  feltalálhatja  őt. 

Elérte  már  a  mélyet ! 

De  hogy  fogja  ezt  Livia  megtudni?  A  diplomatia  halot- 
tait nem  temetik  el,  nem  prédikálják  el,  nem  szegezik  ki  a 
fekete  táblára  a  gyászjelentéseiket.  Azokat  igen  csendesen 
takarítják  el,  mint  a  kivégzetteket  szokás. 

Hol  keresse  az  eltűntnek  legelső  nyomait  ?  Annak  semmi 
rokona  nincsen.  Ha  vannak  is,  rég  elfeledték :  megszokták 
benne  az  úrhölgj^et  látni,  a  kinek  ő  közöttük  nincs  többé 
semmi  helye.  Ott  csak  gúny  fogadná  és  szidalom.  Egy 
leányt,  a  ki  elutasítja  magától  a  szerencsét  s  azután  megy 
a  szegény  emberek  baját  szaporítani.  A  kik  ismerősei,  azok 
előtt  legfőbb  oka  van  titkolni  hová  lettét.  Mi  lesz  belőle  a 
világban  egyedül?  Ha  elhagyta  jóltevőit,  semmit  sem  vitt 
el  magával :  sanyarú  munkával  kell  megszolgálnia  kenye- 
rét, hajlékát. 

((S  nekem  van  kenyerem  és  hajlékom !« 

Nem  talált  semmi  kiinduló  pontot.  Egész  nap  bújta  a 
vadont,  és  faragott  a  keresztfiai  számára  malmokat  bodza- 
fából, meg  kerekes  gőzhajókat:  hogy  örüljenek  neki,  mi- 
kor haza  megy. 

Furcsa  vadászat ! 

Már  tizenkét  napja  volt,  hogy  ide  temetkezett  s  még  nem 
találta  ki,  hogy  merre  van  az  útja  a  feltámadásnak? 

Párisból  eljötte  óta  nem  tudott  a  világról  semmit.  Ide 
hírlapok  nem  járnak.  Mezei  munka  ideje  van,  a  városba 
sem  jár  be  senki,  hogy  valami  hírt  hozzon  ki.  Nem  is 
törődnek  itt  azzal,  a  mi  odakinn  történik.  A  béke  és  há- 
ború csak  annyiban  érdekli  őket,  hogy  ez  utóbbi  esetben 
drágább  lesz  a  zab. 

Annyit  tudott  neki  mondani  a  komája,  hogy  megint  itt 
járt  a  Lőw  Hirsch,  s  még  a  lábán  leakart  foglalózni  min- 
den terményt ;  aligha  valami  nem  lesz  odakinn  a  világ- 
ban ;  különben  nem  keresnék  a  rozsot,  meg  a  zabot.  De  ő 
nem  szokott  a  lábán  eladni  semmit.  A  termény  csak  akkor 
a  miénk,  a  mikor  már  a  hombárban  van. 

A  monostori  hársfák  elhullatták  már  virágaikat,  s  a  mé- 
hek nem  jártak  ki  többé  Leont  körülzsongani.  S  ö  még 
találgatta  a  maga  rejtélyének  kulcsát  a  vadonban. 

A  kezdő  szó  az,  a  minek  kitalálása  oly  nehéz ! 

Emlékezet,  képzelem,  ítélő  tehetség  egyesíti  működését, 
hogy  azt  megtalálja.  Kik  voltak  ismerősei?  minő  volt  jel- 
leme? az  idő,  a  helyzet,  melyben  lakhelyét  elhagyás 
Minek  lehetett  és  minek  kellett  megtörténni  ?  Minő  hely- 
rajza  van  Etelvár  környékének,  hogy  azon  egy  magános 
úrhölgy  keresztül  bujdokolhasson,  a  nélkül,  hogy  valaki 
észrevenné  menekülését  ?  Kire  lehet  gyanakodni,  hogy 
eltűnését  valamivel  elősegítette  és  aztán  nem  fedezte  fe] 
a  berezegi  családnak,  mikor  látta,  hogy  az  keresteti  ? 

E  töprengés  oly  lelkiállapotot  idézett  elő  nála,  a  midőn 
az  ember  képes  magát  arról  a  helyről,  a  hol  van,  áttenni 
íüeHsze  oda,  a  hol  lenni  akar :  egy  képzelmében  meglátott 

alakot  követni,  csak  álomban  lehető  szökésekkel;  nem 
törődve  térrel  és  idővel. 

Vadásztáskáját  ledobta  a  fűbe,  puskáját  odatámasztá  a 
fához,  8  maga  odafeküdt  a  fa  tövébe,  fejét  a  mohos  gyö- 
kértörzsre nyugtatva. 

A  sűrűben  csörtetés  hangzott.  A  mogyorógesztből  egy 
őz-suta  jött  elő,  kis  özgidójával.  Az  anyaőz  megállt  a 
sikon,  orrlyukaival  szimatolva ;  a  kis  baboshátú  gödölye 
körültánczolta  az  anyját,  keresztülbujkált  a  hasa  alatt  s 
felszökelt  a  fejéhez. 

A  monostor  romja  mögül  csergedezett  elő  az  ősforrás, 
mely  nefelejtsszegélyes  medrében  a  fensík  párkányáig 
kígyózott,  s  onnan  omlott  alá  a  völgybe,  huUtában  víz- 
porrá törve. 

Az  őz  eljött  a  patakig,  lehajtotta  a  nyakát  és  ivott  be- 
lőle. Azután  átlépett  a  patakon,  nyifogó  rigyetéssel  csalo- 
gatva maga  után  játszó  ünőcskéjét. 

Leon  gondolá  magában:  «én  nem  vagyok  itten:  ez  az 
állat  nem  lát  engem.  En  ott  járok,  a  hol  megtaláltam  azo- 
kat az  apró,  keskeny  lábnyomokat  a  homokban  s  követem 
őket  lépésről  lépésre)). 

Az  őz  eljött  odáig,  a  hol  a  vadásztáska  le  volt  dobva  a 
fűbe.  Azt  körülszaglászta  s  aztán  leült  mellé  és  megszop- 
tatta a  fiát ;  maga  az  alatt  kérőzött  csendesen.  Abban  a 
táskában  sohasem  volt  elejtett  vad,  különben  az  őz  el- 
futott volna  a  szagától. 

—  Én  nem  vagyok  itten ! 

Az  őz  azután  egyszerre  csülökre  kapott,  megnyalta  a 
gidójának  a  nyakát,  meg  az  orrát  s  csendesen  ellépegetett 
a  hársfa  mellett ;  annak  egy  oldalhajtásáról  letépett  egy 
levelet,  a  másik  levél  odahullott  Leon  arczára:  úgy 
tetszett,  mintha  a  vad  állat  merőn  oda  nézne  nagy 
gránátszemeivel,  a  hol  Leon  fekszik  s  nem  látna  ott 
semmit. 

—  Én  nem  vagyok  itten  ! 

Dehogy  lőtte  volna  meg  ezt  az  őzet.  Pedig  akkor  a  gidó- 


183 


ját  is  elfoghatta  volna  b  milyen  örömet  csinált  Tolna  vele 
otthon  a  keresztgyerekeinek ! 

A  helyett  fogott  egy  sündisznót  az  útban,  mely  kitévedt 
a  gyepre,  azt  a  zsebkendőjébe  kötötte  s  azt  vitte  haza 
nekik. 

Seregély  uram  nagyon  csóválta  a  fejét:  « furcsa  va- 
dászat ez!  Egész  nap  odajár  s  egy  sündisznót  hoz  haza!» 
Hozott  az  mást  is. 

Behítta  a  szobájába  a  komáját  s  azt  mondá  neki : 

—  Seregély  komám ;  eredj  át  ahhoz  a  Lőw  Hirschhez 
holnap  reggel  s  mondd  meg  neki,  hogy  tisztelem :  ha  rög- 
tön pénzt  tud  adni,  eladok  neki  mindent,  a  mi  csak  el- 
adható termény  lesz  az  idén ;  de  azonnal. 

Seregély  koma  nagyon  megcsóválta  erre  a  fejét. 

—  Jaj,  nagyságos  komám  uram !  Ez  nem  jó  üzlet. 
Nincs  annál  nagyobb  uzsora,  mint  a  mit  az  fizet,  a  ki 
lábán  álló  termésre  veszi  fel  a  pénzt. 

—  Szükségem  van  rá,  jó  Seregély.  Mulhatlanul  kell  s 
ilyenkor  nem  kérdezi  az  ember,  hogy  mennyibe  kerül  a 
pénz?  csak  kapható  legyen. 

—  De  hát  édes  nagyságos  komám  uram  ;  micsoda  ön- 
nek az  az  egy  pár  ezer  forint,  a  mit  így  kiszoríthatunk  ? 
mikor  úgy  hentereg  a  pénze  mindenfelé,  mint  a  polyva. 

—  Pénzem  ?  Nekem  ?  kérdé  Leon,  nagyot  bámulva. 

—  Hát  persze  pénze.  Hiszen  csak  én  is  megtudom  kü- 
lönböztetni a  bankót  a  boros  palaczkokról  leszedett 
etiquettől ;  s  engem  még  nem  fizettek  ki  az  aradi  vásáron 
bankó  helyett  ócska  sorsjegyekkel,  mint  az  egyszeri  olá- 
hot. Mikor  kipakoltam  az  úti  bőröndöt,  itt  egy  csomó  szá- 
zas esett  ki  a  csizmák  közül,  amott  egynehány  bolond  eze- 
res  repült  elő  a  fehérneműkből,  egy  marék  idegen  bankó, 
a  milyent  én  sohasem  láttam,  csak  úgy  oda  volt  gyűrve  a 
papirosok  közé.  Én  azt  mind  szépen  rendbeszedtem  s  be- 
zártam az  Íróasztala  fiókjába.  Ott  van  a  kulcsa  a  zsebé- 
ben. Ha  pénz  kell,  hát  csak  négyet  kell  önnek  lépnie,  s  ott 
van :  belemarkolhat 

Leon  úgy  érezte  magát,  mintha  főbe  ütötték  volna, 
Ez  a  pénz,  a  mit  a  vas  kakadutól  kapott.  Erre  nem  is 
gondolt. 

Egész  testét  elállta  a  hőség. 

—  Jól  van  Seregély.  Ne  menj  hát  Lőw  Hirschhez.  Csak 
most  hagyj  magamra. 

Mikor  aztán  egyedül  maradt,  akkor  elkezdett,  mint  a  ve- 
rembe esett  vad  kis  szobájában  nyugtalan  léptekkel  alá  s 
fel  járkálni. 

Erre  az  egy  dologra  az  egész  idő  alatt  nem  is  gondolt. 

Hogy  ő  egy  nagy  összeg  pénzt  kapott  rendelkezésére,  a 
mivel  egy  fontos  diplomatiai  küldetést  kellett  végrehaj- 
tania. E  pénzt  felében  ő  már  ki  is  adta :  hanem  aztán 
félbeszakitá  az  egész  küldetését.  Ott  hagyta  a  rábízott 
munkát  kárbaveszni  s  búcsút  vett  a  kapufélfától. 

Hát  hisz  erre  tökéletes  joga  volt.  Azt  mondhatta  a  ma- 
gas diplomatáknak :  én  nem  játszom  nektek  komédiát 
többé,  gyújtsátok  fel  a  világot,  ha  nektek  úgy  tetszik ;  én 
megyek  haza,  a  Jónás  töklevele  alól  nézni  a  világot. 

Hanem  akkor  azt  a  pénzt  vissza  kell  adni  annak,  a 
kitől  kapta.  Még  pedig  nemcsak  azt,  a  mi  megmarad  be- 
lőle, hanem  azt  is,  a  mit  elköltött.  Az  elköltött  részre 
ugyan  azt  mondhatná,  hogy  ((jöttünk,  mentünk  száz  forint, 
ettünk,  ittunk  száz  forint,  összesen  háromszáz  forint ! »  de 
Leon  nem  abból  a  fából  volt  faragva ! 

Meghalatni  magát :  azt  igenis  megengedi ;  hanem  hogy 
azután  még  a  halott  fejére  egy  sírkövet  is  oda  tegyenek,  s 
arra  ráírják,  hogy  itt  nyugszik  az,  a  ki  elköltötte  a  szám- 
lálatlan pénzt,  a  mit  a  bizalom  kezébe  adott,  aztán  nem 
tette  meg  érte,  a  mi  rá  volt  bízva ;  mint  sokan  mások,  a 
kik  lomtárba  kerültek,  azt  nem  engedi  magával  elkövet- 
tetni ez  a  halott ! 

Vissza  fogja  adni  azt  a  pénzt  annak,  a  kitől  kapta. 
Annyit,  a  mennyit  kapott.  ~  Ha  az  utolsó  ős  apai  viskó 
utána  megy  is. 

Egész  éjjel  nem  feküdt  le.  Számolt. 

Eátért,  hogy  most  már  neki  okvetetlenül  fel  kell  mennie 
Bécsbe.  A  vas  kakadunak  vissza  kell  adni  azt  a  pénzt; 
még  pedig  a  saját  kezébe,  minthogy  a  szállását  annak 
senki  sem  tudja ;  az  eredeti  kútforrást  pedig,  a  honnan  e 
pénz  jött,  ő  maga  nem  ismeri. 

Útközben  aztán  még  két  dolgot  kell  elintézni. 

Eendbehozni  a  dolgot  Lőw  Hirschsel. 

És  felkeresni  azokat  az  útbavezetö  nyomokat  a  ho- 
mokban. 

De  most  már  aztán  se  kenyér,  se  hajlék. 

Isten  hozzád  utolsó  menedék :  ős  apai  telek !  Mézhordó 
méhek.  Menedékadó  magány ! 

Azért  még  is  fel  kell  őt  találni !  Nem  ember  az,  a  ki 
azon  aggódik,  hogy  mi  lesz  belőle,  ha  magáévá  tesz  egy 
nőt,  a  kit  szeret,  mikor  már  semmije  sincs  a  világon,  csak 
ez  az  egy  nő ! 

Még  virradat  előtt  felkelt,  kiment  az  istállóba  és  befo- 
gatott. 

Ezúttal  csakugyan  megelőzte  a  komáját  a  felkelésben. 
Az  már  csak  akkor  jött  ki,  mikor  Leon  útrakészen  állt 
előtte. 

—  Hová,  nagyságos  komám  uram  ? 

—  Fel  Bécsbe.  Sietős  dolgom  akadt. 

—  Eeggeli  nélkül?  Az  asszonytól  se  vesz  búcsút?  Csak 
addig  várjon  legalább,  míg  f elköltőm  a  gyermekeket. 

—  Nem.  Ne  költsd  őket.  Nem  akarom  őket  látni. 
Azután  odahajolt  komája  vállára  s  azt  sugá  neki : 

—  Hogy  meg  ne  lepjen  a  hír  :  halld  meg  saját  magam- 
tól. Útközben  betérek  Lőw  Hirschhez  s  eladom  neki  a  bir- 
tokomat. 

Azzal  felugrott  a  szekérre  és  elhajtatott.  Hátra  se  nézett 
többet. 

Szegény  Seregély,  mint  a  kit  szivén  szúrtak,  támolygott 
vissza  a  szobájába;  ott  leveté  magát  a  négy  ágy  közé,  hol 
gyermekei  aludtak  és  sírt  keservesen. 


AZ  ISTEN  SZOLGÁJA  ÉS  AZ  ISTENTAGADÓ. 

Két  óra  alatt  megvolt  az  alku  Leon  és  Löw  Hirsch 
között,  Zárkány  Leon  eladta  utolsó  birtokát,  ősei  bölcső- 
tartó házát :  végső  menedékét. 

Bolond  ember  volt !  Inkább  meg  tudott  válni  utolsó  va- 
gyonától, mint  hogy  azt  a  kicsiny  kis  foltot  eltűrje  a  jelle- 
mén. Pedig  hiszen  olyan  kevesen  tudnának  róla:  alig 
vannak  ketten,  hárman  beleavatva  a  dologba,  hogy  ő  pénzt 
kapott  valami  titkos  politikai  feladat  kivitelére  s  aztán 
abból  nem  lett  semmi,  a  pénz  meg  elkallódott.  Hány  em- 
ber tett  már  így !  A  ki  ezért  mégis  gavallér  ember  maradt. 
Hiszen  nem  kérné  tőle  senki  számon.  A  kik  tudják,  se 
mondják  a  szemébe.  Csak  épen  azt  teszik,  hogy  mikor  a 
neve  valahová  fel  van  irva,  azt  keresztülhúzzák  s  átlépnek 
rajta.  Épen  csak  a  beavatott  körökben  suttognának  felöle, 
azok  is  csak  nagy  titokban :  nyilvánosan  senki  sem  vetné 
a  szemére.  Ott  meg,  ha  zsinorozná  ez  a  dolog,  nem  volna 
kénytelen  megjelenni. 

Hanem  hát  bolond  ember  volt  no  !  Inkább  eladta  fész- 
két, csakhogy  kigombolt  mellénynyel  járhasson  a  világ- 
ban, s  ne  legyen  kénytelen  senkinek  a  tekintete  előtt  le- 
sütni a  szemeit. 

Délben  már  zsebében  is  voltak  a  váltók,  a  mikkel  őt 
Lőw  Hirsch  kifizette ;  —  pénzzé  tehetők  Bécsben  a  nem- 
zeti banknál,  mihelyt  megérkezik.  Hiszen  még  marad  neki 
valamije  s  kezdhet  vele  valamit.  Most  jó  világ  van;  csak 
úgy  terem  a  pénz,  mint  a  gomba. 

Éjjelre  jutott  el  Dancsvárra.  Itt  hallotta  meg  először,  a 
mi  Párisból  eljövetele  óta  a  világban  történt.  Egy  új  sza- 
kasz a  történelemben.  A  hírlapok  akkor  hozták  a  wörthi, 
weiszkircheni  ütközetek  meglepő  hírét.  Hihetetlen  híreket, 
miket  senki  sem  várt. 

Mindez  Leonra  nézve  oljr  véletlen,  sejthetlen  volt,  mint 

a  ki  arra  ébred  föl  álmából,  hogy  a  mennykő  beütött,  s 
még  nem  tudja,  hogy  nem  gyuladt-e  meg  a  háza? 

Tehát  egészen  diadalmaskodtak  azok,  a  kiknek  jelszava 
üharcz  háború))  volt. 

Lázas  izgalmat  érzett,  mely  kergette  tovább  s  nem 
hagyta  egy  helyben  maradni. 

0,  a  ki  keletkeztében  látta  ezt  a  vihart,  rettegett  annak 
kiterjedésétől. 

Most  már  egészen  porrá  törve  érzé  magát. 

Most  már  két  varázserő  ragadta  magával.  Az  égen  a 
világégés  tűzfénye,  a  földön  eltűnt  kedvesének  lábnyomai : 
az  üldözte,  ezek  vezették. 

Sietett  minél  előbb  szekeret  kapni  Etelvárra.  A  vasútnál 
másnapig  kellett  volna  várakoznia.  S  az  alatt  megőszült 
volna.  Szekéren  éjjel  is  utazhatott. 

Este  volt,  mikor  Sipotán  végigdöczögött  vele  a  szekér. 
A  házak  falain  még  akkor  is  olvasható  volt,  a  mit  két  év 
előtt  a  hazafiúi  lelkesedés  korommal,  veres  márgával  nagy 
betűkben  felirt:  «Éljen  Zárkány  Napóleon,  etelvári  kép- 
viselő!)) 

Nem  él  az  már ! 

Egy  korcsmaszegleten  Alienor  kiáltványának  romjait 
lobogtatta  a  szél.  —  Még  is  az  győzött ! 

Másnap  korán  reggel  megállt  a  szekere  a  prépost  ka- 
puja előtt.  Leon  sietett  a  főtisztelendő  urat  felkeresni. 

Az  már  akkor  a  kertjében  sétált  s  a  szegfűiben  gyönyör- 
ködött. 

A  mint  Leont  meglátta  a  hosszú  kerti  út  végén,  csak- 
nem megijedt  tőle ;  hanem  mire  az  odaért,  összeszedte 
magát  s  a  régi  bonhomiával  kérdezte  tőle : 

—  Hát  te  ((nagy))  ember,  hol  jársz  itt  ezen  az  alacsony 
földön  ? 

Leon  pedig  egész  komoly  töredelemmel  mondá : 
• —  Gyónni  jövök,  atyám.  Nagy  bűnöm  van.  Én  meg- 
öltem egy  leányt.  Megöltem  az  én  szegény  kis  Liviámat 
• —  Tudom.  .  .  ,  , 

E  szót  szalasztá  ki  ajkán  a  prépost. 
Erre  Leon  hirtelen  megragadta  a  kezét. 

—  Akkor  jó  helyre  jöttem. 

—  Már  hiszen  mindenesetre  jó  helyre  jöttél,  ha  idejöt- 
tél. De  mondd  meg,  hogy  jutott  eszedbe  az  a  gondolat, 
hogy  a  kerek  világon  épen  az  én  kapumat  válaszd  ki  arra, 
hogy  azon  ezt  a  te  kétségbeesett  pofádat  behozd  ? 

—  Lerí  róla  a  kétségbeesés  úgy-e  ?  Sok  nap,  sok  éjszaka 
hánytam- vetettem  én  ezt  meg:  míg  utoljára  ilyen  számí- 
tásra jöttem.  0  elhagyta  jóit  evője  házát  bucsúzatlanul ;  ő 
vallásos  volt,  s  érezte,  hogy  nagy  bűnt  követ  el,  a  mikor 
megbánt  egy  apát  és  egy  testvért  azért,  mert  egy  nyomo- 
rultat szeret,  mint  én  vagyok.  Ezt  ő  nem  vihette  el  a  lel- 
kén, a  nélkül,  hogy  meg  ne  gyónta  volna  valakinek,  a  ki- 
től lelki  vigasztalást  kaphatott.  Ö  az  eltűnése  előtti  órában 
idejött  önhöz  és  meggyónta,  miért  szökik  el  ? 

A  prépost  félrecsapta  a  fején  a  camaorát  erre  a 
szóra. 

—  No  már  most  elhiszem,  hogy  a  szerelmesek  clair- 
voyantok.  Erre  a  gondolatra  rajtad  kívül  nem  jött  senki. 
Kérdezősködtek  fütöl-fától,  madártól;  csak  az  nem  jutott 
eszébe  senkinek,  hogy  engemet  szólítson  meg.  Az  én  nyel- 
vemet pedig  kötve  tartja  a  gyónás  szentsége.  És  Eafaela 
herczegnő  azt  a  parancsot  adta  Dumka  úrnak,  hogy  addig 
a  szeme  elé  ne  kerüljön,  a  míg  Líviát  fel  nem  találta  és 
mig  nem  gondoskodott  róla,  hogy  valami  úton-módon 
helyzetét  tűrhetővé  tegye. 

—  Tehát  itt  volt  abban  az  órában,  a  melyben  a  kastélyt 
elhagyta. 

Ezt  megálmodtád.  De  többet  ne  kérdezz  tőlem,  mert 
az  gyónás  titka !  S  annak  bizonyságául,  hogy  ezt  a  titkot 
fegyverrel  is  kész  megvédelmezni,  felvett  a  kezébe  egy 
gereblyét,  pásztorbot  helyett. 

—  Ha  vétek  az,  a  mit  valaki  meggyónt,  mondá  Leon, 
az  igen  is  titok  ;  de  ő  erényét  gyónta  meg. 

Micsoda?  Hogy  téged  szeretni  erény?  Bűn  és  halál- 

veszedelem  «z!  De  már  is  kivakbantottam  valamit,  a  mit 
nem  kellett  volna.  Non  me  inducas  in  tentationem ! 

—  Csak  egyet  akarok  megtudni.  Hová  ment  ő?  Ha  vét- 
kem van :  hadd  siessek  azt  jóvá  tenni. 

—  Ha  van  vétked  ?  De  ha  most  elkezdenél  térden  állva 
járni,  s  úgy  járnál  utána,  a  míg  rá  nem  találsz :  még  akkor 
se  vezeklenéd  le,  a  mennyit  \  étettél.  Csak  te  keresd !  Ez  a 
te  vezeklésed.  —  Nem  tudom,  hova  lett ! 

—  Isten  parancsolja  ezt  a  kegyetlenséget  ? 

—  Nem  tudom,  hogy  hova  lett !  Nekem  sem  mondta 
meg.  És  engem  ne  vallass  tovább.  Tudod  már,  hogy  nem 
vagy  itten  szolgabíró. 

—  Igen,  de  vendég  vagyok  s  meg  van  irva,  hogy  « sacer- 
dos  debet  esse  homo  hospitalis)). 

—  No  hát  pap  vagyok ;  vendégszerető  vagyok.  Mit 
adjak? 

—  Egy  pohár  vizet. 

—  Gyere  velem  a  lugasba.  Itt  van,  igyál. 

Azzal  odavezette  Leont  a  szőlőlugasba,  hol  készen  állt  a 
friss  víz  és  tiszta  pohár. 

A  prépost  maga  töltött  neki  a  pohárba. 
Leon  kiitta  azt  s  akkor  hirtelen  azt  kérdezé : 

—  Hány  óra  tájon  volt  itt  Lívia  ? 

—  Eeggeli  egy  és  két  óra  között ;  felelt  neki  a  meg- 
lepett pap,  ki  nem  vette  észre  a  kelepczét. 

Leon  megcsókolta  ezért  a  prépost  kezét. 

—  Köszönöm,  páter !  Már  most  a  második  nyomot  in 
megtaláltam. 

A  prépost  csodálkozva  nézett  rá. 

—  No  de  csak  nem  készülsz  már  tovább  menni  ?  Itt 
maradsz  nálam  szépen.  Megvárod  az  ebédet,  ha  máshová 
nem  vagy  hivatalos. 

—  Ebéd?  Arról  el  kell  szoknom. 

—  Csak  nem  bolondultál  meg.  Miért  ? 
- —  Azért,  mert  nem  lesz,  a  ki  adjon. 

—  Micsoda?  Becsuktak  Bécsben  minden  vendéglőt? 

—  Be  biz  az  én  tárczámat.  Most  adtam  el  Szent-Ilonát 
Löw  Hirschnek. 

A  prépost  földhöz  csapta  e  szóra  a  gereblyét. 

—  Szent-Ilonádat  eladtad !  Hisz  akkor  földönfutóvá  let- 
tél! Szerencsejátékon  vesztetted  el? 

—  A  leggonoszabb  szerencsejátékon. 

—  Hát  akkor  koldus  vagy ! 

—  Annál  még  sokkal  rosszabb.  «Úr»  vagyok,  a  kinek 
nincs  pénze. 

—  Hát  akkor  micsoda  lélekkel  mégy  te  most  felkeresni 
azt  a  leányt,  a  kinek  azt  Ígérted,  hogy  felviszed  őt  magad- 
dal együtt  majd  a  magasba  ! 

—  Hát  hiszen  oda  akarom  őt  vinni  a  « magasba)). 

—  Ugyan  hova  ? 

—  Hát  van  egy  igen  magas  csúcs  a  schweiczi  havasok 
közt,  a  Monté  Vierge ;  fölviszem  őt  magammal  annak  a 
tetejére,  ott  aztán  szétnézünk  a  gyönyörű  világon,  meges- 
küszünk egymással,  kiürítünk  két  kis  üvegcsét,  valami 
mennyországba  segítő  folyadékkal  s  aztán  ott  maradunk 
örökre. 

—  Már  megint  elővett  a  bolondod  !  Hisz  ott  megesznek 
a  sasok. 

—  Nem.  Mert  ott  örök  fagy  van.  A  hullák  kővé  der- 
mednek rögtön,  s  akkor  nem  bántják  a  keselyűk.  Ott  meg- 
maradnak ítéletnapig  változatlanul.  Az  a  jég  el  nem  olvad 
az  új  cataclysmáig. 

—  De  most  csak  tréfáltál  ugy-e  ? 

—  Nem  én.  Gyóntam.  S  várom  az  absolutiót. 

—  Várd  a  botot  a  hátadra !  (Leon  félreugrott,  mert  a 
gereblyenyél  megint  kézbe  került.)  Megállsz !  Itt  maradsz  ! 
Addig  el  nem  eresztem  a  gallérodat  a  kezemből,  a  míg  meg 
nem  vallod,  hogy  bolondoztál. 

—  Nem  hazudhatom. 

—  Te !  szólt  a  prépost,  fenyegetésre  fogva  az  öklét.  Én 
tudom,  hogy  hol  van  Líviád  ?  S  ha  te  nekem  ilyen  szándé- 
kot gyónsz  meg,  én  hamarább  oda  megyek  hozzá,  mint  te: 

elmondom  neki,  hogy  te  őt  megcsaltad,  elszöktél,  váltót 
hamisítottál,  zsiványnak  álltál  be.  S  rábeszélem,  hogy 
férjhez  menjen,  s  csukjon  ajtót  az  orrod  előtt. 
Erre  Leon  egyszerre  megszelídült. 

—  Igazán  tudja  páterkám,  hogy  hol  van  ? 

—  No  hát  nem  akarod  magaddal  együtt  megölni  ?  Add 
ide  a  kezedet.  Becsületszavadra  fogadod,  hogy  nem  köve- 
ted el  azt  az  istentelenséget  ? 

—  Becsületemre. 

—  Szemem  közé  nézz !  hadd  tapintom  meg  az  orrodat, 
nem  hazudsz-e  ? 

—  Igazat  mondok. 

—  Hát  mit  akarsz  ?  valld  meg  igazán ! 

—  Megvallom.  Nem  vagyok  egészen  tönkrejutott.  Ma- 
radt még  egy  kis  összegem.  Százféle  dologhoz  értek.  Ki- 
vándorlók innen,  oda,  a  hol  a  munka  nem  szégyen,  kere- 
sek kenyeret,  a  mit  megoszszak  vele. 

—  Amen ! 

—  Hát  hol  van  ő  ? 

A  prépost  alá  is,  fel  is  fordította  a  tenyerét. 

—  Hát  fiam,  biz  én  nem  tudom. 
Hát  szabad  csalni  a  papnak  ? 

—  A  czél  szentesíti  az  eszközöket.  Ha  két  lelket  meg- 
menthetünk a  pokoltól,  hazudni  is  szabad.  Pia  fraus.  Ke- 
gyes csalás  a  neve. 

—  No  hát  köszönöm  szépen. 

—  Megtalálod  te  őt  magadtól  is,  ha  Istennel  vagy. 

—  Sietek  is. 
Hova? 

~  Öt  keresni. 

—  A  kastélyba  mégy  tán  ? 

—  Kastélyba ;  de  az  nagyon  furcsa  kastély.  —  Deus 
benedicat  reverendissime  páter. 

—  A  berezegi  család  nincs  idehaza. 

—  Számomra  sehol  sincs  az  többé  otthon. 

A  prépost  beszélt  még  neki,  marasztalta,  kórlelte,  egész 


h  kapuig.  Leon  hátra  gein  nézett  többet,  felült  a  szekerére, 
visszaköszönt  és  elhajtatott.  Kereste  azt  a  második  láb- 
nyomot. 

A  berezegi  kastélyt  elkerülve,  a  vadaskerti  korcsmaház- 
hoz hajtatott  s  ott  szekerét  hátrahagyva,  útnak  indult  a 
gyalogösvényen  keresztül.  Ö  is  elhaladt  a  kőszobor  mellett, 
mely  előtt  egykor  Livia  kétségbeesetten  térdepelt  s  úgy 
tetszett  neki,  mintha  meg  kellene  azt  szólítani,  ha  nem 
tud-e  felöle  valamit  ?  Az  pedig  nagyon  sokat  tudott  volna 
mondani,  ha  volna  az  embernek  olyan  érzéke,  mely  a 
kövek  beszédét  megértse. 

Az  út,  a  melyet  választott,  a  vadpalatinus  tanyájához 
vezetett. 

Ugyanaz  a  rossz  gazdaság  most  is,  a  mi  azelőtt.  Aszot- 
tassal,  bogáncscsal,  pipacscsal,  búzavirággal,  szíkfűvel  föl- 
vert vetések ;  kapálatlan  kukoriczák,  burgonyák,  mikben 
alig  lehet  megtalálni  a  burjántól  a  vetett  növényt.  A  ló- 
herésben  egész  szérűk  az  aranka-pusztítástól,  az  ugar  tele 
szerb  tövissel,  az  útmelléken  fonnak  az  ürgék  háborgatat- 
lan  odúik  szája  előtt.  A  ház  előfalán  a  mult  tél  óta,  mely 
nagyon  nedves  volt,  s  a  háztetőket  nyomta  a  magas  hó, 
egy  nagy  repedés  támadt,  mintha  meg  akarna  rajta  osz- 
tozni férj  és  feleség.  Hanem  az  ajtókról  le  volt  törülve 
minden  írás  annak  a  bizonyságául,  hogy  megint  nincs 
itthon  az  asszony,  a  correspondentia  félbeszakadt,  s  a 
konyhaajtó  küszöbét  benőtte  valami  sárga  gomba  csopor- 
tostul. 

A  háziúrhoz  vezető  ajtó,  (megjegyzendő,  hogy  saját- 
szerű építési  móddal  volt  a  ház  szerkesztve  :  külön  ajtaja 
volt  a  háziúrnak,  külön  a  konyhának,  hátul  megint  egy 
a  kertbe  kimenetelhez,  a  padlásra  is  kívülről  jártak  fel 
lábtóval,  sőt  még  a  kályhákat  is  mind  kívülről  fűtötték, 
azoknak  az  ajtajai  is  a  szabadba  nyíltak,)  tehát  az  ajtó 
nem  volt  bezáiTa :  azaz  hogy  be  volt  csukva  kilincscsel, 
de  úgy,  hogy  azt  nem  lehetett  kinyitni,  ha  csak  valaki  nem 
tudta  a  fortélyát.  Leon  már  tudta.  A  tenyerével  lenyomni 


a  bilincset,  ugyanakkor  a  hü velyküj jávai  a  kilincs  nyelénél 
fogva  felemelni  az  ajtót,  a  vállával  egy  kicsit  fölfelé  tolni, 
aztán  a  térdével  egyet  taszítani  rajta ;  akkor  aztán  kinyí- 
lik. Életrevaló  anglus  pátenst  kérne  az  ilyen  találmányra. 

E  betörés  által  Leon  egész  véletlenül  lephette  meg  a 
háziurat,  mivelhogy  a  szobába  nyíló  ajtó  helyét  még  egy 
szennyes  lepedő  képezte  nyáron,  a  minek  egyik  oldalán 
úgy  kellett  bebújni.  Jó  az  a  legyek  ellen. 

Tukmányi  úr  ezúttal  nem  patienceozott.  Még  annál  is 
hasznosabb  munkát  mívelt.  Az  asztala  tele  volt  hintve 
búzával,  s  ő  abból  szemelgette  ki  a  markába  az  egyes  sze- 
meket. 

Mindenki  tudni  fogja,  hogy  a  nagyon  kizsarolt  földben 
az  a  szokása  a  búzának,  hogy  rövid  kalászt  hajt,  annak  a 
szemei  elnyomorodnak,  hanem  aztán  egy-két  szem 
akkorára  megnő  belőle,  mint  egy  kicsi  kávébab.  Dyen 
csodaszülötteit  a  búzaszemeknek  szedegette  össze  saját 
terméséből  Tukmányi  úr.  Volt  már  egy  vékára  való.  Ott 
állt  mellette  egy  zsákban. 

Leon  elkezdett  hahotával  kaczagni,  mikor  őt  ebben  a 
munkában  meglepte. 

—  Oh  te  gályára  való  mintagonosztevő  !  Micsoda  felo- 
niában  töröd  a  fejedet  megint !  Azt  hittem,  hogy  a  gazdá- 
szat  az  az  egyedüli  mesterség,  a  miben  nem  lehet  komé- 
diázni, s  most  látom,  hogy  lehet.  Te  most  szemenkint  ki- 
szedegeted a  feles  termésednek  gyönyörűséges  remekeit  a 
többi  ocsú  közül ;  a  búzák  hydrocephalusait ;  felküldesz 
ilyen  egy  mérőnyit  a  bécsi  világtárlatra,  s  szentül  elnyered 
vele  az  elsőrendű  arany  medaillont  valamennyi  magyar- 
országi mintagazdaság  elől,  s  elviszik  a  híredet  Ausz- 
tráliáig !  A  hörcsök,  mint  búzatermelő ! 

Tukmányi  válogatott  benne,  hogy  nevetésre,  vagy  ká- 
romkodásra fordítsa-e  a  dolgot  ?  Utoljára  mégis  csak 
nevetésre  tért  át. 

—  Bizony  nagy  ördög  vagy  te  Napóleon,  hogy  kitalálsz 
mindent !  Egyszerre  kisütötted  a  mint  beléptél,  hogj^  mit 

csinálok  én  idehaza  ?  Hát  hiszen  a  németet  bolonddá 
tenni :  virtus.  Hanem  már  most  én  is  kitalálom,  hogy  mit 
csinálsz  ((te»  énnálam? 

—  Vájjon  mit  ? 

—  A  szeretőd  nyomát  keresed.  Azét  a  szép  leányét,  a 
kiről  azt  mondtad,  hogy  feleséged.  Hahaha  !  úgy-e  most 
én  rajtam  van  a  nevetés  sora  ?  No  úgy-e  most  már  te  nem 
nevetsz  ? 

—  Igaz,  szólt  Leon  elkomolyodva. 

—  De  ugyan,  hogy  juthattál  arra  a  gondolatra,  hogy 
itt  az  én  düledező  vályogbarlangomban  keresd  a  tündéred- 
nek a  lábnyomát  ?  Kérdé  az  emberkerülő,  felhúzva  a  lábait 
a  székre  s  a  térdeit  átölelte  karjaival. 

—  Elmondom  őszintén.  A  mint  az  első  nyomot  meg- 
találtam, így  okoskodtam :  Egy  és  két  óra  között  volt  az 
idő,  hogy  ő  a  kastélyt  elhagyta.  Hogy  észrevétlenül  eltűn- 
hessen, azt  az  időt  kellett  választania,  a  mikor  még  min- 
denki alszik.  Kocsit  nem  fogadhatott  magának  a  tovább- 
menetelre,  mert  a  fuvaros  elmondta  volna,  hogy  hová 
vitte.  Gyalog  kellett  tova  mennie.  És  úgy  sem  az  ország- 
úton, mert  ott  az  éjjel  minden  órájában  járnak-kelnek ; 
megláthatják.  Alútakon  kellett  menekülnie.  Éjszaka  egye- 
dül nem  mehetett,  nem  is  ismerte  a  mellékútakat ;  nem  is 
lehetett  annyi  vakmerősége.  De  a  jól  ismert  úton  idáig,  a 
hol  te  lakol,  eljöhetett.  Te  vagy  az  egyedüli  ember,  a  kire 
rábízhatta  magát.  Vad  állat  vagy ;  de  nem  rossz  ember. 
Haragban  vagy  az  egész  világgal,  a  mi  körülötted  lakik  ; 
de  ő  vele  nem.  Egyszer  egy  sárga  rózsát  is  adtál  neki. 

Mást  is  adtam  neki !  Te  azt  nem  is  tudod.  Mikor  elvesz- 
tette a  jegygyűrűjét,  tudod,  azt  a  kis  vékony  ezüst  karikát : 
ón  találtam  meg,  én  adtam  neki  vissza.  Furcsa  történet 
volt.  Úgy  még  nem  láttam  embert  sírni,  mint  a  hogy  az 
sírt ;  s  még  úgy  nem  könyörögtek  király  előtt,  mint  a  hogy 
az  könyörgött  én  előttem  a  gyűrűjeért.  Meg  is  köszönte : 
olyan  szépen,  hogy  a  feleségemmel  reggelig  verekedtünk 
miatta. 

—  Köszönöm.  Te  voltál  az  egyetlen  ember  az  egész  vi- 
déken, a  kit  ha  felkért,  kisérd  el  őt  mellékútakon,  erdőkön 
keresztül  valamerre,  bizonyos  lehetett  felőle,  hogy  magad 
kedvéből  senkinek  ki  nem  beszéled;  míg  azok,  akik  őt 
keresni  fogják,  kérdezősködni  fognak  élőknél  és  halottak- 
nál :  egyedül  te  nálad  nem. 

—  Ez  már  aztán  az  okos  ember ! 

—  Nem  okos,  csak  szerelmes. 

—  így  kitalálni,  a  mit  nem  látott,  nem  hallott !  Mintha 
csak  itt  lettél  volna.  Szórul-szóra  azt  mondta,  a  mit  te. 
Kivéve,  hogy  vadállatnak  nem  nevezett.  No  hát  már  most 
mi  kell  ? 

—  Mondd  meg,  hogy  meddig  kisérted  el  őt  ? 

—  De  megtiltotta  ám,  hogy  valakinek  elmondjam. 

—  De  én  nekem  ? 

—  Téged  sem  vett  ki.  Mit  tudom  én,  miért  szökött  el  ? 
Hát  ha  épen  te  előled  szökött?  Hogy  nem  lopott,  azt 
tudom,  mert  semmi  batyuja  nem  volt. 

—  Pfuj,  ember! 

—  No  hát  én  nem  tudhatom,  mi  vitte  el  innen  ?  Én 
nem  kérdeztem  semmi  titkát.  Aztán  tartozom  én  neked 
valami  barátsággal  ?  Kaptam  én  tetőled  valaha  valami 
egyebet,  mint  ütleget  ?  Szeretem  látni,  hogy  végre  vala- 
hára neked  is  fáj  valami.  Csak  sopánkodj,  csak  panaszkodj  : 
az  fog  nekem  tetszeni  nagyon.  Ennyit  sem  tudsz  meg  tő- 
lem. S  ha  úgy  bánsz  velem,  mint  egy  haramia :  parazsat 
raksz  a  hátamra,  még  akkor  sem  csikarsz  ki  belőlem 
semmit.  Úgy-e  most  én  nevetek?  hehehe  !  —  Hízelkedjél 
hát  egy  kicsit  no !  Mondd,  hogy  « kedves  palatinuskám. 
Édes  jó  Palkó  czimborám.  Szeretlek  én  téged  nagyon»; 
tudod,  mint  akkor  —  Gezetlenben. 

—  Úgy?  No  hát  áldjon  meg  az  ég,  mondá  Leon,  s  azzal 
felmarkolt  egy  csomót  a  kínnal  termő  búzakalász  okból  s 
azt  a  zsebébe  tette  s  azzal  indult  kifelé. 

—  No,  no,  Napóleon !  kiálta  leugorva  a  hintázott  szék- 
ről a  vadember.  Mit  akarsz  a  kalászaimmal,  no  ne  bolon- 

dozz!  Bizony  kitelik  tőled,  hogy  elviszed  magaddal 
Bécsbe,  s  odatűzöd  az  én  bnzám  közepébe  czimernek.  No 
gyere  vissza :  add  ide,  kérlek.  Megmondok  mindent,  a  mit 
kérdeztél,  még  többet  is,  látod,  ha  megigéred,  hogy  nem 
árulod  el  a  búzámnak  a  titkát  senkinek.  No :  szavadat 
adod  rá,  hogy  nem  szólsz  felőle  a  komiténak  ? 

—  Ott  sem  leszek  már  akkor. 

—  No,  jól  van  hát:  gyere  vissza,  ülj  le.  Ide  az  ágyra, 
ne  arra  a  székre !  Kijár  a  lába :  összetörik  alattad.  No  hát 
elmondok  neked  mindent.  Csak  rakd  ki  a  zsebedből  azokat 
a  kalászokat.  Mind  kiraktad  ?  egy  sem  maradt  benn  ?  For- 
dítsd ki  a  zsebedet :  nem  hiszek  neked.  De  ki  ne  ird  az 
újságba,  hogy  mit  láttál.  Hát  hiszen  most  már  úr  vagy, 
csak  nem  foglalkozol  komisz  újságírással  többet?  No  hát 
még  többet  is  megmondok,  mint  a  mennyit  kérdeztél. 
Egészen  útba  igazítalak.  De  aztán  el  ne  árulj.  Mondd, 
hogy  ((bizony  Isten!))  —  «Fujd  ki))  Isten  nevét!  —  Hát 
én  elkísértem  Lívia  kisasszonyt  az  új  erdőn  keresztül. 
Haj  de  sebesen  tud  járni !  Igazán  mondom,  majd  a  nyel- 
vemet vetettem  ki,  hogy  lépést  tudjak  vele  tartani.  Az 
egész  úton  nem  szólt  semmit.  Nagyon  ügyelt  rá,  hogy  az 
út  melletti  füvön  járjon,  bizonyosan  azért,  hogy  a  homok- 
ban elárulta  volna  azoknak  a  picziny  czipőknek  a  nyoma. 
Az  etelvári  indóházig  kísértette  velem  magát.  No  de  most 
már  többet  is  megmondok  neked.  Pedig  csak  ennyit  kér- 
deztél tőlem.  De  hogy  lássad,  milyen  jó  barátod  vagyok ! 
Pedig  te  mindig  mortífikálsz  engem.  No  hát  halld  meg. 
Az  indóháznál  ö  maga  leült  kívül  a  padra :  nekem  ide 
adta  a  tárczáját  s  azt  mondta,  hogy  menjek  be  és  váltsak 
neki  jegyet  a  harmadik  helyre.  Ha  ő  maga  megy,  először 
is  megnézik  azért,  mert  olyan  szép  fiatal  leány,  a  ki  egye- 
dül utazik,  másodszor  meg  azért,  mert  aranynyal  fizet. 
Nem  volt  a  tárczájában  egyéb,  mint  arany.  0  azt  bizonyo- 
san születésnapi  emlékül  kapta  s  úgy  rakta  félre,  vagy 
az  apjáról  maradt  rá.  Tizennégy  arany  volt  a  tárczájában. 
Épen  kiüt.  Négy  esztendős  volt,  mikor  a  kastélyba  hozták. 

s  annak  tizennégy  esztendeje.  Én  váltottam  neki  jegyet. 
Megmondta,  hogy  hová:  de  elébb  megesküdtetett  rá,  hogy 
ezt  senkinek  el  nem  árulom.  Nem  is  árulom  el.  De  arra 
nem  esküdtem  meg,  hogy  a  vasúti  jegynek  az  árát  is  titok- 
ban tartsam.  Azt  hát  megmondom  neked.  Harmadik 
helyre  váltott  jegyért  visszakaptam  két  aranyból  épen 
ötvenhét  krajczárt.  Az  aranyat  számították  akkor  5  frt 
39  krajczárba.  Már  most  ezzel  kitudhatod  az  etelvári  állo- 
máson, hogy  micsoda  utolsó  állomás  az,  a  hová  ezelőtt 
huszonöt  nappal  10  frt  21  krajczárért  adtak  egy  III.  osz- 
tályú jegyet? 

—  Köszönöm !  mondá  Leon ;  megölelte  a  vad  embert  és 
elsietett.  .  .  . 

—  Aztán  te,  gyere  csak  vissza.  Még  valamit  mondok. 
Hát  látod,  nem  bolondságból  szedegetem  ám  én  szemen- 
kint  azt  a  búzát,  hanem  értsd  meg  a  dolgot.  Nem  akarom 
én  a  juryt  bolonddá  tenni,  meg  egész  Európát.  Annál  be- 
csületesebb ember  vagyok.  Hanem  hát  azt  hallom,  hogy  a 
herczegnőt  az  a  te  Alienorod  akarja  elvenni.  No  ha  a  ber- 
ezeg meghal  s  rászáll  a  birtok,  akkor  az  én  jószágomat 
okvetlenül  megveszi.  No  már  most :  egy  olyan  gazdaságért, 
mely  a  világtárlaton  kitüntetést  kapott,  az  embernek  mél- 
tán lehet  többet  követelni.  Érted  ?  Ö  nem  ért  hozzá.  Aztán 
sok  pénze  lesz.  Idegen  is.  Nekem  meg  jól  fog  esni.  Hát  ez 
már  csak  igazság? 

Megczáfolhatatlan  igazság  volt.  Leon  sietett  odább. 


Az  etelvári  állomáson  azt  felelték  a  kérdezősködésre, 
hogy  ezelőtt  25  nappal  az  akkori  ezüstágió  mellett  10  frt 
21  krajczár  vitelbér  mellett  nem  lehetett  más  állomásra 
kapni  III.  osztályú  jegyet,  mint  épen  csak  —  Bécsbe. 

A  HARMADIK  NYOM. 

Most  aztán  nem  volt  elébbvaló  dolga  Leonnak,  mint 
egyenesen  Bécsbe  sietni. 

A  helyi  benyomások  csodálatosan  hatottak  kedélyére. 
Előbb  az  élvezetek  és  izgalmak  paradicsomából,  a  szajna- 
parti világvárosból  rögtön  a  rézaljai  vadonba,  most  megint 
a  csendes,  nesztelen  vadonból  egyszerre  beleesett  egy 
olyan  nagy  városba,  a  hol  minden  ember  elvesztette  a 
saját  édes  eszét  s  aztán  szaladgált  az  utczán,  hogy  a  másét 
megkaphassa. 

Senki  sem  akart  másról  beszélni,  mint  háborúról. 
A  kávéházban,  vendéglőben  az  emberek  háborút  ettek  és 
ittak ;  az  utczákon  háborúhireket  árultak,  rettenetes  hír- 
lapokat, fejedelemnők  torzképeivel;  kiállhatatlan  volt  az 
utczánjárás.  Mindenütt  azt  hallani,  hogy  ennyi  ezer 
német,  annyi  ezer  franczia  esett  el !  A  közönség  ittas  az 
embervértől. 

Leon  utálta  már  az  egész  világot.  A  magyar  udvari 
kenczelláriába  levén  útja,  felkerült  a  Stadtparkba,  hogy 
kikerülje  az  utczát,  a  hol  embertömegeken  kell  átfura- 
kodni mindenütt,  s  senki  sem  beszél  egyébről,  mint  ágyú- 
ról és  mitrailleuseről. 

Leon  föltette  magában,  hogy  senkinek  sem  fog  a  sze- 
mébe nézni,  nőkre  meg  félre  sem  tekintett. 

Egyszer  azonban  mégis  csak  kénytelen  volt  ascetai  vi- 
lágtól megválását  megszegni.  Egy  hölgy  suhant  el  mellette 
gyorsan  egy  kis  kutyával.  Bécsben  az  a  dicséretes  rend 
van,  hogy  a  ki  kutyát  akar  magával  hordani,  az  tartozik 
azt  zsinegen  vezetni.  A  fenn  tisztelt  ölebecskének  nem 
volt  oly  sietős  az  útja,  mint  az  úrnőjének,  ő  időt  vett  ma- 
gának egy  kis  mellékkirándulásra  s  ezáltal  a  járszalagot 
Leon  felé  húzta.  «Pamina ! »  hangzott  erre  a  hölgy  parancs- 
szava. Arra  meg  aztán  a  vezető  zsineg  a  visszatérő  ku» 

tyácskánál  fogva  egészen  Leon  lábai  körül  tekerőzött  s  ő 
egyszerre  meg  volt  fogva. 

—  Ah,  madame,  ez  Bauernfangerei !  szólt  Leon  hátra- 
fordulva, de  aztán  mikor  a  sűrű  fátyol  daczára  felismerte 
a  delnő  arczát,  örömtelten  kiálta  fel :  ((ah,  madame  Cory- 
sande !  Ah  la  chére  madame  Corysande  ! » 

A  delnő  nagy  zavarba  látszott  jönni;  a  mit  igyekezett 
álczázni  az  ölebecske  miatti  veszödséggel.  A  miniatűr 
oroszlán  most  megint  ettől  a  hosszú  embertől  megijedve, 
asszonya  mögé  futott  s  azt  csavarta  körül  a  zsinórral,  s 
egyéb  mindenféle  indiscretiót  követve  el  a  toilettejével, 
utoljára  a  juponja  alá  menekült,  onnan  dugta  ki  a  fejét,  a 
mikor  aztán  nagyon  vitéz  lett  s  elkezdett  Leonra  ugatni. 

—  De  Pamina !  Pfuj  Pamina !  Légy  illedelmes  ! 

Leon  aztán  úgy  egyenlíté  ki  a  bonyodalmat,  hogy  le- 
guggolt s  addig  hízelgett  a  kis  fenevadnak,  míg  magához 
édesgeté.  «Ah  be  kedves  kis  kutyácska !  Ah  milyen  módos 
kis  szörnyetegecske.)) 

Mikor  aztán  megkaphatta,  felvette  az  ölébe  s  ezáltal 
tökéletesen  foglyul  ejté  madame  Corysandeot:  kezében 
volt  a  kézi  zálog. 

—  Majd  én  viszem  a  kicsikét,  kegyed  pedig  kapaszkod- 
jék a  karomba. 

—  Dehogy  kapaszkodom!  Mit  gondolnának  az  ismerő- 
seim, ha  meglátnának  ? 

—  Azt  gondolnák,  hogy  én  önnek  az  atyja  vagyok. 
Mennyire  örülök,  hogy  önt  láthatom,  édes  jó  Corysande  ! 

—  Hiszem,  hiszem.  Én  is  fölöttébb  örülök.  Hanem 
most  sietős  utam  van.  Ön  is  siet:  látom.  Isten  önnel. 

S  azzal  húzta  volna  a  kutyáját  Leon  öléből. 

—  Oh  énnekem  semmi  sietős  dolgom  sincs.  Faczér 
vagyok.  Elcsaptam  magamtól  a  minisztériumot.  Ön  járat- 
lan a  városban.  Majd  én  elvezetem  mindenüvé.  Leszek 
Führer  durch  dia  Stadt.  Parancsoljon  velem, 

—  Köszönöm.  Sehová  sincs  járásom.  Szállásomra 
megyek. 

—  Oh,  oda  meg  épen  a  legnagyobb  örömmel  fogom 
elkísérni. 

—  Nagyon  megtisztel  ön  vele,  uram;  de  kénytelen 
vagyok  azt  megköszönni.  Egy  magánosan  lakó  hölgy  nem 
fogadhat  el  férfilátogatást. 

Ez  a  nyilatkozat  határozott  tiltakozás  alakjában  volt 
fogalmazva. 

Leon  megállt,  s  erre  madame  Oorysandenak  is  meg 
kellett  állania,  mert  a  kis  kutya  nála  volt. 

—  Kedves  Corysande !  szólt,  ránézve  azokkal  az  igéző 
szép  szemeivel,  a  miknek  a  bűvereje  elé  hasztalan  huzo- 
gatá  sűrűbbre  a  delnő  a  fátyolát.  —  Ön  nem  lakik  egyedül. 

Madame  Corysande  a  lábával  toppantott,  a  mi  nagy 
elhatározást  jelentett.  Már  most  félreveté  arczárói  a  fátyolt, 
hogy  egyenlővé  tegye  a  küzdelmet. 

—  Ön  meg  akar  engem  sérteni  ? 

—  Madame  Corysande  sokkal  jobban  ismeri  félénk  ter- 
mészetemet, mintsem  föltehetné  rólam,  hogy  én  ilyesmit 
el  merjek  követni. 

—  Hát  mit  akart  mondani  ?  Kivel  lakom  én  együtt  ? 

—  Egy  másik  kisaszonynyal. 

Madame  Corysande  csodálkozva  rázta  a  fejét  s  elkezdett 
a  napernyő  hegyével  ismeretlen  ábrákat  rajzolni  a  kerti 
út  homokjába. 

—  Ez  már  mégis  valami  varázslat !  —  Tört  ki  végre,  s 
a  helyett,  hogy  odább  ment  volna,  leereszkedett  egy  kerti 
lóczára.  Lenormand  vetette  ki  kártyán?  Vagy  table 
moving  kopogtatta  ki  ?  Ki  utasította  önt  a  nyomába  ? 

—  Tehát  ott  van  önnél !  kiáltá  hevesen  Leon,  s  mielőtt 
meggátolhatta  volna  madame  Corysande,  megcsókolta  a 
kezét. 

—  Igen.  —  De  hogy  tudott  ön  a  nyomára  találni  ? 

—  Oh  mondja:  hogy  van  ő  ?  hogy  él?  mit  csinál?  mit 
szenved  ? 

—  Legyen  nyugodt:  ő  egészséges;  egész  nap  dolgozik, 
munkája  után  él  és  —  nem  panaszkodik. 

—  Munkája  után  ól  ?  És  minő  munka  az? 

—  Azt  nem  mondhatom  meg  önnek.  Kézi  munka. 
Tisztességesen  fizetik.  Nem  szenved  szükséget.  Nálam  olcsó 
szállása  van,  azt  sem  fogadja  el  ingyen.  Minden  szívesség, 
a  mit  tehetek  neki,  abból  áll,  hogy  munkát  keresek  a  szá- 
mára, boltról-boltra  járva. 

—  Oh  az  ég  áldja  meg  önt  ezért,  kedves  Corysande ! 
De  hát  nem  engedi  meg  nekem,  hogy  őt  lássam  ? 

—  Természetesen,  hogy  nem.  Ön  ismeri  az  előzmé- 
nyeket; hisz  megírta  önnek.  Azt  is  fogja  ön  tudni,  hogy 
én  kegydíjat  húzok  a  herczegi  családtól.  Ha  megtudnák, 
hogy  a  szökevénynek  én  adok  menedéket,  könnyen  meg- 
vonhatnák azt  tőlem.  Ön  nem  ismeri  Eafaela  herczegnö 
boszúálló  természetét.  A  sértett  büszkeség  kegyetlenebb 
a  vért  szagolt  oroszlánnál . 

—  Édes  jó  Corysande,  kérem  szépen!  ne  traktáljon 
engem  Lemouton  grammairéjéből  való  frázisokkal,  a  mik- 
ben maga  sem  hisz.  Ön  nagyon  jól  ismeri  Eafaela  herczeg- 
nőt.  Az  bizony  mindent  elkövet,  hogy  eltűnt  kedvencze 
balsorsát  enyhítse.  Az  angyalok  boszúállók,  a  hogy  a  biblia 
ismerteti  őket;  de  Eafaela  jobb  az  angyaloknál.  0  miatta 
nincs  ok  elrejtőzni. 

—  Jó  !  tehát  semmi  hímezés-hámozás.  Nem  az  angyalok 
miatt,  hanem  az  ördögök  miatt  van  ok  elrejtőzni. 

—  A  kik  közé  tartozom  én  magam  is  ? 

—  Sőt  különösen  és  kiválólag  ön  miatt. 

—  Madame  Corysande.  Én  legkomolyabb  szándékkal 
jövök. 

—  Jól  van,  jól  van.  Ugyanezt  mondta  ön  annak  a 
másik  három  leánynak  is,  a  kiket  megajándékozott  a  zea 
mais  havannensis  bajuszával.  Ne  féljen  ön,  egy  férfi  sem 
kezdi  azon,  hogy  « kisasszony,  én  igen  tréfás  szándékkal 
jövök  önhöz ».  Azért  kérem,  tegye  le  a  kutyámat;  — 
nézze,  milyen  szép  szőke  hölgy  megy  amott !  majd  elnyeli 
önt  a  szemeivel:  szaladjon  utána. 

—  Madame  Corysande !  Én  most  olyan  kedvemben 

vagyok,  liogy  ha  megharagítanak,  nem  kímélem  a  bölcsőben 
fekvő  csecsemőt  sem !  Ha  ön  nekem  meg  nem  mondja, 
hol  lakik  s  oda  nem  enged  menni,  én  fogom  önnek  a  Pa- 
mináját  s  belehajítom  a  Dunába. 

—  Menjen  !  ön  bolond  marad  teljes  életében  !  A  leg- 
ünnepélyesebb pillanatokban  sem  tudja  a  bohóczkodást 
megtagadni.  Ereszsze  el  azt  a  kutyát,  mert  sírni  fogok. 

Leon  csakugyan  látta,  hogy  madame  Corysande  orra 
már  hajnalodni  kezd,  hát  inkább  letette  az  ölebecskét 
melléje  a  padra,  ki  nem  szűnt  meg,  assszonya  csitító  keze 
alatt  is,  folyvást  morogni  rá. 

—  Ha  ön  bolondozik,  majd  én  is  tréfálni  fogok :  nézze, 
ott  jön  felónk  egy  Schutzmann  s  emlékezzék  Blasel  coup- 
lettjére. 

—  «Ki  Stadtparkban  udvarol:  Börtönbe  vándorol! 

—  Nem,  hanem  a  másik:  oKi  vén  szűz  után  kóborol: 
Börtönbe  vándorol)).  Beszéljen  okosan. 

—  No  hát  mi  czélból  akarja  őt  tudósítani  ittlétéről  ? 

—  Ismétlem,  hogy  a  legkomolyabb  czélból.  Nőmmé 
akarom  őt  tenni.  Becsületemre  mondom. 

—  Kedves  Leon !  Hogy  mondhat  ön  ilyet?  Ön  oly  okos 
ember.  És  nem  gondolja  meg  azt,  a  mit  kimond.  Hisz 
épen  ez  az,  a  mi  a  lehetetlenségek  közé  tartozik.  A  berezeg 
Líviának  gyermekkorától  fogva  jóltevöje  volt:  önnek 
pedig  egyedüli  igaz  pártfogója  volt  a  földön.  A  herczeg 
nem  tudott  arról  semmit,  még  csak  sejtelme  sem  volt 
róla,  hogy  önök  egymást  szeretik.  Azt  hitte :  Livia  egy 
gyermek,  kinek  lelkét  nem  tölti  be  semmi  ideál.  Nemes 
nagylelkűség  volt  tőle,  kezét  az  elhagyott  árva  gyermek- 
nek felajánlani.  S  ha  Livia  egy  olyan  közönséges  lélek  lett 
volna,  a  milyennek  szeretnek  a  férfiak  minden  nőt  kép- 
zelni, azt  mondta  volna :  legyen  meg ;  a  beteg  férj  úgy 
sem  soká  él,  az  ifjú  özvegy  akkor  majd  gazdagon  kerülhet 
régi  eszményképéhez ;  vagy  ha  még  inkább  az  önök  ízlése 
szerinti  nő  lett  volna,  még  ezt  a  vesztegzárt  se  lett  volna 
kénytelen  maga  elé  szabni,  hisz  az  élő  férjet  is  meg  lehet 


csalni.  Ezt  ön  legjobban  fogja  tudni.  —  Nem  így  lett.  El- 
hagyta a  berezegi  házat,  hol  az  úrnői  magas  polczot  nem 
foglalhatta  el.  És  most  azt  hiszi  ön,  hogy  rá  fogja  beszél- 
hetni ezt  a  leányt  arra,  hogy : « gyere  kedvesem,  esküdjünk 
meg,  aztán  menjünk  karöltve  a  mi  jóltevőnk  elé,  mondjuk 
el  neki,  hogy  mi  komédiát  játszottunk  az  ő  tiszteletre- 
méltó alakjával:  cselt  szőttünk  a  háta  mögött;  engedtük 
őt  nevetségessé  lenni  rokonai  előtt,  kiknek  nézeteit  ki- 
kérte, mielőtt  tudakozódott  Livia  szive  után  s  csak  akkor 
tudattuk  vele,  hogy  ez  a  szív  már  nem  szabad ! »  Képes 
volna  ön  a  berezeg  szeme  elé  kerülni,  Líviával,  mint  fele- 
ségével a  karján  ?  —  Nem,  uram ;  önnek  nem  lehet  Líviát 
nőül  venni,  a  míg  a  berezeg  él ! 

Mindez  megczáfolhatlan  igazság  volt,  s  hogy  Leou 
mindeddig  nem  gondolt  erre,  azt  csak  az  mentheti,  hogy 
a  szerelmesek,  mikor  egymástól  elszakadtak,  az  egész 
kettőjük  között  eső  világot  nem  látják. 

—  De  hisz  ez  szörnygondolat !  Oly  helyzetet  alkotni,  a 
melyben  én  kísértetbe  legyek  hozva,  hogy  jóltevőm  halá- 
láért imádkozzam ! 

—  Ön  nem  fogja  azt  tenni :  hanem  várni  fog  türelme- 
sen. Gondolja,  mintha  valami  nagy  bűnt  követett  volna 
el,  s  most  azért  el  volna  ítélve  ennyi  és  ennyi  esztendei 
fogságra.  S  ilyen  bűnt  követett  is  ön  el,  s  ezt  a  büntetést 
meg  is  érdemelte  érte.  A  komédiajátszás  volt  a  bűne.  Az, 
hogy  igazi  szerelmét  úgy  eltitkolta,  hogy  azt  hazudott 
csapodársággal  úgy  elálczázta,  hogy  mindenkit  megcsalt 
vele.  Ha  ön  csak  egy  elejtett  szóval  gyaníttatta  volna  ezt 
a  berezeg  előtt,  ha  őszintén  megvallotta  volna  neki,  atyja 
helyett  atyjának,  hogy  Líviát  szereti,  hogy  őt  magának 
eljegyezte:  ha  ön  csak  egyetlen  egy  írott  sort  adott  volna 
Livia  kezébe,  a  mivel  az  Kafaelának  szemérmesen  eldicse- 
kedhessék,  ez  a  balhelyzet  most  nem  állt  volna  elő. 

Leon  homlokát  verte  tenyerével. 
Az  az  estély!  az  az  estély!  (A  Badenben  eltöltött  éjszaka 
jutott  eszébe.) 

Akkor  készült  épen  Líviának  irni  és  érzelmeinek  őszinte 
bizonyítványát  adni.  Mennyi  rosszat  tett  a  helyett!  Itt 
hibázta  el  az  egész  életét. 

—  A  bal  helyzetet  az  önmaga  választotta  szerep  idézte 
elő.  Én  elismerem,  hogy  a  szándék  igen  okos,  túlságosan 
is  finom  észszel  kiszámított  volt.  Egy  fiatal  férfinak,  ki  a 
világban  gyorsan  akar  utazni,  magas  czélt  elérni,  nincs 
előnyére  az,  ha  elárulja,  hogy  szive  már  le  van  kötve.  És 
épen  azt,  hogy  egy  szegény,  jelentéktelen  leány  sziveért 
van  cserébe  adva.  Még  a  kész  feleség  nem  olyan  nyűg  a 
pályatörőnek,  mint  a  bevallott  jegyes.  Hogy  önök  ezért 
titkolóztak,  azt  értem  és  helyeslem.  Hanem  már  most 
játszsza  ön  végig  a  szerepet.  Titkolja  el  tovább  is  azt,  hogy 
szeret,  s  emelkedjék  mindig  magasabbra:  míg  egyszer 
oly  magasra  jut,  hogy  nem  kénytelen  semmit  titkolni 
többé. 

—  Kedves  madame  Corysande,  én  nem  emelkedem  már 
sehova.  Lezuhantam :  elértem  pályám  végét.  Semmi  közöm 
többé  herczegekhez  és  államférfiakhoz ;  kifacsart  czitrom- 
héj  vagyok.  Experimentum  in  anima  vili.  Nincs  semmi 
vágyam,  semmi  ambitióm.  És  semmi  kilátásom.  Talán  ha 
utána  járnék,  megnyerhetném,  hogy  egy  kis  titkos  év- 
díjacskát  kapjak,  mint  nyaktörési  fájdalompénzt  a  szemér- 
metes  rendelkezési  alapból ;  de  hogy  mennyire  szándéko- 
zom ezt  tenni,  azt  megítélheti  ön  abból,  hogy  utolsó  birto- 
komat, Szent-Ilonámat  eladtam,  hogy  annak  az  árából 
visszafizethessem  a  kegyelmes  uraknak  azt  az  összeget,  a 
mit  rám  bíztak,  mint  diplomatára,  hogy  költsem  el,  s  én 
nem  végeztem  be,  a  mit  rám  bíztak,  mert  előbbvaló  köte- 
lességem volt.  Azt  megtehették,  hogy  ledobjanak ;  de  hogy 
akár  térdre,  akár  hasra  essem,  az  nem  tőlük  függ  :  én  es- 
temben is  fejjel  fölfelé  akarok  maradni. 

—  Szentséges  Isten !  Ön  Szent-Hónát  is  eladta  ?  Hisz 
akkor  önnek  semmije  sincs  többé  ? 

—  Van  !  Meg  vagyok  magam  magamnak. 

—  S  hogy  akarja  ön  Líviát  akkor  elvenni  ? 


—  Hát  cBak  a  gazdagoknak  van  joguk  házasodni?  El- 
viszem őt  magammal  a  világnak  valamelyik  zugába,  a  hol 
még  van  értéke  egy  embernek,  a  ki  nyelveket  tud,  dolgozni 
szeret,  s  hideget,  meleget  kiáll.  Ne  féltsen  ön  engem  attól, 
hogy  én  nem  tudok  becsületes  úton  kenyeret  keresni.  Nem 
kell  senki  pártfogása  többé.  —  Kérem  önt,  madame  Cory- 
sande  :  ha  már  nem  engedi  ön,  hogy  őt  láthassam,  mondja 
meg  neki,  hogy  szegény  vagyok :  de  nem  koldus.  Nincs 
mit  várnom  senkitől ;  de  nem  is  tartozom  senkinek  semmi- 
vel. Meg  vagyok  halva  tökéletesen :  a  hogy  csak  egy  elhibá- 
zott élet  az  egy  halállal  befejezve  lehet.  De  el  vagyok  ha- 
tározva újra  kezdeni  az  életet  s  ujjá  teremteni  magamat. 
Most  már  nem  kinálok  neki  megosztott  dicsőséget,  jólétet ; 
hanem  megosztott  fáradtságot  és  nélkülözést. 

—  Ön  rettenetes  csábító !  Tudja  jól,  hogy  ha  a  világ 
kincseit  igémé  neki,  azokkal  ki  nem  csalná  rejtekéből,  de 
ha  azt  mondja  neki:  onézd,  nincs  egyebem,  mint  száraz 
kenyerem))  :  azzal  el  fogja  őt  csábítani.  Jó.  En  mégis  át 
fogom  neki  adni  az  ön  izenetét.  S  nem  fogom  lebeszélni 
róla,  hogy  választ  adjon  rá  önnek.  Hanem  már  most  egyre 
kérem.  Nem  szükség  becsületszavát  vennem  :  csak  belátá- 
sára hivatkozom.  Önnek  sikerült  Livia  nyomaira  akadni ; 
bármennyire  igyekezett  is  ő  azokat  mindenki  előtt  el- 
takarni. Mindenki  előtt  rejtve  maradhatott :  ön  előtt  nem. 
Ez  nem  is  csodaeset.  Már  most  még  ahhoz  sem  kellene 
bűvészet,  hogy  ön  azt  is  kitudja,  hol  lakom  én?  s  egész  a 
rejtekig  eljöjjön;  de  gondolja  meg,  hogy  ezzel  nem  érne  el 
egyebet,  mint  hogy  azt  a  szegény  gyermeket  utolsó  szerény 
menhelyéből  is  elriasztaná  s  tovább  kergetné  a  világba.  — 
Ily  kegyetlen  még  a  szerelem  sem  lehet. 

—  ígérem,  hogy  nem  fogom  őt  keresni. 

—  Akkor  viszont  én  is  megigérem  önnek,  hogy  minden 
héten  ezen  a  napon,  ebben  az  órában  itt  fogok  ülni  ezen 
a  padon:  és  ha  ön  is  idejön,  hírt  mondok  önnek  Líviáról. 

—  Köszönöm,  nagyon  köszönöm. 

Leon  megcsókolta  mind  a  két  kezét  madame  Corysande- 

nak,  a  mi  ellen  Pamina  hangosan  tiltakozott :  azt  hitte,  va- 
lami merényletet  követnek  el  úrnője  ellen. 

—  Tehát  csak  mához  egy  hétre  hallom  meg  a  választ ! 
Addig  nem  jövök  ki  a  házból. 

—  Dehogy  nem.  Addig  lát  ön  valami  kezdet  után,  hogy 
tudjak  én  is  ön  felöl  valami  újat  mondani. 

—  Jól  van,  madame  Corysande.  Hanem  már  most  még 
egyet.  Beszéltünk  száraz  kenyérről.  Mily  édes  az,  ha  két- 
felé van  törve,  ha  meg  van  osztva.  Mondám,  hogy  én  kol- 
dus nem  vagyok.  Annyi  vagyonom  még  maradt,  hogy  azt, 
a  kit  szeretek,  szükséget  szenvedni  ne  engedjem. 

Madame  Corysande  e  szónál  büszkén  állt  föl  helyéből  s 
végignézte  Leont. 

—  Uram !  Ön  még  nem  ismeri  saját  kincsének  egész 
értékét !  Az  a  leány,  a  kit  ön  magáénak  tart,  még  tőlem : 
egy  nőtől  sem  fogad  el  ajándékot,  hanem  dolgozik  any- 
nyit,  a  mennyit  lehet,  s  beéri  kevéssel. 

—  De  én  nekem  elviselhetlen  az  a  gondolat,  hogy  ő 
kényszerű  munkával  megrontsa  egészségét,  azokat  az  ő 
szép  kék  szemeit ! 

—  Hja  uram,  ez  a  végzet !  Ön  szerezte  azt  neki  és  ma- 
gának, már  most  tűrje  nyugalommal,  mint  ő.  Elhiszem, 
hogy  ez  önnek  fáj.  De  hisz  ez  büntetés:  várja  végét!  Ön 
még  csak  tegnapelőtt  halt  meg  s  ma  már  fel  akar  tá- 
madni ?  Soha  sem  láttam  ilyen  türelmetlen  halottat. 
Várjon!  Mához  egy  hétre  találkozunk.  Adieu!  Gyerünk, 
Pamina! 

Azzal  odahagyta  Leont. 

BOLOND  SZEEENCSE. 

Leonnak  legelső  dolga  volt  váltóit  pénzzé  tenni  s  azután 
pénzterhétől  megszabadulni. 

E  végett  legelőbb  is  fel  kellett  találni  a  maga  vas  ka- 
kaduját, a  kinek  az  alkalmatlan  hitbizományt  visszaadja. 


Másutt  bajos  volt  azt  megtalálnia,  mint  az  udvari 
kanczelláriánál.  Gondolta,  hogy  a  kapus  talán  útba  tudja 
igazítani. 

A  bank-utczához  a  hadügyministerium  palotája  előtt 
visz  el  az  út.  Ezt  az  utat  sokszor  járta  Leon,  s  valahány- 
szor elment  az  ott  kiszegezett  két  ágyú  előtt  (a  mik  czímer- 
nek  vannak  kitéve,  hogy  a  publikum  tudja,  mi  van  a  bolt- 
ban ?),  a  sétabotjával  mindig  egyet  húzott  rájuk.  Az  ilyen 
civilistának  könnyebb  a  lelke,  ha  egy  olyan  excellentiás 
réztekintélyt  insultálhat.  Ezúttal  olyat  ütött  az  egyikre, 
hogy  a  pálczája  végighasadt.  Járhatott  aztán  vele,  mint 
harlekin  a  csattogtatóval. 

A  bank-utcza  szegletén  egyszer  csak  a  nyakába  esik  va- 
laki, s  jobbra-balra  megcsókolja.  Épen  az  ő  vas  kakaduja 
volt. 

Gavallérnak  volt  öltözve  az  öreg,  fehér  figaró  a  fején, 
kék  frakk  és  porczellánfehér  inexpressible. 

—  Szervusz!  lelkem,  Leonkám.  Hozott  az  Isten  !  Hová 
indultál?  Az  udvari  kanczelláriába  ?  Ne  menj  most  oda. 

—  Hiszen  csak  azért  akartam  oda  menni,  hogy  téged 
megtaláljalak.  Ezen  szerencsét  elérve,  ne  félj,  nem  tapo- 
som én  le  azt  a  szép  zöld  petrezselymet,  a  mi  a  magyar 
udvari  kanczellária  küszöbén  terem. 

—  Haha !  Nincs  igazad.  Mert  minden  két  esztendőben 
egyszer  lekaszálják  előtte  a  füvet,  mikor  a  delegatio  ott 
ül.  Hát  velem  akartál  találkozni  ?  Nagyon  derék,  hogy  nem 
feledkeztél  meg  a  szegény  öreg  vas  kakaduról. 

( — Dejszen :  már  nem  te  vagy  a  vas  kakadu;  hanem 
én,  gondolta  magában  Leon.) 

—  No  hát  ha  háborítatlanul  akarsz  velem  fecsegni,  tu- 
dok én  itt  a  verestorony-utczában  egy  kedves  kis  csap- 
széket, a  hol  pompásan  csinálják  a  beafsteaket  s  kitűnő 
borok  vannak,  oda  beülünk  egy  kis  külön  szobába,  aztán 
kibeszélgetjük  magunkat.  Ott  nem  háborgat  senki.  (Az  öreg 
ár  nagy  ínyencz  volt.) 

Leon  ráállt  az  indítványra  s  aztán  mentek  egymás  után. 

(A  bécsi  belvárosi  ntczák  tudniillik  arról  nevezetesek, 
hogy  két  ismerős,  ha  együtt  akar  menni,  akkor  egymás 
mögött  és  előtt  kell  hogy  menjen;  karöltve  pedig  csak 
azok  járnak,  a  kiknek  kiválasztott  gyönyörűségük  telik  az 
oldalba  lökdöstetésben.  Jártas  emberek  leginkább  úgy  szok- 
tak, hogy  társaságban  egyik  az  utcza  jobb,  másik  a  bal 
járdáján  halad  egymás  mellett.) 

Csak  a  kis  vendéglő  ajtajában  találkozhattak  ismét  össze. 

A  kis  öreg  úr  itt  már  nagyon  otthonosnak  látszott ;  a 
felszolgáló  személyzet  sajátszerű  bizalmas  mosolylya]  fo- 
gadta. Úgy  látszik,  hogy  ő  szokta  idehordani  az  idegen 
vendégeket. 

—  Jean !  nyissa  fel  a  numero  4-et ;  aztán  két  beafstea- 
ket,  angolosan.  Ugy-e,  te  is  angolosan  szereted,  Leon? 
Olyan  legyen,  mint  az  epigramm !  Aztán  semmi  burgonyát 
hozzá  !  A  burgonyától  az  ember  ostobává  lesz.  A  burgonya 
nem  egyéb,  mint  egy  óriási  nagy  hazugság,  a  mivel  az  em- 
bereknek a  gyomrát  megcsalják.  Hús  az  étel,  semmi  más. 
A  többi  csak  formalitás. 

E  közben  bevontatta  magával  Leont  a  számukra  fel- 
nyitott kabinetbe,  a  hol  rögtön  meg  lett  részükre  terítve 
az  asztal,  s  előállt  az  az  ökölnyi  kis  ember,  a  ki  bort  szo- 
kott hozni  a  vendégeknek. 

—  Nos,  Eelli !  hát  van-e  már  szeretőd?  Micsoda  bort 
adsz  nekünk  inni?  Hozz  legelébb  is  útcsinálónak  két  pa- 
laczk  Chablit.  Vagy  jobb  szereti  tán  az  én  barátom  a  Lieb- 
frauenmilchet  ?  Vagy  a  Steinheimer  Cabinetet?  Vagy  a 
Chateau  Margot-val  tartsunk  ? 

—  Hallod-e  öregem,  mondá  Leon;  ne  rendelj  most 
drága  borokat,  mert  szűken  kell  bánnom  a  pénzzel. 

—  Ah !  Az  öreg  úr  nagyot  bámult.  No  hát  fiam,  hozz 
két  <(pfiff»  Vöslauert. 

Mikor  aztán  egyedül  maradtak,  oda  könyökölt  Leon  elé 
8  suttogva  mondá  neki : 

—  A  mennykőbe  is !  Olyan  laute  gazdálkodtál  Párisban, 
hogy  elfogyott  a  pénzed? 

—  Nem  fogyott  el.  Sőt  inkább  visszahoztam  az  egé- 
szet; épen  azért  kerestelek,  hogy  visszaadjam,  itt  van; 
nesze. 

Azzal  kivette  tárczájából  a  csomagot  s  odatette  eléje. 
A  vén  diplomata  nagyon  rázta  a  fejét  s  vonogatta  a 
vállait. 

—  Mi  ez  kérem?  Nem  értem. 

—  A  pénz,  a  mit  te  nekem  adtál  s  a  mit  én  neked  most 
visszaadok. 

Az  öreg  úr  mind  a  két  tenyerével  lecsapott  az  asztalra. 
S  oly  féktelenül  nevetett,  hogy  elárulta,  hogy  mind  a  két 
fogsora  hamis. 

—  No  ez^  jó  !  No  még  így  nem  tréfált  meg  senki,  amióta 
kétágú  vagyok.  Ugyan  kérlek,  keress  magadnak  valakit,  a 
kivel  elhitesd,  hogy  én  ennyi  pénzt  adtam  te  neked  !  Ha 
csak  ellennyugtát  nem  produkálsz  róla. 

Nem  lehetett  a  beszédet  folytatni,  mert  a  kis  Relli  már 
jött  a  két  pfiff  borral.  Itczényi  pohárnak  a  fenekén  egj^ 
ujjnyi  ital.  Ezt  nevezi  a  bécsi  ember  egy  « fütty))  bornak, 
aztán  azt  párkányig  tölti  vízzel  s  nem  részegszik  meg 
tőle. 

—  Micsoda  ez  ?  förmedt  fel  az  öreg  diplomata :  hát  te 
pagát  ultimója  a  pinczereknek^  két  fütty  borral  akarsz 
bennünket  megtraktálni  ?  Hát  nem  értetted,  mit  mondtam  ? 
Hozz  két  palaczk  Chablit  oés))  egy  Liebfrauenmilchet !  Ezt 
meg  idd  meg  magad  ! 

A  kis  Ganymédes  bámulva  nézett  rá. 
Az  öreg  úr  aztán  felkapkodta  az  asztalon  heverő  pénz- 
csomagot s  végigpörgette  azt  a  kis  Relli  orra  előtt. 

—  Láttál  már  ennyi  pénzt  egy  rakáson  ?  —  Ez  mind  az 
enyim. 

Erre  a  kis  Eelli,  minden  tiszteletről  megfeledkezve,  han- 
gos nevetésben  tört  ki  és  úgy  elszaladt,  hogy  majd  a  fejé- 
vel vitte  ki  az  ajtót. 

—  No,  kedves  Leon :  hát  adj  ide  belőle  egy  ötöst,  aztán 
a  többit  tedd  el* 

Jókai:  Az  elet  komédi&siu,  II.  1£* 


no 

—  Kedves  öregem,  mondá  Leon.  En  most  semmi  tréfáló 
kedvemben  nem  vagyok.  Ellenkezőleg  úgy  érzem,  mintha 
neki  kellene  indulnom,  úton-útfélen  minden  embernek 
igazat  mondani,  míg  valahol  agyon  nem  ütnek.  Hát  csak 
hagyj  fel  mindenféle  komódiajátszással.  Énnekem  ezt  az 
összegette  hoztad,  arra  a  czélra,  hogy  egy  diplomatiai  kül- 
detéshez eszközül  szolgáljon.  Én  ezt  a  küldetést  nem  haj- 
tottam végre,  a  pénzt  tehát  vissza  kell  adnom.  Én  nem 
élek  Dispositionsfondból. 

—  Arra  esküszöm  neked,  hogy  ez  nem  került  a  Dispo- 
sitionsfondból. 

—  Hát  akár  honnan  került:  én  azt,  a  mire  ezt  fordí- 
tani kellett  volna,  nem  végeztem  el. 

Az  öreg  úr  nyelvét  ajkai  közé  fogva  mosolygott  s  aztán 
ráütött  Leon  kezére : 

—  Te  azt  a  küldetést  nagyon  jól  hajtottad  végre.  Ne 
vágj  a  szavamba,  kérlek.  Te  most  jösz  a  faluról,  a  verem- 
ből, a  föld  alól?  Nem  tudsz  semmit.  Hiszen  remekeltél, 
te  !  Te  lángész  !  Te  burokban  született !  Te  szerencse  fia ! 
Hiszen  úgy  végeztél  el  mindent,  mint  egy  táltos !  Hiszen 
te  boszorkánymester  vagy ! 

—  Gúnyolódol  ? 

—  Azt  hajtottad  végre,  a  mi  feladatod  volt.  Őszintén, 
teljes  buzgalommal  jártál  el  azon  küldetésben,  hogy  a  vi- 
lág sorsát  intéző  diplomatákat  a  helyzet  « valódi »  meg- 
ismertetésével békeszeretetre,  engedékenységre  hangold. 
Minden  utat  és  módot  megkísértél.  S  úgy  viselted  maga- 
dat azon  a  sikamló  parquetten,  mint  ellenfeleidnek  egyen- 
rangú ellenviadora.  Mert  nézeteidet  mindenütt  sietett  egy 
másik  tábor  megczáfolni,  a  véleményt,  a  mit  te  építettél, 
megdönteni,  a  ((hamis »  helyzetet  érvényesíteni.  A  mi  em- 
bertől kitelt,  azt  te  becsületesen  megtetted  és  sok  lelemé- 
nyességgel, írtál  memorandumokat,  hírlapokba  leveleztél, 
szövetkeztél  a  távól  elvrokonokkal,  ismereteket  szereztél, 
még  a  munkások  békemeetingjén  is  szónokoltál;  emissa- 
riusaid  bejárták  az  egész  országot  s  tudósításaid  pontosak 

és  igazak  voltak  minden  tárgyról.  De  valamennyi  ötleted 
között  legremekebb,  leggeniálisabb  volt  —  hirtelen  eltávo- 
zásod Párisból. 

—  Ah! 

—  Bizonyosan  neszét  vetted  annak,  a  mi  készülőben 
volt  köröskörül.  Arról  már  bizonyosságot  szerezhettél  ma- 
gadnak, hogy  a  két  hatalom  között,  mely  az  élethalálharcz 
eszméjét  már  « nemzeti  becsületkérdéssé))  emelte,  kibékí- 
tésről  szó  sem  lehet.  Azt  is  jól  láttad,  hogy  egyetlen  egy 
államnak  a  beavatkozása  e  rettentő  harczba  egész  Európát 
lángba  borítja,  s  e  tűzpróbán  keresztülmenni  legkevesebb 
szüksége  van  a  te  szegény  kis  újra  épülő  hazádnak.  Lát- 
tad pedig  jól,  hogy  mások  hova  törekszenek.  Ilyen  válsá- 
gos időkben  nem  az  emberi  vélemény  dönt,  nem  az  igaz- 
ság, nem  a  logika :  hanem  az  események,  a  világtörténet 
nagy  véletlenei. 

Leon  bámulva  hallgatá,  hogy  mondja  el  más  az  ő  saját 
gondolatait. 

—  A  dolog  így  történt.  Július  7-dikén  kaptad  te  azt  a 
táviratot,  melyben  megczáfolják  Bécsből  a  tüzérütegek 
hadilábra  állását.  (No  azt  már  minden  ember  tudja,  hogy 
hivatalos  dementiket  hogyan  kell  olvasni.)  Másnap  Nor- 
nenstein  Alienor  elutazott  Délnémetországba  ;  ugyanaz 
nap  megérkezett  Nornenstein  Octavián  Párisba.  Neked 
azt  mondták,  hogy  kedves  menyét  meglátogatni  ment  oda ; 
de  te  jól  tudtad,  hogy  egy  nagy  kölcsönt  megkötni  siet,  a 
mi  nélkül  a  liga  meg  sem  mozdulhat.  Párison  kellett  ke- 
resztül mennie  Brüsselbe ;  mert  Németországban  nagyon 
keresett  czikk  volt  már  személyleirása.  —  Ekkor  legjobban 
hízelkedett  neked  minden  ember.  Estélyeket  rendeztek  szá- 
modra, szép  asszonyok  ígértek  édes  pásztor-órákat.  Szükség 
volt  még  néhány  napig  a  te  békecsináló  munkádra :  szükség 
volt  a  te  bizalomtól  ragyogó  arczodra,  melytől  a  fináncz világ 
matadorai  a  napfényt  prognostisálhatták.  De  te  keresztet 
húztál  a  számításaikon  végig.  Egy  héttel  korábban  észre- 
vetted, hogy  politikád  meg  van  bukva,  mint  megtörtónt 

volna.  Kaptál  yalami  indifferens  levelet,  a  mit  odavittek 
utánad  szándékosan  az  estélyre  s  te  azt  elolvasva,  azt 
mondtad,  hogy  rögtön  haza  kell  menned.  S  minő  művé- 
szettel adtad  ezt  a  jelenetet !  Az  egész  társaság  a  te  arczo- 
dat  nézte.  A  sürgöny  szavait  arczodról,  homlokodról  ol- 
vasták. Elsápadtál.  Ajkaid  reszkettek.  Nagyot  sóhajtottál. 
Minden  ember  kitalálta,  hogy  meg  vagy  bukva.  Nem  te 
magad,  de  az  az  egész  missió,  mely  rád  volt  bízva.  Ellen- 
feleid győztek;  azoknak  a  tervei  valósulnak.  S  te  még 
annyira  vitted  a  művészetet  (nem  is  említve  azt,  hogy  a 
hangodat  egyszerre  rekedtté  tudtad  tenni),  hogy  félbehagy- 
tál egy  légyottot  egy  igen  szép  istenasszonynyal,  a  mit 
más  aligha  tett  volna  a  helyedben  s  ezzel  tökéletessé  tetted 
az  illusiót.  Mikor  elhagytad  a  társaságot,  kifüstölték  utá- 
nad a  szobát  salycilsavval :  annyira  érzett  rajtad  a  bukott 
diplomata  halottszaga.  Pedig  hát  abban  a  levélben  mind- 
össze is  alig  lehetett  egyéb,  mint  az,  hogy  «köszöntet 
Fifine,  elfogyott  az  apró  pénze ».  Emlékezem  aduennára,  a 
ki  a  levelet  odahozta  a  hivatalba,  hogy  (miután  holtartóz- 
kodásod  nem  tudatik)  küldjük  azt  utánad  ibi,  ubi».  A  ne- 
vét sem  akarta  megmondani,  sem  azt,  hogy  hol  lakik  ?  De 
én  azért  már  kitudtam  a  lakását. 

—  Ha  tudod,  meg  ne  mondd,  sietett  közbevágni  Leon. 

—  Értem,  értem ;  szólt  ravaszul  hunyorgatva  a  vas  ka- 
kadu ;  pedig  az  egy  igen  jóravaló  kis  leány  lehet.  Nem  lát- 
tam ugyan,  hanem  minden  tudakozódásomra  azt  a  választ 
nyertem,  hogy  igen  tisztességesen  él;  sehova  nem  jár, 
egész  nap,  sőt  még  éjjel  is  dolgozik  és  senkit  el  nem  fo- 
gad :  és  még  senkitől  levelet  nem  kapott.  És  így  tőled  sem. 
A  mi  egy  kis  kegyetlenség.  Hanem  hát  igazad  van.  Semmi 
sem  tarthat  örökkké.  Tudok  én  mindent !  Látom  én  a  te 
utaidat.  Nagyszerű  terv  ez  a  tied,  s  én  már  tudom,  hogy 
sikerülni  fog.  Mindent  tudok.  Az  ilyen  terv  keretébe  persze, 
hogy  nem  illik  bele  a  kis  varróleány :  annak  a  photogra- 
phiáját  bizony  ki  k^U  tenni  a  levegőre,  hogy  hadd  szíjjá  ki 
a  nap.  Az  ilyen  viszonyt  jobb  előre  felmondani,  hogy  az 

ember  minden  későbbi  pletykának  elejét  vegye.  Minden 
becsületes  ifjú  azt  tenné  a  te  helyzetedben.  Hanem  leg- 
alább anyagilag  gondoskodjál  majd  szegényről.  De  hát  mit 
adok  én  neked  tanácsokat?  túljársz  te  minden  ember 
eszén.  Szived  is  van  hozzá.  No  de  most  tedd  el  innen  az 
asztalról  azt  a  pénzt  s  ne  compromittálj  vele  engem. 
Hiszen  ha  hírbe  hozasz  ennyi  pénzzel,  soha  sem  kapok  sen- 
kitől semmit.  Ha  nincs  szükséged  rá,  add  oda  valami  Ínsé- 
ges czélra ;  van  az  nálatok  otthon  elég.  Tudom,  hogy 
nem  szorultál  rá. 

—  Te!  En  azért,  hogy  ezt  az  összeget  kiegészítsem, 
utolsó  kis  szentilonai  birtokomat  adtam  el. 

—  Hát  hisz  azt  is  jól  tetted.  Mit  is  bajlódnál  a  hét 
szilvafáddal  ott  az  oláhságban  ?  Dynasta  vagy  te  már  ba- 
rátom !  Dynasta :  kis  király.  —  De  mit  beszélek  én  neked 
itten  komoly  ostoba  képpel  olyan  dolgokat,  a  miket  te 
jobban  tudsz,  mint  én. 

—  Nem  tudok  semmit. 

—  No  hát  majd  megtudod  rövid  időn,  a  mikor  minden 
ember  megtudja.  Az  igaz,  hogy  bolond  szerencséd  van,  s 
ezúttal  épen  «az  okosé  a  szerencse)).  De  már  most  —  ki- 
ment a  pinczér  —  beszélhetünk  tovább  azokról  a  történ- 
tekről, a  miket  te  nem  tudhatsz.  Te  a  legkisebb  részletekig 
kidolgozva  jatszottad  a  szerepet.  Még  azzal,  hogy  hirtelen 
elhagytad  Párist  és  nem  búcsúztál  el  senkitől,  nem  volt 
minden  befejezve.  Az  egész  úton  mindig  volt  valaki,  a  ki 
figyelemmel  kisérjen.  De  rossz  kedélyed  egy  perezre  sem 
hagyott  el.  Eemek  gondolat  volt  tőled  különösen  az,  hogy 
Gánserndorfnál  Bécset  elkerülted.  Ezzel  hitelesítetted  meg 
a  bukásodat.  Többé  nem  lehetett  kétség.  De  még  mindig 
kisértek  tovább.  A  dancsvári  postaháznál,  a  míg  levelet 
írtál  főnöködhöz :  (lemondás  volt  az,  keserű  és  száraz), 
valaki  a  szomszéd  szobából  színházi  látcső  segélyével  ol- 
vasta el  a  távolból,  hogy  mit  irsz !  Még  azután  a  szent- 
ilonai útra  is  adtak  melléd  útitársat ;  de  még  később  azt 
is  megtudták,  hogj^  egész  nap  vadászni  jársz  s  vad  nélkül 

térsz  haza ;  levelet  ee  nem  kapsz,  se  nem  írsz.  Tökélete- 
sen bolonddá  tetted  üldözőidet. 

Leon  bámult  és  hallgatott.  Nem  bírta  megérteni,  hogy  az,  a 
mit  ő  kétségbeesésében  tett,  vagy  nem  tett,  hogyan  vált,  akár 
tény,  akár  mulasztás  alakjában  világtörténeti  mozderővé  ? 

—  Most  már  előjöhetsz  s  megmutathatod  magadat.  A  mik 
azóta  a  világban  történtek,  azokat  megtudhatod  a  hírla- 
pokból. A  háború  kitört.  Ezt  nem  akadályozhatta  meg 
senki.  De  bizonyos  körökre  nézve  nagyon  korán  tört  ki. 
Hüh!  hallanád  csak,  hogy  szidja  Nornenstein  Octavián 
Falbenheim  vezérőrnagyot,  s  Falbenheim  meg  Octavián 
fejedelmet ;  mind  a  ketten  Alienort,  s  mind  a  hárman  té- 
gedet !  Egész  légváruk  szétomlott.  Sisyphus  köve,  a  mit 
nagy  igyekezettel  felhengergettek  a  tetőre,  a  túlsó  oldalon 
megint  legurult.  Csak  tíz  napot  nyerhettek  volna  mégi 
Ezóta  a  háborút  nem  profilban  látnók,  hanem  en  face. 
Minden  tervüket  elrontottad  nekik.  S  ezzel  a  rontással 
győzelemre  segítetted  itthon  mindazokat,  a  kiknek  hűsé- 
geddel tartoztál.  Milliókat  takarítottál  meg  az  országnak, 
és  nagy  katastrophák  elhárításában  voltál  szerencsés  esz- 
köz. Ezt  mindenki  tudja  rólad,  s  patronusaid  azon  töpren- 
genek, hogy  micsoda  nagy  dolgokat  találjanak  ki  elég  nagy 
jutalmul  számodra?  Barátom!  Te  csodanagyot  fogsz  egy- 
szerre repülni.  Léghajóban  szállsz  fel,  s  a  mit  a  léghajó- 
ból meglátsz  földet  és  az  égen  csillagot,  azt  mind  neked 
adják.  S  ha  még  csak  eget  és  földet  és  csillagot  adnának; 
de  még  annál  is  többet !  Hogy  mi  az,  a  mi  több  az  ég  és 
föld  minden  dicsőségénél?  Hát  én  mondjam  azt  meg  ne- 
ked ?  Én,  vén  bagoly ;  neked,  huszonkilencz  éves  daliának  ? 
Mi  a  legnagyobb  kincs  ?  Aztán  még  a  kincsek  között  is 
kincs !  —  Eredj  már !  Nevesd  el  egyszer  magadat.  S  ne 
csinálj  nekem  folyvást  ilyen  morfondírozó  képet.  Tedd  bo- 
londdá az  egész  világot:  de  engemet  ne!  Hiszen  jobban 
tudod  te  azt,  mint  én.  —  No  de  hát  csak  én  magam  egyem 
és  igyam?  Koczczints  legalább  . .  .  annak  a  szép  hölgynek 
az  egészségére,  a  kiről  most  gondolkozol  I 


« Annak))  az  egészségére,  a  kiről  most  gondolkozott, 
csakugyan  kiürítette  Leon  a  poharát. 

A  vén  diplomata  azért,  hogy  beszélt,  becsülettel  meg- 
felelt a  reggelinek  is  s  nem  szégyenítette  meg  a  jó  boro- 
kat, s  a  míg  kedélyesen  szürcsölé  az  arany  nedvet,  kedv- 
teléssel monda : 

—  Bizony  a  jó  rajnai  bor  többet  ér  a  rajnai  szövetség- 
nél. Phá!  Hanem  te  kedvesem,  ugyan  jól  megtanultál  hall- 
gatni. A  mit  eddig  felfedeztél  előttem  külföldi  tapasztala- 
taidból, azért  nem  adna  nekem  egy  újságíró  három  hatost. 
És  még  csak  nem  is  kérdezősködöl.  Nem  akarod  velem  tu- 
datni, hogy  van  valaki  a  világon,  a  ki  érdekel.  Teszem  föl : 
egy  beteg  ember. 

—  Etelváry  Miksa  herczeg ! 

—  En  is  azt  gondoltam.  Azt  hiszem,  hogy  csak  azért 
nem  kérdezősködtél  felőle  nálam,  mert  meg  akartad  őt 
látogatni.  Elkéstél  vele.  Ö  tegnap  utazott  el  a  szép  herczeg- 
nővel  együtt. 

—  Hová? 

• —  Bizony  messze :  Helgolandra.  A  honnan  aligha  fog 
visszatérni  többé.  Az  utolsó  napokat  szakadatlan  izgalom- 
ban tölté,  testi-lelki  erejét  megfeszíté,  hogy  a  harczi  politi- 
kát megdöntse.  Egy  maga  egy  tábor  volt,  a  mi  egy  had- 
járatnak állta  útját.  Erős  összeütközései  voltak  Nornen- 
steinékkal  s  csak  magas  személyek  közbejövetele  akadá- 
lyozta meg,  hogy  párbajra  nem  került  a  sor  a  két  főúr  kö- 
zött. Azt  tudod,  hogy  mivel  indokolta  Nornenstein  fia, 
eljegyzésének  fölbontását  Eafaela  herczegnővel  ?  (a  minő 
megbántást  nem  szoktak  olyan  könnyen  elengedni.)  Hát 
Alíenor  princz  igen  szívesen  udvarolt  Eafaela  herczegnő- 
nek;  de  (úgy  hiszem)  még  szivesebben  a  társalkodónéjá- 
nak.  Ez  a  kedves  gyermek  vette  azt  észre  s  sajátszerű  vé- 
delmet talált  ki  a  maga  számára.  Egy  szép  fehér  cziczája 
volt,  azt  vette  az  ölébe,  mikor  Alíenor  közeledett  hozzá. 
Ezt  pedig  a  nyavalya  töri  ki,  ha  egy  macskát  meglát.  Kény- 
telen volt  felbontani  a  viszonyát  a  macskák  'miatt.  Miksa 

berezeg  e  mentséget  teljes  értékűnek  fogadta  eL  Felőled 
pedig  sokat  tudakozódott.  Naponkinti  sürgönyeidet  min- 
dennap megtekintette  s  meg  volt  velük  elégedve.  Eögtöni 
eltűnésed  hírét  mikor  megvitte  neki  valaki,  hahotára  hal- 
lotta őt  fakadni.  Azt  mondta,  hogy  az  geniális  ötlet  volt. 
Ez  volt  utolsó  nevetése  életében.  A  gyors  következmények 
igazolták  felfogását.  Nornenstein  Octavián  visszajött,  re 
infecta;  Alienor  valamerre  Schweitzba  menekült  s  úgy 
meg  van  ijedve,  hogy  Törökországnak  akar  kerülni  haza- 
tértében. A  felesége  meg  ottrekedt  Párisban.  Palbenheimtól 
tíz  napig  nem  hallott  az  ember  egyebet,  mint  fogcsikorga- 
tást,  meg  azt  a  mondatot,  hogy  «se  bakkancs,  se  köpö- 
nyege. Elmaradt  az  egész  utazás  !  Etelváry  Miksa  berezeg 
aztmondá:  «munkánk  be  van  végezve»  s  azzal  össze- 
roskadt. A  küzdelem  tartotta  fenn  életerejét,  a  győzelem 
végét  vetette  mind  a  kettőnek.  Orvosa  sietteté,  hogy  men- 
jen Helgolandba  minél  előbb.  Ö  napról-napra  várt  te  reád. 
Nagyon  helyeselte,  hogy  úgy  elvonultál  a  világ  elől,  de  az 
utóbbi  napokban  már  türelmetlen  volt,  hogy  mégsemjösz 
elő.  írni  hozzád  nem  lehetett :  azt  mindenki  megtudta 
volna.  Tegnap  már  rákényszeríté  az  orvosi  tanács,  hogy 
szánja  el  magát  az  útra,  s  ő  elment,  üdvözletét  hagyva 
számodra  hátra. 

—  Lehet  még  Helgolandba  utazni  ? 

—  A  franczia  hajóhad  ugyan  tengerre  szállt  már,  de 
Hamburgban,  vagy  Bremerhafenben  találsz  elég  semleges 
hajót,  ha  azt  keressz.  Egyébiránt  jobban  teszed  most,  ha 
nem  mégy  sehová.  Add  át  nekem  lakásod  czímét,  hogy 
szükség  esetén  rád  találhassak.  Én  meg  aztán  cserébe  adok 
neked  valami  mást.  Annak  a  ki  s  varróleánynak  a  lakásczímét, 
a  kiről  nem  akarsz  tudni  semmit.  No  no  no  no  !  Csak  ne 
förmedj  fel :  bepecsételem  egy  levélborítékba,  úgy  adom 
át.  Ha  nem  akarod,  nem  bontod  fel.  De  jöhet  úgy,  hogy 
kedved  lesz  megtudni,  hol  lakik  ?  s  akkor  készen  találod. 
Tudod,  sajnálom  szegényt.  S  azt  hiszem,  hogy  még  sem 
fogod  úgy  elha^gyni,  hogy  ne^ondoskodjál  róla.  Tudni  fo- 

god  te  annak  a  módját.  Hiszen  gavallér  ember  vagy.  Nos 
kell?  vagy  rágyújtsak  vele? 

Leon  ezen  emberrel  szemközt  nem  tudott  tettetni.  Az 
ajkai  reszkettek  s  nyelve  megtagadta  a  szolgálatot,  mikor 
azt  akarta  mondani :  « nekem  semmi  közöm  sincs  a  te  fel- 
fedezésedhez !» 

Eltette  a  levélboritékba  lezárt  czímzetet,  a  melyről  meg- 
tudhatta, hogy  Livia  hol  lakik. 

És  aztán  megállhatta  azt  egy  nap  és  egy  éjjel,  hogy  fel 
ne  bontsa  azt  a  levélborítékot  és  legalább  annak  a  háznak 
a  kapujáig  el  ne  menjen,  s  addig  ne  fondorkodjék,  a  míg 
őt  valami  alakban  meg  nem  láthatja. 

De  másnap  már  nagyon  nyakára  nőtt  a  kisértet  s  félő 
volt,  hogy  maga  alá  gyűri  az  adott  szót,  ha  valami  új  esz- 
mével segítségére  nem  jön.  Azt  is  megtalálta. 

NIOBE  PARASZTRUHÁBAN. 

(Csodálatos  ez  az  emberi  végzet !  gondolkozott  magában 
Leon.  Van,  a  ki  küzd,  fárad,  valódi  érdemeket  szerez ; 
senki  észre  sem  veszi,  nem  méltányolja  azt ;  s  egyszer  vé- 
letlen, vaktában  feltaszít  valamit  s  abból  egyszerre  olyan 
nagy  dolgot  csinálnak,  hogy  egész  életére  nevezetessé  lesz 
tőle !) 

Vájjon  mi  tartóztatta  őt  attól  vissza,  hogy  most,  midőn 
minden  ember  tombolt,  ujjongott  a  háború  csodahíreire, 
előálljon  a  maga  tapasztalatait  fitogtatni,  saját  részével 
dicsekedni:  legalább  azon  körök  előtt,  a  kiket  « illetéke- 
sek))-nek  szoktak  nevezni? 

Az  a  láthatatlan  valami  abban  az  óraműben,  a  minek 
szív  a  neve.  Ez  a  hajszálrugóra  járó  nyugtalankodója  a 
léleknek  azt  súgta  neki,  hogy  ez  egy  átkozott  óv  marad  a 
világtörténetben,  a  midőn  a  földnek  két  ilyen  nemzete 
ilyen  harczot  kezd  meg.  Harczot,  melynek  dühét  azon 
nemzeteknek  minden  férfiai,  asszonya,  gyermeke  érzi,  s 

melyet  be  nem  fejez  tengervér,  csonthalom;  sem  egyik, 
sem  másik  nemzet  diadala  és  leveretése,  mely  újra  férfivá 
nő  a  gyermekekkel,  mely  újra  születik  minden  csecsemő 
világrajöttével,  mely  élni  fog  a  kimondott  szóban,  a  leírt 
betűben  s  megfosztja  ezt  a  világrészt  a  béke  nyugalmától 
örök  időkre.  S  e  balsorsban  része  van  az  ő  komédiajátszá- 
sának. Minek  ment  ő  el  Nornenstein  Octavián  meghívá- 
sára, hogy  álsürgönyét  ellopassa  magától?  Minek  adta  át 
e  titkos  írás  kulcsát  annak  a  csábító  nőnek,  hogy  fellovalja 
ez  vele  a  harczi  liga  tagjait,  hogy  aztán  azck  fellovaltak 
azzal  ismét  másokat,  hatalmasabb  tényezőket,  s  a  bohó- 
zatból iszonyú  tragoedia  lett.  Minek  feledkezett  ő  meg  egy 
pillanatra  is  Líviáról  Pompeiáért  ?  Egy  hajszálnyi  eltérés 
a  hűségtől  olyan  hibát  vet  az  ember  életében,  mint  egyet- 
len eltévesztett  szám  a  calculusban. 

Most  már  patakban  omlik  a  vér !  A  legnemesebb  két 
nemzetnek  a  vére.  Minden  seb,  a  mit  egymáson  ütnek,  az 
egész  emberiségnek  a  sebe.  Minden  halcmba  lőtt  rom  a 
közművelődés  romja.  S  a  gyűlölet,  mi  a  harczok  utánfen- 
marad,  ragályos  sorvasztó  láz  lesz  az  egész  polgárosult 
világra  nézve. 

És  ebben  az  ő  komédiajátszásának  része  van. 

A  gyermek  játszik  a  tűzzel ;  tapsol  a  légbeszálló  csepű- 
lobogványnak,  s  csak  akkor  ijed  meg,  mikor  kigyúl  a  ház, 
s  a  kigyúlt  háztól  leég  a  félváros. 

Leon  irtózott  a  hirlapckba  nézni. 

íme  a  nemezis  már  nyomban  utolérte.  Gúnyos  bohócz- 
kodásának  egyik  méregcseppje  cdahullott,  ahova  nem  né- 
zett. Egyetlen  sebhedő  részére  saját  szivének.  Líviát  ez 
űzte  el  boldog  menhelyéről.  S  még  ez  is  visszahatott  a 
gyújtogató  munkára.  Lívia  eltűnésének  híre  riasztá  őt  el 
Párisból  s  ott  mély  politikai  indokot  kerestek  ebben. 

Hasztalan  kísérté  meg  önmaga  előtt  védekezni,  a  hogy 
gyakorlott  diplomaták  tisztára  tudják  mosni  kezeiket. 
Hasztalan  mondá  magának  :  «nálad  nélkül  is  megtörtént 
vplíia  mindez  !  )>  Két  nemzet  akarata  készítette  elő  azt  a 

katastrophát :  még  uralkodó  főknek  sem  állt  hatalmukban 
azt  elfordítani.  De  hátha  még  sem?  Hiszen  «egy  szó»,egy 
«kérdés»  volt  az  a  tojáshéj,  a  melyből  az  a  szörnyeteg  ki- 
kelt! Zápult  volna  meg  tojásában! 

Hasztalan  mondá  magának:  ohelyesen  tettél;  két  óriás 
készült  már  rég,  hogy  összeveszszen ;  két  óriás,  két  ((hal- 
hatatlan)). Te  nem  gátolhattad  meg  azt:  erőtlen,  törpe 
ember.  Tehát  sietteted !  Nehogy  egy  harmadik  óriást  is 
magukkal  vigyenek,  a  ki  « halandó)),  s  ha  meghal,  a  te 
halottad.  A  diplomatiában  az  önzés  kötelesség.  Csinálunk 
háborút  másnak,  azért,  hogy  nekünk  békénk  legyen.  Indí- 
tunk vérontást,  magas  elvekért.  Nem  drágáljuk  a  világ- 
háborút a  világkereskedelemért.  Gyógyítjuk  magunkat 
azzal,  hogy  versenytársainkat  beteggé  teszszük.  Tüzet 
gjoijtunk  a  szomszédban  azért,  hogy  melegedhessünk  nála. 
Szabadságot  importálunk  más  országokba,  azért,  hogy  itt- 
hon ne  kívánják.  És  elvégre  is,  a  megbukott  politika  talál 
a  maga  számára  ((Száz))  mentséget;  de  a  győztes  politiká- 
nak csak  «egy))  mentség  kell:  az  a  ((siker». 

S  ez  a  siker  volt  a  semlegesség  politikusainak  diadala 
idehaza. 

Elég  nyugalmas  párna  fényes  álmok  számára  azoknak, 
a  kik  abban  részt  vettek. 

De  Leon  szemeit  nem  a  fényes  álmok  látogatták,  hanem 
a  vonagló  holttetemekkel  behintett  mezők;  a  jajkiáltások 
pokoli  kardala,  az  égő  városok  tűzfénye  a  felhőkön,  a 
strassburgi  dómra  hulló  bombák  és  azok  a  pokolbeli  gnó- 
mok,  a  miket  ördögöktől  megszállott  torzképkarczolók  pa- 
pírra mázoltak,  e  torzképek  megelevenülve,  szitkozódva, 
gyújtogatva,  gúnyt  röhögve,  koronákat,  koporsókat  és  asz- 
szonyi  szemérmetességeket  tajtékkal  köpdösve  hemzseg- 
tek körülötte.  S  mind  e  pokoli  látvány  zűrzavara  közepett 
egy  halavány  szűz  alakja,  ki  késő  éjjel  hímzése  előtt  ül, 
gyászpompát  varr  tán  egy  herezegnőnek  ?  Fekete  gyön- 
gyökkel. Néha  egy  könny  is  hull  a  gyöngy  közé.  Az  éji 
lámpa  fényes  karimája  képezi  feje  fölött  az  aureolei 

Nem  való  az  diplomatának,  nem  híres  embernek,  a  ki- 
nek kedélye  van,  a  ki  mélyen  érez  ! 

Le on  talált  ki  valamit  reggelre,  hogy  mit  csináljon 
addig  az  egy  hétig,  a  míg  Corysande  úrhölgy  hírt  hoz  neki 
LiviáróL 

Távol,  a  keleti  hegylánczok  között  lakik  egy  boldog  csa- 
lád :  ezt  ö  teljes  kétségbeesésében  hagyta  azzal  a  szavával, 
hogy  eladja  lábuk  alul  a  földet  s  a  fejük  fölül  a  házat. 
Ezeknek  a  könyeit  fel  kell  szárítani. 

Most  már  jogosan  rendelkezett  minden  nála  levő  ösz- 
szeggel,  remélhette,  hogy  a  vevőtől,  jó  nyereséget  engedve, 
visszaválthatja  eladott  kis  ősi  birtokát  s  aztán  a  szőke 
angyalkák  hadd  danolják  továbbra  is  karéjba  fogózva  az 
(ápsilandi  rózsát !» 

A  milyen  hanyatt-homlok  sebességgel  diplomatiai  futá- 
rok tudnak  vágtatni,  éjet,  napot  egybefogva,  világtörténet- 
változtató sürgönyeikkel,  oly  gyorsan  sietett  vissza  Leon 
Szent-Ilonára  azzal  a  jó  hírrel,  a  mi  egy  család  boldogsá- 
gát ismét  visszaadja. 

Nem  tért  be  útközben  Lőw  Hirschhez :  mindenek  előtt  a 
komáját  akarta  megörvendeztetni,  ahhoz  sietett. 

Az  ismerős  erdőn  keresztül  szemközt  jött  eléje  a  patak, 
de  annak  a  vize  olyan  szennyes  vereses  színű  volt  most ; 
nem  viczkándoztak  benne  a  kis  zöldezüst  halacskák,  a  mik- 
nek árnyéka  máskor  meglátszott  a  kavicson,  a  mint  a  nap 
rájuk  sütött.  Az  új  birtokos  bizonyosan  sietett  az  értékesí- 
téssel, valahol  vasbányát  túrzott  fel,  annak  a  rozsdás 
salakja  fertőzteté  meg  a  patak  kristályát. 

A  mint  a  falu  közelében  az  út  lejtőn  visz  alá,  Leon  le- 
szállt maga  a  kereket  megkötni  s  aztán  gyalog  ballagott  a 
gyepes  ösvényen  a  kocsi  után. 

Mikor  ama  kis  halom  alá  ért,  a  hol  a  temetőkert  volt, 
a  honnan  a  minap  a  játszó  gyermekraj  rohant  eléje,  a 
gyalogúton  egy  férfit  látott  aláfelé  bandukolni,  vállára 
vetett  kapával. 

Alig  ismerte  meg  benne  Seregély  komáját. 


Hiszen  Seregély  jó  gazda  volt :  de  hog^^  maga  járjon  a 
kapával  ki  a  mezőre  dolgozni,  az  mégis  szokatlannak  lát- 
szott. Az  arcza  pedig  úgy  el  volt  változva,  mintha  nem  is 
ő  volna. 

—  Hát  komám !  kiáltott  rá  Leon,  hol  járunk  azzal  a 
kapával  ? 

Az  ember  egyet  köhintett,  mintha  a  szó  nem  akarna  ki- 
jönni a  száján. 

—  Itt  voltam  a  temetőben,  a  kis  leányom  sírját  fel- 
hantolni. 

—  Ah  I  kiálta  fel  megdöbbenve  Leon.  Csak  nem  a  kis 
Mariska? 

—  Igen.  A  legkisebb.  Ö  volt  az  utolsó. 

—  Utolsó!  Ember!  Mit  beszélsz?  Csak  nem  akarod 
mondani,  hogy  mind  meghaltak? 

—  Mind  a  kilencz  el  van  temetve  már. 

—  Megőrültél  ?  Hisz  nyolcz  nap  előtt  itt  tánczoltak  kö- 
rülöttem mind. 

—  Úgy  van.  Egy  nap  kettő  is  feküdt  egymás  mellett  a 
koporsóban.  Szépen  párosával  jöttek  ki  ide.  Csak  az  utolsó 
egyedül. 

—  Eredj !  Te  engem  csak  meg  akarsz  ijeszteni !  Mit  tré- 
fálsz ily  ostobául  velem  ?  Seregély,  legyen  eszed.  Ne  bolon- 
dozz, mert  rád  verek ! 

—  Bolondozok?  Hát  jöjjön  oda  velem;  nem  messze 
van :  megnézheti. 

Azzal  egy  szót  sem  szólt  többet,  megindult  a  temető 
felé,  Leon  a  nyomában.  A  bemohosodott  sírok  utczáin  túl 
volt  egy  új  sor  frissen  felhantolt  dombokkal :  négy  nagyobb 
halom,  meg  egy  kicsiny.  Előttük  a  fejfák.  Négy  halomnál 
kettős  fej  fa. 

—  Olvassa  ön  a  neveiket.  Ön  maga  választotta  azokat  a 
számukra.  Most  ide  vannak  irva. 

Leon  dermedten  állt  meg  a  sírok  között. 

—  Hogy  történhetett  ez  ? 

—  Én  magam  vagyok  az  oka,  szólt  az  apa,  izzadt  hom- 


lokát  végig  simítva  tenyerével.  Mikor  ön  elment  innen, 
bűnös  elkeseredésemben  odamentem  a  szobába,  a  hol  ők 
aludtak,  s  arra  fakadtam,  hogy  :  «oh  uram  Isten,  hát  ha 
elvetted  szájukból  a  kenyeret,  vedd  őket  magukat  is  te- 
hozzád!)) Meghallgatta  a  szavamat.  Másnap  kiütött  a  falu- 
ban a  vörheny,  s  hét  nap  alatt  kilencz  koldússal  kevesebb 
volt  a  világon. 

Leon  egy  szót  sem  tudott  szólni,  megfordult  s  indult  ki 
a  temetőből. 

A  mint  az  ösvényre  kiért,  mely  a  faluba  vezet,  Seregély 
megfogta  a  kezét. 

—  Édes  jó  nagyságos  uram :  ne  jöjjön  oda  mihozzánk. 
Ne  lépjen  abba  a  házba  mostan.  Nem  jó  lesz  önnek  azt  a 
nyomorult  asszonyt  látni.  Én  magam  is  egész  nap  az  erdőt 
járom,  hogy  ne  lássam,  mit  tesz,  vesz,  ne  halljam,  mit  be- 
szél, hogy  sír,  hogy  danol.  Az  önnek  nem  fog  jól  esni. 

Leon  megszorította  a  férfi  kezét. 

—  Nem,  édes  Seregély  komám ;  én  szomorítottalak  meg 
benneteket,  az  én  kötelességem  a  vigasztalás.  Az  én  sor- 
som ver  titeket.  Tudja,  hogy  az,  a  mit  én  rám  üt,  az  nekem 
nem  fáj ;  a  mit  szeretteimre  üt :  csak  az  fáj. 

Aztán  el  nem  bocsátá  a  kezéből  a  komájáét,  mig  a 
házba  nem  értek. 

—  Hol  van  az  asszony?  kérdezé  tőle. 

—  Hol  volna  másutt  ?  mondá  a  gazda,  benyitva  az  ajtót, 
mely  a  négy-ágyas  szobácskába  vezetett. 

Az  asszony  ott  ült  a  kemencze  padkáján,  mellette  két- 
felöl a  kilencz  pár  czipöcske.  Azokat  tisztította  szép  fé- 
nyesre kefével.  A  kilenczedik  csak  gyapotból  volt  kötve, 
piros  szalaggal;  azt  kifűzte,  megint  befűzte,  s  rakta  egyik 
oldalról  a  másikra  maga  mellé  s  mikor  megvolt,  megint 
újra  kezdte.  A  közben  lábával  csendesen  ringatott  egy  böl- 
csőt, s  dúdolt  valami  dajkadalt  hozzá. 

—  Kedves  komámasszony !  szólítá  őt  meg  Leon,  oda- 
lépve hozzá. 

Nem  hallotta,  nem  felelt  rá. 


—  Beszélhet  annak  akárki,  nagyságos  uram,  szólt  a 
gazda :  nem  neszel  rá.  A  nyolcz  elsőnél  agyonsírta  magát ; 
mikor  a  kilenczedik  is  megkapta  azt  a  kegyetlen  betegsé- 
get, olyan  lett,  mint  az  őrült.  Ölébe  szorította,  karjaival 
takargatta  el :  pörölt  az  Istennel,  azt  mondta,  hogy  nem 
adja  oda  neki  ezt  az  egyet,  ezt  az  utolsót.  Kést,  tüzet  el 
kellett  venni  a  kezéből,  mert  ölni,  gyújtogatni  akart.  Biz 
oda  kellett  adni  azt  is. 

—  Miért  nem  hivattatok  orvost? 

—  Van  is  az  ezen  a  vidéken !  Aztán  mit  segíthet  az  orvos 
olyankor,  mikor  apa,  anya  maguk  panaszolták  fel  Istennek, 
hogy  mért  küldött  rájuk  annyi  gyermeket  ?  Meg  kellett 
azoknak  halni ! 

Az  anya  fölkelt,  a  nélkül,  hogy  a  férfiakhoz  szólt  volna, 
kiment  a  kertbe,  felszedte  a  fa  alól  a  lehullott  almákat, 
tele  szedte  vele  a  kötényét,  aztán  megint  bejött,  kiosztotta 
az  almákat,  oda  rakta  az  üres  vánkosokra :  egy  pirosat, 
egy  sárgát  mindenüvé,  igazságosan,  hogy  össze  ne  yesz- 
szenekrajta. 

Leon  nem  nézhette  tovább,  átment  az  irószobába,  ma- 
gával híva  Seregélyt  is. 

'  Ebben  a  szobában  még  nem  volt  egyéb  változás,  mint- 
hogy a  képek,  melyeketLeonmagarajzolt,  le  voltak  szedve 
a  falról. 

—  A  képeket  leszedtem,  mondá  Seregély,  azokat  nem 
szükség  talán  megkapni  a  Lőw  Hirschnek. 

—  Nem  lesz  az  eladásból  semmi,  mondá  Leon.  Nem 
adom  el  ezt  a  kis  birtokot  soha.  Visszaveszem  az  új  vevő- 
től. Itt  hagylak  benne  örökös  bérlőnek,  olybá  tekintsd  azt, 
mintha  saját  magadé  volna.  Fiatalok  vagytok  még,  meg- 
gyógyít az  idő. 

—  Szegény  kis  Erzsike !  Nem  hagyta  magától  elvétetni 
azt  a  szép  arczképet  az  utolsó  pillanatig :  azt  kívánta,  hogy 
együtt  temessük  el  vele. 

(Nem  lehetett  ezzel  másról  beszélni.) 

—  Átok  legyen  azon  a  szép  arczképen !  az  eleven  kép- 


másával  együtt!  kiálta  fel  indulatosan  Leon  s  aztán  meg- 
rázta két  vállánál  fogva  a  révedező  férfit.  Ember !  Légy 
férfi.  Es  térj  magadhoz.  Istenes  ember  voltál  mindig.  Ol- 
vastad a  szentírást.  Ismered  Jób  történetét.  Elvette  tőle 
Isten  vagyonát,  gyermekeit,  minden  örömét.  S  adott  neki 
ismét  vagyont,  gyermeket,  örömöt.  Ne  veszítsd  el  a  lelke- 
det. Nézz  a  szemembe  és  hallgass  rám.  Én  örökössé  teszem 
ittmaradásodat  ebben  a  házban.  Láss  dologhoz  s  imádj 
Istent,  hogy  adjon  boldog  otthont  ismét. 

A  lesújtott  apa  most  aztán  összeszedte  magát;  lát- 
szott összeszorított  öklein,  hogy  minő  kínokat  tanít  elné- 
mulni ! 

—  Nem,  nagyságos  uram,  mondá  töredezett,  de  elszánt 
indulatú  hangon.  Én  e  helyen  meg  nem  maradok.  Hogy  én 
mindennap,  a  mikor  felkelek,  ott  lássam  magam  előtt  azt 
a  dombot,  azokkal  az  ide  virító  fej  fákkal !  Hogy  én  e  fél 
őrült  asszony  sírását  hallgassam  estétől  reggelig,  a  ki 
reggeltől  estig  erdőn,  mezőn  bolyong,  gyermekeit  keresve, 
s  aztán  mikor  haza  tért,  azt  kérdi  tőlem :  hol  vannak  ? 
A  hol  minden  zeg-zug  a  házban  rájuk  emlékeztet ;  a  hol 
játszótársaikat  látom  futkározni.  A  hol  kiesik  a  számból 
minden  falat,  ha  rájuk  gondolok.  Én  itt  nem  maradok  a 
világ  minden  gazdaságáért !  Köszönöm  rólunk  való  gon- 
doskodását. Nemes  nagy  szive  nem  viselhette  el,  hogy 
minket  megszomorított.  De  a  mi  örömünk  napját  ember 
nem  virraszthatja  fel  többé.  Mi  elmegyünk  innen.  Ketten 
vagyunk :  valamerre  csak  megélünk.  És  ne  is  szerezze  ön 
vissza  ezt  a  birtokot  többé.  A  mely  napon  ön  ezt  idegen- 
nek adta,  eltűnt  erről  Isten  áldó  keze !  Nem  hiú  jajveszék- 
léseket  mondok  én  most.  Látta  ön  nyolcz  nappal  ezelőtt 
azokat  a  szép  vetéseket  ?  Úgy-e,  a  leggazdagabb  termést 
Ígérte  valamennyi?  Nézze  meg  most.  Nyolcz  napi  afrikai 
hőség  mit  csinált  belőlük  ?  A  vidám  városi  nép  azt  mondja : 
de  jó  fürdőidő  !  mi  pedig  azt  mondjuk :  nem  lesz  kenyér  ! 
A  vetőmag  nem  kerül  meg !  Az  erdőkön  lehullott  a  makk 
fonnyadtán,  s  a  gyümölcsfákat  nem  kell  már  megtámo- 

gatni ;  terítv^s  az  alja  s  férges,  a  mi  a  fáján  maradt.  Még 
az  állatok  is  elpusztulnak-  Nézze  meg  ön  a  méhest.  Üres 
minden  kaptár.  Elveszett  raj  és  anya.  Csak  a  tolvajméhek 
járnak  az  elhagyott  sejtre.  ínség  jött  ide  be.  S  ez  csak 
kezdete  az  Ínségnek.  Csak  hagyja  ön  ezt  a  birtokot  az  új 
gazdának.  Talán  azért  ver  bennünket  az  úr  Isten  ennyi 
nagy  csapással,  hogy  földesuraink  mind  idegen  kézre  eresz- 
tik birtokaikat. 

Ez  utolsó  szókat  már  kifelé  mentében  mondá  el  a 
sáfár,  s  többet  nem  kivánt  Zárkány  Napóleon  úrtól  meg- 
tudni. 

A  fényes  álmokról  ábrándozónak  ez  egy  hideg  ébresztés 
volt.  Elhitetted  magaddal,  hogy  nagy  ember  vagy,  mert 
az  ország  sorsát  segítettél  elintézni  mély  bölcseséggel ;  de 
nem  viselted  gondját  annak  a  kis  darab  földnek,  a  mi  sa- 
játod, örököd  volt :  milyen  kicsiny  ember  vagy ! 

Senki  sem  vagy. 

Késő  este  volt  már.  Estebédre  nem  hívta  most  senki. 
Almos  cseléd  jött  be  hozzá  asztalt  teríteni,  s  felhordta  a 
magányos  lakomához  duzmadt  képpel,  a  mit  ügyetlen  keze 
főzött.  Lehet,  hogy  jó  volt.  Leon  hozzá  sem  nyúlt.  Úgy 
vitt  ki  a  cseléd  mindent,  a  hogy  behozta. 

Ugyanaz  megvetette  számára  az  ágyat.  Leon  lefeküdt 
rögtön.  Annyi  hosszú  erőltetett  útnak  törődése  most  vette 
még  elő.  Fáradt  volt  és  csüggedt. 

De  a  mint  a  külső  zaj  elcsendesült,  felzengett  a  háznak 
kisértetdanája.  Egy  szakadatlan  sírás,  jajgatás  tölté  be  a 
szerencsétlenség  hajlékát,  hívogatott  gyermekek  nevével 
vegyítve.  Néha  egy  engesztelő,  nyugasztaló  hang  félbe- 
szakítá  azt,  s  egy  hosszúnak  tetsző  hallgató  időköz  követ- 
kezett ;  de  ismét  kitört  az  elfojtott  zokogás  hangja  újultan 
s  megtépte  az  éjet. 

Künn  a  konyhában  horkolt  a  cseléd.  Az  ö  álmát  nem 
zavarta  senki  zokogása. 

Leon  pedig  hallott  minden  szót,  a  mit  a  másik  szobában 
beszélnek. 


Jókai:  Az  élet  komédiúsai.  TI. 

—  Ugyan  ne  sírj,  csillapítá  a  férj  a  nőt.  A  nagyságos  úr 
nem  alhatik  tőled  a  szomszéd  szobában. 

Erre  egy  éles  sikoltás  hangzott,  lassú,  kínos  nyöszörgés- 
ben  elhaló,  s  aztán  csendes  lett  minden.  Niobe  könyei  ki- 
fogytak. Vagy  talán  elhagyta  a  síró  asszony  a  házat  s  el- 
ment oda,  a  honnan  nem  hallik  idáig? 

Leon  szemeire  ólomként  nehezült  az  álom. 

De  ez  nem  a  jóltevö  tündér  volt,  a  ki  még  a  rútat  is 
megszépíti,  a  ki  édent  hazudik  az  álmodónak,  s  elveszi  a 
szív  öntudatát,  a  fej  gondolatait.  Ez  az  önkínzó  lelkiismeret 
álma  volt,  megelevenülése  az  üldöző  gondolatnak.  Eddigi 
rémlátásai  most  még  szaporodtak  egygyel.  A  felkonczolt. 
hullák  vérmezejében,  az  égő  láthatár  tűzvilágításában, 
tört  ágyúk,  halomrahányt  fegj^erek  közepett,  romok  mö- 
gött, miket  befutott  a  tövisinda,  ült  a  halavány  szűz  alakja 
és  hímzett  egy  szörnyű  szemfödél  szélén,  a  mi  az  egész 
világot  látszott  betakarni,  oly  végtelen  volt,  átlátszó  fátyola 
alatt  még  fel- felemelte  fejét  egy  haldokló,  vonagló  tetem. 
És  előtte,  karéjba  fogódzva  tánczolt  egy  mosolygó  gyermek- 
kisértetcsoport,  egy-egy  fénylő  lobogványnyal  a  fején  s  a 
haldoklók  nyöszörgése  s  a  távoli  ágyúdördület  mellett 
énekelte:  í<Ipsilánd,  Ipsilánd,  Ipsilándi  rózsa  !  Eózsa  vol- 
nék, piros  volnék, mégis  kifordulnék!)) 

Leon  lerúgta  magáról  takaróit  s  felugrott  fektéből. 

Nem  lehet  megmaradni  ennél  a  háznál. 

Felkelt,  felöltözött ;  kiment  a  szobából.  A  fogyó  hold 
épen  akkor  kelt  föl  a  magas  hegyek  mögül. 

Leon  fölkelté  kocsisát  s  meghagyta  neki,  hogy 
fogjon  be  rögtön.  Ö  maga  előre  megy  gyalog.  Siessen 
utána. 

A  hold  a  völgy  egyik  oldalát  bevilágította,  a  másikat 
sötéten  hagyta. 

A  magánosan  ballagónak  folyvást  az  a  gyermekdal  zen- 
gett minden  gondolatján  keresztül,  ő  maga  is  azt  dúdolta 
magában  s  úgy  tetszett  neki,  hogy  a  szöszke  csoport  foly- 
vást körültánczoija,  karéjba  fogózva  s  együtt  halad  vele 


dalolva.  S  úgy  jön  neki,  mintha  meg  kellene  őket  szólí- 
tani :  «hát  tovább,  hogy  van  a  nóta  ?» 

Egyszer  aztán  az  éjszaka  csendje  megfelelt  a  kérdésre : 
hangzott  a  gyermekdal,  halkan,  hizelgőieg. 

«Kék  selyem  szoknya  : 
Zöld  arany  rojtja; 
Fordulj  hárniat  szép  Erzsike, 
Fordulj  angyalútra». 

Széttekintett.  —  Épen  a  temetőkert  dombja  alatt  haladt 
el.  Az  új  sírhalmok  csoportja  előtt  ült  egy  nőalak,  fehér 
ruhában,  az  dalolta  alvó  gyermekeinek  ezt  a  kedvenc/, 
nótát  ébresztőül. 

Zörgött  a  szekér,  utóiérte,  ö  felült  rá  és  elhajtatott. 


AZ  UTOLSÓ  SZÍVDOBBANÁSOK. 

Etelváry  Miksa  herczeg  a  háború  kitörése  után  nyolczad- 
napra  elutazott  Helgolandba. 

A  mint  a  felől  bizonyos  lett,  hogy  saját  hazája  nem  foK 
belekeveredhetnie  harczba,  engedett  orvosai  sürgetésének. 
Abszolút  nyugalomra  volt  szüksége. 

S  erre  olyan  jó  az  a  sziget  a  tenger  közepén :  egy  mere- 
dek vörös  sziklatömeg,  körülvéve  fehér  zátonyok  homok- 
jától, s  megkoronázva  zöld  mezőkkej.  A  zászlója  is  zöld, 
vörös,  fehér.  Egy  kis  eszményi  állam  a  tenger  közepén. 
Még  országgyűlése  is  van;  igaz,  hogy  csak  hat  tagból  áll; 
de  ebben  az  a  jó,  hogy  hét  párt  nem  lehet  benne,  mint  egy 
másik  veres-fehér-zöld  állam  országgyűlésében.  Egyébiránt 
a  hazájukat  ők  is  épen  úgy  szeretik,  pedig  az  olyan  föld, 
melyen  nem  terem  kenyér.  Csak  burgonyát  ád.  S  mellé  a 
tenger:  halat,  s  a  lég  vándormadarakat.  Mégis  szeretik  azt. 
A  tenger  évtizedről  évtizedre  láthatólag  aláaknázza  szik- 
Iáikat:  barlangokat,  földalatti  templomokat  váj  alájuk,  a 
haza  századonkint  kisebb  lesz,  le-leomlik  belőle  egy  darab, 

egyszer  egészen  el  fog  tíinni,  a  néppel  együtt,  melynek 
nyelvét  mindig  kevesebben  beszélik.  Mégis  szeretik  azt. 

Nyaranta  ezrével  jő  ide  az  úri  nép,  kit  a  boldog  száraz- 
földről testi  gyarlóság  vagy  életunalom  a  zátonyokra  űz. 

Itt,  a  ki  nem  akar  tudni  a  világról  semmit :  nem  tud 
meg  róla  semmit. 

Etelváry  Miksa  berezeg  ideérkezte  óta  nem  látott  egy 
hírlapot,  egy  levelet,  mely  a  continensről  jött.  Magának 
olvasni  egyátalán  nem  engedte  meg  a  házi  orvosa.  Eafaela 
olvasott  fel  neki  rendesen  Jules  Verne  regényeiből. 

Az  egész  szakasz  a  világtörténetből,  mely  azon  válságos 
hat  hét  alatt  lefolyt,  el  volt  titkolva  előle. 

Ordináriusa  a  politikával  is  épen  ügy  bánt,  mint  a  többi 
halálos  mérgekkel;  szükség  esetén  ö  határozta  el,  hány 
cseppet  lehet  beadni  egy  szemerből,  mint  a  morphiumból 
vagy  laurocerasusból.  Az  abszolút  hallgatás  csak  boszan- 
totta  volna  a  beteget.  Annyit  tudatni  kellett  vele,  hogy  a 
háború  folyik ;  de  csak  két  fél  között,  változó  szerencsé- 
vel. Egyébiránt  a  három  semleges  nagyhatalom  mindent 
elkövet,  hogy  a  harczoló  feleket  tisztességes  békekötésre 
bírja.  Ez  nem  is  volt  ámítás. 

Még  akkor  arról  is  lehetett  beszélni  a  főúr  előtt,  hogy 
«hol))  történtek  nagyobb  ütközetek  ?  Metz  környéke  még 
határszélen  fekszik.  Eezonville,  Gravelotte,  Saint  Marié 
aux  Chénes,  Saint  Privát  la  Montagne,  Strassbourg ;  mind 
olyan  nevek,  a  mik  azt  bizonyítják,  hogy  mindkét  fél 
egyenlő  erővel  harczol. 

A  részletekről  már  nem  volt  szabad  beszélni  a  herczeg 
előtt.  Az  már  felizgatta  volna.  Azzal  biztatták,  hogy  már 
nem  soká  helyreáll  a  béke.  A  nemzeti  büszkeségnek,  a 
becsületnek  már  elég  van  téve  mindkét  részről. 

A  herczeg  aztán  elő  vétette  az  « Utazást  a  holdba »  s  áten- 
gedte kedélyét  a  holdba  lőtt  golyó  csodálatos  történe- 
tének. 

0  volt  talán  az  egyedüli  ember  Európában,  a  kit  ((en- 
nek)) a  golyónak  a  sorsa  érdekelt.  Vájjon  eléri-e  a  holdat? 

(Mikor  minden  ember  azt  kérdezte,  hogy  vájjon  eléri-e 
Mac-Mahon  Parist  ?) 

Az  aluminium  golyó  elrepült  a  hold  mellett  s  nem  jutott 
el  a  titokteljes  csillagba,  a  minek  az  okait  sokkal  világo- 
sabban kifejté  a  költő,  mint  a  hogy  kifejték  a  stratégák 
annak  az  okait,  hogy  miért  nem  jutott  el  Mac-Mahon  Pá- 
risba  ? 

De  mi  történik  a  csodálatos  golyó  lakóival  tovább  ?  Ez 
érdekelte  a  beteget  most  nagyon. 

A  szemközt  jövő  tűzgolyóval  találkozást  már  szerencsé- 
sen kikerülték,  s  annak  a  fényénél  egy  futó  pillantást  vet- 
hettek a  hold  túlsó,  lakott  oldalára. 

Egy  szeptemberi  napon  aztán  azt  mondá  az  orvos  bete- 
gének. 

—  A  háború  most  már  véget  ért.  Az  események  olyan 
fordulatot  vettek,  hogy  most  már  meg  «kell»  kötni  a 
békét. 

A  beteg  egészen  megnyugodott  benne,  hogy  az  utazó 
golyó  a  parabola  szabályánál  fogva  visszatér  a  holdtól  s 
ismét  haza  fog  esni  a  földre.  Csak  a  benne  lakókat  ne  érje 
valami  baj ! 

Egy  délután  aztán,  mikor  legcsendesebb  álmát  aludta, 
egy  ágyúdördülésre  ébredt  fel,  melyet  egy  pillanat  múlva 
egész  sortüzelés  követett  nehéz  ütegekből. 

Felszökött  fektéből  s  ablakához  rohant,  letépve  a  füg- 
gönyöket róla  s  kitekintett  a  tengerre. 

A  zöld  hullámsíkon  négy  pánczélos  tengeri  szörny, 
fehér-fekete  lobogó  alatt  állt  özemközt  négy  hasonló  levi- 
athánnal,  miknek  pirosfehérkék  lobogóik  voltak.  Azok 
lövöldöztek  egymásra. 

Hasztalan  bújnak  el  a  betegek,  a  világkerülök,  az  európa- 
fáradtak a  sziklasziget  magányába:  a  tengeri  szörnyek 
helyükbe  hozták  a  háborút,  s  jól  tartják  őket  ágyúdör- 
géssel. 

A  tengeri  ütközet  egész  délután  folyt.  A  pánczélos  hajók 
közül  egy  sem  sülyedt  el :  még  az  éj  leszállta  után  is  lát- 

szottak  az  elkésett  villanások  a  láthatáron,  a  hogy  har- 
czolva  mentek  odább. 

Ez  volt  a  halálos  beteg  szivének  a  kegyelemdöfés. 

Minden  tagja  reszketett,  mikor  az  ágyúzásnak  vége 
volt.  Szivét  kínzó  görcsök  szorították  össze.  Az  orvos 
aggódva  sietett  ápolására.  Erre  az  ágyúdörgésre  nem  vethe- 
tett orvosi  tilalmat.  A  beteg  elutasítá  őt  s  eltolta  maga 
elől  a  codeint :  nem  kell  több  csillapító  szer  többé. 

Adják  ide  nekem  a  ma  érkezett  hírlapot!  Mindent 
akarok  tudni. 

Parancsolt!  És  nem  engedelmeskedett  többé.  A  mire 
joguk  van  a  betegeknek  az  utolsó  szívdobbanásoknál. 

Az  orvos  azt  súgá  Rafaelának,  hogy  a  herczeg  a  jövő 
reggelt  nem  fogja  megérni. 

És  aztán  átadták  neki  a  legutolsó  napon  érkezett  hír- 
lapot. 

Ah,  minő  borzasztó  olvasmány  volt  az !  Egy  szeptem- 
beri hírlap  1870-ben!  És  ezt  ő  mind  előre  látta,  érezte, 
tudta,  hogy  ekként  fog  történni.  Utolsó  erejét  arra  paza- 
rolta, hogy  elfordítsa  a  fátumot.  Nem  hittek  neki.  Most 
aztán  mindazok,  a  kik  nem  hittek,  tegnapelőtt  még  fényes 
nagy  históriai  nevek,  a  világtörténet  vezetői,  megszűnték 
lenni ;  semmivé  lettek,  elmultak.  Elmúlhat  ő  is  már.  Nincs 
egymásnak  mit  mondaniok  többé. 

A  herczeg  mindenkit  kiküldött  a  szobájából,  csak  a  leá- 
nyát marasztá  ott  egyedül. 

—  Eafaelám  lelkem !  még  egy  levelet  kellene  írnom ; 
de  kezem  reszket,  nem  bírja  az  írást,  s  titkárommal  azt 
nem  közölhetem.  Leirod-e  helyettem,  a  mit  mondani 
fogok? 

—  Eafaela  szótlanul  odakészíté  az  írószereket  az  asz- 
talra, leült  atyjával  szemközt,  s  baljával  megfogta  annak 
kezét,  hogy  ajkáról  elleshesse,  mit  suttog,  kézszorításáról 
kitalálhassa,  a  mit  kimondani  nem  bír. 

—  írd  a  levél  fölé:  «Zárkány  Leonnak)). 
Eafaela  fogta  a  tollat  és  irt.  ; 

((Kedves  Leon  \» 

((Az  élet  végénél  vagyok.  A  miket  most  mondok,  azok 
utolsó  szavaim,  s  azok  te  neked  szólnak.  Te  tudod,  mi 
voltál  rám  nézve?  Csak  lelked  volt  az  enyim,  semmi  más  ; 
B  ha  meghalok,  csak  lelkemet  hagyhatom  rád ;  semmi  mást. 
Mert  a  mit  azonkívül  hagyok  rád  :  azt  a  szegény  hazát,  a 
mit  a  magas  diplomaták  oanonym  országnak))  neveztek  ; 
az  nem  örökség,  az  csak  tartozás.  Te  ismered  az  örvényt, 
mely  alája  van  ásva,  te  ismered  a  vihart,  mely  föléje  sza- 
kadni készül ;  én  mutattam  azokat  meg  neked :  —  te  isme- 
red a  névtelen  munkát,  a  mely  az  ő  fentartásáért  küzd ; 
melyben  segítettél  te,  mely  alatt  összeroskadtam  én. 
S  holnaptól  kezdve  már  nem  lesz  kinek  segítened,  nem 
lesz  ki  segítsen  neked.  Csak  egy  reménysugár  kísér  át  a 
túlvilágba.  Két  kincset  hagyok  itt ;  az  egyik  hazámé,  a 
másik  szivemé  Az  egyik  világi  nagy  birtokom,  a  másik 
leányom)). 

Elhallgatott. 

Szivét  elszorítá  valami. 

« Sötétség ! ») 

Eafaela  e  szót  is  leírta.  Azután  odament  atyjához,  ölébe  ^ 
vette  a  fejét  s  ajkait  homlokára  nyomta. 
A  haldokló  leküzdte  kínjait. 

—  Hol  hagytam  el  ? 

—  ((Sötétség  ...»  olvasá  Eafaela. 

—  Mit  akartam  mondani  azzal,  hogy  sötétség? 

—  Talán  ezt:  ((Sötétség  fogadna  a  túlvilágon,  ha  azt 
kellene  hinnem,  hogy  mindkét  kincsem  rossz  kezekre  száll 
majd)). 

—  Oh  mi  híven  eltaláltad  gondolatomat !  úgy  van,  úgy 
van.  Már  a  lelkemmel  tudsz  beszélni.  írd  oda  ezt.  Igen !  — 
Most  már  tudom  folytatni :  wha  egy  reménysugár  nem  kö- 
vetne oda  át :  az,  hogy  marad,  ki  üres  helyemet  betölti  s 
ha  akaratomat  öröklé,  örökölni  fogja  erőmet  is.  Te 
vagy  az.  Te  értetted  meg  küldetésemet.  A  ki  harczolni 
akar,  ott  legyen  a  harcz  helyén.  A  folyó  túlsó  partjáról 

kiabálni  nem  használ.  Te  értetted  meg,  hogy  a  hazaszere- 
tet befolyás  nélkül  csak  életvágy;  de  nem  életerő.  Te  vál- 
lalkoztál a  feladatra,  mely  az  ifjúság  édes  ábrándjáról 
lemondással  kezdődik.  Ész,  akarat,  szeretet  és  tehetség 
kell,  hogy  egyesüljenek  abban.  Három  sajátod  már,  a  ne- 
gyedik is  az  lehet)).  —  Oh  Eafaela ;  nem  tudom  folytatni 
tovább.  Eszméim  kínoznak.  Milyen  semmiség  mind  az,  a 
mit  ember  alkot !  —  Küldj  gyóntatómért.  Halálom  közéig. 

—  Nem!  Ne  állj  fel.  Már  megtaláltam.  « Halálom  közéig.)) 
Ezt  írd  oda.  ((Azt  akarom,  hogy  hazai  földben  nyugodjam. 
Feledhetetlen  jó  nőm  oldala  mellett.  A  harczos  időkben 
gyönge  leányom  nem  kelhet  útra  egyedül  a  tengeren :  itt 
is  háború  folyik.  Kísérőim  is  mind  gyámoltalanok.  Jöjj  el 
értem  :  szállítsd  haza  te  az  én  koporsómat.  Légy  védője, 
útitársa  leányomnak  —  a  tenger  vészei  között  —  mutasd 
meg  neki  lelked  egész  nemességét :  férfiértéked  egész  kin- 
csét a  válság,  a  keserűség  napjaiban  .  .  .)>  —  Irod-e  még, 
a  mit  mondok,  leányom  ? 

—  írom,  jó  atyám. 

«S  legyen  megosztva  áldásom  közted  és  ő  közötte !))  Le- 
írtad ezt  is  ?  —  ügy,  hozd  ide  a  levelet,  add  kezembe  a 
tollat,  hadd  irjam  alá  nevemet. 

Eafaela  odavitte  hozzá  az  író  támlányt  s  letérdelve  eléje, 
úgy  tartá  azt  kezében,  míg  atyja  reszkető  kezével  utoljára 
leírta  nevét. 

—  Jól  van !  suttogá  a  haldokló  megnyugodva.  S  ölébe 
vonta  leánya  fejét,  hogy  megcsókolja  még  egyszer.  Pecsé- 
teld le  a  levelet.  —  Köszönöm.  —  Csókold  meg  arczomat. 

—  Tedd  ide  még  egyszer  imádkozó  kezeidet  szivemre.  — 
Ne  vegyünk  búcsút.  Nem  válunk  el.  Küld  a  gyóntatót. 

Mire  a  fogyó  hold  feljött  a  tengerből,  már  akkor  ő  eltá- 
vozott abba  a  nagy  sötétségbe,  a  hova  erről  a  homályos 
földről  olyan  fényes  reménysugarak  kisérik  el  az  örökélet 
hívőit. 


A  HERCZEGNÖ  GYÁSZFÁTYOLA. 


Két  nappal  előbb  ott  volt  Leon  Bécsben,  mint  madame 
Corysande  légyottja  elkövetkezett  volna. 

Ott  minden  ember,  a  ki  csak  távolról  is  ismerte  valaha, 
azzal  rohanta  meg,  hogy  hallotta-e  már,  hogy  Sedánnál 
elfogták  Napóleont?  Ez  volt  a  (gó  reggel !»  s  a  «jó  este  !» 
ez  volt  a  mártás,  a  mit  a  pinczér  a  hús  mellé  feladott ;  ez 
volt  a  disagio,  a  mit  a  pénzváltó  az  ezer  frankosából  visz- 
szaadott.  Egyébiránt  elég  nagy  eset  is  volt  az !  Délután 
összetalálkozott  öreg  barátjával,  a  vas  kakaduval.  (A  kinek 
igazi  nevét  soha  sem  fogja  senki  megmondani.)  Leon  már 
messziről  elkezdte  őt  fenyegetni. 

—  Azon  ne  kezdd,  hogy  « elfogták  Sedánnál  Napóleont ! » 
Az  öreg  tréfás  alak  nagyon  szomorú  arczczal  mondá : 

van  eszemben.  Látod  ezt  itt  ? 

Azzal  levette  fejéről  a  kalapot  s  azt  kívánta,  hogy  azt 
nézze  meg  Leon.  Derék  fehér  czilinder  kalap  volt,  mely 
már  sok  nyarat  kiállt,  széles  gyászfátyollal  körítve. 

—  Tudod,  mit  jelent  ez  rajta  ? 

Leon  gunyoros  természete  soha  sem  engedett  el  egy 
alkalmat  a  csúfondároskodásra. 

—  Azt,  hogy  a  kalapod  ócska. 

Az  öreg  úr  megfenyegeté  őt  az  ujjával. 

—  Leon ;  egyszer  magad  fogod  a  te  saját  szádat  megütni 
a  csúfondároskodásért. 

—  Hát  komolyan  ?  Gyászolsz  ?  Kit  ? 

—  Bizony  nem  azt  a  Napóleont,  a  kit  Sedánnál  elfog- 
tak :  hanem  azt,  a  kit  én  fogok  el  most.  A  te  gyászod  ez 
fiú !  Nagy  férfiú.  —  Meghalt  Etelváry  Miksa  herczeg  .  .  . 

Ennél  a  szónál  aztán  Leonon  volt  a  sor,  saját  kalapjára 
olyat  ütni  ököllel,  hogy  az  a  szemöldökéig  horpad.  Meg- 
érdemelte; —  nem  a  kalap :  hanem  a  feje. 

—  Talán  nem  igaz  ?  Ezzel  vigasztalá  magát. 


—  Igaz  biz  az,  édes  barátom.  Itt  hordom  már  reggel  óta  a 
fekete  pecsétes  levelet  hozzád  s  kereslek  vele  égen-földön, 
ügyan  hol  bujkálsz  ?  Nesze.  Helgolandból  érkezett  szá- 
modra. Térjünk  be  az  én  kis  vendéglőmbe.  Itt  az  utczán 
csak  nem  fogsz  elolvasni  ilyen  levelet. 

A  vendéglőbe  érve,  azon  ürügy  alatt,  hogy  a  konyhába 
megy,  megrendelést  tenni,  magára  hagyta  a  kikopott  diplo- 
mata védenczét.  Nem  akarta  a  levél  első  hatását  ellesni 
annak  arczáról.  Leon  egyedül  lehetett,  mikor  azt  végig- 
olvasá. 

Az  Íráson  magán  mindjárt  megismerte  Eafaela  vonásait. 

Lehetett-e  annak  tartalmát  meg  nem  értenie  ?  Lehetett-e 
még  valami  kérdése  valami  oraculumhoz,  miután  az  irásra 
ráismert  ?  Nem  szentesíté-e  a  szavakat  a  kéz,  mely  azokat 
leirta  ? 

Mily  nehéz  gondolatok  voltak  e  sorokban !  Milyen  pro- 
gnosticon  egy  új  élethez,  melynek  pályaczélja  a  fellegek 
láthatlanában  vész  el !  S  mind  e  biztatást  Eafaela  keze 
által  irattá  le  örök  jóltevője.  És  nevének  reszkető  betűi 
utolsó  szívdobbanásait  örökíték  meg. 

A  vén  jó  barát  már  régen  ott  ült  vele  szemben  az  asz- 
talnál s  ő  még  mindig  szótlanul,  elmélázva  nézett  a  kezé- 
ben tartott  levélbe.  A  betűk  mind  emberalakot  öltöttek 
előtte. 

Egyszer  aztán,  a  mint  a  pinczér  valami  sültet  hozott, 
mintha  arra  várt  volna  legjobban,  hirtelen  neki  esett  kés- 
sel, villával,  hogy  azt  mentül  hamarább  felkaszabolja.  így 
szoktak  az  emberek  falatozni  a  vasúti  állomáson. 

—  Te  sietsz,  a  mint  látom,  mondá  az  öreg ;  hogy  el'  ne 
késsél  a  déli  vonatról. 

Leon  csak  fejével  inte. 

—  Tanácslom,  hogy  Hamburgnak  menj  s  amerikai  gő- 
zöst fogadj  az  útra. 

—  Tehát  te  tudod,  hogj^  én  nekem  Helgolandra  kell 
mennem  ? 

—  Igen,  a  berezeg  holtestét  és  családját  hazaszállítanod. 

IMég  egyebet  is  tudok,  a  mi  téged  érdekel ;  de  annak  még 
nincs  itt  a  napja,  hogy  elmondjam.  Te  még  ma  elutazol  ? 

—  EL 

—  Lehetek  valami  segítségedre  az  elutazásodban  ? 

—  Köszönöm.  Mindig  útra  kész  vagyok.  Hanem  valami 
más  szívességre  kérlek. 

—  Parancsolj  velem. 

—  Emlékezel  hát  arra  az  asszonyságra,  a  ki  azt  a  leve- 
let én  hozzám  küldte  Párisba  ? 

—  Madame  Corysandera  ?  Hogyne  ?  Kivánod,  hogy 
elvegyem,  s  atyja  legyek  a  leányának  ?  A  te  kedvedért  ? 

—  Köszönöm.  Neki  nincs  leánya,  s  nincs  szüksége 
férjre.  Ilyen  sokat  nem  kivánok.  Ez  az  a  hölgy,  a  kinek 
szállását  te  kitudakoltad,  de  a  kinek  én  becsületszavamat 
adtam,  hogy  hozzá  be  nem  lépek  addig,  a  míg  meg  nem 
engedi.  Ez  a  derék  hölgy  (mert  valóban  tiszteletreméltó 
asszonyság)  nekem  viszont  megígérte,  hogy  holnapután 
délben  a  Stadtpark  egyik  padján  ülve  fog  rám  várni  és 
velem  bizonyos  körülményekről  beszélgetni.  Én  holnap- 
után a  találkozón  nem  lehetek  ott.  És  én  nem  akarom, 
hogy  ö  hiába  várjon  rám. 

—  Értem  a  többit.  Tehát  tudatni  kellene  vele,  hogy  te 
igen  fontos  és  elmulaszthatlan  okoknál  fogva  elutaztál. 

—  Sőt  meg  lehetne  mondani  neki  magát  az  utazás  czél- 
ját  is.  Etelváry  herczeg  koporsóját. 

~  Mindent  értek.  «Csak»  a  koporsóját. 

—  Mit  akarsz  ezzel  ? 

—  No  mert  a  koporsón  kívül  még  mást  is  hozasz  a  ha- 
jóval :  a  herczegkisasszonyt. 

—  Azt  úgy  is  tudni  fogja.  Jól  ismerte  a  herczeg  csa- 
ládját. 

—  Ah,  tehát  valóban  distingvált  úrhölgy  !  Bízd  rám. 
Elvégzek  mindent. 

—  De  hogy  kezdesz  hozzá  ?  Az  egy  fölöttébb  büszke  és 
elutasító  jellem.  Ha  azon  kezded,  hogy  « engem  Zárkány 
Leon  bizott  meg  ezzel  meg  amazzal » :  hátat  fog  fordítani 

s  félvállról  mondja  azt,  hogy  flmi  közöm  nekem  ilyen  nevű 
úrhoz?)) 

—  Oh  csak  ne  bajlódjál  te  azzal.  Hát  azért  vénültem 
volna  meg,  hogy  ne  tudjak  bánni  az  asszonyokkal !  Tudom 
én  annak  a  módját  minden  genreben.  Volt  már  dolgom 
álbüszke  és  valódi  büszke  asszonyokkal.  Eendbehozom 
vele  a  dolgot.  Egészen  rendbehozom.  Többek  között  —  légy 
szíves  nálam  egy  kis  rendelkezési  alapot  hagyni.  Valami 
négy  darab  ezer  frankos  jegyet. 

—  Szivesen  teszem.  S  nem  kérdem,  hogy  mire  kell  ? 
Hanem  arra  az  egyre  figyelmeztetlek,  hogy  ha  netalán  az 
a  gondolatod  volna,  hogy  te  azon  hölgy  kezébe  valamikó- 
pen  pénzt  juttass  a  nevemben,  úgy  bizonyos  lehetsz  róla, 
hogy  azt  a  szemed  közé  dobják. 

—  Csak  te  ne  adj  nekem  tanácsokat,  hanem  adj  pénzt, 
aztán  szaladj !  mert  itt  hagy  a  vonat.  Eögtön  küldök  bér- 
kocsiért, az  alatt  készítsd  össze  a  pénzt,  a  mint  mondtam. 
Aztán  bízzál  az  én  tapasztalt  furfangosságomban. 

Leonnak  rögtön  útra  kellett  szállni.  A  halott  parancsa 
a  legelső.  Az  elébb  való  még  a  szerető  hívásánál  is.  S  ez 
sok  embernek  a  halottja  lesz  itt  ebben  az  országban! 

Másnap  korán  reggel  ott  csengetett  a  vas  kakadu  ma- 
dame Corysande  lakásának  ajtaján.  Hóna  alatt  volt  egy 
kelme  csomag  papírba  takarva. 

Ez  alkalomra  egész  szokott  kinézését  elváltoztatta,  ka- 
kadu üstökét  divatosan  középen  elválasztva  kétfelé  simí- 
totta, bajuszát  feketére  kente,  zöld  szemüveget  tett  fel,  s 
a  szép  kettős  fogsort,  mely  remeke  volt  a  fogépítészetnek, 
otthon  hagyta,  úgy,  hogy  összeesett  arczával  a  legjobb 
ismerőse  se  foghatta  volna  rá,  hogy  találkozott  vele 
valaha, 

A  csöngetésre  egy  nem  épen  invitáló  hang  szólalt  meg 
az  ajtón  belől: 

—  Ki  az  ? 

—  A  fekete  rózsa ;  válaszolt  az  öreg  úr  mézédes  hangon. 
E  varázshatású  névre  elfordult  a  kulcs  az  ajtóban  s  egy 

női  fő  dugta  ki  magát  rajta,  szemöldökig  lehúzott  b  áll 
alatt  összekötött  főkötőben. 

—  Mit  akar  itt  ?  riadt  a  látogatóra  a  főkötő  tulajdonos- 
néja. 

—  Alászolgája  madame !  mondá  csoszogó  bókkal  az 
öreg  úr,  kalapját  leemelve  alázatos  udvariassággal.  Ön  ke- 
gyes volt  e  napokban  a  « fekete  rózsánál))  valami  himzés 
munkát  keresni.  Akkor  épen  nem  volt  semmi  alkalom : 
most  azonban  egy  nagyobbszerű  megrendelés  érkezett 
hozzánk,  s  főnökünk  feljegyezte  asszonyságod  czímét,  és 
elküldte  a  kelmét ;  ha  megalkudhatunk. 

—  Mindjárt!  válaszolt  az  őrtálló  fej  és  visszahúzódott. 
Az  ajtó  ismét  bezáratott  kulcscsal. 

Az  öreg  úrnak  aztán  szép  ideje  maradt  a  folyosóról 
lenézegetni  az  udvarra,  míg  odakinn  felejtődött  s  számlál- 
gatni kezdé,  hogy  hány  ezukorsüveget  hajítanak  kézről - 
kézre  az  alatt  az  odalenn  raktározó  boltossegédek?  Azob 
ban  nem  veszté  el  türelmét.  Világban  járt  ember  volt : 
ki  tudta  számítani,  hogy  a  míg  a  suta  főkötő  húsz  centi- 
méternyi magas  cliigonná  átváltozik,  ahhoz  szép  idő  kell. 

Ez  idő  lejártával  megnyílt  az  ajtó  ismét,  s  most  már 
igen  impozáns  fenségében  jelent  meg  az  imént  eltűnt  fő, 
gyönyörű  nagy  áttört  elefántcsont  fésűvel  a  hajában,  mely 
visszájáról  volt  feltűzve  a  kontyába. 

—  Méltóztassék  uram  !  szólt  most  már  ünnepélyes  le- 
ereszkedéssel madame  Corysande :  előre  bocsátva  haj- 
longó, tisztelettudó  vendégét  belső  szobájába,  a  kis  elő- 
szobán keresztül. 

Madame  Corysande  szobája  sok  külső  csínnal  volt  be- 
rendezve. Ez  volt  az  ő  büszkesége.  A  látogatónak  nem 
volt  szabad  észrevenni,  hogy  ő  nem  tart  cselédet.  Azért 
szobapadlója  ragyogott:  azt  ő  minden  reggel  maga  ke- 
féli fel. 

«Pamina))!  kiálta  előre  a  szobába  madame  Corysande  : 
mely  intés  a  kis  ölebnek  szólt,  hogy  hagyja  abba  a  ven- 
dégijesztő ugatást :  a  miből  az  a  quiproquo  támadt,  hogy 

m  öreg  úr  az  ablak  eiőtt  ülő  fiatal  hölgyet  üdvözlé  e  név 
vei :  ((Alázatos  szolgája,  Pamina  kisasszony))!  A  mire  mind 
a  két  hölgy  elkezdett  nevetni,  madame  Corysande  a  nagy 
derültség  miatt  alig  bírta  megértetni  látogatójával,  hogy 
ez  a  név  nem  a  hímzőráma  mellett  ülő  hölgyé,  hanem  a 
bolognai  kedvenczé ;  mire  aztán  a  furcsa  öreg  úr  nem  a 
kisasszonytól,  hanem  a  kis  kutyától  kért  bocsánatot,  hogy 
megfosztá  őt  egyetlen  jogos  tulajdonától :  a  nevétől,  a  mi 
a  hölgyeket  még  derültebb  hangulatba  hozta. 

Épen  csak  azt  akarta  az  öreg  úr.  Tudta  ő  jól  a  hölgyek 
nevét,  csak  egy  kis  bohókás  alapszinezettel  akarta  meg- 
világítani a  tervezett  színi  előadást ;  a  minek  a  szövege 
nagyon  is  tragikus. 

—  Csókolom  a  kezeiket,  úrhölgyeim.  Én  a  « fekete 
rózsa))  vagyok.  A  magam  részéről  már  elég  « szürke  rózsaw. 
Hehehe.  Van  szerencsém  negyven  év  óta  ott  szolgálhatni. 
A  mi  firmánk  a  legrégibb  egész  Bécsben.  Ismeretes  gyász- 
pompa kereskedés.  Nálunk  nélkül  úri  halott,  a  ki  ád  ma- 
gái'a  valamit,  el  nem  temettetheti  magát.  Mi  képesek  va- 
gyunk egy  huszonnégy  óra  alatt  teljes  gyászpompát  előál- 
lítani, s  nevezetes  halottaknál,  a  kik  egy  hétig  vannak  köz- 
szemlére kitéve,  a  hihetetlent  tudjuk  megvalósítani.  Em- 
lékezni fog  ön  madame  herczeg  Metternich  temetésére : 
ön  akkor  még  kicsi  kis  leány  volt.  (Ez  nagyon  hízelgett 
madame  Corysandenak,  a  ki  már  akkor  bizony  nagy  leány 
volt)  Azt  egészen  mi  állítottuk  ki.  Komolyan  mondom ! 
Nem  hiszi  ön  !  Két  napig  harminczkilencz  hímző  nőt  fog- 
lalkoztattunk. Én  jártam  el  valamennyihez  mindennap 
egy  kézcsókot,  meg  egy  virágcsokrot  átadni.  Arra  a  nagy- 
szerű aranynyal  hímzett  katafalk  térítőre  bizonyosan  em- 
lékezik ön !  Az  volt  a  munka !  Azt  mondták,  hogy  azt  csak 
Párisban  lehetett  kiállítani,  mi  megmutattuk,  hogy  itt  is 
lehet !  Persze  csak  mindent  Párisban !  Mintha  mi  semmi- 
hez sem  értenénk.  Hát  van-e  egész  Párisban  himzőnő,  a  ki 
ilyen  munkát  tudna  kiállítani,  mint  a  kisasszony?  Valódi 
remekmű  !  Hanem  ez  a  fajtája  a  hímzésnek  nagyon  hálá- 


datlan  foglalkozás:  ezzel  alig  kereshetni  meg  a  kenyeret 
és  lámpaolajat.  Azután  a  kisasszony  nagyon  rosszul  ül. 
A  hímzésnél  nem  szabad  ilyen  széket  használni:  ez 
rontja  a  mellet,  ehhez  vannak  saját  alkotású  tabou- 
rettek.  Én  majd  hozok  egyet  a  kisasszonynak,  ha  el- 
fogadja. Nagyon  olcsó  áron.  Ez  igen  szükséges.  De  én  itt 
mind  elfecsegem  az  időt,  pedig  a  kisasszonynak  is  drága 
minden  percze.  S  nekem  is  százfelé  kell  még  ma  szalad- 
nom. Nagyszerű  megrendelésünk  érkezett  ma :  egy  her- 
czeg  halt  meg ;  csaknem  olyan  nevezetes  ember,  mint 
Metternich,  s  még  annál  is  gazdagabb  úr.  Csodálom,  hogy 
nem  Párisban  rendelték  meg  a  gyászkiállítást. 

—  Hohó  uram !  oda  most  nem  lehet  menni.  Ott  most 
háború  van.  Napóleont  elfogták  s  Párist  ágyúzzák,  szólt 
bele  madame  Gorysande;  büszke  volt  rá,  hogy  az  esze  túl- 
jár az  együgyű  férfin. 

—  Úgy  ?  A  bizony  meglehet.  Az  ilyen  megvénült  rőf- 
lovag,  mint  én,  nem  sokat  törődik  a  politikával.  Én  kávé- 
házba sem  járok,  s  csak  azokat  az  újságokat  olvasom,  a 
mikbe  selymet,  fátyolt  takarunk :  azok  pedig  alighanem 
tavalyiak.  Ezért  drágult  hát  úgy  meg  a  selyem!  No  lám, 
én  erre  soha  rá  nem  jöttem  volna.  Hát  hogy  a  dologra 
térjek.  A  berezegi  gyászpompát  a  « fekete  rózsa»  fogja  ki- 
állítani. A  kisasszonynak  szántuk  a  gyászfátyol  kiállítását, 
melyet  a  berezeg  lánya  fog  viselni.  Koppant  gazdag  örö- 
kösnő!  Képzelheti  nagysád.  Magáért  azért  a  gyászfátyolért, 
no  azt  nem  mondhatom  el,  hogy  mennyit  adnak  a  fe- 
kete rózsának  ?  mert  az  üzleti  titok :  a  fekete  rózsa  fizetni 
fog  a  kisasszonynak  négyezer  frankot. 

A  két  hölgy  nem  bírta  eltitkolni  örvendetes  meglepeté- 
sét. Hisz  ez  egy  quinterno  a  lutrin ! 

—  Még  a  firma  is  nyer  rajta  eleget;  szólt  hamis  szem- 
hunyorítással az  öreg  úr,  s  Párisban  bizonyosan  kétszer 
annyiért  vállalták  volna  el,  s  fizettek  volna  a  hímző  mam- 
zelleknek  tíz  frankot  naponként.  De  a  fekete  rózsa  « általá- 
ban»  adja  ki  megrendeléseit.  S  a  kisasszonynak  négyezer 

frankot  fog  fizetni  kész  munkáért.  Ha  elvállalja.  No  azt 
gondolom,  hogy  elvállalja.  Ilyen  megbízás  nem  hamar 
fordul  elő  újra.  Nem  minden  nap  hal  meg  egy  herczeg  — 
hogy  is  hívják?  elszaladt  a  neve  a  fejemből.  De  itt  lesz  a 
czíme  a  zsebemben  valahol:  majd  előkeresem.  De  előbb 
a  megrendelés.  Tehát  tisztelt  kisasszony,  itt  a  kelme,  és  itt 
a  hímzéshez  való  selyem  és  ezüst.  Mert  a  hímzés  fekete 
selyemmel  és  argent  friseével  fog  készülni.  A  hozzá  való- 
nak az  árát  önnek  kell  a  díjból  megfizetnie  s  ez  majd  szám- 
lájára tétetik.  Ez  azonban  nem  lesz  olyan  igen  sok.  Ki- 
telik bőven  a  négyezer  frankból.  A  himzethez  való  minta- 
rajzokat elhoztam.  Ezekből  láthatja  kisasszony,  hogy  az 
egész  á  la  Savonnerie  modorban  készítendő :  ön  gyakor- 
lott ebben,  úgy-e  bár  ? 

—  Oh  jól  értek  hozzá  !  szólalt  meg  Livia. 

(Milyen  szép  csengő  hangja  van !  motyogta  magában  az 
öreg  úr.) 

S  hogy  szakértését  bebizonyítsa,  Livia  rögtön  tűbe 
húzott  egy  szálat  az  argent  friseéből,  s  megmutatta  egy 
fátyoldarabon,  hogyan  kell  azzal  á  la  Savonnerie  hímezni  ? 

—  Oh  pompás !  nagyon  szép  !  (Milyen  finom  fehér  kezei 
vannak !  milyen  szép  rózsás  ujjacskái  I) 

—  Ez  nem  könnyen  fog  menni. 

—  Sietni  nem  szükség  vele  kisasszony.  A  herczeg  kül- 
földön halt  meg ;  azt  elébb  tengeri  úton,  vasúton  haza- 
hozzák :  abba  beletelik  két  hét,  s  csak  akkor  lesz  az  ünne- 
pélyes szertartás,  a  mikorra  e  fátyolnak  el  kell  készülnie. 
Azért  csak  nappal  dolgozzék  ön,  éjjel  lámpánál  ne  rontsa 
a  szemeit.  (Milyen  gyönyörű  kék  szemek!)  Az  éjjeli  mun- 
kának, kivált  a  gyászhimzésnek  még  az  a  hátránya  is  van, 
a  sÉemrontó  sajátságán  kívül,  hogy  meglátszik  ahimzeten 
magán ;  s  a  herczegnő,  a  kinek  a  számára  ez  készül,  na- 
gyon finnyás;  mondhatom,  hogy  igen  kényes!  S  a  « fekete 
rózsa»  büszke  arra,  hogy  senki  se  mondhassa:  ((bezzeg, 
ha  ez  Párisban  készült  volna)).  Azért  csak  nappal  dolgoz- 
zék ön  rajta.  Tudom,  tudom :  az  van  benne,  hogyha  ha- 

marább  kész  lesz  a  munka:  Sn  hamarább  megkapja  az 
árát.  Segítünk  ezen  is.  A  fekete  rózsa  azt  akarja,  hogy 
olyan  készüljön,  hogy  az  irigység  se  találhasson  rajta 
nagyító  üveggel  sem  egy  makula  hibát.  Én  fel  vagyok  ha- 
talmazva, a  hímzőnöknek  előleget  adni.  Önöknél  azonban 
még  többre  is  kész  vagyok.  Itt  hagyom  az  egész  összeget, 
a  miben  megalkudtunk.  Az  ön  tiszteletreméltó  arcza, 
madame,  ez  ártatlanságot  sugárzó  szemek,  kisasszony, 
biztosítanak  engem  arról,  hogy  a  « fekete  rózsa »  semmit 
sem  koezkáztat  az  előrefizetéssel.  Engem  _  az  én  ember- 
ismeretem még  soha  sem  csalt  meg. 

Ez  a  nagy  bizodalom  némi  gyanút  gerjesztett  madame 
Corysandeban. 

—  Uram,  mi  nem  tartozunk  azok  közé,  a  kik  előlegeket 
szoktak  kérni. 

—  Madame  I  szólt  az  öreg  úr,  termetét  büszkén  kiegye- 
nesítve. Ne  bántsa  ön  meg  helytelen  pruderieval  a  fekete 
rózsa  firmáját.  A  fekete  rózsa  valóságos  menhelye  a  mun- 
kás női  erénynek.  Administratióját  egy  titokban  működő 
női  testület  viszi,  melynek  feladata :  jó  erkölcsű  fiatal  höl- 
gyeket, kik  erényes  életmódot  folytatva,  kézi  munka  után 
élnek,  pályájuk  folytatására  buzdítani,  nyílt  titok,  ma- 
dame. A  gazdagok  azért  halnak  meg,  hogy  a  szegények 
élhessenek.  Ön  ért  engemet.  Erős  alap  egy  fiatal  nőre 
nézve,  ha  van  egy  kis  félretett  pénze.  Kivált  midőn  azt 
tisztességes  úton  szerezheté.  Egyébiránt,  ha  tartózkodik 
ön  elfogadni,  hát  visszaviszem. 

Madame  Corysande  mégis  csak  inkább  az  elfogadásra 
határozta  el  magát. 

Az  öreg  pseudo-boltoslegény  leszámlálta  neki  az  asz- 
talára a  négy  ezerfrankost. 

—  Öníök  elfogadják  a  franczia  pénzt,  úgy-e  ?  Azért,  hogy 
Napóleon  tönkrejutott. 

—  Micsoda  Napóleon?  riadt  fel  madame  Corysande. 

—  Hát  hiszen  remélem,  hogy  csak  egy  Napóleonról 
lehet  szó. 


Jókai :  Az  élet  komédiásai.  II. 

De  bizony  egy  másikon  járt  annak  az  esze  akkor  s  Livia 
is  megszúrta  a  tűvel  az  új  ját  erre  a  szóra.  A  mi  felett  az 
öreg  magában  nagyon  jót  nevetett. 

—  Aztán  ne  tessék  az  asztalon  hevertetni  a  pénzt.  Egy 
perczig  se !  Ebben  a  Bécsben  nagyon  vigyázni  kell  az  em- 
bernek. Zárja  el  madame  rögtön  a  fiókjába.  Aztán  kérnék 
egy  kis  nyugtát  róla,  ha  nem  lenne  terhére. 

Madame  Corysande  leült  s  elővéve  apró  írószerét,  elkez- 
dett nyug-tát  Írni. 

Egyszer  aztán  elakadt. 

—  Ugy-e  bár,  uram,  azt  is  ide  kell  irnom,  hogy  kinek  a 
számára  van  megrendelve  az  előre  kifizetett  munka  ? 

—  Természetesen,  természetesen.  A  herczegnőnek  a 
nevét. 

—  Hanem  akkor  múlhatatlanul  szükséges  volna  elébb, 
hogy  tudjam  a  herczegnőnek  a  nevét. 

—  Ah,  hát  még  nem  mondtam  volna  meg  ?  Nézd  csak ; 
most  meg  már  nem  jut  eszembe  !  Ilyen  a  vén  fej  :  a  míg 
idáig  jövök  elfelejtem.  Azt  hittem,  hogy  a  zsebembe  te- 
szem a  czímét.  Oda  ám,  csakhogy  más  kabátot  vettem  fel. 
No  nem  tesz  semmit.  Egyszeribe  szaladok  haza,  s  hozom 
a  czímet  magammal.  Oh,  hogy  még  egy  berezeg  nevét 
sem  tudom  megtartani.  Szaladok:  egy  perez  alatt  itt 
leszek. 

S  úgy  elszaladt  ki  a  szobából,  mintha  lopott  volna. 
Madame  Corysande  pedig  utána  szaladt  és  lekiabálk 
utána  a  lépcsőn. 

—  Uram,  uram !  Ha  nem  viszi  a  nyugtát,  vigye  el  a 
pénzét;  jöjjön  vissza  a  pénzéért,  uram. 

A  vas  kakadú  félt,  hogy  még  elfogják  erre  a  pénzkia- 
bálásra. 

—  Köszönöm  madame,  köszönöm ;  kiabált  vissza.  Nem 
fogadok  el  ajándékot.  Bocsásson  meg.  Nem  szabad  borra- 
valót elfogadnom.  Nem  vehetek  el  pénzt.  Ne  bántson  meg 
vele ! 

Ezzel  a  ravaszsággal  lemenekült  a  lépcsőn.  Mindenki 

azt  hitte,  hogy  a  szegény  lovagias  érzelmű  vén  boltsegéd 
menekül  a  kínált  borravaló  elől. 

A  pénzt  tehát  már  oclaezermesterkedte  volna. 

De  hol  hagyta  az  izenetet  ? 

Majd  azt  is  megkajoja  madame  Corysande;  ki  van  az 
csinálva  szépen,  mint  a  strassburgi  dom  óraművének  egy- 
más után  következő  csodagépei. 

Madame  Corysande  csak  várt  türelmesen  a  visszatérőre ; 
várt  délig,  akkor  fogta  a  félig  megirt  nyugtát  s  azt  mondta 
Liviának,  hogy  elmegy  vele  egyenesen  a  ((fekete  rózsáo-ba. 

A  nagyszerű  etablissementben  már  ismerték  arról  ma- 
dame Corysandeot,  hogy  sokat  járt  oda  munkát  keresni 
egy  himzőnő  számára,  s  veszekedett  velük,  ha  nem  adtak. 

—  No  hát,  uram,  mondá  madame  Corysande  az  űzlet- 
főnöknek,  letéve  a  nyugtát  az  irópolczra,  mondja  ön  csak, 
hogy  hívják  azt  a  megboldogult  herczeget,  a  kinek  a  gyász- 
pompáját önök  állítják  ki  ? 

A  főnök  megmondta  neki  jó  szívvel. 

—  Azt  Etelváry  Miksa  berezegnek  hívják. 

—  Etelváry  Miksa  berezeg  meghalt  ?  rebegé  madame 
Corysande,  s  e  szóra  úgy  elveszté  a  lelkét,  hogy  kiszaladt 
a  comptoírból,  s  nagyon  sok  embert  le  kellett  taszigálnia 
a  járdáról,  míg  annyira  magához  tért,  hogy  e  vészhir 
egész  nagyságát  átérezze. 

A  legelső  józan  gondolata  aztán  az  volt,  hogy  vissza- 
siessen a  fekete  rózsába.  A  főnök  ott  várta  már  az  ajtóban. 

—  Ön  valami  nyugtát  felejtett  itt  madame. 

—  Igen,  szólt  madame  Corysande,  elhatározott  hangon, 
s  a  nyugtát  berepesztó  két  helyen  és  zsebre  dugta.  Uram ! 
Livia  kisasszony  nem  fogja  azt  tenni,  nem  teheti  azt,  hogy 
Etelváry  Eafaela  herczegnő  számára  gyászfátyolt  hímez- 
zen, semmi  áron.  Én  visszaadom  a  pénzt. 

A  főnök  felhúzta  mind  a  két  vállát  s  zsebébe  dugta  a 
kezét. 

—  De  hiszen  tőlünk  nem  volt  önöknél  senki  se  meg- 
rendeléssel, 86  pénzzel. 

—  Hogyan  ?  Egy  öreg  úr,  a  kinek  egy  foga  sincs,  a 
haja  fehér  és  kétfelé  van  választva,  s  a  bajusza  fekete ! 

—  Madame !  Az  én  segédeim  mind  fiatal  emberek,  s  az 
a  bajuk,  hogy  több  foguk  van,  mint  a  mennyit  el  tudnak 
tartani. 

—  Akkor  ki  volt  hát  az  az  ember  ? 

—  Valami  csaló.  Adja  fel  a  rendőrségnek.  Meglopta  önt? 

—  Dehogy  lopott,  inkább  pénzt  hagyott  ott  nálam. 

—  Akkor  ne  adja  ön  fel  a  rendörségnek. 

Madame  Corysandenak  egy  világos  gondolata  támadt. 

—  Ki  rendelte  meg  önöknél  a  gyászpompa  kiállítását  ? 

—  Azt  mindjárt  előkereshetem  a  Journal  könyvből. 
Tessék  besétálni,  madame.  Itt  a  neve.  Dumka  Péter,  ura- 
dalmi jószágigazgató.  Lakik  a  berezeg  hotelében. 

—  Köszönöm,  uram. 
Azzal  elsietett. 

A  tramwayra  felülve,  szabad  folyást  engedett  könyei- 
nek.  Ez  volt  az  első  végezni  valója.  Azután  elkezdett  ma- 
gában beszélni : 

«A  berezeg  halálával  is  épen  úgy  vagyok,  mint  a  her- 
czegasszonj^éval  voltam.  A  szomorúsággal  vetekedik  a 
boszuság.  Még  csak  nem  is  sírhatok  kedvem  szerint.  Mi- 
csoda komédia  ez  itt  most?  Ki  küldi  hát  Líviának  azt  a 
pénzt  ?  Insultálni  akarják  azt  a  szegény  gyermeket  ?  Hogy 
ő  most  üljön  le  gyászpompát  hímezni  annak  a  halottnak 
a  szertartására,  a  kinek,  ha  akarta  volna,  most  ő  lehetne 
az  özvegye  ?  Hogy  a  hány  gyöngyöt,  annyi  könyet  ejtsen 
a  munkára  ?  Ki  gondolhatott  ki  ilyen  kegyetlenséget  el- 
lene? Majd  megtudok  mindent  Dumka  úrtól.  Áldott  jó 
berezeg,  ha  tudná,  mennyi  keserűséget  okozott  még  a 
halálával  is))! 

Madame  Corysande  még  épen  otthon  találta  Dumka 
urat,  ki  egész  gyászba  volt  öltözve  még  a  herczegnő  halála 
óta.  Madame  Corysande  is  azt  gyászolta  még. 

—  Ah,  kedves  madame  Corysande,  látja,  milyen  szo- 
movú  napunk  van  ismét.  A  mi  jó  berezegünk  meghalt. 

Boldog  ő;  mert  ismét  annál  van,  a  kit  szeretett:  yé- 
leményezé  madame  Corysande,  mely  véleményt  Dumlai 
úr  csak  részben  tett  magáévá. 

—  Az  égben  bizonyára  együtt  vannak  már ;  hanem  a 
földön  még  időbe  és  fáradságba  fog  kerülni,  a  míg  egy- 
más mellé  juthatnak.  Helgolandtól  Etelvárig  bizony  hosszú 
az  út. 

—  Tehát  Etel  várra  fogják  öt  szállítani  ? 

—  Természetesen,  a  családi  sírboltba.  Ott  lesz  a  gyász- 
szertartás. 

—  Képzelem,  milyen  nagy  pompával. 

—  Nem  igen  biz  az.  A  herczeg  végakaratával  meg- 
hagyta, hogy  egyszerűen  temessék  el;  egy  halottat  ne  éke- 
sítsen nagy  külső  fény:  a  jó  emlék  többet  ér  annál.  Igea 
egyszerű  lesz  a  gyászszertartás. 

—  De  annál  pompásabbak  a  toilettek.  ügy  tudom, 
a  herczegnő  gyászfátyolán  négyezer  frankba  kerül  a 
hímzés. 

—  Ah,  az  városi  mese !  Én  nem  tudok  róla  semmit. 

—  No  de  én  magam  beszéltem  azzal  az  úrral,  a  ki  azt 
egy  ismerősömnél  megrendelte.  Ki  is  fizette  az  árát. 

—  Tőlem  nem  kapta  rá  a  pénzt. 

Akkor  aztán  madame  Corysande  tetőtől-talpig  leirta  a 
kis  öreg  urat  Dumka  úr  előtt. 

—  Soha  sem  láttam  ilyen  embert.  Fogatlan !  kétfelé 
választott  őszhajjal,  á  la  bon  enfant;  de  furcsa  lehetett. 

Tehát  Dumka  úr  sem  tud  róla. 

Most  madame  Corysande  az  igazi  nyomra  kezdett 
akadni. 

Leon  iránt  fogott  gyanút. 

—  Talán  a  herczegnő  maga  adott  rendeletet. 

—  Nem  madame,  az  jobban  el  van  most  foglalva  a 
maga  fájdalmával  és  félelmével,  a  blokadeon  kell  keresz- 
tüljönnie a  hajóval,  még  el  is  fogLatják.  Van  annak  eszé- 
ben a  gyásztoilette  !  Különben  is  szereli  az  egyszerűt, 

—  De  hát  nem  ment  eléje  senki,  hogy  kísérője  legyen? 

—  De  igen.  Zárkány  Napóleon  urat  hívta  fel  e  szomorü 
szolgálatra  saját  levelében  a  meghalt  herczeg. 

—  Tehát  Zárkány  Napóleon  elutazott  ? 

—  Ma  kaptam  a  táviratát  Hamburgból,  hogy  a  Water- 
nymph  angol  gőzössel  tengerre  szállt,  a  herczeg  koporsó- 
ját és  családját  haza  hozandó. 

Most  aztán  annyit  megtudott  madame  Corysande  egy- 
szerre, hogy  az  elég  volt  neki  egész  hazáig,  még  pedig 
gyalog. 

Hanem  a  fődologra  nézve,  hogy  ki  küldhette  hát  azt  a 
pénzt,  és  ezt  a  megrendelést  ?  most  már  teljes  tökéletes 
sötétségben  maradt. 

Kisírt  szemei  előre  elárulták  a  titkát. 

Melyik  gyászhiren  kezdje  Livia  előtt  ?  A  herczeg  halá- 
lán-e, vagy  Leon  elutazásán  ? 

Az  egyik  hírrel  sebet  fog  ütni  a  leány  szivén,  másikkal 
mérget  fog  csepegtetni  a  sebbe. 

« Szegény,  szegény  leány!)) 

E  szókkal  rohant  be  szobájába  s  elébb  egy  verset  sírt, 
Livia  nyakába  borulva ;  csak  azután  mondta  el  neki  az 
eseményeket,  a  megtörtént  sorrendben. 

A  leány  bámulatos  lelki  nyugalommal  hallgatta  azt  vé- 
gig. Madame  Corysande  elcsodálkozott  rajta. 

Livia  csak  hallgatott,  a  megkezdett  gyászfátyolt  ölébe 
leejtve,  s  kezeit  rajta  nyugtatva.  Szemei  a  sötét  szövetre 
bámultak. 

Aztán  felsóhajtott,  összehajtá  a  fekete  kelmét  és  félre- 
tette. És  két  kezét  szivére  nyomva  mondá : 

—  Áldja  meg  őket  az  Isten. 

—  Mit  tesz  ön  most? 

—  Most  ?  Most  már  hímezni  fogom  a  herczegnö  meny- 
asszonyfátyolát  ,  ,  ,  • 

AZ  ÉN  ATYÁM. 

Ha  Leon  csak  egy  árnyékát  vétette  volna  észre  a  bizal- 
maskodásnak, mire  a  berezeg  jogot  adott  neki,  midőn  Ra- 
faela  elé  lépett,  bizonyos  lehetett  volna  felőle,  hogy  egy 
olyan  jéghideg  tekintettel  találkozik,  mely  egyszerre  a 
túlsó  égsarkig  taszítja;  ha  pedig  könyekkel  szemében 
jelenik  meg  előtte,  elérzékenyülten,  egy  gúnymosolyt 
fog  előidézni  e  classicus  arczon :  visszaemlékezést 
Alienorra. 

Nincs  utálatosabb  torzkép  a  csinált  szomorúságnál. 

Az  igazi  bánat  nem  csinál  arczfintorgatásokat,  az  előtte 
jár  az  arcznak,  s  nem  mutatja  magát,  mégis  mindenki  ál- 
tal észrevehető. 

Leon  még  csak  gyászba  sem  volt  öltözve.  A  szokott  úti 
ruhájában  jött  el,  kalapja  mellett  sem  volt  fátyol,  jó  ten- 
gerútra  való  turi  süveg  volt  az ;  mindössze  is  a  darutollat 
tépte  ki  mellőle. 

A  herczegnő  az  orvos  jelenlétében  fogadta  őt.  Leon 
megvárta,  míg  a  herczegnő  nyújtá  eléje  kezét,  hogy  azt 
komoly  tisztelettel  elfogadja. 

—  Vártuk  önt,  mondá  Rafaela. 

—  Bocsánat,  herczegnő,  ha  késtem.  Távol  voltam  Bécs- 
től, a  hova  a  levél  intézve  volt,  s  e  miatt  nem  kaptam  azt 
rögtön. 

—  Önért  sajnálom  azt :  mert  most  már  nem  látja  jó 
atyámat.  Már  le  van  zárva  a  koporsója.  Pedig  én  nagyon 
szerettem  volna,  ha  látja  őt,  olyan  volt  halva  is,  mint  mi- 
kor élt :  olyan  szép,  nyugodt,  kiszenvedett  arcz.  Egy  für- 
töt szép  ezüst  hajából  eltettem :  azon  majd  megosztozunk. 
Én  nem  akartam  engedni,  hogy  őt  bebalzsamozzák.  Úgy-e 
jól  tettem  ?  Már  szegény  jó  anyámnál  úgy  elborzasztottak 
e  műtéttel.  így  nem  lehetett  mást  tenni,  mint  őt  lezárni 
ólomkoporsóba  s  úgy  szállítani  útra.  Helyesli  ön  ezt  ? 

A  kérdésben  oly  gyöngédség  volt,  mely  jogot  adott  a 
válaszra. 

Leon  pedig  nem  helyeselte  azt. 

—  Megvallom,  hogy  jobb  szerettem  volna,  ha  vas  ko- 
porsót választottak  volna  ólom  helyett.  Vagy  messinget, 
vagy  bármi  más  érczet. 

Eafaela  ajkán  könnyű  félrepittyesztés  vonaglott  át. 

(Ejh?  Ö  már  éreztetni  akarja,  hogy  van  joga  kifogásokat 
tenni !  Másnak  azonban  van  joga  az  ő  kifogásainak  az 
okát  megtudni.) 

—  S  miért  ? 

—  Vannak  aggályaim ;  a  mik  meglehet,  hogy  alaptala- 
nok. Úgy  áll  az  esély,  mint  száz  az  egyhez.  Most  már  ez 
meg  is  van  s  nem  lehet  változtatni  rajta. 

Ezzel  átvezette  Eafaela  Leont  a  nyilt  corridorra,  fel- 
takarva előtte  a  lefüggönyözött  nehéz  ólom  koporsót, 
melyen  nem  volt  semmi  díszítés,  czifraság,  név.  Csak  egy 
sima  ötszögletű  sarcophag  volt  az. 

Nem  következett  semmi  érzékeny  jelenet. 

Leon  az  orvoshoz  fordult. 

—  A  koporsó  meg  van  töltve  szeszszel  ? 

—  Szabály  szerint.  Ez  az  enyészet  ellenóvszere. 

—  Eképen  ez  nyom  valami  tíz  mázsát.  Ezt  csak  a  hajó 
fedélzetén  lehet  elhelyezni,  s  hogy  a  hajó  himbálása  köz- 
ben a  tengerbe  ne  essék,  le  kell  srófolni  vaspántokkal. 
Van  erről  gondoskodva  ? 

—  Biz  erről  nincs.  Ez  nem  is  jutott  eszünkbe. 

—  Akkor  kérem  a  titkár  urat  utasítani,  hogy  rendelkez- 
zék a  szükségesekről.  A  tenger  nagy  hullámokat  hány 
most. 

Azután  néhány  suttogó  szót  váltott  az  orvossal,  Ea- 
faelától  elfordultan. 

Eafaela  észrevette,  hogy  róla  beszélnek :  azt  is  sejtette, 
hogy  mit? 

—  Oh  miattam  ne  aggódjanak  önök:  én  nem  félek  a 
zajló  tengertől. 


Leon  helyeslőleg  bólintott, 

—  Akkor  holnap  útra  kelhetünk. 

Az  orvos  ezután  eltávozott  a  titkárt  megbízni  az  elszál- 
lítás technikai  nehézségeinek  elhárításával ;  kézművesek, 
hordárok  megrendelésével, 

Rafaela  és  Leon  egyedül  maradtak.  Eafaela  kérte  Leont, 
hogy  foglaljon  helyet  vele  szemközt,  úgy,  hogy  a  világos- 
ság Leon  arczába  sütött,  egészen  a  szemei  mélyébe 
lehetett  látni.  A  herczegnő  folyvást  e  mélységet  vizsgálta. 

—  Ön  félt  engem  a  tengeri  betegségtől  ?  kérdezé  Eafaela. 
Én  nem  kapom  azt  meg.  Bizonyos  vagyok  felőle. 

—  Utazott  már  a  herczegnő  zivataros  tengeren  ? 

—  Igaz,  hogy  még  nem.  De  én  nem  akarom  ezt  a  beteg- 
séget megkapni !  S  azt  hiszem,  hogy  az  akarat  sokat  tesz. 

—  Ez  esetben  igen  sokat.  A  kedély,  a  példa  is  határoz. 
Néha  az  egész  utazó  társaság  neveti  a  bajt ;  de  a  mint  egy 
megkapta  közűlök,  a  többi  utána  esik  bele.  A  félelem  fel- 
költi azt :  a  bátorság  visszatartja. 

—  Én  bátor  leszek.  Azt  gondoltam  ki  magamban,  hogy 
nem  maradok  a  kajütben,  a  hol  az  emberek  jajgatása  ragá- 
lyos ;  hanem  felmegyek  a  tetőre,  belefogózom  az  árbócz- 
kötélbe,  felnézek  az  égre  s  azt  mondom  magamban :  ejh, 
milyen  jól  hintázunk.  A  halálnak  pedig  azt  mondom,  no 
hát  jer:  én  nem  félek  tőled,  jó  barát  vagy;  s  kikerülöm 
vele,  hogy  a  lábai  előtt  görnyedezzek.  Vagy  pedig  meg- 
fogom a  legelső  bátor  embernek  a  karját  a  födélzetén :  egy 
matrózét,  s  arra  fogom  kérni,  hogy  beszéljen  nekem  ado- 
mákat, úti  kalandokat. 

Leon  nem  mondta  rá,  hogy  hiszen  lesz  ott  más  ember 
is,  a  kinek  bátorsága  van,  a  ki  nem  veri  a  fejét  a  falhoz,  s 
tud  mondani  vidám  adomákat. 

E  helyett  azt  mondta  neki,  hogy  (<jól  lesz,  herczegnő ». 

Erre  Eafaela  azt  a  fontos  mondást  ejté  ki  ajkán  : 

—  Kérem :  ne  nevezzen  engem  herczegnőnek. 
Akárki  is  odamagyarázta  volna  e  felszólítást,  hogy  itt  az 

ideje  most,  elérzékenyült  gyöngédséggel  térdre  ereszkedni, 

ama  hófehér  kéz  után  nyúlni,  azt  megosókolni  és  elértő 
sóhajjal  rebegni :  ((Eafaela !» 
Leon  nem  tette  azt.  Meggondoltan  mondá : 

—  Azért  tán,  mert  a  herczeg  meghalt? 

Eafaela  meg  volt  elégedve  vele,  hogy  Leon  nem  inga- 
dozott meg. 

—  Azért.  Családunkban  a  berezegi  czím  az  utolsó  férfi- 
val el  lesz  temetve,  s  a  leány,  a  ki  utána  marad,  már  csak 
grófnő.  így  volt  az  adományozva. 

—  De  én  úgy  tudom,  hogy  Etelváry  Miksa  berezegnek 
meg  volt  Ígérve,  hogy  ha  leányát  fiúsítja,  a  berezegi  czím 
arra  is  rászáll. 

—  Meg  volt  Ígérve.  Ö  el  is  készítette  ez  iránti  folyamo- 
dását. De  az  utolsó  napokban  megsemmisítette  azt :  nem 
adta  be  s  én  ezentúl  <(csak))  grófnő  vagyok. 

Ez  már  nehezet  nyomott  a  mérlegben.  Ez  revelatio  volt. 
Eafaela  egy  fokkal  lejebb  lépett  a  ranghágcsón,  hogy  ne 
legyen  a  távolság  kettőjük  között  olyan  nagy ;  ne  kerüljön 
olyan  nagy  fáradságba  annak  a  másiknak  hozzája  felemel- 
kedni. 

Eafaela  grófnővé  lett,  hogy  közelebb  legyen. 

Leon  agyát  nem  kábítá  el  ez  a  nagy  diadal.  A  hangban, 
a  modorban,  melylyel  e  felfedezés  történt,  annyi  biztató, 
annyi  világosságterjesztő  volt;  megannyi  illustratiója  a 
herczegtől  kapott  utolsó  levélnek,  a  mit  Eafaela  keze  irt. 

—  Akármit  rendeljen  is  a  heraldika,  az  aranykönyv  és 
az  udvari  etiquette :  a  közélet  azt,  a  ki  herczegnőnek  szüle- 
tett, herczegnőnek  fogja  nevezni  holtáig :  a  nép  a  rang- 
átváltozások subtilitásait  nem  érti  meg.  S  ez  szokatlan  is  a 
mi  monarchiánkban ;  én  nem  tudom,  hogy  hasonló  eset 
történt  volna,  hogy  egy  herczegnő  rangja  alábbszálljon. 
Egyébiránt  Magyarországon,  a  mint  semmi  különös  elő- 
joga nincs  egyik  mágnási  osztálynak  a  másik  felett,  úgy 
nincs  is  ok  reá,  hogy  a  czímerkoronák  közötti  különbséget 
fokozatnak  tartsa  valaki ;  nálunk  vannak  nagytekintélyű 
bárók  s  «jó  pajtás »  berezegek. 

—  Van  azonban  egy  hely,  mely  minden  embert  egyen- 
lővé tesz  :  ez  a  hullámzó  tenger.  A  hajófödélen  a  herczegek 
csak  olyan  nyomorult  tántorgó  alakok,  mint  a  matrózok,  s 
minden  méltóságnak  vége  a  földön  heverő  alaknál.  Ilyen- 
kor az  egyenlő  emberek,  az  útitársak,  csakugyan  híhatnák 
egymást  ((ön»-nek. 

—  Parancsnak  veszem  e  kivánatot.  S  ha  véteni  fogok  a 
szabály  ellen :  az  nem  az  én  hibám  lesz. 

—  Hanem  az  enyém.  Eajta  leszek,  hogy  soha  se  feled- 
tessem el  az  utitársnőt.  Nézzünk  ki  a  tengerre. 

Leon  addig  is  az  ablakkal  szemközt  ült,  a  honnan  a 
tengerre  volt  kilátás ;  szép  nemes  vonásait  megvilágítá  a 
tengerfény ;  most  Eafaela  is  odafordult. 

—  Ön  azt  mondá,  hogy  távol  volt  Bécstől.  Hol  járt,  a 
mióta  Párisból  megjött  ? 

Leon  aztán  elbeszélte  neki,  hogy  hol  járt.  Leirta  kis  ősi 
lakhelyét,  s  az  abban  megtelepült  boldog  családot.  S  aztán 
az  irtó  vészt,  mely  e  boldog  családból  hét  nap  alatt  csak 
egy  gyászoló  apát  és  anyát  hagyott  meg.  Csak  az  egyszerű 
eseményt  beszélte  el.  Kilencz  parasztgyermek  történetét,  a 
kik  mult  héten  keresztapjukat  körülfogva  dalolták  az  ipsi- 
lándi  rózsát  s  ma  már  az  anyjuk  dalolja  azt  egyedül  az  öt 
kis  sirhalom  előtt.  Semmi  nagy  dolog  sincs  ebben  az 
egész  történetben ;  hanem  azért  mégis,  mikor  a  kilencz 
czipőcskéről  beszélt  Leon  s  az  üres  vánkoskákra  ki- 
osztott páros  almákról,  Eafaelának  egyszerre  a  szemébe 
szökött  a  köny:  « Istenem!))  rebegé,  és  a  míg  egyik 
kezével  eltakarta  arczát,  a  másikat  öntudatlanul  nyujtá 
Leonnak. 

Pedig  Leon  nem  sírt,  mint  Alienor. 

—  És  ön  még  gyászfátyolt  sem  tesz  fel  keresztgyerme- 
keiért? (Eafaelának  korábban  feltűnt  már,  hogy  Leon 
kalapja  mellett  nincsen  gyász.  Másért  is  talán?) 

—  Nem  akarom,  hogy  minden  profanus  ember  megállít- 
son és  elmondassa  velem,  hogy  kit  és  miért  gyászolok  ? 
(Ez  válasz  volt  azért  a  Daásért  is.) 

—  És  most  hallgassa  meg  ön  a  mi  tragoediánkat ;  monda 
Eaí'aela. 

És  aztán  elmondta  Leonnak,  minő  idylli  életet  éltek  itt 
a  tenger  közepett,  míg  az  ágyúdörgés  fel  nem  zavarta  azt. 
Elbeszélte  atyja  szenvedését,  midőn  a  rémjelenet  beteg 
szivének  minden  sebeit  egyszerre  feltépte ;  midőn  mindent 
megtudott,  a  mit  titkoltak  előtte ;  hogy  halt  bele  a  fájda- 
lomba ! 

S  a  míg  ezt  elbeszélte,  Leon  arczán  oly  változás  ment 
végbe,  mely  Eafaelát  megdöbbenté.  Elsápadt,  szemei  el- 
veszték fényüket,  homlokán  nehéz  veríték  gyöngyei  verőd- 
tek ki.  Nem  a  gyász,  nem  a  részvét :  az  önvád  képe  volt  ez. 
Azt  az  egész  ólomkoporsót  emelte  e  beszéd  alatt.  Utoljára 
Rafaela  megszólítá : 

—  Valami  változása  van?  Ön  beteg? 

—  Bár  volnék  az !  szólt  Leon,  felkelve  helyéről.  Ennek 
nem  így  kellett  volna  történni ! 

Eafaela  elérté  az  eszmét. 

- — Tehet  ön  róla,  hogy  így  történt? 

—  Talán  nem.  De  hátha  igen?  Ki  tudja  azt? 

—  Én  tudom.  Atyámtól  hallottam.  Valaki  vádolta  önt 
előtte,  azzal,  hogy  ön  elrontott  valamit.  Atyám  azt  felelte 
rá:  « nem  igaz!  Zárkány  Napóleon  mindent  úgy  tett,  a 
hogy  kellett.  Istenség  titka  a  jövendő !»  Jól  esik  önnek, 
hogy  ezt  megmondtam  ? 

—  Lelkemből  köszönöm. 

Leon  csak  most  vette  észre,  hogy  homloka  mennyire 
meg  van  izzadva,  s  letörülte  azt  zsebkendőjével. 

—  Most  sietek  az  előkészületek  után  nézni.  Még  ma 
éjjel  át  kell  szállíttatnom  a  koporsót  a  födélzetre  s  ott 
megerősítenem. 

—  És  reggel  értem  fog  ön  jönni?  Igen  korán  jöjjön. 
Mihelyt  hajnalodik.  Költessen  fel.  Itt  nincs  se  óraütés,  se 
fülemüle,  se  kakasszó  éjszaka. 

Leon  búcsút  véve,  azt  monda,  hogy  meg  akarja  elébb 
tekinteni  a  koporsót,  ha  jól  van-e  összeforrasztva? 


253 


Eafaela  nem  ment  utána. 

A  teremben,  a  hol  hátramaradt,  a  fali  tükrök  mind  a 
szegletekbe  voltak  elhelyezve,  úgy,  hogy  diagonálban  ad- 
ták vissza  a  terem  képét.  Az  egyik  tükörből  épen  a  corri- 
dorra  lehetett  kilátni,  épen  oda,  a  hol  a  koporsó  feküdt. 

Eafaela  látta  Leont  odasietni.  A  koporsó  előtt  letérde- 
pelt és  sokáig  nézett  egy  helyre,  azután  hirtelen  fölkelt,  s 
hármat  nagyot  ütött  ököllel  a  homlokára. 

Azután  gondja  volt  rá,  hogy  a  térdét  leporolja,  mielőtt 
visszajön  a  terembe. 

Ott  ismét  találkozott  Eafaelával. 

—  Minden  rendben  van  ;  mondá  neki  és  eltávozott. 

Csak  a  házon  kívül  vette  észre,  hogy  kalapja  gyászfátyol- 
lal van  körülfonva :  ezt  Eafaela  tűzte  oda,  az  alatt,  míg  ő 
künn  a  corridoron  a  koporsóval  tartott  néma  találkozót. 

Az  nap  nem  is  látta  őt  Eafaela  többet. 

Szavatartó  emberre  talált. 

Mikor  éjfél  után  két  órakor  felébredt,  s  a  holdvilágot 
hajnalnak  vélve,  felöltözött,  már  nem  találta  a  corridoron 
a  koporsót.  Azt  olyan  mesterséggel  vitette  el  onnan  Leon, 
hogy  őt  fel  nem  zavarta  álmából. 

Eafaela  azután  künnmaradt  az  üres  corridoron,  sa  pár- 
kányzatra  kidűlve  várt  Leonra. 

Már  annyira  volt  vele,  hogy  várt  reá. 

Nem  tudott  magának  számot  adni  róla,  hogy  mi  az  ? 
több-e,  mint  puszta  érdeklődés,  több-e,  mint  engedelmes- 
ség az  atyai  végakarat  iránt,  több-e,  mint  ragaszkodás  az 
erősebbhez  ?  várt  reá. 

Szép,  csendes,  holdvilágos  éj  volt.  Éjfél  utánra  lecsilla- 
pult a  szél. 

És  Eafaelának  eszébe  jutott,  hogy  van  valahol  a  világon 
egy  másik  nő,  a  ki  a  napi  vélemény  előtt  az  ő  vetélytárs- 
nője; mert  neje  lett  annak  a  férfinak,  a  ki  tőle  eljegyzett 
vőlegény  korában  elvált.  A  világ  örömest  beszél  a  szép 
nőkről  s  ez  a  nő  szeret  beszéltetni  magáról  a  világgal.  Az 
a  félbeszakadt  légyott  nem  maradhatott  titoknak ;  a  diplo- 


254 


maták  feljegyezték  belőle  a  világtörténetre  kiható  mozza- 
natot, s  a  nők  a  szenvedély  és  önuralom  rendkivüliségeit. 
Rafaela  is  megtudta  azt,  a  mi  ezzel  a  nővel  történt.  Ez  a 
nő  épen  igy  várt  egy  holdvilágos  éjszakán  Leonra:  szivé- 
ben tilos  szenvedélylyel,  s  a  hogy  a  kéjmámor  és  a  gyilko- 
lási  düh  együtt  szokott  járni,  a  vétkes  szerelem  összeforrva 
szivében  háboruszomjas  vad  indulatokkal.  A  nő  szép  volt, 
csábító  és  önfeledt.  S  ez  a  nő  hiába  várt  erre  a  férfira,  a 
kire  ő  most.  S  a  kinek  a  lépteit  már  hallja  a  távolból  a 
fövényen  ropogni,  a  ki  az  ő  hívására  megjelen.  Vájjon  a 
két  nő  közül  melyik  a  nyertes,  melyik  a  vesztes  fél  ? 

Rafaela  a  corridorról  kivánt  jó  reggelt  Leonnak,  mikor 
az  a  ház  elé  érkezett, 

Leon  felsietett  hozzá. 

—  Egy  órával  korábban  jöttem,  monda  Rafaelának;  a 
szél  egyszerre  lecsendesült  r  jó  lesz  felhasználnunk  az  időt 
a  hajóraszálláshoz,  mert  hajnalra  ismét  fel  fog  támadni 
a  szél. 

Eafaela  megvolt  régen  útikészületeivel.  A  férfi-cseléde- 
ket előre  küldé,  aztán  útiköpenyegét  felvéve,  még  egyszer 
megöntözé  az  ablakába  tett  virágokat,  a  villatulajdonos 
figyelmének  tanujeleit  s  aztán  Leon  karját  kérve,  levezet- 
teté  magát  a  partig,  az  orvos,  a  titkár  és  a  komorna  kísé- 
retében. Eafaela  egy  perczben  visszafordult  komornájához 
s  azt  kérdé  tőle  : 

—  Emilia !  Itt  van  Camilla  ? 

—  Igenis,  herczegnő ;  felelt  a  megszólított.  Leon  szét- 
nézett. Nem  látott  sehol  egy  harmadik  hölgyet. 

A  part  előtt  a  keletkező  dagályban  tánczoló  csónakba 
lépésnél  segíteni  kellett  a  hölgyeknek.  Mikor  a  komornára 
került  a  sor,  Rafaela  azt  mondá  Leonnak : 

—  Ugyan  kérem,  vegye  át  Emiliától,  míg  csónakba  lép, 
Camillát. 

Leon  összerezzent,  mikor  a  komorna  egyszerre  a  kezébe 
adta  azt  az  addig  kendője  szélével  letakart  valamit.  Az  egy 
fehér  ezicza  volt. 


Eafaela  észrevette  e  megrettenést  s  rábámult  nagy  sze- 
meivel. 

—  Ön  is  fél  talán  a  cziczáktól  ? 

—  Ah  dehogy  félek !  (Hanem  Livia  kedvenczére  ismert 
benne,  az  rezzenté  meg  oly  nagyon !  s  aztán  gyöngéden 
odaszorítá  a  szelid  állat  selyempofácskáját  arczához  s  biz- 
tatólag  suttogá  neki :  ((cziucz-miucz  !») 

A  míg  a  hajóra  értek,  a  tenger  csendes  volt;  de  alig 
szedték  fel  a  horgonyokat,  midőn  a  tenger  ismét  dagadni 
kezdett,  s  a  mint  az  induló  gőzös  megkezdé  oldalhintázá- 
sát, a  komorna  rögtön  eltűnt  a  födélzetről  s  lement  a  cabin- 
jába  lefeküdni. 

A  mint  aztán  a  nap  fölkelt,  veres  fényével  még  piro- 
sabbra festve  a  távozó  szikla  szigetet,  mintha  magával 
hordaná  a  szelet,  egyszerre  újult  erővel  kezdte  az  rá,  s 
most  már  a  hajó  nemcsak  azokat  a  hintázó  oldalmozgáso- 
kat követte,  a  mik  még  olyan  jól  esnek,  mint  a  ringatás, 
hanem  a  mint  a  hullámhegyeken  átbukdácsolt,  egész 
hosszában  hányta- vetette  magát,  majd  az  orrával,  majd  a 
há4;uljával  ágaskodva  fölfelé. 

Minden  ember  eltűnt  már  a  fedélzetről,  maga  az  orvos 
sem  tudott  magának  semmi  prophylacticus  gyógymódot 
rendelni  a  tengeri  betegség  ellen :  senki  sem  kérdezőskö- 
dött a  más  baja  felől. 

Csak  Eafaela  állta  meg  helyét  és  Leon  a  fedélzeten. 

A  kajüt-gádor  ajtajának  támaszkodva  s  kezével  a 
kilincsbe  fogózva,  nézte  a  büszke  hölgy  a  feje  fölött  el- 
repülő felhőket.  Esőköpenyének  csuklyáját  fejére  húzta, 
oltalmul  a  födélre  felcsapó,  frecscsenő  hullámok  ellen  s 
beszélgetett  Leonnal,  ki  a  gőzhajókéményt  megerősítő 
lánczba  kapaszkodva  tartá  fenn  magát. 

—  Én  szeretem  a  tengert.  Ha  tengerész  neje  volnék,  min 
dig  együtt  járnék  vele.  A  kinek  a  tenger  a  hazája,  az  hon- 
talanná nem  lehet  soha.  A  tenger  nem  enged  magára 
határokat  festeni,  mint  a  föld.  Az  nem  engedi  magát  meg- 
hódítani. A  tenger  megvalósul  asa  a  «közös  haza»  eszme- 


jenek.  A  tenger  soha  sem  olyan  mostoha  ahhoT:,  aki  rajta 
keresi  kenyerét,  mint  a  föld,  s  annyi  embert  táplál,  mint 
a  föld  s  annyinak  ád  sírt,  mint  a  föld.  Most,  mikor  ez  a 
hajó  recseg-ropog  alattunk,  mikor  azt  kell  hinnem,  hogy 
a  jövő  perczben  a  tenger  fenekéig  sülyedünk  le,  s  a  hullám 
mint  egy  hegylánez  közeledik  felénk  :  arra  gondolok,  hogy 
mennyivel  nyugodtabb  helyen  vagyok  én  itt  most,  mint 
volnék  abban  az  országban,  melynek  a  földe  hány  most 
ilyen  hullámokat,  mint  ez  a  tenger,  s  egész  tartományai- 
nak elsülyedését  siratja.  S  ettől  a  gondolattól  az  orkán 
maga  szelid  tündérnek  tűnik  fel  előttem.  Ezzel  szoktam 
minden  rossz  érzést  leküzdeni  magamban,  arra  gondolok, 
hogy  mások  még  jobban  szenvednek,  mint  én.  Én  szeretem 
ezt  a  vihart.  «Ezt))  a  vihart! 

—  Nekem  is  jó  barátom  a  tenger,  szólt  Leon;  s  még 
úgy  jöhet,  hogy  tengerész  leszek.  Mindig  kárhoztattam^ 
őseinket  azért,  hogy  úgy  szerették  a  lovat,  szerették  volna 
inkább  a  hajót.  Akkor  nem  keresték  volna  a  pusztát,  a 
hol  zöldebb  a  fű ;  hanem  a  partot,  a  hol  szabad  a  tér. 
A  mennyi  erővel  Magyarországot  elfoglalhatták,  annyival 
letelepülhettek  volna  Japánba.  Ez  az  ország  az  én  eszmény- 
képem. Nem  hiszem,  hogy  valaha  oda  ne  kerüljek.  Körös- 
körül tenger.  Semmi  szomszéd,  semmi  atyafi,  semmi  diplo- 
matia.  Maga  teremt  magának  mindent. 

Eafaela  panaszkodott,  hogy  lábai  reszketnek,  bárhogy 
erőlteti  magát :  nem  tud  állva  maradni. 

—  Ez  pedig  a  legelső,  hogy  a  tengeri  betegséggel  meg- 
küzdjünk,  az  állva  maradás,  mondá  Leon.  Támaszkodjék 
ön  vállamra  s  engedje,  hogy  karommal  fentartsam. 

Eafaela  úgy  tett  s  aztán,  mikor  Leon  átkarolta,  nem 
szédült  többé  a  feje. 

Addig-addig  dicsérték  egymásnak  a  tengert,  míg  az  ki- 
engesztelődött a  sok  magasztalásra :  dél  felé  megszűnt  a 
vihar,  eltisztultak  a  felhők  s  a  hullámhegyek  szép  sima 
völgyekké  lapultak  alá,  miken  most  már  a  kis  gyors  yacht 
hintázva  lapátolt  előre. 

A  léleberő  csakugyan  csodát  tett  Eafaelánál ;  aczéllá 
tette  idegeit.  Nem  szenvedett  a  tengeri  betegségtől,  a  mi 
valamennyi  kísérőjét  előfogta.  Leont  természetesen  nem. 
ö  megszokta  már  a  tengert  régen. 

Eddigelé  kevés  hajó  tünt  fel  láttáv ólukban,  az  is  messze 
elmaradt ;  de  a  mint  a  vihar  megszűnt,  egyszerre  kezdtek 
feltünedezni  a  vitorlák  s  a  gőzhajót  jelző  fekete  füstvona- 
lak a  láthatáron. 

Egy  nyugot  felől  jövő  gőzhajó  egyenesen  az  ő  útjokat 
látszott  keresztezni.  A  hajó  hadi  fregatté  volt,  két  árboczos, 
vitorlával  és  gőzzel  haladt.  A  mint  egyre  közelebb  érke- 
zett, felismerték  benne  a  franczia  czirkáló  hadihajót. 

—  Ez  alkalmasint  velünk  akar  szóba  állni;  jegyzé  meg 
Kafaela,  távcsövét  felé  irányozva. 

—  Akkor  az  ő  dolga,  hogy  utóiérjen  bennünket,  mondá 
nyugalommal  Leon. 

A  czirkáló  megjelentére  a  kelet  felől  mutatkozó  vitorlák 
legtöbbje  irányt  változtatott.  Azok  alkalmasint  német 
hajók  voltak  s  nem  igen  kínálták  oda  magukat  hadi  zsák- 
mányul: a  fregatté  nem  talált  mást  útjában,  mint  a 
yachtot.  Azt  utói  is  érte  Neuwerk  magaslatán.  A  yacht  nem 
tartozott  róla  tudomást  venni  addig,  míg  meg  nem  szólal. 
A  fregatté  megtette.  Félmérföldnyi  közelbe  érve,  jellövést 
adott :  mire  az  utazó  gőzös  megállt  s  közelbe  engedte 
amazt  magához  jönni.  A  czirkáló  hajó  mintegy  tizenkét 
fonalnyi  közeiig  jött  a  yachthoz,  s  akkor  hosszoldalával 
fordult  felé,  rátátva  tizenkét  ágyuja  torkát. 

Akkor  aztán  egy  csónak  hagyta  el  a  hadihajót,  mely  a 
gőzöshöz  evezett.  Egy  tengerész  hadnagy j'ött  rajta,  hat 
tengerész  katonával. 

Néhány  perez  múlva  a  födélzetén  volt  a  tiszt  és  a 
katonák. 

A  yacht  kapitánya  és  a  tengerész  hadnagy  a  szokott 
értekezést  megkezdték.  Ez  előkérte  a  hajóiratokat,  amaz 
megmutatta  neki  azokat.  Minden  rendben  találtatott. 

—  Sermni  hadi  dugárú  a  hajón  ?  kérdezé  a  hajóshadnagy. 


Jókai:  Az  élet  komédiásai.  II. 

—  Semmi ;  feleié  a  kapitány  jóhiszemüleg. 

A  hadnagy  kötelességéhez  híven  széttekintett,  az  adott 
szón  kivül,  még  saját  szemeivel  is  meg  akarva  győződni  s 
a  legelső  tárgy,  a  mibe  belebotlott,  a  koporsó  volt. 

Ez  a  hajó  födélzetén  feküdt,  leszorítva  erős  vaspántok- 
kal és  csavarokkal  a  padozathoz.  Nem  volt  betakarva 
semmivel. 

—  És  ez  itt,  uram  ?  kérdezé  a  hadnagy. 

—  Ez  egy  koporsó.  Felelt  a  hajóskapitány. 

—  Igen.  De  ólomkoporsó.  Nem  tudja  ön,  hogy  az  ólom 
mai  napság  hadi  dugárú  ? 

—  Nekem  úgy  lett  feladva,  mint  koporsó.  Egy  előkelő 
magyar  főúr  fekszik  benne,  kit  Helgolandból  haza  szállí- 
tanak. 

—  Ezt  én  hihetem  is,  nem  is. 

—  Itt  van  a  családja,  orvosa,  kísérete,  a  kik  mind  bizo- 
nyítják. 

Azok  valóban  mind  ott  voltak  már  a  fedélzeten  s  várták, 
hogy  mi  lesz  ennek  a  kimenetele  ? 

—  Ezt  látta  ön  előre  :  sugáKafaelaLeonnak;  odatapadva 
hozzá  s  karjába  fogózva. 

—  S  ha  úgy  van  is !  monda  a  hadnagy,  azt  csak  nem 
képzelik  önök,  hogy  én  nyolcz-tíz  mázsa  ólmot  az  orrom 
előtt  behagyok  csempészni  Németországba  egy  halott  által  ? 

A  yacht  kapitánya  erre  kijött  türelméből. 

—  Tán  csak  nem  kívánja  ön,  hogy  a  tengerbe  dobjuk  a 
holttestet  a  koporsóból  ?  viszonzá  s  tevé  hozzá  nyomaték- 
kal :  « ez  egy  igen  előkelő  férfiú  volt ! » 

Ez  a  szó  tűzbe  hozta  a  fiatal  hadnagyot. 

—  Ejh  uram !  Mit  akar  ön  ?  Most,  mikor  a  legderekabb 
férfiak  ezrei  rakásra  hullanak  a  csatamezőn,  s  urat,  köz- 
vitézt egymásra  dobálnak  egy  közös  verembe ;  mikor  a 
legnemesebb  férfiak  hulláin  a  hollók  osztoznak ;  a  mikor 
hősök,  hadvezérek,  lángelmék  és  özvegy  asszonyoknak 
egyetlen  fiai  beérik  százan  egy  fakereszttel ;  most,  mikor 
hidegvérrel  rúgják  félre  a  koponyát,  a  mi  tegnap  még  egy 


félistené  volt:  most  azt  kívánja  ön,  hogy  sirassunk 
meg  egy  magyar  főurat,  a  miért  egy  nyugodalmas  halál 
után  nem  adatott  neki  más  sir,  mint  a  dicsőséges  tenger- 
fenék ?  Hát  egy  vég  vitorlavászon,  egy  ágyúgolyó,  három 
bucsúlövés,  félárboczra  felvont  lobogó  s  tizenkét  fonálnyi 
mélységű  tengervíz  nem  elég  temetési  tisztesség- e  a  világ 
bármely  herczegének  ? 

Leon  érzé,  hogy  a  leány  keze  reszket  az  övében. 

Hirtelen  odalépett  a  két  értekező  tengerész  közé. 

—  Uram ! 

—  Uram !  szólt  a  tengerész  hadnagy  is,  udvariasan 
meghajtva  magát  s  most  már  Leonhoz  beszélt.  Vagy  ha 
épen  olyan  erősen  el  vannak  önök  határozva,  a  magyar 
főurat  hazája  földének  visszaadni :  Hamburg  már  nem 
messze  van  :  betakarhatják  őt  odáig  kátrányos  vászonba  ; 
ott  vehetnek  számára  másik  koporsót,  s  beletehetik  abba. 
Aztán  más  mód  is  van.  Önöknek  van  orvosuk.  Mi  köl- 
csönzünk  önöknek  mercurius  corrosivust:  van  hajónkon 
elég;  az  orvos  Hamburgig  bebalzsamozhatja  a  hullát. 

—  Istenem !  hangzott  Eafaela  reszketeg  sikoltása. 

—  En  elhiszem,  mondá  a  hadnagy,  hogy  ebben  a  kopor- 
sóban egy  hulla  fekszik ;  az  az  önöké  :  azt  elvihetik ;  ha- 
nem az  ólom  az  enyim ;  azt  én  viszem  el ! 

E  szónál  Leon  egyszerre  odalépett  a  koporsó  elé  s  ki- 
rántva revolverét  oldaltáskájából,  haragtól  megcsattanó 
hangon  kiáltá : 

((E  koporsóban  az  én  atyám  fekszik  !  a  ki  ráteszi  a  kezét, 
azt  én  főbelövöm.» 

Leon  a  tengerész  hadnagy  homlokának  irányzá  piszto- 
lyát, a  hat  tengerész  katona  pedig  czélra  kapta  karabélyait 
mind  ő  ellene. 

A  fiatal  tengerészhadnagy  elébb  hátrafordult  katonái- 
hoz s  azt  mondá  nekik : 

—  A  míg  én  nem  vezénylek,  addig  maradjon  mindenki 
karravetett  fegyverrel. 

Azután  nyugodtan  belenézett  a  homlokának  szegzett 

pisztoly  csövébe  s  karjait  összefonta  és  mosolygott,  raitoi* 
Leonhoz  szólt; 

™  Kár  volna  Önért  is,  ifjú  barátom,  meg  azért  is,  a  kit 
le  fogna  lőni.  Becsületszavára  mondja-e  ön,  hogy  ebben  a 
koporsóban  önnek  az  atyja  fekszik? 

Leonnak  erre  a  szóra  reszketni  kezdett  a  keze.  Vevé 
észre,  hogy  nagyon  rosszul  czéloz  oda  a  szemközt  állónak 
a  két  szeme  közé.  Zsibbadtan  ereszté  le  karját  a  revol- 
verrel. 

Mit  feleljen  erre  a  kérdésre  ? 

Azt  felelje-e:  «igen,  ő  az  én  atyám!  Becsületszavamra 
mondom  !»  Becsületszavát  dobja-e  oda  ennyi  ember  halla- 
tára, a  ki  mind  tudni  fogja,  hogy  nem  mondott  igazat. 
Zálogba  tegye-e  becsületszavát  e  büszke  hölgy  hallatára, 
megbántva  öt  akkor,  a  midőn  megmenti  ?  Képtelenné 
tegye-e  magát  örökre  e  nő  előtt  becsületére  hivatkoz- 
hatni ? 

Meg  volt  rendítve. 

E  pillanatban  odarohant  melléje  Eafaela  s  megragadva 
mindkét  kezével  Leon  karját,  sietett  helyette  megfelelni : 

—  Igen.  Az  ő  atyja  fekszik  e  koporsóban !  És  az  én 
atyám !  Mindkettőnk  becsületére  mondom !  Oly  igazi 
bensőséggel,  oly  önkénytelenül  elárult  hévvel  mondá  e 
szavakat,  hogy  Leont  megrendíté  vele. 

A  tengerészhadnagy  nem  lett  volna  franczia,  ha  e  nyilat- 
kozatot tökéletesen  meg  nem  értette  volna.  Ez  egy  regény. 
S  a  regénynek  még  a  hadviselés  közepett  is  megvannak  a 
maga  kiváltságos  jogai, 

—  Honneur  au  malheur !  mondá,  kardjával  üdvözölve 
a  hölgyet,  s  katonáinak  tisztelgést  vezényelt:  visszaadta  a 
kapitánynak  iratait  s  elhagyta  a  födélzetet. 

Ettől  fogva  Eafaela  folyvást  Leon  karjába  akasztott  kar- 
ral sétált  a  födélzetén. 

Kisérői  mosolyogva  suttogtak  egymás  között.  A  herczeg 
csak  úgy  lehetett  Leonnak  atyja,  ha  a  herczegnő  Leonnak 
a  menyasszonya. 

Hamburgba  még  elég  jókor  érkezett  meg  a  yacht,  hogy 
a  koporsót  vasútra  lehessen  szállítani,  s  külön  vonattal 
Berlinig  vinni.  Ezen  a  vonalon  nem  sok  vasúti  nyomorú- 
ság jött  eléjük. 

Berlinbe  este  későn  érkeztek  meg.  Eafaela  azt  akarta, 
hogy  ne  időzzenek  tovább,  mint  a  míg  az  új  különvonatot 
elő  lehet  állítani ;  de  Leon  azt  tanácsolta,  hogy  jobb  lesz 
az  éjszakát  Berlinben  tölteni. 

—  Én  nem  vagyok  fáradt,  mondá  Eafaela. 

A  valóságban  pedig  azért  nem  akart  ott  éjszakázni, 
mert  a  Spree  melletti  Athénének  ekkor  igen  zajos  éje  volt. 
A  város  ki  volt  világítva  a  nagy  diadalhírre;  örömzaj 
hangzott  fel  az  utczákról  s  mindez  nem  illett  Eafaela  ke- 
délyébe. 

—  Pedig  jobb  lesz  « önnek »  kipihennie  magát :  itt  szál- 
lunk meg  a  vasúthoz  közel,  a  hová  nem  hat  a  zaj. 

—  Én  tovább  akarok  menni !  mondá  Eafaela  határo- 
zottan. 

—  Engedjen  meg,  «herezegnő !»  de  én  nekem  van  itt 
halaszthatlan  dolgom. 

Eafaela  észrevette  a  «herezegnö))  czímzésből,  hogy  ő 
volt  a  hibás :  megint  elfeledé,  hogy  az  útitársak  között 
egyenlőség  uralkodik  s  sietett  hibáját  helyrehozni : 

—  Az  változtat  a  helyzeten.  Ha  önnek  van  dolga,  akkor 
itt  maradunk. 

Leon  azt  is  megmondta,  hogy  mi  dolga  van  itt. 

—  A  hadügyminiszterrel,  vagy  helyettesével  kell  okvet- 
lenül beszélnem  ma. 

Eafaela  belenyugodott. 

Hanem  aztán  elgondolkozott  magában,  mikor  a  magya- 
rázatot kereste,  s  olyan  igen  közel  találta,  hogy  mégis  sa- 
játszerű alkotású  emberek  ezek  a  diplomaták.  Leon,  ki 
ismeretessé  lett  a  berlini  udvari  körökben,  nem  futhat  ke- 
resztül a  fővároson  a  nélkül,  hogy  egy  ilyen  diadalnapon 
a  maga  üdvözletének  adóját  le  ne  rój  ja  az  illető  köröknél, 
i  nem  szolgál  mentségéül  az,  hogy  utazásának  czélja  egy 


halott  hazaszállítása  s  egy  gyászoló  hölgy  lovagias  kisé- 
rése. 

Hát  még  midőn  Leon  megjelent  előtte,  hogy  elbúcsúz- 
zék s  Eafaela  meglátta  rajta,  hogy  egészen  bálnak  van 
öltözve,  fehér  nyakkendő,  fehér  mellény,  frakk.  így  men- 
nek hadügyminisztert  látogatni  ? 

Leon  olvasta  a  kérdést  Eafaela  szemében. 

—  Az  excellentiás  urakat  most  otthon  nem  találom. 
A  főváros  tánczvigalmat  rendezett  a  mai  nap  ünnepé- 
lyére ;  azok  mind  ott  lesznek  s  ott  kell  őket  felkeresnem. 

Tehát  még  bálba  is  megy?  Tánczoló,  kaczérkodó  höl- 
gj^ek  közé  !  S  itt  hagy  az  alatt  egy  gyászoló  hölgyet,  a  ki, 
legalább  is,  gondjára  van  bízva. 

Az  udvariasság  bizony  nagyon  hidegvérű. 

Eafaela  csak  azért  sem  feküdt  le.  Meg  akarta  próbálni, 
hogyan  esik  az,  mikor  az  otthon  maradt  nö  vár  arra,  a  ki 
másutt  jól  mulat  ? 

Nem  soká  kellett  várnia.  Leon  még  éjfél  előtt  haza- 
érkezett. 

A  mint  Leon  megtudta  a  komornától  azt,  hogy  Eafaela 
le  sem  feküdt,  bejelenteté  magát  nála. 

—  Herczegnő !  Ha  úgy  látja  jónak,  minden  kész  a 
továbbutazásra. 

—  Eafaela  beleegyezést  inte  fejével. 
Leon  öt  perez  alatt  útnak  volt  öltözve. 
Egy  óra  múlva  az  indóháznál  voltak. 

A  különvonat  gépe  fűtve  volt,  csak  az  előrejelzést  kel- 
lett bevárni,  hogy  a  mostani  mozgalmas  időkben  valami 
vonat  szemközt  ne  jöjjön  rájuk. 

Leon  ezalatt  egy  alvókocsi-osztályt  rendeztetett  be 
Eafaela  és  komornája  számára,  s  igen  szépen  kérte,  hogy 
engedjen  magának  időt  a  pihenésre. 

—  Arra  önnek  még  több  szüksége  van,  mint  nekem, 
mondá  Eafaela;  ön  a  mult  éjjel  sem  aludt  semmit. 

—  Én  is  aludni  fogok  a  kocsiban,  igérte  meg  Leon. 

Ez  azonban  nem  olyan  éjszaka  volt,  a  melyiken  az  em- 


berek  azért  ülnek  fel  azokra  a  tűzszemű  szörnyetegekre, 
hogy  leikeiket  Istennek  ajánlva,  aludjanak.  A  míg  a  kettős 
vágányú  vasútak  tartottak,  rövid  időközökben  rohantak  el 
szembejövő  vonatok,  miket  Eafaela  az  ablakon  keresztül 
csak  mint  futó,  dübörgő  rémképeket  látott  jönni  és  eltűnni. 
Azután  pedig,  hogy  a  vasút  egyes  vágányú  maradt,  egyre 
felébreszté  a  gép  vészfütyölése  és  a  rendelkező  személyzet 
lármája. 

E  zűrzavaros  hangok  között  megismeré  Leon  hangját  is. 

Kíváncsi  volt  rá,  felnyitá  az  ablakot  és  kihajolt  rajta. 

Egy  nagy  kokolysza  lapály  (Moorland)  közepett  állt  meg 
a  vonat,  a  hol  semmi  állomás  nem  látszott.  Szomorú  vi- 
dék. Fiatal  vörösfenyő  és  luczerdők  ültetve  a  messze  el- 
terülő mocsáros  homok  rónára,  miktől  az  iíjgovány  vize,  a 
mint  visszatükrözte,  még  feketébbnek  látszott. 

A  vasút  itt  éppen  erős  elhajlást  tett  délfelé,  s  ez  ívhaj- 
laton  látszott  közelíteni  egy  égő  veres  szempár:  egy  éjjeli 
szörnyeteg. 

A  gép  egyre  fütyölt.  A  szembe  jövő  kettős  tűzfény  meg- 
állt, mire  a  távolból  viszhangja  kelt  a  fütyölésnek. 

Annyit  ki  tudott  venni  Eafaela  a  saját  észlelete  nyomán 
is,  hogy  egy  előre  nem  jelzett  vonat  jött  az  övékével  szem- 
közt. 

Leont  hallotta  a  távolban  kiabálni. 

Azután  megismerte  a  visszatérő  alakját  a  kalauz  lámpa- 
fényénél.  Meg  akarta  tudni,  hová  ül  be  ? 

Az  pedig  egy  utazó  kocsiba  sem  ült,  hanem  felkapott  a 
mozdonyvezető  mellé  a  gépre.  Leon  az  egész  útat  künn  a 
gépen  tette  meg,  hogy  őt  a  bajtól  megőrizze. 

Eafaela  aztán  szive  szerint  megsajnálta  őt  s  föltette  ma- 
gában, hogy  a  mint  legközelebb  meg  fog  állni  a  vonat,  be- 
hívja öt  magához  és  nem  bocsátja  ki. 

Ezen  a  jó  szándékon  aztán  elaludt. 

Csak  Drezdánál  ébredt  fel. 

Itt  a  kalauz  tudtára  adta,  hogy  ez  olyan  állomás,  a  hol 
reggelizni  szoktak, 


Az  orvos  jött  érte,  hogy  a  váróterembe  átvezesse  s 
mondta  neki,  hogy  Leonnak  nagy  dolga  van  az  állomás- 
főnökkel, a  kit  arról  kell  meggyőznie,  hogy  semmi  ellen- 
mondás nem  lesz  a  szabályzattal  szemben,  ha  a  koporsót 
nem  szállítják  át  más  waggonba,  hanem  engedik  azt  egész 
Bécsig  tovább  gördülni. 

—  Azt  hiszem,  hogy  ennél  még  nagyobb  bajunk  is  lesz, 
mondá  az  orvos  Eafaelának.  Bodenbachnál  a  határon 
ismét  meg  fognak  bennünket  állítani  a  vámőrök  a  végze- 
tes ólom  miatt,  a  mire  egyikünk  sem  gondolt ;  ismét  meg- 
újul a  kellemetlenségünk,  s  nem  tudom,  elütjük-e  egy  kis 
páthoszszal  ?  a  minek  a  tengeren,  a  franczia  előtt  nagy 
hatása  volt :  nem  tudom,  mit  mond  rá  a  szárazföldön  a 
flegmatikus  német?  Az  ólmot  pedig  épen  úgy  tiltják  a  né- 
metek kivinni,  mint  a  francziák  behozni. 

—  E  miatt  én  is  aggódom,  mondá  Eafaela,  ki  most  épen 
csak  egy  perezre  találkozott  Leonnal,  a  midőn  az  jelenté, 
hogy  minden  kész  a  továbbutazásra. 

—  Ön  az  éjjel  kinn  utazott  a  mozdonyon?  szólt  neki 
a  hölgy  szemrehányólag. 

—  A  mire  nagy  szükség  volt.  A  mozdonyvezető  a  mult 
éji  ünnepély  hatása  alatt  nagyon  derült  hangulatban  volt, 
egyszer  egy  szemközt  jövő  vonattal  kellett  volna  össze- 
ütköznünk, másodszor  pedig  kicsiny  híja,  hogy  egy  előt- 
tünk haladó  tehervonatba  nem  futottunk  bele. 

Ezért  aztán  Eafaela  szemrehányást  tett  magának,  hogy 
miért  erőszakolta  az  éjjeli  utazást? 

—  Már  most  jöjjön,  üljön  be  ide  hozzám.  Nappal  csak 
nem  történik  semmi  baj.  Ott  azután  elmondatta  magának 
Leonnal,  hogy  milyen  volt  a  mult  esti  bál  ?  Minő  celebri- 
tások  voltak  jelen?  Találkozott-e  ismerősökkel?  Jó  kedvük 
volt-e  ? 

Bodenbachnál  csakugyan  az  történt,  a  mit  az  orvos 
már  Drezdában  előre  sejtett,  a  vámfelügyelő  felelősségre 
vonta  Leont  az  ilyen  nagy  tömeg  ólomért.  S  ez  igen  komor, 
prózai  hangulatú  férfiú  volt.  Nem  árult  el  költői  hajlamokat. 


265 


—  Tudja  ön,  hogy  az  ólom  háború  idején  hadiszer? 

—  Tudom,  monda  Leon. 

—  És  így  dugárú  ? 

—  Azt  nem  tudom. . 

—  Hogy-hogy? 

—  Úgy,  hogy  «hadiszer»  és  « dugárú))  két  külön  substan- 
tivum  és  nem  egjrik  a  másiknak  az  adjectivuma. 

—  Nézze  meg  az  ember !  Ez  az  úr  most  nekem  gramma- 
tikai előadást  akar  tartani.  De  hát  van  önnek  engedélye 
ennyi  ólmot  kivinni  ? 

—  Van  bizony. 

~  Hol  van?  És  kitől? 

—  Itt  van  a  zsebemben.  A  hadügyminisztériumtól. 
Azzal  átadta  a  hivatalos  okiratot. 

—  Hát  miért  nem  mondta  ön  ezt  hamarább  ? 

—  Miért  nem  kérdezte  ön  hamarább  ? 

A  vámfelügyelő  hol  az  engedélyokmányt,  hol  Leon  arczát 
nézte. 

—  Hallja  ön :  mind  ilyen  élezés  emberek  a  magyar 
urak? 

—  Hja,  de  hát  még  azok,  a  kik  odahaza  vannak ! 
Mikor  aztán  Leon  visszatért  Eafaelához,  ez  hálateljesen 

nyújtá  eléje  kezét. 

—  Ön  a  mult  éjjel  ezért  maradt  Berlinben.  Arra  gon- 
dolt, a  mi  másnak  nem  jutott  eszébe,  s  a  mit  más  ta- 
lán nem  is  tudott  volna  ily  gyorsan  kieszközölni.  Én 
félreismertem  önt.  Nem  fogok  önnek  soha  többet  ellent- 
mondani. 

—  S  én  ezt  a  jóságát  rögtön  felhasználom  egy  kére- 
lemre. 

—  Eendelkezzék  tetszése  szerint. 

—  A  mint  Bécsbe  felérkezünk,  ott  félbeszakítjuk  az  útat, 
azért,  hogy  egy  egész  napot  ott  töltsünk. 

—  Értem  akarja  ön  ezt,  hogy  kipihenjem  magamat? 

—  Önért  is ;  de  másért  is.  A  megboldogult  berezegnek 
őszinte  tisztelői  voltak  Bécsben,  kik  nem  jöhetnek  le  Etel- 


266 


várra,  hogy  koporsójánál  végső  Istenhozzádot  mondjanak 
neki.  Ha  egy  napig  ki  lesz  téve  a  koporsója  egy  kápolná- 
ban, mindazok  eljöhetnek  hozzá  s  jól  fog  esni  nekik  a  ki- 
sírt köny. 

—  Ez  szép  gondolat  öntől  .  .  .  rebegé  Eafaela,  Leonnak 
nyújtva  kezét. 

Annak  pedig  az  a  gondolat  járt  a  fejében,  hogy  lakik  ott 
Bécsben  egy  elhagyott  leány,  a  kinek  szive  nagy  fájdalom- 
tól szabadul  meg,  ha  látatlanul,  megfigyeletlenül  kisír- 
hatja magát  azon  férfiú  koporsója  fölött,  a  ki  atyja  volt, 
a  míg  élt,  halottja,  midőn  meghalt :  a  kinek  nagy  lelkét 
oda  áldozta  az  égnek  szerelméhez  való  hűségeért. 

Leon  nem  szeretett  senkit,  csak  Líviát  szerette. 

És  Eafaela  az  egész  úton  egy  szóval  sem  hozta  elő 
Líviát ! 

Pedig  kedvenczét,  az  elhagyott  kis  cziczát,  még  Helgo- 
landba  is  elvitte  magával. 

A  GÚLA  MAGASÁN. 

—  Nos,  kedves  Leon,  hát  kezded-e  már  körültekinteni 
szerencséd  láthatárát  ?  Van-e  már  sejtelmed  arról,  hogy 
mi  vagy  és  mi  fogsz  lenni  ?  Hej,  hogy  összeránczoltad  a 
homlokodat !  Bánt  ugy-e  bár  az  a  gondolat,  hogy  ez  a  ne- 
vetséges alak,  ez  a  minden  ajtón  kidobott  vándorló  lélek, 
a  vas  kakadu,  tud  arról  valamit,  hogy  te  milyen  szerencsés 
ember  vagy  ?  Hogy  emelkedésed  titkába  be  van  avatva, 
hogy  tégedet  még  méltóságos  úr  korodban  is  tegezni  bá- 
torkodik? 

—  Nem  úgy  van.  Sőt  ha  valaha  az  lennék,  a  minek 
most  gúnyolsz  :  notabilitás,  befolyásos  úr,  egész  életed 
szerepét  elrontanám  azzal,  hogy  nyíltan  kikiabálnám  az 
egész  világnak  felőled :  íme,  ez  egy  derék  ember,  a  ki  ne- 
kem jó  barátom,  a  kit  én  becsülök,  ne  higyjen  senki  az 
álarczának  I 

^  Köszönöm.  Nagyon  köszönöm,  hogy  ezt  négy  szem 
között  hallottam  tőled.  Igen  jól  esett.  És  már  most  ugyan 
őrizkedni  fogok,  hogy  veled  nyilvánosan  találkozzam  vala- 
hol. Te  végetted.  Mert  ha  te  azt  kikiabálod  a  világnak, 
hogy  én  derék  embered  és  igaz  barátod  vagyok,  azt  ugyan 
felőlem  senki  sem  fogja  elhinni ;  hanem  te  rólad  fogja 
azt  hinni,  hogy  bolond  vagy.  Hanem  hát  már  most  miért 
ez  az  összeránezolt  homlok  ?  mondd  meg !  Ha  herczegünk 
halálát  gyászolod,  azt  jól  teszed ;  de  egyúttal  engedj  arczo- 
don  egy  kis  derengést  a  hálaérzetnek  is,  ha  rágondolsz. 
Ö  halála  órájában  egy  világot  nyitott  meg  előtted. 

—  Neked  van  tudomásod  arról  a  levélről,  a  mitRafaela 
herczegnőnek  mondott  tollba,  én  hozzám  ? 

—  Van! 

—  S  hiszed  te,  hogy  én  azt  az  előnyt,  a  mit  egy  haldokló 
adott  a  kezembe,  ki  fogom  zsákmányolni  most  ? 

—  Micsoda  észjárás  ez? 

—  Azt  tudod,  hogy  mennyi  mindent  ki  tudok  állani  ? 
A  gyomrom  éhséget,  az  idegeim  rettegést,  a  bőröm  vágást, 
égetést,  hideget,  a  büszkeségem  lemondást.  Meg  tudom 
bocsátani  egy  nőnek,  ha  szeretett  és  megcsalt.  De  hog}^ 
egy  hölgy  más  jogon  nevezzen  magáénak,  mint  azon, 
hogy  ((Szeret))  :  ezzel  a  gondolattal  nem  tudok  kibékülni 
soha ! 

—  S  félsz,  hogy  így  lehet  ? 

—  Tudom,  hogy  így  van.  A  herczeg  szeretett  engem,  s 
leánya  azt  hiszi,  hogy  ezt  lehet  örökölni  is.  A  bálványo- 
zás, a  mivel  ő  atyját  körülvette,  képessé  teszi  őt  arra,  hogy 
annak  végakaratáért  saját  magát  is  áldozatul  hozza.  Járul 
hozzá  egy  neme  a  boszúnak  is.  Sokszor  látunk  megfog- 
hatatlan házasságokat,  a  miknél  minden  ember  azt  kérdi, 
hogyan  választhatta  ez  a  delnő  ezt  a  férfit  a  maga  urául? 
Csak  a  közelebb  állók  tudják,  hogy  sértett  női  büszkeség 
foglalta  el  a  hajlam  szerepét.  Valaki  hűtlenül  elhagyta  a 
hölgyet,  s  az  meg  akarta  mutatni  a  hűtelennek,  hogy  nem 
búsul  utána,  el  tudja  felejteni,  s  férjhez  ment  a  legelső 


2r>8 

férfiúhoz,  a  ki  meghajtotta  magát  előtte.  Mir©  a  gyászév 
lefoly,  majd  elmúlik  a  harag,  elhalványul  a  megdicsőült 
apa  végakaratának  emléke  s  ezzel  együtt  Zárkány  Leon 
képe  is  az  elmúltak  közé  hanyatlik.  Várjuk  be  ennek  a  vé- 
gét csendesen. 

—  Ugyan  nem  szégyenled  magadat?  Vagy  engem  tar- 
tasz a  világ  legegyügyübb  emberének,  a  kit  ilyen  lélek- 
tani felolvasásokkal  lehet  jól  tartani?  Hát  kell  ahhoz 
boszú,  elkeseredés,  hogy  egy  hölgy  Nornenstein  Alienor 
helyett  Zárkány  Napóleonnak  adja  kezét?  Ha  megfordítva 
történt  volna  a  dolog,  akkor  állna  az  okoskodásod.  S  nem 
tudom,  hogy  nem  úgy  történt-e  ?  Nem  tudom,  hogy  nem 
Leon  volt-e  az,  kinek  vigasztaló  megjelenésére  várt  egy- 
szer egy  gyászoló  hölgy,  anyja  koporsója  mellett.  Távira- 
tot is  küldtek  utána,  hogy  jöjjön.  Ö  nem  érkezett  meg. 
Félreértették  elmaradását.  Helyette  beállt  ez  a  festett 
szalmabáb.  Sírt,  mint  egy  rossz  színész.  S  elfogadták  őt. 
így  megfordítva  áll  a  te  meséd.  Hidd  el,  hogy  téged  na- 
gyon régen  szeret  Eafaela. 

—  0  tudna  szeretni  ? 

—  Attól  függ,  hogy  minő  szerelmet  keressz  egy  nőben  ? 
Ha  kedélyednek  kalandos,  szeszélyes,  csapongó  szenvedély 
kell,  akkor  szaladj  Pompeía  után;  az  most  Párisban 
szalmaözvegy  s  az  ura  nem  mehet  hozzá ;  ha  pedig  naiv, 
érzelgö  gyöngédség  kell :  egy  leány,  a  ki  bolondod,  akivel 
mindent  tehetsz,  a  ki  játéktárgyad,  mulattatód,  a  kinek 
nincs  egyéb  vágya,  mint  téged  a  földi  paradicsom  üdvö- 
zültj évé  tenni :  akkor  maradj  a  varrólányodnál;  Eafaela 
ezekhez  nem  fog  érteni  soha,  nem  is  fogja  megtanulni 
soha :  sem  a  te  kedvedért,  sem  a  maga  kedvéért.  Hanem 
ha  nőt  akarsz  találni,  a  ki  eszményképe  a  feleségnek,  a  ki 
a  férjnek  nem  játszótársa,  hanem  saját  jobbik  fele  :  a  ki 
bajaidban  osztozik,  távollétedben  minden  féltő  kincsedet 
megőrzi,  a  ki  becsületedre  büszke,  a  ki  elpirul,  ha  meg- 
csókolod s  megcsókol,  ha  alszol ;  a  ki  úgy  ölel  meg,  mintha 
mindig  menyasszonyod  volna;  a  ki  majdan  gyermekeidet 


ftz  anya  fogalmával  megismerteti  s  ha  gyónni  megy  a 
paphoz,  ezt  az  egy  bűnét  tudja  megsúgni  neki:  hogy 
férjét  még  jobban  szereti,  mint  a  gyermekeit!  de  a  mit 
az  nem  fog  megtudni  soha.  Ha  ilyen  nőt  kerestél,  meg- 
találtad, 

Leon  nem  engedte  magát  érzelgésekre  ragadtatni. 

—  Mindig  gúny  tárgya  volt  előttem  az  olyan  férfi,  s  vé- 
leményemben osztozik  az  egész  világ,  a  ki  vagyont  és  ran- 
got házasodik  magának.  Egy  férfi,  a  ki  megfizetteti  a  sze- 
relmét. Mennyi  gúnyt  űztünk  az  olyan  tekintetes  úrból,  a 
ki  nőül  vett  egy  méltóságos  asszonyt,  s  aztán,  hogy  ne 
legyen  közöttük  olyan  nagy  a  distantia,  a  férjet  elkezdték 
azontúl  nagyságosnak  czímezni ;  ez  volt  a  zsámoly,  a  mire 
felállt,  hogy  megcsókolhassa  a  feleségét.  Ha  már  csak- 
ugyan világtörténeti  nevezetességgé  kell  lennem,  Anchisest 
válaszszam-e  mintaképemül,  a  ki  arról  lett  historikussá, 
hogy  fiatal  korában  egy  istennőt  szeretett,  s  vénségében 
nem  bírta  a  lábait  ? 

—  Neked  nem  lesz  szükséged  arra  a  zsámolyra.  Nem 
volna  szabad  kifecsegnem,  a  mit  csak  visszatértedben 
tudsz  majd  meg;  de  hisz  a  te  titkod  az,  meg  fogod  őrizni. 
Te,  édesem,  mire  visszaérkezel  Budapestre,  olyan  magasan 
fogsz  rang  dolgában  állani,  mint  maga  Etelváry  Eafaela 
herczegnő. 

Erre  épen  nagyot  kaczagott  Leon. 

—  Hahaha !  Csak  nem  tesz  tán  meg  a  közvélemény 
((nemzet  bárójának))  ?  Ez  a  hely  már  be  van  töltve. 

Az  öreg  úr  vállát  vonogatta  boszúsan. 

—  Én  egyenlő  rangról  beszéltem.  Van  « ugrása  a  heral- 
dikában !  Veled  nem  kezdik  a  báróságon.  Nem  csupán  a 
diplomatiai  téren  tett  szolgálataid  megjutalmazásáról  van 
szó,  hanem  nagy  tehetségeidnek  felhasználásáról.  Te  a 
meghalt  Etelváry  Miksa  herczeg  helyébe  fogsz  kineveztetni 
főispánnak. 

Leon  arcza  egyszerre  elsápadt  e  szóra : 

—  Te  tréfálsz! 

—  Veled  négyszemközt  soha.  Mái*  készen  van  kínevezte- 
tésed;  csak  a  gyászszertartás  peripetiáit  nem  akarják  vele 
megzavarni.  És  akkor  te  egyszerre  azon  a  magaslaton 
állsz,  a  melyről  Eafaela  atyja  letűnt,  zászlós  úr  vagy: 
felsőházi  tag,  egy  vármegye  kormányzója,  különb  főúr, 
mint  Fürst  Pratz  Alienor  von  und  zu,  und  ohne  Nornen- 
stein. 

—  Komolyan  megrémítesz  !  Főispán !  Ugyanabban  a 
megyében,  melyet  eddig  herczeg  Etelváry  kormányzott : 
nemcsak  Magyarország  első  dynastáinak  egyike,  de  a  leg- 
bölcsebb fő,  a  legnemesebb  szív,  a  mire  valaha  ország 
dolga  bízva  volt !  s  most  én  következzem  utána,  mint  a  régi 
ezüst  után  a  fertálybankó!  En,  a  ki  szolgabíró  voltam 
ugyanabban  a  vármegyében,  az  is  rossz  :  tréfacsinál  ója  az 
egész  környéknek,  bálokban  előtánczos :  arról  celebritás ; 
különben  senki  és  semmi.  Se  ész,  se  tapasztalat,  se 
érdem,  se  birtok,  se  tekintély  !  S  hitessem  el  valakivel,  mi- 
kor abba  az  elnöki  székbe  beleülök,  hogy  én  főispán  va- 
gyok !  Hát  ennyire  kifogyott  volna  az  ország  nagy  embe- 
rekből, hogy  én  rám  kerüljön  a  sor? 

—  Sunt,  qui  se  nequiter  humiliant!  Mások  más  véle- 
ménynyel vannak  felőled. 

De  Leon  nagyon  belejött,  mint  az  egyszer  neki  lódult 
lokomotív,  nem  tudta  magát  megállítani. 

—  Hogy  én  abban  a  teremben  elnököljek,  melynek  zöld 
asztalát  csupa  tizenhárompróbás  hazafiak,  kiszolgált  kép- 
viselők, honvédezredesek  és  ménestartó  kiskirályok  ülik 
körül,  a  hol  még  a  birtokos  paraszt  is  olyan  büszke,  mint 
egy  brahmin,  magam  pedig,  a  ki  esernyővel  vágtatok 
végig  az  utczán,  próbáljak  vezetni  egy  ilyen  társaságból 
álló  gyűlést,  melyet  csak  egy  olyan  ember,  a  ki  patriarclia 
volt,  tudott  rendben  tartani,  s  tűrjem,  hogy  per  ((méltósá- 
gos úr)>  szamarazzanak  le?  S  ne  merjek  parancsolni,  attól 
félve,  hogy  senki  sem  fogadja  meg?  S  aztán,  mikor  ülés 
oszoltával  alattvalóim  fenhangon  kiáltják  elé  ötös  foga- 
taikat, halljam  a  malitiosus  felkiáltást  a  hátam  mögött: 


« János  I  a  méltóságos  úr  kaíücsBÍjait ! »  S  a  míg  eddig  ahhoz 
volt  szokva  a  közönség,  hogy  a  közgyűlés  után  a  főispánja 
az  egész  tekintetes  karokat  és  rendeket  meginvitálja  lako- 
mára, hogy  az  utolsó  kortes  is  a  csizmaszárában  vitte  haza 
a  pezsgőt,  a  mit  már  nem  tudott  meginni,  s  kilencz  újság 
nyögött  az  elmondott  toasztok  reprodukálásában,  most  én 
megszökjem  vendégeim  elől!  Vagy  pedig  tegyem  az  ellen- 
kezőjét? Feszítsem  magamat,  játszam  a  nagy  urat,  a  sze- 
repet, a  minek  felvettem  a  jelmezét?  hogy  azzal  dicsérje- 
nek meg  a  hátam  mögött,  hogy  a  pezsgőm,  szivarom  ugyan 
jó,  hanem  kár,  hogy  száz  perczentre  szedem  fel  a  pénzt 
Lőw  Hirschtől !  Ez  a  fátum  van  szánva  nekem  ? 

—  Nem  vágtam  a  szavadba,  mert  féltem,  hogy  elüttetsz 
a  rúddal.  I  tempi  passati  az  kedves  barátom,  a  miről  te 
beszélsz.  A  vármegye  sem  olyan  vármegye  már,  mint  a 
hajdani  volt,  a  gyűlés  sem  olyan  gyűlés  s  a  főispán  sem 
olyan  főispán.  Az  most  hivatalnok,  bureaucrata,  a  kinek 
dolga  van:  sok.  A  parádénak  vége.  A  fényes  szónoklatok 
helyett  prózai  munka  vár  minden  emberre,  s  azt  a  szerint 
ítélik  meg,  ki  hogy  elvégzi  ?  nem  hogy  hány  lóval  hajtat 
bele  ?  A  mostani  főispáni  állás  igen  nehéz  :  nem  fényes,  de 
annál  fontosabb  hivatal.  Épen  ezért  bízzák  te  rád.  Nyu- 
godt lélekkel  fogadd  el  azt.  Fizetés  jár  vele  annyi,  a  meny- 
nyiből meg  lehet  élni  tisztességesen ;  de  meg  kell  szolgálni 
erősen.  Egyébiránt  (előre  mindent  kifecsegnem  nem  sza- 
bad), de  annyit  megmondhatok,  hogy  fényes  rangod  mel- 
lett nem  fogsz  te  a  ((Johannes  sine  terra»-k  osztályába 
tartozni. 

Leon  arcza  lángvörös  lett  e  szóra. 

—  Te !  Talán  csak  nem  gondolsz  arra,  hogy  engem  a 
herczeg  végrendeletében  valami  hagyománynyal  alázott 
volna  meg  ?  Ez  elől  kiszökném  Európából ! 

—  Ne  készülj  sehová  szökni.  Nem  hagyott  neked  a  her- 
czeg semmit.  Ismerem  a  végrendeletét ;  nekem  diktálta  le ; 
én  írtam  azt  alá,  mint  egy  az  öt  tanú  közül.  A  te  neved 
elő  sem  fordul  abban. 

—  Tehát  az  által  hiszed,  hogy  gazdaggá  leszek,  hogy 
előbb  elszédelgem  magamnak  Eafaela  herczegnő  jegy- 
gyűrűjét ? 

— •  Oh  nem.  Már  akkor  gazdag  ember  fogsz  lenni,  mikor 
hozzá  közelítesz,  hogy  őt  megnyerd. 

—  Hihetetlen  tündérmese  ez. 

- —  Hogy  tündérmese :  az  igaz ;  hanem  azért  hidd  el, 
mert  én  mondom. 

—  Ha  parancsolod,  hát  elhiszem. 

—  És  akkor  elfogadod  a  főispáni  állást? 

—  Majd  meglátom. 

—  Meglátod !  —  Úgy-e  azt  sem  akartad  elhinni,  hogy  a 
kis  varróleányodnak  átadom  a  négyezer  frankodat  s  nem 
vágja  a  szemem  közé  ? 

—  Nos?  szólt  Leon  s  ismét  arczába  szökött  a  vére. 

—  Elvégeztem  mindent  úgy,  a  hogy  kellett.  Megtudta, 
hogy  mi  küldetésben  jársz,  s  a  pénz  oly  modorban  lett 
kezébe  adva,  hogy  még  büszke  is  lehet  rá.  Derék  leány, 
nagynénjével  együtt.  Megérdemli  a  pártfogást.  Nem 
fogom  őt  szem  elől  elveszteni.  Te  nem  kerested  őt  még  fel  ? 

Leon  elővette  tárczájábol  a  lepecsételt  levélborítékot. 
Még  nem  volt  feltörve. 

—  Nagyon  helyesen  van.  Egészen  correct  ember  vagy. 
Igazi  gavallér  csak  egész  szivet  ád  egy  nőnek.  Akár  az 
egyiknek,  akár  a  másiknak.  De  abból,  hogy  levelemet  fel 
nem  törted,  arra  a  meggyőződésre  jutottam,  hogy  daczára 
tenger  scrupulusaidnak,  mégis  komolyan  gondolsz  te  a 
herczegnőre.  Tehát  csak  kisérd  le  most  Etelvárra ;  temes- 
sék el  a  herczeget,  a  kitől  én  majd  csak  itt  az  irgalmasok 
kápolnájában  vehetek  búcsút,  a  hol  ravatalát  felállítják 
egy  napra.  Aztán  mikor  visszatérsz,  Budapesten  már  várni 
fog  a  meghívás.  A  mit  kínálnak  fogadd  el. 

—  Még  egyet.  Kérlek:  küldj  egy  gyászjelentést  madame 
Corysandenak.  Neki  is  jóltevője  volt  a  berezeg.  Talán  jól 
fog  esni,  ha  ravatalánál  kisírhatja  magát. 

—  Már  meg  is  tettem. 

Leon  nagyon  érzékenyen  szorítá  meg  a  kezét  a  bohókás 
vas  kakadunak,  a  ki  azért  volt  a  világon,  hogy  az  ö  gon- 
dolatait megelőzze. 

Mert  Leon  csak  Liviára  gondolt  most  is. 

MINDENFÉLE  AUSPICZIUMOK. 

Azért,  hogy  Szent-Ilonán,  meg  Helgolandban  és  a  ten- 
ger tetején  semmi  szó  sem  hangzott  Zárkány  leendő  új 
méltóságáról,  abból  nem  következett,  hogy  már  az  egész 
vármegye  ne  tudta  légyen  azt.  Az  is  nagyon  valószínű, 
hogy  az  embereknek  Etelvárott  is  azért  vannak  a  szemeik, 
hogy  lássanak.  S  midőn  azt  látja  mindenki,  hogy  Zárkány 
Leon  hazahozza  az  ős  kastélyba  Eafaela  herczegnőt ;  az 
fogadja  el  a  magas  rokonságot,  az  ország  előkelőit,  kik  a 
végtisztességre  megjelennek,  az  kiséri  a  herczegnőt  a  tem- 
plomba a  requiemhez  :  mind  ehhez  aztán  már  nagyon  kevés 
kombináló  tehetség  kell,  hogy  kitalálja  a  többit. 

Leon  tapasztalhatá  is  az  első  hallásra  és  tekintetre, 
hogy  irányában  a  közvélemény  minden  rétege  mennyire 
megváltozott.  Az  pedig  ez  országos  nagy  gyászszertartáson 
teljes  mértékben  képviselve  volt.  Eszlelheté,  hogy  e  nagy 
ünnepélynek  kettős  központja  van:  a  koporsó,  a  mit 
leeresztenek,  és  ő,  a  kit  fölemelnek. 

Először  is  a  magas  rokonság  igen  familiariter  excipiálta. 
A  férfiak  mind  tegezni  kezdték  s  abban  a  modorban,  a 
melylyel  a  hölgyek  az  üdvözletet  viszonozzák,  mindenki 
megtalálhatja  a  saját  becsértéke  fokozatát. 

A  megyei  tisztikar  minden  tagja  ünnepélyes  arczczal 
közelített  felé.  Most  még  csak  egyenkint. 

Pedig  hiszen  a  komor  gyászos  arcz  csak  addig  tart,  a 
míg  a  kriptaajtót  bezárják,  s  ebéd  utánra  nem  terjed  ki  a 
gyász. 

Tehát  a  komoly  hangulat  egyenesen  az  ő  személyét 
illeté. 


^ókai  :  A»  élet  komédiásai.  II. 

Kadártay  alispán  úr  hiven  referált  neki  a  me^e  helyze- 
téről ;  előadta,  milyen  szükséges  volna  a  közigazgatást  az 
igazságszolgáltatástól  elkülönítem.  (Most  csak  egy  unoka- 
öcscse  van  a  hivatalban :  akkor  lehetne  kettő,)  A  telek- 
könyvnél rengeteg  a  retardatum :  oda  még  két  hivatalnok 
elkelne.  (Retardatum  ugyan  azért  csak  annyi  lenne,  de 
legalább  ki  volna  egészítve  a  preferánczpartie).  A  törvény- 
széket pedig  okvetlenül  kétfelé  kellene  osztani ;  mert  így 
a  prókátorok  mind  egy  csoportban  vannak  (s  ez  veszélyez- 
teti a  közbiztonságot). 

A  megyei  mérnök  előadá  neki  a  költségvetést  a  megyét 
keresztül  szelő  folyam  szabályozásáról ;  s  a  főorvos  pa- 
naszt tett  előtte,  hogy  nem  lehet  a  minisztériumtól  elég 
friss  himlő-oltóanyagot  kapni  az  újszülöttek  számára,  s 
hogy  hét  hivatalos  krajczár  egy  beojtási  műtétért,  tizen- 
négj'^  krajczár  egy  éjszakai  vizitáért  bizony  nagyon  kevés. 
A  csendbiztos  panaszt  tett  a  sok  veremfeltörésért,  s  nem 
látta  más  módját  a  megorvoslásnak,  mint  egy  kis  gyönge 
statáriumot. 

A  magasabb  politika  vezérszónoka,  a  képviselőviselt 
Nagybaróthy  úr  is  szíves  üdvözletére  jött ;  ez  még  tegezte, 
tegezni  is  fogja  mindig,  ha  miniszter  lesz  is !  de  igen  ala- 
pos és  kimerítő  értekezletbe  bocsátkozott  vele  —  a  felső- 
ház reformja  iránt,  mint  a  melynek  megoldása  égető  kér- 
dés az  országra  nézve. 

Mikor  az  előszobába  kiment  Leon,  ott  találta  maga  előtt 
az  ő  kedves  Karakán  barátját,  a  ki  három  órája,  hogy 
antichambriroz  neki  ottan.  Jelenleg  szörnyű  nyájas,  alá- 
zatos arcza  van ;  a  szakálla  az  állán  kiborotválva.  Kívánta 
tiszteletét  tenni.  S  nem  engedi  magától  elvétetni  azt  a 
szabadságot,  hogy  Leont  méltóságos  úrnak  czímezze.  Nem 
kívánja  magát  azzal  a  nagy  szerencsével  kecsegtetni,  hogy 
a  méltóságos  úr  emlékezzék  rá;  sőt  abban  a  reményben 
él,  hogy  a  méltóságos  úr  elfelejtette,  hogy  ő  ki  volt?  Egé- 
szen más  ember  lett,  mint  a  régi  Karakán.  Eeális  életet 
folytat.  A  gezetleni  járásban  megürült  az  útibiztosi  állo- 

más,  s  neki  különös  szenvedélye,  életének  legfőbb  feladata 
az  útcsinálási  szaktudomány.  Vannak  jó  bizonyítványai. 
S  Leon  nem  szabadult  meg  addig  töle,  míg  azt  a  zsíros 
csomagot,  a  miben  az  obsittól  kezdve  a  visumrepertumig 
minden  benn  van,  a  zsebébe  nem  dugja. 

Leon  kimenekült  a  palotából  a  parkba.  Minden  idegét 
visszásán  csiklandozta  az,  hogy  őt  itt  mindenki  ((gazdá- 
nak)) nézi. 

A  park  egyik  útján  Dumka  úrral  találkozott  össze. 

A  minden  jó  tulajdonokkal  felruházott  derék  jószág- 
igazgató nagy  léptekkel  járt  alá  s  fel  a  parkban  s  egy 
darab  papirosból,  mely  reszketett  a  kezében,  mint  a  nyárfa- 
levél, valamit  tanult  fenhangon,  s  a  mint  észrevette  Leont, 
hirtelen,  mint  a  tetten  kapott  tolvaj,  ijedten  dugta  zsebébe 
a  papirosát. 

« Szentséges  atyám !  Ez  már  csakugyan  komolyan  megy ; 
Dumka  úr  ujdonat  új  szónoklatot  tanul  be  !» 

Leon  aztán  útat  vesztett,  s  bevette  magát  a  sűrűbe, 
valamelyik  mellékúton,  a  hol  nem  hitte,  hogy  üldözőbe 
vegye  valaki,  vagy  valami  ismerős  jöjjön  elébe. 

Pedig  mégis  jött. 

Azok  a  vándor  hangyák  ott  az  úton  keresztül,  a  mik  akkor 
is  így  jártak  egy  hosszú  szakadatlan  lánczolatban,  mikor 
egyszer  egy  híven  szerető  pár  azt  mondta  ezen  jártá- 
ban: « ne  tapossunk  rájuk  a  szegény  férgekre,  mikor  mi 
magunk  oly  boldogok  vagyunk  !» 

Vájjon  megvan-e  még  az  a  nagy  mohos  fa,  a  mire  az  a 
repkény  felfutott,  a  minek  a  levelét  még  most  is  hordozza 
valaki  ? 

Vájjon  vissza  lehet-e  adni  a  fának  a  leszakított  levelet? 

Leon  kereste  a  fát.  Megtalálta :  de  tövéből  kidölten. 
A  legutóbbi  vihar  kicsavarta  azt  százados  gyökereiből. 

Leon  elmélázva  állt  meg  a  kidőlt  fa  előtt:  az  is  az  ő 
halottja  volt. 

Messze  kalandozó  merengéseiből  egyszer  csak  ismerős 
hang  riasztja  fel. 

IS* 

A  hang  ismerős  volt,  de  nem  kellemetes  ;  s  még  ellen- 
szenvesebbé idomítva  a  szokatlan  nyájasság  által. 

Visszafordult :  a  vadpalatinust  látta  maga  előtt. 

Tukmányi  úrra  ugyan  alig  lehetett  ráismerni.  Először 
is  az  örök  süveg,  a  mi  nélkül  őt  még  a  szobában  sem  lehe- 
tett látni,  ezúttal  le  volt  véve  a  fejéről,  s  kezében  alá- 
eresztve, s  arról  egy  hosszú  gyászfátyol  lógott  a  földig; 
maga  a  lemeztelenített  fő  pedig  simára  meg  volt  fésülve, 
s  a  haja  odatapasztva  tarkójához  jó  avas  pergamenolajos 
pomádéval,  a  minek  a  szaga  hat  lépésről  hirdette  közele- 
dését, sőt  még  a  bajusza  is  ki  volt  kényszerítve  bajuszped- 
rővel; a  mitől  ugyan  egyes  részei  em^nczipálták  magukat, 
s  különváltak,  úgy  hogy  négy  bajusza  támadt  kettő  helyeit, 
de  a  mi  legismerhetlenebbé  álczázta  az  alakot,  az,  hogy 
teljes  újdonatúj  ruha  volt  rajta,  még  pedig  fekete,  s  a 
nyakravalója  csokorra  volt  kötve,  és  az  ingelőj  én  gomb 
volt. 

Ki  alkotta  őt  újra  ? 

—  Alázatos  szegény  szolgája  a  méltóságos  úrnak.  Is- 
métlé  még  sokkal  édeskésebb  hangon  a  megszelídített 
szörnyeteg. 

Leonnak  pedig  ezúttal  egy  csepp  tréfálkozó  kedve  sem 
volt.  Oda  lépett  hozzá.  Kezét  nyújtá  neki. 

«Csuppsz!))  Abban  a  perczben  rajta  volt  a  kezén  egy 
nsbgj  teleszájas  csók. 

—  Ugyan  édes  Tukmányi  barátom,  ne  tréfáljon  velem. 
Hiszen  régi  jó  ismerősök  vagyunk. 

—  Tudom  én  a  mi  illik,  kérem  alázatosan.  Változnak 
az  idők ;  változnak  az  emberek.  Velem  is  nagy  változás  tör- 
tént. Tetszik  ezt  látni  ? 

Ezzel  felmutatta  a  hosszú  lobogó  fátyolt  a  süvegén  ; 
akkorát  fohászkodva,  mint  egy  beteg  tehén. 

—  Nagyon  szép  öntől,  hogy  ön  is  gyászt  öltött  a  fő- 
ispánunkért. 

—  Oh  nem,  kérem  alássan.  Én  nem  ő  excellentiáját 
gyászolom.  Hogj^  vetemednék  arra  a  vakmerőségre  egy 

ilyen  magamforma  szegény  ördög,  hogy  egy  ilyen  illustris 
személy  gyászkiséretéhez  számítsa  magát?  En  a  saját 
halottamat  gyászolom.  Az  én  jámbor  oldalbordám  halt 
meg. 

S  megpróbálta  e  szónál  két  kezét  összetéve,  szomorúan 
összegubbaszkodni. 

—  Ah !  Az  Isten  nyugtassa  meg  szegényt.  Áldott  jó 
teremtés  volt. 

—  Derék,  jó  asszony  volt.  A  mi  hibája  volt,  most  már 
felejtsük  el  neki.  Szegény !  Sok  pálinkát  ivott  s  az  meg- 
gyulladt benne.  Nyugodjék  békével. 

—  Vigasztalja  önt  meg  az  ég. 

—  Eemélem,  hogy  meg  is  vigasztal.  Bizony  megérde- 
melném annyi  évi  szenvedés  után.  De  különösen  elő- 
segíthetné e  megvigasztaltatásomat  méltóságod,  nagy- 
méltóságod, excellentiád.  Azért  bátorkodtam  alkalmat- 
lankodni. 

—  Én  ?  Tukmányi  úr ! 

—  Nem  vagyok  már  olyan  bolond,  mint  eddig  voltam. 
Egészen  más  ember  lett  belőlem.  Tetszik  ismerni  azt  az 
én  kis  birtokomat  itten  ? 

• —  Hogyne  ?  a  melyikben  az  a  kitűnő  szép  búza  terem. 

—  A  megboldogult  herczeg  igen  szép  összeget  kínált 
nekem  egykor  azért,  s  én  olyan  bolond  voltam,  hogy  min- 
dig nagyobb  árt  követeltem  érte.  Magam  jövök  most  azt 
nagyméltóságodnak,  kegyelmességednek  felajánlani.  S  ha 
sokallja  az  eddig  igért  árt,  magam  fogom  azt  leliczitálni ; 
a  míg  csak  elfogadhatónak  nem  találja. 

Ez  mégis  olyan  beszed  volt,  a  mit  nem  lehetett  hallat- 
lanná tenni. 

—  Jól  van,  Tukmányi  úr.  Ajánlani  fogom  a  megvételt  a 
jószágigazgató  úrnak. 

—  Oh  de  mentül  elébb !  Könyörgöm  alássan,  csak  mi- 
nél hamarább !  Bizony  mondom,  nagy  keresztyéni  csele- 
kedetet fog  véghezvinni  a  kegyelmes  úr. 

—  Keresztyéni  cselekedetet  ?  Hogyan,  Tukmányi  úr  ? 

A  megszelídült  barlanglakó  megvakargatta  az  állát,  a 
fülét,  meg  a  karját,  s  húzódozva  ereszkedett  bele  a  magya- 
rázatba- 

—  Hát  a  mint  mondám  az  elébb,  folytatá  reszketeg, 
siránk  hangon,  az  én  jámbor  oldalbordám  elkívánkozott 
ama  boldogabb  világba,  s  engemet  árván  és  özvegyen  ha- 
gyott itten.  Már  pedig  oldalborda  nélkül  csak  nem  élhet 
az  ember. 

—  Értem.  Tehát  ismét  fel  akarja  venni  a  szent  házas- 
ság arany  jármát,  Tukmányi  úr? 

—  Miért  ne  ?  Még  csak  ötvenöt  éves  vagyok !  (s  olyan 
öntetszően  mosolygott  hozzá !) 

—  A  legjobb  kor.  S  ki  lesz  az  a  boldog,  a  kinek  sorsát 
megédesíteni  szándékozik? 

—  Héj,  héj  méltóságos  úr,  hiszen  nem  hiába  prófétai 
szellem  uralkodik  minden  nagy  férfiú  szivében  ;  hát  hiszen 
tetszik  emlékezni,  mikor  ott  a  gezetleni  piaczon  kegyesen 
példálódni  tetszett  velem. 

— ^  Hogyan?  A  vadaskerti  csapláros  Eákhelkéje?  Hát 
még  sem  hiába  jött  a  Nemesis  ! 

—  Ad  animam :  akkor  hiába  jött !  Hanem  aztán  addig 
boszantott  vele  a  vén  hárpia  (nyugodjanak  békével 
hamvai !)  míg  daczból  is  oda  kezdtem  járogatni.  Ott  meg 
szívesen  fogadtak  mindig.  Hát  én  sem  lehetek  háládatlan. 
Az  ember  nincs  kőből ! 

—  De  még  nincs  behozva  a  polgári  házasság  az  or- 
szágba; úgy  tudom. 

—  Hisz  épen  ez  az  oka,  a  miért  hajlandóvá  lettem  el- 
adni a  jószágomat;  mert  az  én  derék  leendő  ipam  uram 
ilyen  alternatívát  állít  fel:  aut-aut?  « vagy  eladom  a  bir- 
tokomat, akkor  szép  pénzecskéhez  jutok,  akkor  a  Eákhel 
a  kedvemért  keresztyénné  lesz ;  —  vagy  pedig  nem  adom 
el  a  birtokomat,  akkor  maradok  rongyos  embernek,  akkor 
nekem  kell  kitérnem  s  akkor  leszünk  a  Eákhel  apjával 
ketten  együtt  zsidók. » 

Semmi  sem  bizonyítja  Leon  kedélyének  mély  elborulá- 

sát  oly  nagyon,  mint  az,  hogy  ennél  a  revelátiónál  hangOB 
hahotába  nem  tört  ki.  —  El  sem  mosolyodott  rá. 

—  Látja  már  most  a  méltóságos  úr,  hogy  valóban  ke- 
resztyéni cselekedetet  fog  mívelni,  ha  a  berezegi  parkhoz 
megvásárolja  az  én  birtokomat,  mert  akkor  egy  megtérö- 
vel  szaporodik  a  hivők  száma;  míg  ha  nem  teszi  meg,  ak- 
kor az  a  példa  fog  szétbangzani  az  országban,  hogy  egy 
igaz  hitű  keresztyén  férfiú  ismét  a  zsidó  hitre  tért  át.  Két 
lélek  megmenthető  ez  által  az  anyaszentegyháznak ! 

Leon  még  erre  sem  mosolyodott  el. 

Azt  mondta  Tukmányinak,  hogy  csak  menjen  haza,  írja 
meg  ajánlatát  Dumka  úrhoz,  majd  pártolni  fogja  azt  tehet- 
sége szerint. 

A  gyászos  férfiú  aztán  még  egyszer  neki  ágaskodott 
Leon  kezének,  hogy  azt  megcsókolja,  s  csak  azon  mult, 
hogy  nem  érhette  el,  mert  Leon  olyan  magasra  tartotta 
fel,  akkor  végre  nagy  hálálkodások  között  visszament,  a 
merre  jött,  nagy  önelégültséggel  igyekezvén  a  négy  baju- 
szából legalább  hármat  sodorintani  össze. 

Leon  pedig  ott  maradt  azon  a  helyen,  a  hol  állt  s  azon 
gondolkozott,  hogy  ha  ő  nagyon  nagy  úr  volna  s  aztán  ez 
a  park  az  övé  volna,  csináltatna  egy  olyan  gépet,  a  mivel 
ezt  a  fát  megint  vissza  lehetne  ültetni  a  helyébe. 

Torkig  volt  lakva  a  szerencséjével.  Minden  ember 
hízelkedett  annak  a  részecskéjének,  a  melyben  valami 
elrejtett  hiúságát  lakozni  hitte.  Vágyott  valami  gorombaság 
után. 

Eszébe  jutott,  hogy  a  prépost  nem  volt  jelen  a  gyász- 
lakomán, azt  jelentve,  hogy  nem  jól  érzi  magát.  Ezt  ille- 
nék meglátogatni.  Talán  ez  tud  még  valamit  mondani,  a 
mi  keserű  ? 

Neki  indult,  hogy  meglátogassa. 

A  főtisztelendő  úr  most  is  a  kertjében  volt  található, 
hová  Leon  észrevétlenül  juthatott  el  a  park  mellékutain 
át.  A  főpap  épen  a  harminczkilenczféle  pelargoniumaiban 
gyönyörködött :  ez  volt  a  baja,  semmi  más. 

—  Szent  atyám,  ön  nem  mondott  igazat!  támadá  őt 
meg  Leon ;  azt  izente,  hogy  nem  jól  érzi  magát. 

—  Qui  bene  distinguit,  bene  docet.  « Itthon))  nagyon 
jól  érzem  magamat.  De  «másutt))  nem  érzem  magamat  jól. 
A  hol  sok  ember  van,  és  sokat  beszélnek.  Titeket  szeret- 
lek, tégedet,  meg  a  herczegasszonyt  is.  Még  ha  méltóságos 
úr  fogsz  lenni,  akkor  is  szeretni  foglak.  S  kikérem  magam- 
nak azt  a  szerencsét,  hogy  esküvőtökön  én  végezhessem  az 
egyházi  szertartást :  ezt  a  dicsőséget  az  etelvári  prépost 
nem  engedi  oda  másnak.  Ugy-e  méltóságos  és  kegyelmes 
uram  ? 

(Ez  is  hízelkedik  már,  a  mióta  szelét  érzi  «nagy  szeren- 
csémnek)), gondolá  magában  Leon  elszomorodva.  « Ennek 
se  csókolok  már  többet  kezet.))) 

—  íme  készülök  is  már  az  ünnepélyt  felavató  prediká- 
czióra  ;  folytatá  páter  Timót.  Igen  szép  textusra  akadtam. 
((Sámuel  X-ik  könyvének  1-sö  és  azt  követő  verseiben.)) 

—  Jaj,  szent  atyám,  ne  tegye  föl  rólam,  hogy  könj"^ 
nélkül  tudom  a  bibliát,  mint  rabbi  Hirsch  Daenemark: 
nincs  is  meg  könytáramban  ezen  nagybecsű  olvasmány. 
Inkább  mondja  elő  szóval,  miről  szól  e  textus? 

—  Hát  édes  fiam,  méltóságos  úr ;  Sámuel  X-ik  könyvé- 
nek 1-ső  és  további  versei  beszélnek  arról,  miképen  el- 
indula  Saul  az  ö  apjának  a  szamarait  keresni,  —  éstalála 
helyettük  egy  királyságot ! 

Leon  egyszerre  elérté  a  czélzást.  Goromba  volt  az; 
de  talált! 

—  De  szent  atyám !  szólt  méltatlankodva.  A  szamarak 
hasonlata  erős ! 

Erre  aztán  a  paj^  szemközt  állt  neki  s  azt  mondá : 

—  Hát  van-e  élhetetlenebb,  jámborabb  szamár  a  vilá- 
gon, mint  egy  leány,  a  ki  elvész  a  hűsége  miatt  ? ! 

Ha  csak  ez  kellett  Leonnak  :  ezt  ugyan  megkapta. 
Kezet  csókolhatott  már  a  prépostnak! 
Ez  az  egy  ember  megmaradt  a  sok  közül,  hogy  irmag- 
nak  megtartogassa  az  igazkimondást. 

A  REJTÉLY  KULCSA. 

A  gyászszertartás  után  harmadnapra  már  híva  volt  Leon 
Budapestre. 

Ismerte  hivatása  tárgyát:  a  főispáni  méltóság  várt  rá. 
Elfogadta  azt. 

Az  eskületétel  utáni  napon  Etelváry  Miksa  herczegnek  a 
pannonhalmi  apátságnál  letett  végrendelete  felbontatott 
és  nyilvánossá  tétetett. 

Általános  örökösül  Rafaela  herczegnő  lett  megnevezve. 

Fejedelmi  nagy  birtokaiból  csupán  egy  darab  volt  elkü- 
lönítve, a  herczegnek  saját  szerzeménye  :  a  hajdani  Zár- 
kány  uradalom,  mely  a  mostani  karban  megért  másfél 
milliót. 

E  birtokból  a  végrendelkező  hitbizományt  alakított ; 
azon  czélból,  hogy  megyéjének  vezénylete  az  eddig  meg- 
szokott fényt  és  tekintélyt  ne  nélkülözze.  Ezt  a  hitbizo- 
mányt, ily  nézettől  vezérelve,  az  utána  közvetlenül  követ- 
kező főispánnak  hagyományozta. 

A  véletlen  hozta-e  így  ?  Vannak-e  vakesetek  a  világ  és 
a  közélet  történeteiben?  Vagy  összefügg  minden  egymás- 
sal, s  a  mik  egymás  után  jönek,  azokat  úgy  rendezte  va- 
lami titokban  működő  kéz ?  Ki  tudja  azt? 

Zárkány  Leon  egyszerre  gazdag  emberré  lett ;  független, 
senkinek  sem  tartozó  úrrá;  visszanyerte  apja  hajdani 
nagy  birtokát ;  s  a  nélkül,  hogy  a  neve  előfordult  volna 
valakinek  a  végrendeletében. 

Most  már  egy  lépcső  sem  választá  el  többé  a  herczeg- 
nőtől. 

Ott  állt  mellette  a  pyramid  tetején ! 


A  KINNREKEDT  FÉRJ. 


Nornenstein  Octavíán  fejedelem  sajátszerű  játékkal  mu- 
latta magát  egyes-egyedüL  Az  asztalán  hevert  egy  csoport 
guttapercha  fő :  a  kor  hírhedett  emberei,  Napóleon,  Pius 
pápa,  Bismarck.  Ha  a  ruganyos  főt  felül  és  az  állánál 
nyomta  össze,  akkor  az  elkezdett  örülni,  mosolyogni,  ha 
pedig  oldalt  szorította,  ujjai  közé,  ijedt,  siránkozó  arczot 
öltött.  —  Octavíán  a  nagy  emberek  fejeit  kényszeríté  egy- 
másra grímaceolni,  midőn  nagy  robajjal  ront  be  az  ajtaján 
valaki. 

—  Ah!  Kihez  legyen  szerencsém?  Csak  nem  az  én 
trónörökösöm,  Nornenstein  x\lienor  ez  a  torzonborz  alak, 
ezzel  a  serte  szakállal,  ezzel  az  elsült  arczczal,  vörösre 
égett  orral,  fodrozatlan- tüskehajjal,  a  ki  most  nyakamba 
esik?  Tehát  az  én  Achillesem  csakugyan  nem  kapott  a 
kard  után  ! 

—  Könnyen  beszélsz  te !  De  én  háromszáz  mérföldnyi 
útvesztőt  tettem,  hogy  visszakerüljek ;  hegyeken,  sziklákon, 
mocsárokon  keresztül,  hogy  a  németek  kezébe  ne  essem 
valahol.  Szólt  Alienor,  megnézve  magát  a  tükörben  s 
visszaijedve  saját  arczától. 

—  Hát  nem  tudtál  tengeren  Triesztnek  jönni  ? 

—  Majd,  hogy  a  német  czírkáló  hajók  elcsípjenek. 

—  Ej,  de  rád  ijesztettek  a  németek,  monda  Octavíán  az 
egyik  rugmézga  főt  Alienorra  vigyorogtatva ;  ugyan  jó, 
hogy  ide  menekülhettél  Ausztriába:  itt  nincsenek  né- 
metek. 

—  Hát  ti  mik  vagytok  ? 

—  Neutrális  nemzet. 

—  Történt  valami  azóta,  hogy  én  bujdosóban  vagyok? 
~  Csekélység !  Eómát  elfoglalták  az  olaszok,  Napóleont 

elfogták  a  németek  s  Párist  ostromzárolják. 
~  És  a  francziák  ? 

—  Azok  két  hadsereget  már  elvesztettek  s  most  há- 
rom újat  állítottak  ki,  hogy  Párist  felmentsék.  Nem  vár- 
tak rád ! 

—  És  a  mi  szövetségeseink  Németországban  ? 

—  Azok  mind  vaskereszt-rendet  kaptak  már  harczi  vitéz- 
ségeikért. 

—  Hát  a  Welfek? 

—  Azok  egészen  a  te  instructióid  szerint  cselekszenek. 

—  De  hisz  én  nem  vittem  nekik  semmiféle  instruc- 
tiókat. 

—  Hát  hisz  ők  is  épen  a  szerint  cselekszenek. 

—  És  ti  magyarok  mit  csináltok  ? 

—  «Mi  magyarok?))  Nornenstein  Alienor  fejedelem, 
honfitárs !  Mi  örülünk  rajta,  hogy  fázunk. 

—  Hogy  fáztok  ? 

—  No  igen.  A  kinek  nincs  köpönyegje,  az  fázik. 

—  Az  világos. 

—  Nekünk  nincs  köpönyegünk.  Köpönyeg  nélkül  pedig 
nem  lehet  háborúba  menni.  És  így  örülünk  rajta,  hogy 
fázunk. 

Alienor  még  most  sem  értett  belőle  semmit. 

—  És  a  szent  liga  ? 

—  Alszik  és  imádkozik. 

—  Hát  Falbenheim  altábornagy? 

—  Mikor  nem  alszik,  káromkodik. 

—  És  Pompeia? 
Micsoda  Pompeia? 

—  A  feleségem ! 

—  Úgy !  a  feleséged  ?  Most  azt  gondoltam,  valami  Vezuv- 
tól  elborított  városról  beszélsz. 

—  Itt  van  nálad,  vagy  az  atyjánál  ? 

—  Nálam,  vagy  az  atyjánál?  Octavián  meg  is  tapo- 
gatta a  zsebeit,  hogy  nincs-e  hát  nála?  Nálam  ugyan 
nincs. 

—  Hát  hol  van  ? 

—  Bizonyosan  Párisban. 

—  S  mit  csinál  ott  ? 

—  Valószinüleg  azt,  a  mit  egész  Páris:  ostromoltatja 
magát. 

—  A  kék  öreg  Istem*e  Bajorországban ! 

—  Hagyd  el  fiam!  Nincs  az  már  Bajorországban. 

—  De  hát  miért  nem  hoztad  el  Pompeiát  magaddal,  mi- 
kor hazajöttél? 

—  Hát  tudod  fiam,  az  úgy  volt,  mondá  Octavián  s  el- 
kezdett mind  a  három  kaucsukfejjel  egyszerre  lapdázni : 
hogy  a  mint  én  megérkeztem  Párisba  s  láttam,  hogy  ott 
semmi  baj,  siettem  Brüsselbe  a  kölcsönt  megkötni,  de  ez 
alatt  te,  meg  egy  második,  meg  egy  harmadik  szeleburdi 
meggyújtottátok  a  tűzaknát,  mikor  még  mind  rajta  voltunk, 
s  mindnyájunkat  a  levegőbe  kalimpáztattatok.  Már  nyol- 
czadnapra  nem  tudtam  visszamenni  Párisba,  hogy  te  ná- 
lad «pro  aris  et  focis »  hösileg  helyt  álljak.  Örültem,  mikor 
hajóra  ülhettem. 

—  De  hát  miért  nem  írtál  Pompeiának,  hogy  jöjjön 
haza  ? 

—  Megtettem  én  azt  fiam  atyai  kötelességem  szerint, 

—  S  mi  lett  a  válasz  leveledre  ? 

—  A  válasz  valószínűleg  egy  borsóhurka  volt,  a  mit  a 
németek  beletakartak.  Nehéz  most  innen  Párisba  corre- 
spondeálni. 

—  De  hisz  az  lehetetlen,  hogy  az  ostromlók  ki  ne  eresz- 
szék az  ostromlott  városból  a  nőket ! 

—  Sőt  nagyon  is  kieresztik.  Most  olvasom  épen,  hogy 
a  párisi  katonai  kormány  negjrvenezer  fiatal  hölgyet  (más- 
kor a  világváros  igen  kellemes  néposztályát)  egybegyűjtött 
s  mint  ezúttal  igen  fölösleges  elemet,  egy  tömegben  kitolon- 
czozott  a  városból.  Nem  hinném  azonban,  hogy  a  te 
Pompeiád  is  azok  között  lett  volna.  Nem  akarod  ezeket  a 
carricaturákat  nézni,  a  mik  most  érkeztek  Münchenből? 
Te  is  köztük  vagy,  meg  én  is ! 

—  De  mit  fog  ő  csinálni,  ha  Párist  csakugyan  ostro- 
molni fogják?  sopánkodott  Alienor. 

—  Meg  fogja  enni  a  lovaidat. 

—  Kétségbe  akarsz-e  ejteni  a  tréfáiddal  ? 

—  Ha  ezek  tréfák,  úgy  akasztófahumor  a  nevük.  Hát 
mit  akarsz,  hogy  csináljak?  Vigasztaljalak,  mint  egy  láb- 
badozó  beteget;  vagy  tanácsokat  adjak,  mint  szegények 
prókátora  tönkre  jutott  cliensnek? 

—  Mit  tegyek  most  ? 

—  Alakits  egy  szabad  csapatot  és  törd  keresztül  a  zár- 
vonalat. 

—  Tudod,  hogy  még  a  pezsgődugó  lövését  sem  szeretem 
hallani. 

—  Hát  akkor  fogadj  magadnak  egy  léghajót,  ez  most  az 
egyedüli  közlekedési  módszer  Párisba  és  vissza  s  hozd  ki 
azon  a  feleségedet. 

—  így  két  diák  szokott  egymással  beszélni,  nem  egy 
Nornenstein  fejedelem  a  másikkal;  nem  egy  apa  a 
fiával ! 

— -  Ah  !  Kezdünk  haragba  jönni?  Soha  se  hittem  volna. 
A  mi  a  fejedelemségünket  illeti,  arról  bizony  hegedült 
szent  Dávid !  S  te  tartottad  neki  a  kótát !  Hanem  ha  azt 
kivánod,  hogy  mint  apa  és  fiú  beszéljünk  egymással,  arra 
ráállok.  Talán  emlékezel  a  drezdai  Schuster  levelére  a  fiá- 
hoz (benne  van  minden  kalendáriumban),  mely  így  kezdő- 
dik: « Kedves  fiam,  te  nagy  szamár  vagy  :•  én  pedig  vagyok 
a  te  atyád)),  ez  igen  szép  mondás,  és  ránk  illik.  Énrám,  a 
miért  azt  a  tanácsot  adtam  neked,  hogy  bontsd  fel  az  el- 
jegyzésedet Etelváry  Rafaela  herczegnővel ;  te  rád  pedig,  a 
miért  azt  megfogadtad.  Most  íme  a  berezeg  meghalt. 
A  roppant  nagy  örökség  egyetlen  leányára  szállt.  Orosz- 
országon innen  nem  volna  gazdagabb  ember  náladnál  a 
continensen,  ha  elvetted  volna. 

—  De  hát  minek  mondod  ezt  most  nekem  ? 

—  Eső  után  köpönyegnek.  Te  azonban  nem  azt  tetted, 
a  mi  e  lépés  következése  lett  volna,  hanem  e  helyett  el- 
rontottad az  egész  tervet,  a  mit  én  és  mások  oly  remekül 
fogalmaztunk.  Legveszedelmesebbek  az  ilyen  akaratnélküli 

lények,  mint  te  vagy,  mert  ezekről  soha  sem  tudhatja 
senki  «ma»,  hogy  « holnap))  kinek  az  akaratát  fogják  végre- 
hajtani? Ezen  már  most  a  pap  sem  segít!  Azaz,  hogy 
mégis  csak  a  pap  segít.  Hát  akarod,  hogy  komoly  tanácsot 
adjak,  mit  tégy  a  mostani  helyzetedben? 

—  Kérlek  nagyon. 

—  Hát  ne  tégy  semmit.  Hagyd  Pompeiádat  ott,  a  hol 
van.  Bizonyos  lehetsz  felöle,  hogy  megcsal,  nem  egyszer, 
de  százszor.  Mire  Páris  felszabadul,  akár  így,  akár  amúgy, 
egész  archívumával  fogsz  rendelkezni  az  ő  hűtlensége  bi- 
zonyítványainak. Egy  olyan  asszony,  mint  Pompeia,  egy 
olyan  városban,  mint  Páris,  egy  olyan  időben,  mint  a  mos- 
tani, egy  olyan  férjnek,  mint  te  vagy :  híve  nem  maradhat. 
Indíts  ellene  válópert,  a  curia  elválaszt  benneteket  a  «si 
clandestinus))  alapján.  Aztán,  nem  mondom,  hogy  vedd  el 
a  rút  fejedelemnöt,  semmi  szükséged  neked  arra  többé ;  de 
térj  vissza  Rafaela  herczegnőhöz.  Ö  most  egyedül  áll, 
büszke  atyja  nem  él  többé :  nyerd  meg  újra  és  vedd  nőül  I 

—  De  hisz  én  szeretem  nőmet !  Ne  akarj  dühbe  hozni  1 
kiálta  Alienor,  mérgesen  toppantva. 

—  Ah,  tehát  szereted  nődet  ?  s  ilyenformán  szerelem- 
féltő  vagy  a  dühöngésig  ?  Ez  megint  más  diagnosis.  Ebben 
a  bajban  is  szolgálhatok  jó  tanácscsal,  ha  be  akarod  venni. 
Ez  is  nagyon  komoly  lesz.  Emlékezel  arra  az  alakra,  a  ki 
Zárkány  Napóleon  név  alatt  került  néhányszor  az  utadba  ? 
Igen !  Tehát  ezen  ember  a  legveszedelmesebb  alakok  egyike, 
tt  kire  valaha  fiatal  feleséggel  megáldott  férjek  görbén  néz- 
tek. Ez  most  itt  van  Bécsben. 

—  No  hát  akkor  mi  bajom  nekem  vele? 

—  Tudom,  hogy  szeretnéd,  ha  semmi  bajod  se  volna 
vele.  De  hát  lesz.  Ezt  az  embert  küldi  a  kormány  Parisba 
rendkívüli  politikai  megbízással,  s  ott  marad  Páris  egész 
ostroma  alatt. 

—  Hogy  tudod  ezt  ? 

—  0  maga  beszélte  el  azt  valakinek,  s  az  a  valaki  egye- 
nesen hozta  a  hírt  nekem. 


Alikor  én  megbolondulok  1 

—  Ne  azon  kezdd.  Ha  már  most  csakugyan  olyan  nagyon 
szereted  Pompeiát,  s  csakugyan  olyan  őrült  szerelemféltö 
vagy,  akkor  ezt  fogod  tenni.  Felkeresed  Zárkány  Napóleont 
s  azt  módod  neki :  «Uram !  Ön  abba  a  városba  fog  menni 
most,  a  hol  az  én  nőm  lakik  s  a  hova  én  nem  mehetek. 
Intézzünk  el  előbb  egy  csekélységet  egymás  közt.  Ide  a 
kalapomba  beleteszszük  a  névjegyeinket,  s  aztán  leborítjuk 
a  kalapot;  a  melyikünk  névjegye  alul  esik,  az  egy  bizo- 
nyos  határnapon  főbe  lövi  magát.  Ezt  úgy  hivják,  hogy 
amerikai  párbaj.))  No  akkor  aztán  kétféle  esély  van  szá- 
modra. Vagy  a  te  neved  esik  alul,  s  akkor  átesel  rövid 
úton  minden  bajodon.  S  igen  szép  temetésed  lesz.  Vagy 
pedig  Zárkány  neve  esik  alul.  Akkor  az  aztán  hadd  menjen 
szépen  Párisba.  Arról  bizonyos  lehetsz,  hogy  az  minden 
vetélytársát  el  fogja  riasztani  Pompeia  mellől,  míg  saját 
maga,  a  harangozópénzzel  a  szájában,  nem  lesz  veszedel- 
mes udvarló  s  a  kitűzött  napon  kivánatodra  főbe  lövi  ma- 
gát. Ennél  több  komoly  tanácsot  nem  tudok.  Ha  nem  tet- 
szik, azt  még  jobb  szeretem.  Akkor  az  a  baj  nem  olyan 
veszedelmes,  mint  te  állítod.  Akkor  nem  vagy  se  szerel- 
mes, se  szerelemféltő,  s  én  megnyugszom  benne. 

Alienor  oda  nyujtá  atyjának  a  kezét  (olyan  hideg  volt  a 
keze,  mint  a  márvány  s  olyan  lágy,  mint  a  tapló)  s  azt 
mondá  neki : 

—  Én  megfogadom  tanácsodat. 

Azzal  vette  a  kalapját  s  sietett  Zárkány  Leont  felkeresni. 

VIGASZTALÁS. 

Leont  szállásán  találta  Alienor  egyedül. 

Az  első  találkozásra  Leon  azzal  a  nem  tettetett  öröm- 
mel sietett  Alienor  elé,  a  melyben  az  van  kifejezve,  hogy 
nem  terheli  a  lelkét  semmi  önvád  ez  ember,  mint  férj  irá- 
nyában. Nyújthatott  neki  k^zet. 

Alienor  tétovázás  nélkül  el  is  fogadta  azt  és  megszorítá 
mindkét  kezével. 

Azután  elkezdé  komoly,  értelmes  hangon. 

—  Édes  Leon.  Én  egy  igen  különös  ügyben  jövök  hoz- 
zád. Minden  ember  tudja,  hogy  sok  bolondság  van  ben- 
nem :  hisz  én  magam  tetszésemet  találtam  azokban  s  nem 
csináltam  belőlük  titkot.  Te  pedig  arról  voltál  nevezetes, 
hogy  nagyon  is  sok  eszed  van.  Ezért  valahányszor  össze- 
kerültünk, mindig  kész  áldozat  voltam  a  számodra.  Elron- 
tottad a  párbajomat,  a  mit  az  én  bolondságom  kifőzött,  a 
magad  előnyére,  az  én  mély  leköteleztetésemre.  Játszottál 
velem  és  feltréfáltál  és  mindig  úgy,  hogy  a  mellett  nekem 
kellett  megköszönnöm  a  barátságot,  minta  delinquensnek 
a  kapott  «Stróf)) -ot.  Rászedtél  a  diplomatiai  téren,  ahol 
azt  hittem,  hogy  én  vagyok  otthon,  te  csak  jövevény.  Jól 
tetted.  Jogod  volt  hozzá.  Nem  panaszlok  érte.  Mindezt 
annyiba  veszem,  mintha  lóversenyen  vertél  volna  meg, 
mintha  börzejátékon  kerítettél  volna  alul.  Ez  mind  bohó- 
ság. Nevessünk  rajta.  Hanem  van  egy  pont  a  szivemben, 
ebben  az  érzéketlen  kaucsuk  szívben,  a  mi  fáj.  Nekem 
nőm  van  s  én  féltem  tőled  a  nőmet !  Bolondság,  őrült- 
ség ez  tőlem:  nem  tehetek  róla.  Fáj.  Mint  fáj  némely 
embernek  a  mája,  míg  a  másiké  nem.  Beteg  vagyok  bele  ! 

—  S  honnan  kaptad  ezt  a  betegséget  ? 

—  Onnan,  hogy  ismerem  a  nőmet :  ő  hiú,  kaczér,  tet- 
szelgő és  talán  könnyelmű  is.  Belém  ojtották  azt  a  mende- 
mondák, besúgások,  a  miket  jó  barátok,  rokonok,  apám 
maga  igyekeztek  fülembe  juttatni,  s  a  gyanú  olyan, 
mint  a  himlőragály:  elég  az  embernek  a  ruhájával 
hozzá  érni,  hogy  bele  essék  a  kórba.  Vannak  jóakaróim, 
a  kik  gúnyos  czélzatokat  ejtegetnek  el  valami  félbeszakí- 
tott légyottról:  midőn  neked  hirtelen  el  kellett  jönnöd 
PárisbóL 

—  De  ez  épen  a  rágalom  ellen  bizonyítana,  ha  alapja 
volna.  De  az  sincs.  A  te  feleséged  nagy  cselszövő,  az  igaz. 
De  csak  az  eszével,  nem  a  szivével  játszik  benne.  Odiplo- 

matíai  titkokat  akart  kicsalni  tőlem.  S  én  megcsaltam  nő- 
det, de  nem  tégedet. 

—  Lehet,  hogy  még  eddig  nem.  De  annak,  a  mi  félbe- 
szakadt, következhetik  folytatása.  Te  visszamégy  Parisba, 
mint  rendkívüli  küldött. 

—  Azt  ne  hidd  el ! 

—  Te  magad  mondtad. 

—  Akkor  kétszer  ne  hidd  el  I 

—  Apámtól  hallottam. 

—  Akkor  háromszor  ne  hidd  el  I 

—  Leon ! 

—  Hát  mondhatok  én  valaha  egy  igaz  szót  valakinek,  a 
kiről  tudom,  hogy  a  te  apád  kéme  ?  s  ha  csak  azt  kérdené 
is  tőlem,  hogy  kinek  hínak  ?  nem  egy  idegen  nevet  mon- 
danék-e neki,  a  mi  eszembe  jut  ?  Ismered  rosszalkodó  ter- 
mészetemet. Szeretem  az  embereket  föllovalni.  Mondok 
nekik  meséket,  azért,  hogy  mulassam  magamat  a  csodál- 
kozásukon. 

—  Leon !  Kérlek  igen  szépen :  ne  tégy  engemet  bo- 
londdá. En  igen  beteg  vagyok  attól  a  bajtól,  a  mit  neked 
elmondtam.  Apámtól  azt  a  tanácsot  vettem,  hogy  jöjjek 
ide  hozzád  s  hívjalak  fel  amerikai  párbajra.  Azzal  a  szán- 
dékkal jöttem  is  ide.  De  most,  mikor  veled  szemben  állok, 
nincs  lélekeröm  hozzá.  Nem  tudlak  annyira  gyűlölni,  hogy 
a  te  fejedet  akarjam  szétzúzva  látni;  se  annyi  bátorságot 
nem  érzek,  hogy  a  magam  feje  ellen  fordítsam  a  pisztolyt. 
Hanem  azt  meg  tudom  tenni,  hogy  oda  álljak  eléd,  be- 
hunyjam a  szememet,  s  azt  mondjam :  (dőjj  ide!))  Azért 
felszólítalak,  mondj  igazat!  Készülsz-e  Párisba  elmenni? 
ha  igen,  beszéljünk  segédeinkkel.  Csak  arra  kérlek,  hogy 
jól  meglőj j.  Mert  a  nélkül  el  nem  mégy,  hogy  engem 
megölj. 

Leon  megszánta  Alienort. 

—  Hát  hogy  meggyőzzelek  róla,  hogy  még  ha  akarnók, 
sem  mehetnék  el  Párisba :  nézd  ez  okmányt.  Főispánná 
lettem  kinevezve.  Mint  ilyennek,  megyémben  kell  ma* 


•Tókai:  Az  élet  komédiÁBai.  II. 


radnom,  s  egyúttal  Párisban  diplomatiai  küldött  nem 
lehetek. 

Alienor  az  okmányt  apróra  elolvasta  s  kezdett  felmele- 
gedni; de  arczárói  olvashatá  Leon,  hogy  még  kételyei 
vannak. 

—  Még  többet  is  tudatok  veled.  Én  tegnap  óta  jegyben 
járok. 

—  Kivel? 

—  Talán  ráismersz,  ha  arczképét  megmutatom.  Most 
küldte  nekem  kedves  meglepetésül. 

Azzal  egy  maroquin  tokot  nyitott  fel  Leon,  meg- 
mutatva a  benne  rejlő  miniatűr  képet  Alienornak,  egy 
gyönyörű  aquarellet,  egy  csodaszép  hölgy  képét  fehér 
ruhában. 

Alienor  egy  gyermek  örömével  kiáltott  fel : 

—  Etelváry  Eafaela ! 

(Igen  is :  Etelváry  Eafaela  herczegnő  arczképeztette  le 
magát,  mély  gyászát  levetve  azon  időre,  abban  a  fehér  öl- 
tönyben, melyet  Leon  új  képviselő  korában  látott  rajta, 
hogy  azzal  Leont  meglepje.) 

Azzal  Alienor,  mint  egy  eszeveszett,  ugrott  Leonnak  a 
nyakába  s  össze-vissza  ölelte,  csókolta,  s  végre  a  két  kezét 
ragadta  meg  hévvel : 

—  Barátom,  egyetlen  igaz  barátom  a  világon !  Fogadd 
legőszintébb,  legforróbb  üdvkivánatomat.  Légy  boldog. 
Nagyon  boldog  vele  ! 

Leon  látta,  hogy  milyen  nagy  örömet  csinált  neki, 
Tökéletessé  akarta  tenni  a  boldogságát. 

—  Most  már  elhiheted,  hogy  én  nem  szándékozom  nőd- 
höz  menni.  De  ez  még  nem  minden.  Még  az  iránt  is  meg- 
győződést kell  szerezned,  hogy  nőd  sem  vár  engem  és  sen- 
kit sem  vár  rajtad  kívül,  és  hogy  tégedet  mire  vár?  Eredj 
a  külügyminisztériumba,  ott  vár  rád  három  levele  nőd- 
nek, mikre  kívül  az  van  írva,  hogy  csakis  saját  kezedbe 
adassanak.  Futáraink  hozták  azokat  magukkal,  kiknek  nőd 
előbb  g1  hagyta  olvasni  leveleit,  hogy  láthassák,  hogy  nincs 


^91 

azokban  államtitok.  E  levelek  égászen  boldoggá  fognak 
tenni  téged. 

Alienor  e  szónál  felkapta  Leon  kalapját  a  magáé  helyett 
s  mindenféle  üdvözleteket  hajigálva  a  háta  mögé,  rohant  ki 
az  ajtón  feltartóztathatlanul,  s  odalenn  betörte  a  hintájá- 
nak az  ablakát,  befelé  akarta  nyitni. 

Leon  mély  gondolatokba  merülten  maradt  hátra,  szemei- 
vel amaz  arczképre  merengve.  Az  a  kis  hajszálrugóra  járó 
nyugtalankodó  ezt  ketyegte  óramüvében  : 

«Ez  a  nyomorult  léha,  kinevetett  alak,  jobb  ember,  mint 
te  vagy,  mert  szive  van :  a  mi  neked  nincs  !  Ha  ő  ezt  a  nőt 
elvette  volna,  boldoggá  lett  volna  ő  is,  az  is.  Miért  rontot- 
tad ezt  el?» 

Alienor  attól  a  három  levéltől,  a  mi  három  különböző  hó- 
napban érkezett  számára,  tökéletesen  az  üdvözültek  sorába 
emelkedett.  Csodálatos  titkok  voltak  azokban,  miket  csak 
nő  közölhet  férjével ;  a  mik  egyszerre  eloltanak  féltékeny- 
séget, gyanút :  s  boldogságot,  reményt,  büszkeséget  ébresz- 
tenek helyébe. 

Dehogy  lehetett  vele  többet  gyalog  beszélni ! 

Eohant  egyenesen  vissza  a  leveleivel  Octavián  papához. 
Oly  tűzzel  rohant  be  hozzá,  hogy  a  rendúr  azt  hitte,  most 
mindjárt  őtet  hívja  ki  párbajra. 

Még  az  ajtóban  elkezdett  kiabálni : 

—  Nem  igaz  !  Hazugság  volt,  a  mit  mondtál !  Egy  szó 
sem  igaz  belőle.  Itt  vannak  a  levelek !  Olvasd  ezt !  Azután 
ezt !  Azután  meg  ezt !  (Hanem  aztán  azon  módon  kikapta 
megint  az  apja  kezéből  olvasatlanul  s  bedugta  a  zsebébe.) 
Pompeia  egy  angyal :  te  pedig  egy  rágalmazó  sátán  vagy ! 

Octavián  csak  ámult  és  bámult.  Fogta  a  nagy  tajték  pi- 
páját s  megtöltötte  dohánynyal.  Aztán,  mikor  szóhoz  jut- 
hatott Alienortól,  a  ki  egy  füst  alatt  sátánnak,  ördögnek 
szidta  az  apját,  meg  könyörgésre  fogta  a  dolgot,  hogy  ajánl- 
jon neki  valami  « speciális))  kitűnő  orvost  Párisban  ;  utol- 
\  jára  meg  azt  kérdezte  tőle,  hogy  az  ágyúzás  miatt  nem  tör- 
tónh(jtik-e  valami  bajuk  némely  asszonyoknak  ? 

—  Fiam,  Alienor.  Tudod :  most  már  visszahúzom  azt  a 
mondásomat,  a  mit  a  drezdai  Schustertől  kölcsönöztem. 
Te  ugyan  az  vagy,  a  mi  vagy ;  de  én  annak,  a  mi  te  vagy, 
apja  nem  vagyok. 

BŰBÁJOS  ÉJEK. 

Leon  az  októberi  napokat  az  etelvári  palotában  töl- 
tötte. 

Eafaela  anyai  nagynénje  vitte  addig  a  háziasszonyi  sze- 
repet, míg  a  menyegző  napja  elérkezik. 

Eafaela  kedélye  nagyszerű  változáson  ment  keresztül. 
Eltűnt  belőle  minden  büszkeség;  nyájas  volt,  szelid  ós 
ragaszkodó.  S  mindez  nem  jött  nála  erőltetve;  csupán 
azt  lehetett  észrevenni,  hogy  megadta  magát  az  ellen- 
állhatlan  hatásnak,  a  mit  egy  akaraterős  férfi  gyakorol 
a  nőre. 

Lelkülete  e  napok  alatt  feltárta  költőiességének  egész 
szivárványos  színpompáját.  A  hideg,  hódolatot  parancsoló 
alakból  (jéghölgynek  nevezte  őt  Pompeia)  egy  bizalmat 
suttogó  teremtés  lett ;  zárkózottsága  felolvadt,  s  helyet  adott 
nőies  közlékenységnek,  egyesülve  naiv  kandisággal.  Gyö- 
nyörűségét találta  a  természetben,  a  magánélet  apróságai- 
ban, miket  eddig  észre  sem  vett.  Felhevült  olyan  abstract 
politikai  fogalmakért,  a  miket  a  nők  addig  meg  sem  figyel- 
nek, a  míg  azok,  mint  egy  szeretett  férfialak  staífagea,  con- 
cret  alakban  nem  lépnek  eléje. 

Leonnak  meg  kellett  őt  ismertetnie  egész  eddigi  életé- 
vel s  az  ismertetésben  nem  türettek  el  a  hézagok ;  viszont 
ő  is  elmondott  előtte  mindent,  a  mi  eddig  kevés  szív  titka 
volt.  Különösen  azt,  a  mi  Leonra  vonatkozott. 

Az  őszi  holdvilágos  esték  olyan  hosszúk  I  A  tele  hold 
olyan  kegyes,  hogy  télen-nyáron  mindig  akkor  jön  fel,  mi- 
kor a  nap  lemegy. 

A  jó  nagynéne,  ki  nem  szerette  az  ujabbkori  regényeket, 

a  maga  kis  asztalkájánál  vetette  a  grand  patientet,  való- 
Bzinüleg  arra,  hogy  boldogok  lesznek-e  flők».  ök  pedig  az- 
alatt karöltve  sétáltak  a  nagy  virágrotunda  körül,  mely- 
nek körületét  egykor  megmérte  Rafaela,  hány  lépés  ?  Az  is 
eszébe  jutott  most !  Egy-egy  lehullott  platanlevél  beleakadt 
öltönye  fodraiba  s  zörögve  kisérte  tovább,  mintha  búcsúját 
suttogná  hozzá  a  többi  hű  falevelek  nevében,  a  kik  oly 
kárhoztatólag  zúdultak  fel  ama  vakmerő  leány  ellen  !  Egy- 
egy  falevelet  felkapott  a  szellő  s  az  körüllibeg-te  Leont, 
mint  egy  éjlepke ;  mintha  súgná :  «dobd  közénk  azt  a  szá- 
raz falevelet,  a  mit  most  is  kebledben  viselsz,  többi  halot- 
tak közé :  nincs  annak  ott  helye  többé  ! » 

Az  éj  csöndes  volt,  a  herczegnő  beszélt. 

—  Megmondhatná  azt  valaki,  ha  itt  volna:  mennyit  be- 
széltünk mi  önről,  sokszor,  minden  nap  !  Mennyit  rágal- 
maztuk vakmerőségeért !  s  mennyire  óhajtottuk  diadalát. 
Jóslatokat  mondtunk  s  lestük,  hogy  beteljesülnek-e  ?  Mi- 
kor a  nagy  oltárszőnyeget  hímeztük  s  beszéltünk  egy  sehol 
nem  található  eszményi  férfiról,  a  milyentől  én  félni  tud- 
nék !  Mikor  madame  Corysande  albumában  önnek  a  négy 
arczképéről  találgattuk,  melyik  az  igazi?  Mikor  hírhedett 
vitáját  olvastuk  a  hírlapban  a  Mene  Tekel  szerzőjével! 
Hogy  ismertünk  rá  egyszerre  az  ellenröpirat  szerzőjére  ! 
Ez  az  igazi  Leon !  Az  a  másik  az  álarcza.  Már  én  akkor 
megjósoltam,  hogy  ki  fog  lenni?  Aztán  mikor  a  választási 
diadalzászlót  hímeztük  s  próbaszavazást  rendeztünk  titko- 
san, ki  lesz  megválasztva?  S  a  négy  hímzőnő  közül  három 
önre  szavazott.  Pedig  én  nem  voltam  az  ellenszavazó. 
S  mikor  megérkezett  ön,  ama  leírhatatlanul  tüneményes 
estén,  maga  után  vonva,  mint  egy  varázsló,  egy  egész  nép- 
tábort, a  ki  bálványozása  fényével  vette  önt  körül.  Hogy 
megrettentem  öntől  már  akkor!  És  aztán  mikor  szegény  jó 
anyám  ravatalánál  nem  tudtam  sírni  s  vártam  minden  ér- 
kező kocsi  zörgésére,  hogy  jön-e  az,  a  ki  meghozza  könyei- 
met?  aztán  jött,  de  nem  az,  a  kit  vártam  .  .  . 

Itt  félbeszakítá  édes  vallomásait  Rafaela,  a  többi  fájó, 

boszantó  emlék  volt,  a  mi  következett.  Anitán  nézték  a 
csillagokat,  a  mik  lehullanak. 

Egy  pontján  a  rotunda  útjának  megállt  Rafaela.  Ez  volt 
az  a  hely,  a  hol  atyjáról  azt  a  megrendítő  hírt  hallá, 
hogy  haldoklik. 

—  És  a  miatt  elvesztém  jó  atyámat !  sohajtá  föl  mé- 
lyen. És  elveszték  még  valakit  mást  is  !  Az  én  kedves  kis 
kék  szemű  leányomat!  Miért  hagyott  ő  el  bennünket?  Mi 
rémité  meg  oly  nagyon  ?  Miért  nincsen  ö  most  itten  ?  Hogy 
osztozhatna  örömömben ;  hogy  ne  kellene  mindent  én  ne- 
kem magamnak  elmondanom;  hogy  hivatkozhatnám  ő 
reá:  «úgy-e  kicsikém,  így  volt  ez?))  Szegény  kicsikém ! 
Hol  él  most?  Hová  lett?  Mi  sorsra  jutott?  Van-e  neki 
mindennapi  kenyere?  s  hogyan  keresi  meg  azt?  0,  a  ki 
ahhoz  volt  szokva,  hogy  velem  egy  tányérról  egyék,  s  ét- 
szereinket  mindig  összetévesztettük  ! 

Jó,  hogy  a  holdvilág  épen  a  felhő  mögé  ment,  hogy  Ea- 
faela  nem  láthatta  e  beszéd  alatt  Leon  arczvonásait. 
Mit  kellett  annak  szenvednie ! 

És  Rafaela  nem  akart  letérni  erről  a  tárgyról.  Eég 
nyomta  szivét  az,  s  nem  volt  kinek  beszéljen  róla  eddig. 

—  Nem  tudok  tökéletesen  boldog  lenni  attól  a  gondo- 
lattól, hogy  ő  boldogtalan.  Megkisértém  öt  gyűlölni ;  de  az 
ismét  úgy  feküdt  a  lelkemen,  mint  egy  vétek  súlya.  Miért 
nem  tudta  szeretni  atyámat,  a  hogy  én  akartam  ?  Miért 
nem  tudta  megtalálni  boldogságát  ő  mellette  ?  S  ha  volt 
más,  a  kit  szeretett,  miért  titkolta  előttem  ?  Lám  én  nem 
tudtam  ő  előle  eltitkolni,  hogy  önre  haragszom.  Legalább 
rágalmazta  volna,  ócsárolta  volna  azt,  a  ki  őt  szive  szerint 
érdekli,  akkor  tudtam  volna :  «aha !  te  is  úgy  vagy,  a  hogy 
én!))  De  hallgatott !  Egy  titok  volt  előttem  ajka,  szeme, 
mosolygása.  —  Nem  tud  ön  felőle  semmit  ? 

—  Nem  tudom  hol  van !  felelt  Leon.  A  szó  rideg  értel- 
mében igazat  mondott.  A  levél,  mely  Livia  lakczímét  rejté, 
még  feltöretlen  volt  nála.  De  nála  volt ! 

—  Oh,  járjon  utána,  Leon;  találja  meg;  hisz  ön  oly 

Ügyes  ember.  Önhöz  talán  több  bizalma  lesz,  mint  én  hoz- 
zám. Kérdezze  ki :  mije  fáj  ?  mi  vitte  el  innen  ?  Ha  szeret 
valakit,  s  ha  megtudja  ön,  hogy  méltó  ő  reá :  de  tán  pálya- 
törő ifjú  még,  a  kinek  nincs  vagyoni  tehetsége  őt  boldoggá 
tenni :  találjon  utat-módot  őt  elősegíthetni;  önnek  nagy 
befolyása  van  már :  ön  tud  gyöngéden  segíteni  valakin, 
úgy,  hogy  annak  önérzetét  ne  sértse.  S  ha  talán  szeren- 
csétlen volna  azon  ember,  ha  talán  valami  ifjúkori  botlá- 
saért, a  hogy  hallottam  már  hasonló  eseteket,  tán  egy 
könnyelmű  hamisítás  miatt  el  volna  itélve  sok  évi  fog- 
ságra ;  (én  már  erre  is  gondoltam) ...  Oh  én  emlékszem  egy 
esetre,  hogy  egy  fiatal  leánynak  a  kedvesét  bankjegy  után- 
zás miatt  elitélték  tíz  évi  fogságra,  és  ő  várt  reá  meny- 
asszonyi fővel  tíz  évig;  és  az  most  egy  derék  kitűnő  állam- 
hivatalnok, és  családja  boldog.  Hátha  Líviának  is  ilyen 
titka  van  ?  Szabadítsa  meg  őt.  Ön  most  nindent  kívánhat 
legmagasabb  helyeken.  Önt  szeretik.  Kérjen  számára  ke- 
gyelmet ! 

(Oh  bár  kérhetne  számára  kegyelmet !  De  erre  a  hami- 
sításra, a  mit  ő  elkövetett,  nincs  király,  a  ki  amnestiát 
adjon !) 

—  Megmondhatom  önnek,  miért  jöttem  arra  a  gondo- 
latra, hogy  ő  talán  oly  embert  szeret,  a  ki  őt  ily  ok  miatt 
nem  veheti  el.  Megtudtam,  hogy  eltávozása  előtt  kora  haj- 
nalban elment  gyónni  a  préposthoz.  Ezt  a  prépost  is  meg- 
mondta. De  hogy  mit  gyónt  meg  neki,  arról  nem  beszél- 
het. E  leánynak  saját  bűne  nem  volt.  Ö  csak  azt  gyónhatta 
meg,  hogy  egy  bűnöst  szeret.  Nem  hiszi  ön  ? 

—  Hiszem  ... 

—  Ha  pedig  az  volna  az  oka  rejtélyes  hallgatásának,  a 
mit  jó  anyám  hitt  felőle :  égies  rajongás,  szűzi  iszonyat 
a  földi  boldogság  iránt:  mondja  meg  neki,  hogy  térjen 
vissza  bizton :  az,  a  kinek  szerelme  innen  elüldözé,  meghalt 
már  .  .  . 

(.  .  .  Halt  volna  bár  meg  inkább  1) 

^  Mondja  meg  neki,  hogy  á  mit  jó  a.njám  végrendele- 


tében  számára  hagyott,  a  zárdafejedelemnői  polcz,  még 
mindig  fenn  van  tartva,  s  ha  boldogságát  csak  az  égiekben 
keresi,  az  ajtó  tárva  előtte.  Mondja  el  neki ! 
(Hogy  ezt  ((ő»  mondja  el  neki !) 

Egy  kisértő  dsemon  dongta  körül  a  sétáló  párt,  egy 
éjbogár  alakjában,  a  mik  úgy  szeretnek  éjjel  az  emberek 
feje  körül  röpködni.  Leon  hozzácsapott  a  szárnyas  kisór- 
tethez  sétabotjával  s  leüté  azt  a  levegőből. 

—  Ah,  ne  ölje  meg !  szólt  Eafaela,  visszatartva  Leont, 
ki  rá  akart  taposni  a  rovarra :  hátha  párja  van  ? 

Leon  minden  idegein  borzadály  futott  végig. 
Eafaela  visszatért  az  elhagyott  eszmére. 

—  Ön  most  sokat  fog  Budapesten  és  Bécsben  járni: 
tudakozódjék  felőle.  Hisz  egy  olyan  nőnek,  mint  Livia, 
nyom  nélkül  elveszni  nem  lehet.  S  aztán  tudassa  velem  az 
első  jelt,  mely  nyomára  vezet.  És  mindent  tudasson  velem, 
a  mit  felöle  megtud :  akármilyen  szomorú,  leverő  volna  ez 
adat.  Csak  egyet  ne,  ha  talán  olyasmit  tudna  ön  meg  felőle, 
a  mi  —  Isten  őrizz !  —  nem  akarom  kimondani :  a  mi 
rosszabb  hir  volna  rám  nézve,  mint  az,  hogy  meghalt.  Én 
nem  tudom  mi  az  ?  De  azt  mondják :  hogy  vannak  nők  a 
világon,  a  kik  —  nem  büszkék.  Én  nem  értem  a  lehető- 
ségét, nem  látom  az  okát  annak.  Ha  méltatlannak  találná 
ön  őt  arra,  hogy  visszaemlékezzem  rá,  akkor  ...  ne  szól- 
jon róla  semmit;  felelje  tudakozódásomra  azt:  nem  talál- 
tam fel  őt! 

Irtóztató  feladat !  Ha  azt  feleli  Eafaelának,  hogy  nem 
találta  fel  az  elveszettet:  ez  azt  fogja  jelenteni,  hogy  Livia 
elveszíté  azt  a  tisztaságát,  a  miért  a  büszke  nők  vissza- 
emlékezzenek rá.  Hallgatása  elitéli  azt  a  leányt ! 

—  De  úgy-e,  ez  lehetetlen  ?  Lehetetlen !  ugyan  mondja 
már,  hogy  lehetetlen ! 

Leon  helyett  a  várkastély  órája  felelt. 

Mély  döngésű  harangütése  tizenkettőt  hangzott.  A  harang- 
ütések  után  az  óramű  carillonja  még  egyszer  elveré  a  négy 
neg3'-©5©t  öt  harmonicus  érczhangocskáján.  Éjfél  volt  már. 

A  boldogság  órái  gyorsan  röpülnek. 

—  Szegény  jó  néném,  azóta  agyonunhatta  magát.  Bár 
legalább  madame  Corysande  volna  itt.  Holnap  többet  be- 
széljünk arról.  Most  kivánjunk  egymásnak  jó  éjszakát. 

Leon  sokáig  állva  maradt  még  s  utána  nézett  az  el- 
suhanó alaknak. 

((Neked  te  tiszta  lélek:  jó  éjszakát !» 

Eafaela,  a  mint  a  kastély  lépcsőjéhez  ért,  visszapillan- 
tott s  meglátta,  hogy  Leon  még  mindig  ott  áll.  Akkor  az- 
után visszafutott  hozzá. 

Kezét  nyujtá  neki. 

Leon  aztán  ledobta  kalapját  fejéről,  s  térdét  meghajtva, 
megcsókolá  ezt  a  kezet :  mint  egy  szentét. 
Eafaela  pedig  megcsókolá  az  ifjú  homlokát. 
((Ezt  elfeledtük,  úgy-e  bár  ?» 


TÖPEENGÉS. 

De  most  hová  ? 

Itt  áll  a  megfelelhetlen  kérdés  Leon  előtt. 

Elérte  azt  a  magasságot,  a  hová  vágyott. 

Mintha  ö  lett  volna  az,  a  ki  a  bölcsek  kövét  feltalálta ; 
ölébe  hullott  a  szerencse  minden  ajándéka  ;  s  az  még  sem 
volt  ajándék,  még  sem  volt  szerencse  ;  az  egy  férfiküzde- 
lemnek fáradsággal  megérdemelt  bére,  kiküzdött  díja  volt. 
Eangját  szerezte  eszével,  tanulmányával,  munkaképessé- 
gével; vagyonát  tűzpróbás  hűségével,  a  hölgy  hajlamát 
férfi  jellemével. 

Lehet-e  azt,  a  mit  megnyert,  s  megérdemelt,  elutasítania? 

De  lehet-e  azt  megtartania,  a  mit  megnyert  ? 

Hiszen  ha  hideg  józan  eszétől  kérne  tanácsot,  mit 
tegyen  ?  elfogadja-e  roppant  szerencséjét  egész  nagyságá- 
ban ;  a  zászlós  úri  méltóságot,  a  fényes  kitüntetéseket,  az 
úri  vagyont,  s  a  legszebb  hölgy  szivét  ?  vagy  megtartsa 
hűségét  egy  szegény  kis  varróleánj^hoz,  a  kinek  valamikor 

egy  vékony  kis  gyűrűt  adott  s  a  ki  ezt  a  vékony  karikát 
nem  cserélte  be  egy  berezeg  koronájáért,  s  mindazon  gaz- 
dagságért, a  mi  most  az  ő  számára  kínálkozik  ?  nem  azt 
feleli-e  neki  a  józan  ész  ;  el  akarsz  engemet  veszteni  ?  Hogy 
csak  föl  is  teheted  ezt  a  kérdést !  A  mióta  a  világot  köve- 
telések és  kötelességek  kormányozzák,  a  követelések  leg- 
utolsóbbika  egy  női  szív  emléke,  s  a  kötelességek  legutol- 
sóbbika  egy  férfi  Ígérete.  Mindennap,  a  föld  minden  dél- 
köre alatt  megszegik  azt.  S  a  ki  ily  helyzetben  becsület- 
ügynek  tartaná  adott  szavát  beváltani,  az  egész  ismerős 
világ  különcznek,  csodabolondnak  kiáltaná  azt  ki.  Eafaela 
szeret  téged,  szeret  igazán  tenmagadért.  Nincs  szerelmé- 
ben semmi  árnyalata  a  hiúságnak,  büszkeségnek.  Fölötted 
áll  még  most  is  s  mikor  mélyen  alatta  álltál,  akkor  is  sze- 
retett. Szeretett,  mint  kigúnyolt,  félreismert,  szidalmazott 
alakot.  Kezét  nyujtá  számtalanszor,  hogy  fölemeljen.  S  ha 
nem  volna  herczegnő,  nem  gazdag,  nem  volna  egyéb,  mint 
nő,  ha  most  lépne  ki  a  tengerből,  a  hullám  tajtékából  szü- 
letve :  akkor  is  tökéletessége  volna  a  női  eszménynek,  a 
ki  előtt  minden  más  alaknak  el  kell  halványulni,  a  kiért 
el  kell  felejteni  mindenkit  annak,  a  kit  az  ő  mosolygása 
az  idvezültek  sorába  emel  I  De  kezével  együtt  egy  fejedelmi 
vagyont  is  ád  kezedre.  Ennek  birtokában  jóltevője  lehetsz 
a  népnek,  ápolhatod  nemzeted  zsengéit,  kezeid  nyoma  élő 
emlékekben  marad  fenn  hazád  történetében.  Mennyi  jót, 
mennyi  nagyszerűt  hozhatsz  létre !  S  gondolj  az  ellenke- 
zőre. Ha  meghiúsítanád  azt  a  tervet,  a  mit  jóltevőd  alko- 
tott: nem  utána  kellene-e  omlani  mindannak,  a  mi  arra 
építve  lett  ?  Maradhatnál-e  meg  főispánnak,  lemondva 
Etelváry  Eafaela  kezéről  s  bevezetve  helyette  egy  ismeret- 
len névtelen  hölgyet  ?  bitorolhatnád-e  azt  a  vagyont,  a 
mit  a  berezeg  hitbizományul  hagyott  rád  ?  Nem  nevetné- 
nek-e ki  mindenütt,  nem  csuknának-e  mindenütt  előtted 
ajtót,  nem  tennéd-e  legszerencsétlenebb  teremtéssé  magát 
azt  az  asszonyt,  a  kit  hitveseddé  választottál  ?  így  bizonyo- 
san szenvedést  fogsz  neki  okozni;  de  az  majd  elmúlil^ 

egyszer!  Ritka  eset,  hogy  egy  leány  belehaljon  abba. 
Nincs-e  rá  példa  saját  családodban  ?  A  hol  szenvedés  van, 
ott  megjelenik  majd  a  vigasztalás  is.  S  a  mi  volt  Etelváry 
Miksa  herczeg  a  te  családodnak,  az  lehetsz  majd  te  Líviáé- 
nak: titkos  jóltevöje,  őrködő  nemtője,  földi  gondviselése  ! 
Menj  fel  te  a  földi  paradicsomodba  és  dicsőülj  meg ! 

Ámde  mikor  egy  lelket  canonisálni  akarnak,  olyankor 
az  advocatus  diaboli  —  az  ördög  ügyvéde  —  is  megjelen 
s  az  meg  elsorolja  a  bűneit,  a  mik  nem  eresztik  be  a 
mennyország  kapuján. 

«De  lehet-e  Eafaelának  adni  szivedet  azzal  a  titokkal, 
hogy  ez  a  szív  egykor  Liviáé  volt.>^  Nem  övolt))  ;  még  most 
is  az !  Eettegni,  mikor  őt  megöleled  !  Megcsalni  azt  a  nőt, 
a  kit  úgy  szeretsz,  mint  egy  édes  jó  testvért !  A  kit  ügy 
imádsz,  mint  egy  szentet.  Elhallgatni  előtte  azt  a  végze- 
tes titkot,  hogy  a  kiért  szivének  kedvencze  elhagyta  men- 
helyét, jóltevőit,  a  kinált  dicsőséget  és  vagyont,  el  a  vilá- 
got :  az  épen  te  magad  voltál !  s  aztán  felelni  márvány- 
hideg arczczal  Eafaelának,  valahányszor  azt  kérdezi : 
((hová  lett  Livia?))  azt,  hogy  «nem  tudok  rólal»  És  ezzel 
a  titokkal  szivedben  élni  együtt  vele  mind  halálig,  míg 
olyan  két  alak  nem  válik  belöletek,  a  milyen  Miksa  her- 
czeg és  Madeleine  herczegnő  voltak :  egjdk  az  egyik  palo- 
tában, másik  a  másikban  bezárkózva!)) 

Van-e  a  világnak  annyi  kincse,  van-e  a  dicsőségnek  any- 
nyi  sugara,  a  mi  egy  ilyen  életet  kárpótol  ? 

És  utoljára  is !  .  .  .  Van  egy  mindenek  fölött  álló  ele- 
mentum,  a  ki  ura  a  józan  észnek,  győzedelmes  ellenfele  a 
logikának,  zsarnoka  a  királyoknak  és  a  népeknek,  a  ki 
életet  ad  és  elvesz,  és  nem  osztogat  kegyelmeket,  a  ki 
előtt  a  mathesis  nem  tudomány  :  sokszorozza  a  semmit  a 
semmivel  s  lesz  belőle  minden ;  a  ki  előtt  az  erő  nem 
hatalom,  s  az  igazság  nem  törvény ;  a  ki  teremti  a  bűnt 
és  az  erényt  s  nem  ismer  különbséget  a  kettő  között. 
E  világbontó,  világfentartó  elementum  neve  «a  szerelem 

lieon  szerette  Liviát, 

Az  ő  szerelmével  volt  tele  szivének  minden  gondolatja, 
Ö  rá  gondolt,  mikor  királyokkal  és  államférfiakkal  béke 
és  háború  fölött  alkudozott ;  ő  rá  gondolt,  mikor  a  nép 
előtt  állt,  dicsőítve,  magasztalva ;  ő  rá  gondolt,  ha  lelkét 
megfeszítve  dolgozott,  ha  megtakarított  fillérét  félretette  ; 
ő  rá  gondolt,  ha  szerelmes  hölgy  csábító  suttogásának 
forró  lehe  égett  arczán :  még  akkor  is  ő  rá  gondolt ! 

Hogy  tudja  elfelejteni  őt  most  ? 

Elfelejteni  örökre  !  soha  vissza  nem  térő  álomként. 

Vagy  elfelejteni  csak  egy  időre,  s  aztán  megint  álmodni 
róla,  mindennap  álmodni  ?  Meglopni  az  álomban  azt  a 
nőt,  a  kinek  ébren  hűséget  esküdött  ?  Titokban  leskelődni 
az  elhagyott  után  ?  Siratni  őt,  ha  egyedül  van,  s  ha  kisírt 
szeme  után  tudakozódnak,  azt  mondani :  ((nem  én  !  nevet- 
tem ! ))  Égni  a  féltéstől,  és  gyűlölni  azt,  a  ki  az  elhagyott 
leányt  megvigasztalni  előjön!  Üldözni  azt  az  embert; 
elcsábítani  tőle  azt  a  nőt,  ki  a  szerelem  jogánál  fogva  most 
is  az  övé,  s  aztán  vagy  megölni  azt,  vagy  megöletni  magát 
általa? 

Minő  rémséges  horoscop ! 

Endor  varázslónője  nem  mutatott  ennél  kínzóbb  tükör- 
látományt  Saulnak :  —  Saulnak,  a  ki  megtalálta  ugyan  a 
koronát;  de  vele  együtt  azt  a  kardot  is,  a  mit  saját  szivén 
kellett  keresztülvernie  1 


LÉGY  ÜDVÖZ!  .  .  . 

Leonnak  születésnapja  közelgett ;  harminczadik  évfor- 
duló. 

Csodálatos  érzéseket  költő  nap :  elbúcsúzás  az  ifjúságtól. 
Az  a  három  kereszt  (XXX)  egy  tündérvilágot  bezáró  hár- 
mas retesz. 

És  ő  ezen  a  napon  egy  életpálya  végczéljához  hatolt  fel. 
Be  hagyhatta  csukódni  háta  mögött  azt  a  töndérvilágot, 
melynek  gyönyörei  vegyítve  vannak  vágyakkal,  remények- 

kel,  küzdelemmel  és  csalódással.  Uj  világ  tárult  eléje,  nem 
tündéri ;  de  emberien  szép.  A  reményből  valóság  lett,  a 
munkát  hatalom  és  uralkodás  váltotta  fel ;  s  a  szerelmi 
ábrándok  helyét  a  házasélet  képe.  —  Még  munkavágyó 
tehetségeinek  is  más  pályatér  nyílt  meg ;  izgalmas,  veszé- 
lyes, ellenszenves  küldiplomatia  helyett  az  ismeretes,  ba- 
rátságos, igazságkereső  hazai  belkormányzat  intézése. 

Tapasztalhatá,  hogy  mindenütt  szerették  s  csupa  jót 
vártak  tőle. 

Azok,  kik  őt  megjutalmazni,  kitüntetni  óhajtották,  gyön- 
géd figyelemmel  kiszemelték  ezt  a  napot.  S  a  felülről  jövő 
figyelem  kiszivárgott  a  nép  közé  is.  Leont  előre  figyelmez- 
tették finom  jeladásokkal,  hogy  ezen  a  napon  otthon  tar- 
tózkodjék, mert  kedves  meglepetések  várnak  reá. 

Azok  között  legelső  helyen  fog  állani  az  érdemrendek 
átadása.  A  magyar  Szent-István-rend,  a  porosz  veres  sas- 
rend, s  az  olasz  Szent-Móricz-rend  fogja  díszíteni  e  napon 
mellét. 

Megyéjéből  feljön  egy  huszonnégy  tagú  küldöttség  s 
átnyújt  neki  egy  albumot,  mely  az  összes  megyebizottság 
és  tisztikar  tagjainak  fényképeit  tartalmazza. 

Hajdani  irótársai  fognak  hozzá  jönni,  hogy  őt,  mint  az 
irodalom  bajnokát,  magukénak  követeljék. 

Eljönnek  az  etelvári  és  hitbizományi  gazdatisztek,  kik- 
nek érzelmeit  a  derék  Dumka  úr  fogja  tolmácsolni. 

Itt  lesznek  a  bátoki  és  gezetleni  hívek,  ugyanazok,  kik 
egykor  képviselőjüknek  megválasztották  s  fognak  hozni 
olyan  ajándékot,  a  miben  lelke  örömét  találandja. 

Egykori  és  mostani  törvényhozó  társai  (mert  most  már 
felsőházi  tag  lesz)  másnap  nagy  bankettet  fognak  rendezni 
az  üdvözlésére ;  mert  az  első  nap  mindaz  ki  nem  telik  az 
időből;  annyi  minden  üdvözlés,  meglepetés  halmozódik 
össze,  a  mit  nem  szükség  előre  elhíresztelni,  hogy  annál 
nagyobb  legyen  rajta  az  öröm. 

Mind  e  dicsőség  elfogadására  Leonnak  fel  kellett  jönnie 
Budapestre,  míg  Eafaela  Etelvárott  maradt.  Leon  több 

uappal  előbb  feljött,  hogy  szállását  berendezze.  (Csak  iáeíg- 
lenesen ;  hiszen  ha  fényes  házassága  létrejön,  akkor  az 
Etelváry  berezegi  palotába  kell  majd  átköltöznie,  a  ma- 
gyar high-life  követelni  fogja,  hogy  az  ifjú  pár  elfoglalja 
benne  kiváló  helyét.  Azon  fényes  termekben,  hol  őt  né- 
hány év  előtt  Octavián  fejedelem  kalauzolta,  most  ő  lesz 
a  házi  úr,  s  lehet  nála  Nornenstein  Octavián  cotillon-elő- 
tánczos,  ha  kedve  tartja.) 

Az  emlékezetes  napra  valami  olyan  kábító  érzéssel  kelt 
fel,  mint  a  kire  az  vár,  hogy  ma  hirdetik  ki  a  halálitéletét. 
Szerette  volna  magát  valahol  elhagyni  és  aztán  úgy 
elszökni  tőle,  hogy  soha  vissza  ne  találjon  hozzá  többé. 
Mikor  már  fel  volt  öltözve,  nagy  vágya  támadt  újra  lefe- 
küdni s  végigaludni  ezt  a  napot.  —  Csak  át  kellett  esni 
rajta. 

A  nap  a  legfényesebb  eredménynyel  kezdődött;  az  ural- 
kodói kegy  tanújelének  átadásával.  S  a  kitüntetés  nem  is 
egyesével,  de  mindjárt  hármasával  jött.  Asztalára  három 
érdemjel  volt  kitéve  pompára. 

Nem  tagadhatta  meg  szivétől,  hogy  az  büszkén  fel  ne 
dobogjon. 

Meg  tudta  találni  a  különbséget  a  saját  érdem  szerezte 
rendjelek  és  azok  között,  a  miket  világkiállítási  biztosok 
csűstül  hoztak  haza  Bécsből. 

E  dicsvágyban  kéjelgő  szívdobogás  pillanatai  alatt  egy 
most  érkezett  levelet  hoztak  be  neki,  melynek  borítékján 
a  mint  megismeri  az  írást,  elhalványul  a  büszke  ember  s 
besiet  vele  dolgozószobájába,  hogy  ott  olvassa  el  azt. 

A  felszakított  borítékból  egy  vékony  kis  platina  gyű- 
rűcske  hull  ki,  az  ismerős  kézvonásoknak  e  néhány  sorá- 
tól kisérve :  . 

dLégy  áldva,  légy  boldog  örökre !» 

Nem  igaz,  nem  igaz !  Nem  azt  mondja  ez  a  gyűrű;  ha- 
nem azt,  hogy:  «légy  örökre  átkozott!)) 

Tehát  ő  is  megemlékezett  róla  e^en  a  napon!  ő  is 
elküldte  neki  a  maga  ajándékát.  Csak  erre  volt  még  szük- 

flége.  Csak  erre  a  kis  platina  gyűrűre,  hogy  diadala  töké- 
letes legyen. 

Oh  e  gyűrű  mellett  hogy  elhaiaványul  az  érdemrendek 
minden  ragyogása!  A  hír  harsonájának  minden  hangja 
hogy  elfagy  ennek  hallgatása  előtt !  Az  egész  világ,  min- 
den láthatárával,  hogy  beleszorul  ennek  a  kis  karikának 
a  körületébe ! 

((Hát  te  is  eljöttél  üdvözölni  engem  !» 

Leon  leborult  az  asztalra,  melyen  a  levél  hevert  s  elkez- 
dett beszélni  a  gyűrűvel. 

((Szólj,  hogy  hagytad  el  őt?  Mint  válhatott  meg  tőled  ?» 

S  a  gyűrű  felelt  neki. 

((Könyezve  hagytam  el.  Szivéről  szakított  le.» 

Talán  ha  halálhírét  hallotta  volna  Líviának,  az  nem 
rendítette  volna  úgy  meg,  mint  a  visszaküldött  jegygyűrű 
látása. 

Leon  csókjaival  halmozá  el  a  gyűrűt  s  könyei  hullot- 
tak a  levélre.  Szeretett  volna  egész  nap  egyedül  maradni 
vele. 

A  másik  szobában  sűrű  lábdobogás  hangzott,  halk  dü- 
börgés, és  torkok  köszörülése. 

(((Kelj  térdeidről,  nagy  ember!  Töröld  meg  szemeidet! 
Jön  a  tisztelgő  küldöttség !  Eredj  ki  hozzá:  fogadd  eb).) 

A  megyei  küldöttség  volt,  a  pompás  díszalbummal. 
A  küldöttség  szónoka,  Kadártay  alispán  remek  rhetoricai 
mondatokból  szerkesztett  szónoklatban  sorolá  elő  a  meg- 
tiszteltnek eddigi  érdemeit,  a  mik  megannyi  zálogai  az 
ezután  következendő  nagy  tetteknek;  szerencsét  kíván 
neki  a  fejedelmi  kitüntetésekhez,  s  azok  mellé  sorozza  a 
polgártársak  osztatlan  becsülését. 

Leon  válaszolt  a  szép  szónoklatra ;  kényszerítette  lelkét, 
hogy  itt  legyen:  ne  kalandozzon  másfelé,  néhány  perczig. 
Beszélt  nehéz  időkről  és  még  nehezebb  kötelességekről ; 
azután  nem  tudott  tovább  beszélni,  valami  keserűség  elfoj- 
totta hangját.  Ez  elfogódás  nagyobb  hatású  volt  minden 
remek  szónoklatnál,  s  a  küldöttség  mélyen  meg  volt 


illetve  általa.  Könyeztek  a  derék  hazafiak,  mikor  sórbaü 
ölelkeztek  Leonnal  s  mondák  egymásnak:  «ez  az  igaz 
ember!  ez  a  valódi  nagyság)). 

Aztán  mikor  búcsút  vett  tőlük  Leon  s  azok  eltávoztak, 
visszasietett  ismét  dolgozószobájába. 

A  kis  gyűrű  pedig  ezt  mondta  szemébe. 

«Nem  igaz !  Nem  igaz  !  Te  nem  vagy  az  igaz  ember !» 

((Játékot  űzesz  mindenből,  a  mi  szent !» 

«A  király  koronájából,  a  hazaszeretet  oltárából,  a  pap 
pásztorbotjából,  az  ország  czímeréből,  ha  játékot  űzhettél 
én  velem  I » 

«Ne  higyjen  neked  senki.  Ne  higyj  te  magad  magadnak 
soha ! » 

((Légy  önmagad  üldözője  örökre  !» 

Leon  kétségbeesetten  szorongatta  azt  a  levelet  szivéhez, 
hogy  őrizze,  védje  meg  ez  átok  ellen ;  hisz  abba  az  van 
írva ;  (dégy  áldott,  légy  boldog  I» 

Ismét  új  küldöttség  jött,  melyet  el  kellett  fogadnia.  (El 
a  kétségbeesett  arczczal !  Simítsd  el  a  dúlt  vonásokat,  erő- 
szakold rájuk  a  diadalmas  ragyogást.  Köszönteni  jőnek  !) 

A  hajdani  irókoUegák,  a  jó  kenyeres  társak  jöttek  el, 
hogy  öt  üdvözöljék.  Úgy  örülnek  az  ő  dicsőségének,  mintha 
mindnyájan  osztoznának  benne.  Vezérszónokuk,  Kolompy 
úr  büszkén  hivatkozik  rá,  hogy  e  dicsőséges  pályának  kez- 
dete az  ő  szerény  papirnyiradékos  irodájából  került  ki,  s 
most  oda  az  irodaterembe  van  kiakasztva  Leonnak  meg- 
koszorúzott arczképe,  buzdításul  minden  fiatal  lángésznek, 
hogy  mi  lehet  a  toll  hőséből  időjártával  ?  Egy  díszes  ba- 
bérkoszorút hoztak  Leon  számára. 

És  Leon  igéri  reszkető  szóval,  hogy  mindig  szeretni 
fogja  azt  a  kört,  melynek  emelkedését  köszönheti  s  rész- 
véttel tudakozódik  az  itt  nem  lévők  után,  s  büszkeségé- 
nek nevezi  az  irodalmat. 

Elmennek  azok  is. 

Ö  aztán  beszél  hozzá  az  a  kis  érczkarika. 


öHazudsz !  hazudsz !  Te  soiia  sem  szerettél  senkit.  Éb 
nem  fogsz  szeretni  senkit.  Jaj  annak,  a  ki  nálad  szivet  keres ! 
Jaj  neked,  ki  minden  szivet  kicsúfolsz!  Nevess  szemükbe 
azoknak,  a  kik  hozzád  hízelegni  jőnek,  s  sugd  meg  nekik, 
hogy  ez  mind  csak  komédia)). 

((Komédiát  játszottál  az  irótoUal,  mikor  ugyanazt  az 
ügyet,  nyiltan  és  álarcz  alatt  egyszerre  védted  és  meg- 
támadtad ;  mikor  ezeket,  kik  itt  most  üdvözölnek,  harczra 
buzdítottad,  csatába  vitted  és  ott  magad  megverted)). 

«Te  komédiát  játszottál  én  velem  !  Hát  a  többi  hogy 
volna  akkor  igaz?))  «De  azért  légy  boldog,  légy  áldva 
örökre.)) 


Megint  egy  üdvözlő  testület  szólítá  el  kínzója  mellől. 
Mosolyogni  kellett. 

Ezúttal  komolyan  mosolyogni.  Dumka  úr  vezette  be 
számos  uradalmak  tisztikarának  küldöttségét  s  Dumka 
urnák  nagy  szüksége  van  rá,  hogy  az  üdvözölt  nagy  férfiú 
biztató  mosolygással  fogadja;  mert  a  betanult  új  szónok- 
lat nagyon  czifra  s  ha  a  kezdő  mondatot  el  találja  felej- 
teni: nagy  baj  lesz  belőle. 

Az  egész  úton  mondogatta  pedig  az  elejét:  azért  is  nem 
ült  más  senkivel  egy  fiakkerbe,  hogy  ki  ne  verje  a  fejéből. 
(((Te  imádott  hazám  dicskoszorus  érdemrendterhelt  ma- 
gasztos férfia.»)  Mégis  megesett  rajta  a  fátum !  (Sorsát 
senki  ki  nem  kerülheti.)  A  bátoki  kasznár  ráhágott  a  sar- 
kantyújára, mikor  épen  hozzá  kezdett  s  ez  egészen  bele- 
zavarta: ((te  hazám  érdemkoszorús  .  .  .  dicsterhelt .  .  . 
rendérdemlett  .  .  .  dícsőrendterhelt  .  .  .  koszorúérdemes 
.  .  .  nagy  hazám  .  .  .  imádott  dicső  férfia  . . .  magasztos  . . . 
(Ennek  az  epithetonnak  már  nem  jutott  gazdája.) 

(((Soha  se  lesz  ebből  gáliczkő  !))  dörmögé  a  bátoki  kasz- 
nár oda  hátul.) 

Leon  aztán  megszánta  a  jó  Dumka  urat ;  jószívű  tréfá- 
val fordított  a  dolgon,  odasúgva  neki:  (((Te,  ki  kora  zsenge 
ifjúságodtól  fogva  ,..))) 

Jókai :  Az  ilot  komédiásai.  II, 

Dumka  urnák  sem  kellett  több !  Csak  hogy  szájába  ad- 
ták a  szót:  úgy  elmondta  Leonnak  az  országszerte  ismert 
szónoklatot  a  « dagadó  hullámokon  tánczoló  gályáról », 
hogy  abból  egy  szó  ki  nem  maradt.  Vége  felé  az  egész 
küldöttség,  minden  tartózkodást  félretéve,  úgy  kaczagott, 
mintha  a  legfainabb  népszínművet  adták  volna  elő ;  csak 
Leon  csinált  komolyan  ünnepélyes  arczot.  A  mi  olyan  jól 
illett  neki,  mikor  mindenki  nevetett.  Mikor  aztán  vége 
volt,  Dumka  úr  nagy  diadallal  tekintett  szét  a  társaságon, 
mint  a  ki  dolgát  legjobban  végezé  s  egészen  megérdemelt- 
nek találta  azt  a  kézszorítást,  a  mit  ö  méltóságától  kapott. 

Leon  aztán  még  hosszasan  eltársalgott  a  küldöttség 
tagjaival,  kik  mind  jó  ismerősei  voltak,  köztük  többen  saját 
atyjának  régi  tisztviselői,  a  kik  kamaszkori  tréfáira  még 
emlékeztek;  ez  emlékek  fölidézésével  igyekezett  őket  ma- 
gához közelebb  vonni  Leon  —  (a  méltóságos  úr).  Az  el- 
távozó becsületes  falusi  emberek  mindnyájan  megegyeztek 
abban  a  véleményben,  hogy  Leon  most  is  csak  olyan 
tréfás,  kedélyes  ember,  mint  hajdanta  volt,  s  hogy  még 
soha  olyan  jó  humorában  nem  találták,  mint  ma.  Hisz 
nem  is  lehet  azon  csodálkozni. 


((Kinevetted  jól  magadat  ?))  kérdé  tőle  a  karikagyűrű. 
«Nevess  most  már  én  rajtam  is.)) 

((Az  én  szónoklatom  nem  olyan  szép  ugyan,  mint  azé  a 
becsületes  gazdatiszté :  de  szívből  jön  ez  is,  mint  amaz. 
Elég  ok,  hogy  kinevesd  mind  a  kettőt.)) 

((Légy  boldog,  légy  megáldva!)) 

((Hát  nem  nevetsz  rajta?)) 


Leon  azon  gondolkozott,  hogy  bezárja  magát  s  hajdújá- 
nak meghagyja,  hogy  senkit  se  ereszszen  be  hozzá  mai  nap 
többé ! 

Akármilyen  nagy  úr  keresse  is ! 

Hiszen  nagy  urat  könnyű  elutasítani.  De  mikor  a  gezet- 
leni  szegény  emberek  jönnek,  meg  a  bátoki  szűrös  embe- 

rek:  lehet-e  azoknak  azt  mondani,  hogy  «ott  kinn  tága- 
sabb!)) Jöjjenek  máskor? 

Azokat  épen  be  kell  bocsátani  a  méltóságos  úr  szine 
elé ;  kik  az  ő  orezáját  olybá  tekintik,  mint  a  napot.  Áldást 
és  termékenyítő  esőt  várnak  mosolygásától.  Hisznek  a 
Bzavaiban,  hisznek  az  arczvonásaiban  s  odahaza  el  fognak 
vele  dicsekedni,  hogy  a  kegyelmes  úr,  a  kit  a  mi  vállaink 
emeltek  fel,  méltóztatott  ránk  nyájasan  mosolyogni ! 

Nagy  János  uram  a  gezetleniek,  Csajkos  uram  a  bátokiak 
nevében  üdvözli  az  új  zászlós  urat.  Őszinte,  jól  érzett  egy- 
szerű mondások,  a  miket  a  nép  nevében  átadának  neki. 

És  ajándékot  is  hoztak  számára.  Egy  bekötött  könyv 
az ;  tele  nagybetűs  Írásokkal,  minőket  gyermekek  szoktak 
vonalok  közé  szorongatni. 

E  furcsa  albumot  kétszáz  gyermek  irta:  olyan  gyerme- 
kek, kik  árván,  elhagyatva,  az  útfélről  szedettek  föl,  s 
kiket  a  menházakban,  miket  Leon  megválasztásakor  ala- 
pítottak, mind  emberré  neveltek  föl.  Egyetlen  üdvözlet  az, 
kétszáz  árvagyermek  kezétől  leírva  s  ebben  az  az  első,  az 
az  utolsó  sor : 

«Légy  áldva,  légy  boldog  örökre  !» 

Ah,  csak  az  a  gyűrű  ne  volna  közbül ! 


...  A  választó  polgárok  küldöttségének  már  a  sarkában 
jön  megint  egy  új  ismerős  csoport.  Azok  előtt  sem  tagad- 
hatja el  magát.  A  hívatalszoba  egykori  bajtársai  hoznak 
számára  üdvözletül  egy  ezüst  billikomot :  emlékül. 

Ezeket  meg  már  épen  összeölelgeti  és  a  közben  le- 
hordja. 

—  Menjetek!  Bolondok!  Minek  vertétek  magatokat 
annyi  költségbe  ?  Vettetek  volna  nekem  emlékül  egy  seres 
krüglit,  az  is  jó  lett  volna !  A  ki  a  szegény  hivatalnokok- 
kal ajándékoztat,  annyi,  mintha  az  oltárról  lopná  el! 

A  küldöttség  szónoka  aztán  dicsekedve  mondá  el,  hogy 
sok  embertől  gyűlt  az  össze ;  még  a  kapus  sem  akart  ki- 
maradni belőle ;  sőt  a  jámbor  vas  kakadu  is  adott  hozzá 

egy  darab  igazi  ezüst  pénzt  s  megkívánta  az  ötvöstől, 
hogy  azt  befalazza  a  billikomba. 
Minő  emlék ! 

Közben  Nornenstein  Alienortól  érkezik  egy  doboz,  egy 
levélke  kíséretében :  «Légy  üdvöz !  élj  sokáig :  örök  híved 
AlienoD). 

A  doboz  egy  japáni  porczellán  szobrocskát  tartalmaz  ; 
egész  hasonlót  azokhoz,  minők  a  szűz  Mária  szobrok : 
fiatal  szép  nőalak,  fején  arany  diadémmal,  bibor  palásttal 
vállain,  kezében  aranyalmával,  aranyvirágos  ultramarin 
köntösben:  csak  a  pisla  szemvágás  árulja  el  a  japáni 
szépséget. 

«Mit  ábrázolhat  ez  ?»  kérdik  a  kíváncsi  vendégek. 
És  Leon  még  egyszer  hazudik : 
((Nem  tudom.)) 

Ah,  hisz  csak  nem  mondhatja  el  nekik,  a  mit  jól  tud : 
hogy  ez  a  szerelem  istennőjének  szobra  Japánban,  a  mit 
akkor  szoktak  küldeni  az  ismerősöknek,  midőn  azok  háza- 
sodni készülnek !  Hogy  azután  sorban  döfjék  szivébe  a 
tőrt  üdvkivánataikkal ! 

Szerette  őket  igazán,  a  jó  bajtársakat,  de  mégis  örült 
és  megkönnyebbült  a  szive,  mikor  eltávoztak. 

Közel  volt  hozzá,  hogy  letépje  az  érdemrendeket,  szét- 
zúzza az  emlékajándékokat  s  kiűzze  a  tisztelgőket  és  ki- 
kiabálja az  utczának : 

((Én  nem  vagyok  főisj)án,  én  nem  vagyok  nagy  ember, 
nagy  hazafi,  zászlós  úr,  boldog  vőlegény :  én  a  ((Napóleon 
öcsém))  vagyok:  a  világ  legnagyobb  komédiása!  ...» 

Pedig  még  nem  volt  vége  a  tisztelkedésnek.  Egy  nevet 
jelentettek  be  neki,  a  mi  elől  nem  zárhatta  el  magát. 
(( Seregély ! » 

A  szegény  Seregély !  Hát  ő  hozzá  is  eljutott  a  nagy 
dicsőség  hire  ?  egész  Szent  Ilonáig,  a  szigetig  az  erdők 
tengerében  ? 

—  Hogy  vagytok  szegény  Seregély? 

—  Hát,  hála  a  magas  égnek,  és  kegyelmeg  uram  jó  vol- 
tának, most  már  lehetőleg  jól  vagyunk.  Az  áldott  Eafaela 
herozegnő  értünk  küldött  Szent  Ilonára,  elvitetett  magá- 
hoz Etelvárra :  ott  nekem  ispáni  hivatalt  adott.  Most  már 
aztán  a  szegény  asszony  is,  hogy  nem  látja  többé  a  szomo- 
ritó  emlékeket  maga  körül,  lassankint  lelkébe  tér.  Dolog- 
hoz lát,  beszél  rendes  észszel,  még  nevetgél  is  s  nem 
keresi  többbé  a  gyermekeit.  A  jó  Isten  majd  visszaadja 
Jóbnak,  a  mit  elvesztett !  Köszönjük  önnek,  kegyelmes 
uram,  hogy  minket  az  áldott  jó  Rafaela  herczegnőnek 
kegyelmébe  ajánlott. 

Most  meg  Eafaela ! 

És  Seregély  sem  jött  üres  kézzel.  Elhozta  Leonnak  az 
ősi  házban  ott  feledett  ifjúkori  tollrajzait.  Egy  hiányzik 
belőlük.  Az  megtetszett  Eafaela  herczegnőnek,  azt  meg- 
tartotta magának. 

Oh  mint  szeretett  volna  Leon  « visszaélni))  három  el- 
múlt esztendőt  életéből,  s  aztán  újra  kezdeni  és  másként 
csinálni  mindent ! 

Megczirógatta  régi  hű  szolgája  arczát. 

—  Áldjon  meg  az  ég  a  megemlékezésért,  édes  jó  Sere- 
gély. Van-e  valami  kívánságod,  a  mit  betölthetek  ? 

—  Van  egy  igen  alázatos  kérésem,  amit,  ha  megengedi, 
előadok. 

—  Mondd  el,  édes  barátom !  ha  lehetetlen  is  meg- 
teszem. 

—  Nem  lehetetlen  biz  az,  csak  egy  kicsit  furcsa.  Nem 
is  a  magam  ügye,  hanem  a  másé.  Egy  jámbor  ember  kíván- 
ságát, illetőleg  két  emberét  kellene  előterjesztenem. 

—  Hát  mit  kívánnak  tőlem  ? 

—  Szeretnének  beszélni  a  méltóságos  úrral. 

—  Hát  jöjjenek  be,  ha  itt  vannak  ! 

—  Itt  vannak,  de  nem  mernek  bejönni :  attól  félnek, 
hogy  kiveri  őket  a  méltóságos  úr. 

—  Hogy  vernék  én  ki  valakit  ?  Kivált  mai  nap  ? 

—  De  ezek  olyan  emberek. 


310 


—  Kicsodák? 

—  Hát  a  szegény  vad  Palatínus ;  meg  tetszik  tudni :  a 
mátkája. 

—  A  Eákhelke  a  vadaskerti  korcsmából? 

Mindjárt  kiment  értük  maga  Leon  az  előszobába  s 
ott  találva  az  említett  szerelmes  párt,  erővel  betuszkolta 
őket  az  elfogadó  termébe,  a  mi  a  menyasszonynál  nem 
ment  minden  vonakodás  nélkül.  Nagyon  szemérmetes  volt 
szegényke.  Hanem  aztán  mikor  látta,  hogy  a  méltóságos 
úr  igen  illendően  bánik  velük,  még  le  is  ülteti  őket,  akkor 
egyszerre  feloldódott  a  nyelve,  s  előadta,  hogy  ő  ki  akar 
keresztelkedni :  keresztapát  keres,  s  miután  a  kegyelmes 
herczegasszony  már  oly  kegyes  volt,  hogy  a  keresztanyai 
tisztséget  elfogadta,  kéri  a  méltóságos  urat,  hogy  ő  meg  a 
másik  lelki  gyámolító  helyét  töltené  be.  Tukmányi  úr 
ugyanekkor  megragadta  az  alkalmat,  felkérni  ő  méltósá- 
gát, hogy  legyen  jövendőbeli  násznagya  a  feleségének. 
Tukmányi  ur  egészen  megváltozott  az  új  hölgy  befolyása 
alatt;  a  régi  asszony  vademberré  tette,  emez  szelíd  állatot 
csinált  belőle ;  a  cynismus  és  piperéskedés,  a  piszok  és 
pomádé,  a  malitia  és  a  meghunyászkodás  szépen  amalga- 
mázva  volt  rajta.  Félszeg  pislogása  a  tűzről  pattant 
Rákhellelkemre  elárulá,  mennyire  szerelmes  az  arczába  s 
mennyire  fél  a  nyelvétől,  meg  a  tenyerétől ! 

Eákhelke  pedig  igazi  sémita  eredetű  hajadon  volt.  Tudta 
jól,  hogy  mikor  az  ember  nagyuraktól  kér  valamit,  olyan- 
kor vinni  is  kell  nekik  valamit.  Mikor  már  bírta  az  igére - 
tét,  kivont  a  kézi  táskájából  valami  összehajtogatott  papirt. 

—  Én  is  hoztam  erre  a  napra  a  méltóságos  urnák  vala- 
mit, a  mit  úgy  hiszem,  hogy  szívesen  fog  venni. 

—  Mi  lehet  az  ? 

—  Bizonyosan  eltette  a  méltóságos  úr  örök  emlékül  azt 
a  zászlót,  a  mit  az  etelvári  követválasztáskor  a  herczeg- 
asszonytól  kapott.  Én  is  közreműködtem  abban.  Mester- 
ségem a  hímzet-mintafestés.  Ehhez  a  zászlóhoz  is  én  fes- 
tettem a  mintát  papírra :  s  azt  kértem  ki  magamnak  a 

megboldogult  herczegasszonytól,  hogy  a  mintát  adja  vissza. 
Ezt  hoztam  el  most  méltóságodnak.  Nem  az  én  mázolá- 
som az  emlékezetes  rajta,  hanem  a  mi  a  szegélyére  van  irva. 
A  négy  úrhölgy  megosztozott  a  munkán,  s  a  minta  szegé- 
lyére mindenik  oda  irta  a  nevét,  arra  a  részre,  a  melyet 
felvállalt.  Erről  megtudhatja  a  méltóságos  úr,  melyik  ré- 
szét zászlójának  himzették  a  legkedvesebb  kezek?  Úgy 
hiszem,  igen  kedves  szolgálatot  tettem  vele,  hogy  ezt  meg- 
takarítottam és  most  elhoztam. 

Oh  dehogy  kedves  szolgálatot ! 

Leon  nem  volt  egy  szónak  ura  többé. 

Azt  mondta,  sok  teendője  van  még  mai  nap.  Azt  igen 
természetesnek  is  találhatták  látogatói.  Megköszönték  jó- 
ságát s  áldást,  jólétet  kivánva  neki,  odább  mentek. 

Hanem  mikor  kimentek  a  szobából,  Tukmányi  úr  azt 
sugá  Eákhelkének  : 

—  Kincsem :  én  azt  hiszem,  hogy  te  mégis  nagy  bolon- 
dot cselekedtél,  mikor  azt  a  czifraságot  odaadtad  ennek  a 
mi  urunknak.  En  nem  tudok  semmit.  Ne  is  kérdezz  tőlem 
semmit. 


Leon  egyedül  maradt. 

Mi  van  még  hátra  ?  Mi  jön  még  fel  a  multak  kriptáiból 
kísérteni  ?  Hát  az  itélet  napja  van-e  ma,  hogy  minden 
halott  felszakgatja  koporsóját  s  követeli  helyét  az  élők 
oldala  mellett  ? 

Most  már  kiadta  a  rendeletet  hajdújának,  hogy  a  mai 
nap  ne  bocsásson  be  hozzá  senkit. 

Szüksége  volt  a  magányra. 

Nagy  számadás  napja  volt  ez  —  saját  magával.  Felállí- 
tani a  mérleget  a  « tartozik))  és  ((követel))  rovatai  között. 
Mi  volt  rá  nézve  ez  a  leány  y 
S  mi  lesz  belőle,  ha  ő  elhagyja? 
Mi  lesz  siralmasabb :  ha  él  ?  ha  meghal  ? 
De  hát  Eafaelától  lehet-e  visszalépni  ? 
Lehet-e  e  nagy,  nemes  szivet  porig  alázni  azzal  a  tettel. 

hogy  a  midőn  egész  lényét  feltárta  előtte,  a  midőn  titkai- 
nak szentségébe  bevezette,  akkor  elforduljon  tőle  s  egy 
más  nőnek  nyújtsa  kezét  s  felébreszsze  őt  arra  a  rideg 
valóságra,  hogy  a  hozzá  legközelebb  álló  két  szív  az  övé- 
ből játékot  űzött  ?  Akaratlanul,  de  mégis  kegyetlenül! 
Ki  hoz  Ítéletet  e  rettentő  perczben  ? 

—  Már  pedig  még  ezt  az  egy  embert  be  kell  eresztened, 
fiam,  akármit  parancsol  is  az  urad !  hangzott  az  előszobá- 
ban egy  harsány,  kategorikus  hang ;  mert  ez  az  egy  em- 
ber az  etelvári  prépost,  a  ki  számára  mindig  itthon  kell 
lennie :  még  ha  nincs  is  !  A  ki  még  akkor  is  be  fog  törni 
az  uradhoz,  ha  esztergomi  prímás  lesz  belőletek,  s  ki 
tudja?  az  is  meglehet! 

Leon  maga  sietett  eléje  nyitni  az  ajtót. 

—  Bizony  be  nem  eresztene  a  cerberusod,  ha  megijed- 
nék tőle !  mondá  tréfásan  a  főtisztelendő  úr.  Képzelem, 
hogy  kifáradtál  már  ma  a  sok  diktióban,  s  holnapra  még 
készülnöd  kell  háromezer  toasztra.  De  hát  nem  soká  hábor- 
gatlak. Egy  Isten  áldj  ont  akartam  mondani,  a  mit  tégy  a 
többihez.  Biz  azt  küldhettem  volna  telegrafon  is,  mint 
niás  okos  ember.  De  azonban  hoztam  is  magammal  valami 
ajándékot  s  ez  volt  a  fődolog,  a  miért  személyesen  orczád 
szine  elé  kívánkoztam.  Látom,  tele  van  már  rakva  az 
asztalod  csecsebecsével.  Egész  galanteria-boltot  nyithatnál 
már  vele !  Phüh  hah  !  Még  « vörös  sas))  is  van  közötte !  De 
biz  az  enyim  se  kutya!  Nos,  találd  ki,  mit  hoztam?  Többet 
ér  ez,  mint  valamennyi  mind.  Egy  levelet  a  te  szép  her- 
czegnődtől.  No  ez  már  csak  valami,  ugy-e?  ő  maga 
kért  fel,  hogy  azt  személyesen  adjam  át  neked  s  azután  a 
válaszodat  is  én  vigyem  el  hozzá.  No  hát  fiam,  tedd  le  öt 
perezre  a  méltóságos  urat,  légy  addig  az  én  « Napóleon 
öcsém))  és  olvasd  el  ezt  a  levelet. 

Leon  felszakítá  a  borítékot,  s  kivette  belőle  az  arany- 
szegélyű levélpapírt,  melynek  monogrammja  fölül  már  el 
volt  hagyva  a  berezegi  korona. 


A  levél  figyelemteljes  gyöngéd  tidvkivánással  kezdődött 
a  mai  nap  ünnepeltjéhez.  Azután  —  legdrágább  születés- 
napi ajándékul  —  felhatalmazták  Leont,  hogy  ő  tűzze  ki 
az  egybekelés  határnapját.  Ez  csakugyan  olyan  ajándék, 
a  mi  a  világ  minden  dicsőségénél  többet  ér ! 

Az  utóiratban  pedig  ezt  kérdezé  a  kedves  levélirónő : 

<(Feltalálta-e  ön  már  Liviát  ?» 

Leon  szemei  előtt  összefolytak  a  betűk. 

—  Gondolom,  hogy  meg  vagy  a  tartalommal  elégedve  ? 
mondá  a  prépost. 

Vájjon  ismerte-e  a  levél  tartalmát  ?  Felolvasták-e  előtte? 
Az  utóirattal  együtt  ?  Ha  igen,  akkor  Torquemada  tréfás 
ember  volt  e  paphoz  képest ;  a  ki  azt  kérdezhette  a  lassú 
tűzön  pirított  eretnektől,  hogy  meg  van-e  elégedve? 

—  No,  most  erre  nekem  rögtön  irj  választ :  mert  még 
ma  vissza  akarok  utazni. 

—  Még  ma  ?  kérdé  Leon  tompán  elbámulva. 

—  Bizony  I  nem  is  maradok  ám  itt  a  te  holnapi  banquet- 
tod  kedvéért !  Ki  nem  állhatom  az  olyan  vendégséget,  a 
hol  az  embernek  minden  ételét  elsózzák  valami  bolond 
toaszttal ! 

—  Jól  van  szent  atyám:  megirom  a  választ,  csak  az 
irószobámba  megyek. 

—  Aztán  nagyon  szépet  irj :  tudsz  te  ahhoz !  De  sokat 
össze  ne  hazudj,  mert  ahhoz  is  tudsz! 

Leon  leültette  a  prépostot  díszkönyvekkel  rakott  aszta- 
lához. 

—  Addig  mulassa  itt  magát  Doré  bibliájával.  Látja, 
hatott  rám  a  megintés :  azóta  megszereztem  a  bibliát. 

—  Ah !  lUustrált  Szent  írás !  A  biblia,  mint  modejour- 
nál !  Hát  a  costumeökhöz  való  szabásminták  nincsenek 
mellette  ?  így  még  nagyobb  kelendőségnek  örvendene. 
Lássuk  hát,  milyen  volt  a  divat  Éva  asszonytól  elkezdve 
Szulamithig? 

Ott  fekszik  a  két  levél  egymás  mellett. 

...  « Tűzze  ki  a  menyegző  határnapját,  a  mikorra 
akarja.)) 

.  .  .  «Légy  áldott,  légy  boldog  örökre !» 

Es  közbül  a  visszakapott  karikagyűrű. 

Az  egyedüli  megbonthatatlan  igazság  a  földön,  a  minek 
nincs  kezdete,  nincs  vége.  Az  egyedül  és  mindenkor  szent 
jelvény!  Zálognak  kiválthatatlan,  bilincsnek  feloldhatatlan. 

íme  visszakapta  ajándékba. 

«Légy  áldott,  légy  boldog  örökre!)) 

« Felejtsd  el  azt,  a  ki  e  gyűrűt  viselte.  Mondd  róla  ma- 
gadnak, hogy  meghalt  ...  és  hidd  azt  .  .  .» 

((Ne  háborítson  többet  a  rágondolás.» 

((Légy  áldott,  légy  boldog  örökre.)) 

« Imádd  Istent,  mikor  lefekszel,  hogy  álmodban  eléd  ne 
hozza  őt,  könyes  szemeit,  hervadó  arczát,  elvesző  alak- 
ját:  s  hogy  álmodban  el  ne  kiáltsd  nevét,  s  a  hitves  meg 
ne  hallja  azt !)) 

((Ne  vegyüljön  az  ő  éjszakai  sirásának  hangja  az  édes 
szerelmi  suttogás  közé :  s  két  csókra  közeledő  ajk  között 
ne  álljon  az  ő  hideg  árnyéka  soha.)) 

«Légy  áldva,  légy  boldog  örökké  ...» 

((Szeressen  a  nő,  tiszteljen  a  férfi :  te  ne  szeress  és  ne 
tisztelj  senkit.  Fogadj  el:  de  ne  adj.)) 

((Temesd  el  azt  a  kis  világot,  a  mit  egy  szerető  szívben 
birtál,  s  legyen  tied  az  egész  nagy  világ  helyette  !  Es  soha 
meg  ne  bánd  a  cserét ! )) 

((Légy  áldva,  légy  boldog  őrökké.)) 

((S  ha  virrasztani  fogsz  valaha  beteg  gyermeked  ágya 
mellett,  sóhajtsd  el  nevemet !  én  már  akkor  az  égben  le- 
szek: Lejövök  hozzá  s  meggyógyítom  azt!)> 

((Légy  áldva,  légy  boldog  örökké!)) 

.  .  .  Vége  nem  volt  ez  üdvözletnek !  Ez  a  kis  néma  ércz- 
kör  többet  tud  mondani,  mint  a  világ  minden  ékesen 
szólói ! 

Ez  a  néma  vádoló  nem  enged  mentséget  találni  maga 
ellen :  nem  annyit,  a  mennyiért  a  legrészrehajlóbb  bíró  : 

a  hiiiság,  egy  napot  elengedjen  a  földi  kárhozatból  az  el- 
itéltnek ! 

Leon  fejére  kulcsolt  két  kézzel  járt  fel  s  alá  kis  szobá- 
jában a  kétségbeeséshez  közel. 

Majd  eszébe  jutott,  hogy  valaki  a  másik  szobában  figyel- 
messé lesz  nyugtalan  léptei  hangjára  s  aztán  leült  Író- 
asztalához s  úgy  olvasta  el  újra  meg  újra  egymás  után  azt 
a  két  levelet. 

Ah ;  de  hisz  még  egy  harmadik  is  van ! 

Egy  felbontatlan  levél. 

Az  ott  van  a  tárczájában. 

A  mit  az  öreg  kopott  diplomata  adott  át  neki.  Egy  lakás- 
czím,  borítékba  lepecsételve. 
Még  mindig  le  van  pecsételve. 
Kivette  azt  és  letette  maga  elé. 
Mit  tegyen  vele  ? 

Csak  három  lépés  a  kandallóig.  Ott  vidám  tűz  lobog. 
Egy  perczig  tart  a  levélke  lángja  s  azután  eldőlt  a  sors. 
((Meghalt  az  ara;  éljen  az  ara  !» 
A  tűzbe  dobja- e? 

S  utána  azt  a  repkénylevelet  .  .  .  S  a  védszent  képét  a 
medaillonból ...  és  a  platinagyűrűt  is  ...  ? 

S  aztán  fogja  a  tollat  s  írja  menyasszonyának  ezt: 
((Nem  találtam  fel  Líviát !» 

S  ezzel  temesse  el  őt  örökre.  Ugy,  hogy  még  az  emléke 
is  el  legyen  temetve. 

Ugy,  hogy  még  a  nevének  a  kimondása  is  tiltva  legyen 
előtte  mindenkinek. 

Csak  három  lépés  a  kandallóig. 


((üomínus vobiscum!  hangzottá  mellékszobából.  Méltó- 
ságos uram,  Napóleon  öcsém !  Soká  tart-e  még  az  a  levél- 
írás ?  Négy  oldalt  tele  írhattál  azóta  verssel !  Sok  szónak 
sok  lesz  az  alja.  En  már  az  egész  bibliát  végignéztem  az 
alatt.  Segítsek- e  bevégezni  ? 

Leon  felriadt  a  megszólításra.  Nagyot  sóhajtott,  felállt. 
Aztán  állva  irta  meg  a  levelet  Kafaelához. 
Nem  volt  ez  sok  szó.  Két  sorból  állt  az  egész. 
((Feltaláltam  Liviát  .  .  . 

Isten  legyen  irgalmas  nyomorult  lelkemnek  ...» 
Azzal  felszakítá  a  lepecsételt  levelet,  elolvasá,  a  mi 
benne  volt. 

És  (( végül))  lepecsételte  a  herczegasszonyhoz  írottat,  s 
egy  perez  múlva  derült  arczczal  lépett  a  főpap  elé,  átadva 
neki  a  választ. 


Ez  volt  az  utolsó  levél,  mely  Zárkány  Leonról  hírt 
mondott. 

Másnap  nem  találták  őt  sehol. 

Ott  hevertek  asztalán  érdemrendéi,  üdvözlő  levelei,  ö 
maga  nem  jött  elő  többé. 

Hová  tünt  el  ?  Mi  érhette,  hogy  a  boldogság  küszöbén, 
a  gazdagság,  hatalom,  dicsőség  magaslatán,  mint  egy  köd- 
kép, úgy  eltűnt?  Ezt  a  talányt  nem  tudta  megoldani 
senki. 


MI  LETT  A  VÉGE? 

Sokáig  próbálgatták  megoldani  a  talányt,  mely  Leon  el- 
tűnését fedezte.  Mindenki  más  magyarázatot  adott  neki. 

Nornenstein  Octavián  fejedelem  bizalmas  körökben  el- 
beszélte, hogy  Alienornak  amerikai  párbaja  volt  Leonnal. 
Alienor  ugyan  ezt  nagyon  ügyesen  el  tudta  tagadni,  de 
mégis  bizonyos,  hogy  ez  okozta  Zárkány  elveszését.  Vagy 
elölte  magát,  vagy  ügy  kiszökött  a  világból,  hogy  rá  ne 
találjanak. 


Alienor  pedig  épen  ellenkezőleg  fogta  fel  a  dolgot. 

ö  meg  azt  hitte,  hogy  Leon  egyenesen  öt  játszotta  ki,  s 
azért  hagyta  ott  Rafael  át  és  a  főispán  ságot,  hogy  mégis 
csak  Párisba  szökjék  Pompeiához.  Most  már  erősen  élt  a 
gyanúperrel,  hogy  Pompeiának  örvendetes  levelei  kettő- 
jük között  kicsinált  cselszövény  művei  voltak,  s  tartott  a 
kétségbeesés  a  háború  végéig,  a  mikor  aztán,  a  békekötés 
legelső  hirére,  ő  volt  a  legelső,  a  ki  a  felszabadult  Párisba 
roliant,  azzal  a  szándékkal,  hogy  Pompeiát  megöli.  Ott 
azután  a  kétségbeesésből  egyszerre  megint  az  atyai  örö- 
mök extasisába  esett  bele.  Onnan  írt  apjának,  hogy  Pom- 
peia  mégis  csak  egy  angyal !  újszülöttét  ma  fogják  keresz- 
telni, nagyapja  tiszteletére  Octaviánnak.  A  mire  Octavián 
fejedelem  emez  ismeretes  mondatot  válaszolta: 

«A  hajó  útját  a  tengeren,  a  madár  röptét  a  levegőben 
és  a  többit,  és  a  többit  ki  ismerhetné  fel !  Egyébiránt  miért 
ne  hihetné  a  coeurkirály  azt,  hogy  ő  igazi  ura  a  coeur- 
dámának,  holott  jól  tudja,  hogy  minden  játékkártyában 
ott  van  a  coeur-alsó?))  (Gyönge  példálózás  Pompeia 
kártya- silhouettjeire,  a  mikről  mindenki  tudott,  csak  Alie- 
nor  nem.) 


Leon  tehát  itt  sem  került  meg. 

Dumka  úr  fejéből  senki  sem  verhette  ki,  hogy  Leont 
titkos  ellenségei  sikkasztották  el,  s  minden  módot  megki- 
sérlett  feltalálására,  jutalmakat  tűzött  ki  annak,  a  ki  nyo- 
mára tud  vezetni,  s  a  ki  legalább  hulláját  megtalálja. 

Kárba  veszett  nemes  buzgalma.  Leon  halva  sem 
jött  elő. 


Voltak,  a  kik  titkos  politikai  vendetta  áldozatát  akar- 
ták látni  benne,  s  éjjeli  elraboltatásról  beszéltek,  s  sür- 
gették a  kormányt,  hogy  járjon  utána  a  követségek  útján, 
nincs-e  külföldön  elzárva  a  keresett  nevezetes  férfi? 

Aztán  voltak  megint,  a  kik  megesküdtek  rá,  hogy  látták 
őt  majd  itt,  majd  amott  megjelenni;  hanem  aztán,  mikor 
utána  jártak,  hallák,  hogy  az  vagy  valami  kalandor  volt, 

ja,  ki  Leon  nevét  bitorolta,  vagy  pedig  valami  jámbor 
utazó,  a  ki  beleillett  a  személyleirásába. 

Csak  hárman  voltak,  a  kiknek  sejtelmük  volt  a  valóról. 
Az  egyik  Eafaela  herczegnö. 
A  másik  madame  Corysande. 
A  harmadik  a  vas  kakadu. 

De  ők  egymást  soha  sem  keresték  fel,  hogy  gondolatai- 
kat kicseréljék. 

Annyit  megtudtak,  hogy  Leonnal  együtt  Livia  is  eltűnt. 

De  hogy  hova  lettek  aztán  ?  az  kideríthetetlen  titoknak 
maradt. 


A  FEANCZIA  UTAZÓ  VÁZLATA. 

Az  1872-ik  nyár  utolján  egy  franczia  utazó:  Beaulieu 
Gaston  megkísérté  a  schweizi  havasok  egyik  legmagasabb 
csúcsára,  a  Mont-Viergere  feljutni,  üti  naplójából  közöl- 
jük ezt  a  részletet. 

Augusztus  huszadikán  reggel  tovább  indultunk  a  pász- 
tor gunyhóból,  hol  az  éjszakát  töltöttük,  a  Mont-Vierge 
csúcsa  felé,  melyet  még  egy  veszedelmes  jégmező  válasz- 
tott el  nyugpontunktól. 

E  jégmező  egymásra  düledező  romtömegein  keresztül- 
hatolás  közben,  az  egyik  vezetőm  oly  szerencsétlenül  csú- 
szott el,  hogy  a  fejét  belevágta  egy  párkányba  s  eszmélet- 
lenül terült  el. 

A  másik  vezető,  ki  emennek  testvére  volt,  a  balesettől 
úgy  megrémült,  hogy  nem  volt  rábírható  a  továbbmene- 
telre.  Azt  mondá,  hogy  ő  már  előre  tudta,  hogy  valami 
baleset  ér  bennünket,  mert  reggel,  a  mint  kitekintett  a 
gunyhóból,  előtte  ugrált  el  a  fehér  kőszáli  kecske :  a  ha- 
vasi vadászok  rémkisértete ;  a  kivel  találkozni  bizonyos 
veszedelmet  jelent. 


Miután  a  ficzkót  semmi  Ígérettel  és  biztatással  nem  bír- 
tam rávenni,  hogy  a  pompás  hegycsúcsra  feljöjjön  velém, 
föltettem  magamban,  hogy  neki  indulok  egyedül.  A  jégkúp, 
melyre  még  föl  kellett  mászni,  kétszáz  méter  magasan 
meredt  föl  előttem,  s  én  nem  akartam  magamon  hagyni 
azt  a  szégyent,  hogy  ily  közel  a  czéltól  engedtem  magamat 
visszariasztatni.  A  vezetőt  utasítottam,  hogy  mit  csináljon 
a  bátyjával,  hogy  életrehozza,  s  azután  várjanak  ott  rám, 
míg  visszatérek,  ha  nem  akarnak  utánam  jönni. 

Három  órai  erőfeszítő  fáradság  után  felkapaszkodtam  a 
Mont-Vierge  legmagasabb  csúcsára,  a  honnan  a  világ  leg- 
szebb panorámája  látható  be  köröskörül. 

De  nem  a  nagyszerű  kép  lepett  meg  első  pillanatra, 
nem  a  napfénytől  tündöklő  jéghegyek  csoportjai  világos- 
kék árnyékaikkal,  nem  a  fehérrel  fehérre  rajzolt  havasi 
tájképek,  nem  az  egymásba  folyó  hegylánczok;  hanem  a 
mi  közvetlen  előttem  volt:  két  holttest  a  szikla  tetején. 

Egy  ifjú  férfi  és  egy  leány. 

A  leány  halt  meg  elébb,  mert  feje  oda  volt  téve  az  ifjú 
keblére,  ki  egyik  karjával  magához  ölelte  őt,  míg  más  kar- 
ján saját  feje  nyugodott.  A  leány  arcza  az  ifjú  mellét 
érinté,  míg  ennek  az  arcza  ég  felé  volt  fordítva,  azon  ég 
felé,  mely  örökké  derült.  E  pontját  a  földnek  felhő  el  nem 
éri  soha. 

Mellettük  hevert  a  két  kiürített  üveg,  melynek  tartalma 
halálukat  okozta. 

A  leány  úgy  feküdt  ott,  mintha  aludnék:  lecsukott  sze- 
mekkel; az  ifjú  mintha  virrasztana  fölötte,  felnyitott  sze- 
meivel az  égbe  nézve. 

Mióta  alhatnak  itten  ? 

Kővé  fagyva  az  örök  hidegtől ;  szobrok,  a  miket  az  idő 
el  nem  pusztít.  Megörökítve  a  halálban.  Eltemetve  a  sza- 
bad égbe ! 

Minő  balsors  üldözhette  őket,  hogy  ezt  a  helyet,  ezt  a 
halált  választották  maguknak  a  világtól  megválásra  ? 
Semmi  irás,  semmi  jel  nem  volt  náluk  található,  mely 


kilétükről  felvilágosítást  adhatott  volna.  Régen  itt  lehet- 
nek már. 

A  kőszáli  sasok  nem  jöttek  el  értük.  Talán  nem  járnak 
ily  magasan  prédát  keresni?  Talán  nem  bántják  a  halot- 
takat ?  vagy  talán  azt  hiszik,  hogy  él  az  a  férfi,  ki  szemei- 
vel  folyvást  az  égbe  néz  s  félnek  hozzá  közelíteni. 

Köröskörül  ünnepélyes  csend  van :  a  természet  teljes, 
tökéletes  hallgatása.  A  ritkult  légbe  a  mély  völgyből 
semmi  zaj  sem  emelkedik  föl.  Háborítatlan  alhatják  ál- 
mukat: egyik,  kedvese  keblére  borulva,  másik,  örökké 
nyitott  szemmel  nézve  a  kelő  és  lemenő  napot,  s  a  tá- 
madó és  leáldozó  csillagokat.  Gyönyörű  sírbolt ! 

Minő  tragoedia  előzhette  meg  ezt  a  végzetet  ? 


A  szerző  alatt  megjegyzi,  hogy  az  eset  tán  összefüg- 
gésben van  annak  a  magyar  ifjúnak  a  rejtélyes  eltűnésével, 
ki  pár  év  előtt  a  párisi  diplomatiai  körökben  is  feltűnt. 
Szerző  is  találkozott  vele  egyszer  s  a  halott  arczvonásaiban 
hasonlatosságokat  hisz  fölfedezhetni.  A  vezetőket  azon- 
ban semmi  áron  nem  bírta  rávenni,  hogy  a  holttesteket 
lehozzák  a  magasból.  A  mint  azok  meghallották,  hogy  ott 
halottak  feküsznek,  elfutottak  onnan. 


EAFAELA  KÍSÉRLETE. 


Kafaela  herczegnő,  a  mint  az  úti  vázlatot  olvasta,  rögtön 
elutazott  személyesen  Saint-Croixba,  a  mi  a  Mont-Vierge- 
hez  legközelebb  eső  falu  s  ott  legelébb  arra  akart  vállal- 
kozni, hogy  maga  fölmenjen  a  Mont-Vierge  csúcsára.  Nem 
talált  rá  vállalkozót,  a  ki  őt  oda  felvezesse.  Nőre  nézve 
ez  a  lehetetlenség  erőszakolása  volna. 

«De  ha  az  a  nő  felmehetett  oda,  a  ki  ott  halva  fekszik.)) 
Azután  nagy  jutalmakat  igért  azoknak,  kik  a  Mont- 
Vierge  ormán  fekvő  halottakat  onnan  lehozzák. 

Senki  se  vállalkozott  rá. 

Kinevették  vele.  Azt  mondták,  hogy  nem  ment  oda  még 
fel  senki :  azért  is  Mont-Vierge  a  neve.  Nem  feküsznek 
ott  halottak.  Az  útleirás  szerzője  csak  úgy  gondolta  ki  az 
egész  történetét,  hogy  a  könyvét  érdekesebbé  tegye  vele. 
0  maga  sem  ment  fel  arra  a  csúcsra. 

Mesének  állíták  az  egészet. 

Vagy  talán  erősebb  volt  náluk  a  babonás  félelem,  mint 
a  pénzvágy  ?  s  nem  mertek  közelíteni  ahhoz  a  helyhez 
többé,  a  mit  két  elenyészhetlen  halott  választott  magának 
örök  nyughelyéül  ?  .  ,  .  . 

A  NÉMET  UTAZÓ  VÁZLATA. 

1874  végével  pedig  egy  porosz  útleírásban,  a  mit  Froh- 
maii  tanár  szerkesztett,  ki  Japánban  füvészeti  tanulmá- 
nyokat tett  azzal  az  expeditióval,  mely  nemzetközi  szerző- 
dés végett  volt  odaküldve  a  német  kormánytól,  ez  a 
részlet  olvasható : 

«Dezimában  találkoztunk  egy  telepítvényessel,  kinek 
ott  a  megszokott  japáni  fa-  és  papirházak  között  szép,  ké- 
nyelmes kőháza  van  s  abban  jól  rendezett  theaüzlete. 
Mynheer  Euysdalenak  nevezik.  Európai  műveltségű  férfi, 
a  harminczas  években,  arczán  hollandi  nyugalom  és  figyel- 
messég. Mindenféle  európai  nyelven  beszél,  s  azért  a 
japáni  hatóságoknak  nélkülözhetlen  embere. 

A  Mynheer,  megtudva  füvészi  szakküldetésemet,  meg- 
hitt magához  a  Mogi  falu  mellett  fekvő  nyári  lakába,  hol 
családja  lakott. 

Márczius  vége  volt  az  idő,  Japánban  a  virágok  év- 
szaka. Mind  az  a  növényzet,  a  mit  nálunk  Európában 
üvegházban  ápolnak,  itt  erdöszámra  borítja  a  hegyolda- 
lakat, s  a  fűszerillat  erdőről- erdőre  változik. 

A  gazdag  föld,  az  áldott  éghajlat  mellett  nem  ismerik 
itt  a  mostoha  évet :  ínség,  rossz  aratás  nincs.  A  nép  szor- 

.Tókai :  Az  élet  komédiásai.  IT.  21 

galma  csodákat  tesz.  A  hegyoldalakat  escarj)eokra  metszi, 
s  a  vizet  felvezeti  a  hegytetőre  és  rizst  termeszt  ott,  a  hol 
nálunk  kecskék  legelnének.  A  lapály  okon  épen  akkor 
szántottak  rizs  alá:  eke  és  szántó  két  lábnyi  mély  vízben 
jártak.  A.  fiatal  thea-ültetvónyekröl  akkor  szedték  a  leg- 
drágább theát,  a  tavaszi  első  sarjat. 

A  Mynheer  nyári  laka  egy  pompás  völgyben  fekszik,  a 
két  hegyoldal  közül  az  északit  örökzöld  japáni  cédrusok 
és  tiszafák  fedik,  a  déli  nagylevelű  fejedelmi  pawlownia- 
erdöket  mutat,  miket  datolyapálmák  sorai  szegélyeznek. 

S  e  völgy  egy  tengeröbölre  nyílik,  melynek  hátterét  egy 
távolban  füstölgő  vulkán  foglalja  el.  Gyönyörűbb  látványt 
képzelni  nem  lehet. 

Kedélyes  házi  gazdám  nyári  lakása  egészen  a  Nangasa- 
kiban  otthonos  modorban  épült,  tágas  verandával,  hol  a 
lakomát  elköltöttük. 

A  házi -gazda  neje,  kinek  bemutatott,  csak  japáni  nyel- 
ven beszélt ;  ámbár  feltűnően  szép  kék  szemei  meghazud- 
tolni látszottak  japáni  eredetét;  nemes  vonásai  európai 
typusra  .emlékeztettek,  a  mi  azonban  mind  a  germán,  mind 
a  latin,  mind  a  szláv  fajoktól  elüt. 

A  férj  tolmácsolása  mellett  mégis  csak  megértettük  egy- 
mást valahogy. 

A  kedves  háziasszony  megmutogatta  nekem  szobakert- 
jeit :  azokat  a  csodálatos  japáni  műkertecskéket,  a  hol  egy 
arasznyi  magas  skatulyában  eleven  fenyőfák,  cseresznye- 
fák zöldülnek,  virágoznak  és  még  gyümölcsöt  is  teremnek, 
akkorákat,  mint  egy  mustármag ;  s  egy  terebély  diófa,  a 
minek  a  kerülete  akkora,  mint  egy  zsebóra,  rakva  diókkal, 
míg  egy  lúdtoll  nagyságú  élő  kókuspálma  valósággal  gör- 
nyedezik a  borsószemnyi  kókusdiók  terhe  alatt.  Ez  a  japá- 
niak  ártatlan  mulatsága. 

Az  ebéd  japáni  izlés  szerint  készült  s  ebéd  alatt  ja- 
páni énekesnő  mulattatott  bennünket  gottojátékával  az 
ott  divatos  sokhúru  zongorán,  valami  legendát  énekelve 
hozzá,  a  mi  a  háziasszony  tetszését  nagyon  meglátszott 


nyerni;  annyira,  hogy  szinte  elvonta  a  figyelmét  kis 
leányáról,  a  ki  szüntelen  a  nyakán  csüggött,  s  keresztül- 
kasul mászkált  az  ölén.  Egy  kedves  kis  három  esztendős 
gyermek,  épen  olyan  kék  szemekkel,  mint  az  anyjáé.  Ez 
sem  beszélt  más  nyelven,  csak  a  japánin. 

Hanem  mikor  vége  volt  az  ebédnek,  s  az  énekesnő  egy 
perezre  elhallgatott,  hogy  legendakönyvében  új  dalt  ke- 
ressen: a  kis  gyermek  egyszerre  letérdelt  az  anj^ja  mellé 
s  két  kis  kezét  összetéve,  elkezdett  imádkozni  egy  előttem 
ismeretes  európai  nyelven  :  magyarul. 

Gyakran  utaztam  Magyarországon  füvészi  búvárlataim 
végett,  a  vendégszerető  magyar  nép  asztalánál  sokszor 
hallottam  ezt  az  asztaláldást  a  kis  gyermekek  ajakáról: 

«A  ki  ételt  italt  adott, 
Annak  neve  legyen  áldott ! 

Ámen ! » 

Bámulva  tekinték  gazdámra  és  nejére:  azok  zavarodot- 
tan vissza  én  rám.  Ok  nem  adtak  nekem  magyarázatot,  s 
én  láttam,  hogy  a  kérdezősködés  őket  kellemetlenül  fogja 
érinteni  s  nem  tettem  a  miatt  szót. 

Hanem  most  már  kezdek  rá  emlékezni,  hogy  láttam  én 
egyszer  ennek  a  férfinak  az  arczát  valamikor  Berlinben, 
egy  nagy  ünnepélyes  tánczvigalom  alkalmával:  akkor 
meg  is  mondták  a  nevét;  de  már  elfeledtem,  ügy  hasonlít 
hozzá. 

S  a  többi ! 

^  M 

A  tisztelt  olvasó  és  olvasónő  tetszésére  bizzuk,  hogy 
válaszsza  a  két  változat  közül  azt,  a  meljdk  kedélyéhez 
jobban  illik. 

